Bileki: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹ La buku la vigilemulila te Isus kraist, E latu le Devit, E latu le Abraham. ² E Abraham e tamale Aisak, E Aisak e tamale Jakob, E Jakob e tamale Juda me tabarabarala. ³ E Juda e tamale Peres me Sera te Tamar, E Peres e tamale Hezron, E Hezron e tamale Ram. ⁴ E Ram e tamale Amminadab,E Amminadab e tamale Nashson.

⁵ E Salmon e tamale Boas te Rahab, Boas e tamale Obed te Ruth, E Obed e tamale Jessi. ⁶ E Jessi eia tamale king Davit, E Divit e tamale Solomon te rutu le Uriah.

⁷ E solomon eia e talae Rehoboam,E Rehoboam e tamale Abijah E Abijah e tamale Asa. ⁸ E Asa a e tamale Jehoshapat,E Jehoshaphat e tamale Joram, E joram eia e tutubule Uzziah.

⁹ E Uzziah eia e tamale Jotam, E Jotam e tamala e Ahaz, E Ahaz e tamale Hezekiah. ¹⁰ Hezekiaheia e tamale Manaseh,E Manaseh e tamale Amon, E Amon e tamale Josiah. ¹¹ E Josiah eia e tutubu le Jechoniah me tabarabarala te la imala tulugaluga soio e Babilon.

¹² Mulimuli te la tulugaluga soio e Babilon, e Jekonia eia e tamale Seltiel, e Seltiel eia e tubule Zerubabel. ¹³ E Zerubabel eia e tamale Abiud, E Abiud e tamale Eliakim, E Eliakim e tamale Azo. ¹⁴ E Aso eia e tamale Zadok, E Zadok e tamale Akim,me e Akim e tamale Eliud.

¹⁵ E Eliud eia e tamale Eliazar, E Eliazer e tamale Matthan, E Matthan e tmale Jakob. ¹⁶ E Jakob eia e tamale Joseph e haruale Mary, ale pigo e Isus,ale toila e kraist. ¹⁷ Egite la hili le Abraham kara olagu te Devit la hili gite savulu sa geteva, soko te Devit golagu te la tulugaluga soio e Babilon la hili gite savulu sa geteva, loio tela tulugaluga sio e babilon golagu te kraest la hili gete savulusa geteva.

¹⁸ Oilo te la vitilimulila alele agio sibitala tela piligo le Isus kraist, E tilala, e meri, eia la utu robo te Joseph, Egira souka pou vikapopo, Egite goio hiloa mae a savulatuti te la golu la kalulu maroka. ¹⁹ Ala moli e Joseph a la tahalo ale matata sele, me eia kama masaga ge igo mahela eia tela mata gite la valua, Eia gabutala viage tou kokovu moli eia.

²⁰ A goio gabutala mulmuli la papaga alele,Goio la angelo te uru goio sibitala tavu eia oio tela matalovi la, A vei mago,"Joseph latu le devuit , umala tataga puli eia igole rutumu, La vuhula ale a savulatuele eia savulatu tela golu la kalulu maroka, ²¹ Eiage taposa isa giliki, Eme ge tola leia e Isus, Eiage utululu egite la valua me hatavile loio tela vulovulo gite ale kama kokora."

²² La papaga tomi alele sibita ge vipuru muli la rova la Uru veia gite la propet, ge veipalaea, ²³ "Hiloa la sobe ge savulatu ge pigo isa e giliki, Egitege toi la isala e Immanuel- ge vuloa mae,"E Deo vikapopo me tatou,"

²⁴ E Joseph hagolo loio tela mavutala tetala me eia igoa mae la Angelo tela Uru veiala ge igoa mae vola. ²⁵ Alamoli a kama rovi eia karamae eia taposa me a hatamale. Goio a tola la isala e Isus.

Chapter 2

¹ Mulmuli te ale e Isus e tilala pigoa oilo e Betlehem te Juda oilo tela imala te King Herod, la valua mari loio te la mata la haro guvi oilo e Jerusalem egite vei mago, ² E guliki ale e tilala pigoa me eia e king tegite Juda eiala oiove? Amite hilo la matabula oiola hilitila matala haro me amite gomai tige lotu tavu eia." ³ La imala e king Herod loloa maele,La tiala kama kora sele,Egite tomi ale oio e Jerusalem tai vikapopo me eia.

⁴ E Herod abi vikapopo tomi egite la mulugaluga tegite prist me skraeb me la valalua,Eia tahi egiteu," E Kraist ale ge pigoa oiove?" ⁵ Egite goio veiala, "Oilo e Betlehem te Juda, Ale la rova egite la propet agotola tia pala. ⁶ Alamoli emei, Betlehem, Oilo la magasa le Juda, kama la tapasila kabili tegite la mulugaluga tegite juda, Eme ge viguvi isa la tahalo ale auru sele eiage baumuli egite la valalua taku e Israel."'

⁷ Goio e Herod tola kovu moli egite la valua la mari goio tahi egite erese la imala sele la matabu sibitala. ⁸ Eia baha egite soio e Betlehem, veia gite mago, Amuto goio mata tahoa la pepeso bisio. Mae amuto ge poga eia, Abi rivu la merera somai taku me eau tai goioge lotu tavu eia."

⁹ Egite goio lolo kaluvu e king, egite goio tuga tio, goio la matabu ale egite hiloa oio la porosile la matala haro mamuga egiteu kara agoio magiri oata la ba ale pepeso bisi ovolao. ¹⁰ La imala egite hilo la matabu , egite sagege me la mogela uru sele.

¹¹ Egite goilo la luma goio hiloa la pepeso bisio me tilala e Mery. Egite goio boru otalo lotu tavu eia. egite goio kopea la vuliti tegite viabi soio tetala la gol, Frankinsen, mela Mirrh. ¹² E Deo mera vagaria gite oio tela matalovila mae egite umala ge beurivua soio te Herod, Tio egite beua soio tela mautu tegite tela gauru ale isapolo.

¹³ La imala egite tugati, La Angelo tela Uru sibitala te Joseph oilo tela mata lovila a veiala mago ,"hiliti oata, puli e giliki bisiele me tilala, Amuto hele soio e Egipt. Pou oiole karamae eau ge veiamu, E Herod ge pamuli eia bisiele ge igobara eia. ¹⁴ Te la logo alele e Joseph hagolo puli e giliki bisiele me tilala egite tugab soio e Egypt. ¹⁵ Eia pou oio karamae e Herod peho. Ale purumuli la rova la Uru veitia tegite e propet, Loiolo te Egypt eau tolati e latugu."

¹⁶ Goio e Herod, a hiloa mae egite la valua la mari tutugolo tia, eia igo tilo gerutio. A gio baha la merera oilo tela ba la mautu e betlehem mae egite giliki ale hatamalmale tomi ale lotalo te la leavala ilua ge bili egite.Ale tela imala sele ale eia lolo egite la valua la mari vigalia.

¹⁷ Me a purumuli sele la merera ale propet Jeremiah veipalaea ¹⁸ La golu isasa eau loloa oilo e Rama, La tilali mela malatilali, E Rachel taitali le latatula, a kama masaga isa ge siobu eia, La vuhula egite oukati."

¹⁹ La imala e Herod peho, Mata soio la Angelo te Uru sibitala tavu e Joseph tela matalovila oilo e Egipt Avei mago, ²⁰ Eme hiti abi egira taume latu amuto goio la mautu la magasa e Israel, Egite ale veila bilile gilikiele pehoti." ²¹ E Joseph hiliti puli e giliki me tilala, me egite goilo la mautue Israel.

²² Alamoli la imala a lolo via e Arkelaus oio pou la pulou la uru oio e Juda eia abila mulile tamala e Herod, eia tagati via kati ge beua soio.Mulmuli te ale e Deo mera tageala Eia heletaro la gale la mautu e Galili. ²³ Atuga goio mou oio la mautu uru la isala e Naseret. Ale puru muli la merera egite la propet veipalatia, viage tola leia e Nazarin.

Chapter 3

¹ Oilo tela imala alele e John tela vuluhi gomai valolo oilo la kuepa le Juda a vei mago, ² Emege vulo, La Kiingdom tela ilo lalage omai hagavitie, ³ Ale la tahalo ale e propet Aisaiah vevei eiao, A vei mago," La golu isa tatola oilo la la kuepa, 'amuto igo raragi la gauru te Uru,Igo matata la gaurula

⁴ La kairobo te Jon a igolula la Ivu la kamel me la kisi pou tetala eia la kulkuli la basi a kisi pou leia.La ilali tetal e komare me la magu ⁵ Goio e Jerusalem, egite Juda, me egite la gale mautula tomi ale polo galili la lalu e Jordan egite tomi gogala tetala. ⁶ E Jon vuhi egite oilo la lalu e Jordan me egite veipala la iriru tegiteu.

⁷ Ala moli la imala a hilo usu tegite praseo me sadusi gomai tetala viage eiage vuhi egite, A goio veia gite mago, "Amuto e latatu la pase ale kama kokora ,Amuto viage hele la hatemasi la te la Uru ale ge gomai? ⁸ Amuto ge vulo pala la vulovulo muto tio amuto ge viguvi la vavua muto ale tartigi. ⁹ La gabutala muto umala ge maraparapa veia e tubu mutou e Abraham, Eau vei selea mutou E Deo koramuli ge vigia soio tela uatati ge sibitala mae e tutubu le Abraham.

¹⁰ La tahalo uru tau lahati la pemu otalo la vuhu la obobu tomi, La obobu tomi ale viguvi la vavua gite ale kama tartigi ge tolo taroa ge pigia sotalo la havi. ¹¹ Eau vuhi le amuto la lalu viage vimavulaha taro le amuto la iruru tamuto. Alamoli ale mulmuli taku la vagari la muga taku, Eau kama koramuli ge tuga hagavi soio tela balila, Eiage abia muto la kalulu maroka mela havi la. ¹² La uru raragi ge hilovi la vulovulo gite la valua tomi, egiteu ale tartigi age puli egite soio la balila, alamoli egite ale kama kokora a ge pigi egite sotalo la havi ale karere la kaluvula ge ouka."

¹³ Goio e Isus guvi loio e Galili goio la lalu e Jordan via e Jon ge vuhi eia. ¹⁴ Alamoli e Jon veiage merataroa. a vei mago, " A kora muli emege vuhi eau, Eau kama kora muli ge vuhi emei,Alamoli eme gomai taku veiage vuhi omai taku,? ¹⁵ E Isus goio koli la merera te jon mago," korati,emege igoa mae ale eau veitiamu, Etala ge vipuru la masagala tela Uru ale eia veia eauge mulmuli la vulovulo tomi ale matata koramuli la igolu taku." E Jon loloa maele a goio tilimuli la masagala te Isus a gio vuhi eia.

¹⁶ E Jon goio vuhi e Isus kaluvu, Goio e Isus hiliti tuga soata, A goio taga soata , a hilo la mori kope, eia hilo la kalulu tahalo Uru a mae la malu la Uku a gotalo tetala, ¹⁷ Goio la golu la tahalo Uru tola loata la mori mago,"Ale e latugu la riau, Eau sagege pepeho leia."

Chapter 4

¹ Goio la kalulu maroka abi e Isus soio la ba la kuepa viage e Satan ge tovoilai eia. ² Tio e Isus peremu la logo savuluva ,a kama ali, eia kama liu,me eia vitolo sele. ³ Goio e Satan sibitala tavua me eia veiala mago,"Mae eme e latu le Deo sesele, Eme ge veia gite la uatati aleie ge vulo mae la bret." ⁴ Alamoli e Isus goio koliala mago, La buktabu veia la tahalo kamage mahuli moli la ilali la vovo,la valuage mahulila la merera tomi ale gali loilo la hare le Deo."'

⁵ Goio e Satan pulia soio e Jerusalem egira goio goata la varu la luma la lotu oata sele me egira magiri ovolao, ⁶ Tio e Satan goio veiala mago, Mae eme e latu le Deo sele, tartigi eme ge raga sotalo, La vuhula la buktabu a vei mae, La tahalo Uru ge baha taro egite la Angelo tetala ge sakoli sae moli me tela lima giteu, la vahamu kamage putua tela uati."'

⁷ Goio e Isus kolilou la vikarara tetala mago, la buktabu vei mae, Eme umala ge tovo lalai la Uru tame e Deo."' ⁸ Tio e Satan goio puli loua egira goata la gove isa la varula oata sele agoio turiala la mautula me la marasala tetala. ⁹ Agoio veiala mago, La papaga tomi aleie eau ge abiamu, mae eme ge tototulu otalo ge lotu tavu eau."

¹⁰ Alamoli e Isus veiala mago,"Satan emege hele taro eau, La vuhula la buktabu a vei mae,Amutoge lotu tavu moli la Uru eia e Deo,Amutoge togo moli eia sekela." ¹¹ Tio E Satan goio hiliti taro e Isus, Mata soio egite la angelo gomai vitahoala.

¹² Tio la imala e Isus lolo tia via egite sautola ti e Jon, Eia goio teterivu soio e Galili. ¹³ Eia goio heletaro e Naseret tuga goio mou oilo e kapernaum,Ale oio la parava le galili oilo te la ba te Zebulun me Naptali,

¹⁴ La papaga ale sibitala ge purumuli la merera ale e propet Aisaiah veitia, ¹⁵ La magasa le Zebulun me la magasa le Naptali, ale lagu solau la mago, te la gale le Jordan loio, me Galili tegite Gentael! ¹⁶ La valua me hatavila ale pou oilo la maligoma hilo ti la matagaga ale uru sele, me egite tai ale pou la gale la miau la pileho, oata tegite la matagaga porosileti."

¹⁷ Tela imala alele e Isus soko la valola me a vei mago, "Eme ge Vulo, La mautu la sagela te Deo omai hagavuiti,"

¹⁸ Eia goio tatuga la parava le Galili, A goio hilo e taume tari ilua, E saimon ale tolale Pita, me tabarala e Andrew, Egira oio pipigi la vuo solau la mago, Egira la tahalo la vilitila. ¹⁹ E Isus goio veia gira mago, "Amula gomai tilimuli eau, Me eau ge vimari le amula la ilapu la tahalo." ²⁰ Oio moli vola egira piligi taro la vuo tegira me egira tilimuli e Isus.

²¹ E Isus tuga lou soio agoio hilo lou e taume tari ilua, E Jeims e latule Zebedi, me e tabarala e Jon. Egira oilo la vaga vikapopo me tamagira e Zebedi ubibi la vuo. A goio tola egira, ²² Oio moli vola egira sivo taro la vaga vikapopo me tama gira egira tilimuli e Isus.

²³ E Isus polo galili tomi oilo e Galili,vimarimari e gite la valua oilo la luma la lotu tegite, Eia valolo la merera tela mautu tetala, Eia vimahuli egite la ilalea tomi oilo tela valua me hatavile, ²⁴ La irere la goio tali tela mautula tomi oio e Siria, me egite la valua vahari tomiala egite la ilalea me la iligiligi tomi, me egite ale la kalulu kamakora oilo tegite, egite ale gulugulu, E Isus vimahuli tomi egite ²⁵ La galela valua me hatavile ususele tilimuli eia loio e galili, egite Dikapolis, e Jerusalem, me Juda, meale loio e Jordan

Chapter 5

¹ La imala e Isus hilo la valua me hatavile, A tie soata la olu gio pou otalo, tio egite la Disaipel tetala gomai tetala, ² Eia goio kope la harela goio vimari egite a vei mago, ³ La vaibalavala a tela tahalo ale savelea oilo la tela kalulu,La mautu la sagegela a tetala. ⁴ La vibalavala a tegite ale ilo buruko La Uru ge siobu egite

⁵ La vibalavala ge tegite ale vagotalo egite,Egite ge taola tomi la mautula. ⁶ La vibalava la ge tegite ale vitolo ouka masaga tavu la vulovulo ale matata la Uru ge vivolu sele egite. ⁷ La vibalavala ge tegite ale volu mela gilogo,egitege sautola la gilogo. ⁸ La vibalavala a tegite ale la tia gite maroka me egitege hilo e Deo.

⁹ La vibalavala ge tegite ale viguvi la tia madila, ge toile gite e latatule Deo. ¹⁰ La vibalavala ge tegite ale egite igobara egite tela vulovulo ale matata, La mautu la sagela te Deo a tegite.

¹¹ La vibalavala ge tame ale la valua mera bareamu magiri robome veiamu la merera ale kama kora vasigolo me la vigagiala la vuhula taku moli. ¹² Eme ge sagege mela mogela, La mapamu ale uru sele oio raragi oio tela mautu la saggegela.Egite propet ale mahuli araura egite la valua igobara tai egite maele.

¹³ Eme la soli la mautu la magasa, Alamoli mae la soli alele la malamala ge kaluvu, Emege igo loua mave age malama lou? A katima koramuli isa la paga lou ge abi molia ge pigia soga la valalua ge tatoa oata vola. ¹⁴ Eme la matagaga tela mautula magasa, La mautu ale tabuli sae oata la gove akama kora muli ge tabuli kovu lou.

¹⁵ Mae tai la valalua ge vitagu la lam tegiteu egite kamage tau robo loua via la luma ge maligoma lou, egite ge uratili saea oata la agala ge matagaga tomi oilo la ilo la luma. ¹⁶ A tartigi pepeho via amuto ge pou mae la matagaga taku soio tegite la valua me hatavile me egitege hilo la vulovulo muto ale tartigi me egite ge vaisale e tamagatou ale oilo la ilo lalage.

¹⁷ Amuto umala gabutala via eau gomai ge igo bara la viturila tegite e propet. Eau kama gomai ge igo bara egite, ouka eau gomai ge vipuru egiteu. ¹⁸ Eau vei sele amutou mae la mori mela magasa ge kokovu, Alamoli la kilekesi isa kamage kokovu loio la viturila, Karamae la papaga tomi ge puru

¹⁹ Mae la tahalo isa polo la merera me eia vimari le gite la valua via egite tai ge poloa me eiage la tahalo bulahu moli oio tela la pulou la mautu la sageela. ²⁰ Alamoli eau veia selea mutou maimoli la vulovulo mutou ale maroka kamage polo la vulovulo gite paraseo me skraeb ale maroka, Amuto kama karamuliage goilo la pulou la mautu la sagegela

²¹ "Eme lolo ti la merera la viturila ale vei tia gite araura la imala te tutubu gatou, 'Umala bilibili,' 'Ere tahalo bili eia ge magiri la tela ilapumatatala.' ²² Alamoli eau veia mutou mae egite tomi ale vaigo tolo vikapopo me tabara giteu ge magiri tela ilapu matatala; mae ere isa veiale tabarala mae, 'Eme la tahalo bulahu moli! emege magiri la matagite la gamala mautu; eme ere veia le isasa mae, 'Eme la maura!' emege gotalo la havi le hel.

²³ Mae eme ere masagage gutu la viabila taume oata la Alta emege gabuta rivu muga soukage eme tahoka isa la iruru soio te tabaramu, ²⁴ piligi muga la viabila taume oio tela bali la Alta, beua soio,mamuga emege vimatata eme soio te tabaramu, mulmuli goio gutu la viabila taume.

²⁵ Igo hari tau matata eme soio te la gima taume la imala amula souka goiola vilapu matatala, souka ge la gima taume ge taume soio te la lima la tahalo la ilapu matatala, me eia souka ge abime soio te opisa me eiage taume soilo la luma la loka. ²⁶ La seselela eau veamu, eme kama koramuli ge gali sogala karamae emege koli rivu tomi la wati ale eme makodoa.

²⁷ Eme loloti la viturila veitia, amala ovo taro la tahalo me la tavile ale taulai.' ²⁸ Alamoli eau ge veiamu latahalo tomi ale matavu la tavile me eia hateka tavua ale eia ovo tia oilo la hatela.

²⁹ Mae la matamu e gata igo boru me, suba taroa pigia soio, A tartigi via la bautu la vomu isamoli ge kokovu kamage la vovomu tomi ge gotalo la havi bibila. ³⁰ Mae la limamu e gata igo borume, valitaroa pigia soio a tartigi la bautu la vomu isamoli ge kokovu kamage la vomu tomi ge gotalo la havi bibila

³¹ La merera la buktabu veitia, 'Ere tahalo tou e rutula, Eia ge abiala la galau tela vipou ba la.' ³² Alamoli eau ge veiamu egite tomi ale tou e rutu gite, tela vulovulo la iriru ale igo eia la tavile la iruru sele, la tahalo ale ge puli loua mulmuli teale e haruala toua ale eia tai ruruti.

³³ Oio lou vola, eme lolo ti la merera la viturila tela imala ale te tutubu gatou, 'Umala magirigri la selela tela vasi gologolola, magiri la selela oilo tela Uru.' ³⁴ Alamoli eau ge viamu, umala magiri tela selela, kamage tela mautu la sagegela, ouka la pulou la uru te Deo. ³⁵ ouka la mautula magasa, ouka la muli la magirigirila, ouka e Jerusalem, ouka la mautu te king ale uru.

³⁶ Umala magiri la selela tela gamamu, Eme kama kora muli ge igo la ivumu ge kakea ouka parakurukuru. ³⁷ Alamoli la merera taume ge ale 'Asele, me asele,' mae 'Ouka me a ouka.' La paga isa ge loata vola me alele a loio tela tahalo kama kokora.

³⁸ Eme loloti la merera ale la viturila veitia, 'La mata a tela mata la togo a tela togo.' ³⁹ Alamoli eau ge veiamu umala bahataro la tahalo la gima taume, maege a ge sabala la galemu e gata, vulo tai louala ale isalouo.

⁴⁰ Mae isa ge tilimuli me soio la mata la ilapu matatala a goio abitaro leme la kairobo taume, akora tio age abiala. ⁴¹ Mae isage viamu ge tuga la ba ale malau isasa, tuga tomi leia ilua. ⁴² Viabi soio tegite ale kakame, me umala poke taro egite ale tatahi la kiloli loio taume.

⁴³ Eme loloti la viturila veitia, 'Emege masaga e tabarabaramu gima la gima taume.,' ⁴⁴ Alamoli eau ge veiamu, masaga la gima taume kaka tegite ale magiri robome, ⁴⁵ La vuhula eme ge sibitala sele mae e latu le Deo ale oilo la mautu la saggegela. La matagagala ge paga mae la haro oata tegite ale kamakora me ale tartigi, me eia baha la hura soio tegite ale matata me egite ale kama matata.

⁴⁶ Mae emege masaga moli egite ale masaga eme, la mapamu ge larova? Mave egite la tahalo la ilabi la takesi kama igo taia maele? ⁴⁷ Mae eme ge kakatavu moli e tabarabaramu, me eme ge igo egite ale isahari mave? Mave egite e Gentael kama igo ntaia maio? ⁴⁸ Ala emege magiri matata sele, mae moli e tamamuto ale oata la mautu la sagela eia matata sele.

Chapter 6

¹ "Baumuli tigi eme soukage emege kali sasae me via eme matata sele tela mata gite la valua me hatavile, Igo tigi eme kamage abi la mapamu ale oio te tamagato ale oata la mautu la sagegela. ² Mae eme viabi soio tegite ale pou la savelela, umala pusu la vaivai mae egite hipokrit igoa oilo la luma la lotu me la gauru, Viage la valua ge vei taho egiteu. Eau veiamu la selela , Egite abiti la mapa giteu.

³ Alamoli la imala eme pusu la vaivai,La limamu e meru umala ge rovi rovi la rova la limamu e gata igigoa ⁴ La vuhula eme ge viabi kovu moli. Tio e tamamu ale oata la muautu la sagela ge hiloa eiage koli rivuamu.

⁵ La imala eme ge igo la kilaka, Umala igo mae egite e hipokrit, Egite masaga ge magiri oilo la luma la lotu mela polo lilila gauru ge igo la kilaka viage la valua ge hilo egite.Eau veiamu la selela egite abiti la mapa giteu. ⁶ Alamoli emei, la imala eme ge igola kilaka,goilo la kapi utu.kapi la mata kaka soio te tamamu, ale pou kovu, Tio e tamamu ge hilo mei ale pou kovu age abiamu la rova eme kakea ovola. ⁷ La ima eme ge igo la kilaka, Umala vipolo galili la kilaka taume mae egite Gentael igoa, egite gabuta via la valua ge lolo la bautu la kilaka tegite ale usu peho

⁸ Ala, umala igigo mae egiteu, La vuhula e tamamu rovi la papaga tomi ale eme masagea mulmuli eme kaka eia ovola. ⁹ Ala emege kaka mae, Tamamite ale oata la mautu la sagegela, Amite ge togo la isamu ale maroka. ¹⁰ La mautu taume ge gomai, mela masagala taume ge sibitala omai la mautula magasa visauru mae ale oata la mautu la sagela taume.

¹¹ Abia mite la bret te la logo isasa. ¹² Lube la iriru la makodo tamite, Amite tai ge lube la tahalo ale makodo omai tamite. ¹³ Umala tau amite soilo la tovolaila, Emege utu lulu amite loio tela gima tamiteu.'

¹⁴ Mae emege lube la iriru tegite la valua me hatavila,E tamamu ale oilo la mautu la sagegela taige lube la iruru taume. ¹⁵ Mae eme kamage lube la iriru tegite, E tamamu tai kamage lube la iriru taume.

¹⁶ La imala eme ge peremu, uala lagu taitali mae egiteu e hipokrit igoa, Egite ge lagu bara ge sibitala la mata gite la valua via egite ge hilo egite ale peremu. Eau veiamu la selela, Egite abiti la mapa giteu. ¹⁷ Alamoli emei, La imala emege peremu, Abiri la gamamu la veli litu la lagumu ¹⁸ La vuhu egite la valua kamage hiloa mae eme peremu, Alamoli e tamamu ale oio pou kovu, me tamamu ale hilo mei ale pou kovu ge abiamu la papaga ale eme masagea.

¹⁹ Umala taukokovu la vuliti taume otalo la mautu la magasa,E komare ge alia ouka age ropo, ouka egite la tahalo la pakalila ge sae utu ge pakalia. ²⁰ A tartigi eme ge taukovu la vuliti taume oilo la mautu la sagela, La ba ale akamage ropo la tahalo la pakalila kamage pakalia. ²¹ La ba ale mave la vuliti taume ge oio vola, me la hatemu tai ge oio volao.

²² La mata gato eia la lamu tela vovo gatou, Ala mae, la matamu ge tartigi, la vovomu tomi ge volu mela matagaga. ²³ Mae la matamu ge kamakora, Me la vovomu tomi ge oilo la maligoma. Ala, mae la matagaga ale oilo taume ge maligoma, ale la maligoma ale ge uru sele. ²⁴ La tahalo isa kama koramuli ge mou lotalo la mulugaluga ilua, Age tou isa me eiage masaga isasa,me eia taige roromuli moli isa isage ouka. Eme kama kora muli ge roromuli e Deo mela wati

²⁵ Ala eau ge veiamu, Umala emege ilo buruko tela mahulila taume, Tela rova emege alia me la rova emege liua, Ouka tela vovomu, te la rova emege kairobole mei. La mahuli gatou eia muga la ilali, me la vovogatou muga la kairobo? ²⁶ Hilo la malumalu la mori, egite kama galugalu la ilali me egite kama vahari ololu la ilali, E tamamu ale oata la mautu la sagegela valvali egite. Mave eme kama loata tavua giteu?

²⁷ Ere tamuto dodo mulmuli la malaula mahulila tetala? ²⁸ Ilava la gabutalamu ge vagari moli tela kairobo tela vovo? Gabutala mulia la viroviro ale kusi oio la mahuma, Egite kusi mave. Egite kama igogolu, Egite kama ubibi la kai robo tegiteu, ²⁹ Soloio eau ge veiamu, La marasala te solomon akama kairobo mae isa tegite aleie

³⁰ Mae e Deo vikairobo egiteu la gala masisi oilo la mahuma, ale mahuli igoe galgeli ge pigia soio la havi, Eia ge vikairobo lou me mave, La tautaulailo taume bisi sele? ³¹ Ala umala gabutala papahi me la tilahi, Eauge ali larova?' ouka eau ge liu la rova?' ouka la kairobo ale mave eauge kaia?'

³² Egite Gentael moli pamuli egite la papaga aleie, me e tamamu ale oilo la ilo lalage rovia mae eme masaga la papaga alele. ³³ Pamuli pala la mautu la sagegela mela vulovulola ale matata, me la papaga tomi ale ge abiamu. ³⁴ Ala umala gabutala papahi teale galgeli, Ale galgeli ge gabutala lou eia. La logologo tomi isasa tahoka ale kama kora tetala lou.

Chapter 7

¹ Ala umala tau matatea, soukage egite ge tau matata mei. ² Teale moli eme tau matatea ,Eme taige tau matatamei, Me la urula ale eme abiasoio, me ale moliele ge abia soio taume.

³ La vuhula ilava eme matatavu la paga ale tabuli robo la mata le tabaramu, Ala moli eme lou kama koramuli ge hilo la bautu la obu ale tabuli robo la matamu? ⁴ Eme kama kora muli ge veiale tabaramu mae, Eauge abitaro la bautu la obu ale tabuli robo la matamu,' alamoli taume tai la bautu la obu oio tabuli roboa? ⁵ Amuto hipokrit! Amutoge abitaro mamuga la bautu la obu ale oio la mata mutou, La vuhula la matamu ge matagaga, Tio amuto ge abitaro la bautu la obu ale oio la matale tabaramutou.

⁶ Eme umala ababia la paia la paga ale maroka, Umala pipigi la vuliti taume soio tela bolobolo, Egite souka ge soha kurua, Me egite ge sile momo emei

⁷ Emege tahi, me eiage abiamu, Emege pamulia emege pogea. Emege tutu la mata me eiage kopeamu la mata. ⁸ Egite tomi ale ge tahi, egitege abia.Egite tomi alege pamulia, egitege pogea, La tahalo alege tutu, eiage kopeala la mata , ⁹ Ere isa tamuto, mae e latula ge tahi eia la bret, agio ge abiala la uati? ¹⁰ Ouka mae e latula ge tahia e laia, me eiage abiala la pase?

¹¹ Ala, mae eme ale kama rovi e Deo eme rovi la viabila ale tartigi soio te latatumu, E tamamu ale oilo la mautu la sagela eia muga e tato tomi la viabila soio tegite ale ge kaka eia? ¹² Ala, la papaga tomi ale eme masaga via egite la valua ge igoamu, Emege igo tomi egite, Ale la viturila me egite e propet.

¹³ Tiroro soilo la mata ale bisi.La mata ale uru me la gauru ale kope age goio la ba ale kama kora, La valua me hataville usu sele hari mulimulia. ¹⁴ Alamoli la gauru ale bisi a tivura age goio la matu la mahulila, Egite kama usu mata papogea

¹⁵ Amutoge matarara tegite e propet la vasigolo gologolo la, Egite ge gomai taume vikapopo mela kairobo tela sipsip, Alamoli la selela egite mae la vulp. ¹⁶ Alamoli eme ge rovi egite tela vavua giteu. mave egite la valua pigi ololu la greip oilo te dae, ouka la fig oio te la gileu? ¹⁷ Me oilo tela gauru alele, la obu tomi ale tartigi ge vua la vavuala ale tartigi, me la obu ale kamakora age vua la vavuala kamage tartigi.

¹⁸ La obu ale tartigi kama koramuli ge viguvi la vavua la obu ale kamakora, Oio tai la obu ale kama kora kama kora muli ge viguvi la vavua la ale tartigi. ¹⁹ Egite la obobu tomi ale kama vua la vavuala ale tartigi ge tolo taroa ge pigia sotalo la havi. ²⁰ Oio vola, emege rovi la obu tala vavuala moli ele.

²¹ Kama egite tomi ale veveiagu,' La uru, La uru,' via egita ge tiroro soilo la mautu la sagegela, ouka egite moli ale tilimuli la masagala te tete ale oilo la ilo lalage. ²² La valua me hatavile usu ge veiagu oilo tela logo al ele, Uru mave amite kama veipala la merera la veilahala oilo la isamu, Oilo la isamu amite kumuli taro la kalulu kama kora,me oilo la vagari la isamu a viguvi usu la papa ale urusele? ²³ Eauge veipala selea gite mae, Eau kama rovi emei! hele lomai taku, eme la tahalo la iligo la irirru.

²⁴ "Tio, Egite tomi ale lolo la merera tegaku me egite tilimulia egite ge mae la tahalo la mari ale tigi la luma tetala oata la uati. ²⁵ La hura pu, La silali sali somai, La kalivuru vai tubu oata la luma le, Alamoli akama tavuvu, la vuhula a magiri oata la uati.

²⁶ Alamoli la tahalo ale lolo la merera taku a kama tilimulia age mae la tahalo ale molo a tigi la luma tetala oio tela magasa la mago, ²⁷ La hura pu, La silali sali, La kalivuru vai tubu la luma le, me atagoro, la tikumula vikaluvu tomia.

²⁸ Tio e Isus goio vagogala la merera alele kaluvu, La valua me hatavile karutu sele la vimarila tetala, ²⁹ A vimari egite mae la tahalo ale eia la mulugaluga. Eia kama mae egite skraeb tegiteu.

Chapter 8

¹ La imala e Isus purusu loata la gove gotalo,La valua me hatavile usu sele tilimulia. ² Mata soio la tahalo isa e vovori tubu tetala gomai tototulu tela la lagula,A vei mago, "Uru, mae eme masaga selea, Emege vai maramara eau." ³ E Isus goio vituri la limala sogala goio pilau eia, Agoio veila mago, Eau masagea, La vomu ge matagaga, Oio moli vola e vovori kaluvu la vovola malmali lou.

⁴ E Isus veiala mago,' La rova eme hilo tia eme umala veila tahalo isasa. Eme tuga matata moli goio vahililo le gite paraseo emei, viabila la viabila ale la viturila te moses veitia, age veipalaea soio tegite.

⁵ La imala eia tatuga ge goilo e Kapernaum,La mulugaluga tegite ami le Rom gomai tetala, tahi suku tia ⁶ A veiala mago,"Uru, La tahalo la igolula taku a gulugulu mela iligiligi ale urusele a oio la luma mavuta," ⁷ Goio e Isus veiala mago, Eau gomaige vimahuli eia,"

⁸ La mulugaluga tegite ami veiala mago, Uru,Eau kama la tahalo ale tartigi via emege gotalo la uluvagu.Emege vei moli la merera la tahalo la igolu taku ge mahuli. ⁹ Me eau tai la tahalo ale pou lotalo la uluva gi te la mulugaluga,Eau tahoka tai egite Ami ale pou lotalo taku oio,Eauge veiala ale isa ge goio age tuga,Mae eau ge veiala ale isage gomai,a ge gomai,oio tai la tahalo la igolu taku, igo ale eiage igoa." ¹⁰ La miala e Isus loloa maele, a karutu sele a goio veiagite ale hari mulimuli eia mae,"La selela eau veia mutou, Eau kama mata poga isa la tautaulailo ale mae oilo e Israel.

¹¹ Eau veiamu la selela, Usu ge hiliti loio la porosile la matala haro me la pasoru la matala haro, Egite ge pou tela pulou la ilali vikapopo me Abraham, Aisak, me Jakob oilo la mautu la sagegela. ¹² Me egite e latatau la mautu sele ge pigi egite sogala la maligoma, La ba la tilali mela togo gite ge koro magege. ¹³ E Isus veia la mulugaluga tegite Ami,Tuga! tela tautaulailo taume le, Age sibitala sele soio tau me, La tahalo la igolu mahuli sele tela imala alele.

¹⁴ La imala e Isus goilo la luma te Pita, eia hilo e loale Pita oio mavuta eia lea. ¹⁵ E Isus pilau la limala, la ilea hele taro eia. A goio hiliti oata sokola baumuli le Isus.

¹⁶ Goio la pga maulavi, Egite la valua puliale Isus usu egite ale la hitu mou oilo tegite.Eia basimuli taro egite la kalulu kamakora tela merera A goio vimahuli egite ale lalea. ¹⁷ Alele sibitala vipuru muli la merera ale e propet Aisaia veitia,A vei mago,Eia bole la ilalea me la tikumula tegatou tomi."

¹⁸ Tio la imala e Isus hilo egite la vala pou galiti eia, A goio veia gite la merera via egite ge hele taro la ba alele ge goio la galela mago le Galili loio. ¹⁹ Goio e Skraeb isa gomai tetala a veiala mago,Tahalo la vimari, Eau ge tilimuli eme tela baba tomi ale eme ge govola." ²⁰ E Isus veiala mago, E burekireki tahoka la hova gite oio, me egite la malulmalu la mori tahoka la loa gite oio, Alamoli e latu la tahalo kama tahoka la ba ale eiage tau la gamala ovola."

²¹ E Disaipel tetala isa vei taila mago, Uru, Eau goio ge ulai muga e tete," ²² Alamoli e Isus veiala mago, " tilimuli eau kora egite ale pepeho ge ulai rivu lou egite ale peho."

²³ La imala e Isus sae soilo la uaga, Egite la Disaipel tetala tilimulia goio sae tai. ²⁴ Mata soio la mago hiliti, Hagavi la mago ge pigirobo la uaga Alamoli e Isus oio mavuta. ²⁵ Egite la Disaipel gomai tetala goio paloa, egite vei mago, "utululu amite, amite ga pepeho tie!"

²⁶ E Isus goio veia giteu mago, ''amuto tataga larova, La tautaulailo tamuto bisi sele ia?" Eia goio hiliti oata bahataro la lovi mela mago. Goio la mago malilo tio. ²⁷ La tahalo isa mamali tia a goio vei mago, Ale erese la tahalo sele maleie, La lolovi mela mago loloto eia?"

²⁸ La imala e Isus gomai la gale la mautu e Gadarenes, La tahalo ilua la hitu mou oilo tegira egira goio poga eia. Egira galiti loio la liba me egira tau sele la lagu gira. egite ale polopolo la gauru alele isa kama koramuli ge polo. ²⁹ Mata soio egira talitio me egira vei mago, ''Amite igo larova taume, Latu le Deo? Eme gomai tige igo bara amite, La imala souka gomai?"

³⁰ Tio la bigomu la bolobolo isa egite valivalia, hagavi moli soio tala ba alele. ³¹ Egite la hititu vei sukuale Isus Mago, Mae emege bahataro amiteu, Bahataro amite soio tela bigomu la bolobolo." ³² E Isus veitia giteuo,"tuga!"Egite la hititu gali sogala goio goilo tela bolobolo,'Mata soio, La bolobolo hari sotalo la balautu me egite sele molia soilo la mago egite peho oilo la mago.

³³ Egite ale valvali la bolobolo hele tio egite selemolia soilo la siti veitia gite la papaga tomi ale sibitalale, Ale uru sele te la tahalo ale la hititu mou oilo tetala. ³⁴ Matasoio egite tomi ale oilo la siti gogala tige vipoga me Isus. La imala egite hilo eia, Egite totosuku ti eia ge hele taro la ba tegiteu ele.

Chapter 9

¹ E Isus sae soilo la uaga, A vore utu soio, A goio guvi oio la siti tetala. ² Mata soio egite vahari tiala la tahalo ale gulugulu a mavuta tela mulila. A hilo ti la tautaulailo tegite,E Isus goio veiale gulugulue le, "Latugu, Emege sagage. Eau lube ti la iriru taume eme maramara ti."

³ Mata soio egite skraeb isahari vei loua kabili tegiteu, "La tahalo aleie a mera barabara." ⁴ E Isus rovi tila gabutala giteu a vei mago,"Ilava la gabuta ale kama kora tabuli oilo la hate mutou? ⁵ A kama tivura, ge veimoliala,Eme maramara ti loio la iriru taume,'Ouka ge veimoliala,hilti emege tuga? ⁶ La vuhula emege rovia mae e latu la tahalo tahoka la vagari otalo la mautu la magasa ge lube la iriru taume,..."A goio veiale gulugulu le,"hiliti oata, abi la mulimu, Eme goio la luma taume,"

⁷ Goio la tahalole hiliti tuga goio la luma tetala. ⁸ La imala la vala hiloa maele,egite karutu me egite visale e Deo,Ale abiagite la valua me hatavile la vagari. ⁹ Tio e Isus goio tetepolo oio la ba alele,A goi hilo e Metiu popou oilo la kale la ilabi la takesi.A goio veiala, "Tilimuli eau."A goio hiliti tilimuli eia.

¹⁰ La imala e Isus pouti oilo la luma ge ali,Mata soio egite la valua la ilabi la takesi me egite la valua la iriru gomai ge ali vikapopo me Isus me egita la Disaipel. ¹¹ La imala egite parasio hiloa maele, Egite goio veia gite la Disaipel tetala mago, "Ilava la tahalo ale himarimari amuto ali vikapopo me egite la valua la ilabi la takesi me egite la valua la iriru?"

¹² La ima e Isus lolotia maele, A vei mago,La valua me hatavile ale tartigi kamage goio te Dokta, Egite moli ale lalea. ¹³ Eme goio ge vimari lou la masova la merera aleie. Eau masaga la gilogo la viabila ouka,' Eau kama gomai tegite ale matata ge vulo, ouka egite la valua la iriru ge vulo."

¹⁴ Goio egite la Disaipel te Jon gomai tetala goio veiala, "Ilava amite me egite parasio peremuremu, me egite la Disaipel teume ouka? ¹⁵ E Isus veia gite mago, koramuli la tavile la taulaila ge ilo buruko mae e haruala solio ge vikapopo me giteu? La imala ge gomai la tahalo la taulaila ge tuga taro egite, tio egitege peremu.

¹⁶ La tahalo isa kama koramuli ge abi la kulkuli ale halaba ge vitau tomi ale mumugu,Ale mumugu ge masile, me age masile uru bara sesele

¹⁷ Me oio tai egite la valua kama koramuli ge sigili la Waen ale halaba soilo la mulila ale mumugu ti,Egite ge igoa maele age mapola ge pagele tomi la mulila ge kama kora, Tartigi egite ge tau la waen soilo la mulila ale halaba la vuhula egira tomi ge tabuli."

¹⁸ La imala e Isus veveia gite la papaga alele,Mata soio,La mulugaluga tegite Ami gomai tototulu te la lagula.Eia vei mago, " La sobe tegaku solo pepeho molie, Eme gomai ge tau la limamu oata tetala, me age mahuli lou." ¹⁹ Goio e Isus hiliti tilimulia,Egite la Disaipel tetala tai tilimulia

²⁰ Mata soio la tavile isa tahoka la tikumula tela kasoso la leavala savulusa gete lua gomai tilimuli ti e Isus agoio pilau la gilisu la kairobo tetala. ²¹ Eia vei loua oilo tetala mago," maemoli eau ge pilau la kairobo tetala, eau ge tartigi lou. ²² "Alamoli e Isus vulo rivu a goio hiloa, a vei mago, La tugu,Eme ge vagari, la tautaulailo taume vi mahuli ti eme,"La tavile mahuli moli tela imala alele.

²³ La imala e Isus goio ti la luma te opisa le, Eia hilo isa la tahalo ale vavai e vigogo la valua usu igo galolo. ²⁴ Eia vei mago," Amuto tuga, La sobe le kama peho,Ale eia mavuta moli."Egite goio lege vaia me egite igo palilia.

²⁵ La imala egite la valua me hatavile tomi pou ti ogala,Eia goilo la kapi utu goio sautola la limala, La tavile bisiele goio hiliti oata. ²⁶ La irerela taliti soio la mautula tomi.

²⁷ Goio e Isus tetepolo te la ba alele,La tahalo ilua matakea tilimulia,Egira goio tola suku tia veveiala mago," Eme ge gogo amila, Latule Devit!" ²⁸ Goio e Isus goilo la luma, La tahalo ale matakea gomai tetala.E Isus veitia giteu o."Amuto tautaulailo via eau karamuli ge igo aleie?" Me egite veiala mago,"asele uru."

²⁹ Goio e Isus pilau la mata gira me eia veia gira mago,"Age sibitala soio taume tilimuli la tautaulailo taume,' ³⁰ La mata gira kope tio.Goio e Isus vei vagaria gira mago,"Amula ge hiloa mae isa kama rovi la paga aleie." ³¹ Alamoli la tahalo ilua tuga goio veitomia gite la merera bubura oio la mautula.

³² La imala ale la tahalo ilua tatuga moli,la tahalo isa kama meramera la kalulu kamakora oilo tetala ,egite vaharia soio te Isus. ³³ Goio la imala ale la kalulu kama kora hele taroa,la tahalo ale kama meramera eia goio mera lou.La tete la valalua me hatavile karutu sele goio egite vei mago,''La paga ale maie palati kama hililoa oilo e Israel!'' ³⁴ Alamoli egite e Parasio vei mago,''Ale tela vagari la mulugaluga te gite la kalulu ale kama kora kora,male eia bahataro egite la kalulu ale kama korakorale.''

³⁵ E Isus tuga goio tomi la siti me la mautula. Eia solo la vimari gite oilo la luma la lotu,Eia valolo la merera la mautu la sagegela me eia vimahuli tomi egite la ilalea pahi. ³⁶ La imala eia hilo la valua me hatavile,eia gogo sele egite, La vuhula la tia gite marapa me la ilo gite buruko sele. Egite mae la sipsip ale la tahalo la vibaumuli gite ouka.

³⁷ Eia goio veia gite la Disaipel, "La mahuma ale ge lukua usu peho,Alamoli la valua la igolu kama usu. ³⁸ Ala igohariari kaka soio tela uru eia e tamala mahuma la ilukuluku."

Chapter 10

¹ E Isus goio tola vikapopo egiteu la valua la vimari tetala ale savulusa gete lua,Agoio abia giteu la vagagarila loata tegite la kalulu ale kama korakora,via egite ge kumuli taro egite,me egite ge vimahuli egite la ilalea tomi.

² Ale la isa gite la valua la vimari ale savulu lua gete lua.la muluga la e Pita,la isala kovula e Saimon,e Andru me tabarala e Jems e latule e Jebedi me joanes e tabarala. ³ E Pilip,me Batolom,e Tomas ,e Metiu la tahalo la ilabi la takesi,E Jems e latula e alpaes,me Tadius, ⁴ E Saimon te Jelot vikapopo me Judas Isikariot ale tutugolo e Isus.

⁵ Egite ale savulusa gete lua e Isus baha egite sogala.A veimulia giteu mago,"Amuto umala goio tegiteu ale kama e tau juda mou ovola,Oio tai umala goililo la mautu tegite e Samaria. ⁶ Amuto ge goio la luma tegite Israel ale kokovuti mae la sipsip. ⁷ Mae eme ge goio,emege valolo veia gite mae,La mautu la sagegela gomai hagavi ti.'

⁸ Vimahuli e gite ale lea,vailiti e gite ale pehoti,rauvei e gite ale sereka,kumuli taro egite la kalulu ale kama korakora.Eme abi bulahu molia oiovola emege abi bulahu tai molia giteu. ⁹ Amutou umala ababi isa la uati oilo la palo. ¹⁰ Amuto umala ababi isa la palo tela tuluga tamutou,la kairobola,la vahapolo,la toho tai.La tahalo la igolu ge ali la ilali la igolula tetala

¹¹ La siti ouka la mautu ale mave eme ge goilo vola,matamulia ere oilo vola tartigiamu,Pou la ba alele karamae emege hiliti polo lou, ¹² La imala emege goilo la luma, emege vei taho eia. ¹³ Mae la luma ge tartigiamu,La tia madila taume ge loata la luma alele, Mae akama tartigi,Kora la tia madila taumege beua soio taume.

¹⁴ Mae egite ale kama kaka tavu eme ouka mae egite kama lolo la merera taume,La imala emege heletaro la luma ouka la siti alele,Soroi taro la magasa la ilopulimu. ¹⁵ Eau veiamu la seselela,age eia moli tela magasa la mautu e Sodom me Gomora oilo te la logola ilapu matatala te la siti.

¹⁶ ''Hiloa,Eau baha amuto mae la sip kabili te gite la vulv,ala amuto ge mari mae la papase,me amuto ge vitaumetabara taho mae la kurukuru. ¹⁷ Matarara tavu tegite la valalua !Egite ge tau amuto soata la lima gite kaunsel,me egite ge kue bara sele amuto oilo tomi la sinagog ale egite tahokea. ¹⁸ Goio egite ge vahari amuto soio tegite la mulugaluga te gite vikapopo me egite king tegite lavula taku moli,ala age mae la merera la veipalala soio tegite me egite Gentael.

¹⁹ La imamala ale egite ge bahataro amuto, umala gabutala papahi amuto ge veia mave uka amuto ge vei lava,lavula larova amuto ge veia ge abia muto te la imala alele. ²⁰ La vuhula kama eme ge mera, ala moli la kalulu le tamamuto ge mera oilo tamuto.

²¹ E tabaramu lou ge sugutaro amuto soio la pileho, me tama taige igoa le latu tai. E latatu ge hilititavu e tatama gite me tatila gite ge tau egite soio la pileho. ²² Egite la valua me hatavivile ge mukupile amuto te la isagu. Ala moli ere ge magiri vagari kara la tapasila, la tahalo alele ge mahuli. ²³ Mae egite ge igo malago amuto oilo la siti aleie,hele polo, la vuhula eau vei sele amutou, amuto ka ge polo soilo la siti le israel mulmuli e Latu la Tahalo ge gomai.

²⁴ "E disaipel ka loata te la tahalo la vimari tetala, ''o'' la tahalo la igogolu loata te la mulugaluga tetala, ²⁵ A karamuli tai la disaipel ge mae la tahalo la vimari tetala, mela tahalo la igolu mae la mulugaluga tetala.Mae egite tola ti le tao la luma e Belsebul, age lagu geru sele te laisaisa ale egite ge toi le egite tao la luma!

²⁶ Ala umala tataga egite, la vuhula la paga isa kama tabuli kokovu vaia kama ge pala, me la paga isa kama ale tabuli kokovu via etato kama ge rovia. ²⁷ Larova Eau veiamu oilo la maligoma, veia tela haro, larova eme lolo malmalua la gavusam, veia oata la varu la lumaluma.

²⁸ Umala tataga egite ale ge bili la vovo ala moli kama karamuli ge bili la kalulu. Alamoli eme ge taga la tahalo ale karamuli ge bili la kalulu me la vovo oilo la mautu la iligligi. ²⁹ Karamuli la malu ilua ge bahala la uati isa moli?Alamoli isa tegira kama karamuli ge paru via eTamamuto kama ge rovia ³⁰ Ala la ivu la gamamuto tomi la giligi oio vola. ³¹ Umala tataga.Eme isapolo sele loata te la malumalu ale usu.

³² Ala egite ale veipala la eau tela mata la valua, Me eau tai ge veipala eia tala mata le tete oio la mautu la sagegela. ³³ Alamoli egite ale tahitaro eau te la mata gite la valua, Eau taige tahitaro tai eia te la mata le tete ale oiolo la mautu la sagegela.

³⁴ "Umala gabutala via eau gomai ge vahari la tia madila otalo la mautu la magasa.Eau kama gomai ge vahari la tia madila, ouka la viso. ³⁵ Eau gomai ge vimagiri la tahalo ge tolosogi e tamala,La sobe ge tolosogi e tilala, La tavile ale taulai ge tolosogi e uala. ³⁶ La gima taume kamage lobali age oilo moli la luma lou.

³⁷ Eme erese la tahalo masaga sesele e tamamu me tilamu loata taku eme kama gabu tikumu eau,Eme ere isa masaga pepeho e latumu ale hatamale me ale hatavile eme kama gabu tikumu eau. ³⁸ Mae eme kama bole la tauvalutu taume ge tili muli eau eme kama gabu tikumu eau. ³⁹ Mae eme ere pamuli moli la papaga ale koramuli la mahulila tetala emege galo,Ala moli eme ere tau la mahulimu oilo tela masagala taku emege poga ale taritigi.

⁴⁰ La tahalo ale kakatavu me ale eia kaka tavu tai eau, eme ere kaka tavu eau,ale eme kakatavu tai la tahalo ale baha eau. ⁴¹ La tahalo ale kaka tavu e propet la vuhula eia e propet eia ge abila viabila te propet, Eme ale kaka tavu la tahalo ale magiri matata la vuhula eia matata eme ge abi la viabila tela tahalo ale matata. ⁴²

Chapter 11

¹ Goio e Isus veimulia gite la disaipel tetala kaluvu,A hele taro la ba alele goio ge valolo ge vimari oilo tela siti usu, ² Ala la imamala ale e Jon lolo lapapaga ale e Isus igoa oilo la luma la kilisi,eia baha egite la disaipel tetala goio ge rovi tigia ge tahi laia ³ me egite veiala mae,''Eme moli male ge beua somai,uka amite ge mata polo isasa?''

⁴ E Isus kolia veia gite mago,''Goio veipalaea le Jon la rova amuto hiloa me la rova amuto loloa. ⁵ E gite ale matakea matati,e gite ale gulugulu tatugati,e gite ale sereka la vovo gite tartigiti,e gite ale la gavusa gite vou lolo ti,e gite ale pehoti mahuli rivu,me egite ale pou la savele lolo la merera te uru. ⁶ La vibalavala te la tahalo ale lolo la merera taku me la tiala kama tikumu la.''

⁷ La imamala ale egite la valua tatuga pa ti,E Isus goio veveia gite la valalua me hatavile e Jon,''Amuto gogala la kuepa via ge hilo lava- la viroviro ale la lolovi vai vulovuloa? ⁸ Ala moli amuto gogala via ge hilo lava -la tahalo ale kairobola la kairobo ale mauave?La selela egite ale kai la kilai ale mauave ge mou oio la luma te king.

⁹ Ala moli amuto gogala ge hilo lava-la propet? Meie,eau veia mutou,la papaga usu sele loata te propet. ¹⁰ Ale la tahalo moli ale la merera veia mae,'Hiloa,Eau baha la bilaha taku lolagu la lagumuto, viage ragi la gaurumu lolagu taume.'

¹¹ Eau vei sele amutou,kabili tegite ale e tila gite taposa egite isa kama mae Jon tela vuhi.Soloio la tahalo ale vagotalo eia oilo te la kingdom te Uru a loata tetala. ¹² Loio tela logologo te Jon la tela vuluhi kara igoie,la kingdom le heven goilo sele la tukumula ale uru, me egite la valalua ale gabu la iligiligi ale uru abila la vagargarila oilo tela tuhaka la tegite.

¹³ Egite la propet tomi me la viturila veilaha kara te Jon, ¹⁴ Me mae eme masaga tavua,Eia moli e Elaija male ge gomai. ¹⁵ Ere tahoka la gavusa ale lolo,age lolo.

¹⁶ Eau ge vitoko la hili la valalua aleie soio te la rova?Soge a mai egite giliki bisisi ale lege balala oio laba la bilaha la ilalali,egite popou tatola soio te gite isasa ¹⁷ Egite vei mae,'Amite vaiamu e vigogo, Eme kama tilia.la imala amite ilo buruko, me eme kama tali.'

¹⁸ E jon vimuga somai a kama alali la bret a kama liu tai la vaen, 'Egite via la hitu oilo tetala.' ¹⁹ E latau la tahalo gomai a alali liliu egite veimago,hiloa , Eia la tahalo la ialali me la iliu, e tabara giteu la tahalo la ilabi la takes me giteu la valua la iriru!" Alamoli la vulovulola taupala la mari ale tartigi."

²⁰ Goio e Isus soko la bahataro le gite la Citi ale kama hilo matagaga la vagari la igolu tetala,la vuhula egite kama vulo la gabutala tegite. ²¹ "E maura mite,korosin! E maura mite , Betsaida! Maege la vagari le Deo ale guvi oilo tamutoue,age guvi oio e Taea me Sidon,Egite ge vuloti pala, mela kairobola buburo. ²² Ala moli age isapolo sele tegite Taea me Sidon tela logola la ilapumatatala loio tamuto.

²³ Eme,kapernaum, Eme gabu tala via ge vagoata me tela mori? Ouka,Eauge taume sotalo la lulu la kaluvula ouka.Mae la vagari le Deo ale sibitala oio e Sodom ge mae ale sibitala ti omae taume, A soloio ge tabuli kara igoe. ²⁴ Alamoli eau veiam a kamage tivura te la mautu e Sodom tela logo la ilapu matatala loio taume."

²⁵ Te la imala alele e Isus vei mago ,Eau visale eme,tete, eme e suara la mori mela magasa, La vuhula eme taukovu le gite ale mari me la gabutala ale tartigi la papaga aleie, Eme tau palaea giteu ale kama tahoka la mari mae egite giliki bisisi. ²⁶ Meie,tete, te ale a marasa tela milatalata taume. ²⁷ La papaga tomi e tete piligi tomitiagu,'Isa kama rovi e latu la tahalo,e tete moli rovia, Isa kama rovi e tete, E latula moli rovia,E latu la tahalo moli ge hilovi la tahalo ale ge taupala eia.

²⁸ Gomai taku, amuto ale igolu mela tabule ale tikumu, Eau ge abia muto la mailala. ²⁹ La tabule taku eme ge bolea tahobo somai taku, Eau vagotalo eau la hategu otalo sele,Emege poga la mailala tela kalulumu ³⁰ La tabule taku kama tivura mela tikumula taku a mavulaga moli."

Chapter 12

¹ Tela logo la ivitula, e Isus tuga oilo la mahuma la wit, me egiteu la disaipel tetala vitolole, egite goio putu isahari la wit egite alia . ² La imamala egite paraseo hilo tia meale, Egite goio veia le Isus , "hiloa , ilava egite la disaipel taume polo pepe la viturila te lalogo la vitula."

³ Ala moli e Isus goio veia gite mago," amuto soukato gigi la rova e Devit igoa vikapopo me egiteu ale pou tomi leia la imamala eia vitolo ? ⁴ Eia goilo la luma te Deo, Egite ali la bret tabu, ale kama koramuli la tahalo bulahu moli ge alia, La bret alele egite moli e pris ge alalia.

⁵ Eme souka gigi oilo tela viturila, mae oilo tela logo vitula, egiteu e pris oilo tela luma la lotu polopepe la viturila te la logo la ivitula, ala moli egite kama ruru? ⁶ Ala moli eau ge veia mutou mae isasa oio uru tavua la luma la lotu,eia omaie.

⁷ Mae eme ge rovi la vuhu la merera aleie,Eeau masaga la gilogo kamatilou la vabila, Eme kama karamuli ge,vimagiri egiteu ale kama tahoka la iruru, oio tela ilapu matatala. ⁸ La vuhula e latu la tahalo, eia uru sesele loata tela logo la ivitula."

⁹ Mulmuli e Isus heletaro la ba alele eia goilo tela luma la lotu tegiteu e Juda. ¹⁰ Oio tela ba alele, la tahalo isasa la lima la kama kokora eia oio popou. Egiteu e paraseo goio tahi e Isus, "A taritigi moli mae ge vimahuli la tahalo ale lea tela logo la ivitula? Egite tahi goloa viage ubi leia la merera veia eia igola iriru.

¹¹ E Isus veia giteu mago, "Maege la tahalo isa kabili tamuto tahoka moli isa la sipsip, Mae tela logo la ivitula la sipsip ele boru sotalo la luluhau, Mave eia kama koramuli ge koli la sipsip ele? ¹² La tahalo, eia loata tavua la sipsip, eala eia tartigi ge vimahuli eia tela logo la ivitu la.

¹³ Goio e Isus veia la tahalole mago, "Lapumata la limamu ele sogala." me eia igoa mae ale e Isus veiala, la limala tartigi rivu mae te la limala ale isasa malmalio. ¹⁴ Ala moli egiteu e paraseo gogala, pamuli isahari la gauru ale mave egitege bili eia.

¹⁵ E Isus roviti la gabutatala tegiteu, Eia goio heletaro la ba alele .La valua me hatavile usu sesele tilimulia, eia vimahuli tomi egite loio tela ilea tegiteu. ¹⁶ Eia vikara vagari tegiteu, veia egite umala ge veveia gite la valua me hatavile polo mae eia ere. ¹⁷ La vuhula eia ge guvisesele, mae ale e propet Asaia veitia.

¹⁸ "Hiloa, la tahalola igoglula tegaku, ale eau hilovi tia, ale isa moli eau masaga sesele eia ,eau isu seselea oilo la hategu mela gabutalagu, Eau ge tau la kalulu gu oilo tetala, me eiage veipala la vulovulo ale matata, soio tegiteu ale kama loio e Juda.

¹⁹ Eia kama koramuli ge koli la merera,Tali kahare oata, ouka isage lolola golula oilo tela gaururu papahi. ²⁰ Eia kama karamuli ge putu loto e tubu la viroviro,Eia kama koramuli ge igo mate la matagaga ale kama maga tigi, Eia ge igogolu karamae la vulovulo ale matata ge pepe sesele. ²¹ me oilo tela isala, egite la valaua me hatavivile ale kama loio e Juda, egite ge tautaulailo."

²² Goio egte puli isa la tahalo, la matala mela harela kapi soio te Isus, eia vimahuli la tahalole, la mata la mela hare la kope rivulou, ²³ Egite la tete la valua me hatavile karutu sesele me egite vei mago, Ale erese la tahalo, "soioge e latule Devit ia?"

²⁴ Tio la imamala egite e paraseo lolo la vigile mulila tela merakulo,Egite vei mago, "La tahalole bahataro egite la kalulu kama korakora tela vagarigari le Belsebul, La mulugaluga tegite la hituhitu. ²⁵ Ala moli e Isus roviti la gabutalala tegiteu,eia goio vei mago,Egite la maututula tomi ale vilele lalua,egitege kama kora sele,Egite tomi la mautu mela luma ale ururu mapola lalua,egite kama koramuliage magiri vagari.

²⁶ Maege e Satan ge bahataro e Satan,Eia vilele lua tilou eiale,La mautu tetala ge magiri vagari mave? ²⁷ Mae eau ge bahataro la kalulu kama kokora tela vagarigari le Belsebul,Me egite latatu muto bahataro egite la kalulu kama korakora te la vagrigari le ere? Te la vuhula moli alele egitege sibitala mae e Jas tamuto.

²⁸ Ala moli mae eua ge bahataro la kalulu kama korakora te la kalulu le Deo, Me alele la kingdom te Deo gomaiti loata taumele. ²⁹ Mave la tahalo la pakalila koramuliage,goilo tela luma tela tahalo ale vagari isasa ge pakali la papaga tetala?Eiage kisi tola muga la limala mela vaha la mulmuli eiage pakali la papaga oilo tela lumale. ³⁰ Mae la tahalo isa kama vikapopo me eau,Tiele eia la gima tegaku, Mae latahalo isa kama vikapopome eau, me eia pou ba malau taro ti eau ele.

³¹ Eala eau veia muto,Mae eme igo la iriru,ouka eme tahi taro e Deo,Eia ge lube la iriru taume,Ala moli mae eme ge mera bareala kalulu maroka,Eia kamage lube la iruru tame. ³² Ere tahalo mera barea le latula tahalo,eiage lube la iriru tetala,La tahalo ale mera bareala kalulu maroka, Eia kamage lube la iruru tetala otalo la magasa me ale mulmuli tamai.

³³ La obu ale tartigi,la vavuala taige tartigi tatah,La obu ale kama tartigi,me la vavuala taige kamakokora,La vavua la obu louge vaihilo matagagea mu eia erese la obu. ³⁴ Amuto e latatu la pase,Amuto igigo la vulovulo ale kama kokora,Me amuto ge veipla la papaga ale taritigi mave?La rova oilo tela hate la tahalo, la harela ge veipalaea sogala. ³⁵ La tahalo ale tarigi,loilo tela hatela,la paga ale tartigi ge guvi loiolo vola,La tahalo ale kamakokora,loilo tela hatela ale kataritigi, ge viguvi la paga ale kama kokora.

³⁶ Eau vei selea mutou,La imamala te la vilapumatatala,la valua ma hatavivile tomi isasa ge vei pala la merera tomi ale kama korakora egite veveia. ³⁷ Tela merera taume tomi, emege guvi mae la tahalo ale matata sesele,Me tela la merera taume lou,emege sibitala mae la tahalo ale kama tartigi.

³⁸ Goio egite la valua la mari tegite e paraseo koli la merera te Isus mago, "Tahalo la mari, Amite masaga ge hilo isasa la irovilala loio taume," ³⁹ Ala moli e Isus baolia gite mago, Amuto la valua me hatavile tela kalulu kama kora, me la matabulakalakala, amuto masagage hilo la irovilala, Ala moli la irovilala isa kamage guvi tamuto ,la irovilala te Propet Jona moli amutoge rovia. ⁴⁰ Amae moli e Jona pou oilo la tia le laia uruo, lalogo itolu mela haro itolu, mae tai e latu la tahalo ge pou oilo la ilo la magasa la haro itolu la logo itolu,

⁴¹ La imamala ilapumatatala,Egiteu e Ninive ge magiri tela ilapumatala vikapopo me egite la valua me hatavile tela imamala alele,Egite lolo la valolo la te Jona egite vuvulo la tia giteu,Ala moli hiloa,La tahalo isasa eia uru,loata te Jona eia omaitie.

⁴² E tavile uru tela mata la lolovi ilua ge hiliti soata tela ilapumatatala,vikapopo me egite la valua me hatavile tela imamala alele,Eia hiliti loio la tapasi la mautu la magasa ge lolo la mari te Solomon,me eia goio hiloa mae la tahalo isa pepe e Solomon a omaitie.

⁴³ La imamala ale la kalulu kama kora hele taroti la tahalole,eia polo loilo la ba ale la lalu uka, eia mamata la ba ale eiage maila ovola,Ala moli eia kama matapoga isa la ba. ⁴⁴ Eia goio vei mago,Eau ge beurivua soio la luma ale eau loio vola,La imamala eia beua soio a hiloa mae lalumale egite sasapatia,tautigi tomitia lapapga oilo vola. ⁴⁵ Eia beu loua goio puli la kalulu kamakora ivitu,egite ka visauru mae eia,E gite gomaige mou oilo vola .Goio la mahuli la tahalo le kati visauru mae ale mamuga,la vulovulola goio kama kora sesele.Eia ge visauru mae egite la valua ale kamakora te la tuvu ale igoe.

⁴⁶ E Isus soloio meramera soio tegite la valua me hatavile,eia matasoio,e tilala me tabararala ogala magirgiri,e gite papaea ge meramera soio tetala. ⁴⁷ Egite isa veiale Isus mago, "mata sogala,e tilamu me tabarabaramu ogala magirigirio,egite papa eme ge meramera tomi le emei."

⁴⁸ Ala moli e isus koliala tahalo ale veialale, "E tilagu me tabarabaragu ere?" ⁴⁹ E Isus turi la limala soio tegite la disaipel tetala eia veimago, "Mata somai, etilagu me tabarabaragu maleie. ⁵⁰ Egite la valalua me hatavile ale tilimuli la masagala te tete oata la ilolalage,la tahalo moli alele e tabaragu,e hatavilegu,me tilagu.

Chapter 13

¹ Tela logo alele e Isus heletaro la luma goio pou olau la parava. ² la tete la valua me hatavile ususele pou galili eia, eia goio sae soilo tela uaga pou oilo volao, la valua me hatavile magiri loilo la parava .

³ Tio e Isus vimari egite la valua e hatavile la merera la vitovomulila ususele, A vei mae, "Hiloa, la tahalo la gilalu goio galu la vavua la ilali. ⁴ la imamala eia galugalu la vavua la ilali isahari paru tela pepe la gauru,Egite la malumalu goio ali tomia. ⁵ La vavua la ilali isahari paru oata la magasa ale la uatati ovola usu,egite kusihari moli lavuhula la magasa kama usu oio la uatati. ⁶ La imamala la haro paga tavua, egite peho, lavuhula la ua gite kama hari malau sotalo.Me egite magolu tomi.

⁷ La vavua la ilali isahari paru oata te peho golo,la i mamala egite kusi soata,e peho golo kusi soata viriri loto tomi egite. ⁸ La vavua la ilali isahari paru oata la magasa ale tartigi taho,me egite vua, isahari salatu sa,isahari savulu volo, isahari savulu volo,isahari savulu tolu. ⁹ La tahalo ale tahoka la gavusala oio,eiage lolo."

¹⁰ Goio egite la Disaipel,tahi e Isus mago,"Ilava eme vigia soio tegite la valalua oilo tela vitovo mulila?" ¹¹ E isus koli rivua gite mago,Amuto ge sagege lavuhula eau abitia muto lamari tela mautu la sagegela ale tabuli kokovu,eia tabuli palala tomiti sio tamuto,Egite la valalua aleie eau souka abia giteu. ¹² Egite la valalua me hatavile ale la merera tegaku tabuli oilo la tia gite,E Deo ge abiloua gite isahari,egite ge volu sesele,Me egite ale la merera kama oilo tegite,la rova eia tahokea,ge abitaro leia.

¹³ Ale la vuhula eau igo la vikara la tovomulila soio te la valua me hatavivile,la vuhula,egite ge mamata,alamoli egite kama koramulia ge mata kilala tavua,egite ge lolo alamoli egite kama ge lolo vulai tavua. ¹⁴ La merera te propet Aisaia guvi sesela ti soio te gite la valua me hatavile alele,egite ge lolo,ala moli egite kama ge rovia,egite ge mamata ala moli egite kama ge mata kilala tavua.

¹⁵ La tia gite la valua me hatavile aleie vagari sesele,Egite kama karamuli ge lolo la merera te Deo,a mae ale kapi la matagite egite kama kora muli ge hilo isasa la paga,ouka,ge lolo isa la merera, ouka ge rovi lala, maege egite ge vulo lou la tia gite,me eauge vimahuli egiteu.

¹⁶ La vibalavala ge tela matamuto, ale karamuli ge mata,Me la gavusa mutou, ale karamuli ge lolo. ¹⁷ Eau veia mutou la seselela mae, egite Propet me egite la valua ale matata usu masaga ge hilo la papaga ale amuto hiloa, ala moli egite kama hiloa, Egite masagage lolo la papaga ale amuto loloa, ala moli egite kama loloa.

¹⁸ Lolo tigi la merera la vitovo mulila te la tahalo la baumuli la mahuma,ale galu la vavua la ilali tetala. ¹⁹ Mae la tahalo isa ge lolo la merera te la Mautu la matagagala te Deo,mae a kama ge rovi matagagea, La tahalo kama kokora ge pakali taro leia la rova ale galu tia oilo la hatela,Ale la vavua la ilalai ale galua tela pepe la gauru.

²⁰ La vavua la ilali ale galua oata la magasa ale la uatati ovola,eia mae la tahalo ale lolo la merera me eia abia vikapopo mela sagegela, ²¹ Ala moli la uala kama kusi malau sotalo la magasa,La imamala la tikumula mela vipou barala guvi la vuhula la merera,igo hari sele a paru.

²² La vavua la ilali ale galua kabili te peho golo,A mae la tahalo ale lolola merera,ala moli la masagala mela tutugola te la maututla gomai pakali la mererale,Eia katima vua. ²³ Ale galua tela la magasa ale tartigi,a mae la tahalo ale lolo la merera a matagaga tavua.A vua tau la ilalila usu sele,isahari salatu sa,isahari savulu uolo,isahari savulu tolu."

²⁴ E Isus igo lou isa la merera la vitovomulila.Eia vei mae, la mautu la sagegela a mai la tahalo ale galu la vavua ale tartigi oio la mahuma te tala. ²⁵ La imamala la tahalo la baumuli la mahuma mavuta,la gima tetala gomai galu la vavua la gileu ale kama tartigi oilo la wit, goio eia tuga tio. ²⁶ La imamala la vavua la wit kusi, la gileleu ale kama kora vikusi tomi la wit.

²⁷ Egiteu la valua la igogolu te tama la magasa gomai veiala mae, Tahalo uru eme kama galu la vavua ale tartigi oio la mahuma taume? Ilava la gileu kusiti oio vola ? ²⁸ A veia giteu mago, 'La gima igoa maele.'Egite la valua la igogolu veiala, 'Eme masaga amite goio ge lapu taro egite?'

²⁹ E tama la magasa vei mago, umala. La vuhula amuto soukage vilapu tomi la wit. ³⁰ A korale, Egirage vikusi tomi karamae la imamala tela ilukuluku. la imamala la ilukuluku,eau ge veiale egite ale lukuluku mae, "Amuto lapu taro mugea la gileuo, palatolea ge selua, la wit amuto tauolu agu.""

³¹ Goio E Isus vei loua gite isasa la merera la vitovomulila. Eia veia gite mago,la mautu la sagegela, a mai la vavua la obu isa bisi kori moli, la tahalo abia goio galua oio la mahuma te tala. ³² La vavua la obu alele bisi kori sesele. Ala moli la imamala ale a kusi, apepe la obobu tomi oilo la mahuma. Goio la malumalu tomi goio igo la loa gite oata la halala.

³³ E Isus vei loua giteu isa la merera la vitovomulila, "La mautu la sagegela te la uru,eia mai la yist,La tavile isa abia vulo tomi la kakabi la plaua itolu,karamae la plava sogo."

³⁴ La papaga tomi aleie e Isus veia giteu la valua me hatavile oilo tela merera la vitovo mulila;Eia kama veia gite isasa la merera ale la vitovomulila oiovola ouka. ³⁵ A igoa mae la vuhula la merera tegite propet ge sibitala sesele,La imamala eia veimae, "Eauge kope la haregu oilo tela merera la vitovo mulila. Eauge veipala la papaga ale tabuli kokovu araurati tela siloko la vipoupou."

³⁶ La imamala e Isus heletaro egite la valaua me hatavile,eia beua soilo la luma.Egite la Disaipel tetala gomai veiala mago, "lubea amite la masova la gileu tela mahuma, ³⁷ "Goio e Isus veia gite mago, "La tahalo ale galu la vavua ale tartigi eia e latu la tahalo. ³⁸ La mahuma a mae la maututu la magasa,La vavua ale taritigi,ale mae egite latatu la mautu la sagegela.La gileu ale egiteu e latatau la tahalo kamakora. ³⁹ La gima ale galu la vaua ale kamakora,eia e Satan,La mahuma ale raragi ge lukua ale la tapapasi la mautu la magasa,egite ale ge lukuluku ale egite la angelo.

⁴⁰ Mae alele, La gileu ale tau vikapopo selua la havio,La kaluvu la maututula ge mae vola le. ⁴¹ E latu la tahalo ge bahataro egite la angelo tetala,ge abitaro tomi la papaga ale viguvi la iriru, me egiteu ale igigo la papaga ale kamakora. ⁴² Egite ge pigi egite soilo tela havi ale halela,Oilo vola la tilali mela togo gite ge vikisi tavu. ⁴³ Ala moli egite la valua me hatavile ale maroka,la matagaga gite ge mae la pilaga la haro oilo tela mautu la sagegela te tama gite,Eme ere tahoka la gavusamu oio,emge lolo.

⁴⁴ La mautula la matagagala te Deo a mae la vuliti ale tabuli kokovu oilo la ba la mahuma.La tahalo isa pogea eia goio taukovua,mulmuli eia goio bahataro tomi la papaga ale eia tahokea,eia beua goio loto la magasa ovola. ⁴⁵ Maimoli vola la mautula sagegela a mae la tahalo la vuliti ale mamata la Pel ale la mapala uru, ⁴⁶ La imamala eia poga isasa la pel ale mapala oata sesele,eia goio bahataro tomi la papaga ale eia tahokea,me eia lotoa.

⁴⁷ La mautu la sagegela te Deo eia mae la vuo ale pigia solau la mago,eia vitilo tomi la vipopou alew isa polopolo. ⁴⁸ La imamala lavuo volu,la tahalo la vuluo lapua soilo la parava,eia goio pou otalo tau vikapopo tomi ale tartigi oilo la galiu,ala moli egiteu ale kama kokora,eia pigi egiteu.

⁴⁹ La kaluvuluvu la maututula . Egite la Angelo ge gomai ge hilovi egiteu la tahalo ale kama korakora loio tegite ale maroka. ⁵⁰ Egite ge pigi egite soilo tela havi ale halela, Ale la tilali la iligiligi me la togo gite ge koro magege.

⁵¹ E Isus tahi egite la tahalo la vimari tetala,amuto rovi lalati la vuhu la merera la vitovomulila,eau veitia muto?"egite koliala mago,"meie." ⁵² Goio e Isus veia gite mae,Ere lolo la merera la vitovomulila,eia sibitala mae la tahalo la vimari tela mautu la sagegela te Deo, egite mae e tama la luma ale ababi la papaga ale mumugu ale halaba loilo la tilau tetala." ⁵³ La imamala e Isus vei tomitia gite la merera la vitovo mulila,e Isus hele taro la ba alele.

⁵⁴ E Isus goilo la gale la mautu tetala,Eia goio vimari egite la valalua oilo la luma la lotu,Egite karutu sele me egite vei mago,la tahalo ale abi la mari mela la mirakulo ale love? ⁵⁵ Ale e latule kamuda molie yah? E tilala la isala e merie? me egte e tabarabarala e James, Joseph,Saimon,me Judas? ⁵⁶ Egite hatavilevilela omai vikapopo me etatoue? me eia abi la papaga aleie oiove sele?"

⁵⁷ Egite tia tikumu ale Isus la papaga ale eia igoa, ala moli e Isus veia gite mago, egite la valua me hatavile tela maratatila ale isapolo,egite ge kaka tavu e propet, Egite la karakara te tala sele tela mautu tetala kama koramuli ge togo eia. ⁵⁸ Eia kama igo usu la mirakulo la vuhula egite kama tautaulailo tetala.

Chapter 14

¹ Te la imala alele,E Herod te la Tetrak lolo la valolo le Isus.A veia gite la valua laigolu tetala, ² "Ale e Jon tela vuluhi, Eia hiliti rivuti loio tegite ale peho ti. Male la vagari la soloio igolugolu oilo tetala."

³ E Herod sautola e Jon, kisitolea eia, tau eia soilo la luma totorobo lavuhula te Herodias, Erutule tabarala e Pilip. ⁴ E Jon veiala mago, "La vitirila kama veia emege puli loua ge igole rutumu, ⁵ E Herod viage bilia, alamoli a taga egite la vala, La vuhula egite veia eia isa la propet.

⁶ Goio la logola piligo te Herod gomai, la sobe te Herodias tilia kabiliposa tegite ge igo sagege e Herod. ⁷ Oio moli vola e Herod igola veiselela me eia magiri la veiselela viage abiala la rova eiage tahia ovola.

⁸ Mulmuli teale e tilala veimuliala, la sobe le veimago,"abiagu somai,la gamale Jon tela vuluhi, taua te laen ale bolabola." ⁹ E King ilo buruko sele la vuhula tegiteu ale vikapopo me eia tela ba la ilali,me eiatai magiriti oata la veiselela, A vei molitia gite amuto ge igo selea.

¹⁰ v 10 Eia baha ti soio la lumala totorobo egitege valiutu la gama le Jon. ¹¹ Goio la gamala egite abia soata laen ale bolabola egite abiala sobele me eia abia soio te tilala. ¹² Goio egite la disaipel sibitala,egite vikapopo me egite ulaia,mulmuli vola, egite tuga goio veiale Isus.

¹³ La imala e Isus loloti la valolola,Eia heletaro la ba alele goio sae la vaga goio la ba ale isa kama oiovola.La imala la vala loloa, egite tuga moli otalo tilimulia loio tela citi usu. ¹⁴ Goio e Isus poga egite a goio hilo la vala usu sele. me la tia gogori sele le gite a goio vimahuli egite loio tela ilea tegite.

¹⁵ Goio la paga maulavi, Egite la Disaipel gomai tetala veiala mago, la ba ale a la kuepa La paga logologotie.Bahataro la valua me hatavile, Egite ge goio la mautula ale hagavi egite ge lotoa gite la ilali."

¹⁶ Alamoli e Isus veia gite mago,"Egite kamage tuga,Amuto abia gite isa la paga ge alia. ¹⁷ Egite veiala mago," amite tahoka moli la bautu la Bret ilima E laia ilua." ¹⁸ E Isus vei mago abi egite somai taku."

¹⁹ Goio e Isus karasuku egitege pou otalo la garasi. Eia abila bautula bret ilima me e laia iluao. A mata soata la ilo lalage, a vibalavea kaluvu a tovia abia gite la disaipel, me egite la disaipel abia gite la valua me hatavile. ²⁰ Egite tomi ali egite maru.goio egite tauolu la makara la ilali tegite la kela savulusa gete lua volu. ²¹ Egite la valua ale ali la giligi gite la taosen ilima isapolo loio te hatavile me gilikiliki.

²² A igohari moli a tutu egite la disaipel sae soilo te la vaga vimuga soio tela gale loio, la imala eia bahataro egite la valua me hatavile. ²³ Mulmuli teale a bahataro egite la valua me hatavile, Eia sekela goata la olu ge kaka.Tio la paga maligagomati eia sekela moli oata la olu. ²⁴ La vaga olau ti la tia la utu goio la lolovi mela mago hiliti a pigi vulo ti egite, La lovi mae ale tubu tola ti tegite.

²⁵ Te la vaiva la milatalata tela logo e Isus gomai, hagaviti somai tegite tatuga oata la kulkuli lamago. ²⁶ La imala egite la disaipel hiloa tatuga oata la mago,Egite taga me egite veimago,"Ale la taua,egite tali kahare mela tilaga. ²⁷ Alamoli e Isus vigia matata moli sio tegite mago,Amuto vagari,ale eau moli,Umala tataga."

²⁸ E Pita kolia veiala mago, Uru,mae eme sele, veiagu ge gomai taume oata la lalalu." ²⁹ E Isus vei mago,"Gomai,"Tio e Pita tuga taro la vaga tuga oata la lalalu ge goio te Isus. ³⁰ Alamoli la imala e Pita hilo la lolovi,A gio tagatio, me eia soko la tilomula, a tali tola tio," Uru, vimahuli eau!"

³¹ E Isus igohari moli tau la limala sogala, sautola lalima le Pita,a veia la mago," la tautaulailo taume bisimoli ilava eme kama tautaulailo, ³² Goio la imala e Isus me Pita sae soilo la vaga la lolovi tamea. ³³ Goio egite la disaipel oilo te la vaga lotu tavu e Isus egite veimago "A sesele eme e latu le Deo."

³⁴ La imala egite sagapolo soio,Egite goio la mautu e Genesaret. ³⁵ Goio la tahalo isa oio la ba alele rovi e Isus, Egite baha la merera soio tegite tomi ale oio la ba alele,Egite vahari tomiala egite ale lalea. ³⁶ Egite totosukua viage egitege pilau moli la gilisu la kairobo tetala, me egite usu pilaua egite mahuli.

Chapter 15

¹ Goio egite paraseo me egite ale kekesi la viturila loio e Jerusalem gomai te Isus.Egite vei mago, ² "Ilava egite la disaipel taume polo pepe la vulovulo gite uru?Egite kama litu bakisi la lima gite,la imamala egite ali. ³ Eia koli rivua gite mago, "Me ilava amuto polo pepe la viturila te Deo goio amuto tilimuli la vulovulo gite ururu?

⁴ E Deo vei mae, Amuto ge togo e tamamuto me tila muto,' Eme ere ale vikara bareale tamamu me tilamu,eme ge peho.' ⁵ Ala moli eme vei mae , Ere isasa veiale tamala ouka e tilala "la kiloli ale mave eme abia lomai taku, eia la viabila taume soio te Deo," ⁶ La tahalo alele kama koramuli ge togo e tamala.La vulovulo la tilimuli la vulovulo gite uru,eia igo la merera te Deo la paga bulahu moli.

⁷ Amuto la tahalo la vasi gologolola' La merera te propet Isaiah sibitala matagaga seleti omai tamuto, ⁸ La valua ale, latilogo tamuto eia te la hare muto moli, me la tia mutou malau sesele lomai tegaku. ⁹ Egite vasigologolo moli la ilotu tavu leau,la vuhula egite abimoli la viturila ale la valua bulahu moli igoa,egite vimari egite la valalua me hatavile ge lotu tavu eau ovola."'

¹⁰ Mulmuli e Isus tola egite la valua me hatavile somai tetala eia veia gite mago,"lolo abi tataho la merera aleie. ¹¹ La papaga ale la tahalo alalia,me ale goilo la harela kama igo kama kokora la tahalo,ouka, alamoli la papaga ale la tahalo veveia me ale loilo la hare la tahalo, eia igo kama kokora la tahalo.

¹² Goio egte la tahalo vimari te Isus gomai te Isus me egite veiala mago, "Eme rovi taia mae la merera ale eme veia eia igo bara la tia gite paraseo me la hate gite mamasi sele amu? ¹³ E Isus kolia gite mago, "La gilalu tomi ale e tamagu oata la mori kama galua age lipululu taroa. ¹⁴ Egite korale, Egite matakea, mae la tahalo ale matakea isa ge ba la tahalo ale matakea, egira timi ge boru sotalo la lulu."

¹⁵ Goio e Pita lolo la merera alele eia goio veiae e Isus mago, "akoramili eme ge veia mite la vuhula merera la vitovo mulila le." ¹⁶ E Isus vei mago, "Mave amuto souka rovi lala? ¹⁷ Amuto kama hiloa la rova goilo tela la hare age goilo la tia mulmuli age gogala mae la maroa?

¹⁸ Ala moli la papaga ale gali loilo la hare eia loilo tela hate la tahalo. me eia la papaga ale igo bara la tahalo. ¹⁹ A maie, loilo la hate la tahalo,eia viguvi la gabutalala ale kamakora,la bilili,la mata bulakalakala,la tahalo ale ovo e rutu la tahalo polo,la tahalola pakalila.la tahalola vasigologolola. ²⁰ Ale la papaga ale igo kama kora la tahalo.Ala moli mae eme kama litu la limamu eme ali,akmage igo bara la tahalo.

²¹ Goio e Isus heletaro la mautu,me eia goilo la ba la mautu ale uru ilua,e taia me sidon. ²² Oio tela mautule,la tavile isa loio e kenan gomai te Isus eia tola vagari soio tetala mae,uru eme e latule Devit gogo eau,la kalulu kama kokora abiseleale latugu la iligi ale uru." ²³ Ala moli e Isus kama koliala isa la merera. egite la tahalo la vimari tetala goio vei tiala mago,la tavile ale igoiti la tola kahare la,Eia hari mulimuli amite, koramuli emege veila tavile aleie ge heletaro malau amite.

²⁴ Ala moli e Isus koligite mago, E god baha eau somai ge abi rivu moli e giteu e Israel." ²⁵ Ala moli eia gomai tototulu otalo la vahala, Eia veila mago, "Uru, suli eau." ²⁶ E Isus kolila mago, Akama tartigi veia ge abi la bret tegite guliki ge pigiala paia."

²⁷ Eia vei mago, Asele,Uru, Elatu la paia bisisi tai alali la ilali ale paruparu loio tela poro te la tahalo ale uru." ²⁸ Goio e Isus kolila mago, tavile uru la tautaulailo taume uru sale, eia ge guvi sesele mae ale eme masaga tiale, te la imamala alele, e latula mahuli rivu.

²⁹ E Isus heletaro la mautu alele eia tuga hagavi soio la mago e Galili.Eia goio tie soata la gove,me eia goio pou oata vola. ³⁰ La tete la valua me hatavile uru sele gomai tetala.Egite gomai vika popo me egiteu ale gulugulu,egte ale matakea, ale paua,me egite ale lea,gite vahari tomi egite soio te Isus me eia vimahuli tomi egite. ³¹ La valua me hatavile karutu sele la imamala egite hilo egite ale paua, meramera,egite ale gulugulu tatuga,egite ale matakea matagaga rivu.Me egite visale e God le Israel.

³² E Isus tola tomi egite la tahalo la vimari somai tetala eia veia gite mago,"Eau gogo sele egite la valua me hatavile aleie,la vuhula egte pou vikapopo me eau la logo itolu ti,egite kama ali isa la paga.Eau kama masaga ge bahataro bulahu moli egite mae egite kamage ali, egite souka ge boru la gauru." ³³ Egite la tahalo la vimari viala mago,"La ba ale la tahalo isa kama pou hagavi omai vola,"E tato ge abi la bret oiove ge valile egite la tete la valua me hatavile urue?" ³⁴ E Isus tahi egite mago,"la bautu la bret iriva amuto taolea?"Egite vei mago ivitu,me e laia ilua bisisi." ³⁵ Goio e Isus veia gite ge pou otalo la magasa.

³⁶ Eia goio abi la bautu la bret ivitu me laia, a kaka ovola, eia tovila bret abia gite la tahalo la vimari,me egite la tahalo la vimari tetala abia gite la vaua me hatavile. ³⁷ La valua ali,egite maru pepeho,me egite tovo la kela la ivitu volu la makara la ilali ale piligi. ³⁸ Egiteu ale aliele la giligi gite la taosen iva,ale la valua moli. ³⁹ Tio e Isus bahataro egite la tetela valua,eia gio sae soilo te la uaga,eia goio la gale la mautu e Magadan.

Chapter 16

¹ Egiiteu e paraseo me gite sadusi gomai tovolai e Isus, egite tahia viage va hililoa gite isa la irovilala oata la mori. ² Ala moli e isus kolia gite mago, "Mae la paga ge maulavi, la mori ge magese amuto ge vei mae galgeli la haro tartigi sele.'

³ La kavkoki,amuto ge veimae gageie la hura ge pu,la vuhula la haro magese la sosobu ubi robo ti louao.' Amuto koramuli ge rovi la taba oata la mori, ala moli amuto kama koramuli ge lube la taba tela imamala. ⁴ Egiteu la valua me hatavile la iriru me egiteu ale mata bulakalaka pamulimuli la irovi lala, ala moli la irovilala kama ge abia muto, la irovi lala moli te Jona."goio e Isus hele taro egite eia tuga.

⁵ La imamala egite la tahalo la vimari guvi oio la gale loio, egite vahula ge abi la bret. ⁶ E Isus veitia gite mago, amuto ge matarara te la yist tegite paraseo me sadusis. ⁷ Egite la tahalo la vimari vivei baoli le giteu lou mago, "Asoge la vuhula etato kama abila bret. " ⁸ E Isus rovitia maele eia goio veimago, "La tauataulailo tamuto bisi sele, la vuhula ilava amuto viveila via amuto kama ababi la bret?

⁹ Amuto kama gabutala la bret ilima,eau abia gite la taosen ilimao,me la kala iriva amuto vitau kapopo egite? ¹⁰ Ouka la bautu la bret ivitu koramuli egite la valua la taosen iva,la kela irirva amutoge abia?

¹¹ Ilava amuto kama rovia mae eau kama veveila bret? Amuto ge matarara te la yist tegite paraseo me sadusis." ¹² Tio egite gio rovia mae eia kama veveia gite ge mata rara la yist oilo la bret,ouka egite ge matarara la vimari tegite paraseo me sadusis.

¹³ La imamala e Isus goio la gale la mautula ale hagavi te sisiria me filipai, eia tahi egite la Disaipel tetala mago, "Egite la valalua veia e latu la tahalo eia ere?" ¹⁴ Egite vei mago, Isahari veia e Jon te la vuluhi, isahari veia, Elaija, isahari veia, e Jerimia, ouka ge egite la propet isa." ¹⁵ Eia tahi egite mago, Me amuto veia eau ere?" ¹⁶ E saimon pita koliala mago, "Eme e krais, e latule Deo, ale mahulihuli.

¹⁷ E Isus koliala avei ala mago, "Eme balava sele, Saimon Bajona, ale la tahalo la vovo kama veipaleamu, ala moli ale e tamagu ale oata la mautu la sagegela. ¹⁸ Me eau ge veiamu eme e Pita, oata la uati aleie, eau ge vimagiri la luma la lotu taku. La vagari la matala la liba kama koramuli ge vagotaloa.

¹⁹ Eau ge abiamu la ki la mautu la sagegela, la rova eme ge kisi tolea otalo la mautu la magasa, eia ge kisi tola taia oata la mautu la sagegela,me la rova eme lubea otalo la magasa,me eiage lube taia oata la mautu la sagegela. ²⁰ Goio e Isus vikara vagaria gite la Disaipel via, egite umala ge veia gite isa mae eia e Krais.

²¹ Tela la imamala alele e Isus soko la vileia gite la Disaipel tetala mae eia ge gio e Jerusalem, me eia ge bole usu la tikumula loio tegite paraseo me skraeb, egite ge bilia pehoa me eia ge hiliti rivu lou te la vai tolu la logo. ²² E Pita pulia goio egira moli pou eia soko la vileiala," uru, la papaga alele kamage gomai hagavi oio tai a kama ge givi taume, ²³ "Ala moli e Isus vulo soio te Pita eia veiala mago, "Eme ge vulo sotigu taku, Satan' eme magiri roborobo la gaurugu, eme kama gabu tikumu la papaga te Deo, la gabutala mu volu moli la papaga tela la valua,"

²⁴ E Isus goio veia gite la Disaipel tetala, "mae ereisa masage ge tilimuli eau, eiage vagotalo eia, me eia ge bole la tauvautu tetala,eia ge tilimuli eau. ²⁵ Latahalo ale gabutala moli la mahulila tetala,eia ge galo, la tahalo ale tau la mahulila oilo taku,eia ge abi la mahulila. ²⁶ Mae la tahalo isa masaga ge abi tomi la papaga la mautula, eia ge tau la mahulila tomi oio vola, age abi la rova oio vola? La rova la tahalo ge abia,mae la kiloli la mahulila tetala?

²⁷ E latula tahalo ge gomai oilo la marasala te tamala vikapopo me egite la angelo tetala. Eiage loto tomi egite la valua me hatavile te la rova egite igotia. ²⁸ La selela eau veia mutou, isahari oio tamutou ale omai magirigiri, Egite kamage peho kara egite ge hilo e latu la tahalo ge gomai tomila mautu la sagegela tetala."

Chapter 17

¹ La logo ivolo polo e Isus pulie Pita,e Jems e tabarala e Jon,A puli egite goata malau sele la varu la olu egite sekela moli. ² La tarola vulo kabili tegiteu,La lagula paga mae la haro,me la kairobo tetala kaha mae la matagaga.

³ Mata soio,e Moses me Elaija sibitala tavu e gite gio vigia tomile Isus. ⁴ E Pita kolia le Isus aveiala mago,Uru a tartigi sele amite gomai la ba aleie, '' Uru mae eme masaga,Eau ge tigi la kale itolu omai la ba aleie-isa taume, isa te Moses, me isa ge te Elaija.''

⁵ La imala eia soloio meramera, mata soio la sosobu pigirobo egiteu, lolo soio, lagolu isa loio tela sosobu, a vei mago,"Ale e latugu ale eau masaga selea,La ilisulisu taku oilo tetala.lobagele tavua ." ⁶ La imala egite la disaipe loloa, egite boru lagutugu me egite taga geru. ⁷ Goio e Isus gomai pilau egite me a veia gite mae," Hiliti oata umalati tataga." ⁸ Egite mata soata egite kati hilo isasa e Isus moliti oio magirigiri

⁹ La imala ale egite bebeua loata la olu,E Isus mera vagari soio te gite ,avei mago,''umala veia gite isa la rova amuto hilotia kara mae Latu laTahalo ge hiliti lou loio tegite ale pehoti.'' ¹⁰ Egite disaipel tetala tahia mae,''Ilava egite la valua la mari veia e Elija ge mamuga somai?''

¹¹ E Isus koli gite mago,"E Elija ge gomai ge vahiliti rivu la papaga tomi. ¹² Alamoli Eau veiamutou,E Elija gomai ti, Alamoli egite kama rovi matagaga eia. Oilo tela gauru alele, E latu la tahalo taige abila iligi te la limagite." ¹³ Goio egite la disaipel rovia mae a veia gite e Jon te la vuluhi

¹⁴ La imala ale egite gomai te gite la valua me hatavile,la tahalo isa gomai tetala,tototulu otalo lagula avei mago, ¹⁵ ''Uru,gogo e latugu, eia akama tatuga me a gabu la iligiligi ale uru sele. A boruboru soilo lahavi me la lalu la imala isahari. ¹⁶ Eau varia soio te gite disaipel taume,alamoli egite kama sulia.''

¹⁷ E Isus kolia gite mago,"amto e latatu la igo marapa mela tautaulailo ouka, Eau ge pou tomi le amuto kara mave? Eau ge vitomi le amuto kara gaisa, vahari eia somai taku." ¹⁸ E Isus bahataro la kalulu kama kora, A gali taro eia la imala alele e giliki bisiele mahuli rivu

¹⁹ Goio egite la disaipel gomai kovu moli te Isus egite tahia mago,"ilava amite kama koramulige bahataro galea?" ²⁰ E Isus veia gite mago,La vuhula la tautaulailo tamuto bisi moli. Eau veiselea mutou, mae emege tahoka la tautaulailo bisi moli mae la vavua la obu, emege veiala olu aleie, suku lomae goio,Age suku la paga isa kage tivura. ²¹ ²² Egite pou oilo e galili, E Isus veia gite la disaipel tetala mago,Egite ge tau e latu la tahalo soio tela lima gite valua, ²³ Egite ge bilia, me tela vaitolu la logo age hiliti rivu lou," La ilo gite la disaipel buruko sele

²⁴ La imala egite gomai e kapernaum, la tahalo ale ababi la uru la wati la takes gomai te Pita aveiala mago, la tahalo la vimari tamuto lotoloto tai la takesi?" ²⁵ Meie, Alamoli la imala e Pita goilo la luma, E Isus vigia pala soio tetala a veiala mago, Eme gabutala mave,Saimon? La ba ale mave egite ababi la takes ovola? me egitege lotalo tegite le?

²⁶ E Pita veimago, loio tegite la moimosi,"E Isus koliala mago,Emege maramara eme kage pigi isa la wati. ²⁷ soukage etato ge igo egite ale ababila takesi ge boru,Golau la mago pigi la togo e laia ale eme lapu palaea.emege kope la hare la emege poga la wati,abia gite ale ababi la wati la takesi ale tegala."

Chapter 18

¹ Tela imamala alele egiteu la Disaipel gomai te Isus egite viala mago, "Ere isasa eiage uru tela mautu la sagegela tela la uru?" ² Tio e Isus goio tolea e guliki isa Bisi,eia vimagiri posea kabili tegiteu, ³ eia goio veia giteu mago,Eau vei selea mutou, Mae amuto kamage vulo la vulo mutou ge sibitala maroka mae e guliki bisiele,Amuto kama karamuli ge goilo tela mautu la sagegela.

⁴ Mae la tahalo isasa eiage vagotalo lou eia mae e guliki bisie le, Eia moli koramuli ge tiroro soilo tela mautu la sagegela te la tahalo uru. ⁵ Eme ere kaka tavu isa e guliki bisisi mae aleie oilo tela isagu,Me alele eme abi eau soilo taume. ⁶ Mae la tahalo isasage viruru isasa egite bisisi ale roromuli eau,A taritigi moli mae ge kisia la holola isauru la wati ge pigi tilomua olau la tia la utu.

⁷ La tikumula ge tela mautu la magasa lavuhula la imala buroru! La imala alele ge gomai sele Age la ilo burukola te la tahalo ale poga tavu la imala alele ⁸ Maege la limamu me la vahamu ge virurumei,eia taritigi emege vali taroa ge pigia.A tartigi ge abi la mahulila ale la tapasila ouka, mae la vahamu ge isasa moli, eala moli akama taritigi mae ge goio la havi vikapopo mela limamu mela vahamu tomi.

⁹ Mae la matamu igo boru mei, Eia taritigi emege suba taroa pigia, eia taritigi emege abi la mahulila ale la kaluvula ge ouka vikapopo mela matamu isasa moli,eala moli eia kama kokora mae emge goilo la havi bibila vikapopo mela matamu ilua.

¹⁰ Emege mata tigi taho,soukage emege muku pile isa tegite bisisisi ele, Eau veiseleamu,oilo tela la ilo lalage egite tahoka e angelo tegite oio, egite pou sele tela lalagu le tete, ale oata la ilo lalage. ¹¹ E latula la tahalo gomaige vimahulli la valua me hatavile ale kokovuti tela vulovulo ale kama kokora.

¹² Eme gabutala mave? Mae la tahalo isa taola la sipsip salatu sasa, me isa goio ruru, Eia ge piligi egite la sipsip ale savulu valasiu gete valasiu oio tel vai la olu,me eia kama goio ge pamuli ale isasa kokovuo? ¹³ Mae eiage pogea,Eau veiseleamu, eiage sagege pepeho teale isamoli eia suvititia le, loio teale savulu valasiu gete valasiu egite kama ruru. ¹⁴ Tela gauru moli alele, E tama mutou ale oata la mori kama masaga isasa tegite guliki ge kokovu.

¹⁵ Maege e tabaramu isa ge igo la iruru soio tame, goio veiala la iruru tetala, age kabili tamulua moli, mae eiage lolome,emege abi rivu e tabaramuele me amula ge vipuhi tigilou. ¹⁶ Ala moli mae eia kamage lolo la merera taume,puli lou tahosa ouka taholua, Amuto ge pou vikapopo ge lapu matata la iruruele.

¹⁷ Maege eia kamage lolo la merera tegiteu, emge abila la paga alele soio tela lotu, maege eia kamage lolo la merera tegite la ururu la lotu, hilo eia mae la tahalo la ilabila wati ouka la tahalo e Juda

¹⁸ La selela eau ge veia mutou,la papaga tomi ale eme kisitolea otalo la magasa,la tahalo uru tai ge kisia oata la ilo lalage,me larova tomi eme kopea otalo la magasa,la tahalo uru tai ge kopea oatala la ilo lalage. ¹⁹ Eau ge vei loua mutou,Mae taholua ge vikapopo la tia gira ge isasa moli,larova egira kakea,Me e tamagu oata la mori ge abia gira la rova egira kaka eia ovola. ²⁰ Tela ba ale mave taho lua ouka taho tolu, egite vikapopo oiolo te la isagu,me eau ge pou kabili vikapopo me giteu.

²¹ Mulmuli Pita goio tahi e Isus, Eau ge lube la iruru te tabaragu tagara iriva, mae eia ge igo la iruru somai taku? soioge vaka vitu ia? ²² E Isus veiala mago, eau kama veiamu vaka vitu, ouka, emege lube la iruru tetala karamae savulu vitu gete vitu.

²³ La mautu la sagegela te tahalo uru eia mae e king isasa,masaga ge lapu matata la makodo vikapopo me egite la valua la igogolu tetala. ²⁴ La imamala eia soko la ilapu matata la makodo,egite puli isa la tahalo la igogolu tetala somai, eia makodo la beki la wati la silva 1000, oio te king. ²⁵ Eala moli eia kama tahoka la wati ge koli la makodo tetala, La mulugaluga te tala igo isa la merera ale vagari,viage baha la tahalo la igogolu tetala, e rutula me latatula vikapopo mela golgolu tetala tomi,ge koli la makodo tetala .

²⁶ Tio, la tahalo la igogoluele boru lagutugu otalo,eia veiala mulugaluga tetala mago, emege gogo eau, eauge koli rivuamu la papaga tomi. ²⁷ Ala la mulugalua tetala,gogo seselea la tahalo la igogolu tetalale,eia goio lube la iriru tetala,me eia bahataroa eia tuga.

²⁸ Goio la tahalo la igogolu tuga goio poga isa la tahalo ale egira vigogolu tomi, la tahalole makodo oio tetala la salatu isasa, eia goio beberoboa,eia viala mago,abirivuagu la makodo tegaku. ²⁹ la tahalole goio lagutugu otalo, eia goio veiala mago, eme gogo eau, eauge koli rivu la makodo taku soio taume.

³⁰ Alamoli la muluga la tahalo la igolu kama masaga,Goio a tuga goio laba eia soilo la luma la totorobo karamae age loto rivuala la makodo tetala. ³¹ La imala la tahalo la igolu tetala hilo larova sibitala,La ilo gite buruko sele, Egite gomai tela la mulugaluga tegite veiala la rova tomi ale sibitala tio.

³² La mulugaluga tela tahalo la igolu tola eia, Goio veiala,Eme la tahalo la igolu ale kamakora, Eau lube la iriru taume tela makodo taume, la vuhula eme kaka tavu eau. ³³ Mave eme kama gogo la tahalo la igolu taume,mae ale eau gogome?

³⁴ La mulugaluga tetala igotolo a tau eia soio tegite ale ge abiala la iligiligi karamae age loto la makodo. ³⁵ E tamagu tai oata la mori ge igo taia muto,Mae moli isasa tamuto kamage lube la iruru te tabarala loilo la hatela

Chapter 19

¹ A goio tela imala ale e Isus vikaluvu la merera,A heletaro e Galili, agoio la ba e Judea tela la gale la lalu e Jodan loio. ² La valua me hatavile usu sele tilimuli eia,Eia vimahuli egite.

³ Egite paraseo gomai tetala,"viage tovolai eia,egite tahia mago,La viturila veia la tahalo ge tou e rutula mae la vuhula ouka?" ⁴ E Isus koluia gite mago,"Amuto kama gigila merera veia Eia ale vipou egite tela silokoloko igolu egite isahari hatamale isahari hatavile?

⁵ Eia ale vipou egite vei tai mae, Tela vuhula molialeie la tahalo ge heletaro e tamala me tilala me eiage vikapopo me e rutula, te ale ilua la vovo gira ge isasa moliti? ⁶ Egira katima ilua, ouka lavovo gira isa moliti. Ala larova e Deo vikapopo tia, isa oukatige lele luea,"

⁷ Egite veiala mago,"Me ilava e Moses veia mite ge abi la galau la vipou ba la goioge bahataro la tavile ge tuga?" ⁸ Eia veia gite mago,"La tia muto vagari sele ala e Moses veia mutoge tou e rutu muto,Ala moli tela silokoloko akama maele. ⁹ Eau veia mutou, Ere isa tou e rutula, mae akama mavuta tomi latahalo polo a goio taulai polo, ale eia igola vulovulo ale kama kora,Mae la tahalo isa pulipolo la tavile ale e aruala toua a igola vulovulo ale kama kora."

¹⁰ v 10 Egite la disaipel veiale Isus mago,"Mae aleiege la tikumula te la tahalo me rutula, Akama tartigi ge taulai." ¹¹ Alamoli e Isus veia gite mago,"Kama amuto tomi ge abi la vimari aleie, Egite moli ale egite koramuli ge abia. ¹² Egite la valua isahari maele loio ti la tia le tila gite, alamoli isahari egite vala egite, ale la tahalo igoa, Me egite isahari sibitala maele, tela mautula la sagegela tela Uru, Ere koramuli ge abi la vimari aleie, eia ge abia."

¹³ Goio egite abi isahari egite giliki soio tetala veiage a ge tau la limala oata tegite ge kaka, Alamoli egite la disaipel bahataro egite. ¹⁴ Alamoli e Isus vei mago, litaro egite gilikie le, Umala marataro egite, ale gomai taku, La mautu la ilo lalage a tegite ale maele." ¹⁵ A tau la limala oata tegite gilikiele goio eia tuga taro la ba alele.

¹⁶ Mata soio,la tahalo isa gomai te Isus a vei mago," Tahalo la vimari,La rova tartigi eau ge igoa via eau ge abi la mahulila ale la kaluvula ouka?" ¹⁷ E Isus veiala mago, "Ilava eme tahi le eau la paga ale tatigi? Isasa moli tartigi,Alamoli mae eme masaga ge tiroro soilo tela mahuli,Sautola vagari la viturila."

¹⁸ Goio la tahalo veiala mago,"La viturila ale mave? "E Isus veimago, Umala bilibili, umala igigo la vulovulo ale kama kora, umala pakalikali,umala vasigologolo, ¹⁹ Togo e tamam me tilamu, masaga e tabarabaramu maemoli eme masaga eme lou."

²⁰ E maure halaba le veiala mago," La papga tomi ale eau roromuli tomi tia. La rovalou eau soloio ge igoa?" ²¹ E Isus veiala mago,Mae eme masagage maroka, goio baha tomi la papaga ale eme tahokea, Emege viabi soio tegite ale pou la savelela,Eme ge tahoka la vuliti oio la mautu tela sagegela.' Tio eme gomai tilimuli eau." ²² La imala e maure halaba le lolo la rova e Isus veveia a tuga soio la ilola buruko sele, la vuhula eia tahoka papaga usu sele.

²³ E Isus veia gite la disaipel tetala mago,"La selela eau veiamu, A vagari te la tahalo ale tahokala vuliti ge tiroro soilo la mautu la sagege la te Deo. ²⁴ Eau vei louamu akama tivura tela kamel ge tiroro soilo la ova la lili la somapi,oiotai la tahalo la vuliti ge tiroro soilo la mautu la sagegela te Deo."

²⁵ La imala egite la disaipel loloa, Egite karutu sele me egite vei mago, "me ere koramulige mahuli?" ²⁶ E Isus matavu egite a vei mago," te la tahalo age tivura sele, Alamoli te Deo la papaga tomi isa kama tivura." ²⁷ Goio e Pita koli la Merera tetala mago. Hiloa amite piligi tomiti la papaga tomi me amite tilimuli tieme.Larova lou amite ge tahokea.?"

²⁸ E Isus veia giteu,"La selela eau veia mutou, OIlo la mulou ale halaba la imala e latu la tahalo ge pou oata la pulou la marasa,Eme ale tilimuli eau ge pou tai oata la pulou ale savulusa gete lua,ge lapu matata la maratatila savulusa gete lua, te Israel.

²⁹ Amuto tomi ale heletaro ti la luma,tabaragu,hatavilegu, tamagu, tilagu,gilikiliki, la magasa tela isagu, ge abi la salatu isasa ge abi lamahulila la kaluvula ouka, ³⁰ Alamoli usu tegite ale mamuga age mulmuli, egite ale mulmuli ge mamuga.

Chapter 20

¹ La mautu la sagege la te Deo a mae la tahalo ale tahoka la magasa la kavkoki age tuga goio ge puli egite la valua ale ge igogolu oio tela mahuma la vaen tetala. ² A puli egite goio vigia matagaga tegite mae la mapagite ge la denaius isa tela logo isasa, a gio bahataro egite soio tela mahuma la vaen tetala.

³ Gio la vaitolu la matala haro atuga goio hilo egite la valua la igiglu oio magiri bubu moli oio la ba ale egite babaha la ilali ovola. ⁴ A goio tahi egite mago,amuto tai,goilo la mahuma la vaen, Eau ge abi seseleamu la rova a taume,Tio egite goio la igolu.

⁵ A goio tuga lou tela matala haro ivolo me la matala haro valasiu, a igo maigo lou. ⁶ Tagarasa lou tela matala haro savulusa getesa a tuga goio poga isahari oio magiri bubumoli. A veia gite,"La logo uru malaue amuto magiri bubu moli?' ⁷ Egite veiala mago,La vuhula isa kama abia mite la igolula,'A veia gite mago,me amuto tai goilo la mahuma la vaen.'

⁸ La paga logologo ti, E tama la mahuma la vaen veiagite la tahalo ale baumulila mahuma,' Tola egite la valua la igolu loto egite la mapa giteu,sokoa oio tela tapasila goio tela kaluvuluvula.' ⁹ La imala egite la valua la igolu ale goilo te la matala haro savulusa getesa gomai,isasa tegite abi la denarius isa. ¹⁰ La imala egite ale mamuga soio la igolu gomai, Egite gabutala via egitege abi uru, Alamoli egite tai abi moli la denarius isasa.

¹¹ La imala egite abi la mapa gite,Egite vikara galolo tiala tahalo la magasa. ¹² Egite veimago,Egite ale gomai mulmuli igolu moli la mata laharo isasa,Ilava la mapa gite visauru moli mae tamiteue,Amite igolu soko la kavkoki la haro kue amite.'

¹³ E tao la mahuma kolia avigia soio te isa tegieu,Tabaragu, Eau kama igo isa la iriru soio taume, Eme kama tia tigiagu te la mapa tela logo isasa? ¹⁴ Abila la mapamu eme tuga.Eau lou masaga ge abiala tahalo ale igolu mulmuli la mapa visauru moli mae taume.

¹⁵ Mave eiau kama taoka la merera loata la papaga ale eau taolea?Uka ale eme ateka lavuhula eau taoka la papaga usu?' ¹⁶ Ala egite ale mulmuli ge mamuga ,egite ale mamuga ge mulmuli.''

¹⁷ La imamala ale Isus tatuga soata e Jerusalem,avimagiri gale egite la disaipel ale savulusa gete lua oio la gauru, aveia gite mago, ¹⁸ Male,etato goatata e Jerusalem,me e Latu la Tahalo ge goio la lima gite la mulugaluga tegite pris me egite la valua la mari.Egite ge mera geru ala kara la pilehola ¹⁹ me egite ge tau eia soio la lima gite la valua polo ge mera geruala,ge kue bara selea,me egite ge bilia.Ala moli la vaitolu la logo a ge hiliti rivu lou.''

²⁰ Goio etilale latatu le Jebedi gomai te Isus vikapopo me latatula.A lagutugu olagu la lagula tahia isasa la paga. ²¹ E Isus veiala mago,''Eme gabutala mave?''E tila gite goio veiala mago,''Mera vagari seleale latatugu ilua ge pou,isa ge pou oio la galemu e gata me isa ge oio te meru.oio la kingdom taume.''

²² E Isus koliala,mago eme kama rovi larova eme tatahila.Eme karamuli ge liu la kap ale eau hagaviti ge liua?''Egite veiala mago,''Amite karamuli.'' ²³ E Isus goio veia gite mago,''La kap taku amuto karamuli ge liua.Alamoli ale ge pou oiola galegu egata uka e meru kama la paga ale eau ge abi molia muto,alamoli a tegite ale e Tete raragia viage tegite.'' ²⁴ La imamala ale egite la disaipel ale savulusa loloale,egite igotolo sele egira ilua taume tariele.

²⁵ Alamoli e Isus tola egite soio tetala me a veia gite mae,''Amuto rovia mae egite la mulugaluga te gite la valua polo tau egite sotalo,me egite la valua tegite ale taoka la isaisa tovo lai ge muga egite. ²⁶ Alamoli akama ge maele kabili tamutou.Ere masaga ge abi la muli soatata kabili tamuto eia ge guvi pala mae la tahalo la igogolu tamuto ²⁷ me ere masaga ge mamuga kabili tamuto a ge guvi pala mae la tahalo la igogolu tamuto, ²⁸ maimoli e Latu la Tahalo kama gomai egite ge valia,A ge vali la valua,me A ge vabila la mahulila tetala ge loto usu la valua me hatavile.''

²⁹ Laimala ale egite heletaro e Jeriko valaua me hatavile usu tilimuli egite. ³⁰ La matakea ilua popou oio la gauru ele.La imala ale egira loloa via e Isus oio polopolo,egira tola,''Uru,latu le Devit,gogo amila.'' ³¹ La karakara la valua me hatavile bahataro egira,veia gira ge makovu,alamoli egira tola vagari peho lou,''Uru,Latu le Devit,gogo amila.''

³² E Isus magiri makovu moli goio Atola soio te gira vei mago,''Amula masaga eau ge igoa mula la rova?'' ³³ E gira veiala mago,''Uru,la mata mila ge kope.'' ³⁴ Goio e Isus,la gilogo volu oilo tetala,pilau la mata gira.Kama taba la matagira kope me egira tilimuli e Isus.

Chapter 21

¹ La imamala e Isus me egiteu la tahalo la vimari tetala gomai hagavi e Ierusalem, egite guvi oio lamautu e Betpas , hagavi la olu e Oliv , goio e Isus baha taholua e guliki la vimari tetala. ² Eia veia gite mago , amuto goilo la mautu aleio , amuto ge hilo isasa la Donki me latula egite kisitola leia la mota .amutoge lulutaro la mota gira,me amuto tata egra somai taku. ³ Mae egte la valalua ge tahi amuto ovola, amutoge veia gite mago, la Uru tahoka la igogolu oio tela Donki aleie. la tahalo lege sugutaro molia muto la Donki somai.

⁴ La paga aleie ge puru muli la rova e propet veipalaea araura, e Isus vei maele, ⁵ Veia la sobe le Saion, hiloa e suara taume goio taume le, Eia vagotalo sesele eia,me eia pou oata te latu la Donki halaba.

⁶ Goio egite guliki la vimari tetala igoa mae ale eia veitia gite mamuga. ⁷ Egite abila Donki vikapopo me e latula bisi halabao,goio egite tau la kairobo tegite me la kulkuli oata la Donki ilua le,E Isus pou oata la kairobo me la kulkuli oata tela Donkie le. ⁸ La valalua me hatavile usu pigi la kairobo mela kulkuli tegite otalo la gauru ,me la valua isahari vali la veve la obu la Rou, me egite pigi taia otalo la gauru.

⁹ La valua me hatavile isahari vimuga lolagu te Isus, isahari ale tilimulimulia,me egite tola mae, bole vauru la isala uru te latule Devit, sagege leia,la vuhula eia gomai tela isala uru,bole vauru la isala uru, eia pou oata sesele. ¹⁰ La imamala e Isus goilo e ierusalem,Egite tomi la valua me hatavile ale oilo la taon,igo la merera usu sesele, me egite tahi,ale erese tahalo maleie? ¹¹ La tete la valua me hatavile ale tilimuli e Isus kolia gite mago,ale e Isus, Eia isasa la propet loio e Naseret,oilo e galili.

¹² Goio e Isus goilo la luma la lotu,eia goio bahataro tomi egite la valua me hatavile la iloto, me la bilaha oilo tela luma la lotu, me eia tigitaro la poro la vululo la wati, me la pulou tegiteu ale babaha la malu la kuru. ¹³ Eia gio veia gite mago,La merera te God veimae,la luma tegaku, eiage la luma la kilaka,eala moli amuto vuloa mae la luma tela tahalo la pakalila. ¹⁴ Mulmuli egite la matakea,egite ale gulgulu gomai te Isus oilo la luma la lotu,Eia vimahuli egite loio tela ilea tegiteu.

¹⁵ La imamala egite la mulugaluga ,me egite la valua la mari te la viturila hilo la papaga ale tartigi eia igo tia ,me egite goio lolotai egite guliki oilo la luma la lotu ,tola mae bole vauru la isale latule Devit, la hate gite mamasi sesele, ¹⁶ Egite goio veiale Isus mago,eme lolotai la rova egite la valalua veveia? E Isus goio kolia gite mago,meie,mave amuto souka gigi la merera ale oio poutio,loilo tela hare gite guliki me egiteu la pepeso ale solo sususu, egitege bole vauru la isa la uru. ¹⁷ E Isus goio heletaro egite ,eia goio la Taon ale uru,eia goio e Betani pou la logo isasa.

¹⁸ Tela kavikokila la imamala eia beua loio la Taon ale uru, eia vitolo. ¹⁹ Eia goio hilo isasa la obu la Fik oio la pepe la gauru,eia goio tuga suku soio,agoio hiloa mae la obuele la vavuala ouka,la galagalala moli usu sesele,goio e Isus veiala obuele mago,eme katige vua lou kara mulmuli,kama taba la obu la Fik ele magolu.

²⁰ La imamala e gite guliki la vimari hiloa maele , egite karutu sesle ,egite vei mago ,La rove sesele igo la uobuele magolu hari sesele. ²¹ E Isus baoli rivua giteu mago , la selela eau veia mutou ,mae amuto ge tautaulailo la gabutatalala kama ge ilua , amuto kama koramuli ge igo la rova sibitala ti oio tela obu la Fik, eala moli amuto koramuli ge igo la paga ale uru mae ,veia la olu ge hiliti taro la ba alele golau la mago, age sibitala. ²² La rova amuto tahia oilo tela kilaka ,vikapopo mela tautaulailo,amuto ge abia .

²³ La imamala e Isus goilo la luma la lotu, eia vimari egite la valua me hatavile oilo volao,goio egite la gama giteu e Prist me egite la valua ururu goio te Isus,goio egite tahia mae, "La igogolu tomi ale eme igigoa,ere sesele veiamu ge igoa?" ²⁴ Goio e Isus kolia giteu mago, "Eau ge tahi amuto tai isasa la tilahi,Amuto ge koli la tilahi taku,Eau ge veipalea mutou la pulou ale mave eau tahokea,me eau igigo la papaga aleie.

²⁵ La imamala e Jon vuhi egiteu la valua me hatavile, Eia abi la vagarigarila oio tere? Loio tela uru,ouka la tahalo la vovo moli isasa? mae etato ge veiala mae la tahalo uru, me eia ge veia rivua gatou,Ilava amutoa kama tautaulailo tetala? ²⁶ Eala moli mae etatoge veiala mae;la tahalo la vovo moli isasa,Etato ge taga la vuhula, egite la valua tomi veia eia isa la propet " ²⁷ Goio egite koli rivuale Isus go,"amite kama rovia" me eia goio veirivua gite mago,Eau tai kamage via mutou,ere baha eau ge, igo tomi la papaga aleie.

²⁸ Eala moli amuto gabutala mave? La tahalo isa tahoka e latula ale hatamale ilua,a goio te latula ale laposolaguo a goio veiala mago,latugu,gageie eme ge gorivo ge igolu oio la mahuma la vaen. ²⁹ E latula kolirivuala mago,eau ka masaga,goio mulmuli eia vulo lou la gabutalala a tuga lou gorivo. ³⁰ Mulmuli la tahalole goio te latula la vailuala eia vei lou ala la merera ale a veitiala ale laposolaguo.E latula la vailuala veiala mago' eiau ge tuga, tahalo uru' ealamoli a kama tuga.

³¹ E latula ilua, ere tegira tilimuli la masagala te tamagirua?" Egite koli rivuala mago, "E latula ale laposolagu "E Isus veia giteu, " la seselela eau veia mutou,Egiteui ale ababi la wati,me egite hatavile ale polopolo ogala egite ge vimuga soio tela mautu te God mulmuli amuto. ³² La vuhula e Jon gomai vikapopo mela vulovulo ale maroka, eala moli amuto kama tautaulailo tetala. Egiteu ale ababi la wati,me egite hatavile ale polpolo ogala, egite moli tautaulailo tetala,eala moli amuto hilo egite la papaga aleie, amuto kama vulo la tia muto ge tautaulailo tetala.

³³ Lolo la merera la vitovo mulila isa lou. La tahalo isa taoka la magasa, me eia galu la mahuma la vaen oio vola, eia bigomua kaluvu, a goio igolu la muli la vululo la vaen, me eia tigi la kale la pahautu la mahuma, me eia goio piligia giteu la valua la baumuli la vaen la mahuma le, eia goio tuga goio la gale malau isasa, pou oio volao. ³⁴ La imamala la ilali matuha, eia baha isahari egiteu la valua la igogolu te tala soio te giteu ale boumuli la mahuma, veia eiage abi bakisi la mapala mahuma tetala.

³⁵ Eala moli egiteu ale baumuli la mahuma la vain,sautola egite la valua la igogolu tetala, egite kue isasa, bili isasa,ale isasa lou egite ubila la wati. ³⁶ Goio etama la magasa, bahalou isahari, egiteu la valua la igogolu,pepe egite ale mamuga. Eala moli egite la valua la gilalu la vaen, Egite igo lou egite mae egite ale igoitio. ³⁷ Mulmuli vola e tamala magasa baha e latula sesele soio tegite, eia vei mago,egite ge togo e latugu ele.

³⁸ Eala moli egite la valua la gilalu la vaen hilo e latula, egite viveila kabili tegite mae,Etatoge bilia soukage eiage balava la mahuma te tamala, ioge etatoge bilia, mumuli etatoge abipolo la mahuma te tamalale. ³⁹ Egite puli taroa loilo la mahuma la vain goio egite bilia.

⁴⁰ La imamala e tamala mahuma la vaen gomai, eiage igo lou larova soio tegiteu la valua la gilalu la vaen? ⁴¹ Egitege veia la mago,eia ge igo geru egite, me eiage abi poloa gite isasa la mahuma la vaen, egite ale, la mahuma ge matua,egitege lukuluku,me egitege abi polo te tama la mahuma.

⁴² E Isus veia giteu mago, "amuto souka gigi la merera te uru, La wati ale kama tartigi oio la milatalata giteu ale kaukatu,egite mukupile la wati alele,eia sibitalati mae la sosole la luma isasa ale vagari esesle,ale eia guvi oilo tela masaga la uru sesele,me eia isapolo sesele oio tela mata miteu?

⁴³ Eala eau veia mutou, E God ge abitaro le amuto la kindom tetala, me eiage abia giteu la valua ale ge visibitala la ilalila. ⁴⁴ Egiteu la valua me hatavile ale ge boru loata la watiele egitege mapola geregere.eala moli mae la wati alege paru loata te la valua me hatavile egitege kama kokora sesele,

⁴⁵ La imamala egiteu la gama giteu e prist me egite u e parisaio lolo la merera la vitovomulila te Isus,egite mata kilala tavua mae,eia igo la merera soio tegite. ⁴⁶ Egite pamuli la gauru alege sautola e Isus,eala moli egite taga, la vuhula egite la valua me hatavile usu oio,La vuhula la valua me hatavile usu hilo e Isus vea eia isa la prpet.

Chapter 22

¹ E Isus vigia lou soio tegiteu oilo tela merera la vitovo mulila. ² La mautu la sagegela eia mae e King isa raragi la ilali la taulaila te latula ale hatamale. ³ Eia goio baha egite la valua la igolula tetala goio ge puli egite ale eia baha tavu egite ge gomai tela ilali la taulaila,alamoli egite kama gomai.

⁴ Eia goio baha lou isahari egite la valua la igolula, me a veia gite mago,'Veia gite ale eau bahatavu egite le,Hiloa eau raragiti la ilali.Eau bili ti la kau eau raragiti la ilali la paga tomi raragiti.gomai la ilalli la vitirorola ""

⁵ Ala moli egite kama lolo la merera tetala egite tuga, Egite isasa goio la mahuma tegite, isahari goio la igolula tegiteu. ⁶ Egite ale isahari laotola egite la tahalo la igolula te King, igo mahela egite goio bili egiteu. ⁷ Tio e King igotolo tio, a goio bahataro egite Ami tetala goio bili tomi egite la valua ale bilibili goio selu la siti tegiteu,

⁸ A goio veia gite la valua la igolula tetala, 'La vitirola raragiti,Alamoli egite ale eau bahatavu egite kama gabu tikumua. ⁹ Ala amuto goio tela matala gauru ale uru tolatomi egiteu la valua ale amuto ge poga egiteu puli egiteu somai tela ilali la vitirorola.' ¹⁰ Egite la valua la igolu gogala tela gauru tola vikapopo tomi egite la valua me hatavile ale egite poga egiteu, egite ale kama korakora me ale taritigi tai,Tio la luma la vitirola volu la valua me hatavile.

¹¹ Laimala ale e king goilo a mata soio te egite la valua ale egite tola egite,eia hilo isa la tahalo kama kai la kairobo la vitirola. ¹² E king veiala mago,'tabaragu,eme gomai la ba ale mave eme kama kai la kairobo la tirola?'Alamoli la tahalole pou makovu moli.

¹³ Goio e king veia gite la valua la igolu mago,kisi la limala me la vahala,labea sogala la masori,soio la ba la tilali me la koromagela.' ¹⁴ La uru tola la valua usu,alamoli eia hilovi moli lolosa.''

¹⁵ Goio egite Paraseo tuga goio viputumulila via egite ge tubigoloa ge eia ge boru oio la merera te tala lou. ¹⁶ Goio egite bahataroala egite la valua la vimari te gite,vikapopo me egite la valua te Herod.Egite goio veale Isus mago,''Tahalo la vimari,amite rovia mae eme magiri tela selela, me eme vimari la gauru te God oilo la selela.Eme kama lolo isa la gabutalala te la tahalo isa,me eme kama vitaumetabara gologolo vikapopo me la valalua me hatavile. ¹⁷ Ala veia mite,eme gabutala mave?La viturila ale ge loto la uati soio te Sisa a tartigi?''

¹⁸ Alamoli eIsus rovi matagaga la birare te gite goio vea gite mago,''Ilava amuto tovolalai eau,amuto la valua ale kama korakora? ¹⁹ Vahiloagu la uati ale ge pigia.''Goio egite variala la galela isasa.

²⁰ Goio e Isus veia gite mago,ale la kalulu me la isaisa le ere mite?'' ²¹ Egite veiala mago,''tegite Sisa.''Goio e Isus vea gite mago,me goio abiale Sisa la papaga tetala,me la papaga ale te God abile God.'' ²² La imala ale egite lolo alele,egite arepalala sele.Goio egite heletaroa egite tuga.

²³ Te lalogo alele egite Sadusi isahari,ale vea la hilitirivula uka,gomai tetala.Egite tahia, ²⁴ mago,''Tahalo la vimari,e Moses vei mae,Mai la tahalo isa taulai akama savu isa e latula, a goio peho,etabarala sele isa ge puli e rutula lavuhula eia ge viguvi e latatu.'

²⁵ E taume rabarabara ivitu, Ale lapusolagu taulai me eia kama savu isa e latula a goio peho, a piligi polo e rutula soio te tabarala. ²⁶ Goio e tabarala la vailuala igo maigo lou, goio la vaitolula, selea goio la vaivitula. ²⁷ Mulmuli tegite tomi, la tavile le peho, ²⁸ Tio tela hiliti rivu la,Eia ge e rutu le ere sele oilo tegite taume tari ivitu ele? La vuhula egite tomi puli eia."

²⁹ Alamoli e Isus goio koli rivua gite a vei mago,"Amuto ruru la vuhula amuto kama rovi la merera mela vagari le Deo. ³⁰ Oilo tela hiliti rivila la taulaila ge oukati mela vitirorola.Alamoli egite ge mae egite la angelo oilo la mautu la sagegela.

³¹ Alamoli oilo tela hiliti rivula tegite ale pehoti,Mave amuto kama gigi la rova e Deo veita muto, a veimago, ³² Eau e deo te Abraham, e Deo te Aisak, Me e deo te Jacob'? E Deo kama e Deo ale peho ouka eia e Deo ale mahulihuli." ³³ La imala egite la valua me hatavile loloa eia ale vei maele,Egite karutu sele la vimarila tetala.

³⁴ La imala egite parasio loloa via e Isus biliti la havi tegite sadusi,egite tomi goio vikapopo tio. ³⁵ Isa tegite ,rovi taho sele la viturila,goio tahia isa la tilahi viage tovo lai eia-- ³⁶ Tahalo la vimari, la merera ale mave sele uru tomi oilo la viturila?"

³⁷ E Isus goio veiala mago,"Emege masaga e Deo taume oilo tela hatemu tomi, mela kalulumu,vikapopo mela gabutalamu tomi.' ³⁸ Ale la viturila ale uru me ale la mulugala sele.

³⁹ Me la vailuala viturila a mae moliele~'Masaga e tabaramu mae moli eme lou.' ⁴⁰ La viturila ilua tabuli moli oata la viturila me egite la propet."

⁴¹ Tela imala ale egite paraeio soloio vikapopo,E Isus tahi egite isa la tilahi. ⁴² A vei mago, " Eme gabutala mave te kraest? Eia e latu le ere?" Egite veiala mago, "E latu le Devit."

⁴³ Goio e Isus veia gite mago, " Me ilava e Devit oilo la kalulu tola leia la ruru, A vei mago, ⁴⁴ La uru veia la uru mago, " pou tela limagu e gata, karamae eau ge tau egite la gima taume otalo la muli la tilaloa taume'''?

⁴⁵ Mae e Devit tola le kraest la uru,'Me eia sibitala mae e latu le Devit mave?" ⁴⁶ La tahalo isa kama kora mulia ge koli la merera tetala,isa tegite katima tahi loua isa la tilahi soko tela logo alele goio tio,

Chapter 23

¹ Goio e Isus vigagia soio tegite la valua me hatavile vikapopo me egite la valua la vimari tetala. ² Eia vei mago, "Egite la valua ale tahoka la mari me egite paraseo pou oilo la pulou te Moses. ³ Eala mae la rova egite viamu ge igoa tilimulia.eme ge igoa matamulia.umala tilimulila vulovulo gite, egite mera bubu moli me egite lou kama tilimulimulia.

⁴ A sele, Egite matevuvu la tikumula ale a tivura etato ge bolea, goio egite vibole la valua me hatavile. Ala moli egite lou kama koramulige saulaia viage bolea. ⁵ Egite igo la vulovulo gite viage la valua me hatavile ge hiloa . Egite kope uru la mulila viturila me egite suku uru la gilisu la kairobo tegite.

⁶ Egite masaga moli la muli gite la uru la mautu tela imala la pou golula me la pulou tegite la mulugaluga la lotu oilo tela luma la lotu, ⁷ me la valua me hatavile oilo tela luma la bilaha la golgolu,ge vei taho egite,me egite ge tolale gite tahalo la mari tela kalulu maroka.

⁸ Egite umala ge tatola leme 'Rabi,' eme tahoka moli isa la tahalo la vimari, amuto tomi vitame tabarabara. ⁹ Umala tatola le isa otalo la magasa e tete,Eme tahoka moli isa etamamu oata la ilolalage. ¹⁰ Me egite umalage tatola le me la tahalo la 'vimari,' eme tahoka moli isa la tahalo la vimari, e Christ.

¹¹ Ala moli ere uru kabili tamuto eia ge guvi mae la tahalo la igolu moli taume. ¹² Erese tahalo vagoata eia e God ge vagotaloa, Mae erese hahalo vagotalo eia e God ge vagoatea

¹⁴ ¹³ Emaura mite,la tahalo la mari me Paraseo,me la valua ale kalamea lalua: amuto taurobo la mautu la ilo lalage soio tela valua me hatavile. alamoli amto lou kama koramuli ge tiroro soilo, me egite ale viage tiroro egite kati goilo. ¹⁵ Maura mite la valua la mari me Paraseo, egite ale kalamea lalua! Amuto hiliti loio la gale la mago loio goio la gale la mautu loio viage vulo isa la tahalo,la imala a vulo,amuto igoa mae e latu la maligoma mae amuto.

¹⁶ Emaura eme ale egite baba me mae la matakea, eme ale vei la veiselea tela luma la lotu, a la pagabubu moli, Eme ere ale vei la selela tela wati la luma la lotu,eme lotalo la kilisi tela merera ale eme igoa.' ¹⁷ Amuto ale matakea la gabutala ale tartigi ouka, la rova uru, la wati meme ouka la luma la lotu igo la wati meme maroka viuviu?

¹⁸ Eme ere ale vei la selela te la poro tabu, a la paga bulahu moli, eme ere ale vei la selela tela viabila a oata ovola, eme lotalo la kilisi tela merera ale eme igoa.' ¹⁹ Amuto ale matakea' Ale mave uru, la viabila ouka la poro tabu igo la viabila maroka viuviu?

²⁰ A mae alele, ere veila seselela te poro tabu, la merera alele avu robo tomia. ²¹ Me la tahalo ale vei la selela tela luma la lotu,a me a tela tahalo ale pou oilo vola. ²² La tahalo ale vei laselela tela ilo lalage,a veia tela pulou la uru te God me tela tahalo ale popou oata vola.

²³ Mata rara,amuto la tahalo la mari me Paraseo me egte ale la kalamea gite ilalua, amuto viababi la vavua la Mint mela Dill la vavua la Kumin alamoli amuto kama tilimuli la papaga ale ururu tela viturila mae la vulovulo ale matata mela gilogo mela tautaulailo.amuto karamuli ge igo la papaga aleoie alamoli amuto piligi taroa goio igo sapolo isa. ²⁴ Amuto la matakea vahililoa gite polo la gauru,amuto abitaro e lovo bisisie alamoli amuto sogomu la kamel.'

²⁵ Emoura mite, la valua la mari me paraseo me hipokrit,amuto rauvei la vovo la kapu mela pilete ale logala,alamoli la ilola loilo volu mela paramurahala kali sasaela. ²⁶ Amuto paraseo matakea, igo matagaga muga la ilo la kapu mela pelete, La vuhula la vovola logala taige maroka tai.

²⁷ Emaura mite la valua la mari me paraseo me hipokrit, amuto mae la hova la uati la pileho,ale vovola logala maroka taho, alamoli la ilola iolo volu la tatuha gite ale pepeho me a mugu sele. ²⁸ Oio tela gauru alele, emetai ale logala sibitala matata soio tela valua, alamoli ale oilo volu mela kalisasaela mela mumugu.

²⁹ Emoura mite la valua la mari me paraseo me hipokrit, amuto tigi laluma la wati tegite propet tokoromola la vulovulo ale matata. ³⁰ Eme veimago, maige amite ge mahuli tela imila te tama gatou,e tato kama ge vikapopo me egiteu ge bili e gite la propet.' ³¹ Ala amuto veipalaea mae amuto latatu gite ale bili egite propet.

³² Amuto tai vivolu la malau la mahulila te tama mutou. ³³ Amuto la pase, amuto la hili la pase ale bilibili, amuto ge hele la ilapu matatala tela la mautu la havi mave?

³⁴ Ala moli, hiloa,eau ge bahea amuto egite propet me egite la valua la mari tela viturila. isahari tegite ge peho oata la tovolautu; isahari amuto ge lubi malago e gite me ge basimuli egite sogala la siti. ³⁵ La masovala via oata tamuto la kasoso ale magiri matata pagele otalo la magasa, loio tela kasoso le Abel ale matata, goio tela kasoso le Sakaria e latu le Barakaia, ale eme bilia kabili laluma la alta. ³⁶ Eau veiamuto la selela, la papaga tomi aleie ge guvi loata tela hilimutou.

³⁷ Jerusalem, Jerusalem, amuto ale bili egite propet me egite ale amite baha egite somai tamuto'' Vakariva e iau gabutala ge vikapopo e latatu muto, mae tila la kireko ale pigirobo e latatula lotalo tela palpalala,ala moli amuto ka masaga. ³⁸ Hiloa, la luma taume katima tartigi. ³⁹ Ale eau veiamu,eme katige hilo eau sokoa gageie kara ememge vei mae, 'La vaibalavala te la tahalo ale gomai tela isa la uru."

Chapter 24

¹ E Isus gali loilo la luma la lotu me eia tatuga la gauru.Egite disaipel gomai vituriala la luma la lotu. ² Alamoli e Isus kolia gite mae,'amuto kama hilo la papaga aleie? Eau veiselea mutou,la uatati ale tabuli soatata sotalo isa kama ge piligi via akama ge paru,

³ Eia goio pou oata la olu e Oliv, egite la disaipel gomai kovu tetala me egite veiala mago,"veia mite la papaga aleie ge guvi gaisa? Erese la irovilala ge veipalaea mite la gomai la taume me la kaluvu la mahulila aleie? ⁴ E Isus kolia gite mago,"mata rara soukage isage viruru amutou. ⁵ Egite usu ge gomai te la isagu.Me egite ge veimae, 'Eau e Kraist,;me egite ge viruru amuto usu.

⁶ Eme ge lolo la vaubila me la rere la vaubila.Matamulia mae la ilomu umala ge ruru, la papaga ale ge guvi muga,alamoli la tapasi lalogo souka. ⁷ La mautula ge vahugu tavu,me la kingdom ge vahugu tavu.La vitolola me lamalugulugu ge guvi te la mautula isahari. ⁸ Alamoli la papaga aleie egite la siloko la iligiligi tela taposala.

⁹ Goio egite ge taume soio tela tikumula ge bili me.Egite la maututula ge gima me tela isagu moli. ¹⁰ Goio usu ge boru, me egite ge vipou bara, Egite kamage masaga egite isasa ¹¹ Egite propet la vasigologolola ge hiliti me egitege viruru usu tamuto.

¹² La vuhula la vulovulo ale kamakora ge guvi uru sele, Usu la ilisulisu tegite te God ge maigi. ¹³ Alamoli la tahalo ale magiri vagari kara la tapasila age mahuli. ¹⁴ La merera te la kingdom tela uru ge gogala tela maututula tomi.Goio la tapasila mahulila ge guvi.

¹⁵ Ala mae,eme ge hilo la papaga ale e propet Daniel veipalaea, a magiri oilo la ba ale maroka " [ la tahalo ale gigigi age rovi lala], ¹⁶ Egite ale oilo e Juda hele soata la Olu, ¹⁷ La tahalo ale oatala varu la luma umalage sosivo sotalo ge abi isa la pagaoilo la luma tetala,v ¹⁸ 18La tahalo ale orivo kamage beua soluma ge abi isa la kairobo tetala.

¹⁹ E maura miteu ale savu me egite ale boko peso oilo tala logologo aleie. ²⁰ Emege kaka via la tulugaluga taume umalage sibitala tela imala lolovi ouka la sabat. ²¹ La imala alele la tikumula uru sele ge guvi soko palati te la silokoloko karati igoe isa kati koramuli lou. ²² Maege la logologo ale iele ge boto la vovo kama koramuli ge mahuli, Alamoli tegite ale e God hilovi ti egite .Egite la logologo alele ge boto moliti.

²³ Goio mae isa ge veiamu mae, Hiloa,e Christ male. oka, E Christ maleio, umala tautau lailo ovola. ²⁴ Egite Christ me propet la vasigologolola ge gomai ge vailo amu la irovilala,teale ge virumei,age koramuli mae eme masagea. ²⁵ Hiloa, eau valoka ti me mamuga tela imala.

²⁶ Alamoli, mae egite ge veiamu mago, hiloa, eia male oio la kuepa,umala gogala la kuepa,uka,hiloa,la tahalole oilola kapi utu,'umala tautau lailo vola. ²⁷ Tela matagagala ale kakaha lomuli e Ist goale e ves,la gomaila te latule God ge maiele. ²⁸ La ba ale mave la kalia ale peho ovola,la malu ururu ale alali la kalia ale peho ge vikapopo ovola.

²⁹ Ala moli lotigu moli tela tikumula te la lalogologo alele la logoharo ge guvi, la taio ka ge paga, la matabu ge paru loata la mori,me la vagargari la ilolalage ge malugu.

³⁰ Goio la irovilala te latu la Tahalo ge guvi oata tela mori, me egite la maratatila ale otalo tela magasa ge robe. Egite ge hilo la tula Talo ge loata tela mori vikapopo mela vagargarila me la marasala tetalala ale uru sele. ³¹ Eia ge baha eigite la angelo vikapopo mela tilali la vaivai ale uru sele, me egite ge vikapopo tomi egite ale eia hilovi ti egite loio te la mata la lolovi iva, loio tela tapasi la mori goio te isa.

³² Abi la vimarila loio tela fig tri.la imala ale la halala ge taro me eia ge tau halaba la galagalala,Eme ge rovia la imala haro mela lovi hagaviti ge ali. ³³ Me oio tai, mae eme ge hilo la papaga aleie, Eme ge rovia eia hagaviti, omai la mata piro.

³⁴ Eau veiamu la seslela,egite la hilimu aleie kamage kokovu me egite ge hilo la papaga aleie ge sibitala. ³⁵ La ilo lalage mela magasa ge kokovu, Alamoli la merera tagaku kage kokovu.

³⁶ Gabu tikumu la logo me la matala haro alele Isa kama rovia,Egite la angelo la ilo la lalage ka rovia taia, E latula tai ouka,E God tamagato moli rovia.

³⁷ La imala te Noah sibitala, La gomaila te latu la tahalo ge mae volale. ³⁸ La logologo isahari mamuga tela karoro egite alali liliu, taulai vitiroro kara tela logo ale e Noa h tiroro soilo te Sipi, ³⁹ Egte kama rovi isa la paga kara mae la karoro gomai sali taro tomi egite --La gomaila te latu la tahalo ge mae moli volale

⁴⁰ Mae la tahalo iluage orivo tela mahuma--La uru ge abi isa, isa ge pou rivu. ⁴¹ la tavile ilua ge mumu la vaua la grein-- isategira ge tuga, isage pou rivu. ⁴² Eme ge matarara, La vuhula eme kama rovi la logo sele ale mave la uru taume ge gomai

⁴³ Ala moli eme ge rovi taho aleie, mae e tao la luma ge rovia mae la logo la tahalo la pakaklila ge gomai,eia ge matarara lavuhula egite souka ge sae utu la luma tetala. ⁴⁴ Ala eme ge raragi,E latu la tahalo ge gomai tela imala eme kama raragi.

⁴⁵ Ala ere isa tautaulailo a mari me eia la tahalo la igolula, la mulugaluga tetala ge abiala la muli oilo tala luma me eiage abiala la ilali te la imala sesele? ⁴⁶ La vaibalavala ge tela tahalo la igolula ale la mulugaluga tetala ge poga tavua ale eia igigo alele la imala ale age gomai. ⁴⁷ Eau veiamu la seselela la mulugaluga tetala ge vipoua loata la paga tomi ale eia taolea.

⁴⁸ Alamoli la tahalo la igolula ale kamakora veia oilo la hatela mae,Lamulugaluga oio kati gomai harari,' ⁴⁹ Me eia goio soko la kulue gite ale egite vigolu tomi,Eia goio ali liu tomile gite la tahalo la iliu.' ⁵⁰ Goio la mulugaluga tela tahalo la igolula ge gomai tela logo ale eia kama gabuta via age guvi me tela imala ale eia kama rovia. ⁵¹ La mulugaluga tetala ge vali momo eia me ge tilimuli la vasigologolola tetala age tali ge koromagege.

Chapter 25

¹ La mautu la sagegela te God age mae la tavile savulusa souka mavuta tomi la tahalo isa egite abila la lamu tegite via goioge polo utu la tahalo la taulaila. ² Taho lima momolo taho lima mari. ³ Egite ale taho lima momolo kama tamasi la weli ge vabi vikapopo mela la lamu tegite. ⁴ Egite ale taho lima mari tamasi la weli abi vikapopo mela la lamu tegite.

⁵ La imala la tahalo la taulaila kama guvi hari la matagite tabibi egite mavuta. ⁶ Goio la logo uru vali posa la tilali, 'gomai hilo la tahalo la taulaila,gali sogala kakatavua.'

⁷ Egite tomi hagolo hiliti tulua la lamu tegite. ⁸ Egite ale molo veia gite ale mari mago, 'Abia mite bakisi la weli tamuto la vuhula la lamu tamite mate tie. ⁹ Alamoli egite ale mari kolia gite mago,Ale bakisie kama koramuli etato tomi, goio tegite ale baha la weli loto tamuto.'

¹⁰ La imala egite tuga viage loto,la tahalo la taulaila gomai guvi, Egite ale raragi tuga vikapopo me eia soio tela ilali la taulaila,la mata kapi tio. ¹¹ Mulmuli egite ale taho lima gomai guvi egite vei mago,uru, uru, kope amite, ¹² Alamoli eia goio kolia gite mago, la selela eau veia muto, Eau kama rovi amuto.' ¹³ Matarara la vuhula eme kama rovi la logo mela imala.

¹⁴ Amai moli la tahalo isa tuga goio la mau tu sobali.Eia tola vikapopo egite la valua la igolu tetala me eia abia gite isasa la vuliti tetala. ¹⁵ Te ale isa eia abiala la uati ilima, Ale isa eia abiala ilua, teale isa eia abiala isasa, Egite abi la uati karamuli la vagari gite isasa, la tahalole tuga soio tela ba malau. ¹⁶ La tahalo ale abi ilima goio vigolu tetala a visibitala lou ilima.

¹⁷ A igo maigo La tahalo ale abi la uati ilua tau lou ilua loata. ¹⁸ Alamoli la tahalo ale abi la uati isasa tuga goio oli la lulu sotalo la magasa, me eia tau kovu la uati te la mulugaluga tetala.

¹⁹ Goio la imala malau la mulugaluga tegite la valua la igolu gomai ge abi rivu la uati mela uru la vikapopo me giteu. ²⁰ La tahalo la igolu ale abi la uati ilima gomai tomi la uati ilima lou. Eia vei mago 'Tahalo uru, eme abiagu la uati ilima. Hiloa, Eau viguvi lou ilima loata,' ²¹ La mulugaluga tetala veiala mago, 'Eme igo taho selea, tartigi eme la tahalo la igolu ale la tiamu omai taku, Eme tartigi te la paga ale bakisi. Eau ge taume ge baumuli la paga ale usu.Tiroro soilo la sagela te la mulugaluga taume.

²² La tahalo la igolu ale abi la uati ilua gomai vei mago, 'Tahalo uru eme abiagu la uati ilua. Hiloa eau igolu lou ilua taua loata vola.' ²³ La mulugaluga tetala veiala mago,' Eme igo tigi sele! Eme la tahalo la igogolu ale tartigi sesele te la boumuli la papaga ale bisisi . Eau ge taume ge boumuli la papaga ale usu.Tiroro soilo la sagela te la mulugaluga taume.

²⁴ Goio la tahalo la igolu ale abi isasa gomai veiala mago, tahalo uru, Eau rovia eme la tahalo ale vagarisele . Eme luku la gilalu ale eme kama galua, eme ali loio lailali ale eme kama galua. ²⁵ Eau taga, ala Eau goio ulai kovu la uati ta ume. Male, la uati taume.'

²⁶ Alamoli la mulugaluga te tala koliala mago, ''Eme la tahalo ale kama kora me la tahalo la silahala, eme rovia mae Eau kama la tahalo la gilalu me Eau tai kama la tahalo la ilukuluku. ²⁷ Ala eme karamuli ge tau la uati taku oio la luma la uati, La imala Eau ge gomai eau ge abi la uati taku vikapopo me la uru la.

²⁸ Ala abi taro leia la uati abia la tahalo la igolu ale tahoka la uati savulusa robo. ²⁹ Egite tomi ale tahoka, ge abi louala usu peho- ala moli la tahalo ale kama tahoka isa la paga, ouka la paga ale eia tahokea ge abi taro leia. ³⁰ Sautolea la tahalo la igolu ale kama tartigi pigia sogala la maligoma tela ba ale eiage tali ge koro magege.'

³¹ La imala e latula tahalo ge gomai oilo tela matagagala tetala vikapopo me gite la angelo me eiage pou oata la pulou la marasala tetala. ³² Mulmuli tetala la mautu la magasa tomi ge vikapopo, me eiage vilele la valua me hatavile kabili tegite lou, maemoli la tahalo la vibaumuli la sip vilele la sip loio tela Gout. ³³ Eiage tau egite la sipsip soio tela limala ew gata

³⁴ Goio e king ge veia gite ale pou te la lima la e gata, 'Gomai, la vibalavala te tete a taume pou la mautu la sagegela ale viraragitia taume te la silokoloko la maututu la magasa. ³⁵ La imala Eau vitolo eme abiagu la ilali; La imala Eau malehu eme abiagu la lalu; Eau mae la mosi eme kaka tavu eau soio taume; ³⁶ La imala Eau kalakalaka eme vikai robo eau; La imala Eau lea eme baumuli eau; La imala Eau pou oilo tela luma la torobo eme gomai tete lai eau.'

³⁷ Goio la tahalo ale maroka ge koliala mago,Tahalo uru, La imala ale mave amite hilo me vitolo amite abiamu la ilali? O Eme malehu amite abiamu la lalu? ³⁸ La imala ale mave amite hilo me la mosi amite kaka tavu me soilo? o la imala ale mave eme kalakalaka amite vikairobo me? ³⁹ La imala ale mave amite hilo me lea o eme oilo la luma la totorobo amite gomai taume?' ⁴⁰ Goio e King goio kolia gite mago, 'La selela Eau veiamu, larova eme igoa te tabarabaragu bisisi, ale eme igoa somai taku.'

⁴¹ A goio veia gite ale te la limala e meru, 'Hele taro eau, eme kamakora, goilo la havibibila ale raragitia te la hitu me egite la angelo tetala, ⁴² lavuhula Eau vitolo, alamoli eme kama abiagu la ilali; Eau malehu, eme kama abigu la lalu; ⁴³ Eau la mosi, eme kama kaka tavu eau soilo taume, Eau kalakalaka, eme kama vikairobo eau; Eau lea me oilo la luma la totorobo, alamoli eme kama bomuli eau.'

⁴⁴ Egite kolila mago, 'Tahalo uru, Laimala ale mave amite hilo me vitolo, O malehu o La mosi,o kalakalaka, o Lea, o oilo la luma La totorobo, amite kama mamata taume?' ⁴⁵ Eia goio kolia gite mago, 'La selela eau veia muto, La rova eme kama igoa soio te isasa maie, Eme kama igoagu.' ⁴⁶ Aleie ge goilo la iligiligi ale la kaluvula ge ouka alamoli egite ale magiri matatata te la mata la uru ge goilo la mahulila ale tapasila ge ouka."

Chapter 26

¹ A gomai tela imala e Isus ge vikaluvu la merera aleie, Aveia gite la disaipel tetala, ² "Eme rovia mae mulmuli tela logo ilua la pasova ge gomai, e Latu la Tahalo ge goio egite ge taua oata la tovolautu."

³ Goio la mulugaluga tegite prist me egite ururu tegite la valua ale vikapopo oilo tela luma tegite prist,la isala e Kaiapas. ⁴ Egite viputu mulia viage sautola kovu moli e Isus ge bilia. ⁵ Egite veimago, kamage te la pou golula, la vuhula la valalua soukage hiliti tavu egiteu."

⁶ Tio la imala e Isus oilo e Betani oio tela luma te Saimon la sereka, ⁷ Eia pou te la pulou tela ba la ilali, La tavile isa gomai tetala me eia ababi la botoli la Alabasta la weli la abirila ale maliae la mapala uru sele,me eia goio tigitaroa oata la gamala. ⁸ La imala egite disaipel hiloa maele, egite igotolo me egite vei mago, "La vuhula ilava eme vikaluvu bubu molia? ⁹ La paga ale koramuli ge bahea ge abi la uati ge abia gite ale pou la savelela,"

¹⁰ Alamoli e Isus, rovi tia, agoio veia gite, '' La vuhula ilava amuto tiabaraea la tavile aleie? Eia igoagu isa la paga ale tartigi sele. ¹¹ Egiteu ale pou la savelela pou vikapopo le amuto tela imala tomi, Alamoli amuto kamage vikapopo me eau la imala tomi.

¹² La weli la abirila ale eia tigitaroa oata la vovovgu, Eia igoa tela ulaigu. ¹³ La seselela eau veiamu, La ba ale mave ge valolo la merera te uru ovola otalo tela mautu la magasa, La rova latavile igotia age sibitala mae la vigile muli polola tetala."

¹⁴ Goio isa tegite ale savusa gete lua, La isala e Judas Iskariot, tuga tavu la mulugaluga tegite prist ¹⁵ Avei mago, "La rova eme masaga ge abiagu mae eau ge tau eia tela limamu." Egite goio abi la bari itolu abiala. ¹⁶ Oio moli volale eia soko la milata la gauru ale ge tau eia soio te la lima giteu.

¹⁷ Te la siloko lalogo te la bret ale la ist kama ovola egiteu la dissaipel gomai te Isus egite vei mago, "Eme masaga amite ge raragiamu la ilali la pasova oiove?" ¹⁸ Eia vei mago, goilo tela tahalo isa oilo la siti veiala mago, "La tahalo la vimari vei mago, "La imala tegaku omai ti. La pou golula tela pasova ge omai tela luma taume vikapopo me gite la disaipel tegaku." ¹⁹ Egite la disaipel igoa mae ale e Isus veia giteu, Me egite raragi la ilali la pasova.

²⁰ Goio lapaga logo, Eia pou otalo viage ali vikapopo me egite la disaipel savulusa getelua. ²¹ La imala egite alali, a veia gite mago, "La seselela eau veia mutou mae isa tamutoge tau eau soio te la lima gite la gima." ²² La tia gite tikumu sesele, goio isasa tegite soko la tilahila, "ale kamage eau, uru?"

²³ Eia goio kolia gite mago, "Isa amila ge vitau tomi la limamila sotalo la dis me eia moli ge tau eau tela lima gite la gima. ²⁴ E latu la tahalo ge tuga, tilimuli la merera veitia. Alamoli la tikumula ge tela tahalo ale sugutaro e Latu la Tahalo soio tela gima! Age tartigi moli mae e tilala umala ge taposa eia." ²⁵ Judas, alege tau eia tela gima vei mago,"Eau moli, tahalo la vimari ia? a veiala mago, "Me eme lou vei tiale."

²⁶ La imala egte alali,E Isus abi la bret vibalavea,kaluvu eia tovia.Eia goio abi gite la disaipel a vei mago,Abia,alia.Ale la vovogu."

²⁷ Eia abi la mapa a vei taho la uru ovola,me eia goio abia gite a vei mago, "Amuto tomi ge liua. ²⁸ Ale la kasosogu tela vitaume tabarala a pagele tela valua me havile tomi tela ilube la iriru temuto. ²⁹ Alamoli eau viamu, Eau katige liu lou la vavua la vain aleie. Kara te la logo ale eau ge liu ale halaba vikapopo le eme oilo la mautu la sagegela te tete."

³⁰ Goio egite bau isa la bilau la lotu,Egite gali sogala goata tela olu e Oliv. ³¹ Goio e Isus veia gite mago,"Amuto tomi ge boru galogo la vuhula eau, La merera veia, Eau ge kue la tahalo la baumuli la sip me egite la sipsip ge hele marapa." ³² Alamoli la imala eauge hiliti rivu, eau ge vimuga soilo e Galili."

³³ Goio e Peter veiala, Egite tomi ge boru la vuhula eme, Ala moli eau kama koramuli ge boru taro eme. ³⁴ La seslela eau veiam, Galogo mamuga la kukureko ge tali emege tahi taro eau tagara itolu." ³⁵ E Pita veiala mago, me Eau taige peho tomile emei,Eau kamage tahi taro mei," Egite tomi la disaipel la vikara tegite visauru moli mae te Pita.

³⁶ Goio e Isus tuga tomi le egite goio tela ba isa la isa la e Getsemane a goio veia gite la disaipel, "Popou omaie eau goio ge kaka," ³⁷ Eia puli e Pita me e latu le Zebedi ilua vikapopo me eia goio la tia gite gori marapa sele." ³⁸ Goio a veia gite mago, "La kalulugu oilo gogori sele, te la pileho Amuto pou moli omae E tato ge mamata."

³⁹ Eia goio tuga suku lou bakisi lou soio,A boru lagutu otalo a kaka,A vei mago,"Tete,, Mae akamage tivura, akora la kap ale ge abitaroa lomai taku. Akamage, la masagagu, Tilimuli la masaga mu." ⁴⁰ A gomai tegite la disaipel poga egite mavutati, Agoio veiale Pita, Mave, eme kama koramuli ge Hagologolo tomi le eau la aoa ge isas? ⁴¹ Mamata kaka eme soukage tiroro soilo la tovolaila. La masaga la tela kalulu oio, alamoli la vovo bare sele."

⁴² Atuga lou la vailua la me eia kaka. A vei mago, "Tete, amae kamage abilelea akora euage liua, La masagala taumemge guvi." ⁴³ A gomai lou poga egite soloio mavuta,La mata gite tabibi. ⁴⁴ A piligi lou egite me eia tuga goio kaka tela vai tolula, a vei loua la merera a veia igoitio.

⁴⁵ Goio e Isus gomai tegite disaipel aveia gite mago,"Amuto solo mavuta ababi la mailala? Hiloa, La imala omaiti, E latu la tahalo oio tila lima gite latahalo lairiru. ⁴⁶ Hiliti,tatoge tuga. hiloa, La tahalo ale ge tau eau te la limala la gima hagaviti.

⁴⁷ La imala a solio meramera, e Judas,isa tegite ale savulusa gete lua,gomai. La valua usu sele gomai tomi leia loio tegite la mulugaluga tegite prist me egite ururu tegite la valua.Egite gomai tomi la viso me la tahalo la vaitolu la ale tokoromo taho, ⁴⁸ Goio la tahalo ale ge tau e Isus tela lima la gima igoa gite la irovolala, a vei mago, "ale eau ge piua,Eia la malele, sautola eia.

⁴⁹ A igoharari moli goata te Isus veiala mago, "La logo' "tahalo la vimari,"A goio piu eia, ⁵⁰ E Isus veiala mago, tabaragu,igo la rova eme masaga gomai ge igoa."Goio egite gomai,tau la lima gite oata te Isus, egite sautolea

⁵¹ Mata soio isa tegite ale te Isus taula lima la sogala, abi la viso tetala, goio sabala la tahalo la igolula te la mulugaluga tegite prist, a goio valiutu la gavusala. ⁵² E Isus veiala mago,Taurivu la viso taume soio la mulila,Egte ale ababi la viso ge peho la viso. ⁵³ Eme soge gabutala via eau kama koramuli ge tola soata te tete, age baheagu egite la angelo? ⁵⁴ La merera ale agoa ge puru mave, mae ale kamage sibitala?"

⁵⁵ Tela imala alele e Isus veia gite la valalua, Amuto gomai tomi la viso mela valua usu ge sautola eau mae la tahalo la pakalila? Eau popou la hararao oilo la luma la lotu vimarimari, amuto kama sautola eau. ⁵⁶ Alamoli la papaga tomi ale sibitalati la vuhula la ilago la merera tegite Propet ge puru."Goio egite la disaipel tomi hele tio.

⁵⁷ Egite ale sautola e Isus lapu eia soio te kaiapas la mulugaluga tegite prist, La ba ale egite la valua la mari tela turila me gite ururu pou vikapopo ovola. ⁵⁸ E pita harimuli egite alamoli a taua gite e ba goilo la babulahu moli oilo tela luma tegite la mulugaluga tegite prist. Eia goilo pou tomi le gite gat ge hiloa la rova ge guvi.

⁵⁹ Egite la mulugaluga tegite prist me gite kaonsel mata isahari la merera ale kama sesele ge ubile Isus, viage egitege bilia. ⁶⁰ Egite kama poga isasa,alamoli lavalua la vasigolola usu sele golagu mera, Mulmuli taholua lua tuga solagu. ⁶¹ Egirea vei mago,"La tahalo ale veimago,'Eau koramuli ge lobe la luma la lotu te God kabili tela logo itolu eau ge vimagiri rivu loua."

⁶² La mulugaluga tegite prist magiri oata a veiala mago, "Eme kama tahoka isa la kiloli la merera? Tela rova egite pipigiamu?" ⁶³ Alamoli e Isus kama meramera.La mulugalu tegite prist veiala mago, "Eau tahime te God ale mahulihuli, Veia mite eme e kraist, e latule God," ⁶⁴ E Isus koliala mago eme lou veitiale.Alamoli eau veiam, soko igoe goio eme ge hilo e latu la tahalo ge pou oio te la limala e gata ale vagarisele. age gomai oio tela tuluvu la mori la mautu te God

⁶⁵ Goio e prist sile la kairobo tetala goio veimago,''eia merabara'.Ilava etato solo masaga egite ale ge magiri labali gato? Hiloa, igoie eme sele lolo la vikara malagola tetala. ⁶⁶ Eme gabutala mave?"Egite koliala mago,''Eia ge peho''.

⁶⁷ Goio egite kapute volu la lagula kuea,me egite sabala leia la lima gite, ⁶⁸ Egite vei mago,"Veia mite,Eme e kraist.Ere male sabala me?"

⁶⁹ E Pita popou oio la ba bulau moli oiola luma tegite prist,La tavile la igolu gomai veiala mago, Eme tai vikapopo me Isus le Galile." ⁷⁰ Alamoli eia tahi taro te la matagite tomi, Mago, "Eau kama rovi la paga ale eme vevia."

⁷¹ La imala a gogala la mata la gauru, La tavile la igolu isa lou gomai hiloa a veia gite ale oio la ba alele mae, " La tahalo aleie atai vikapopo me Isus le Naseret." ⁷² Eia goio tahitaro lou me a valima,"Eau kama rovi la tahalo alele."

⁷³ Goio kamataba egite ale magiri oio la balila goma veiale pita," Asele emetai isa tegite, La meramera taume tau pala me." ⁷⁴ Agoma sokola mera barala me a valima,"Eau kama rovi la tahalo alele,"Kama taba la kureko tali. ⁷⁵ Goio e Pita gabutala la merera e Isus veia,"La kureko soukage tali emege tahitaro eau vaka tolu."Agoio gogala me a tali geru sele.

Chapter 27

¹ Goio lapaga utupola,egite la mulugaluga tegite prist me egite la valua ururu kisi isahari la merera ale ge ubi leia ge bilia. ² Egite kisi tolea,tutua soio te Paelat.

³ Goio laimala ale e Judas,ale tau eia soio la lima la gima ,hiloa mae egite vivomaelati e Isuso,avulo la gabutalala tetala me a goio vahari rivu la bautu la uati itolu soio tegite la mulugaluga tegite Prist me egite la valua ururu, ⁴ Me eia vei mago,''Eiau igoti la iruru tau ti la kasoso ale kama rovi isa la paga soio la lima la gima,''Alamoli egite vei mago,''Ale larova somai tamite?Eme sele hilo mulia.'' ⁵ Eia goio laba la bautu la silva itolu oilo la tempel,me eia goio heletaro egite,eia goio tili ogala.

⁶ Egite la mulugaluga te gite Prist abi la baututu la silva vei mago,akama la merarobo viage taua soilo la luma la uati,la vuhula ale la uati la kasoso.'' ⁷ Egite tomi viveila la paga alele me la uatio egite loto la ba te la tahalo ale pupuhi la kabalbala viage ulai la moimosi oiovola. ⁸ Te la vuhula moli aleie la ba alele egite toila ''La ba la kasoso ''kara igoie.

⁹ La papa tomi ale e propet Jeremiah veveia sibitala igoe, Mago,"Egite abi la uati savulu tolu, la mapala ale la valua e Israel taua, ¹⁰ Egite abia viage la ba puluhi la kabala, ale la uru vuriagu."

¹¹ Goio e Isus magiri la mata le gavana, tio e gavana goio tahia," Eme e king tegite Juda?"E Isus koliala mago,"Eme vei loua." ¹² Egite la mugaluga tegite prist me gite ururu ubileia la merera ala akama koli isa la merera. ¹³ Goio e paelat veiala mago,"Eme kama lolo la merera ale veiamu?" ¹⁴ Ala moli eia kama koli isa la merera, E gavana karutu sele.

¹⁵ Te la pougolula a la viturila te gavana ge bahataro isa la tahalo ale oio la lumala totorobo tela masaga gite la valalua. ¹⁶ Te la imamla alele egite tahoka isa latahalo ale kama kora sele oio la luma la torobo la isala e Banabas.

¹⁷ La imala egite vikapopo e Paelat tahi egite, "Amuto masaga eau ge lubea muto ere? E Banabas, ouka e Isus?" ¹⁸ A rovia egite abi e Isus soio tetala la vuhula la tiabarala. ¹⁹ La imala eia pou te la pulou la ilapu matatala, Erutu la baha la merera soio tetala veiala mago," Umala igigo isa la paga soio tela tahalo ale maramara, Eau omai gabu la iligi igoe la vuhula eau matalovi eia."

²⁰ Egite la mulugaluga tegite prist me gite ururu totosuku egite la vala ge kaka e Barabas,e Isus egitege bilia. ²¹ E gavana goio tahi egite, "Ere tegira ilua amuto masaga eau ge piligia muto?"Egite vei mago, " E Barabas." ²² E Paelat goio veia gite, Eau ge igo e Isus ale egite toila e kraest mave?" Egite tomi kolia mago, "bilia oata la tovolautu."

²³ A goio veimago, "Ilava, Erese la iruru eia igoa?" Alamoli egite tola vagari oata, Bilia oata la tovolautu." ²⁴ La imala e Paelat hiloa mae a kama koramuli ge igo isa la paga, alamoli la vala tuhatavutia me egite soko tila kulue la, a goio abi la lalu litu la limala mamuga la lagu gite la vala, a vei mago, "Eau maramara loio tela kasoso la tahalo ale kama tahoka la iriru. Amuto lou ge matamulia."

²⁵ Egite la vala veimago, "Akora la kasoso la ge oata tamite me latatu mite." ²⁶ A goio piligi e Barabas soio tegite, Agoio mereala me a tau eia soio ge bilia oata la tovolautu.

²⁷ Goio egite Ami te gavana abi e Isus soilo tela luma la viturila ale uru me egite vikapopo tomi egite Ami. ²⁸ Egite kaitaro leia la kairobo tetala goio vikai le eia la kulkuli ale magesegese. ²⁹ Egite abila mota ale la oroala ovola igoa mae e vevea me egite taua oata la gamala, me egite abila toho taua la limala e gata. Egite tototulu mamuga tala me egite sakiria, mago "male e king tegite Juda!"

³⁰ Egite kapute volua, egite abila toho katu loloa oata la gamala. ³¹ La imala egite igo mumuli eia, Egite abitaro la kulkuli magesegese goio vikai lou leia la kairobo tetala,goio egite lapua soio ge bilia oata la tovolautu.

³² La imala egite gogala, Egite poga isa la tahalo la isala e Saimon, amale egite totosukua tilimuli egite Lavuhula a ge bole la tovolautu te Isus. ³³ Egite goio la ba isa egite toila e Golgata, la masovala mae "La ba la rio." ³⁴ Egite abiala la vaen ale vulo tomila paga ale ama.La imala eia game laia , A katima liua.

³⁵ La imala egite lilia oata la tovolautu, Egite tabari la kairobo tetala tela ilaba la lot, ³⁶ E gite pou lago robo eia. ³⁷ Oata la gamala egite tau la merera ale tolo sogi eia,A vei mae "ale e Isus, e king tegite Juda."

³⁸ La tahalo la pakalila ilua egite lili tai egira oatala tovolautu vikapopo me Isus,isa oio te la limala e gata isa tela limala e meru. ³⁹ Egite ale polopolo la balila giloa,lugulugu la gamagite. ⁴⁰ Egite veiala,Emege alege lobe la luma la lotu ge vimagiri loua tela logo itolu,Vimahuli rivu mei! mae eme e latu le God, sivo loata la tovolautu!"

⁴¹ Igo maigo tai egite la mulugaluga tegite prist igo barabareala, vitomi le gite la valua la mari tela viturila me gite ururu,vei mago, ⁴² Avimahuli egite isapolo,Alamoli a kama koramuli ge vimahuli eia. Eia e king tegite Israel. Piligia age sivo loatala tovolautu,Ila e tatoge tautaulailo oilo tetala.

⁴³ Eia tau la ilola oilo te God, kora e God ge utululu eia gageie,Mae e God gabutala ge vimaramara eia. Eia lou veimae, 'Eau e latu le God.'" ⁴⁴ Oio tela gauru alele La tahalo la pakalila ilua oata la tovolautu vitomi leia vikara bara tai soio tetala.

⁴⁵

⁴⁶ Te la matala haro valasiu e Isus tali la golula oata sele a vei mago,"Eli,Eli, Lema Sabaktani?" La masovala mago,God taku,God taku, Ilava eme litaro eau?" ⁴⁷ Isahari tegite ale magirigiri la balila loloa, Egite vei mago,"Eia tatola e Elaijah."

⁴⁸ La igohararila isa tegite hari goio abi la spons, la vaen ale ama volu oilo vola,Egite tau la toho la viroviro, abiala viage liua. ⁴⁹ Egite tomi vei mago,"piligi eia. Etatoge hiloa soukage e Elaijah ge goma ge utu lulu eia. ⁵⁰ Goio e Isus tali la golula oata sele me piligi la kalulula.

⁵¹ Hiloa, la kulkuli tela lumala lotu masile posati loata la varula gotalo la vuhula, E malugulugu humu, La watati mapola posa kabili. ⁵² La liba kope ,la vovo gite ale te God mamavuta egite hiliti tomi. ⁵³ Egite gali loilo la liba mulmuli tela hilitirivula tetala,goilo la mautu ale maroka me a sibitalatavu egite usu.

⁵⁴ La mulugaluga tegite ami vikapopo me egite ale matatavu e Isus hilo e malugulugu me la paga ale sibitala, Egite taga geru egite veimago," A sele ale e latu le God." ⁵⁵ Egite hatavile usu tilimuli e Isus loio Galili viage baumulia egite magiri malau moli loio mamata soio. ⁵⁶ Kabili tegite e mery Magdalen, E Mery e tilale James me Josep,me tila gite e latatule Zebedee.

⁵⁷ Goio lapaga maulavi, La tahalo la vuliti isa loio e Arimatea gomai, la isala e Josep, Eia tai la disaipel te Isus, ⁵⁸ A tuga tavu e Paelat tahia la vovole Isus.E Paelat veia gite ge abiala.

⁵⁹ E Josep abila vovo le Isus, avurobo laisa la kulkuli ale halaba sele, ⁶⁰ Agoio vitabulia oio la liba tetala ale halaba sele egite valia oilo tela uati. Agoio buli robola matala isauru la uati me a tuga. ⁶¹ E Mery megdalen me e taola oio tai popou oio tela gale la liba loio.

⁶² Galgeli mae,a lalogo mulmuli tela iragila,La mulugaluga tegite prist me gite paraseo pou vikapopo me e Paelat. ⁶³ Egite veimago, Tibo, Amite gabutala loua la tahalo la vasigologolola soloio mahulihuli, a veimago, 'Mulmuli tela logo la itolula Eauge hiliti rivu lou,' ⁶⁴ Ala emege mera vagari ge pou robo la liba karamae la logo la itolula, Soukage egite la disaipel tetala ge gomai ge pakali eia me egitege vasigolo la vala mae eia hiliti rivuti loio tegite ale peho,' La tapasila vasigologolola ge kamakora tavua la ale mamuga."

⁶⁵ E paelat veia giteu, "magiri roboa,Goio pou roboa isa kag goio, ⁶⁶ Tio egite goio magiri roboa, buli robo tahola la uati tau isahari pou roboa.

Chapter 28

¹ Hagaviti la kaluvuluvu la logo la Ivitu, La silokoloko la logo tela wiki, E Mery Magdalen me taola gomaige hilo la liba, ² Hiloa e malugulugu isauru,La angelo te uru loio la mautula sagege la te God, gomai buli taro la uati,goio pou oata vola.

³ La tataro la mae la sima, me la kai robo tetala kea mae la tuluvu la mori. ⁴ Egite la valua ale lago robo la liba taga la vovo gite pariri me egite mae la tahalo ale peho.

⁵ La angelo tola la tavile a veiagira mago, "umala tataga, Eau rovia amula pamuli e Isus, ale egite lilia oata la tovolautu. ⁶ Eia katima omaie, A hiliti rivu ti, Mae moli eia veia. Gomai hilo la ba ale la Uru tabuli oio vola, ⁷ Igoharari soio veia gite la disaipel, 'Eia hiliti rivuti loio tegite ale peho.Hiloa, Eia mamugati soio e galili.Eme ge hilo eia ovola.'Hiloa, Eau veitiamu."

⁸ Goio la tavile igoharari moli heletaro la liba me eia taga eia sagege tai, a hari soio veia gite la disaipel. ⁹ Hiloa,E Isus sibitala tavu egite,me a kavkokiagite, "La tavie gomai, sautola la vahala me a lotu tavu Eia. ¹⁰ Goio e Isus veia giteu mago, "Goio veiale tabarabaragu ge goio e galili. Egite ge hilo eau oio vola.

¹¹ La imala la tavile tatuga soio, Mata soio,Egite gat goilo la citi veia gite la gama gite prist la papaga tomi ale sibitala tio. ¹² Tio Egite prist tola vikapopo egite ururu ge vikara muli la papaga alele vikapopo me gite, Egite abia gite Ami isa la gale la wati ¹³ Goio veia gite, "Veia gite isahari,Egite disaipel te Isus gomai la logo pakali la vovola la imala ale etato oio mavuta.'

¹⁴ Maige la valolo aleie ge poga e Gavana, etato ge ubi la tiala ge abitaro isahari la gabutala papahila tamuto.'' ¹⁵ Ala egite ami abi la uati me egite igoa mai ale egite veia gite.Lamerera ale pologalili tomi oilo te gite jew me a soloa kara igoie tai.

¹⁶ Alamoli egite disaipel ale savulusa gete sa tuga soio e Galili,soio la olu ale e Isus vituria gite. ¹⁷ Laimamala ale egite hilo eia ,egite lotu tavua, alamoli isahari gabutala pahi.

¹⁸ E Isus gomai tegite mera soio tegite veia gite mago,''La vagarila tomi oata la mori otalo la magasa omaiti taku. ¹⁹ Tuga soio puhi egite la valalua ge guvi mae la disaipel oio la ba tomi.Vuhi egite soilo te la isale Tama,e Latula,me la Kalulu la marokala.

²⁰ Vimari egite ge tilimuli tomi la nerera vagarila ale eiau veitia mutou.Hiloa, Eiau vikapopo le amuto la imala bibi, kara sele te la gilisula maututula tomi otalo la magasa.''

Mark

Chapter 1

¹ Ale la siloko la merera te Isus Christ, e latu le Deo. ² Mai egite agoa oilo te propet Isaia,"Hiloa,Eiau baha la bilaha taku mamuga la lagumu, eia moli ge raragi la gauru. ³ La golu isasa tola loilo la ba bubumoli, 'Raragi la gauru te la (uru e Lord;) igo matatea la gauru.'"

⁴ E Jon gomai , baptaism oilo la babubumoli walolo la baptis tela (ripntens) tela weipala la pekato . ⁵ La ba la mautu oio e Judea me gite la valua me hatavivile te Jerusalem tuga sogala tetala . Egite baptais loio tetala oilo Jodan lalalu , weipala tomi la pekato . ⁶ E Jon kai la kairobo la vovo la camel's mela kisipou tetala oio la kabilila, me eia alali e kumare me la vuvu.

⁷ Eia masagea,"Isasa ge gomai mulimuli taku eia soatata taku;la pulila vahapolo tetala tetala eau kama koramule la vahagu ge kaia. ⁸ Eau ge baptasi me lalalu,alamoli eia ge baptasime Holi Sprit."

⁹ Eia guvi oilo la logo alele te Isus loio Nasaret goilo Galili,alamoli eia baptas loio te Jon oilo Jodan Lalalu. ¹⁰ E Isus hiliti lotalo lalo, eia hilo heven kope e Holi Sirt gotalo tetala mai la kuru. ¹¹ La golu loata heven,"Emei e latugu searle. Eiau sagege sesele,"

¹² Mulimuli la Spirit vikaluvu tomiala eia ge goala tela babubu moli . ¹³ Eia oilo la babubumoli lalogo savuluva,e satan tovolalai eia. Eia vikapopo tomi la babasi tela hohoi , me angelo susuli eia.

¹⁴ Igoe mulimuli e Jon egite sautolea, E Isus gomai e Galili veipala la merera te Deo. ¹⁵ Eia veia, la imamala guviti, tela kingdom te Deo hagaviti.Vulo tela tautaulailo tela mera tataho la."

¹⁶ La imala eia tuga mulimuli la gale la mago e Galili, eia hilo e Simion me Andru tabarale Simion laba la wuo sotalo la mago, megite la valua la ilabi là kalia. ¹⁷ Isus vigia soio tegite,"Gomai, tilimuli eiau, eiau ge vahiloloam me ge tahalo la ilabi la kalia." ¹⁸ Oio moliovola egite tautaro la wuo egite tilimuli.

¹⁹ E Isus tatuga oata e tamala bisi, eia hilo Jams latu le Zebedi vikapopo le Jon e tabarala; egite oilo la uaga holo la wuo. ²⁰ Eia tola egite heletaro e tamagite Zebedi oilo la uaga vikapopo la gama la mulugaluga, me egite tilimulia.

²¹ Tio egite gomai Capeniam, tela Sabat,E Isus goio la luma eia goio ge veimari. ²² Egite guvi oio la veimari, mai eia vimari egite mai isasa tahoka lavagarigarila mai egite (scribe.)

²³ Amaie la tahalo isasa oilo laluma oio lolo la sprit ale kama maroka taitali sogala, ²⁴ veimaie, "Larova amite tahoka ge igoa vikapopo lemei, Isus le Nasaret?Emai gomai ge valibura amiteu? Eau rovia eme ere. Eme Holi e latu le Deo!" ²⁵ E Isus veipala moliala tahalo kama vulotitigi aveiala maie , "Em makovu eme gogala loio tetalale!" ²⁶ La sprit ale kama maroka labea sotalo tugasogala eia tai la golula uru sesele.

²⁷ Egite lavalua me hatavivile momoge, egite tahi isasa tegete, "Ale lavae? La veimari ale vagari! Eia vei vagariala sprit ale kama maroka togoa!" ²⁸ La merera tetala gogala la baba tomi oil la pepela mautu e Galili.

²⁹ Mulimuli egite gogala la luma, egite gomai oilo la luma te Simon me Andru, vikapopo le Jems me Jon. ³⁰ Igoe e Simion e loala- ale - hatavile otalo mavuta alea la vola tivura, egite weiala Isus tela tavile. ³¹ Tio agoma ,sautola la laimala, vahilitia soata ; lavo tivura heletaroa, la tavile soko la sulgite.

³² La pagatoi mamuga la haro soko, egite puli tomi la ilalea latahalo ale magigi. ³³ La baba tomi oilo la citi egite vikapopo oio la mata. ³⁴ Eia himahuli usu la ilalea la kalulu barabara eia kumuli usu la kalulu barabara, alamoli aia kama masaga Isa ge vikara lavulaa egite rovia.

³⁵ Eia hiliti hari,ala moli la paga solo logo; eia hele taroa eia tuga sogala ba ale tabuli kokovu mulimuli eia kaka. ³⁶ Saimon wantem le gite ale tilimulia pamulia eia. ³⁷ Egite pamulia alamoli egite taho soio tetala,"Egitetomi mamatame",

³⁸ Eia veimaie,"E tato ge tuga (sove,) ogala tela pepe la taon,mai eau ge valolo tai.Eala Eau gomai la ba ale." ³⁹ Eia tuga sesele sogala e Galili, valolo oil la luma eia baha taro la kalulu barabara.

⁴⁰ La tahalo isasa tahoka e vuvuli gomai tetala.Eia viseseleala maie; eia tetetulu sotalo ammmera soio tetala, "Mai eme masagea,eme ge igo matagaga la vovogu. " ⁴¹ Toga vikapopo la veipa la merera, Isus lapu matata la limala sogala a pilau eia,weiala maie, "Eau masagea.Eme matagaga." ⁴² Karutu moli e vuvuli heletaroa eia, kaluvu la vovola maroka.

⁴³ E Isus kama masaga ge bahea soio. ⁴⁴ Eia veiala,"Emegvei sesele maie mouka soio teisasa, alamoli tuga,vahilome soio te patere, mai la opa taume soio tela vovomu vikapopo tomi le mereate Moses, mai la vulovulomu soio tegite."

⁴⁵ Alamoli eia tuga sogala veipala tomi la papaga, alamoli e Isus kamati pou taba oilo la (taon) alamoli apou ogala la mautu la rorobo. Alamoli la valua me hatavivile sologmai laba alemave gomai tetala .

Chapter 2

¹ Laimala eia beurivua somai e kapeniam mamuga la logo isahari, a tivura mai eia oio la mautu. ² Tio usu vikapopo oio egite veia laba ukati, oio tai la dua, e Isus vei lamerera soio tegite.

³ imuli la tahalo isahari gomai tetala vahari la tahalo lalimal alavahala peho; la tahalo iva bole eia. ⁴ Ilava egite kama goma hagavi tetala lawula egite usu, egite tasuku lakapa oata la gama le Isus, mulimuli egite soko la kilopela, egite taua sotalo latahalo lalimala me la vahala peho mavuta oata.

⁵ Hlotia la tautaulailo, Isus veia la tahalo lavahla lalimala peho, "Latugu, la pekato taume abitaroa." ⁶ Igoe isahari lavalua la irovi oio popouele,egite rovia oilo la hategite, ⁷ Ale mave koramuli la tahalo ge wei maie?Eia weibareala! Mave koramuli ge abitaro la pekato ouk Deo sekela?"

⁸ Igoe e Isus rovia oilo la kalulu lava egite gabutala oilo tegite lou.Eia waia gite,"Ilava eme gabutala oilo la hatemu? ⁹ Lava kama tivura ge waia la tahalo la wahala me laimala katartigi ,'La pelayo taume kaluvuti 'ouka ge veimave 'Hiliti ,abi la moe taume,tuga'?

¹⁰ Alamoli la bilaha ale taume eme rovia elatula tahalo tahoka la vagarila otalo la mgasa ge abitaro la pekato,"eia vaia la tahalo la limala la wahala peho,

¹¹ "Eau veamu, hiliti abi la moe taume ,goio laluma taume ." ¹² Eia hiliti hari abi la moe, eia heletaro laluma mamuga egite tomi,tio egitetomi sagege egite abiale Deo la glory,egite veia,"Amite kama hilo isa la paga ale maie."

¹³ Eia tuga sogala tela magolilo, egite tomi gomai ge hiloa, eia veia egite tomi.

14 Eia tuga soio,eia hilo e Levi elatuleAlphaeusapou pou hagavi la kale te la tahalo ale ababi la taksi eia veala, maie "tilimuli eiau." Ahiliti tilimulia.

¹⁵ Isus ali oilo laluma te Levi latahalo ale abai la takesi usu mela pekato pou vikapopo leia egite la bilaha,mai egite usu tilimulia eia. ¹⁶ Mai egite la tahalo la kilesi,oio tai patere, mai e Isus oio alali tomi la tahalo la pekato la tahalo la ilabi la takesi, egite weia gite la bilaha,"Eilawa eia ali vikapopo la tahalo ale ababi la takesi me la tahalo la pekato?"

¹⁷ Maie Isus lolo ale maie eia weia gite,"la valua me hatavivile ere a vagari oilo la vovomu eme kama masgea lapou tigila ;la valua me hatavvivile ale lea egite masagea isasa.Eau kama gomai ge tola egite la walua me hatavivile ale taritigi, ala moli egite tahoka la pekato."

¹⁸ Egoe e Jon la bilaha me gite patere egite peremu. E gite la walua isahari gomai wikara sio tetala, Ilawa e Jon la bilaha me egite la bilaha tela mulugaluga te patere, egite la bilaha taume kama mamuga?" ¹⁹ E Isus weiagite,"koramuli la taulaila ge guvi mamuga la imala la tahalo la taulaila soloio wikapopo legite? Mai moli egite tahoka la tahalo la taulaila soloio tegite,egite kama ge peremu.

²⁰ Ala moli lalogo ale ge goma la tahalo la taulaila ge abi taro le gite,oilo te la logo alele,white ge peremu. ²¹ Isa uka hilo bakisi la kulikuli ale halaba la pepela lakairobo. Igotigia ge saho la masalia oiove ovola, ale halaba vikapopo la mumugula,la masalila usu sesele.

²² Isa kama tau la wain ale mumugu soilo la kulikuli la wain.Igotigi la wain ge masile la kulikuli la wain ge kokovu. Igotigi,la wain ale halaba ge taua soilo la kulikuli la wain."

²³ Lalogo la Sabat e Isus tuga soio la mahuma, egite la bilaha abi sahari lailali la mahuma. ²⁴ Egite parisi wela,"Hiloa, ilava egite ego la paga ale kama la totorobo oio laogo la sabat?"

²⁵ Eia weiagite,"Eme kama rovi lava e Devid egoa laimala eia tahoka la masagala eia masali---aia me la tahalo wikapopo tomi aia -- ²⁶ Agoilo mave la luma te Deo laimala Abiathar la mulugaluga te patere,eia ge ali la bret oio la presens, ale mave kama la totorobola tegite isasa ge alia e patere moli,alamoli eia abiagite ale vikapopo leia?"

²⁷ E Isus weia,"La Sabat igoa te la waluatomi, kama la waluatomi te la Sabat.

²⁸ Maie,e latu la tahalo la uru e Lord, almoli tela Sabat."

Chapter 3

¹ Goio Isus tuga soilo la laluma, oio labalele la tahalo isasa la limala peho. ² La walua ishari mamata hagavi ge hiloa eiage himahuli eia oio la Sabat o mave egite ge kotiala.

³ E Isus weiala tahalo lalimala ouka,"Hiliti magiri oma kabili tegite tomi."

⁴ Mulimuli eia weia gite la walua,"Asoge atarigi eme ge igotigi isa la paga oio la lalogo la Sabat ouka egite ge kuea; egite ge himahulia ouk ge bilia?"Alamoli egite makovu moli.

⁵ Eia matalahu legite la hatela masi, eia hilo la hate gite pasi eia weiala tahalo,"Lapu matata la limamu,"Eia lapu matatea, la limala guvirivu. ⁶ Egite Patere tuga sogala poga isasa la tahalo te Herot egite pogea tau eia tela pileho.

⁷ Mulimuli e Isus, wikapopo la bilaha,tuga soio la mago, mela walua me hatavile tilimulia loio Glili loio e Jubea ⁸ me loio tai e Eruslem loio tai e Idumea me mamuga tai e Jodan wikapopo tai e Tyre me Sidon. Mulimuli egite loloa maie paga tomi eia igigoa,la walua ususele gomai tetala.

⁹ Eia weia gite la bilaha ge tahoka sabisi la wuaga ge raragi taku lavula egite usu sesele, eala egite kama goma hagavi tetala. ¹⁰ Mai eia himahuli ussu, tio maie egite tomi ale la wowo ligiligi ale magigi tuga tawu eia ge pilaua.

¹¹ Laimal la sprit kama kokora kora hilo eia, egite boru sotalo mamuga tetala egite tali vagari, egite weimaie, emei e latu le Deo." ¹² Aia wei wagaria gite umala igoa eia ge rova.

¹³ Eia tuga soata la olu, eia tola egite ale masagea, egite gomai tetala. ¹⁴ Eia turi egite savulusa gete lua (eia abia gite lasa apostel) goio egite vikapopo tomi leia eia baha egite weipala la merera, ¹⁵ ge tahoka la wagarila ge bahataro la kalulu kama kora. ¹⁶ Eia turi egite ale savulusa gete lua:Saimon,eia abiala la isa Peta;

¹⁷ Jems latu le Zebedi, me Jon tabarale Jems, me eia toi laisagira e Boanerges, egira e latu le Thunder; ¹⁸ Me Andru, Pilip,Batolomus,Matiu,Tomas,Jams latu le Alpius, Thaddaeus,Simon leZealot, ¹⁹ Me Juda,Isakariot egite ulai eia.

²⁰ Mulimuli eia tuga soluma,la walua gomai wikapopo lou, oiotai egite kamati ali labereti. ²¹ Mai egite tabarabarla loloa maie, egite goma pamuli eia, me gite weia, "lagabutala la oukati." ²² Egite la walua la ilago gomai e Jerusalem weia,"Eia polopepe Belzebul"mai,lamulugaluga te la kalulu barabara eia waharia sogala la hituhitu."

²³ E Isus tola kapopo egite somai tetala eia weiagite maie la merera la parabel, ²⁴ "Mave e Satan ge bahtaro lou e Satan? ²⁵ Mai la kingdom ge mapola loio tetala lou, la kingdom kama ge magiri.

²⁶ Mai e Satan ge gima lou eia ge wilele, eia kama kora muli ge magiri,ala moli agmai la kaluwula. ²⁷ Alamoli isa kama koramuli ge goilo la luma tela tahalo ale wagari alamoli tetala lou kama koramuli ge wuloa soata la wagarila tela tahalo ale mamuga, alamoli eia ge lapua sotalo laluma tetala.

²⁸ Laselela Eiau meiamu, la pekato tomi te latatu la tahalo ge wikaluwua, alamoli la wulowulo ale taritigi ge goio, ²⁹ alamoli eremite igo la wulowulo ale kama taritigi soio te Holi Spirit eia kama ge lubemei,ala moli la mahela la pekato ale la kaluvu la ouka." ³⁰ E Isus weimaie lavula egite weimaie "Eia tahoka la Sirit ale ka maroka."

³¹ Mulimuli e tilala me tabarala gomai magiri ogala. Egite bahatavua, egite masaga eia ge gomai tegite. ³² La walua me hatavivile pou vikapopo egite tahia,"Etilamu me tabaramu ogala,egit mamata mei."

³³ Eia kolia gite,"Ere e tilagu me tabaragu?" ³⁴ Eia matavu egite ale pou raoli eia tahi egite,"Hiloa, male e tilagu me tabaragu! ³⁵ Mai ere tilimuli la masagala te Deo, la tahalo alele tabaragu e hatavilegu, e tilagu."

Chapter 4

¹ E Isus soko la vateli egite la teta la valua me hatavile olau la parava la mago. mulmuli eia sae soilo la uaga isa paipati olau la mago,eia pou oilo vola. La valua me hatavile usu pou oilo la parava,me egite labagele tavua. ² E Isus abiagite la valua me hatavile usu la merera latovomulila oilo tela merera tetala ,ale la rova eia via giteu.

³ Loloa la tahalo la igolu la mahuma, eia goio ge galu la vavua la ilali tetala . ⁴ La imamala gilalu , la vavua isahari paru tela gauru , me egite la malumalu gomai ali la vavua le. ⁵ La vavua la ilali isahari paru oata la watati, la magasa kama usu oio vola. La vavua la ilali ele kusi hari sele lavuhula la magasa kama gotalo sesele.

⁶ La imamala laharo paga tavua, egite tomi peho, lavuhula la ua la vavua kama kusi sotalo la magasa ,me egite tomi magolu . ⁷ La vavua la ilali isahari paru soilo te peho golo ,e peho golo kusi soata virilotoa la vavua la ilali me a oukati vua.

⁸ La vavua la ilali isahari paru oio tela magasa ale tartigi me a vua pepeho , la ilalila isahari savulu tolu, isahari savulu volo, me isahari salatu isa. ⁹ Mulmuli eia vei mae, ere tahoka la gavusala oio age labagele ,me eia ge lolo.

¹⁰ La imamala e Isus pou eia moli ,me egiteu ale pou hagavi vikapopo me egite ale savulusa gete lua , tahi eia tela vikara la vitovomulila . ¹¹ Eia veia gite mago ,amuto abiti la gabutala ale tabuli kokovu tela kindom te God , ialamoli egite ale pou ogala, la papaga tomi eiala merera la vitovomulila. ¹² Iala la imamala igitege mata, me egite kama kora mulia ge hiloa, la imamala egitege labagele egitege loloa, ialamoli egite kamage mata kilala tavua ,soukage egitege matagaga tavua , me egitege vulo tavu e God, eiage lube la iruru tegite.

¹³ Mulmuli eia gio veia giteu mago ,amuto souka matagaga la merera la vitovo mulila alie ? soukage amuto kamage matagaga tavu la vuhu la gabutalala te la merera lavitovo mulila . ¹⁴ La tahalo igolu la mahuma , galu la vavua la ilali tetala ,eia moli male galu la merera . ¹⁵ La vavua la ilali ale paru tela pepe la gauru ,amae la merera paru me egite loloa kama taba, e Satan gomai abitaro la merera ale paruti oilo tegite .

¹⁶ La vavua la ilali ale paru oata la magasa ale la vatati usu ovola, eia mae Egite la valua me hatavile ale lolo la merera, me egite abia mela sagegela ¹⁷ La ua gite kama harimalau sotalo la magasa ,iala atabuli moli la imamala bakisi ,mumuli la tikumula mela tovolaila poga egiteu, lavuhula la merera kama oilo tegiteu ,igohari sesele egite boru tela tikumula mela tovolaila .

¹⁸ Ale ishari amaie la vavua la ilali ale paru kabili te peho golo, Egite lolo la merera te God . ¹⁹ Iala moli la ilo burukola tela magasa ,me la vulovulo la vasigolola te la masaga, la golugolu tela magasa, me la hate raga tavu la papaga usu,agoilo vagotalo la merera te God ,eia oukati vua la vavuala. ²⁰ Mulmuli egite la vavua la ilali ale paru oata la magasa ale tartigi,amae egiteu ale lolo la merera te God, me egite abi la merera. iala egite visibitala la ilali gite isahari savuvulu tolu, isahari savulu volo ,me isahari salatu isa,eia muga la giligila ale galua.

²¹ E Isus veia gite mago ,amuto abi la maga soilo la luma ge taua oilo la kela,ouka ge taua lotalo la uluva la ploro? eme abia soilo eme tausaea oata la obula la maga. ²² La vuhula lapaga isa kama tabuli kokovu via kamage rovia ,la paga isasa kama egite taukovua via akamaga guvi matagaga,mae isahari ge taola la gavusa ge labagele ,egite ge lolo . ²³ Mae egite isahari taola la gavusa ge labagele me egite ge lolo.

²⁴ Eia veiagite mago, tata la gavusa muto lolo, la vuhula la piliga eme tautiao, me egite ge tovoa oio taume age loata lou . ²⁵ La vuhula eme tahoka ,me egitege abilouamu isahari, mae ere kama tahoka me igtege abitaro la rova eia taolea.

²⁶ Me eia tai veimae ,la kindom te God eia mae la tahalo isasa galu la vavua la ilali tetala oio la magasa . ²⁷ Eia mavuta la logo hagolgolo tela kavkoki,mae la vavua la ilali kukusi soata me eiage sibitala,eia kama rovi la gauru ale mave ea guvi. ²⁸ La magasa viguvi la ilali eia lou ,eia viguvi muga la galgalala mulmuli la ilalila, mulimuli eia vua lou goio eia uru. ²⁹ La imamala la ilali matua, la tahalo la igolu la mahuma abila viso la ilukuluku sogala ,lailali matuati tatoge lukua .

³⁰ Eia vei lou mae ,erese la paga e tato ge tovomuli la kindom te God ,erese la vitovo mulila etatoge tovomulia ge igo matagaga la kindom te God ? ³¹ Eia maila vavua la ilali isabisi la imala egite galua ,eia bisi sesele tavu tomia gite la vavua la ilali tela magasa . ³² la imamala egte galua ,eia kusi uru sesele age polo tomi la obobu oio tela mahumale, me eiage taula halala ge uru sesele ,la malumalu ge loa oata vola.

³³ Vikapopo mela merera la vitovomulila ,eia valolo la merera te God soio tegite via egitege mata kilala tavua . ³⁴ La merera tomi tetala soio tegite eia la merera la vitovo mulila . la imamala eia pou vikapopo me egiteu e giliki la vimari tetala eia veipala tomi la gabutalala tela vikarara la vitovomulila

³⁵ La logo alele la imamala la tasi maulavi , eia veia gite mago, e tato goio tela gale la mago loio . ³⁶ Iala egite heletaro egite la valua me hatavile, egite puli e Isus vikapopo me egite , la vuhula e Isus oatati te la uaga ,la uaga isahari tilimuli egite . ³⁷ Mulmuli moli vola , la kalevuru hiliti ,la mago hiliti sae soilo la uaga, hagavi la uaga ge volu la mago.

³⁸ Iala moli , e Isus oio mavuta otigu la gilisu la uaga, goio egite guliki la vimari te Isus paloa me egite veiala mago, tahalo la vimari , eme kama hiloa amite hagavi ge pehoe ? . ³⁹ Eia hiliti bahataro la lolovi me eia veia la mago mae, emege tamea umalati hilitiliti lou, oio moli vola la lolovi kaluvu, lamago malilo taho sesele .

⁴⁰ Mulmuli eia veia giteu e guliki la vimari mago , la vuhula ilava amuto tataga ? Amuto souka taoka la tautaulailo? ⁴¹ Egite taga gegeru sesele,me egite vei loua kabili tegiteu ,ale eia ere sesele,la lolovi me la mago lolo la merera tetala?

Chapter 5

¹ Egite guvi oio tela la gale la mago loio,tela mautue Gerasens. ² La imamala e Isus sivo taro la uaga eia gogala, kabili la ba la libale la tahalo isasa la kalulu kama kokora pou oilo tetala a guvitavua.

³ La tahalole momou oilo tela libale ,la tahalo isa kama koramuli ge kisitolea, la seli tai kama koramuli ge kisitola taia. ⁴ Egite sautolatia la imamala usuti kisi leia la en mela seli ialamoli eia sagimautu momo tomia, la tahalo isa kama taola la wagarigarila ge vagotalo eia.

⁵ La logo mela hararo ,oio tela liba mela goigove eia ge tali, tola kahare oata, eia ge abi la wati ale kara pepeho age wali la vovola ovola. ⁶ La imamala eia hilo e isus solo malau bakisi ,eia hari soio tetala me eia tototulu otalo la vahala .

⁷ Eia tali mela tilola ale uru sele, eau ge igo larova soio taume, Isus latula tahalo e God oata sesele. ⁸ Goma e Isus veiala mago ,eme piligi la tahalole gali sogala eme la kalulu kama kora.

⁹ Goio e Isus tahi rivua ,la isamu ere ? la tahalo le koli rivuala mago la isagu e tahalo la vaubi la vuhula amite usu sele. ¹⁰ La tahalole tahi e Isus tagara ususele, viage e Isus umala ge bahataro egiteu soio tela mautu alele .

¹¹ La imamala alele la bolobolo isahari oio alali oata la gove bakisi. ¹² Goio egiteu la kalulu kamakora tahi e Isus mae, baha amite ge goilo tela bolobolo,piligi amite soio tegiteu. ¹³ Goma eia bahataro egiteu ,me la kalulu kamakora gali taro la tahalole goilo tela bolobolo, tio la bolobolo rutu sotalo la balautu la olu, egite gotalo liu la mago hagavi te 2,000 la bolo peho oilo tela mago .

¹⁴ Mulmuli egite ale valivali la bolo hari soilo tela Taon,me egiteu ale ogala la igaga la Taon,egite valoka larova guvitiele goio la valalua me hatavile goio hilo la rova male guvitiele . ¹⁵ Mulmuli egite gomai te Isus me egite hilo la tahalo ale la kalulu kamakora pou oilo tetala ,a oio popou eia kai roboti, la gabutala tartigi rivuti me egite taga sele.

¹⁶ Egiteu ale hilo la tahalo ale la kalulu kamakora oilo tetala,egite vigile mulia gite la tahalole, tio egite veitaia giteu la rova guvi tela bolobolo. ¹⁷ Goio egite vikarasukuala eiage hiliti taro la mautu te gite .

¹⁸ La imamala e Isus sae soilo tela uaga,la tahalo ale la kalulu kamakora mou oilo tetala totosukua viage eiage tilimulia. ¹⁹ ialamoli e Isus kama masaga, agoio veiala mago beurivua soio tela luma taume, la karakara taume, veiagite la rova la uru igo tia soio taume,me tela gauru ale mave la uru vaihilo tiamu la gilogo tetala. ²⁰ Goio la tahalo ale la kalulu kamakora mou oilo tetala soko la valolo matagagala oilo e Dicapolis la papaga tomi ale Isus igotia soio tetala ,egite tomi loloa la matagite kope me egite sagege sele.

²¹ la imamala e Isus vore polo soio tela gale la mago loio, egite la tete la valua me hatavile gio magiri galilia , la imamala ale eia goilo tila parava. ²² Goio la mulugaluga la luma la lotu tegite e Juda la isala e Jairus, agomai hilo e isus aboru otalo la vahala. ²³ Eia goio tahi suku e Isus, mago e latugu bisi hatavile hagavi pehoti,eau tahi me ge gomai ge tau la limamu oata tetala, me eiage tartigi ge mahuli rivu lou. ²⁴ Tio e Isus tilimulia,la tete valua me hatavile usu tilimulia, hagavi egite ge vulo roboa.

²⁵ La imamala la tavile isasa tahoka la ilea la kasoso koramuli la leavala savulusa gete lua. ²⁶ Eia gabu la iligi usu loio tegite dokta, eia vikaluvu tomi usu la golugolu te tala, viage suli eia,ialamoli akama kolia,agoio kamakora polo lou. ²⁷ La imamala eia lolo la rere le Isus,eia goio tuga lotigu la poke la valua me hatavile ,agoio pilau la gilisu la kairobo tetala.

²⁸ Eia goio veimago maimoli eiau ge pilau la kairobo te Isus,eiau ge tartigi. ²⁹ La imamala eia pilau e Isus, la kasoso kamati sali lou,agabua oilo te tala mae eia tartigi ti loio te la ilea te tala.

³⁰ Igohari sele e Isus gabua mae la vagarigarila gali taro eia, me eia goio vulo rivu soio tegiteu la valua me hatavile ,eia goio tahi mago ere pilau la kairobo taku.? ³¹ Egiteu la valua la vimari tetala veiala mago eme hilo la gale la valua me hatavile magiri galili me,eme goio tahi lou mae ere pilau eau ? ³² ialamoli e Isus goio mata galili, eia masaga ge rovia ere pilau eia.

³³ La tavile le matakilala tavu la rova guviti tetala ,eia taga sele la vovola pariri tai,eia goio boru ti otalo la lagu le Isus , agoio vei tomiala la merera la selela tela rova tomi guvi tetala. ³⁴ E Isus veiala mago tavile bisi,la tautau lailo taume vimauliti me,eme ge tuga tomi la tiamadila eme tartigiti loio te la ilea taume.

³⁵ Eia soloio meramera la valua isahari loio tegiteu la mulugaluga la lotu,egite vei mago elatumu pehoti,ilava eme abia la tahalo ale vimariamite la tikumula ?

³⁶ la imamala e Isus lolotila rova egite veiale,eia goio veia giteu la mulugaluga la luma la lotu mae, umala tataga tautaulailo moli ³⁷ Eia kama masaga la valalua me hatavile ge tilimulia, ialamoli eia masaga moli e Pita ,Jems jon me tabarale Jems. ³⁸ Egite goio guvi oio la luma tela mulugaluga tela lotu ,agoio hilo la ba alele la valalua marerego ovola ,egite taitali tatola moli oata.

³⁹ La imamala eia goilo la luma ,eia veia giteu mae ilava la ilo muto buruko, me la vuhula ilava amuto taitali ? e guliki bisiele kama peho ale eia mavuta moli . ⁴⁰ Egite lege vaia ,iala moli e Isus vipou tomi egiteu ogala tela luma ,eia goio puli moli e tamala me tilale guliki bisiele me egiteu ale pou tomi leia ,eia goilo la ba ale e guliki bisiele ovola.

⁴¹ E Isus sau la lima le guliki bisiele agoio veiala mago Talita koum , la masova la mae tavile bisi eau viamu eme ge hiliti . ⁴² Igohari sele eia hiliti oata eia tuga, la tavile bisiele la leavala tetala savulusa gete lua,igohari sele egite la valua me hatavile karutu mela sagela. ⁴³ E Isus abia gite la merera ale vagari sele,mae isa umala ge rovi la paga aleie ,mulmuli e Isus veiagite ge abiala la ilali age ali.

Chapter 6

¹ Eia tuga sogala loio la ba alele a gomai tela taon la mautu,egite la bilaha tilimulia.

² La logo la sabat gomai,eia wikara oilo la luma. La walua me hatavivile usu loloa egite sagege. E gite veimaie, "Eia abi la weimari ale oiove?" "Lava male abiala la gabutala ale sio tetala ?" "Lwa ale igo la gaumulila aleguwi loio tela limala?" ³ "Ale kama e kapenta, e latu le Maria e tabarale Jems me Joses me Juda me Saimon? E hatawilela Isa kama wikapopo le tato?"Egi jam pota Isa te Isus.

⁴ E Isus wegitu," E propet ale kama tahoka la tilogo, eia rovia maie egite ale oio la taon tetala kabili tegite tababarala egite tomi ale oio la luma tetala. " ⁵ Eia kama kokora muli ge igo isasa la igolu ale vagari, eia rovia maie eia kama ge tau la limala oata tegite la walua me hatavivile ale lalea egite ge hiliti. ⁶ Eia kama sagege tegite ale kama tahoka la tautau-lailo. Mulimuli eia veimari egite.

⁷ Mulimuli eia tola egite ale savulusa gete lua eia soko la bilaha gite ilalua, eia abiagite la vagarila loata tegite la kalulu ale kama maroka, ⁸ eia vei vagaria gite kama ge abi isasa la paga laimala egite tatuga, kama rovia laobu—o la beret, la beki ouka, la wati oilo la baki tegite — ⁹ Egite koramule ge kai la vahapolo, umala kakai ilua la kairobo.

¹⁰ Eia weia gite, "Mai eme ge tiroro soilo la luma, pou oilo igaga eme ge heletaro la ba alele. ¹¹ Mai egite la taon alele kama pulime o kama lolo emei, mai eme ge heletaro la ba alele, savula taroa la pavu la magasa lotalo la pulimu me age guvi mai la testeemoni tegite. "

¹² Egite tuga sogala weia gite la valua me hatavivile ge vulo. ¹³ Egite kumuli usu la kalulu, egite kaka loata tegite la walua me hatavivile lailea egete abiagite la abiri lailea.

¹⁴ E King Herot loloamie, la isa le Isus 'egite tomi rovia. Isahari veia, "Jon ale Baptasi hiliti rivu loio loio la pileho, eala maie la paga guvi maie la paowa la igogolu oilo tetala. " ¹⁵ Egite isapolo weia maie, " Ale e Elaija ." Egite isahari lou weia, " Ale e Propet, mai ale isasa e Propet oilo la imala aleie."

¹⁶ Alamoli laimala e Herod loloa maie, " Jon, maie eia loloti, eia hiliti. " ¹⁷ Mai e Herod baha ge puli e Jon ge sautola eia ge taua soilo la totorobola tela isa e Herod (e tabarala e rutule Pilip),lavula eia puli la tavile le.

¹⁸ E Jon veiale Herod, " Akama taritigi mai eme ge puli e rutule tabaramu. " ¹⁹ Alamoli e Herodias tiamamasi ala eia veia ge bili eia, alamoli la tavile kama kora muli, ²⁰ E Herod taga e Jon; eia rovia maie eia malimali eia la tahalo ale magiri maramara , eia baumuli la mahulila. Lolo eia igoamae eia ge gabutala barala ge uru sesele, oio tai eia sagege.

²¹ Mulimuli la logo la kilisi gomai e Herod ge pougolu la logo e tilala pigoa eia raragi lailali la maulavi tegite opisa tegite komanda egite la mulugaluga le Galili. ²² Egite ale momoge le Herod eia lou tilia le gite, la tavile polopepe e Herod me lailali tegite gest. E king weiala tavile, " Tahi eiau larova eiau masaga ge abiamu. "

²³ Eia weia la tavile maie, " Larova eme ge tahi eiau,Eiau masaga ge abiamu, oata la mulougu tai ge abiamu bakisi la pepe la ba." ²⁴ La tavile tuga sogala weia le tilala, " Larova eiau ge tahi eia ovola?" La tavile wei maie, " Eiau masaga la limale le Jon Baptais, "

²⁵ La tavile igohari beuriva soio te king , la tavile tahi, a wei maie, " Eiau masaga eme ge abiagu , gage moli, lalima le Jon Baptais taua oata la pelet laobu ."

²⁶ Laimala e king lolo la merera ale, eia kama ge merataro la tilahi tela tavile lavula egira saki la merera lavula lailali la maulavi. ²⁷ Tio e King baha egite soldia eia vei vagaria gite ge abi la gama le Jon. E gaed tetala goilo la luma la totorobo vali la gama le Jon . ²⁸ Eia tau la gamala oata la pelet abiala tavile, la tavile abiale tilala . ²⁹ Laimala egite la bilaha loloa maie, egite gomai bole la vovola taua soilo la tum.

³⁰ Egite apostel gomai vikapopo e Isus egite veiala larova egite igoa aguvi larova egite veia. ³¹ Mulimuli eia weia gite, "Gomai emelou goio la ba la mautu isa kama ovola la ba bubumoli eme ge maila muga. "Mai egite usu gomai egite beurivua ,egite kama tahoka la imala ge ali. ³² Tio egite tuga goio sae la uaga goio la ba egite ge mou ovola egite lou.

³³ Alamoli egite hilo egite tuga usu sesele rovi egite, egite hari vikakpopo egite hari la vahagite loio la taon, egite guvi mamuga tegite. ³⁴ Laimala egite gomai hilo egite, eia hilo egite usu sesele eia lolo egite wei pala egite lavula egite mai la sipsip la paga isasa kama oio tegite. Tio eia soko la veimari gite lapaga usu sesele.

³⁵ La imala bototi, egite la bilaha tetala gomai tetala veiala, "La ba ale malau la imala tegato bototi. ³⁶ Bahataro egite soio tegite tabaragite oio tela mautu egite ge loto lailali ge alia tegite lou. "

³⁷ Alamoli eia hiliti veia gite, "Amuto abia gite lailali ge alia. "

Egite veiala maie, "Koramuli amite ge loto la salatu ilua lailali vikapopo la beret ge abia gite ge alia?"

³⁸ Eia veia gite maie, "Iriva la beret eme tahoka? Goio hiloa. "Egite pogea, egite veiala, "La beret ilima laia ilua. "

³⁹ Eia vei vagaria gite la walua me hatavivile ge pou otalo la lologite isasa pou otalo la magasa mela garasi. ⁴⁰ Egite pou otalo la lologite isahari la salatu isasa isahari savulu-lima. ⁴¹ Eia abi la bret ilima laia ilua, eia mata soata e heven eia toitigia eia tovi la berti abia gite la bilaha ge pou mamuga tegite la walua me hatavivile. Eia tabari laia ilua kabili tegite tomoli.

⁴² Egite tomi ali egite maru sesele. ⁴³ Egite abi la masesile la berti, egite tova la basket savulusa gete lua avolu, ale mave laia. ⁴⁴ Egiteale la tausen ilma la walua me hatavivile ali la bret alele.

⁴⁵ Karutumoli eia vikapopo egite la bilaha goilo tela uaga le parao goio mamuga tetala soio tela pepe lalalu, oio e Betsaida, mai eia bahataro egite tuga. ⁴⁶ Laimala egite tatuga, eia tuga soata la olu ge kaka. ⁴⁷ La paga maulavi, la uaga le parao kabiliti la mago, eia moli sekela soloilo la magasa.

⁴⁸ Eia hilo egite totovo ge vulo soio, lavula la lolovi lolagu tegite. Igaga la paga logo eia gomai tegite, tuga oata la mago, eia veia ge polo-pepe egite. ⁴⁹ Alamoli egite hiloa eia tuga oata la mago, egite veia eia la taua male tola egite, ⁵⁰ lavula egite hiloa eiage kama sagege. Karutumoli eia vikara soio tegite veia gite maie, "Magiri wagari ! Ale e Eau ! Umala tataga ! "

⁵¹ Eia sae la uaga vikapopo egite, lalovi soko a vaia. Egite momoge tomi. ⁵² Mai egite kama rovi la masvo beret. Karutumoli, la tiagite vagari.

⁵³ Laimala egite sagapolo soio, egite gomai la magasa e Genasaret egite sae la uaga. ⁵⁴ Laimala egite heletaro la uaga, la walua me hatavivile hilo e Isus egite rovia , ⁵⁵ egite la walua tuga la baba la mautula soko la vahari la ilalea soio la ba e Isus ovola.

⁵⁶ Laba alemave eia tiroro soilo la mautu, la taon, la maututula, egite tau egite ale lalea oilo la luma la maket. Egite tahi gilemoli eia mai egite ge pilau la pepe la kairobo, egite usu pilaua egite mahuli.

Chapter 7

¹ Egite pariseo magiri vikapopo me Isus, vikapopo tai me egite lavalalua la mari tela tuturila gomai e jerusalem.

² Egite hilo isahari la bilaha te Isus ali la bret vikapopo mela limagite ale mumugu, me kama litu taia. ³ Egiteu e pariseo me egiteu e jews, kage ali muga koramulia ale egite ge litu la limagite,la vuhula egite sautolea oio tegite la vimari te ururu tegite. ⁴ Laimala ale egite pariseo loio la maket egite kama ali, koramulia ale egite ge pupuru muga, egite sautola vagagaria la rova ale egite tilimulia me kama polopepe taia.oio teale la vuhuvei la kabalabala ale egite igogolu la dis mela poro tela pulolou.

⁵ Egite pariseo me egiteu la tahalo la mari tahi e jesus,ilava egiteu la tahalo la mari taume kama tilimulimuli la vulovulo gite ururu,me ali la ilali vikapopo me la lima ale mumugu.

⁶ Aveia gite maie ,e Aisaia veipala tia maie amuto la tahalo la visigolola, me la vigagiala veipala taia maie ,egite la valalua me hatavivile ale vikara bubu lau moli .la tia me la gabutatalala tegite amalau sesele loio taku. ⁷ Egite vaisale bubu moli eiau,me gite vimari tai la tuturila tela tahalo mai la vikarara te God.

⁸ Eme tatalu la tuturila te God me eme sautola vagari te tutubu me la tahalo. ⁹ Me avei maie, amuto la tahalo mela tavile la iligo la iruru me la vovo bare la tilimuli la tuturila te God eala amuto soloio sautola la mari tela tahalo. ¹⁰ E Moses vei maie, amutou ge lotalo la uluva la merera te tamamu me tilamu,ere tahalo ge veibara le tamala me tilala egite ge peho.

¹¹ Ala moli eme vei maie, maige la tahalo ge veiale tamala ouka e tilala maie ,eresela kiloli eme abi omai taku amai la vabila e God abia, ale avei maie, abia le God. ¹² Eala maie eme kati koramulia ge veiala kati ge igo isa la paga soio te tamala me tilala. ¹³ Eme igo la merera te God ala paga bulau mai la vulovulo gite ururu ale eme taua sotalo . vikapopo me isahari ale eme igoa.

¹⁴ Atola egite lavalalua me hatavivile usu me aveia gite maie ,lolo tigi la vigagiala taku ,me amuto ge taua la gabutatala tamuto ¹⁵ La paga isa kama ale ale logala tela tahalo koramulia ge igo la mahulila ge mumugu la imamala ale age goilo tela tiala .ouka ala paga ale loilo tela tahalo age igo mumugua. ¹⁶ Mai ere lagavusala ge oio tela ilolo la merera ,tartigi eia ge lolo vulai tavu la merera taku.

¹⁷ Mela imamala ale e Jesus hele taro la tete la valua, ge tiroro soilo la luma .egite la valua la vimari tetala tahia la tilovo. ¹⁸ Jesus tahi, amuto oio kama rovi la masovala. Eala amuto soioge kama hilo maie,mai la paga ale logala ge goilo tela tahalo,akage igoa age mumugu, ¹⁹ La vula la paga ale mumugu kama koramulia ge goilo la tia ala, ala moli la paga ale mumugu goilo la tia ge gogala tela gauru la tatahe.oio tela vigagiale ale jesus veia ,egiteu tomi lailali maroka ge alia.

²⁰ Avei maie,amaie mai la paga ale oilo te la tia ge gogala loio tela tahalo, age igoa ge mumugu. ²¹ Ala la tahalo ale,eresa la paga oilo la tiala ge gogala,aviguvi la gabutala ale kama kokora,la vulovulo la matabulakalakala ,la pakalila me la bilili. ²² La iligo gegeru la taulaila,la ilisulisu tavu la paga tela tahalo isapolo,la vulovulo ale kama kokora, lavisigolola ,lavareagila, la vikara kukumula , la pakasala ,lailigo galolola. ²³ Egite tomi la vulovulo ale kama kokorale egite ge sibitala loilo la tiamuto ge gogala,ge igo gegeru amutou.

²⁴ Eme hele taro la ba alele me eme goio la magasa e taire me sidon.agoilo la luma isasa,akama masaga la tahalo isa ge rovi eia oio tela ba alele.alamoli ativura ge tarikovu, ²⁵ Ala moli la tavile isa e latula ale hativle tahola la kalulu ale kama kokora, la tavile le alolo la rere le Jesus oio tegite isahari,me agomai totolu la vahale Jesus. ²⁶ La tavile le aloio Grik,ategite la karakara tegiteu e fonisia.atahi e Jesus ge kumuli la kalulu ale kama kokora ge gogala loilo te latula ale hatavile le.

²⁷ E Isus veiala maie,kora egiteu e gulikiliki ge ali muga.akama taritigi ge abi la Bret tegiteu e gulikiliki ge pigia soio tela paia. ²⁸ Latavile ale koli la vigagiala me a tahi e Isus maie,asesele uru, alamoli egite la paia otalo la uluva la poro alali la mumugu la ilali tegiteu e gulikiliki.

²⁹ Aveia la tavile ,lavula oio tela rova ale me veia,a eia eme ge tuga.egiteu la hituhitu hele taroti e latumu . ³⁰ Abeurivua soio la luma te tetala agoma hilo e guliki bisiele oio mavuta la poro,egite lahituhitu hele tarotia.

³¹ Agoma hele taro la ba e Taire,me polo soio e Sidon ge goio la mago uru oio e galili ge goata la ba e dicapolis. ³² Egite vaharia soio te tetala isa la tahalo ale gavusa vou me aka vigagia tai,me egite kaka tavua veia eia ge tau la limala oata te tetala.

³³ Jesus goio lapu lelea loio tela tete la valalua usu me goio magiri vikapopo le ia. goma eia tau la limala soilo tela gavusala me eia kavurasi soio la limala,agoma oilau la kalameala. ³⁴ E Jesus goma mata soata la mori,me alapu vagari la lolovi agoma vei maie,Efata ,avei maie ,eme kope. ³⁵ E Jesus igo la gavusala kope,me asoko la vigagiala.

³⁶ Aveia gite umala ge veiagite isapolo.la imamala ale e Jesus veiagite ge makovu,egite ka loloa,egite vigagia moli. ³⁷ Egite karutu sesele,me a vei maie,aigo la paga usu tartigi.a igoa la gavusa gite kope mela hare gite ale kapi kope lou me egite vigia lou.

Chapter 8

¹ Oilo tomi la lalogo alele, oio lou vla egite ususele, egite kama tahoka lapga ge alia. Isus tola egite la bilaha weia gite maie, ² "Eiau tahoka la merera oata tegite lavula tilimuli eiau la logo itolu tie alamoli egite kama tahoka isasa la paga ge alia. ³ Mi Eiau ge bahataro egite soio tela mautu tegite mai la pagsa ouka, egite ge pamuli la gauru gite. Isahari tegite gomai la ba malau."

⁴ Egite la bilaha koliala,"E tato koramule ge abi la beret oiove ge abia gite la walua me hatavivile?"

⁵ Eia tahi egite, "Iriva laberge etato tahoka?"Egite wiala, "Ivitu," ⁶ Eia tola egite tomi ge pou otalo la magasa. Eia abi la bret ivitu, eia toitigia, eia tovia. Eia abia gite la bilaha egite ge pou mamuga tegite, me egite ge pou mamuga tegite la walua me hatavivile.

⁷ Egite tahoka bisisi lia, mulimuli eia toitigia gite tomi, eia veia gite la bilaha tetala ge tabaria age taritigi. ⁸ Egite ali egite maru sesele, egite abi lailali ale piligi isahari mapola bisisi, la basket ale ururu ivitu. ⁹ Egite karamie la tausen via la walua me hatavivile. Mulimuli eia baha taro egite soio. ¹⁰ Karutu moli eia goilo la uaga vikapopo tomi la bilaha tetala, egite tuga soilo la rigen e Dalmanutha .

¹¹ Mulimuli egite Parisi gomai vikapopo tomi eia. Egite tola oata tetala mai la oio e heven, ge tovo eia. ¹² Eia tola vagari sesele oilo la kalulu aveia," Ilava egite aleie pamuli la maki? Laselela eiau veiamu, la maki isasa ouka ge abia gite aleie. " ¹³ Mulimuli eia heletaro egite, sae lou la uaga , agoio la pepela ale loio.

¹⁴ Igoe egite la bilaha gabutaroa ge abi la bret tegite. Egite kama tahoka lou isasa oilo la uaga. ¹⁵ Eia veimulia gite, wei maie, " Amuto mamata igotigi la iss tegite Parisi la iss te Herod tai."

¹⁶ Egite la bilaha vikara kabili tegite lou, " Lavula etato kama tahoka la bret." ¹⁷ E Isus rovi larova maleie, eia veia gite, " Ilava amuto veia maie amuto kama tahoka la bret? Emei kama tahoka?Eme kama rovia? La hatemuto la paga isasa kama mou ovola?

¹⁸ Eme tahoka la mata , eme kama mamata? Eme tahoka la gavusa, eme kama lololo? Eme kama gabutalea? ¹⁹ Laimala eiau tovi la bret ilima kabili tegite la tausen ilima, la basket iriva lou la mapola-pola la bret eme abia?" Egite veiala, "Savulusa gete lua. "

²⁰ "Laimala eiau tovi la bret ivitu kaili tegite la tausen iva, la basket iriva lou tela bret ale mapolapola eme abiloua?"

Egite veiala, "Ivitu ."

²¹ Eia veia, "Eme souka rovia?"

²² Egite gomai e Betsaida. Lavula me hatavivile oio la ba alele puli la tahalo matakea soio te Isus eia ge pilau eia. ²³ E Isus sautola lalimala tahalo matakea , lapua sogala la mautu .Laimala eia kavurasi soio la matala eia tau laimala oata tetala, eia tahia," Eme hilo isahari la papaga?"

²⁴ Eia mata soata, avei maie, "Eiau hilo la tahalo eia lagu maie laobu a tatuga. "

²⁵ E Isus tau lalimala oata la matala, la tahalo kope lamatala, eia hilo la papaga tomi matagaga sesele. ²⁶ E Isus bahataroa soio la mautu tetala weimaie, "Umala tiroro soilo la taon. "

²⁷ E Isvus tuga sogala wikapopo tomi le gite la bilaha oilo la mautu Caesarea Philippi. Egite tatuga eia tahi egite la bilaha, "Mave egite la walua me hatavivile weia maie ale Eiau?"

²⁸ Egite kolirivuala maie, "Jon la Bapatas. isahari weia, 'Elais ,'me isah, 'Isasa tegite Propet. '"

²⁹ Eia tahi egite, "Alamoli amuto weia Eiau ere?" E Pita weiala maie, "Emei E krais."

³⁰ E Isus weiagite umala weiale isasa mai eau molie.

³¹ Eia soko la veimari gite e Latu la Tahalo kama ge tahoka la golugolu, egite ge pitaroa loio tegite ale ururu la mulugaluga tegite patere vikakpopo tomi la tahalo la veimari, mai ge bilia, lalogo ge itolu age hiliti rivu. ³² Eia vikara matagaga. Mulimuli e Pita pulia soio la pepela luma eia mera vagari sesele soio tetala.

³³ Alamoli e Isus vulorivu matavu egite la bilaha tetala mulimuli eia vikara vagari sesele soio te Pita eia vei maie , "Gomai mulimuli taku, Satan! Eme kama gabutala muli la papaga oata te Deo, alamoli la paga tegite la walua me hatavivile. " ³⁴ Mulimuli eia tola egite tomi vikapopo egite la bilaha tetala, me eia veia gite maie, " Mai isasa masaga ge tilimuli eiau, eia ge peho eia lou, bole la tovolautu, ge tilimuli eiau.

³⁵ Mai ere ge sautola la mahulila eia ge heletaroa, ere ge heletaro la mahulila tetala somai taku tela gospel eia ge bomuli eia. ³⁶ Mai la tahalo isasa ge abi la papaga la magasa eia ge gabutaro la mahulila? ³⁷ La tahalo ge loto rivu la mahulila mave ?

³⁸ Egite la walua me hatavivile laimala aleie egite tahoka la iruru, e Latu la Tahalo eia ge gomai oilo la glory te tamala vikapopo e holi angelo. "

Chapter 9

¹ Eia veia gite, " La seselela eiau veiamu, isahari tamuto magirigiri omaie kama ge tovolai la pileho amuto ge hilo la kingdom te Deo ge gomai vikapopo la vagariala. " ² La logo iuolo muli-muli, e Isus puli e Pita e Jams e Jon tilimulia soata la gove, egite lou vikapopo eia. La vovola vulo egite hiloa. ³ La kairobo tetala kea a haga sesele, a kea sesele, a kea la paga isasa otalo la magasa kama maie.

⁴ E Elaija me Moses guvi tegite, egite hilo egira vikara tomi le Isus. ⁵ E Pita koli la merera te Isus, "Rabbi, a taritigi amite omaie, etato ge tigi itolu la kale, isasa taume, isasa te Moses, isasa te Elaija." ⁶ ( Eia kama rovi lava eia ge veia, alamoli egite lou taga.)

⁷ La tuluvu la mori pigirobo egite. La golu isasa loilo la tuluvu la mori, "Alele e Latugu. Lolo soio tetala. " ⁸ Karutu moli, egite mata vulovulo, egite kama hilo isasa oio tegite, alamoli e Isus.

⁹ Egite gotalo la olu , eia vei vagaria gite kama ge veia gite isasa karamai e Latu la Tahalo ge hiliti loio la pileho. ¹⁰ Egite sautolea la iruru tegite lou, alamoli egite vikara kabili tegite lou " hiliti loio la pileho " ale larova.

¹¹ Egite tahi eia, "Mave egite la walua la mari weia e Elaija ge gomai mamuga ?"

¹² Eia veia gite, "Elaija ge gomai mamuga ge lapua matata la papaga. Mave mai eia ge beua maie e Latu la Tahalo ge savele la papaga tomi muli-muli eia ge ravagegeru ? ¹³ Alamoli eia vaiamu maie e Elaija ge gomai, egite ge igo larova mai egite ge igoa soio tetala, amai eia ge beuriva mai eia lou. "

¹⁴ Laimala egite gomai tegite la bilaha, egite hilo la lolo la walua me hatavivile vikapopo egite, la walua la mari lapu matata egite. ¹⁵ Mai egite hilo e Isus, mai egite tomi momoge egite hari soata tetala momoge sesele leia. ¹⁶ Eia tahi egite la bilaha tetala , "Lava amuto ge raragia tegite?"

¹⁷ Isasa kabili tegite kolia maie, "Tisa, eiau puli e latugu somai taume. Eia tahoka la kalulu ale kama wikarakara. ¹⁸ Tagara usu eia labea sotalo la magasa, la kaputela tua oio la harela, eia kamamuta la togola, la vovola kea. Eiau tahi egite la bilaha taume ge kumuli eia, alamoli egite kama koramuli. "

¹⁹ Eia kolia gite, "Amuto ale kama tautau-lailo, eiau ge pou tomi leme taba bakisi? tagara riva eiau ge abi la tikumula taume? Vahariagu somai."

²⁰ Egite puli la tahalo soio tetala. Laimala la kaluluele hilo e Isus, a Karutumoli eia vileku bara . La tahalo le boru sotalo la magasa eia bulibuli la kaputela guvi la harela. ²¹ E Isus tahi e tamala, "Age tagara iriva maie eia masaga aleie?" E tamala vei mago, a soko eia solo bisi kokori. ²² Tagara usu la kalulu alele labea soata la havi o soiolo lalalu a tovoa ge bilia .Mai eme ge koramuli ge igo isasa la paga, eme ge gogo amite ge suli amite."

²³ E Isus weiala, "'Mai eme koramuli'? La papaga tomi taritigi tela isasa tautau-lailo. "

²⁴ Karutumoli e tamale eia bisiele tola eia veimaie ,"Eiau tautau-lailo! Koli eiau!"

²⁵ Laimala e Isus hilo egite hari somai tegite, eia vei vagaria gite la kalulu ale kama maroka eia veiala, "Eme la kalulu ale kama lololo ale kama vigagia ,eiau veiamu , heletaro eia, umalati tiroro soilo lou."

²⁶ La kalulu alele tola bara sesele eia heletaro la tahalo alele eia gogala. La tahalo alele lagu mai isasa pehoti, mai egite usu veia, "Eia pehoti. " ²⁷ Alamoli e Isus sautola la limala a bolesaea soata, me la tahalo hiliti soata magiri.

²⁸ Laimala e Isus gomai laluma, egite la bilaha tetala tahia, " Ilava amite kama ge kumulia sogala ?"

²⁹ Eia veia gite maie, "La kilaka moli koramuli ge kumuli la kalulu alele."

³⁰ Egite tuga sogala polo-pepe e Galili. Eia kama masaga isasa ge rovia maie egite oio, ³¹ eia himari egite la bilaha tetala. Eia weia gite maie, "E Latu la Tahalo ge piligi eia lou soio tela tahalo, egite ge tau eia soio tela pileho. La imala eia tau eia soio tela pileho, muli-muli la logo itolu eia ge hiliti rivu ." ³² Alamoli egite kama rovi la vuhula merera aleie, egite taga ge tahi eia.

³³ Mulimuli egite gomai e Kapeniam. Laimala eia tiroro soilo la luma eia tahi egite, " Larova amuto veimulia maiele ?" ³⁴ Alamoli egite kama vikara, lavula Ilava loioti egite meramulia ere ge isasa ge mamuga egite. ³⁵ E Isus pouotalo , eia tola egite ale savulusa gete lua ge vikakpopo eia veia gite maie, " Mai ere masaga ge mamuga, eia ge muli-muli ge koli la walua tomi, "

³⁶ Eia sautola isabisi e guliki himagiria kabili tegite. Eia sautola lalimala eia veia gite, ³⁷ "Mai la tahalo gabutala eiau eia ge koli isasa bisi e guliki tela isagu; ere abi eiau la mahulila abi ere baha eiau."

³⁸ E Jon veiala, "Tisa, amite hilo isasa kumuli la kalulu barabara oio la isamu amite veiala umala, lavula eia kama tilimuli etato. " ³⁹ Alamoli e Isus weia, "Umala veiala ge makovu, maie kama isasa ge igogolu urusesele oilo la isagu eia ge gomai lou la paga ale kama tartigi ge veimuli lou eiau .

⁴⁰ Ere kama mukupile etato eia tegato. ⁴¹ Ere abiamu la kap lalalu ge liua tela isagu lavula eme te Krais, la seselea Eiau veiamu, eia kama ge heletaro la rivod tetala.

⁴² Ere ge ego sasa tegite ale bisisi ge tautau-lailo oilo taku ge boru la pekato, a ge taritigi la tahalo isasa ge saki la humu oata la lohola tahalo alele labea soilo la mago. ⁴³ Mai la limamu lapumei ge igo la iruru, barautu taroa. Atartigi taume ge tiroro soilo la mahulila mai moli eme tahoka la limamu ilua ge goilo la havi bibila, soilo tela havi kama pepeho. ⁴⁴ ⁴⁵ Mai la vahamu vaharime soio la iruru , eme valitaroa. Eia taritigi taume ge tiroro soilo tela mahulila mai eme ge tahoka la vahamu ilua ge labame soilo la havi bibila.46

⁴⁷ Mai la matamu taume soio la iruru, suba taroa. Atartigi taume ge tiroro soilo la bigomu te Deo tela matamu ge isasa moli mai isasa la matala ge ilua ge labea soio la havi bibila, ⁴⁸ Ale mave la tiamu kama peho,mave la havi egite kama taua sogala.

⁴⁹ Mai egite tomi ge tahoka la sol me la havi. ⁵⁰ La sol a taritigi, mai la sol ge abi taro la malamala,eme ge igoa mave age malama lou? Eme tahoka la sol taume lou, eme ge tahoka la tia-madidi oio te tabaramu isasa. "

Chapter 10

¹ E Isus heletaro laba alele eia goio e Judea oio la ba ale Lalalu e Jodan, egite la walua me hatavivile gomai tetala lou. Eia veimari egite lou, eia abia gite la merera te Deo. ² Egite Parisi gomai te Isus egite tovo eia egite tahitaia, " La lo tegato veia la tahalo ge tou e rutula?"

³ Eia kolia ,"E Moses veiamu mave?"

⁴ Egite weia, "E Moses tartigi ge kekesi la pepa ge barautu la taulaila ge abiala tavile ge kumulia soio."

⁵ " Amuto la walua la bigihetila ala e Moses kekesi la lo abiamuto, "E Isus weia gite maie. ⁶ " Alamoli mamuga la siloko la magasa, ' e Deo igo la papaga tomi la tahalo me la tavile tamai.'

⁷ ' Lavula la tahalo heletaro e tamala me tilala eia vikapopo tomi la tavile, ⁸ e gita ge guvi isasa la vovo.' Egira kamati ilua, alamoli egira guvi la vovo isamoli. ⁹ Larova e Deo saki egira, la tahalo isasa kama ge lubea. "

¹⁰ Mulimuli egite goio la luma, egite la bilaha tahia tela barautu la taulaila. ¹¹ Eia veia gite maie, "Mai la tahalo isasa ge hele taro e rutule eia ge puli isasa la tavile eia igobara la tavile eia igo la wulowulo ale kama tartigi soio te la tavile. ¹² Mai la tavile ge hele taro e haruala , eia igo la wulowulo ale kama tartigi ."

¹³ Egite la walua me hatavivile vahari egite guliki soio te Isus eia ge himari egite, alamoli egite la bilaha korosi egite. ¹⁴ Alamoli e Isus rovia, eia korosi egite, "Puli egite guliki somai taku, umala sautola egite, la bigomu te Deo a tegite ale bisisi maiele.

¹⁵ Laselela eiau weiamu, mai la tahalo isasa kama abi la bigomu te Deo mai egite bisisi ababia egite alele kama ge tiroro soilo vola. " ¹⁶ Eia sautola egite bisisi la limala eia tahi e Deo ge hipou tigi egite.

¹⁷ E Isus hiliti tuga soio, la tahalo isasa gomai tetetulu mamuga tetala eia tahia,"Tartigi Tisa, eiau ge igo larova ge abi la mahulila bibi?"

¹⁸ E Isus weia, Mave eme toi eiau tartigi? Isasa kama tartigi e Deo moli. ¹⁹ Eme rovi la merera la lo: umala bilibili, umala igigo la vulovulo ale kama kokora, umala pakalikali, umala toi babubu isasa, umala abi bubu o lapu la paga tegite ispolo,eme ge togo e tamamu me tilamu."

²⁰ La tahalo wei maie ,"Tisa, la papaga tomi eiau togoa laimala eiau mahurelaba."

²¹ E Isus matavua eia masaga eia. Eia weiala, "La paga isasa eme masagea. Eme ge salim tomi lava eme tahoka abiagite la vora, eme ge tahoka usu la golugolu oilo la bigomu te Deo. Mulimuli gomai, tilimuli eiau. " ²² Alamoli lavula la merera ale eia lagu gogogo eia tuga soio gabutala papahi, lavula eia tahoka usu la igogolu.

²³ E Isus mata lalahu eia veia gite la bilaha, "? Egite ale tahoka usu la papaga egite ge tivura sesele ge tiroro soilo la bigomu te Deo!" ²⁴ Egite la bilaha karutu la merera aleie. Alamoli e Isus weia gite lou, "Guliki, la tahalo ge tiroro soilo la bigomu te Deo! ²⁵ La Kemel masaga ge goilo la hova la lili la samap akama tivura tetala alamoli la walua me hatavivile ge goilo la bigomu te Deo. "

²⁶ Egite la bilaha karutu egite tahi egite isasa lou,"Ere ge abi la mahulila aleie?"

²⁷ E Isus matavu egite aveia,"Egite la walua lou egite kama koramuli, alamoli e Deo koramuli. E Deo koramuli ge igo la papaga tomi. "

²⁸ E Pita soko la merera soio tetala, "Hiloa, amite heletaro lapapaga tomi amite tilimulime."

²⁹ E Isus weia,"La seselea eiau weiamu, "Oio la ba alele isasa heletaro laluma e tabarala e havilela e tilala e tamala e latula la magasa lavula eiau gabutala la merera ³⁰ egite ge abi la salatu isasa lou laimala egite solotalo la magasa: la luma e tabarala e hatavilela e tilala e latula la magasa, egite isahari ge igo bara egite, la vulovulo la magasa ge gomai, la mahuli bibila ale te Deo. ³¹ Alamoli egite ale mamuga egite ge muli-muli, egite ale muli-muli egite ge mamuga. "

³² Egite tatuga la gauru soata e Jerusalem, e Isus mamuga egite. Egite la bilaha tetala gabutala papahi, egite ale tilimuli egite —egite taga. E Isus puli egite ale savulusa gete lua eia weia gite larova ge guvi muli-muli tetala. ³³ "Hiloa, amite ge goata e Jerusalem, e Latu la Tahalo ge piligi eia lou soio te la mulugaluga tegite patere vikakpopo la walua la mari. Egite ge bilia eia ge piligia soio tegite Gentaels. ³⁴ Egite ge vei bareala, kavurasi volu eia, kuea eia, egite ge bilia ge peho. Mulimuli la logo itolu eia ge hiliti rivu. "

³⁵ E Jems e Jon, e latu le Zebedi, goata tetala veila maie, "Tisa, amila masaga eme ge igo tamila larova amila ge tahime."

³⁶ Eia tahi egira, "Larova amula masagea eiau ge abia mula?"

³⁷ Egira veia, "Bibibi amila ge pou tomi eme oilo la glori taume, isasa oio laimamu egata isasa oio lalimamu e meru."

³⁸ Alamoli e Isus kolia gira,"Amula kama rovi lava amula tatahila. Asoge amula koramuli ge liula la tahogo ale eiau liulae mave la baptasi ale eiau baptasi ovolae?"

³⁹ Egira veiala, "Aila koramuli. "E Isus veia gira ,"La tahogo ale eiau liula,amula ge liula, la baptasi ale eiau baptasi, amula tai ge baptasi. ⁴⁰ Alamoli ere ge pou lalimgu egata ere ge pou lalimag emeru ale kama la paga taku ge turia, alamoli ale tegite ale raragi."

⁴¹ Laimala egite la bilaha ale savulusa loloa maie, egite hate masi ale Jems me Jon. ⁴² E Isus tola vikapopo egite somai tetala, "Amuto rovia egite ale mamuga tegite Gentaels egite mamuga egite, egite ale mamuga egite tahoka la wagarila oata tegite.

⁴³ Alamoli akama ge maie kabili taume. Larova taritigi ge gomai kabili taume emei ge guvi mai la tahalo bubumoli, ⁴⁴ mai la tahalo ge mamuga taume eia ge guvi muga mai la vora tamuto. ⁴⁵ Mai e Latu la Tahalo kama gomai eme ge kolia, eia ge koi emei , la mahulila ge loto rivu la walua me hatavivile. "

⁴⁶ Egite gomai e Jeriko. Eia heletaro e Jariko vikapopo egite la bilaha tetala egite la walua me hatavivile tamai, e latu le Tameus, e Batemius, la tahalo matakea kakabubu ,pou la pepe la gauru. ⁴⁷ Mai eia loloa maie e Isus le Nasaret,eia soko la tilola maie,"Isus, Latule Davit , eme koli eiau !" ⁴⁸ Egite usu korosi la tahalo ale matakea,egite weiala ge makovu. Alamoli eia tola kahare sesele, "Latu le Devit ,emei koli eiau!"

⁴⁹ E Isus magiri tolea somai. Egite tola la tahalo ale matakea, weiala, "Vagari! Hiliti! Eia tolame. " ⁵⁰ Eia pigi la obu tetala, eia hiliti, eia goio te Isus.

⁵¹ E Isus tahia maie, "Larova eiau ge igoa soio taume?"

E matakea veiala, "Rabbi,Tisa, eiau masaga ge mata." ⁵² E Isus weiala, "Tuga. La tautau-lailo taume igotigiti emei."Karutu moli eia mata , eia tilimulia soio la gauru.

Chapter 11

¹ Igoe egite gomai e Jerusalem, egite gomai hagaviti e Betpage me Betani oata la Olue e Oliv, e Isus baha ilua la bilaha tetala ² eia veia gira maie, "Goilo la mautu etato matatavuae , mai amula guviti la mautu, amula ge hilo isasa e donki isasa souka sasae ovola. Lubea abiagu somai. ³ Mai isasa ge tahi amula, telava amula lapu e donki soio?' amula veiala , la Uru tahoka la igogolu ovola eia ge baha rivu loua somai.'"

⁴ Egira tuga goio hilo isasa magirigiri oio hagavi la mata la pepe la gauru, egira lubea. ⁵ La walua isahari oio gagirigiri tahi egira ," Amula igigo lavale, lubelube e donkiele?" ⁶ Egira weia gite mai e Isus weia gira, egite matatavu egira tuga.

⁷ Egira lapu e donki soio te Isus egite laba la kulikuli soata te donki, e Isus pou oata vola. ⁸ Egite la walua kaitaro la kairobo tegite ale malau ava la gauru, isahari wali la halala obu avea otalo la gauru. ⁹ Egite la walua me hatavivile ale mamuga egite la walua me hatavivile isahari muli-muli, "Egite tatola ! Sagege le Deo, vaisale la isala tahalo ale gomai tela isala Uru. ¹⁰ E Deo ge igo tigi etato loio te King aleie eia loio te tubugato e king Devit ! Vaisale la isale Deo ale oata sesele !"

¹¹ E Isus tuga soilo e Jerusalem eia tuga tiroro soilo la tempel mamata oilo tela papaga tomi. La haro gotaloti, eia tuga sogala e Betani vikapopo egite ale savulusa gete lua. ¹² Lalogo isasa muli-muli egite tuga sogala loio e Betani, eia masali.

¹³ Eia hilo isasa la obu la fik amagiri malau bakisi la galagalala usu, eia veia ge hilo isasa la kaliala oata vola, eia gomai ovola, eia kama hilo isasa la galagalala moli, akama la imala la fik ge vua. ¹⁴ Eia vikara sovola,"Isasa kama ge ali la vavuamu lou."Egite la bilaha loloa eia veia.

¹⁵ Egite gomai e Jerusalem, eia tiroro soilo la tempel eia kumuli egite ale makeketi egite ale lotoloto oilo la tempel. eia vulo la poro la vululu la wati eia laba la pulou tegite ale maketi la malumalu. ¹⁶

Eia merera taro egite isasa kama ge abi la papaga soilo la tempel ge maketila.

¹⁷ Eia veia gite maie, "La merera te Deo a veia maie, 'La luma taku a laluma la kilaka tegite la maututula tomi '? Alamoli amuto ioa mai la ba la pakalila." ¹⁸ E patere vikakpopo la tahalo la mari egite lolo larova eia veia, egite mamata la gauru ale ge bilia. Egite igoa maie egite taga larova eia vei egite ovola. ¹⁹ Lapaga maulavi , e Isus vikapopo egite la bilaha tetala heletaro e Jerusalem.

²⁰ Egite hagolo la kavukoki, egite hilo la obu la fik eia magolu soko loata la galagalala gotalo la uala. ²¹ E Pita gabutala larova e Isus weia, "Tisa, hiloa! Alavi eme veiala obu ge rava bara male a pehoti."

²² E Isus kolia gite, "Amuto ge tautau-lailo te Deo. ²³ Laselela eiau weiamu mai isasa ge veia la olu,'Hiliti emei ge raga soilo la mago, 'Mai la tahalo alele kama tia bara alamoli eme tautau-lailo larova eme veia age guvi, alele e Deo ge igoa.

²⁴ Maleie eiau weiamu: Lapapaga tomi eme kaka eme tahi ovola, eme tautau-lailo maie eme abitia, age ataume. ²⁵ Mai eme ge magiri ge kaka, emei ge lube la iruru larova eme igoa soio te isasa, mai e tamamu oata la mori ge lube la iruru taume."26

²⁷ Egite gomai e Jerusalem lou. E Isus tatuga oilo la tempel, e patere, la tahalo la veimari,egite la mulugaluga gomai tetala.

²⁸ Egite veiala maie, "Eme abi la vagarila oiove eme igo la papaga aleie, ere abiamu la vagariala ge igo tomia?"

²⁹ E Isus weia gite, "Eiau ge tahi amuto isasa la tilahi. Veiagu Eiau ge veiamu la wagarila ale mave eiau igo la papaga ale. ³⁰ La bapatas te Jon, a loio te Deo o aloio tela tahalo? Koliagu ."

³¹ Egite lou vigagia egite saki la merera maie, "Mai e tato veia, 'Aloio la mori,'eia ge veia, Ilava amuto kama tautau-lailo ovola?' ³² Alamoli mai etato ge veia, ' Eia loio tela tahalo, '... ."Egite taga egite la walua me hatavivile, mai egite tomi rovia maie e Jon eia e propet. ³³ Egite kolia le Isus egite vei maie, "Amite kama rovia. "Gomai e Isus weia gite, "Eiau tamai kama ge veia muto ere abiagu la wagarila eiau igo la papaga aleie."

Chapter 12

¹ Me Isus soko la vimari egiteu la merera la tovo mulila eia veia giteu maie,la Tahalo isa galu la mahuma la wain ,eia bigomu roboa, me eia oli tai lalulu ge raragi ge igogolu la wain. Eia tigi isa la kale la pahutula tegiteu la valalua la bomulila mahuma la wain abirivua agiteu ale bomuli la mahuma tetala. Me eia tuga goio la gale isa malau. ² La logo lailabi la vavua la wain guvi.Eia baha isa la bilaha soi te la valua la bomuli la mahuma ge abi isahari la vavua la wain. ³ Ala moli egite laotolea goio kue gerua ,me egite pitaroa,eia beu kavele molia.

⁴ E tamala mahuma baha isasa la tahalo la igogolu, egite kuea voropola la gamala egite igo mahela eia. ⁵ Eia baha isasa lou, ale isae egite bilia . Eia baha usu soio la ba alele, egite kue egite bili isahari.

⁶ Eia baha lou isasa la tahalo, e latula sesele. 'La tahalo isasa moliti eia bahea soio tegite .E tamala wei maie, 'Egite ge togo e latugu. ' ⁷ "Alamoli la vain kusi loio la ba isasa goio la ba isasa, ale la gavusala . Gomai, etato ge bili eia, la papaga tomi tetala ge tegato. '

⁸ Egite pulia, egite bilia, egite labea la vovola sogala la mahuma. ⁹ Eiala, e tamala mahuma la wain eia ge igoa mave? Eia gomai ge toa marabi la vain ale kusi eia ge piligi la mahuma soio tegite isahari.

¹⁰ Eme kama gigi la merera ale? 'La wati ale egite kameda abitaroa a guvi mai la wati ale hivagari laluma. ¹¹ La Uru lou viguvia maie, a taritigi oio la mata mite.'" ¹² Mulimuli egite la mulugaluga le Juda gomai ge sautola e Isus lavula egite rovia eia taupolo la merera soio tegite. Alamoli egite taga la walua me hatavivile. Tio egite heletaro egite tuga.

¹³ Egite baha isahari egite Patere isahari la valua te Herod egite ge tovo e Isus tela merera eia pipigia. ¹⁴ Laimala egite gomai, egite veiala, "Tisa, amite rovia eme la tahalo la vei seselela, emei kama tataga isasa la valua me hatavivile. Mei vimari sesele la merera te Deo. Asesele etato ge loto la takesi soio te Sisa o ouka? Etato ge lotoa o ouka ?"

¹⁵ Alamoli e Isus roviti la vasigolola tegite, "Ilava amuto tovo eiau? Abiagu isasa la wati eiau ge hiloa."

¹⁶ Egite abiale Isus isasa la wati. Eia tahi gite, "Lalagu lereie laisa lere?" Egite vei mago ,"Te Sisa."

¹⁷ E Isus weia, "Abiale Sisa la paga te Sisa, la paga te Deo abiale le Deo. "Egite lolo la merera ale egite karutu.

¹⁸ Egite Sadusi,egite veia la hiliti rivula ouka, gomai tetala. Egite tahia ,veimaie, ¹⁹ " Tisa, e Moses kekesi aveia mite maie, mai la tahalo peho heletaro e rutula ,e latula ouka, la tahalo le ge puli e rutu le tabarala ,eia ge pigo e latatu le tabarala.'

²⁰ E taume taitari ivitu; la posolagu taulai eia puli e rutule eia peho, eia kama tahoka e latula. ²¹ La vailuala pulia eia peho, eia kama tahoka e latula, la vaitolula tamai . ²² Egite tomi ale ivitu pulia alamoli egite kama tahoka e latula gite. Mulimuli ovola, la tavile peho. ²³ Laimala la hiliti rivula, egite hiliti rivu, la tavile ge rutu lere? Egite tomi ale ivitu puli moli la tavile isasa. "

²⁴ E Isus weia, "Eme kama rovi la merera te Deo, lavula eme kama rovi la skripsa la vagariala te Deo? ²⁵ Laimala egite hiliti rivu lotalo la magasa, la walua me hatavivile alele kamati ge taulai, egite ge guvi mai e angelo la mori.

²⁶ Alamoli la merera la pileho egite ale hiliti rivu, amuto kama gigia oio la merera te Moses, la vigele-mulila tela obu ale tululu, la vigele-mulila e Deo veiale Moses maie, 'Eiau e Deo te Abraham e Deo te Isak e Deo te Jekop'? ²⁷ Eia kama e Deo tegite ale peho, alamoli egite ale mahuli-huli. La merera taume kama tartigi sesele. "

²⁸ La tahalo la vimari la lo gomai lolo la merera;eia loloa maie e Isus koli tigia . Eia tahia,"La lo ale mave eia mamuga sesele?"

²⁹ E Isus kolia, "Ale mamuga sesele, 'Male, e Israel, la Uru e Deo tegato, la Uru eia isasa. ³⁰ Amuto masaga la Uru e Deo tamuto loio la hatemuto tomi, loio la sol taume, loio la gabutala muto, loio la wagarimu. ' ³¹ La vailuala lo maleie, 'Eme ge masaga e tabaramu mai eme masaga emelou. 'La lo ale uru isa ukati lou mai aleie. "

³² La walua la vimari la lo vei maie, "Tartigi, Tisa! Emei wei sesele mai e Deo eia isasa, isasa ukati loio lou tetala. ³³ Ge masaga eia loio la hatemu loio la irovila taume loio la wagarila taume, ge masaga isasa e tabaramu mai emelou eia polo-pepe la viabila tela gulutulutu tai."

³⁴ Laimala e Isus hiloa maie eia koli tigi la merera, eia veiala,"Emei kama malau ala bigomu te Deo. "Mulimuli ale, isasa kamati tahi e Isus la tilahi.

³⁵ Laimala e Isus vimari la walua me hatavivile oilo la tempel, eia veia, "Mave egite la walua la mari tela lo weia e Krais e latu le Devit? ³⁶ E Devit eialou,oilo te Holi Spirit, weia, 'La Uru weia la Uru taku, "Pou oata lalimagu e gata kara mai eiau ge tau egite la gima lotalo la wahamu.'" ³⁷ E Devit eia lou toia la 'Uru, 'Mave e Krais ge latu le Devit?"La walua me hatavivile sagege sesele la ilolo.

³⁸ Oilo la weimari e Isus wei maie, "Igotigi egite la walua la mari tela lo,egite masaga ge kairobo ale malau al walua me hatavivile ge laharoa gite oio la ba la vikapopola, ³⁹ egite masaga ge pou mamuga tela luma la kilaka egite masaga ge abi la muli ale mamuga. ⁴⁰ Egite vasigolo egite baharu ,egite kakaka la kilaka malau al walua me hatavivile ge hilo egite. Tela imala la koti egite ge abi laimala ovola."

⁴¹ E Isus pou hagavi la bokis la wati oio la ba la tempel;eia matavu egite tatau la wati soilo la bokis. Egite al walua me hatavivile ale tahoka usu la wati egite tau uru la wati. ⁴² E baharu gomai tau ilua bisisi la wati, eia koramuli maie la peni ilua bisisi.

⁴³ Eia tola egite la bilaha weia gite maie, "La seselela eiau weia muto, e baharu kama tahoka la vuliti eia tau uru sesele la wati soilo la bokis la viabila. ⁴⁴ Mai egite tomi tahoka usu la wati. Alamoli e baharu ale, eia savele sesele, eia tau tomi la wati ale eia ge ali ovola."

Chapter 13

¹ E Isus tuga heletaro la tempel, la bilaha tetala isasa weiala maie, "Tisa, hiloa la humu ale taritigi la luma ale taritigi!"

² Eia veiala maie, "Eme hilo la luma ale ururuo? La humu isasa kama ge tabuli loata te isasa egite tomi ge labea sotalo."

³ Eia pou oata la Olu e Oliv eia hilo la tempel, Pita, Jems,Jon, e Andru egite tahia maie, ⁴ "Weia mite, gaisa la papaga ale ge guvi? Larova ge guvi amite ge hiloa mai la papaga alele age guvi?"

⁵ E Isus kolia gite, " Amuto igotigi isasa souka ge vasigolo amuto. ⁶ Usu ge gomai tela isagu ge vei maie, 'Eiau la tahalo aleie, egite ge vasigolo la walua me hatavivile.

⁷ Mai amuto ge loloa maie la wukuela uru, umala gabutala papahi; la papaga alele ge guvi, alamol la kaluvula a souka.

⁸ La walua isahari ge vukue soio tegite lavalua isahari , la maratatila ge vukue soio la maratatila isasa. Oio la ba isahari la malugulugu ovola, isahari egite masali. Ale la siloko la iligiligi mai la tavile ga popigo . .

⁹ "Amuto lou ge bomuli amuto. Egite ge abi amuto soio te kansol, egite ge kue amuto oilo laluma la kilaka. Eme ge magiri mamuga te gavana me king tai , mai la testemoni soio tegite. ¹⁰ Alamoli la merera te Deo ge veipalaea soio la maututula .

¹¹ Mai egite sautola eme ge vahari eme soio la kot, umala gabutala papahi eiau ge vei mave. Oio la imala alele ,larova eme ge weia eia ge abiamu ;kama eme ge wikara, alamoli e Holi Spirit. ¹² Tabaramu ge lube e tabarala loio la pileho, e tamala me latula. E latula ge hiliti tavu e tamala me tilala ge tau egira tela pileho. ¹³ Emei ge tuga egite ge tiabareamu lavula la isagu oio taume. Alamoli la walua me hatavivile ge magiri vagari ge hilo la tapasi lalogo, e Deo ge puli rivu egite. "

¹⁴ " Mai eme ge hiloa la paga ale kama tartigi magiri oio la ba ale la totorobola ovola."( La tahalo kekesi la merera ale eia ge gabutala tigia) "kora egite ale oio e Judia ge hele soata la olu, ¹⁵ mai la tahalo oata la varulaluma umala gotalo ge goilo la luma abi la paga isasa, ¹⁶ la tahalo oio la mahuma kamati ge abi la kairobo tetala.

¹⁷ Gogo seselea la tavile ale savilatu la tavile ale visusu tai tela logo aleie! ¹⁸ Amuto ge kaka la papaga alele kama ge guvi la imala la maigi. ¹⁹ Laimala ale la tikumula ale uru ge guvi, ami la imala la silokoloko,mai e Deo soko la magasa, kirigaga igoe,ouka, muli-muli la tikumula ale kamati ge guvi. ²⁰ Mai la Uru (Lord) kama ge barautu la imala , la tikumula ale la tahalo isasa kama ge mhuli. Alamoli egite la walua me hatavivile ge kaluvu, egite ale tetala, eia barautu la logo.

²¹ Mai isasa ge veiamu, 'hiloa, male e krais omaie !'ouka' Hiloa,eia oio!' umala tautau-lailo ovola. ²² Isahari gomai ge weiamu eiau la tahalo ale e Deo baha eiau, mai eia sesele, egite ge puli egite ale e Deo turi egite. ²³ Amuto igotigi! eiau veiamu la papaga tomi mamuga la imala.

²⁴ " Laimala la tikumula ale ururu kamati ge guvi, 'la haro ge maligoma ,la taio kama ge haga, ²⁵ la matabu ge paru taro la mori, la paga isahari oata la mori la vagarila oio egite pariri tai.' ²⁶ Mulimuli egite ge hilo e Latu la Tahalo ge gomai oilo la klaod vikapopo la vagarila mela glori tetala . ²⁷ Mulimuli eia ge baha e angelo tetala ge goio eia ge vikakpopo la walua me hatavivile tetala eia turi egite, eia ge puli egite soio la igaga la magasa mela mori.

²⁸ Amuto ge rovia maie la obu la Fig. Mai la shalala tahoka lalalu la galagala ale halaba ge guvi, eme rovia la haro ale uru ge guvi. ²⁹ Amai molie,mai eme hilo la papaga ale guvi, emei rovia eia hagavi, eia hagavi oio la mata.

³⁰ Laselela eiau weiamu, la walua me hatavivile tela imala aleie souka ge peho, la papaga tomi ge guvi. ³¹ La Mori mela magasa ge kaluvu, alamoli la merera taku kama ge kaluvu. ³² Alamoli la tahalo isasa kama rovi la logo o la imala la papaga ale ge guvi, isasa kama rovia, o kama e angelo oata la mori, o e Latula, Alamoli e Tete moli.

³³ Amuto igotigi! Amuto ge pou mamata, lavula eme kama rovi la imala ale mave age guvi. ³⁴ Amai la tahalo goio la ba malau — eia heletaro laluma eia tau la tahalo la igogolu ge bomuli laluma, egite tabari la igogolu tegite isasa, eia veia la tahalo ale bomuli la mata eia ge bomuli tigia.

³⁵ Amuto kama rovia e tama laluma ge gomai; igtigi la maulavi, o lalogo uru, igotigi e kukureko ge tali, ouka ge la kavukoki bisi. ³⁶ Eia ge vikarutu moli la gomaila , amuto ge solo mamavuta. ³⁷ Larova eiau veiamu eiau veia gite tomi isasa: Eme ge mamata!"

Chapter 14

¹ Eiau igoe lalogo ilua mamuga la Pasova mela Festivel tela ist kama oio la bret. La mulugaluga tegite patere la walua la vimari egite vikara muli e Isus egite ge bilia mave. ² Egite veimulia, "Kama tela logo ale ururu tela lotu, igotigi egite la walua me hatavivile ge hiloa egite ge korosi egite ge soko la vikuela."

³ Laimala e Isus oilo e Betani oilo laluma te Simion eia tahoka lailea e leora, eia popou oata la poro la ilali, la tavile gomai tetala ababi la botoli la veli ale malivili sesele la mapala oata sesele, la tavile voropola la botoli eia abiri la gama le Isus. ⁴ Alamoli la walua isahari korosi. Egite vikara kabili tegite lou maie, "Lavhula ilava eia tigitaro la weli? ⁵ La weli aleie koramuli etato ge abi la wati la salatu itolu (300) la wati la silva, ge abiagite ale kama tahoka la vuliti. " Egite korosi la tavile.

⁶ Alamoli e Isus, "Amuto lolo la tavile ale. Ilava eme abiala la tikumula? ⁷ eia igotigi la vulovulo ale taritigi somai taku. Eme laimala tomi tahoka la tahalo kama tahoka la golugolu vikapopo eme,larova eme tahoka ⁸ Larova la tavile koramuli ge igoa. La tavile raragi la vovogu tela ulaila. ⁹ Laselela eiau weiamu, la babatomi la merera te Deo goiovola tela babatomi la magasa, larova la tavile igoa egite wei taia, egite ge gabutala la tavile. "

¹⁰ Mulimuli e Judas Isakriot,isasa tegite ale savulusa gete lua, tuga soio te la mulugaluga tegite patere eia ge abia soio tegite. ¹¹ La mulugaluga tegite patere loloa maie, egite sagege egite kisi la merera ge abiala la wati. Eia soko la milata tela ba bakisi eia ge abiagite.

¹² Lalogo isasa mamuga egite kama tau la ist oio la bret, egite ge bili la sipsip raragi tela Pasova, egite la bilaha weia,"Mave eme masaga amiteu ge raragi, eme geali lailali la Pasova?" ¹³ Eia baha ilua la bilaha aveia gite maie ,"Goilo la citi, la tahalo ge tahoka la kabala al lalalu ge pogame. Tilimulia. ¹⁴ La ba alele mave eia tiroro soilo la luma, tilimulia soilo weia le tama luma, 'E Katket veimaie, "La rum taku oiove Eiau ge ali la ilali la Pasova vikapopo tomi le gite la bilaha?'"

¹⁵ Eia ge wahiloa muto isasa la rum ale raragi. Igogolu raragi tegato oio la ba alele. " ¹⁶ Egite la bilaha hiliti tuga soio la citi. Egite poga la pagatoi eia veia soio tegite, egite raragi lailali la Pasova.

¹⁷ Tela maulavi, eia gomai vikapopo tomi le gite savulusa gete lua. ¹⁸ Egite pou oata la poro la ilali egite alali, E Isus weimaie, "Selelea Eiau veiamu, isasa tamuto ali vikapopo leiau ge tau eiau soio lairuru." ¹⁹ Egite tomi gogo seselea ,egite isasa weiala maie, "soge eme wewei Eiau?"

²⁰ E Isus koli rivua gite,"Ale isasa tegite ale savulusa gete lua, tegite isasa tau la beret taua soilo la tia. ²¹ Sesele e Latu la Tahalo ge goio age beurivu loua mai eialou. Alamoli gogo selea la tahalo alele tau e Latu la Tahalo soio la iruru! Tartigi maie tilala kama ge pigoa ."

²² Egite alali, E Isus abi la bret, toi tigia ,eia putua. Eia abia gite avei maie, "Amuto abia.Ale la wowogu. ²³ Eia abi la kap, toi tigia, me eia toitigi egite, egite tomi liu ovola. ²⁴ Eia weiagite maie, "Ale la kasogu ge igo la kisitola, ale la kasosogu pagele loma taku. ²⁵ Laselela Eiau weia mutou, Eiau kama ge liu lou loio la wawu la wain eau kama koramuli ge liu igaga lalogo Eiau ge liu oilo la kingdom te Deo

²⁶ Maie egite bau isasa la bilau, egite tuga sogala soio la Mauten Oliv. ²⁷ E Isus weia gite, "Amuto tomi masaga ge boru sogala, mai eia guviti, 'Eau ge bili la tahalo ale baumuli la sipsip egite ge hele tomi. '

²⁸ Alamoli mulimuli Eiau ge hiliti, Eiau masaga ge goio mamuga taume soio e Galili." ²⁹ E Pita weiala maie, "Maie gite heletaro me, Eau ge uka."

³⁰ E Isus weiala, "Laselela Eiau weiamu, gageie-- sesle, lalogo ale-- mamuga la kukureko tali emei ge veia tagara tolu mai eme kama rovi eiau."

³¹ Alamoli e Pita weia,"Mai Eiau ge igolawa taume, Eiau kama ge veia ouka oio taume, "Egite tomi kisi la merera isamoli.

³² Egite gomai la mautu e Getsmeni, e Isus weia gite la bilaha tetala, "Pou omaie laimala eiau kakaka. " ³³ Eia puli e Pita, e Jems, e Jon vikapopo eia kama maila eia abi la tikumula. ³⁴ Eia veia gite maie, "La sol taku sautolea vagari, mai la imala la pileho. Pou moli omaie emege mama."

³⁵ Agoio bakisi ,e Isus boru sotalo la magasa eia kaka mai la gauru oio la imala ale kama tartigi ge polopepe eia. ³⁶ Eia kaka, "Aba, eme tete, eme koramuli ge igo la papaga tomi. Eiau masaga eme abitaro la kap lomai taku. Alamoli kama la masagala taku , Alamoli emei lou."

³⁷ Eia gomai hilo egite mavuta, eia veia le Pita, " Saimon, eme mavuta? Eme kama kora muli ge mamata oio tela aua isasa? ³⁸ Amuto ge mamata ge kaka igotigi la tilovolovo ge guvi tamuto. La kalulu masaga, alamoli la wowo a bare." ³⁹ E Isus goio eia kaka, eia vei lou la merera eia weweia.

⁴⁰ Laimala eia beurivua, eia hilo egite mamavuta, mai egite tomi matatutulu.

⁴¹ Eia gomai la vaka tolu la eia veia gite maie, "Amuto solo mamavuta amuto maila? Aiati. La imala guviti. Hiloa ! E Latu la Tahalo oioti lalima gite la walua la iruru.

⁴² Magiri ;etato he toga .Hiloa, la tahalo ale ge tau eiau soio lalima gite la iruru eia omai."

⁴³ Laimala e Isus solo vigagia,e Judas,eia isasa tegite ale savulusa gete lua, aguvi, la walua me hatavivile gomai vikapopo eia egite abi la bainat mela obu, la mulugaluga tegite patere, la walua la mari tela lo, egite uru la mautu . ⁴⁴ La tahalo ale ge abi e Isus soio tegite la walua la iruru eia weia gite la mak, veia maie, "Ale mai eiau ge piua male moliele. Ale e Isus moliele pulia soio ." ⁴⁵ E Judas guvi, Karutumoli eia gomai te Isus vei maie, "Tisa,"Eia piu e Isus. ⁴⁶ Egite sautola la limala gomai egite sautola eia.

⁴⁷ Isasa tegite ale magiri hagavi eia lapu la bainat tetala ge kue la tahalo ale igogolu te patere la bainat wali la gavusala. ⁴⁸ E Isus weia gite, "Amuto sautola la bainat mela obu amuto gomai ge sautola eiau ami amuto ge sautola la tahalo ale vikokue ale pakalikali ia? ⁴⁹ Laimala tomi eiau pou tomi amuto eiau veimari amuto oio la tempel, amuto kama masaga ge sautola eiau, la merera te Deo ge guvi sesele, " ⁵⁰ Egite ale vikapopo tomi le Isus egite heletaro.

⁵¹ La tahalo isasa mahorelaba, eia tilimuli e Isus somai,kisi la kulikuli ale kakea, tilimuli e Isus. Egite sautola eia ⁵² eia heletaro la kulikuli ale kakea eia hele kalakalaka.

⁵³ Egite puli e Isus soio te la mulugaluga tegite patere. Egite vikapopo tomi le patere, la uru la mautu, la walua la mari la lo . ⁵⁴ Igoe e Pita tilimulia soio ala moli eia ba malau bakisi, eia goilo la bigomu luma te mulugaluga tegite patere. Eia pou kabili tegite la walua la mautu, eia pou hagavi la havi eia malulu.

⁵⁵ Egite la mulugaluga tegite patere vikakpopo tomi le kansol egite tola isahari la valua gomai ge vei larova e Isus igoa egite ge bilia. Alamoli egite kama poga isasa la iruru. ⁵⁶ Egite ubi leia isahari la merera la vasigolola, la merera tegite kama visauru.

⁵⁷ La walua isahari magiri vasigolo isahari la merera soio te Isus ; egite wei maie, ⁵⁸ " Amite loloa eia vei maie, 'Eiau ge lobe la tempel la tahalo wokula lalimala, eiau ge himagiri isasa oilo tela logo itolu kama ge himagiri la lalima."

⁵⁹ La merera ale egite veia akama visauru.

⁶⁰ La mulugaluga tegite patere magiri kabili eia tahi e Isus, "Eme kama ge koli isasa la merera yia?"Ale mave egite ubi lemei la merera?" ⁶¹ Alamoli e Isus makovu moli kama koli la merera. La mulugaluga tegite patere tahiloua maie, "Emei e Krais, eme Latu le Deo oata sesele?"

⁶² E Isus weia, "Eiau; emei ge hilo e Latu la Tahalo eia ge pou oata lalimala e gata tahoka la wagarila eia ge gomai tela tuluvu la mori. "

⁶³ La mulugaluga tegite patere sile la kairobo tetala eia vei maie, "Etato solo masaga la waisulila? ⁶⁴ Amuto lolotia. Amuto masaga etato ge igo larova soio tetala?"Egite veia eia tahoka la iruru eia ge peho.

⁶⁵ Egite isahari kavurasi volua egite saki lalagula la kulikuli, "Larova ge guvi muli-muli!"Egite la mulugaluga sautola eia egite kuea.

⁶⁶ E Pita solotalo oilo la bigomu laluma, la tavile isasa igogolu oio tegite patere eia gomai. ⁶⁷ La tavile hilo e Pita eia kama momoge e Pita tarikokovu, la tavile gomai hagavi tetala aveia maie, "Eme tamai vikapopo le Isus le Nasaret."

⁶⁸ Alamoli eia veia ouka, "Eiau kama rovi lava eme veveiale. "Mulimuli eia tuga sogala la mata la luma.

⁶⁹ Alamoli la tavile hiloa eia weilouala ,"La tahalo aleie eia isasa tegite!"

⁷⁰ Eia veiloua maie ouka. Mulimuli bakisi egite isahari magiri hagavi tetala veiale Pita, "Asoge emei isasa tegite, lavula eme tau Galili, "

⁷¹ Alamoli e Pita vei vagari sesele maie ,"Eiau kama rovi la tahalo amuto veveiagu ovolale. "

⁷² Karutu moli e kukureko tali la vakaluala. Mulimuli e Pita gabutala la merera te Isus weiala:"Mamuga e kukureko souka ge tali, emei ge veia tagara tolu, "E Pita tali bara sesele.

Chapter 15

¹ La kavukoki bisi, la mulugaluga tegite patere vikakpopo egite la walua la mari egite kansol le Jiuis. Egite puli e Isus vaharia soio . Egite puliale Pailet. ² E Pailet tahia, "Eme moli e King le Juda?" Eia koliala maie, "Eme veia maiele." ³ La mulugaluga tegite patere veia eia igo usu la papaga kama tartigi.

⁴ E Pailet tahia,"Eme kama ge abiamite isasa la merera ale taritigi? Hiloa la papaga iriva egite toime ovola!" ⁵ Alamoli e Isus kama kolia le Pailet, e Pailet gabutala papahi .

⁶ Igoe laimala la festival ,e Pailet bahataro isasa la tahalo, la tahalo egite masagea, ⁷ la tahalo ale la isala e Banabas oilo la luma la totorobo vikapopo tomi la tahalo ilua pakalikali ale soko la vukuela egite ale bilibili tai. ⁸ La walua me hatavivile gomai te Pailet tahia ge iga mai ale pala.

⁹ E Pailet kolia gite maie, "Amuto masaga eiau ge puliamuto e king le Juda?"

¹⁰ Lavula eia rovia egite patere puli e Isus soio tetala. ¹¹ Alamoli e patere hilo la valua me hatavivile tola vagari ge lube e Banabas eia ge gomai tegite.

¹² E Pailet kolia gite eia veia maie, "Larova eiau ge igoa te king le Jius?"

¹³ Egite tola loua, "Lilia la tovolautu!"

¹⁴ E Pailet tahi egite, "La iruru ale mave eia igoa? " Alamoli egite tola vagari sesele, " Liliia oata la tovolautu. " ¹⁵ E Pailet ge igo egite la walua me hatavivile ge momoge, tio eia lube e Banabas soio tegite. Eia weia gite soldia ge pulia e Isus soio ge lilia oata la tovolautu.

¹⁶ Egite Soldia vaharia soilo laluma tegite gaman ( egite la mulugaluga le gaman), egite tola egite soldia. ¹⁷ Egite kisi la kulikuli ale magese-gese oata te Isus, egite vivi la totomo ge taua oata tetala. ¹⁸ Egite veiala maie, "Laharo, king le Juda!"

¹⁹ Egite abi isasa la obu kua la gamala egite kavurasi volua. Egite gala la tulugite egite lagu sotalo mamuga tetala. ²⁰ Egite wei bareala la merera, egite lube taro la kulikuli ale magese-gese egite vikailoua la kairobo tetala lou,egite vitugea sogala ge lilia oata la tovolautu tetala. ²¹ La tahalo isasa laisala e Simon le Sairini, eia ge gomai ge veia gite la kaontri ( eia e tamale Alexsenda me Rufus),egite veisukuala ge bole la tovolautu tetala.

²² Egite soldia puli e Isus soio la ba egite tila e Golgata (egite wuloa soio "La Muli la tuha la riho " ). ²³ Egite abiala la wain ale wuloa wantem la marasin, alamoli eia kama liua. ²⁴ Egite liliia eia tabarila tabaritai la kairobo tetal

²⁵ Ale la logo la itolu egite liliia eia oata la tovolautu . ²⁶ Oio la ba alele egite kekesi larova egite kotiala tahalo ovola, "E king tegite Juada." ²⁷ Vikapopo leia egite lili ilua la tahalo ale pakalikali, isasa loio e gata isasa loio e meru. ²⁸ The best ancient copies do not have Mark 15:28,The scripture was fulfilled that say,' He was counted with the lawless ones,'

²⁹ Egite ale polopepea veveiala la merera, egite lugu la limala egite veiala ,"Malele! Eme ere ge lobe la tempel eme ge himagiria oilo la logo itolu, ³⁰ koli emelou ge gotalo la tovolautu!"

³¹ La mulugaluga tegite patere egite mera bareala vikapopo egite isahari, vikapopo egite la walua la mari, egite veia maie, "Eia ķoli isahari, alamoli eia kama ge koli eialou . ³² Korale e Krais, e king le Israel, eia ge purusu loata la tovolautu, etato ge hiloa ge tautau-lailo. " Egira ale tili vikapopo eia egira tai pigiala la merera.

³³ Soko te siks aua, la maligoma taurobo la magasa kara maie la matala haro itolu la maulavi. ³⁴ Tela matala haro itolu e Isus tali vagari la golula goata ,"Eloi, Eloi, lema sabatani?" la masivola maie, "E Deo taku, E Deo taku, lavula ilava eme heletaro eiau?" ³⁵ Egite isahari magiri hagavi lolo emei vikara, " Hiloa, eia tatola e Elija."

³⁶ La tahalo isasa hari ,tau la spans soilo la wain ,eia sakia oata la obu , eia vituriala soata ge liu. La tahalo wei maie, etato ge hiloa mai e Elaija ge gomai ge tau eia sotalo. " ³⁷ Mulimuli e Isus tali vagari la golula goats sesele eia peho. ³⁸ La kulikuli la tempel masile lua soko loata gotalo.

³⁹ E kepten tegite soldia magiri lagu tavu e Isus eia hilo eia pipelo maie, eia veia maie, "La seselela la tahalo aleie eia e Latu le Deo. " ⁴⁰ La tavile isahari magiri malau matavu eia. Kabili tegite e Maria Makdala, Maria (tilale Jems me Josep) ,me Salome . ⁴¹ Laimala eia oio e Galili egite tilimulia kolia. Egite hatavivile isahari tilimulia soata e Jerusalem.

⁴² Laimala la maulavi gomai, lavula ale Lalogo la Raragila, ale la, lalogo mamuga la Sabat, ⁴³ Josep le Arimatea gomai tiele, Aia isasa la tahalo ale ge togoa la mulugaluga te kansol egite wtitali la kingdom te Deo. Eia vagari tuga soio te Pailet tahia la wowo le Isus. ⁴⁴ E Pailet gabutala pahi maie Isus eia pehoti; eia tola e kiapu tahia maie Isus eia peho.

⁴⁵ Laimala e Pailet loioti la merera te kapten maie Isus peho, eia abi la wowola soio te Josep. ⁴⁶ E Josep goio loto isasa la kulikuli ale kakea. Eia pulia loata la tovolautu, eia taurobo leia la kulikuli ale kakea, eia tau eia oilo la Tum egite barautu la humu. Mulimuli eia buli la humu soio la mata la Tum. ⁴⁷ E Maria Makdala me Maria e tilale Isus oio la ba ale Isus egite ulaia.

Chapter 16

¹ Gaisa la logo la Sabat ge kaluvu,E Maria Makdala, e Maria tilale Jems, me Salome, egite loto la weli me la malivili egite gomai ge weli la wowo le Isus. ² La kavukoki bisi oio tela logo ale mamuga tela wik, egite tuga soio la Tum limala la haro goata.

³ Egite lou isasa weiagite lou, ere masaga ge buli taro la humu tegato loio la mata la Tum." ⁴ Maie egite mata soata, egite hilo la humu buligale ti, la humu a uru sesele.

⁵ Egite goilo la Tum hilo isasa la tahalo mahurelaba kairobo la kulikuli ale kakea, popou oio lalimala e gata, ala egite karutu. ⁶ Eia weia gite, "Umala karutu. Eme hilo e Isus, le Nasaret, eia tili oata la tovolautu. Eia hiliti rivu! Eia kama omai. Mata oio la ba ale egite tau eia. ⁷ Alamoli tuga, veia gite la bilaha vikapopo le Pita, "Eia goio mamuga e Galili. Ale eme masaga ge hilo eia, ale maie eia veiamu.'"

⁸ Egite tuga sogala egite hari loio la Tum; la tiagite karutu lavovo gite pariri egite taga. Egite kama weia gite isasa lavula egite taga.

⁹ [ Gua sele tela logo isa te la wik,Mulimuli eia hiliti, loio lou tetala eia baha taro ivitu la tua. ¹⁰ La tavile tuga weia gite ale wikapopo tomi leia, ale la kawukoki egite taitali. ¹¹ Egite loloa maie eia mahuli alamoli eia lolotia maie latawle hiloa, alamoli egite kama tautau-lailo.

¹² Mulimuli la paga tomi guvi sapolo soio tegira ilua tomi tuga sogala tela kaontri. ¹³ Egite tuga weiagite la bilaha, alamoli egite kama tautau-lailo tegite.

¹⁴ E Isus mulimuli guvi tegite ale savulusa getesa mai egite ali oata la poro, eia korosi egite kama tautau-lailo mela hatetu, ilava egite kama tautau-lailo tegite ale hilo eia mulimuli la hiliti rivula te la pileho. ¹⁵ Eia weia gite,"Tuga soio la baba la magasa, valolo la merera soio tegite tomi la walua. ¹⁶ Ere isasa sesele tautau-lailo la masagala tetala eia ge vuhi eia ge mahuli, mai ere kama tahoka la tautau-lailo la masagala tetala kama ge kokora.

¹⁷ Egite weia la masagala ale vikapopo tomi la tautaulailo:Oilo te la isagu egite masaga ge bahataro la taua.Egite masaga ge mera la merera ale halaba. ¹⁸ Egite masaga ge abi la pase lalima gite, mai egite ge liu la pagatomi egite kama ge peho , alamoli la masagala kama ge bili egite. Egite ge tau lalia gite oata la ilea, egite masaga ge tartigi."

¹⁹ Mulimuli la (Uru Lord) wikara soio tegite, eia abia soata soilo Heven eia pou la lima le Deo e gata. ²⁰ Egite la bilaha heletaroa egite goio walolo la baba tomi, mai la (Uru Lord) tuga kapopo le gite eia viguvi la merera mai eia veia maie eia vikapopo legite.]

Luke

Chapter 1

¹ Egetiu la valalua isahari kekesi tia la igogolu ale taritigi a sibitala kabili tamite. ² Egiteu hiloa te la mata gite lou tela silokola te laimamala isa egiteu la valalua la igogolu tela Uru,egiti viguvi la vigelemulila somai tamite. ³ Ala eiau ge igogolu ge pamuli tataho la vuhula vigele mulila ale eia ge kekesia mae eia sibitala te laimamala isasa eiau abiamu,eme la tahalo Tiofileas. ⁴ Eiau igoa mae eme ge rovi la papaga eme rovia eia sesele tomi.

⁵ Laimamala Herot king le Iuda,e patere isa oio tai laisala e sakaraia,eia la hili le Abaisa.E rutula laisa la e Elisabet hili le Aron. ⁶ E gira tilimuli tataho egite la totorobo me la merera te la Uru.Egirua pou tataho oio la mata la Uru. ⁷ Ala moli egira ouka e latu gira.Lavula e Elisabet akamati koramuli ge pigo e latula,eia lapuluti.

⁸ Laimamala isa la valalua te Sakarai goio igo la igogolu tegite e patere,me Sakarai goio igogolu te patere oio te la mata la Uru. ⁹ Egite labilaha pilai satu ge rovia ere isa e patere ge goilo la luma te la Uru,ge gutu la tabarila ale ge mali hahae.Tela la vulovulo la ale egite turi e Sakaraia. ¹⁰ Laimamala e Sakaraia gutu la tabarila ale ge malia hahae,la valalua me hatavivile egite pou ogala la luma te la Uru egite kaka.

¹¹ E angelo isa te la Uru sibitala eia magiri te gata oio la poro tabuo,ge selu la tabarila ge mali hahae. ¹² Laimamala e Sakaraia hilo e angelo la vovola pariri me la tilaga abi eia. ¹³ Ala moli e angelo veiala mae,Sakaraia,umala tataga maie,lavula la Uru eia loloti la kilaka taume.E rutumu e Elisabet eia ge pigo amu isa e latumu,eme toi laisala e Ioanes.

¹⁴ Eme ge sagege sesele,egite usu ge sagege tela piligola. ¹⁵ Mae lava,eia ge taola laisa ale uru oio la mata la Uru.E kama ge liu la wain me la lalu ale vagarigari,eia ge vulo la kalulu la marokala tela imamala eia oio la tia le tilala.

¹⁶ Eia ge abi usu la valalua me hatavivile le Israel ge vaipala la iruru tegiteu,egite tilimuli la Uru. ¹⁷ Eia ge tahoka la vagarila mae e Elisa me eia ge goio mamuga te la Uru.Eia ge vikapopo e tamala me e latula la tia gira ge isa moli,me eia igo la valalua me hatavivile ale kama roro muli la merera te la Uru,egite ge abi la gabutala ale taritigi me la polou me la vulovulo oio tegite la valalua me hatavivile,eia ge igo la tia gite la valalua me hatavivile ge pou raragi te laimamala la Uru ge beua.

¹⁸ Me Sakaraia tahi e angelo,mave eiau rovi la merera taume age sesele?Eiau uruti e rutugu tai uruti. ¹⁹ E angelo vei rivu ala mae,eiau e gabrel,eiau magiri tela mata la Uru.Eiau goma ge veiamu la merera ale halaba. ²⁰ La merera eiau veiamu age sibitala tela imamala tela Uru,ala moli eme ka tautau la ilo oio la merera eiau veiamu.Ala eme ge harekomu eme kama ge vikara,kara tela la imamala ale latumu ge guvi.

²¹ E gite la valalua me hatavivile poutai e Sakaraia ge teterivu sogala te la luma tela Uru.Me egite gabutala papahi tela rova,eia pou taba oilo. ²² Mulmuli e Sakaraia gogala eia kamati vikara soio tegite ilava,la harela hare komu.Eia igo la merera vikapopo lalimala moli lavula la paga isa guvi tetala.Me igite la valua me hatavivile gabutala,eia soge mata lovi lamamala eia pou oilo la luma tela Uru. ²³ Laimamala te sakaraia ge igo la igogolu mae e patere oilo la luma tela Uru kaluvu me eia beu rivua soio la luma tetala.

²⁴ Laimamala sahari mulimuli egite la papaga ale guvi,e rutula,e Elisabet savulatu me la taio ilima eia pou kokovu moli.Elisabet vei mae, ²⁵ la Uru vei balava le eiau me eia igo eiau savulatu.Eia igo mae eia abitaro la mahelala taku loi tela mata gite la valalua me hatavivile.

²⁶ La taio ivolo oilo laimamala ale e Elisabet savulatu,La Uru baha e angelo e Gabrel soio la mautu e Nasaret,La mautu ale oio la galele Galili. ²⁷ Eia goio vikara soio te la sobe isasa me egite waburoboa ge puli e Josep,la maratatila te suara e Davit.Me laisa le lasobe le e Maria. ²⁸ Me angelo goio guvi oio te Maria me eia mera,"laharo,La Uru pou vikapopo eme me eia toi tigi emei me eia igo tigi emei!" ²⁹ Ala moli e Maria gabutala papahi,ale eresa la merera male eia loloa.

³⁰ Me angelo veiala mae,umala tataga,Maria,La Uru tia sagege le eme. ³¹ Eme ge savulatu ge pigo isa e latu ale hatamale,me eme ge toi laisala e Isus. ³² Eia ge pou kara mae eia ge uru,me egiteu ge toi eia latula tahalo Uru oata sesele.Me la Uru ge toria mae e king mae tubula e Davit. ³³ Me eia pou mae e king tela maratatila te Iakop te laimamala tomi.Me la kaluvula ge ouka.

³⁴ Me Maria veiale angelo mae,la paga ale ge guvi mave,eiau solo lasobe eiau souka mavuta vikapopo isa la tahalo? ³⁵ E angelo koli rivu la merera me eia veiala mae,"la kalulu ge gomai taume me la vagari tela Uru ge kirobo eme.Me e latu ale eme pigoa,eia ge maroka me egite ge toia e latu la Uru.

³⁶ Lolo,e halamu e Elisabet eia uru ti,ala moli eia savulatu eia ge pigo latu ale hatamale.Eia polo ti la taio ivolo ti,la tavile ale egite la valua me hatavivile gabutala mae eia kama ge pigo isa e latu. ³⁷ Lapaga isa kama tivura tela Uru ge igoa. ³⁸ E Maria vei mae,"eia,Eiau la tavile la igogolula tela Uru,age guvi taku mai moli eme veia.Me angelo heletaroa me eia tuga .

³⁹ Mulimuli te laimamala ale,E Maria pigo me eia igo hari soio tela olu oio la mautu uru e Iuda. ⁴⁰ Laimamala eia guvi ti oio la mautu uru e Iuda,eia goio la luma te sakaraia me eia laharo ale Elisabet. ⁴¹ Me e latu oio la tiale Elisabet eia sukuvulo,Laimamala Elisabet lolo la harola te Maria.La kalulu volu sesele oilo te Elisabet,me eia vaisale la isa la Uru.

⁴² Eia tola kaharea eia veia maie,La Uru veitataho em,me eia abiamu la veibalavala loata tegite hatavivile ale isapolo, me eia vei balava sesele e latumu ale eme pigoa. ⁴³ Eau ere e tila la Uru taku gomai hilo eau. ⁴⁴ Loloa,la pepeso tabuli oilo la tiagu eai raga vikapopo la sagegela la imamala eau lolo la haro taume. ⁴⁵ Eme ge sagege lavula,em tautaulailo maie la papaga tomi ale la Uru veiamu eia ge guvi sesele.

⁴⁶ E Maria veia,"latiagu vaisale sesele la isa la Uru. ⁴⁷ Me la kalulu taku eia sagege sesele la Uru eia koli eiau.

⁴⁸ Eiau isa la tavile la igogolu la tetala ala moli laisa gu eia ouka,ala moli eia kama gabutaro eiau.Te laimamala ale igoi me te ale mulimuli,egite ge veia,La Uru igo tigi eiau me vei balava eiau. ⁴⁹ Tela rova,la Uru tahoka la vagargarila eia igo la papaga ale uru somai taku me laisa gu eia maroka.

⁵⁰ La Uru gogo egiteu la valalua ale tau egite sotalo,me eia pou otalo la huluvala.Me eia gogo egiteu la valalua me hatavivile ale igoie,me tela valalua me hatavivile ale mulimuli sesele. ⁵¹ La limala tahoka la vagarila.Eia kora muli ge abitaro egiteu la valalua me hatavivile ale tau laisa giteu oata.

⁵² Eia abi taro e king loio tela la muli gite,ala moli eia igo tigi la valalua ale la isa igite ouka vavava. ⁵³ Me eia ababi la ilali ale tartigi soi tegite la valalua ale vitolo,ala moli eia pitataro egite la valalua ale tahoka la vuliti,me eia kama ababia gite isa la paga.

⁵⁴ Eia koli egite Israel,egite la bilalaha te tala. ⁵⁵ La imamala ale pala,eia veipalatia ge igo tigi egiteu.Ala eia tilimuli la merera te tala,me eia gogo e Abraham me egite latatu ale guvi igoe oio te la tiala, me ale mulimuli tai

⁵⁶ E Maria pou tomi le Elisabet kara mae la taio itolu,me eia hele taroa berivua soio la mautu te tala. ⁵⁷ Laimamala te Elisabet ge pigo e latula guvi eia pigo la pepeso ale hatamale. ⁵⁸ Egite la karakara me hala le Elisabet loloa mae,LaTahalo Uru igo tigi soio te tala egite sagege tomi le Elisabet.

⁵⁹ Tela logo ivalu ,egite puli e gilikiliki alele soio ge barautu la vovola.Egite la valalua me hatavivile pou kapopo te la haro alele,egite via ge toi la isala e Sakarias,mae lou la isa le tamala. ⁶⁰ Ala moli e tilala vei mae''ouka,la isala e Jon''. ⁶¹ "Me egite vieala mae la karakara tamuto la isala isa kama e Jon."

⁶² Egite vikara vikapopo le tamala la lima,me egite tahia erese laisa eia ge abia le latula. ⁶³ Me eia veia giteu ge abiala isa la paga eia ge kekesi oata ovola."Laimamala egite abiala,eia kekesi maie,laisa e Jon,egite tomoli iloa maie egiteu karutu.

⁶⁴ Kataba,la harele Sakaraia kope me eia vikara rivu,Eia vaisale laisa la Uru. ⁶⁵ Egite ale pou hagagavi,egite karutu larova la Uru igoa te sakaraia.Egite goio veia gite isahari la rova egite iloa,la merera goio sibitala soio tomoli oio la gale la e Juda. ⁶⁶ Egite ale lolo lavigelegelemulila,egiteu sautolea oilo la tia gite,egite vei maie,"eresa la paga ge guvi te latu ale,te laimamala eia ge uru?"Lavula la lima La Uru vikapopo leia.

⁶⁷ La kalulu la marokala volu oio te Sakaraia me eia vieapalea la merera ale tabuli kokovu, me eia vei maie, ⁶⁸ "vaisale Laisa la Uru,La Tahalo Uru tegiteu e Isrel.Eia gomai ge igo tigi egite la valalua me hatavivile tetala ge sagege.

⁶⁹ Eia baha isa loio la hili le King Davit gomai tamite,eia la vgargarila ge igo amite la pulou tamiteu ge taritigi. ⁷⁰ La bilaha tela Tahalo Uru veiti la mera kokovula maie la paga ale ge guvi. ⁷¹ La vaisulila loio te la gima gatou me lalima gite ale igo bara e tato.

⁷² Eia igo la paga ale lavula eia gogo egite tubu gato me eia gabutala tai la kilisi, ⁷³ eia igo vikapopo le Tama gato e Abram. ⁷⁴ La Uru veisesele ge abitaro amite loio la vagari lima giteu la gima gato,me ge umala tataga ge lotu tavua, ⁷⁵ La marokala mela vulovulo ale taritigi tataho tela la mahuli gato tomi.

⁷⁶ Eme e latugu,mulimuli egite ge toi eme maie labilaha tela Tahalo Uru oata sesele.Eme ge mamuga tela Uru ge raragi la gauru tetala,me la valalua me hatavivile te la bileu rivula tetala. ⁷⁷ Me eme ge veia giteu la valalua me hatavivile mae,La Uru masaga ge abitaro la iruru tegite me ge abi rivu egite.

⁷⁸ La Uru gogo egite lavula,me eia ge baha la maga la mautu lalage ge gomai ge suli amite, ⁷⁹ Ge abia gite la valua ale pou oilo la maligoma me la kilisi me la iruru me la pileho.Me etato koramuli ge tuga oilo la gauru la tia maigila.

⁸⁰ Mulimuli e latula guvi uru me la kalulu la abi la vagarila.Eia goio pou oio la mautu bubu moli ale la tahalo isa kama ovola,kara maie laimamala ge valolo la merera soio tegiteu e Isrel a guvi.

Chapter 2

¹ Te la imamala ale,e sisa Ogastas eia tau isa la totorobola mae ,egiteu la valalua me hatavivile ale pou otalo la huluvale e Gavaman le Rom egiteu ge abi la isagiteu tomi. ² Ale laimamala ale gigi egiteu tomi lavlalua me hatavivile ,lapaga ale guvi laimala e kwairinias eia pou mai la mulugaluga oio la mautu e Siria . ³ Ala maie egite isasa ge goio la maututula tegiteu ge kekesi la isa.

⁴ E Iosep eia oilo la karakara te king Devit,ala maie eia heletaro e Nasaret tela galele Galili veia ge goio e Iuda tela mautu te Devit,laisala e Betlehem. ⁵ Eia tuga vikapopo tomi le e Maria ge goio ge tau la isala . E Maria eia savulatu,eia la uturobo te Josep.

⁶ Laimamala e gite guvi oio e Betlehem,oio tai laimamala ale te Maria ge pigo. ⁷ Lalumaluma tomi volu tomiti ala egiteugoio mavuta oio te la luma la kau.Eia taposa e latula ale hatamale laposolagu tetala,eia avu robo eia la kulikuli eia goio vitabulia oilo te la muli la ilali te la kau.

⁸ Te lalogo ale egite la tahalo la vibaumuli la sipsip egite pou robo la sipsip tegiteu ogala lamautu e Betlehem. ⁹ E anglo isasa sibitala tavu egiteu,la matagaga tela Uru sibitala robo egiteu ,egite taga pepeho sesele.

¹⁰ E Anglo veia giteu,''amuto uala ge tataga,eau vahari la valolola ale taritigi somai tamuto,lavalolola ale ge igo la valalua me hatavivile ge sagege. ¹¹ Igoe tela imamala ale oio la mautu te Devit,la tavile isasa pigo isa e latula.E latu ale ge abirivu egite la valalua me hatavivile.eia e Krais la Uru.' ¹² Tio amuto ge rovilala eia maie.Eia la pepeso isasa egite pigirobo eia la kulikuli eia mavuta oilo la muli la ilali la kau.''

¹³ Karutu moli egite angelo mapaiti loata la mautu la sagegela,egite guvi vikapopo tomi le angelo alele,egiteu tomi vaisale laisa la Uru,egite veia mae, ¹⁴ vaisale laisa la Uru ale oata sesele,otalo la magasa egiteu la valalua me hatavivile tai ge pou tiamadidi,la Uru tia tigi le giteu.

¹⁵ Tela la imamala egite angelo heletaro tia ge goata la mautu la sagegela,egiteu la valalua la vibaomuli la sipsip egite vei mae,tio etato ge goio e Betlehem,etato ge ilo larova guvi ale la Uru veia gatou ovola. ¹⁶ Egiteu igo hari moli goio ge pamuli e Maria me Iosep,ge hilo la pepeso eia mavuta oio tela muli lailali tela kau.

¹⁷ La imamala egite hiloti eia,egite goio veipala la merera ale e angelo veia giteu tela pepeso. ¹⁸ Me egiteu la valua me hatavivile lolo la rova egiteu la valua vibaomuli la sipsip veia mae,"egiteu gabutala papahi. ¹⁹ Ala moli e Maria tau tomoli la merera tomoli oio la tia eia gabutala mulimulia. ²⁰ Egiteu la valalua la vibaomuli la sipsip beurivua,egite vaisale laisa la Tahalo Uru,tela papaga egiteu loloa me egite hilotia.La papaga guvi mae e angelo veia giteu.

²¹ Te lalogo ivalu poloti te la imamala e tilala pigo eia,egiteu koro la vovola,egite tola eia e Jisas.La isa ale e angelo toi leia la imamala e tilala souka savilatu eia.

²² La imamala ale ge guvi maroka oio la mata la Uru akalvuti,mai la totorobo la te Moses veia e Maria me Josep ge puli e latu girua soio la luma la lotu e Jerusalem ge abia la Uru. ²³ Egirua tilimuli la totorobo te la Uru mai la merera veia,egite la posolagu tomi ale hatamale e tilala pigoa,ge abia la Uru. ²⁴ Egiteu igo la vabila ale tilimuli la merera te la Uru eia veiagite abi ulua la maorelaba la kuru mai la vabila.

²⁵ Tela imamala ale la tahalo isasa oio e Jerusalem,la isala e Simion,eia la tahalo isa la vulovulola tartigi,eia la tahalo la lotu tavu la Uru.Eia pou tatali la tahalo ale la Uru turia ge igo la tia malili le giteu e Israel,la kalulu la marokala pou tomi le eia. ²⁶ La kalulu la marokala vei ala maie,eia kama ge peho hari.Ouka,eia ge hilo muga e Krais la Uru.

²⁷ La Kalulu la Marokala eia vaihiliti e Saimon mai eia ge goilo la luma la lotu.E tama me tila le Isus egirua vahari eia ge igo la vulovulo la marokala soio te tala mai la totorobo te Moses veia. ²⁸ E Simion bokoa meia sautolea te la limala,eia vaisale la isa la Uru,eia vikara maie. ²⁹ La Uru igoe eme ge vitugea la tahalo la igogolula taume vikapopo la tia maigila,mai la merera taume veia.

³⁰ Igoe la matagu hiloti larova eme igotia ge abirivu amiteu. ³¹ Ale eme raragitia la mata giteu tomi la valalua me hatavivile tomi. ³² La matagaga isa eia viguvi la merera la kokovula tau me,tegiteu la valalua me hatavivile isa polo,me eia ge bole vauru la isa le Israel,ale e giteu la valalua me hatavivile taume.

³³ E tama me tila le Isus egira kama gabutala tigi te la merera ale egira loloa. ³⁴ E Simion toi tigi la vei balavala soio tegirua,eia vei ale Maria e tila e Isus,loloa,e gulikiliki ale la Uru turi eia te la valalua me hatavivile usu pepeho oio e Israel,ge boru me ge igo isahari ge hiliti lou.Eia ge magiri mai la irovila tegiteu lavalalua me hatavivile ale kama masagea.La gabutatala tegiteu la valalua me hatavivile ale tabuli kokovu ge guvi palala. ³⁵ Eme tai ge abi isa la iligiligi ale uru sesele,mai la iloburukola ale uru tai,eia ge ubi la hatemu mai la viso ale la kirarala ilua.

³⁶ La bilalaha te la Tahalo Uru isasa la isala e Ana eia tai oio le.Eia e latu le Panuel me eia hatavile,eia la hili le Asa.Eia lapuluti.Eia taulai me eia pou karamai la leavala ivitu tomi me haruala. ³⁷ Me eia guvi mai la tavile ale e haruala pehoti,eia pou karamai tela leavala savulu ivalu gete ivaeia pou bubu moli.E Ana kama hele tataro la luma la lotu,eia peremu la ilali me eia kakaka te la haro me te lalogo bibibi. ³⁸ Tela imamala alele e Ana goio hagavi te gulikiliki ele eia vaisalela isa la Uru.Eia valolo la merera te Isus soio tegite lavalalua me hatavivile ale pou talia la Uru ge abirivu egiteu la valalua me hatavivile ale oio e Jerusalem.

³⁹ Tela imamala egite igo kalivuti la papaga tomi mai la totorobola te la Uru eia veia,egiteu beurivua soio e Galili,Te la mautu tegiteu sesele e Nasaret. ⁴⁰ E Isus guvi uru me eia vagari sesele .Eia tahoka la gabutatala ale uru me lagilogo te la Tahalo Uru eia pou tai tetala.

⁴¹ Te la leavalavala tomi e tamale Isus me tilala goio e Jerusalem ge hilo la logo ale uru te la ilali la pas ova. ⁴² La imamqala e Isus tahoka la leavala savulu sa gete lua,egite tilimuli la vulovulo la pulou vikapopo te la logo ale uru,me egite beurivua soio e Jerusalem. ⁴³ Laimamala ale la logo la lotu uru kalivuti,tio egite veiage beurivua soio la mautu tegiteu.Alamoli e Jisas e Jisas pou rivu oio e Jerusalem,e tamala me tilala ka roviia mai eia pou rivu. ⁴⁴ Tio egiteu gabua veia e Jisas oio tilimulimuli vikapopo tomi le egiteu la valalua ale vituga vikapopo le egiteu,alamoli egiteu tugati la logo isa kalvuti.Mulimuli egiteu soko la pamuli eia kabili te gite tabarabara giteu tomi le rovai giteu.

⁴⁵ Ala moli egiteu kama hiloa,egiteu beurivua soio e Jerusalem ge pamuli lou eia. ⁴⁶ Mulimuli la logo la itolula,egite pogea oio la luma la lotu,eia oio pou vikapopo le giteu la tahalo la vimari,eia lolo egiteu vikarakara eia tahi rivu egiteu. ⁴⁷ Egiteu lavalalua tomi ale popou egite lolo eia,egite karutu la maga ale oilo te tala me la merera ale eia kolia.

⁴⁸ Egira hilo eia me egira karutu,e tilala goio vei ala mae,latugu,ilava eme igo la vulovulola ale somai tamilua?Lolo, amila me tamamu tia tukumu sesele amila pamuli eme.'' ⁴⁹ Goio e Isus koli la merela tegirua,telava amula pamulimuli eiau.amulua kama rovia,maie eiau ge pou te la luma te tamagu?'' ⁵⁰ Ala moli egirua kama rovi tigi la masivo la merera tetala eia kolia.

⁵¹ Tio eia beurivua soio la mautu vikapop egirua soio e Nasaret,me eia loloa eia tilimuli tataho la merera tomi te giteu.E tilala gabutala tomi la merera oio la tiala eia sautolea. ⁵² E Isus eia guvi uruti vikapopo la maga,me la Uru masaga sesele eia me egite la valalua me hatavivile tai masaga eia.

Chapter 3

¹ Te la leavala savulu sa gete lima te Sisa Tiberius pou mae King. E Pontus Pailet eia mamuga la gale le Judea,me Herot eia pou la mulugaluga oio e Galili, me tabarala e Filip eia mamuga tai oio e Ituria me Trakonitis,me Lisanias eia la mulugaluga le Abilene. ² Te laimamala ale Anas me Kaiapas egirua pou mai e Hetpris,la merera te La Uru gomai te Jon e latu le Sekeraia oio la ba bubu moli.

³ Ala mae eia goio la maututula oio la lalu e joden,eia valololo soio tegiteu lavalalua me hatavivile vevei agite ge vulo la tia gite te la iruru tegiteu me ge vuhi me La Uru ge lube egiteu loio te la kilisi.

⁴ Mai la merera ale oio la buk te Profet Asaiah,''la golu isa tatola oio la babubu moli la valalua ouka,ilipa la gauru la Uru,igoa la gauru ge matata.

⁵ Oli robo la malulu tomi,me olia sotalo la maitete tomi me la gauru ale makoko,me igo tigia la gauru oio la ba ale katartigi. ⁶ Me egite lavalalua me hatavivile ge hilo la igogolu te La Uru aigoa te la abi rivu e tatou.

⁷ Usu tegiteu la valalua me hatavivile gomai te Jon ge vuhi e gite ala moli eai vei a gite maie,amuto latatu le taive ale ka tartigi!ere vei amuto maie,La Uru tia mamasi me eia ge igo bara sesele amuto.me amuto wei age hele ge polo pepe taro la tikukumu la alei e?

⁸ Amuto ge vei pala la iruru me vikara gogo te la iruru tamuto me amuto umala ge vevei mae,Abraham eia e tama mite,la sesela eiau vei amuto mae La Uru eia tahoka la vagarila ge viguvi lavatati ale ge guvi mae e latatu le Abraham.

⁹ La pemu tabuli raragiti oio la vuhu la obu.Mai la obu isa ka vua tigi ,tio egite ge toloa la obu alele ge pigia soio te la havi.

¹⁰ Tio egite lavalalua me hatavivile lolo lava e Jon veveia me egite tahi lou a,amite ge igo mave. ¹¹ Eia koili agite mae,mai isa tamuto tahoka ilua la kulikuli,tio eia ge abia la tahalo ale ka tahoka isasa.Me la tahalo ale tahoka la ilali eia ge abia le la tahalo ale ka tahoka.

¹² Egite la valalua ale ababi la takis gomai te Jon veia eia ge vuhi e gite,me egite tahia,Tisa,amite ge igo mave?" ¹³ Tio e Jon vei agite mae "amuto umala abi ususu la takis ,amutoi ge abi moli mai ale e Sisa taua muto ge abia."

¹⁴ Goio e gite lavalalua la vaubi tai tahia,age mave tamite?a mite ge igo mave?goio eia kolia gite maie,"amuto umala vasigologolo ge tau bubu moli sahari la valalua soio la iruru ge vagari ge lapu la vati te gite.a muto ge rovia mae,la rova la mapa muto ale amuto ababia a kora muli amuto."

¹⁵ Egite lavalalua me hatavivile loloa egite gabutala papahi, Soge e Jon eia e Kraist egite poutatalia ge gomai. ¹⁶ Ala moli e Jon vei agite mae,Eiau vuvuhi moli amuto la lalu, ala moli la tahalo ale mulimuli,a tahoka la vagarila oata taku. Eiau kama la tahalo ale tartigi ge lube la mota la sedel te tala.Eia ge vuvuhi le amuto la Kalulu la Marokala me la havi

¹⁷ Eia ge gomai tomi la savol oio la limala ge hilovi tigi la vavua la wit ge vikapopo egite oio la luma la tilau la wit. Ala moli Eiau ge selu la maroa la wit oio la havi ale kama pepeho."

¹⁸ Jon valolo la merera te La Uru soi te la valalua me hatavivile lou vikapopo tomi la merera isahari lou ge ubi la tia gite ge tautaro la vulovulo giteu ale ka tartigi. ¹⁹ La imamala e Jon igo totolo e Herot,e Gavana tegite. Ilava eia puli loua e Herodias e rutule tabarala, vikapopo tomi la vulovulo ale kama tartigi e Herot igoa, ²⁰ Herot igo lo sahari la iruru, eia tau e Jon soio la luma lakilisi.

²¹ Te la imamala e gite lavalalua me hatavivile vuhi tomiti,E Isus vuhi tamai, La imamala eia vuhi kalvuti eia goio kaka la ilo lalage kope, ²² La Kalulu La Marokala sibitala mai la malu isa egite toila la kuru gomai pou oata te tala, La golu isa tola loata la lage maie,"Eme e latugu sesele eiau masaga pepeho sesele eme, La tiagu sagege pepeho sesele le eme."

²³ La imamala e Isus soko laigogolu, la leavala tetala savulu tolu. Eia la tahalo (eia mahela ) le Josep, eia e latu le Heli, ²⁴ E Heli eia e latu le Mathat, me Mathat eia e latu le Livai, me Livai eia e latu le Melki, me Melki eia latu le Janai, me Janai eia e latu le Josep.

²⁵ E Josep eia e latu le Matataias, me Matataias eia e latu le Emos, me Emos eia e latu le Naham, me Naham eia e latu le Esli, me Esli eia e latu le Nagai, ²⁶ E Nagai eia e latu le Mat, me Mat eia e latu le Matataias, me Matataias eia e latu le Semein,me Semein eia latu le Josek, me Josek eia e latu le Joda.

²⁷ E Joda eia e latu le Joanan, me Joanan eia e latu le Resa, me Resa eia e latu le Serubabel, me Serubabel eia e latu le Salatiel, me Salatiel eia e latu le Neri, ²⁸ Me Neri eia e latu le Melki, me Melki eia e latu le Adi, me Adi eia e latu le Kosam, me Kosam eia e latu le Elmadam, me Elmadam eia e latu le Er, me Er eia e latu le Josua, ²⁹ E J osua eia e latu le Eliasa, me Eliasa eia e latu le Jorim, me Jorim eia e latu le Mathat, e Mathat eia e latu le Livai.

³⁰ E Livai eia e latu le Simion, me Simion eia e latu le Juda, me Juda eia e latu le Josep, me Josep eia e latu le Jonam, me Jonam eia e latu le Eliakim, ³¹ Me Eliakim eia e latu le Melia, me Melia eia e latu le Mena, me Mena eia e latu le Matta, me Matata eia e latu le Natan, me Natan eia e latu le Devit, ³² Me Devit eia e latu le Jesi, me Jesi eia e latu le Obet, me Obet eia e latu le Boas, me Boas eia e latu le Salmon, me Salmon eia e latu le Nason.

³³ E Nason eia e latu le Aminadap, me Aminadap eia e latu le Edmin, e Edmin eia e latu le Ani, m Ani eia e latu le Hesron, me Hesron eia e latu Peres, m peres eia e latu le Juda, ³⁴ E Juda eia e latu le Jekop,me Jekop eia e latu le Aisak, Aisak eia e latu le Abraham,m Abraham eia e latu le Tera,meTera eia e latu le Naho, ³⁵ E Naho eia e latu le Serug,me Serug eia e latu le Reu, me Reu eia e latu le Peleg, me Peleg eia e latu le Ebe, me Ebe eia e latu le Sila.

³⁶ Me Sila eia e latu le Kainan, E Kainan eia e latu le Afaksad, E Afaksad eia e latu le Sem, Me Sem eia e latu le Noa, E Noa eia e latu le Lamek, ³⁷ Me Lemek eia e latu le Metusela, E Metusela eia e latu le Enok, E Enok eia e latu le Jared, me Jared eia e latu le Mahalalel, E Mahalalel eia e latu le Kenan, ³⁸ E Kenan eia e latu le Enos, E Enos eia e latu le Set, E Set eia e latu le Adam, E Adam eia e latu le God.

Chapter 4

¹ Tio e Isus, eia volu sesele la Kalulu La Marokala, beurivua loio la gale la lalalu e jodan me La Kalulu La Marokala pulia soio la ba bubu moli, ² Lalogo savulu va e satan tovolalaia. Eia kama ali isa la ilali te laimamala ale le, kara mae la kalivuluvu la logo alele eia peho la vitolo la. ³ E satan vei ala maie, ''Mai eme e Latu le Deo, vei ala vati ale ge guvi mae la beret,'' ⁴ E Isus koli ala mae, ''Mae egite kekesitia, la valalua kama ge mahuli te la beret moli.''' ⁵ Tio e satan goio pulia soata la gove eia vahilo le eia la maututu la tomi. ⁶ Esatan vei ala mae, "Eiau ge abi tomiamu la maututula ale me la marasala tomi, me la papaga tomi ale a te gaku, me eiau koramuli ge abi ala la tahalo isasa te la masagala te gaku. ⁷ Tio, mae eme ge lotu tavu eiau, eiau ge abi amu.'' ⁸ Ala moli e Isua vei ala mae, ''Mae egite kekesitia, 'Eme ge lotu tavu moli la Uru e Deo taime, me ge togo moli eia samoli sekela.''' ⁹ Goio e satan puli e Isus soio e Jerusalem me eia tau sesele eia oata la varu la luma la lotu, me eia goio vei ala mae, mae eme e latu le Deo, eme ge raga sotalo, ¹⁰ Mae egite kekesitia, E Deo ge baha taro egiteu e angelo te tala ge baumuli eme,' ¹¹ me,' egite ge saukoli eme te la lima gite, la vuta la vahamu kamage putua te la vati.''' ¹² Koli la merera te tala, e Isus vei mae,'' mae egite kekesitia, eme umala tovolalai La Tahalo Uru eia e Deo taume.'''

¹⁴ Tio e Isus beurivua soio e Galili oilo la vagarila te La Kalulu Lamarokala, me la isala vavava soio te la maututla tomi te la ba tomi alele. ¹⁵ Tio eia soko la vimari egite la valalua oilo la luma la lotu egite tomi vaisale moli la isala.

¹⁶ Eia beu rivua soilo e Jerusalem, la mautu ale eia uru ovola, mae, ale la vulovulo la lotu te gite, eia goilo la luma la lotu me eia magiri oata ge gigi vagari. ¹⁷ Egite goma abi ala la buk te propet Isaia. Eia kopea la buk alele me eia pogea la merera ale egite kekesia,

¹⁸ La Kalulu la Uru oata ti taku, ilava eia visaiti e iau ge vei la merera te la La Tahalo Uru soio ter giteu ale morivava. Eia baha eiau ge ve pala ge lube egite ale oilo la kilisi egite ale mata kea,ge lube egite la valalua ale egite igo barabara egite, ¹⁹ veia eau ge vei pala la lea vala la isulusu te la Tahalo Uru.''

²⁰ Tio agoma pilu rivu la buk, me eia abi rirua gite la valalua, me eia pou otalo. La mamata gite tomi ale oilo la luma la lotu goata moli te tala. ²¹ Eia soko la merera soio te gite,'' Igoe la merera te la Tahalo Uru a puruti mae amuto lolotia." ²² Egite tomi vikara sae soio te tala me egite karutu selele la merera ale guvi loio la harela, me egite tatahi mago ale soge ere," ale kama e latule Josep?"

²³ Eia vei agite,'' Asesele amuto ge vei la merera ale somai taku,'Dokta, vimahuli lo eme. Larova mae amite loloa eme igoa oio e Kapernaum, igo loua oio la mautu taume.''' ²⁴ Ala moli eia vei mae, eiau vei sesele amuto, la bilalaha isa kama koramuli egite ge loloa oio lamautu tetala lou.

²⁵ Ala moli la seselela Eiau vei amuto mae egite baharuharu usu sesele oio e Israel te la imamala te Elaisa pala, la mori kapi kara mae la leavala itolu me lataio ivolo me la vitolo la uru guvi oio la ba tomi. ²⁶ Ala moli La Uru kama baha e Elaisa soio te isa, ala moli eia baha eia soio te Serapat oio e Sidon, e baharu isa popou oio la ba alele. ²⁷ Egiteu ale sereka reka usu sesele oio e Israel te la imamala te Propet Elaisa, ala moli isa tegite kama mahuli e Naaman moli la tau e Siria.''

²⁸ Egite la valalua me hatavivile oilo la luma la lotu lolo la merera ale egite igo totolo. ²⁹ Egite hiliti, baha taroa sogala la taun, egite lapua soio la gove oata la maitete ale la taun tegite oio vola, lavuta egite vei age pigia sotalo la vai la gove. ³⁰ Ala moli eia polo posa moli kabili te gite me eia goio tele mautu isa lou.

³¹ Tio eia gotalo e Kapeniam, oio e Galili, eia goio soko la vimari egite te la imamala la Lotu. ³² Egite karutu sesele te la merera te tala, lavuta la vikararala te tala tikumu bara sesele.

³³ Tio oilo la luma la lotu la tahalo isa la hitu ale kama kokora pou tetala, eia tola vagari mago, ³⁴ A ge, amite ge igo lava soio taime, Isus le Nasaret? Ila eme gomai veia ge hipou bara amite? Eiau rovi eme-eme La Tahalo la marokala te La Tahalo Uru!"

³⁵ E Isus goio vikara gusi ala, mago,"Makovu! Hele taroa!"La imamala la kalulu laba la tahalo elele kabili te gite,eia hele taroa, me eia kama igo gegerua. ³⁶ Lavalua tomi karutu ala egite vitahi baololi kabili lou tegite. Egite vei mago,''la vikararala ale mave? Eia kumuli taro la hituhitu vikapopo tomi la vagarila me egite hele sogala.'' ³⁷ Tio la rerela tali soio te la maututla tomi te la ba alele.

³⁸ Tio e Isus goio hele taro la luma la lotu me eia goio la luma te Saimon. E loale Saimon oio lalea la vovola tivuravura, egite kaka veia e Isus ge vaisulia. ³⁹ Tio eia goma magiri roboa me eia vikara vagari soio te la ilea alele, la ilea ale goio hele taroa. Igo hari moli eia hiliti oata igo agite lailali me abi agite ali.

⁴⁰ Mai la haro gotalo, la valua me hatavivile gomai te Isus egite tomi ale lalea la vulovulo la maligoma tai. Eia tau lalimala oata tegite tomi isasa. ⁴¹ La kalulu barabara gogala tomi tegite isasa, egite taitali veimaie, "Emei e latu le Deo!"E Isus korosi egite la kalulu barabara egite kama vikara, lavula egite rovia ale eia e Kraest.

⁴² Te la kavukoki isa, eia tuga soio la bulahu moli isa. Egite valalua me hatavivile pamulimulia egite goio sibitala oio la ba ale eia oio vola. Egite veiage sautolea veia eia umala ge tuga tataro egiteu. ⁴³ Ala moli eia vei agite mago,'' Eiau ge vei palala tai la merera te Deo soio te la maututula tai isahari, ilava ale la masivola gomaila tegaku.'' ⁴⁴ Tio eia goio valolo oio la luma la lotu tomi io e Judea.

Chapter 5

¹ Laimamala isasa, e Isus magiri la parava la magolilo e Genesaret, laisala isa lou e Galili eai valolo soio tela valua me hatavivile. ² E Isus hilo ilua la waga le parauo hagavi la parava.La valua lailapu laia heletaro waga oio egite goio vuhi la vuo oio tela ba aleio. ³ E Isus goio sae isasa tegite la vaga alele,ale te saimon.E Isus tahia ge sugutaro la vaga sogala kabili bakisi,eia pou la ba aleio aviemari la valua me hatavivile.

⁴ Laimala e Isus kaluvu la viemari la valua me hatavivile,eia viale Saimon ,"Abi la uaga gogala la ba ale roro mulimuli tau la vuo taume gotalo ge abi laia." ⁵ E Saimon koli la merera tetala,"Tahalo Uru, amite igogolu vagari alalogo ti alamoli amite kama abi isasa. Alamoli eiau tau la vuo taku sotalo la lalalu mai eme viea." ⁶ Laimala egite igoa mae,egite abi usu laia la vuo ga masile. ⁷ Eiala egite tola egite ale vaigogolu vikapopo la vaga gomai koli egite. La vaga iolua tomi volu sesele laia ala egira ga tilomu.

⁸ Laimala Saimon Pita, hiloa lapaga ale,eia boru sotalo la vaha le Isus' eia viemaie,"La Uru,eme hele taro eiau eme ge tuga,eiau la tahalo la iruru sesele." ⁹ Lavula ilava,eia vikapopo tomi le tabarabarala egite karutu la vula ilava,eia igo halaba isasa la paga. ¹⁰ Avisauru moli mae egira tahalo la igogolu tetala,e Jems me e Jon, egira latule Sebedi. Isus veiale saimon,"Eme umala tataga,igoe eme ge abi la valalua." ¹¹ Egite vore soilo la parava,me egite heletaro la vaga mela papaga tomi tegite mulimuli egite tili muli e Isus.

¹² Laimala e Isus pou oio la mautu,la tahalo isasa tahoka la ilea la sereka volu volu oio la vovola a gomai.laimala eia ilo e Isus,eia tetetulu,tau la lagula sotalo la magasa eia tahi e Isus,tahalo Uru,mae eme masaga,eme ge igo tigi eiau." ¹³ E Isus tau la limala oata tetala aveia,"Eiau koramuli ge vikalivu la ilea taume.Eme koramuli ge guvi tigi."Karutu moli la ilea la sereka heletaro eia.

¹⁴ E Isus abiala la vikara vagarila,"Eme umala veia la tahalo isasa la rova guvi taume,ala moli eme goio vahilo eme lou soio tegite pris.Eme igo la tabarila mae la totorobola te Moses veia.Lapaga ale ge guvi mae la vitahola tegiteu.

¹⁵ Ala moli,vikara goio la baba tomi.Me egite lavalalua me hatavile gomai te Isus ge lolo la merera tetala,eia lou ge igo tigi la ilea tegite. ¹⁶ Ala moli laimamala isa hari e Isus heletaro egite eia goio la ba ale la valua isasa ouka eia kaka.

¹⁷ Laimamala isasa e Isus veimari egite la valua me hatavile,oio tomi la ba alele egite Farisi me egite la valua la veimari totorobola oilo la mautu e Galili me la ba e Judia mela ba e Irusalemme egite oio popou.Me la vagarila te la Uru volu oilo tetala eia ge igo tigi la valua la ilea.

¹⁸ La valua isahari boko la tahalo isasa eia tahoka la ilea,la gale la vovola isa pehoti.Egite pamuli la gauru ale ge puli hagagavia soio te Isus. ¹⁹ Usu la valalua me hatavivile la ba volu sesele ,eala maie egite pulia soata la varu la luma .Egite lubea sotalo vikapopo la mota me la poro tetala,kabili te la valua me hatavivile hagavi la vaha le Isus.

²⁰ Laimala e Isus hilo la tautailailo tegite,eia veia,tabaragu,eiau abi taroti la iruru taume.'' ²¹ Egite paresi me la valua la veimari la totorobola soko la gabutala papahi tegite lou.Ere sa la tahalo eia vikara vile la Uru.Erese tahalo mulimuli te la Uru kora muli ge abi taroa la iruru te la tahalo.

²² Ala moli e Isus roviti la gabutatala tegite,eia veia gite maie,ilava amuto gabutatala papahi oilo la tia mutou? ²³ Larova kama tivura ge veia,'Eiau abi taroti la iruru taume o vei maie,hiliti tuga? ²⁴ Ala moli amuto rovia maie,latu la tahalo eia tahoka la tilogoo otalo te la magasa eia ge lube la kilisi tegite la valalua me hatavivile.Me eia veia la tahalo la ilea,''Eme hiliti,abi la moe taume goio la luma taume.''

²⁵ Karutu moli la tahalo hiliti,eia abia la muli la lou eia tuga eia vaisale laisa la Uru. ²⁶ Egite la valalua me hatavivile egite karutu la paga aleie egite vaisale la isa la Uru.egite moimoge la paga isahari goma egite veia,''Amite hilo la paga ale isa polo sesele te la logo ale igoe.''

²⁷ Mulimuli la paga aleie,e Isus hele taro egite atuga me eia hilo la tahalo la ilabi la makodo laisala e Livai pou oio la ba la ilabi la makodo.Isus vei ala maie,''Tilimuli eiau.'' ²⁸ E Livai hele taro la papaga tomi eia hiliti tilimulia.

²⁹ E Livai igo sauru la ilali le Isus oio la luma te tala.La valua usu te lailabi la makodo me la valua isahari lou ali vikapopo tomi le egite. ³⁰ Ala moli egite Parisi me la valua la vei mari la totorobo la vikara papahi me la bilaha ale te Isus,egite vei maie,''Ilava amuto alali liliu vikapopo la valua la ilabi la makodo me lavalua la iruru? ³¹ E Isus koli la merera tegite maie,''Egite la valua me hatavivile kama tahoka la ilea egite kama ge hilo e dokta,ala moli lavalua me hatavivile moli tahoka la ilea egite ge hilo e dokta. ³² Ala moli,eiau kama gomai ge tola la valua me hatavivile ge lapu matata la iruru tegiteu,eiau goma tela valua me hatavivile ale tahoka la iruru ge lapu matata me ge volu la tia gite."

³³ Me la valua vei e Isus,''Egite la bilaha te Jon egite rovi la peremu la ilali egite rovi la kilaka,me la bilaha tegite parisi tai.Ala moli la bilalaha taume egite rovi la ilali me la iliu. ³⁴ E Isus kolia gite ,''Mai la tahalo isasa masaga ge taulai eia pou vikapopo tomi le tabarabarala,egite tabarabarala gomai ge peremu la ilalila. ³⁵ Ala moli la imamala isa ge guvi la tahalo la taulaila ge tugati eia kama ge oio tomi le egite.Laimamala ale egite ge peremu la ilali.''

³⁶ E Isus vei isasa la vikarala ale tau la tataba oio tegite,''Isa kama rovi la silile bakisi la kulikuli isasa ge sahia soio la kairobo ale palati isasa.Mai eia ge igoa maie,la kairobo ale isasa ge masile.Me la kulikuli ale halaba kama koramuli ge vikapopola kairobo ale palati.

³⁷ Me isa kama rovi la silaho la wain ale halaba soilo la kulikuli la meme.Mai eia ge igoa maie,la wain ale halaba ge sile la kulikuli la meme ale pala me la wain ge pagegele age igo bara la kulikuli la meme. ³⁸ Ouka,la wain ale halaba ge goilo la kulikuli la meme ale halaba. ³⁹ Me la tahalo isasa soukamato liu la wain ale palati,eia masaga la wain ale halaba.Me eia vei maie,''La wain ale pala a tartigi sesele.

Chapter 6

¹ La iamamala isa te la logo la sabat e Isus tuga kabili la mahuma la wit,me egite la bilaha tetala abi la tatula wit me egite abitaro la kulikulila me egiteu alia. ² Ala moli egite Faresi hilo egteu me egite vei mae,"Ilava amutou igo lavulovulo ale kama taritigi te la logo la sabat?"

³ E Isus koli rivu la merera tegite mae,"amuto kama gigi lava e Davit igoa la imamala ale eia vitolo,eia vikapopo egite la valua tetala?" ⁴ Eia goilo la luma tela tahalo Uru abi la beriti ale egite taua mamuga la mata la Uru,me eia ali sahari,me isahari eia abia giteu lavalua ale vikapopo eia alia,ilava ale tegite pris moli ge alia ala vula la totorobola ovola." ⁵ M e Isus mera vagari soio tegite mae,"Latula la Tahalo Uru eia moli la muluga la sabat."

⁶ La imamala isa lou tela sabat e Isus gali soilo la lotu me eia veimari egite la valalua hatavivile oilo vola.La tahalo isasa oilo la ba alele la limala e gata peho. ⁷ La valua la totorobola vikapopo egite e Faresi tau la taba te Isus so ouka mato age imahuli isaisa te la sabat,me oio tai egite ge pamuli isa la iruru oio tetala mae age imahuli isa oio la sabat. ⁸ Ala moli eia rovi matagaga la gabutala gite,meia eia veiala tahalo ale la limala peho,"hiliti oata magiri kabili tegite tomoli."Ala la tahalo hiliti magiri la ba alele.

⁹ E Isus vei maie soio tegiteu,"eiau tahi eme,aeia la totorobola oio la sabat tela taritigila o la kamakokorala,tela imahuli o tela valilobela?" ¹⁰ Mulimuli eia mata soio tegite tomoli meia viela la tahalo,"limarara la limamu ele."Meia lolo la limala taritigi rivu. ¹¹ Ala moli lagabutala gite volu la paula ale kama bisi,ala moli egite vikara kabili tegiteu lava egite ge igoa soio te Isus.

¹² A guvi oilo tela logo isahari eia tuga sogala la olu ge kaka.Eia kaka la logo alele soio moli tela Uru. ¹³ La imala la haro,eia tola vikapopo la bilaha tetala,meia maki savulusa te ilua,meia toi egite la bilaha.

¹⁴ Laisa giteu la bilaha tetala e Saimon(eia toi loua e Pita)me tabarala e Andru,e Jems,e tomas,e Jon,e pilip,e Batolomiu, ¹⁵ e Matiu,e tomas,e Jems latule Alfeus,e saimon eia tatolea e Zelot, ¹⁶ e Judas latule Jems,me e Judas Iskariot,la tahalo la valolola.

¹⁷ Mulimuli e Isus vikakapopo egite labilaha tetala sivo sotalo la olu,me eia goio magiri vikakapopo egite tomi la bilaha tetala oio la ba ale malulu.Egite tomi la valua me hatavile tela ba tomoli oilo e Judea me Ierusalem,vikapopo la mautu e Taire olau la mago me e Sidon gomai iloa. ¹⁸ Egite gomai ge lolo la merera te Isus oio tai egite ge abi la imahulila te lailea.Lavalua ale kama taritigi,oio tai egite ale tahoka la kalulu ale kamakokora tai abi la mahulila. ¹⁹ Egite tomoli ale vikakapopo la ba alele masaga sesele ge pilau e Isus,ge abi la vagarila ale loilo tetala,gologala,me e Isus imahuli egite tomoli.

²⁰ Mulimuli eia matavu egiteu la bilaha tetala meia mera maie,"egite la lavalua me hatavile ale kama tahoka isa la paga egite ge sagege,alavula la muluo tela tahalo Uru eia tegite. ²¹ Egite la valalua me hatavile ale masali egite ge sagege,la Uru ge ivolu egite.Egite la valalua me hatavile ale tali gogori,egite ge sagege la vula la Uru ge toi tigi egiteu,me egiteu ge tahoka la tia sagegela.

²² Eme ge sagege mae egite la valua kama masagame,me egite ge tautarome me ge taume ogala me ge abitaro laisamu mae eme la mumugu,ala vula te laisa latula tahalo Uru. ²³ Me tela logo ale eme ge viraga la sagegela,ala vula la tiliba taume isauru la Uru raragi tia oio la mautu la sagegela.Eme ge rovia maie pala te tubu giteu,egiteu igo la vulovulo ale visauru soio te giteu e Propet te la Uru tegatou.

²⁴ Ala moli la tia gogorila soio te gite ale tahoka la papaga usu,ala amuto abi tomoliti la papaga tela pulou vikapopola ale taritigi. ²⁵ La tia gogorila goio tegite ale ali maru igoe,mulimuli amuto ge masali la tia gogorila soio tegite ale lege lege igoe,mulimuli amuto ge pou gogori ge tali.

²⁶ La tia gogorila soio tamuto mae egite lavalalua igo la merera ale taritigi soio tamuto.La vulovulo ale visauru mae e isu mutou pala igo la merera ale taritigi soio tegite ale kama vei la merera la seselela.

²⁷ Ala moli eiau mera soio tamutou ale lolo la merera igoe,amuto ge masaga egite lagima mutou me amutou ge vailo la vulovulo ale taritigi soio te giteu ale kama masaga amuto. ²⁸ Amutou ge tahi la Uru te la tiloi tetala ale taritigi soio tegiteu la valalua ale pigi la merera ale kama taritigi soio tamutou.Me amuto ge kaka soio tela Uru la tiamadidila soio tegiteu lavalua ale igo la vulovulo ale kama taritigi soio tamutou.

²⁹ Mae isasa ge sabala la galemu,me eme ge abi loua la galemu ale isa age sabalea.Mae isa ge abi la kilai taume,korale eme ge abiala age tahokea. ³⁰ Mae isa tahi la la papaga soio taume,me amuto ge abia giteu.Mae isa ge abi la papaga taume korale umala tahi rivu eia ge abiamu.

³¹ Mae eme masaga la vulovulo ale egite igoa soio taume,Eme tai ge igo taia soio tegiteu. ³² Mae moli eme ge masaga egiteu lavalalua ale masaga eme,eme gabutala la Uru ge igo tigi tai la vulovulo ale soio taume?Me egite tai ale kama kokora masaga tai egite ale masaga egiteu. ³³ Mae eme igo la vulovulo ale taritigi soio tegiteu ale igo la vulovulo ale taritigi soio taume,eme gabutala La Uru toi tigi eme?Egite tai la valua ale kamakokora igo tai la vulovulo alele. ³⁴ Mae eme abia giteu lavalua ale eme gabutala egite ge koli rivua soio taume,larova eme ge abia mulimuli loio tela Uru?Egite lavalua ale kama kokora abibia giteu ale kamakokora,me egite ge abi rivu loua mae la makodo.

³⁵ Ala moli eme ge masaga egiteu ale kama kokora oio tai igo la vulovulo ale taritigi soio tegiteu.Abia giteu, umala tahi rivurivu lou,me mulimuli eme ge abi la mapamu ale uru sesele,eme ge guvi mae latula la tahalo Uru sesele.Meia moli taritigi soio tegiteu ale kama taritigi,oio egiteu la valua ale kama kokora. ³⁶ Ala amuto ge tau la tia gogorila,mae muli e Tama gato La Uru tai tahoka la tia gogorila tegato tomi.

³⁷ Umala vailoilo,me eme kama ge vailo.Amuto ge lulu la iruru te tabaram me la Uru ge lulu la iruru tamuto tai.

³⁸ E Isus veia oata mae,etato ge abiale tabaragato la papaga,me la Uru ge abia gato tai la papaga.Age ivolu etato la papaga,age tahoa sotalo me age ivolu tomi lapapaga kara mae age tigivolu. E Isus veia gite la bilaha tetala la merera kokovula."Akora muli la tahalo ale matakea isa ge vailo la gauru soio te tabarala ale matakea?" Mae age igo mae,me egirua tomi ge boru soilo la lulu. ⁴⁰ La bilaha isa kama oata te la mulugaluga tetala.Ala moli isa mae age imari tataho me eia ge visauru mae la mulugaluga tetala.

⁴¹ Ilava eme ilo la maroa pakisi oio la mata le tabaramu,ala moli em kama hilo la hapu la obu oio la matamulou? ⁴² ilava eme vei la merera ale,"tabaragu,eiau viea ge abi taro la maroa oio la matamu luo?"Me eme latahalo la vasigologolola,mamuga eme mata tataho ge abitaro la maroa oio la mata le tabaram.

⁴³ Ilava,la obu ale taritigi lavuluala taritigi,me la obu ale kama taritigi la vululua kama kokora. ⁴⁴ La obu tomoli ale vavua la irovila loio tela la kaliela isasa ale taritigi oio ale kama taritigi.Egite la valua kama ababi la fik oio tela obu bisisi ale la iririla ovola ,oio egite abi vikapopo la tatula wain loio la mota ale tahoka la irila.

⁴⁵ Latahalo ale tahoka la hate ale maroka viguvi la tarititigila,eia viguvila paga ale kama kokora sesele.Loio tela kabili la tiala me la hatela eia vei la harela.

⁴⁶ Ilava eme toi eiau,"la Uru,la Uru',me eme kama lolo lava eiau veamu? ⁴⁷ La valalua ale gomai oio tai lolo la merera taku me tilimulia,eiau ge veiamu eia ere isa la tahalo. ⁴⁸ Eia mae la tahalo ale titigi la luma,age holi la lulu gotalo sesele la magasa me age tigi la luma oata la vati ale magiri totora.Mae la silali ge goma,la luma kama ge tavuvu ilava,la luma magiri totora oata la vati ale vagiri kikima.

⁴⁹ La tahalo ale lolo la merera tegaku oio tai akama tilimulimulia,eia maie la tahalo ale voku la luma oata la magasa ale la vati ouka ovola.La imamala la hura me la silali gomai taho tavua, la luma alele ge paru me age kama kokora viruru.

Chapter 7

¹ Laimamala e Isus vikaluvu tomi la rova eia veveia igite la valalua,eia hilti goio e Kapernaum.

² E kepten tegite la walua la wukuela masaga seselea isasa tegite, alamoli eia lea aga pepeho. ³ Laimala eia loloa maie Isus oio, eia baha la mulugaluga tegite Juda, ge tahia ge gomai ge abitaro la ilea te la tahalo tetala. ⁴ Laimala egite gomai Isus, agite tahia wagari, wei maie,"E kepten ale eia taritigi eme koramuli ge kolia, ⁵ lavula eia masaga sesele tato Juda, aia tai tigi laluna la kilaka tegato. "

⁶ E Isus tilimuli egite. Alamoli aia kama malau al luma, e kepten baha evikilipi tetala ge weiala, la (Uru Lord), eme igo uru sesele la igolu ,lavula Eau kama maroka eme ge gomai la luma tegaku. ⁷ La vuhula eiau kama rovi matagaga eiau lou ge gomai taume, alamoli la merera taume moli la tahalo taku ge mahuli. ⁸ Eau wei maie la tahalo lotalo la vagariala te isasa, egite soldia lotalo taku. Eau veia le isasa, 'Tuga, 'me eia tuga ,me ale isasa lou ,'Gomai, 'me eia gomai, me tela tahalo taku, 'Igo aleie ,' me eia igoa ."

⁹ Laimala e Isus loloa maie, eia karutu laia, eia vulorivu soio tegite la lolo la valua tilimulia eia veia gite maie, "Eau veiamu, kama oio e Israel eiau kama hilo isasa tahoka la tautau-lailo. " ¹⁰ Me gite ale baha egite beuriva soio la luma, egite hilo la tahalo mahuliti.

¹¹ Mulimuli ale, e Isus goio la taun egite toila Nain, egite la bilaha vikapopo la karakara la walua me hatavivile vikapopo eia. ¹² Mai eia gomai hagavi la bigomu la taun,eia poga isahari la valua bole isasa la tahalo, la tahalo isasa e tilala(eia e baharu), egite la walua me hatavivile la taon tilimuli la tavile. ¹³ Laimala la(Uru Lord) hilo la tavile, eia gogo seselea la tavile, "Umala taitali. " ¹⁴ Eia tuga soata pilau la poro ale egite bole la tahalo oiovola, egite ale bolea egite magiri turi. Eia wei maie, "La tahalo maurelaba, eiau weiamu, hiliti." ¹⁵ La tahalo ale peho hiliti pou soko la merera, e Isus puliale tilala.

¹⁶ La tilaga pigirobo egite tomi, egite vaisale e Deo, weia maie, "Ale e Propet isauru hiliti kabili tegato "e" Deo mamata oata tela walua me hatavivile. " ¹⁷ Ale la merera te Isus tuga la baba goio e Juda goio tai la baba isahari.

¹⁸ E Jon la bilaha weiala la papaga tomi. ¹⁹ Mulimuli e Jon tola ilua la bilaha tetala baha egira soio tela (Uru Lord) mago,"Eme moli isasa ge gomaie, o amite ge mamata te isalou?"

²⁰ Egite gomai hagavi te Isus, la tahalo wei mago ,"Jon te Baptais baha amiteu soio taume, 'Eme moli isasa ge gomaie, o amite ge mamata isasalou?'"

²¹ Oio tela imala eia himahuli usu la valua me hatavivile tela ilalea tegite egite ale tahoka la kalulu ale kama tartigi, egite ale matakea egite mata. ²² E Isus kolia weia gite maie, "Mulimuli eme ge tuga la tuluga taume, weiale Jon lava eme hiloa eme lolo taia. Mata kakea egite mata, egite ale vaha bara egite tatuga, egite ale tahoka e lepra la vovogite matagaga, la gavusa vouvou egite lolo, egite ale peho egite mahuli, egite ale walua me hatavivile kama lolo la merera egite vahari la merera sogala. ²³ La tahalo kama maila la tautau-lailo omai taku lavula eiau ge sagege. "

²⁴ Mamuga e Jon baha la merera sogala, e Isus soko la merera soio tegite la walua me hatavivile larova e Jon iga, "Larova eme ge gogala la ba bubumoli eme ge hiloa? Amuto ge hilo la lolovi? ²⁵ Eme ge gogala ge hilo larova? hiloa, asoge amuto ge goio ge hilo la kairobo ale taritigi sesele tabuli oilo la pales te King. ²⁶ Alamoli larova eme ge gogala ge hiloa? E Propet? sesele, Eiau veiamu, ale loata lou te Propet.

²⁷ Tela tahalo ale la merera te Deo weweia egite agoa, 'Hiloa, Eiau baha la merera taku mamuga la lalagumu , ere ge raragi la gaurumu mamuga taume.' ²⁸ Eau weiamu, E Jon pepe tomi egite la walua otalo la magasa. Alamoli la tahalo pou bakisi oilo la kingdom te Deo eia uru tava le Jon. "

²⁹ (Mai egite la walua me hatavivile loloa maie, egite la walua la ilabi la takeis tai, egite veipalea maie e Deo tahoka la wagarila, lavula egite baptais tela limale Jon. ³⁰ Alamoli egite Parisi me gite la walua la mari la lo egite kama masaga te Deo ge guvi tegite, lavula egite kama baptasi loio la lima le Jon. )

³¹ "Te lawa, eia, koramuli Eiau ge wahiloa gite la walua me hatavivile tela imala aleie?Larova egite masagea? ³² Egite mai egite guliki legebalala oio la pougolula, egite popou tatola soio tegite isasa egite weimaie, 'Amite pusu e vigogo tamuto, amuto kama tilia. Amite babau la bilau la vailo gogorila,amuto kama tali.'

³³ E Jon ale Baptasi gomai eia kama alali la beret eia kama liliu la wain, emei wei maie, 'Eia tahoka la kalulu kama kokora. ' ³⁴ E Latu la Tahalo gomai alali eia liliu, emei wei maie, 'Hiloa, eia la tahalo lailali la tahalo la ilu tai, eia tabaragite ale ababi la takesi egite ale igigo la pekato tai!' 35 Alamoli la maga te Deo ale tegite guliki tomi. "

³⁶ E Parisi isasa tahi e Isus ge gomai ge ali vikapopo leia. Laimala e Isus tiroro soilo laluma te Parisi, eia pou oata la poro la ilali ge ali. ³⁷ Igotigi, la tavile isasa oilo la taon alele igigo la pekato. Mai eia rovia maie eia pou oata la poro la ilali oilo la luma te Parisi, la tavile abi la alabasta ja la weli ale malivili. ³⁸ Latavile magiri mulimuli hagavi la wahala, taitali ,latavle soko la vuluhi la vahala la masalila , latavile surubi la masalila la iwu la gamala eia piu la wahala eia sabubu la ueli ale malivili.

³⁹ Laimala egite Parisi tola e Isus ge gomai hilo aleie, " Eia lou gabutala ,wei maie, "Mai la tahalo aleie e propet, mulimuli eia ge rovia eia erse-tavile male vimar eia, aleie la tavile la ilago la pekato."

⁴⁰ E Isus kolia mera soio tetala ,"Simion , eiau tahoka la merera ge weiamu."

Eia wei maie, "Wei-age, Titsa!" ⁴¹ E Isus weia maie, "Ale teisasa la salaytu ilima, ale isasa la bari ilima. ⁴² Egite kama lotoa soio tetala, eia lube la iruru tegira. Male ,ere tegira ge masag seselea?" ⁴³ E Simion koliala aveimaie, " Eiau weia la tahalo ale heletaro uru sesele la makoda tetala. " E Isus weiala maie, "La gabutalamu matate. " ⁴⁴ E Isus vulorivu eia hilo la tavile eia veiale Simion,"Eme hilo la tavile ale. Eiau tiroro soilo la luma taume. Eme kama abiagu lalalu tela vahagu, alamoli la tavile vuhi la vahagu la masalila eia surubila la ivula. ⁴⁵ Eme kama piu eiau, alamoli eiau gomai eia kama maila la piu la wahagu. ⁴⁶ Eme kama ueli la gamagu la ueli,alamoli la tavile ale ueli la wahagu la ueli la pepium . ⁴⁷ Eala maie Eiau weiamu, la pekato tela tavile, ausu sesele, e Deo abitaro tia —la masagala tetala urusesele. Alamoli ale isasa abitaro moli bakisi la pekato, la masagala bakisitai. " ⁴⁸ Mulimuli eia weia la tavile, "La pekato taume akaluvuti. " ⁴⁹ Egite la walua ale pou oata la poro egite vikara kabili tegite lou, "Ale ere ge abi taro la pekato?" ⁵⁰ Mulimuli e Isus weia la tavile, "La tautau-lailo taume himahuli me. Tuga vikapopo la tia madidila. "

Chapter 8

¹ Mulimuli bakisi e Isus soko la tuluga la baba oio la citi me la maututula, eia valolo eia veipala la gospel tela kingdom te Deo. Egite ale savulusa gete lua vikapopo leia, ² la tavile pala eia igotigi la ilea tetala eia kumuli la kalulu kama kokora :E Maria egite tolala e Makdalena, pala e Isus kumuli livitu la kalulu barabara sogala; ³ E Joanna, e rutule kusa, la tahalo la baumuli la papaga te Herod, Susana;megite isahari lou,ere lou, gogala tela gila-bulabu, abia gite isahari la papaga mai egite kama tahoka.

⁴ Egite la walua me hatavivile la baba gomai vikapopo, la valua isahari gomai tetala ilua mulimuli ilua lou,eia wei la merera : ⁵ " La tahalo isasa goio pigi la vavua la wit. Mai eia galua, isahari paru oio la gauru egite toea la vaha gite, la malumalu gomai ali egite. ⁶ Isahari paru la humu, eia kusi soata, ale paru la magasa, lavula lalalu ouka.

⁷ Isahari paru kabili la mamota, isahari kusi vikapopo la mamota. ⁸ Alamoli isahari paru oata la magasa ale taritigi la vavuala isahari salatu isasa vikapopo isahari lou. "Mulimuli e Isus weia la papaga tomi, eia tola sogala, la tahalo tahoka la gavusala eia ge lolo, kora eia ge loloa. "

⁹ Egite la bilaha tetala tahia la merera eia weweia. ¹⁰ Eia veia, "La gabutala ale tabuli kokovu tela kingdom te Deo eia abiamu, alamoli tegite sapolo eiau weia la mera kokovula, hilo egite mai eme kama hiloegite, egite loloa alamoli egite kama rovia.'

¹¹ Igoe eiau ge weimuto la vuhula merera kokovla: La vavua ale la merera te Deo. ¹² La vavua la wit ale paru la gauru ale egite ale laba-gelegele , alamoli e satan gomai abitaro la merera loio la hatmu eala maie egite kama ge tautau-lailo me egite abi rivu egite. ¹³ Egite la wit ale paru la humu egiteu moliele, egite ale lolo la merera, egite abi la merera vikapopo la sagegela. Egite kama tahoka la uagite; egite tautau-lailo moli, oio tela imala la tilov egite ge paru sogala.

¹⁴ La vavua la wit ale paru kabili la mota tahoka la ororola ale la walua ale lolo la merera, mai egite tuga la tuluga tegite, egite sekim egite isahari ababi la wati ala egite momoge tela mahuli alie, amai la wawua la obu ale kama masola tigi. ¹⁵ Alamoli la wit ale paru oio la magasa bubumoli, ale egite maie, lolo la merera vikapopo vei seselela mai la hatemu malimali, egite tabuli wagari egite oio wawua. "

¹⁶ " Isasa kama viroko la-lamu taurola la disi o taua otalo la poro. Ouka, eia taua oata la muli la-lamu mai egite tomi ge tiroro ge hilo la hagala. ¹⁷ Mai ouka la papaga isahari kama tabuli kokovu mai egite kama ge hiloa, la paga isasa kama tabuli kokovu mai egite kama ge rovia ge gomai tela matagaga. ¹⁸ Lolo tigiselea, mai teale isasa ere tahokati, abilouala isahari lou,mai egite ale kama tahoka, mai eia gabutala eia ge abi taroa loio tetala."

¹⁹ E tilala me tabarala gomai tetala, egite kama gomai hagavi tetala lavula egite usu sesele. ²⁰ Eia veia gite, "E tilamu me tabaramu magirigiri ogala, poutali eme ge hilomei. " ²¹ Alamoli e Isus kolia weia gite maie, "E tilagu me tabaragu ere lolo la merera te Deo eia ge igoa. "

²² Lalogo isasa eia sae te boti vikapopo tomi le gite la bilaha, eia veia gite maie, "Etato goio tela pepe la magolilo. "Eiala egite goio. ²³ Alamoli egite sel sogala eia ge mavuta. La lolovi isauru guvi oata la magolilo, la uaga tegite volu lalalu, egite ga tilomu.

²⁴ Mai e Isus ' la bilaha gomai tetala egite paloa, veimago, "LaUru!LaUru! etato ga pehoti!" Eia hiliti merataro la lolovi mela lalalu, la lolovi mela lalalu peho, lalalu kamati hiliti. ²⁵ Mulimuli eia veiagite, " La tautau-lailo tamuto oiove?" Alamoli egite taga egite gabutala papahi, egite tahi egite isasa, "Ale lavaie, amera taro la lolovi mela lalalu, egite lolo la merera tetala?"

²⁶ Egite sel soio la mautu e Gerasa, loio la pepe lalalu oio e Galili. ²⁷ Laimala e Isus toa la magasa, la tahalo isasa oio tela taon alele guvi tetala eia tahoka la kalulu kama kokora. A guvi tabati tetala eia kama kairobo la vovola, mai eia kama mou oilo la luma alamoli oilo la liba.

²⁸ Laimala eia hilo e Isus, eia tali sogala boru mamuga tetala eia tola vagari sesele,"Larova eme ge igoa taku, Isus, Latu Le Deo Oata Sesele? Eiau tahime, eme umala igobara bara eiau." ²⁹ E Isus kumuli la kalulu kama matagaga ge gogala tela tahalo. A tagara usu egite sakitola laimala la sen,eia sagi-mautua la sen eia masaga ge pou oilo la magasa, eia ge sagi mautu la sen eia masaga ge kavou soio la ba ale la valua kama ovola.

³⁰ E Isus tahi eia, " Laisamu ere?" Eia veia,"Ligen,"egite la kalulu usu oio tetala. ³¹ Egite la kalulu barabara tataha umala babaha egite soio la lulu la vuhula ouka.

³² La karakara la bolobolo alali oio la pepela gove. La kalulu barabara tatahia ge bahataro egite soilo la bolobolo, eia abia gite la vikara mata gagala. ³³ La kalulu barabara gogala tela tahalo eia goio tela bolo,egite hari vagari sotalo la leleme egite tiolmu.

³⁴ Egite la walua ale bomuli la bolo egite hilo la paga guvi, egite hari soio weia gite larova guvi oilo la taon oio la ba ale mave tai. ³⁵ La walua me hatavivile egite gogala hilo la rova guvi, egite gomai te Isus egite pamuli la tahalo ale la kalulu barabara gogala tetala. Eia popu otalo la vaha le Isus, la walua me hatavivile hiloa ; egite taga.

³⁶ Egite ale hiloa weia gite la valua ale tahoka la kalulu barabara egite guvi tigiti. ³⁷ Mulimuli egite la walua me hatavivile tela mautu e Gerasa egite tahi e Isus ge heletaro egite, mai egite hilo larova guvi egite taga. Mai eia goio tela uaga egite pou rivu

³⁸ La tahalo ale tahoka la kalulu barabara heletaro eia tahia ge goio tomi leia, alamoli e Isus baha rivua, weiala maie, ³⁹ "Beuriva soio la mautu taume weia gite la papaga tomi e Deo igoa taume. "La tahalo tuga soio, eia veia gite tomi ale oio la taon larova e Isus igoa tetala.

⁴⁰ Igoe mai e Isus beuriva, lavalua me hatavivile kaka tavu eia, mai egite tomi potatali eia. ⁴¹ Sautola, la tahalo laisala e Jairus,isasa tegite ale mamuga la luma la kilaka, gomai boru la vaha le Isus, eia vei vagariala ge gomai tela luma tetala ⁴² lavula eia tahoka e latula hatavile, la tavile tahoka la liavala savulusa gete lua, aga pepeho. Laimala e Isus tatuga soio, la karakara la valua me hatavivile vikapopo tomi eia.

⁴³ Igoe la tavile isasa oio la kasoso polopolo la vovola igaga la liavala savulusa gete lua eia pigi tomi la wati , alamoli eia kama tartigi loio tela tahalo isasa. ⁴⁴ La tavile vulo lotigu te Isus eia pilau moli la pepela kairobo tetala, karutu moli la kasoso kamati saisali

⁴⁵ E Isus vei maie, "Ere sesele pilau eiau?" Egite kama veipalea, E Pita wei maie, "Tahalo Uru, la lolo la valua me hatavivile vikapopo tomi le mei egite tutubu tegite lou oio taume tai. " ⁴⁶ Alamoli e Isus wei maie, Isasa pilau eiau, maie Eiau rovia la wagarigu lomai taku agogalati."

⁴⁷ Me la tavile rovia eia kama ge tarikokovu, eia gomai la vovola pariri eia boru mamuga tetala. Oilo la kalulu bibila tegite la walua me hatavivile eia veipala larova guvi tetala eia pilau eia ala mai aia karutu moli eia tartigi. ⁴⁸ Mulimuli eia veia la tavile, "La tavile, la tautau-lailo taume moli igotigi eme. goio vikapopo la tia madidi la. "

⁴⁹ Laimala eia solo vigagia, la mulugaluga la luma la kilaka isasa loio, veimaie, "E latum hatavle a pehoti. Umala abiala tahalo uruele la tikumula. " ⁵⁰ Alamoli laimala e Isus loloa maie, eia kolia le Jarius,"Umala tataga;eme tautau-lailo, la tavile ge mahuli. "

⁵¹ Laimala eia gomai la luma, eia kama masaga isasa ge tiroro tomi leia, eia puli e Pita e Jon e Jems, me tamala me tilale guliki bisiele. ⁵² Igoe egite la walua me hatavivile tomi gomai guviti la luma, alamoli eia veia, "Umala taitali;la tavile kama peho eia mavuta." ⁵³ Alamoli egite lege leia, egite rovia maie latavile pehoti.

⁵⁴ Alamoli eia sautola la limala tavile eia tolea, wei maie, "Guliki, hiliti soata!" ⁵⁵ La kalulu la tavile beuriva, mela tavile igoharimoli eia hiliti soata . Aia weia gite ge abiala lailali ge ali. ⁵⁶ E tamala me tilale guliki bisiele egira karutu sele, alamoli eia vei vagaria gite umala weiale isasa mai larova guvi.

Chapter 9

¹ E Isus tola egiteu e apostel,savulusa gete ilua te tala gomai ge vikapopo,eia abia giteu la vagarigarila me namba soio tegiteu,egiteu koramuli ge kumuli la kalulu kama kokora me ge igo tigi lailalea. ² Me eia baha egiteu ge valolo la merera te la kindom te Deo,me ge imahuli lailea ale papahi.

³ Me eia veia giteu maie,amuto umala abi isasa la paga vikapopo le amuto,la imamala amuto goio.Amuto umala ababi la tilalau la wati,o lailali me la kairobola tamuto. ⁴ Ere isa la luma amuto goilo ovola,amutou pou oilo vola kara maie amuto ge tuga.

⁵ Ala moli la valua me hatavivile la mautu isasa kama ge puli amuto.Amuto heletaro la ba alele me amuto tuga.Ala moli la imala amuto masaga ge tuga,amuto ge rauvei tomi lamaroa la magasa oio la vaha mutou.Egiteu koramuli ge rovia maie,egiteu tahoka la tikumula oio la vulovulola ale egiteu igoa. ⁶ Eiala maie egiteu e Apostel hele taro e Isus me egiteu goilo la mautu,egiteu valolo la merera,vahilitil lailea te la valua me hatavile oio la baba tomi.

⁷ Herot,eia isasa la mulugaluga maie gavana te la ba e Galili,eia lolo tomi la papaga e Isus igoa.Eia gabutala papahi la rova isahari veia,Jon te la vuluhi eia hiliti rivu loio te la pileho. ⁸ Me isahari veia,Elaisa gomai guvi mata gaga lou,me isahari veia e profet ale pala hiliti rivu lotalo la liba. ⁹ E Herot vei maie,"eiau barautu la loho le Jon,alamoli la tahalo alele eia ere,eiau lolo la rere la eia igo la papaga usu?"Me Herot veia ge iloa.

¹⁰ Egiteu e Apostel beurivutia,egiteu veia le Isus la papaga tomi egiteu igoa.Me e Isus puli egiteu e Apostel vikapopo le eia,egiteu polo kokovu goio isa la taon,laisala e Betsaida. ¹¹ Ala moli usu la valua me hatavile lolotia maie e Isus goio e Betsaida,me egiteu tilimulia.E Isus sagege maie egiteu tililmuli eia,me eia valolo la merera la kindom te Deo soio tegiteu,me eia vikalivu lailea te la valua me hatavile.

¹² Lapaga maulaviti,me egiteu savulusa ge te ilua e Apostel goio te Isus,veiala maie,"la ba ale tato pou ovola la tahalo isasa ouka,ala mae eme ge baha la valua me hatavivile soio la mautu ale hagavi,me egiteu koramuli ge pamuli la luma la mavutala,me ge pamuli lailali tai." ¹³ Ala e Isus koli rivu la merera tegiteu maie,"amuto ge abia giteu lailali".Me egiteu e Apostel vei maie,"amite tahoka ilima la bereti me ilua laia.Me age kora muli la valua me hatavivile ale,amite ge loto lou isahari lailali age koramuli egite." ¹⁴ (La giligi la valua me hatavivile a faiv tausen.)Me e Isus veia giteu e Apostel tetala maie,vikapopo savulu lima la valua me hatavivile te la grup isasa,hipou egiteu te la ba la vikapopola.

¹⁵ Me egiteu e Apostel igoa maie e Isus veia giteu. ¹⁶ E Isus abi ilima la bereti vikapopo laia ilua,me eia mata soata e Heven me eia kaka,eia kaka kalivu,me eia putu bisisi la bereti me laia,eia tabaria kabili tegiteu e Apostel.Me egiteu tabaria soio te giteu la valua me hatavivile. ¹⁷ Egiteu ali,me egiteu maru sesele.Egiteu tau vikapopo la makara lailali,me egiteu tovo la kela la savulusa ge te ilua.

¹⁸ La imamala isa e Isus sekela kakatabou oio,egiteu e Apostel vikapopo tomi le eia,me eia veia giteu maie,"egiteu la valua me hatavivile veia eiau ere?" ¹⁹ Egiteu e Apostel koli la merera maie,"isahari veia eme e Jon te la vuluhi,ala moli isahari veia eme Elaisa,me egiteu isahari veia eme e isa e profet te ale pala ale hiliti rivu lou."

²⁰ Me e Isus tahi egiteu e Apostel maie,"ala moli amuto lou viea eiau ere?"E Pita koli la merera maie,"eme e Krais,latu le Deo ale mahuli la imamala bibi." ²¹ E Isus vikara vagari ge umala ge veia giteu la merera ale, ²² Eia veia giteu maie,"latula tahalo ge bole la tikumula tomoli me egiteu la gama la valalua me egiteu e het pris me la valua la veimari la totorobola.Me egiteu ge bili eia,ala moli mulimuli la logo itolu eia ge hiliti rivu lou."

²³ E Isus veia giteu maie,"mai isasa masaga ge tilimuli eiau,eia ge tau eia sotalo sesele la imamala tomoli me ge tilimuli eiau. ²⁴ Lavula,mai isasa masaga ge sautola la mahulila,eia ge kokovu.Ala moli mai isasa ge heletaro la mahulila te laisagu,eia ge abi la mahulila ale te la imamala tomi. ²⁵ La rova taritigi ge guvi,maie moli la tahalo isasa ge vikapopo la papaga la magasa,la mahulila ge kokovu?

²⁶ Mai moli la tahalo ge mahela la isagu me la merera taku.Eia latula tahalo alele,la imala ale ge gomai ge vikapopo la marasala tetala,me la marasala te tamala me tegiteu e holi Angelo. ²⁷ Ala moli eiau vei sesele amutou,isahari tamutou souka ge peho,me amutou ge hilo la kindom te Deo."

²⁸ La logo iwalu mulimuli e Isus vei la merera ale,eia puli e Pita,e Jon,me e Jams,me egiteu goata la olu ge kaka. ²⁹ La imamala eia oio kaka,la lagula vulo,la kairobo tetala kea lovolovo.

³⁰ La tahalo ilua merera vikapopo le eia,ale e Moses me Elaisa. ³¹ Egirua guvi vikapopo la marasala te Deo,me egirua mera tomi le Isus te la tuluga tetala ale age heletaro la magasa.Me eia ge vaharia soio e Irusalem te la kaluvuluvula

³² E Pita vikapopo ilua e Apostel egiteu mavuta peho,la imamala egiteu hagolo,egiteu ilo la marasa le Deo,me la tahalo ilua magirigiri vikapopo e Isus. ³³ La imamala la tahalo ilua heletaro e Isus,e Pita vikara soio te Isus,"Masta,a taritigi tegatou ge pou omaie.Etato ge voku itolu la luma,isa taume,isa te moses,me isa te Elaisa."(Eia kama rovi lava eia veveia.)

³⁴ La imamala e Pita soloio vikarakara.La sosobu ale kakea taurobo egiteu,me egiteu taga la imamala ale egiteu goilo la sosobu. ³⁵ La golu isa loilo la sosobu gogala tegiteu,vikara maie,"Ale latugu,Eia la tururiri;lolo eia." ³⁶ La imamala la golu vikara kalivu,e Isus sekela moli oio popou.Me egiteu pou makovu, me egiteu kama veia giteu la tahalo isasa larova egiteu iloa.

³⁷ La logo isasa mulimuli,te la laimamala ale egiteu loio la olu,la valua me hatavivile gomai ilo e Isus. ³⁸ La tahalo isasa kabili tegiteu la valua me hatavivile tola sogala,vei maie,"tahalo la veimari,gogo eiau me suli e latugu,e latugu hatamale isa moli. ³⁹ La imamala la kalulu kama kokora goio tetala,eia tola lalahu,la kalulu kama kokora igo eia pariri bara,me la kaputela volu oilo la ilola.Ativura te la kalulu alele ge heletaroa me a igo la vovola kakali lahu. ⁴⁰ Eiau viea giteu e Apostel taume ge kumuli la kalulu alele,ala moli egiteu kama koramuli."

⁴¹ E Isus koli rivuala maie,"amuto la valua me hatavivile kama tahoka la tautau la ilo,tagara iriva eiau ge pou vikapopo amutou ge abi la tikumu tamutou?Puli latumu somaie." ⁴² La imamala e abisi gomai hagavi te Isus,la kalulu kama kokora labe eia sotalo la magasa,me eia pariri.Ala moli e Isus kumuli la kalulu ale kama kokora me e abisi taritigi rivu lou,me e Isus puli rivuale tamala.

⁴³ Egiteu la valua me hatavivile ilo la vagarigarila te Deo me egiteu karutu bara sesele.La imamala egiteu oio gabutala papahi te la papaga ale eia igoa guvi,me e Isus vikara soio tegiteu e Apostel," ⁴⁴ La merera ale ge goilo la gavusa mutou,egiteu la valua ge tau latula tahalo soio te la lima giteu la gima." ⁴⁵ Ala moli egiteu e Apostel kama rovi larova eia veveia.Me egiteu kama rovi la masivo la merera ale eia pigia,me egiteu taga la tilahi e Isus la vuhu la merera aleie.

⁴⁶ La imamala isahari mulimuli egiteu e Apostel vikorosi kabili tegiteu lou,maie ere ge guvi maie la mulugaluga tegiteu. ⁴⁷ Ala moli e Isus roviti la gabutala giteu.E Isus puli isa bisi e guliliki me eia taua la balila ⁴⁸ me eia vikara soio tegiteu maie,"maie isa ge tola sagege e abisi te la isagu,eia tola sagege eiau;me ere tola sagege eiau,eia tola sagege la tahalo ale baha eiau.La tahalo ale laisala ouka kabili tamuto tomi eia muga amutou."

⁴⁹ Me e Jon koli rivuala maie," tahalo la veimari,amite ilo isasa kumuli la kalulu ale kama kokora te laisamu,amite mera taroa eia kama isa tamiteu." ⁵⁰ Me e Isus veia giteu maie,"umala mera taroa,la tahalo kama igo la iruru soio taume,eia tamutou."

⁵¹ La imamala gomai hagaviti e Deo ge puli e Isus soata e Heven, me eia tau la gabutalala ge goio e Irusalem. ⁵² Eia baha egiteu lavalua la vahari la merera mamuga tetala,soilo la mautu isa oilo e samaria ge raragi la papaga tomi tetala. ⁵³ Ala moli la valua me hatavivile oio la ba e samaria kama masaga e Isus ge goio,ilava eia tau la gabutatala ge goio e Irusalem.

⁵⁴ La imamala e Apostel Jams me Jon ilo ale,egirua vei maie,"Deo,eme masaga amite ge tahi e Deo ge baha la havi loata e heven ge gotalo,ge selu la valua ale?" ⁵⁵ Ala moli e Isus rebukim egiteu te la merera ale egiteu pigia, ⁵⁶ Me egiteu heletaro la mautu ale me egiteu goio la mautu sapolo.

⁵⁷ La imamala egiteu tatuga la gauru,isasa vei maie soio te Isus,"eiau ge tilimuli eme te la ba tomoli eme ge goio ovola." ⁵⁸ Me e Isus veiala maie,"la paia hou tahoka la muli la mavutala,me la malu tai tahoka la loa giteu,ala moli e latu la tahalo eia kama tahoka la luma ale ge tau la gamala ovola."

⁵⁹ Me e Isus veiala tahalo isa lou maie,"tilimuli eiau."Ala moli la tahalo veiala maie," Deo,mamuga, eiau ge goio ge ulai muga e tamagu." ⁶⁰ Me e Isus veiala maie,"korale egiteu ale peho ge ulai rivu egiteu ale peho.Ala moli ale taume,eme ge goio ge veipala la kindom te Deo oio la ba tomoli.

⁶¹ Me la tahalo isapolo vei lou maie,"eiau ge tilimuli eme,Deo,ala moli mamuga,eiau ge goio ge tataro muga egiteu ale oio la ba taku." ⁶² Me e Isus koli rivuala maie,"la tahalo ale sautola la stia me la imamala tomi eia mata sotigu,la tahalo alele eia kama koramuli ge igo la igogolu te Deo."

Chapter 10

¹ Gageie muli-muli lapapaga tomi, la Uru (Lord) turi savulu-vitu isahari, baha taro egite sogala ilalua mamuga tetala tela taon la mautu eia lou ge tuga soio. ² Eia veia gite, "Lailali a ususele, alamoli la tahalo la igogolu kama usu. Ala maie tahi la Uru(Lord) e tama la mahuma ge bahataro isahari la tahalo la igogolu.

³ Goio la gaurumu. Hiloa, Eiau baha emei sogala mai la sipsip soio kabili tegite la paiahou. ⁴ Umala abi usu la baki,o la bek la raolila, o la vahapolo, umala laharo soio te isasa la gauru.

⁵ Laluma aie mave eme tiroro, igo hari wikara, Mai la tia-mdiidi oata laluma aleie! ⁶ Mai la tahalo la tia-mdiidi oio la ba alele, la tia-mdiidi taume ge sivo loata tetala, mai ouka, age beurivua somai taume. ⁷ Poumoli oilo la laluma alele, ali liu larova egite abia, la tahalo la igogolu a koramuli ge abi lamapa. Umala goio laluma ale o laluma aleio.

⁸ Mai amuto goilo la taun, egite ge pulime, ali larova tau mamuga taume ⁹ himahuli lailea oio la balele. veia gite,'La kingdom te Deo gomai hagavi taume.'

¹⁰ Mai eme goio la taun egite kama ge pulime, goio la gauru ale bisisi veia gite, ¹¹ 'La magasa la taun tamuto ge savula taroa loio lailo la puligu ge vahiloamu! Alamoli rovi aleie:La kingdom te Deo gomai hagavi.' ¹² Eiau weiamu maie oata tela logo la koti age urusesele maie Sodom oio la taon.

¹³ Sore sesele, Korain, sore sesele, amuto e Betsaida! Mai la igogolu ale uru mai eme igoa oio la limamu a guvitai oio Tair me Saidon, pou oilo la kamilato mela buburo. ¹⁴ Alamoli a taritigi la tikumula te Tairm me Sidon ge lapumatatea oio taume. ¹⁵ Emei, amuto e Kapeniam , amuto veia egite ge vaisale amuto soata heven? Ouka,eme ge gotalo sesele la ba la Pileho.

¹⁶ Ere isasa ge lolo emei ge lolo tai eiau, ere kama masaga emei eia kama masaga eiau tai, ere kama masaga eiau eia kama masaga ere bahataro eiau somaie. "

¹⁷ Egite savulu-vitu beuriva vikapopo la sagegela, weia, "La Uru(Lord,) ala moli egite la kalulu barabara egite avetalu tegato tela isamu."

¹⁸ E Isus weiagite, "Eiau e Satan boru loata e heven mai la sima.

¹⁹ Hiloa, Eiau abiamu la vagariala ge toa la gamale satan mela komakilu, vikapopo la vagariala tegite lagima, la pagaisa kama ge tolome. ²⁰ Umala sele sagege maie , alamli la kalulu avetalu lotalo taume, alamoli sagege sesele la isamu guviti oilo e heven. "

²¹ Vikapopo la imala alele eia sagege uru-sesele oilo te Holi Spirit, a weia, "Eiau vaisale emei, Tete, la Uru (Lord) le heven me la magasa, lavula eme merataro la papaga loio tela gabutala ale taritigi ge viguvia tegite ale kagabutala titigi, mai egite bisisi. Sesele, Tete, eme tilimuli la gabutala taume igoa maiele."

²² " Lapapaga tomi piligia somai la limagu Tete, isasa kama rovia maie Latula vaisale e Tete, isasa tamai kama rovia maie e Tete vaisale e Latula mai egite ale e Latula turi egite ge vahilo eia soio tegite."

²³ Mulimuli eia vulo-rivu soio tegite la bilaha aveia gite igotigi, "Eiau toitigi sesele egite ale hilo la paga amuto hiloa. ²⁴ Eiau weiamu, usu egite propet me egite King masaga sesele larova amuto hiloa, egite kama hiloa, egite tai kama lolo lava amuto loloa, egite kama lolo egite. "

²⁵ Sautola,la tahalo la mari tela lo magiri veia ge tovo eia, a weia, "Tisa, larova eiau ge igoa ge abi la mahuli-bibila ?"

²⁶ E Isus veiala maie, "Lava egite agoa oilo la lo?Eme gigia mave?"

²⁷ Eia abiala la ensa a weia, "Emei ge masaga la Uru (Lord) e Deo oilo la hatemu sesele, vikapopo la sol,vikapopo la vagariala, vikapopo la gabutalamu, megite tabara-baramu tai mai eme tai. "

²⁸ E Isus weiala, "Eme kolia tigia. Igo aleie, eme ge mahuli. "

²⁹ Alamoli eia ,kama masaga egite ge rovi eilou,weia le Isus, "Ere isasa maie tabaragu?" ³⁰ E Isus kolia weiala maie,"La tahalo eia ge gotalo e Jerusalem e Jeriko.Eia boru kabili tegite ale pakali-kali, egite abitaro tomi la papaga, egite kuea, egite bolea pigia otalo hagavi ge peho.

³¹ Laimala isasa la mulugaluga tegite patere tuga sotalo la ba alele, mai eia hiloa, eia polo-pepe loio la galela isasa. ³² Mai-moli la tau Livai isasa, mai eia gomai la ba alele hilo eia, polo-pepe loio la ba isasa lou.

³³ Alamoli la tau Samaria, eia tuga la ba malau, gomai la ba ale eia ovola. Laimala eia hiloa, eia hiliti vikapopo la tia-gogorila.

³⁴ Eia tuga hagavi soio tetala, tigitaro la ueli la wain oio la kakalila. Eia hipoua oata la donki tetala tetala lou, eia vaharia soio la luma tegite la moimosi, eia baumulia tigia. ³⁵ La logo isa polo eia abi ilua la siling, eia abiala tahalo la luma, eia weiala , 'Bomuli mugea, iriva eme pigi-loua,eiau ge beua, Eiau ge kolirivuamu .'

³⁶ Emei gabutala mave loio tegite ale boru kabili tegite ale pakalikali?"

³⁷ Eia veia, "La tahalo ale vahilo al tia-mdiidi soio tetala. "

E Isus weiala maie, "Eme tuga igo larova eme igigoa. " ³⁸ Igoe laimala egite tuga soio, eia tiroro soil tela mautu, la tavile la mautu laisla e Marta sagege-roboa pulia soilo la luma tetala. ³⁹ E hatavilela isasa laisala e Maria, eia pou lavha la Uru(Lord) eia lolo la merera ⁴⁰ Alamoli e Marta gabutala papahi ge raragi la tilivu lailali. La tavile gomai te Isus eia weia maie, "La Uru (Lord) eme kama gabutala maie hatvilegu hele taro eiau eia ge gabutala moli eia? Alamoli weiala ge koli eiau. " ⁴¹ Alamoli la Uru(Lord) kolia weia la tavile, "Marta ,Marta, eme gabutala papahi la papaga ale ususu, ⁴² alamoli la paga isasa lapaga akma wagari. E Maria gabutala lava a taritigi, a kma ge abitaroa loio tetala. "

Chapter 11

¹ Aguviti la logo isasa e Isus Isus kakaka oio la ba isasa, la imala eia kaluvu, isasa lou tegite la bilaha weiala maie, "La Uru(Lord),veimari amite ge kaka maie Jon veimari egite la bilaha tetala. "

² E Isus weia gite maie, "Mai eme ge kaka maie, 'Tete, mai la isamu ge visale ge togoa. La kingdom taume ge gomai.

³ Abia-mite lalogo isasa la bret tela logo aleie.

⁴ Abitaro la iruru tamite o lapekato, mai amite abitaro lairuru tegite isasa ale kama tartigi tai amit. Eme umala tauamite soio la iruru."

⁵ E Isus weia gite maie, "Amuto ere tahoka e vikilipi, ge goio tetala galogo, emi ge weiala maie, 'Vikilipi, abiagu itolu la bret, ⁶ mai e vikilipi taku masaga ge goilo tela gauru ,e Iau kama tahoka isa-lapaga ge pou mamuga tetala '? ⁷ Alamoli isasa oilo koli-ala weiala maie, 'Umala abiagu la tikumula. La mata eia kapiti,emi e latugu, vikapopo leiaue, eia oilo la poro. Eiau kama koramuli ge hiliti ge abiamu la bret soio taume. ' ⁸ Eiau veiamu, mai eia kama ge hiliti ge abiamu la bret soio taume lavula eme vikilipi tetala, lavula eme rovi-seselea , eia masagea ge hiliti ge abiamu la bret lavula eme masaga sesele.

⁹ Eiau masaga ge veiamu, tahi, eia ge abiamu, pamulia,eme ge pogea;tutu,age kope soio taume. ¹⁰ Mai egite ge tahi la tahalo ge abia; mai egite ge pamulia la tahalo ge pogea;mai la tahalo ge tutu,age kopea.

¹¹ Mai e tete vikapopo tomi le me,mai e latumu ge tahime laia, ge abiala la pase kama laia? ¹² Mai eia ge tahi la hatolu, eme ge abiala la komakilu soio tetala? ¹³ Male-moliele, mai eme ge tahi ale kama tartigi eme ge savela mave me ge abiale latumu la givft ale tarigi ,ge iriva lou tamamu ge abiamu loata e heven ge abial e Holi Spirit soio tegite ale tahia?"

¹⁴ Igoe e Isus kumuli-taro la kalulu kama kokora ale kama vigagia, la imala la kalulu kama kokora gogala, la tahalo ale kama vigagia a vigia, mela valua me hatavivile sagege. ¹⁵ Alamoli la valua me hatavivile veimaie, "Ale Belzebul, la mulugaluga tegite la kalulu kama kokora, eia kumuli gegite la kalulu kama kokora sogala."

¹⁶ Egite isahari tovo eia egite tahia ge igo isasa la tovo-laila loio e heven. ¹⁷ Alamoli e Isus rovi la gabutala gite isasa,"La kingdom tabari eia lou alagutigi, la luma ge tabari eialou akage taritigi.

¹⁸ Maie Satan ge tabari eialou, mave la kingdom ge magiri? Mai eme weia Eiau kumuli la kalulu kama kokora maie Belsebul. ¹⁹ Mai Eiau kumuli la kalulu kama kokora maie Belsebul , mai ere tegite ale tilmulime ge kumlia sogala? Lavula alie, egite masaga ge guvi la tahalo la lolo la koti. ²⁰ Mai Eiau ge kumuli la kalulu sogala tela vagari le Deo, muli-muli la kingdom te Deo ge gomai taume.

²¹ Mai la tahalo isasa tahoka la wagarila ge magiri robo la luma tetala, la papaga tomi taritigi moli, ²² Alamoli mai la tahalo ale wagari polope eia, la tahalo ale wagari abitaro la wagarila ala mai la tahalo tahoka la tilogo eia la tahalo ge abi la muli. ²³ Ale isasa kama vikapopo le eiau eia mukupile eiau, me ale isasa eia kama vikapopo tomi la wagarigu.

²⁴ La kalulu ale kama maroka hele taro la tahalo,eia goio la ba alele la pita mamata la ba age mou ovola . kama koli isasa, eia veia, Eiau masaga ge beurivua soio la luma Eiau loiovola. ' ²⁵ Eiau beuriva ,eiau hiloa maie laluma egite sapea sogala tau tigi la papaga. ²⁶ Mulimuli eia goio puli lou ivitu la kalulu kma kokora sesele leia egite gomai ge pouele. Mulimuli la vulovulola la tahalo alele kama ge kokora mai ale mamuga. "

²⁷ A guvi maiele, mai eia veia la papaga alele, la tavile isasa tola vagari loata tegite eia viala maie, "La tavile ale pigome eia abiamu la susu,eia ge sagege. "

²⁸ Alamoli eia veia, "Taritigi, tegite ale lolo la merera te Deo egite tilimulia. "

²⁹ Mai la walua me hatavivile usulou gomai, e Isus soko la merera, "La valua aleie kama tartigi la valua ale. Egite tahi ge hilo isasa la maki--saen, egite masaga ge hilo isasa la maki ale mai te Jona. ³⁰ Mai e Jona ale la saen tegite Ninive, mai e Latu la Tahalo ge guvi mai la saen tegite la walua me hatavivile.

³¹ E Quin le saot ge hiliti la koti vikapopo la tahalo tela imala aleie , la tavile loio tela kaluvu la magasa ge hilo la maga te Solomon,ge hiloa, isasa omaie vikapopo le Solomon eia omaie.

³² La tahalo loio Ninive ge magiri oio la koti vikapopo la valua me hatavivile ge vipou bara egite, mai egite vulo tela valolo la te Jona, ge hiloa,isasa uru tavua le Jona eia omaie.

³³ Isasa uka,ge viroko la-lamu , ge takovua ouka ge taua lotalo la tilovolovo, alamoli la obu la-lamu,mai egite ale ge tiroro ge hilo la matagaga. ³⁴ La matamu la-lamu la vovomu. Mai la matamu ge taritigi, la vovomu tomi ge tahoka la matagaga. Alamoli mai la matmu kama ge taritigi, la vovomu tomi ge volu la maligoma. ³⁵ Tiele, eme igotigi la haga oilo taume akama maligoma. ³⁶ Alamoli la vovomu tomi tahoka la haga, , mai la ba isasa kama maligoma, mai la vovomu tomi ge haga vagari oata taume. "

³⁷ Mai eia kaluvu la merera, e Patere tahia ge ali tomi leia oio la luma tetala, tio e Isus tuga soilo pou la poro. ³⁸ E Patere karutu e Isus kama pupuru muga muli-muli age ali.

³⁹ Alamoli la Uru(Lord) weiala maie, "Gageie male, emei e Patere ge rauvei la vovo la kapu mela boul, alamoli oilo taume volu la murahala la bilili. ⁴⁰ Eme paua la tahalo ale! Eme umala isasa bomuli ogala ale oilo ouka? ⁴¹ Abia gite la vora lava oilole, muli-muli la papaga tomi ge matagaga soio taume.

⁴² "Alamoli amuto e Patere, lavula eme kisi la saior me kiraru mela papaga tomi la mageku le kiraru, alamoli eme kama masaga la lo mela masagala te Deo. Akama wagari la tilimuli la lo mela masaga la te Deo, mai ouka ge tautomi la papaga tomi maiele.

⁴³ Amuto e Patere, amuto masaga ge pou mamuga oilo la luma la lotu egite ge togoegite ge sagege robo egite mai oilo la muli la maket. ⁴⁴ Amuto igotigi, eme mai la liba mai la valua me hatavivile tuga oilo vola egite kama rovia. "

⁴⁵ Isasa tegite ale mari sesele la lo weiala maie, "Tisa, lava eme veia a hipou bara amite tai. " ⁴⁶ E Isus weia, "Lava oio taume, tisa la lo ! Eme tau la walua me hatavivile lotalo la tikumula ale egite kama koramuli ge bolea, alamoli eme kama pilaua bakisi tela kama-kokorala pilaula la kukumu isasa.

⁴⁷ Mave emei, lavula eme himagiri la tumb tegite Propet, ale egite tutubumu bili egite. ⁴⁸ Tio eme witnes emei gabutala tai la igolu egit tutumu, mai egite bili egite ala mai eme titigi la tumb.

⁴⁹ Tio lavuhula amaiie, e God la saet la wisdom,Eiau masaga ge bahea giteu e propet egite la bilaha , eiau masaga ge baha isahari soio ge bili egite. ' ⁵⁰ La walua aleie, egite, masaga ge mamata ovola tela kasoso gite propeet soko la merera soko ovola, ⁵¹ Tela kasoso le Abel la kasoso le Zekaraia, egite bilia kabilii la porotabou me la luma te Deo. Asele,Eiau wei-amu ,la walua aleie ge tivura ge mamata ovola.

⁵² Mai eme rovi la lo,lavula eme abitaro la ki la vimari;eme kama goilo eme lou, eme lolo tegite ale loilo."

⁵³ Mulimuli e Isus heletaro laba ale, egite la walua la mari me egite Parisi mukupile eia egite tahi wuloa la paga ususele, ⁵⁴ Towo ge abi la merera tetala.

Chapter 12

¹ Oilo egite maila, maie la tausen la walua me hatavivile egite vikapopo egite toaruru egite lou, eia soko la merera soio tegite la bilaha mamuga amuto ge goio tegite, " Igotigi la yis tegite Parisi, mai la vasigolola tegite.

² La papaga tomi guvi oio age guvi palala, la paga isasa kama ge tabuli kokovu egite ge rova. ³ Mai larova eme ge weia oilo la maligoma egite ge loloa la haro, larova eme ge wei isia iolo la rum eia ge veipalea oata la varulaluma.

⁴ Eiau weiamu, tabaragu, umala tataga egite ale bilibili la wowo, muli-muli alele egite kamati ge igo isasa la paga. ⁵ Alamoli Eiau wei wagari-amu teale em ge taga. Taga isasa ale, muli-muli eia ge bili, tahoka la wagarila ge labame soili la havbibila. Sesele, Eiau weiamu, taga eia.

⁶ La tahalo loto ilima bisisi la malu tala peni ilua la siliva? Eal isasa tegite kama ge gabutroa oilo te Deo. ⁷ Alamoli la ivu la gamamu egite gigitia. Umala tataga. Eme tahoka la wagarila loata tegite la malumlu bisisi. "

⁸ Eiau weiamu, egite isasa ere weipala eiau mamuga tela tahalo, e Latu la Tahalo ge weipala mamuga tegite angelo te Deo. ⁹ Alamoli ere kama weipala eiau mamuga tela tahalo kama ge weipala taia mamuga te angelo te Deo. ¹⁰ Egite tomi isasa ere wikara la merera barala soio te Latula Tahalo, eia ge lubea loio la kilisi, alamoli ere mera-bareale Holi Spitit, kamage lubea loio la kilisi.

¹¹ Gaisa egite ge wahari mugame soilo la luma la kilaka, la tahalo ale mamuga, la tahalo alele tahoka la wagarila, akama tahoka la gilogo mulimuli eme ge wikara oilo tela wulowulo-mu , o lava ame ge weia, ¹² mamuga e Holi Spirit ge wimari eme oio tela imala eme ge wikara. "

¹³ Mulimuli isasa visauru moli oio tela lologite weiala maie,"Tisa, weia le tabaragu ge tabari la papaga isahari ge taku. " ¹⁴ E Isus weiala maie, "La Tahalo, ere weia maie eiau e jas o la tahalo ale magiri kabili loata taume?" ¹⁵ Eia weia gite maie, "Ale maie eme sautola emelou tela masaga la murahala, lavula la mahuli la tahalo kama wagari te la papaga ale usu sesele tela mulila. " 16 Mulimuli e Isus weia gite la tovolaila, weia maie, "La mahuma tela tahalo isasa tahoka la wuliti la ilali vua usu, ¹⁷ Eia weia la vuhula eialou, weia maie, 'Lava Eiau ge igoa, lavula Eiau kama tahoka la muli ge tau la gilalu?' ¹⁸ Eia veia, 'Lava Eiau ge igoa. Eiau ge lapua sotalo eiau ge himagiri uru lou isasa, oiole Eiau ge tau tomoli la wit me la ilali tomi. ¹⁹ Eiau ge veiala sol, "Sol, emei tahoka usu lailali age tabuli laliavala ge usu. Maila laliavala, ali, liu, eme ge sagege. '"

²⁰ Alamoli e Deo veiala maie, 'La tahalo paua, galogo la sol masagea oio taume, mela papaga tomi eme raraga, ere ge abia?' ²¹ Eala maie isahari masaga ge tau la tresa tetalalou eia kama tahoka isasa la paga oio la matale Deo. "

²² E Isus weia gite la bilaha, "Eiau weia muto, umala gabutala la mahulimu, lava eme ge alia ; o gabutala la vovomu, lava eme ge kaia. ²³ La mahulimu uru ala ilali, mela vovo uru ala kairobo.

²⁴ Amuto gabutala muli e kaokao, egite kama galugalu o lukuluku lailali. Egite kama tahoka la rum-lailali o la ba la tauka-popola , ala moli e Deo wali-wali egite. Me amuto la walua me hatavivile amuto polo-pepe la malumalu? ²⁵ Mai eme isasa gabutala papahi ge suku la mahulimu? ²⁶ Mai eme ere kama igigo la wulowulo ale bakisi maie, ilva eme wari legite aleio?

²⁷ Amuto hilo la gelegele- mai egite kusi. Egite kama tahoka igogolu golu, maie Solomon kai la kairobola tetala kam mai isasa tegite . ²⁸ Maie Deo kairobo la gilalu tetala oio la mahuma, eia mahuli-huli igoe, me eia galigeli egite ge pigia soilo la havi, irivalou oio eia ge kairobo lemei, eme tahka isabisi la tautau-lailo!

²⁹ Umala mamata lava eme ge alia o lava eme ge liua, eme umala mamata alele. ³⁰ Egite la walua me hatavivile la magasa mamata la papaga alele, almoli e Tamamu rovi lava eme masaga.

³¹ Alamoli pamuli la kingdom tetala, me la papaga tomi ge gomai taume. ³² Umala tataga, la sipsip isa bisisie, lavula e Tamamu uru sesele weia ge abiamu la kingdom.

³³ Korale la mulimu me la rova eme tahoka abia gite la vora. Igo la galigali taume lou akama ge mapere ––la golugolu oilo e heven akama ge hari sogala, mai latahalo ale meragalolo gomai hagavi, me la harela tahalo isasa kama ge igobarea. ³⁴ Mai la golugolu taume oiove, oio tai la ba alele la hatemu tai ovola.

³⁵ "Amuto saki boto la kulikuli saki laleti oata vola, la lamu kora ge karere, ³⁶ mai egite la walua me hatavivile ale mamata tela tahalo ale ge gomai tela lailali la taulaila, mai eia ge gomai ge tutu, egite ge karutu moli egite ge kope la mata tetala.

³⁷ Tartigi tegite lavalua ale poutali la tahalo egite kama ge mavuta laimala eia ge gomai. Laselela eiau weiamu,eia ge abi la kulikuli ale malau me la leti ge pou vikakpopo tomi le gite oio la poro la ilali, eia ge gomai ge abia gite la ilali. ³⁸ Mai la tahalo ge gomai tela logouru, o mai e kukureko ge tali wakasa, mai egite ge raragi, toitigi la tahalo ale mamaiele.

³⁹ Maie gabutala muia maie, la tahalo la luma kama rovi la imala ale mave la tahalo la pakalila ge gomai, eia kama masaga mai la luma tetala ge lobea ge goilo. ⁴⁰ Eme raragi muga, lavula eme kama rovi la imala e Latu la Tahalo ge guvi."

⁴¹ E Pita weia, "la Uru (Lord) ale eme weia mite la mera robla somai tamte, o somai tamte tomi isasa?" ⁴² La Uru (Lord) weia, "La uru ale mave tahoka la gabutala ale taritigi eia igotigi la igogolu tetala la uru masaga ge mamata oata tela tahalo ge abiagite la ilali tela imala? ⁴³ Toitigi la tahalo ale uru ge bomuli egite la imala eia ge gomai. ⁴⁴ La seselea Eiau weiamu maie eia ge hipoume oata la golugolu.

⁴⁵ Alamoli mai la tahalo alele wei seselea oilo la hatela, 'La uru taku igo makiru la gomaila ,' eia soko la kulue la tahalo mela tavile ale igogolu ge ali ge liu ge viguvi la iliu, ⁴⁶ la uru ge beuriva ge gomai laharo aleie mai eia kama rovia la imala ale eia kama rovia eia ge barautu eia bakisi turi la ba tetala vikakpopo tomi le gite ale kama magiri vagari.

⁴⁷ La tahalo, eia kama rovia la uru masaga eia kama ge raragi ge tilimuli la masagala tetala, masaga ge kue tomi egite. ⁴⁸ Alamoli ale isasa kama rovi eia igo la vasigolo la kulue, eia masaga kue isahari egite. Alamoli egite isasa kama abiagite usu, loio tegite usu masaga, mai la valua me hatavivile tau usu papaga soio tela lima la tahalo isasa, maie usu ge tahi.

⁴⁹ "Eiau gomai ge bahataro la havi oata la magasa, ala mave Eiau masaga eia ge karere. ⁵⁰ Alamoli Eiau ge baptasi alamoli eiau souka abia, alamoli Eiau souka abia koramuli age kaluvu!

⁵¹ Eme umala gabutala maie Eiau gomai ge wahari la tia-madidila oata la magasa? Ouka, Eiau weiamu, eiau ge sulupola la walua me hatavivile ge ilua. ⁵² Soko gageie goio egite masaga ge ilima oilo la luma isasa sulupolea-geitolu la walua ge gima ilua, la walua ilua ge gima itolu. ⁵³ Egite masaga ge sulupola loua, e tama ge gima e latula me latula gima e tamala, e tilala gima e latula hatavile e latula hatavile gima e tilala, tilala tahalo ge gima e tilala tavile e tilala tavile ge gima e tilala tahalo. "

⁵⁴ E Isus weia gite la valua me hatavivile maie, "Mai eme hilo la tuluvu la mori hiliti lotalo la iroro la haro, karutu moli eme veia, 'La hura ge gomai, 'tio eia guviti. ⁵⁵ Mai la lolovi le saot ge vaia, eme ge weia, 'La haro ge paga age tivura, 'me age guvi. ⁵⁶ Tahalo la vasigolola, eme rovi la guluvi la lagu la magasa me la mori, alamoli mave eme kama rovi la imala ale igoe?"

⁵⁷ Ilava eme kama lapu matata larova taritigi taumelou? ⁵⁸ Mai eme ge tuga soio la koti vikapopo la tahalo isasa mamuga tela tahalo ale lapu matata la merera, mai amula soloio la gauru eme tovo ge lapu matatea, igotigi eia ge taume soilo la luma la totorobola. ⁵⁹ Eiau veiamu, eme kama koramuli ge gogala koramuli eme ge lotola isahari la wati."

Chapter 13

¹ Tela la imamala ale,egite la valalua viea le Isus te la rova guvi tegite galili,e Pailat viea giteu e soldia tetala ge bili egiteu maie egiteu ge abia le Deo la viabila.Me la kasoso gite pagegele oata la balae la viabila. ² E Isus koli rivu la merera tegite maie,"amuto gabutala egite la valalua e galili,egite tahola la iruru ale uru,me a uru tavu la valalua me hatavivile le Galili,ala mae,egiteu abi la iruru ale maie?" ³ Ouka.Eiau viea mutou."mae amuto kama ge vulo,amutou tomi ge kaluvu mae egiteu ale."

⁴ "O egiteu la valua savulu isa te ivitu oio e Silom male la luma uru paru me bili egiteu,amuto gabutala egiteu tahoka la iruru ale uru tavu egiteu ale oio e Irusalem? ⁵ Ouka sesele,Eiau veia.Ala moli mae amutou kama ge vulo,amutou tomi ge kaluvu." Me e Isus veia giteu isa la merera la halulu polo,"la tahalo isa tahoka isa la obu la fik kusi oio la muli la wain tetala,me eia goma mata la kaliala ala moli akama abi isasa. ⁷ Me la tahalo vikara soio te la tama la mahuma,"lolo,te la leavala itolu eiau goma veage mata la kaliala ala moli eiau kama pamuli isasa.Walia sotalo.Ilava age magiri ge vikalivu la lailali ale taritigi lotalo te la magasa? Me e tamala mahuma kolirivua maie,"akorale te la liavala ale eiau ge holi raolia ge tau la maroa oata ovola. ⁹ Mae age vua te la liavala ale loioe,mea taritigi;mae age ouka,ge walia sotalo!'"

¹⁰ Te la imamala la sabat,e Isus viemari oilo te la luma la lotu isasa. ¹¹ La tavile isasa oio tai,la liavala savulu isa te iva la kalulu ale kama kokora pou tetala mea igoa akama koramuli ge lapu matata,ge magiri oata.

¹² La imamala e Isus hiloa,Eia tola soio tetala meia mera maie,"tavile,la ilea taume kalivuti eiau igo maroka ti eme." ¹³ Eia tau la limala oata te la tavile,me karutu moli me eia magiri oata me eia vaisale laisa le Deo. ¹⁴ Ala moli la muluga la luma la lotu la hate la mamasi te lava e Isus imahuli la ilea tela tavile ale tela sabat.Me la muluga la lotu lolo me eia kolia mae soio te giteu la valua,"La logo ivolo tegato ge igogolu.Me amuto ge igoa te la imamala ale kama tela logo la sabat."

¹⁵ E Isus koli rivu la merera tetala maie,"la valua la vasigologolola!Amuto isasa kama kora muli ge lube la mota loio tela donki me la kau loio la muli giteu,me ge puli egite ge goio ge liu te la imamala la sabat? ¹⁶ Me la tavile ale eia latule Abram,e satan kisi roboa te la liavala savulu isa te ivitu,me la kilisi tetala igoe eiau lubea te la imamala te la sabat."

¹⁷ La imamala e Isus koli rivu la merera tegiteu,egite tomoli ale magiri roboa egite mahela,ala moli egite la valua tomoli sagege te la paga ale taritigi male eia igoa.

¹⁸ Me Isus vei lou mae,"eresa la paga la paga la Kindam te Deo,me amave,me Eiau ge vikara mave soio vola te la mera la halulu polo ge vailoa ere isa la paga sele? ¹⁹ Amae la vavua la obu isa egite toiea la masted,la tahalo isa galua oio la mahuma tetala mea kusi soio la obu ale uru sesele,me la malumalu la mautu lalage voku la loa gite oio la halala gite.

²⁰ Me eia vei lou mae,"eiau ge vei mave te la halulu polo ge vailoilo la kindam te Deo. ²¹ Amae la yeast ale la tavile tau vikapopo la flava kara mae age goio tomoli la flava."

²² Me e Isus tuga la maututula kara mae eia goio guvi e Irusalem,oio tai eia veimari egite la valalua. ²³ La tahalo isasa vei maie soio tetala,"Deo,lavalalua ilua moli ge mahuli?"Me eia vei maie soio tegite, ²⁴ " Amuto vagari ge goilo la gauru ale bisi,ilavula amuto kama koramuli ge goilo vola.

²⁵ La imamala isa e tamla la luma hiliti kapi la luma tetala,mulimuli eme ge magiri ogala ge tutu oio tela mata,me eme ge vei mae,'Deo,Deo,kope amite ge goilo.Eia ge lolo ge koli amuto maie,'Eiau kama rovi eme o laba ale eme loio vola.' ²⁶ Mulimuli eme ge vei maie,'Me amite ali, liu lolagu taume me eme veimari oio la gauru tomoli'. ²⁷ Me eia ge koli rivu,'Eiau veiamu mae,Eiau kama rovi tela ba ale mave eme loio vola.Amuto hele taro eiau,eme la tahalo ale kama kokora.'

²⁸ Isusu vei lo maie,''Amuto ge tali me la togo muto ge vahihi amuto ge hilo e Abraham,Aisak,Jakop me egite e Profet oio la mulou tetala,ala moli eme kama oilo . ²⁹ Egite ge lomoli la ba ale la haro ge rere tala me loio tela ba ale la haro gotalo oio tai loio te not me saut,me egite ge pou oio tela poro oilo la mulou te Deo. ³⁰ Lolo ale,me egiteu ale mulimuli sesele egiteu ge mamuga me egiteu ale mamuga sesele egiteu ge mulimuli sesele.

³¹ La imamala e Isus vikara kalivu,egite e Faresi gomai veiale Isus,"eme ge heletaro la ba alei me eme ge tuga,ala vula e Herot masaga ge bili eme." ³² Me e Isus vei mae,"amuto goio veila paia hou ale kama kokora,'lolo,eiau abitaro la kalulu ale kama kokora me eiau imauli la valua me hatavivile ale tahoka lailea ale igoe oio tai ale galigeli,me oio te la logo ale itolu eiau ge vikalivu la igogolu tegaku.' ³³ Ala moli eiau ge tuga lou gagei me oio tai galigeli me galigeli ovola tai.La vula ,egite kama koramuli ge bili isa e profet oio te la mautu isapolo.Ouka,egite ge bilia oio e Irusalem moli.

³⁴ Irusalem,Irusalem,eme rovi la bilili egiteu e Profet.Igoe eme puli egiteu la valalua e Deo baha egiteu soma taume me eme laba la vati soio tegiteu kara mae egite ge peho.Te la imamala usu,eiau masaga sesele ge vikapopo amuto tomoli egiteu la valalua me hatavivile,maie tila la kukureko ale vikapopo egiteu e latatula,otalo la palapalala,ala moli amuto kama masaga eiau ge igoa mae. ³⁵ Hiloa,"la mautu tamutou ge sululu age tabuli bubu moli.Eiau vei seselea mutou,amuto kama ge hilo eiau,me amuto ge vei mae,E Deo ge toi tigi la tahalo ale loio te la isa le Deo."

Chapter 14

¹ Te laharo la lotu isasa,e Isus goio ali oio la luma te la mulugaluga tegiteu e Farisi isasa,me egite mata mulimulia. ² La tahalo isa tahoka la ilea,la vahala me la limala sogo sesele eia pou hagavi te Isus. ³ E Isus tahi egite la tahalo la mari te la lo me Farisi mae,''Ataritigi ge igo tigi egiteu ale lalea te la logo la lotu tamai o ouka?

⁴ Ala moli egite ka koli isa la merera.Ala e Isus puli eia vimahuli la ilea te tala,me eia baha taroa. ⁵ E Isus vei agite mae,''ere tamuto ele,la imamala latu la kau te tala boru sotalo te la lulu te la haro la lotu,me eia kama ge lapu haria soata?'' ⁶ Me egite kama koramuli ge koli la merera ale.

⁷ E Isus hilo egite la valalua gomai tai la ilali ale,egite masaga ge pou oio la muli le egiteu ururu.Tio e Isus vateteli egiteu maie. ⁸ '' Mai la tahalo isa ge baha tavume ge gomai te la ilali la taulaila,tio eme umala ge pou oio la muli gite ururu.Ilava igo tigi egite souka ge baha tavu isa egiteu la uru ge gomai te la ilali alei ele. ⁹ La imamala ale la tahalo ale tola amuto tomi gomai ,eia ge veiamu maie,eme abia la tahalo ale la pulolou ale mamuga,tio eme ge mahela bara sesele eme ge goio ge pou mulimuli.

¹⁰ Ala mae isa ge baha tavu eme ge goi te la ilali,tio eme goio pou mulimuli.Me la imamala eia ge hilo me,eia ge vei amu mae,tabaragu,eme hiliti goio pou la pulolou ale mamuga.Me egite la valalua sahari ale pou oio la ilali vikapopo tomi le eme ge bole sae la isamu. ¹¹ Egite la valalua ale vauru la isa gite lou,La Uru ge vali boru egiteu.Ala moli La Uru vauru la isa la tahalo ale vagotaloa soata sesele''.

¹² E Isus vei a latahalo ale baha tavua soio lailali mae,''mae eme ge raragi isa la ilali,eme umala baha tavu e tabarabaramu,me egiteu e valaluamu me egite la karakara taime,me ouka egite ale tahoka la vuliti oio hagavi taime.Igo tigi mulimuli egite ge baha tavu eme,me ge koli la ilali taime.

¹³ Ala moli mae eme ge igo isa la ilali ale uru,eme baha tavu egiteu ale morivava,egiteu lavalalua me hatavivile ale la vaha me la lima gite ka taritigi,egite la valua me hatavivile la hare gite kapi me egiteu ale mata kea. ¹⁴ Me egite la valalua me hatavivile ale maiele ka koramuli ge koli rivu la ilali taime.La Uru ge vei balava emei.LaUru ge koli rivu lailali taime,la imamala ale la valalua me hatavivile ale maramara hiliti rivu lotalo la lulu.''

¹⁵ Isa te gite ale pou ali vikapopo tomi le Isus lolo la merera ale,me eia vei ale Isus mae,''egiteu lavalalua me hatavivileale ge ali oilo la pulolou te La Tahalo Uru,egiteu ge sagege.'' ¹⁶ Ala moli e Isus vei ala mae,''la tahalo isa raragi isa lailali ale uru me eia baha tavu usu la valalua me hatavivilege gomai te la ilali alei e.'' ¹⁷ La imamala lailali raragiti eia baha egite la bilalaha te tala ge goio te giteu ale eia baha tavu egite,ge vei agite mae,amuto gomai lailali raragiti.'

¹⁸ Latahalo la bilalaha goio tola ala moli egite vei mae egite kama ge gomai.La tahalo isa vei mae,Eiau loto isa la gale la magasa ala eiau ge goio ge hilo la magasa alele.Soge eiau kama koramuli ge gomai. ¹⁹ Latahalo isa lou vei maie,eiau loto ilima la kau te la igogolu,ala mae eiau ge goio ge tovolalai egite tela igogolu.ala eiau ka koramuli ge gomai. ²⁰ Me latahalo isalou vei maie,eiau solo taulai halaba ala eiau ka koramuli ge gomai.

²¹ La tahalo labilalaha beu rivua soio me vei ale la uru te tala la vikarakarala tomi.Me e tama la luma igototolo me veia la bilalaha te tala maie,eme tuga harari moli soio la gauru te la mautu ge puli egite ale morivava,egite ale la vaha me la lima gite ka tartigi,egiteu ale matakea me egite ale la hare gite kapi. ²² Me la tahalo labilalaha goio igoa mae la tahalo uru te tala veia.Mulimuli eia gomai veiala mago,tahalo uru,la rova eme masagea eiau ge igoa,eiau igo tia.Ala moli la luma souka volu.

²³ Me la tahalo uru veia labilalaha te tala maie,eme goio la gauru ale uru me la gauru ale ogala ge vei vagaria giteu ge goilo,koramuli laluma te gaku ge volu. ²⁴ Ale la seselela eiau vei amu,egiteu ale eiau bahatavu egiteu ge gomai ge ali egite ka koramuli ge tovolalai lailali taku.''

²⁵ Lavalalua me hatavivile usu tuga vikapopo tomi le Isus,Me Isus vulogele tavu egiteu me vei agite maie, ²⁶ ''Mai la tahalo isa gomai taku,ala moli eia kama vaigototolo tomi le tama me tila,me rutula me latula,me egiteu e tabarabarala me hatavivilela,me eia ge sugu taro la mahulila lou,tio la tahalo alele ka koramuli ge guvi mai la bilalaha tegaku. ²⁷ Me latahalo alele kama bole latovolautu te tala ge gomai ge tilimuli eiau,tio eia ka kora muli ge guvi mai la bilalaha te gaku.

²⁸ Mai isa tamuto,masaga ge tigi laluma tegite la valalua ge pou ge mou robo la papaga,mamuga eia ge pou ge gabutala tigi la wati iriva eia ge tahokea ge vikaluvu la luma alele? ²⁹ Igo tigi,eia ka igo maiele,me eia tau la simen me eia ka kora muli ge vikaluvu la luma alele,egite la valalua ge hilo la luma alele egite ge lege vaia. ³⁰ Mege vei maie,la tahalo ale soko la luma ala moli eia ka vikaluvua.

³¹ Mae king isasa masaga ge goio ge vikue vikapopo tomi le king ale isapoplo,tio eia ge pou ge gabu tala tigi muga. Eia tahoka ten tausen lavalua la vikuela me egite lavalua ale koramuli ge vikue vikapopo tomi le king ale sapoplo eia tahokea tuenti tausen lavalalua la vikokuela ouka ge ouka? ³² Maige ouka ,la imamala ale egiteu la valalua la vikokuela solo malau eia ge baha i sahari la valalua ge goio harari moli ge vei muli la merera la tia maigila ge vikaluvu la vikokuela ale. ³³ Me mai moli,mae isasa tamuto kama tautaro tomi la papaga te tala,eia ka koramuli ge guvi mai la tahalo la bilalaha tegaku.

³⁴ E Isus goma vei lo mae,lamimila eia taritigi,ala moli mae la mamasila ge kaluvu,age mave eia ge abirivu la mamasila mave? ³⁵ Lamimila ale a kati koramuli te la magasa,me eia tai kakora muli ge tau vikapopo tomi la tatahe la kau.Egite ge tigitaroa soio.Latahalo ale la gavusala oio eia ge lolo la merera aleie."

Chapter 15

¹ Igoe egiteu la valua la ilabi la takis me egiteu la valua la iruru,egite gomai ge lolo la merera te Isus. ² Tio egiteu e Farisi me egiteu la valua la mari egite vikara totolo maie,''la tahalo ale eia puli egiteu la valua la igo la iruru,me eia ali vikapopo tomi le egite.

³ Tio e Isus igo isa la merera la tovolaila soio te giteu me eia vei maie. ⁴ Mai isasa tamuto tahokea la sipsip la salatu isasa me isa kabili te giteu ge kokovu,koramuli eia ge hiliti taro egiteu ale savulu valasiu gete valasiu oio la ba bubu moli me ge goio ge pamuli ale isasa kokovu ge puli rivua? ⁵ Mae eia sivutiti la sipsip alele,eia ge taua te lamagorola me eia ge sagege sesele.

⁶ Laimamala ale eia guvi oio la luma te tala,tio eia ge tola egiteu e vikilipilipi te tala me tabarabarala ge gomai me eia vei agite mae,amuto gomai sagege tomi le eau.Eiau sivutitia la sipsip taku ale kokovu. ⁷ Eiau vei sesele amuto,la tia sagegela ale uru sesele ge guvi oio la lalage la imamala ale la tahalo la iruru ge vulo la mahulila.La tia sagegela ale pepe sele egite ale savulu valasiu gete valasiu la valalua me hatavivile.

⁸ Latavile isasa eia sautola la vati savulu sasa,me mai la vati tetala i sage kokovu.A soge eia kama koramuli ge viroko la lam,me eia ge sasapa la luma ge mamatea koramuli eia ge sivuti la vati alele. ⁹ Laimamala ale eia sivutitia,tio eia ge tola egiteu e varagalagala me tabarabarala ge gomai ge vikapopo,me eia ge veiagite mae,amuto gomai sagege tomi le eau.Eiau sivutiti la vati tegaku ale eiau igo kokovua. ¹⁰ Ala mae ,eau vei sesele amuto,egiteu e angelo te la Tahalo Uru oata la lalage ge sagege sesele la imamala la tahalo la iruru isasa vulo la mahulila.

¹¹ Me e Isus vei lou maie, la tahalo isa tahoka e latula ilua. ¹² E latula la vailuala vei ale tamala maie,tete,eme vilele la papaga tomi taume kabili tamilua me tuagu.Ale tegaku eme abiagu,tio e tama girua vilelea lapapaga te tala kabili tegirua.

¹³ Akama taba e tama girua vilelea papaga alele,E latula ale bisi goio vikapopo tomi la papaga ale tamala abiala,me eia tuga soi isa la ba ale malau.Te la ba alele eia igo la vulovulo ale kama tartigi la vati te tala kalivu. ¹⁴ La imamala la vati te tala kalivu,la vitolola uru guvi la ba alele.Me eia kati tahoka isa la paga.

¹⁵ Ala eia goio pamuli la igogolu oio te la tahalo isasaoio la ba alele.La tahalo alele bahea goio baumuli la bolobolo te tala. ¹⁶ La imamala ale eia baumuli la bolobolo,eia vitolo bara sesele me eia goma ali la bautu labin ale la bolobolo ali piligiligia.Ilava isa ouka abiala la ilali.

¹⁷ Tio goga la gabutatalala guvi rivu,me eia vei maie,egite la bilalaha oio te laluma te tete,egite tahoka usu la ilali,ala moli eiau ge pou omai ge peho la vitolola. ¹⁸ Eiau ge hele taroa la ba ale me eiau ge beurivua soio te tete.Me eiau ge vei ala maie,''Tete eiau igo la iruru soio te la Tahalo Uru me soio taume tai. ¹⁹ Eiau kama tartigi ala eme umala ge tola le eiau mae e latumumu,eme ge tola le eiau mae la bilalaha taume.

²⁰ Tio eia hiliti tuga rivu soio te tamala.La imamala ale eia solo malau,e tamala hiloa la tia le tamala gogori sesele le eia.E tamala hari soio lauroboa me eia piua. ²¹ Me e latula vei ale tamala mae,tete eiau igo la iruru sio te La Tahalo Uru me soio taume tai.Eiau kama tartigi eme ge tola le eiau e latumu.

²² Alamoli e tamala goi vei agite la bilalaha te tala mae,amuto tuga hari soio abia la lavalava tegiaku ale malau somai ge vikai robo le eia.tau la ring oio la kukula,me vikai le eia la silipa. ²³ Me amuto goio lao isa e latula bulmakau ale la kabilila tubu sesele.Etato ge igo la ilali me e tato ge sagege. ²⁴ Ilava,e latugu ale pehoti,ala moli igoe eia mahuliti lou.Eia goi kokovuti,ala moli igoe e tatou abirivutia.Tio egite sagege bara sesele.

²⁵ Me la imamala ale e latula la posolagu oio la mahuma gomai sibitala.Laimamala ale eia gomai hagagavi la luma,eia lolo la mareregola uru me egite tilalia. ²⁶ Tio eia tola isa labilalaha gomai eia tahia mae egite ale igigo lava. ²⁷ La bilalaha alele vei ala maie,e tarimu beurivutia somai,ala e tamamu bili isa la bulmakau ale la kabilila tubu ilava e tamamu sagege le latula beurivutia somai.

²⁸ E latula la posolagu igo totolo ala eia kama masaga ge goilo la luma.Ala e tamala gali sogala vikara gogo soio te tala veiage lapu la tiala sotalo. ²⁹ Ala moli e latula la posolagu kolia le tamala maie,loloa,la imamala usu sesele eiau igogolu mai la bilalaha taime,me eiau ka lolotaro isa la merera taime.Me laimamala isa ouka eme ge abiagu isa e latu la meme eiau ge sagege tomi le vikilipilipi gu. ³⁰ Ala moli e latumu ale vikaluvu tomi la papaga taume soio la vulovulo ale ale kama tartigi.Ala igoe eia beurivua eme sagege leia eme bili isa la bulmakau ale la kabilila tubu.

³¹ E tamala vei lo ala maie,latugu,laimamala tomi eme mou tomi le eiau me lapapaga tomi tegiaku a taume. ³² E tatou ge sagege,ilava e tarimu ale eia pehoti,ala moli igoe eia abi rivu lou la mahulila.Eia goio kokovuti,ala moli igoe e tato abi rivuti loua.

Chapter 16

¹ E Isus vei agite la bilalaha maie,la tahalo la vuliti isa eia tahoka la tahalo ale loata tela oio.Egite lavalalua sahari gomai vei ala maie,la tahalo uru taime vikaluvu bubu molitia la papaga taime . ² Ala la tahalo la vuliti tolea la tahalo ale loata tetala me tahia maie,ale la vigelemulimulila ale mave eiau loloa taime? Eme ge vei tomi agu la papaga ale eme baumulia ilava,eme kati koramuli ge pou mai la tahalo ale oata.

³ Tio latahalo ale loata vei ala maie,me eiau ge igo lava,la imamala ale latahalo ale loata taku abi taro la igogolu loio taku.Eiau ka tahoka la vagarila ge oli lamagasa me eiau mahela la tilalahi. ⁴ Eiau rovi lava ge igoa,me egite la valalua me hatavivile ge puli eiau soio la luma tegite la imamala la tahalo uru ge abi taro eiau loio la igogolu.

⁵ Ala eia tola egiteu la valalua ale abi la makodo oio te latahalo uru tetala.Me eia tahi la tahalo ale maguga mae,eme abi iriva la makodo oio te la tahalo uru taku. ⁶ Tio eia vei maie la salatu la oliv vel isasa,tio la tahalo ale mamuga veiala maie,eme abi la buk ale egite kekesi la makodo taime,eme pou otalome kekesia mai la lita savulu lima. ⁷ Tio mulimuli la tahalo isa gomai la tahalo ale mamuga tahia,eme abi iriva la makodo.eia goio koli ala mae,la bek la vit la salatu isasa,la tahalo uru vei ala mae,abi la buk ale egite kekesi la makokdo taime,eme kekesia mae la bek savulu valu.

⁸ La imamala ale la tahalo uru loloa mae la bilalaha te tala igoa,eia vaisale sesele la isa la bilalaha tetala ilava,eia abi tataho la gabutatalaale tartigi ge raragi te laimamala eia ge hele taro la igogolula.Egite la valalua ale tilimuli la vulovulo la magasa egite rovi sesele la higuvi la gauru usu ge igo la igogolu tegite,egite pepe sesele egite la valalua me hatavivile ale tilimuli la vulovulo la maga. ⁹ Eiau vei amuto egite la vatati ale amuto abia oio la gauru ale ka tartigi,amuto abia ge koli isahari.La imamala ale amuto igo mae,egite la valalua egite la valalua ge guvi mae vikilipi tamuto la imamala la vati tamuto ge kalivu,tio egite ge puli amuto soio la luma tegite,me amuto ge pou oio bibibi.

¹⁰ Mai la tahalo isa baumuli tigi la papaga ale bisisi,tio eia koramuli ge baumuli la papaga ale uru me la papaga ale usu.Mai la tahalo isa ka koramuli ge baumuli la papaga ale bisi,eia ka koramuli ge baumuli la papaga ale ururu me la papaga ale usu. ¹¹ Mai amuto ka baumuli tigi la vati ale mumugu,ere ge abia muto la vati.

¹³ La bilalaha isa ka koramuli ge igogolu lotalo tela huluva la tahalo uru ilua.Eia ge masaga isasa me eia ge tia barala le isa,mai eia ge lolo la merera te isa me eia ka koramuli ge lolo la merera te ale isa.Amuto ka koramuli ge lolo la merera te la Tahalo Uru vikapopo me la vati.

¹⁴ Egiteu e Farisi masaga sesele la vati ala mai la imamala egite lolo la merera e Isus veipalalea,egite lege leia. ¹⁵ Tio e Isus vei agite mae,''amuto tovolalai ge igo la vulovulo ale tartigi oio lamata gite la valalua me hatavivile,ala moli la Tahalo Uru rovi la tia muto.La papaga ale la valalua me hatavivile gabua mae a taritigi oio la lagu la Tahalo Uru la papaga ale guvi mai la paga bubu moli.

¹⁶ La merera la lo me la merera te Profet,eia tabuli vagari kara mai lai mamala te Jon le Baptais guvi.Soko la imamala te Jon,la merera la Kindom te la Tahalo Uru goiola baba tomi.Tio la valalua me hatavivile usu sesele tuha vagari sesele ge goio ovola. ¹⁷ La mori me la magasa ge kokovu .Ala moli labautu la merera te la Tahalo Uru ka koramuli ge kalivu.

¹⁸ Mai la tahalo isasa vilele taro e rutula,me eia puli lou isa latavile ale halaba,la tahalo alele igo la vulovulo ale ka tartigi.Mai la tahalo isa puli lou la tavile ale,e haruala toua,la tahalo alele igo la vulovulo ale ka tartigi.

¹⁹ E Isus vei lo maie,pala sesele la tahalo la vuliti isa pou e,me eia kakai la kairobo ale tarititigi,la imamala tomi eia alali lailali ale taritigi. ²⁰ Me latahalo la savelevelela,la imamala tomi eia mamavuta oio la mata la bigomu te la tahalo la vuliti alele.Me la kakakali vulo robo tomi la vovola,Laisa la tahalo alele e Lasarus. ²¹ Eia gabu tatala ge ababi la momo lailali ale paruparu sotalo la huluva la poro te la Tahalo Uru me eia alalia.La paia gomai gagame la kakali le lasarus te la kalamea giteu.

²² Laimamala isa la tahalo la savelevelea peho,egite angelo gomai pulia goio hipou hagavia te Abraham.Me la tahalo la vuliti tai peho egite vulaia. ²³ La kalulula go talo te la mautu tegite la valalua ale pehoti,me eia gagu lailigi ale uru.Laimamala ale eia mata soata,eia hilo e Abraham malau bara sesele me eia hilo tai e Lasarus eia pou hagavi te Abraham.

²⁴ Me latahalo la vuliti tola vagarime eia vei mae,tete Abraham,la havi tulu ti la vovogu me eiau abi la iligi ale uru sesele.Eme gogo eiau me baha e Lasarus,eia ge tau la kukula soio la lalu,ge gomai ge taua soio la kalameagu ge igo maigia.

²⁵ Ala moli e Abraham vei ala maie,latugu,la imamala eme mahulihuli,eme abi la papaga ale taritigi,me e Lasarus pou mae latu lagola.Ala moli igoe e Lasarus pou tigiti omaie me eme pou oio la iligi ale uru. ²⁶ Me lapaga isasa lou ,la Tahalo Uru tau la baa uru kabili tamutou me amite.Ala maie la tahalo isa kabili tamite ka koramuli ge goio tamuto,me isa tamuto tai ka koramuli ge gomai tamite.

²⁷ Me la tahalo la vuliti vei maie,mai age maiele,tete Abraham a koramuli eme ge baha e Lasarus ge goio la luma te tete. ²⁸ Eiau tahoka e tabarabaragu ilima soloio mahulihuli,mege vei agite maie,egite umala ge gomai te la mautu ale eiau ovola,eia tahoka la iligiligi ale uru.

²⁹ Ala moli e Abraham vei ala maie,e gite tahoka e Moses me Profet oio pou tomile egite,egite koramuli ge lolo la merera tegite.' ³⁰ Me la tahalo la vuliti koli la merera maie,ouka,tete Abraham,mai isa loio la mautu te gite la valalua ale pepeho ge vei agite,egite ge vulo la tia gite. ³¹ Ala moli e Abraham veiala maie,mai egite ka koramuli ge lolo la merera te Moses me egite Profet,age mave egite ge lolo la merera tegiteu ale pehoti

Chapter 17

¹ E Isus vei agiteu la bilalaha te tala,''La papaga tomi koramuli ge viguvi-agato la pekato. alamoli gogo sele la tahalo aleie egite gomai! ² Eia taritigi taume ge saki sauru lahumu oio la lohola mulimuli labea soilo la mago mulimuli eia ge peho igotigi egite bisisi isasa ge Sautola. ³ Baumuli emelou. Mai e tabaramu ge pekato, kumuli eia ,mai eme ge vulo,lubea loio la kilisi tetala. ⁴ Mai eia ge tahoka la pekato soio taume tagara ivitu tela logo isasa, tagara ivitu tai eme vulo rivu soio tetala, weia, 'Eiau vulo, 'eme lube eau loio la kilisi!" ⁵ Egite la bilaha weia la Uru (Lord,) hivagari la feit." ⁶ La Uru (Lord) weia, "Mai eme tahoka la feit mai la vavua, emei ge veia la mulberrr laobu, 'Eme ge lusia, eme ge galua oilo la mago, 'eia ge lolo emei. ⁷ Alamoli amuto are, ere-tahalo ge oli la magasa ouka ge baumuli la sipsip, masaga ge weiala mai eia ge gomai wei mata gageala,! Agoma karutula eia pouotalo eia ali'? ⁸ Eia masaga kamage weiala, 'Raragi lailali taku ge ali, saki laleti vivia oata la kairobo susuli eiau koramuli Eiau ge vikaluvu lailali la iliu. Mulimuli eme ge ali ge liu'? ⁹ Eia toitigi la tahalo la igogolu lavula eia igo la papaga ale etatu mera-vagari, tet-ala? ¹⁰ Maie eme tai, mai eme igo la papaga tomi eme vikara-vagari, eme veia, etato kama la tahalo la igogolu tigila. Amite isahari igo larova amit igigoa. " ¹¹ Eia gomai tuga soio e Jerusalem, eia tuga kabili te Samaria me Galili.

¹⁴ Laimala eia hilo egite, eia veia gite, "Tuga soio vahilome soio tegite patere. " Mai egite tuga soio egite maramara. ¹⁵ Mai isasa tegite hiloa maie eia mahuli, eia vulo-rivu, tola vagari sele vaisale e Deo. ¹⁶ Eia boru la vaha le Isus 'lavahla, toi tigia. Eia te Samaria.

¹⁷ Mulimuli e Isus weia,"La tahalo savulusa maramara?Alamoli egite ale valasiu? ¹⁸ Egite isasa kamati ge gomai ge vaisale e Deo, egite masagalamosie?" ¹⁹ Eia vei- ala, "Hiliti, eme goio. La tautau-lailo taume igo tigim."

²⁰ Laimala guvi egite tahi egite patere gaisa la kingdom te Deo geguvi, e Isus kolia gite weimaie, "La kingdom te Deo kama ge gomai mai egite ge hiloa la mata. ²¹ Egite masaga ge wei maie, 'Hiloa, male aomie!'Ouk, 'Malele aoiole!' male hiloa, la kingdom te Deo oilo taume. "

²² Eia veiagite la bilaha, "Lalogo a gomai eme masaga ge hilo la imala te Latula Tahalo, alamoli eme kamati ge hiloa. ²³ Egite weiamu, 'Mata,soio!Mata, somai!'Alamoli umala gogala-gala umala hari muli-muli egite, ²⁴ mai la sima a meme vaharia loio la gilisu la mori isasa goio tela gilisu la mori isasa lou, tio la masagala te Latu la Tahalo ge guvi lalogo alele.

²⁵ Alamoli mamuga eia ge savele viruru moli ka tahoka la golugolu egite la walua la imala ale egite pokeala. ²⁶ La imala ale aguvi te Noa, age aguvi tai tela imala te Latula Tahalo. ²⁷ Egite alali, egite liliu, egite taulai, egite taulai goio la imala e Noa goilo la uaga le parao --- la karoro guvi awlilobe tomi egite.

²⁸ Aamaioli, la imala ale aguvi mai la imala te Lot-– egite alali egite liliu, egite lotoloto egite salim, egite galugalu la ilali egite titigi laluma. ²⁹ Alamoli la imala e Lot tuga sogala te Sodom,la hura mela havila salpa loata heven gotalo waliburea egite tomi.

³⁰ Mulimuli la vulovulo ale ge guvi sauru moli te lalogo ale e Lot la Tahalo ge guvi matagaga. ³¹ Oilo lalogo alele mai la tahalo isasa pou oata la varulaluma eia ge gotalo ge abi tigia sogala laluma, umala hipolo bubu isasa logala ge gomai rivu.

³² Gabutala e rutule Lot. ³³ Mai la tahalo isasa ge sautola la mahulila age heletaroa, alamoli ere heletaro la mahulila eiage sautolea.

³⁴ Eiau weia muto, la logo alele la tahalo ilua oio la poro isasa. Geabi isasa, isasa ge tabuli. ³⁵ La tavile ilua gorivo vikapopo. Isasa ge abia, isasa ge tabuli. " ³⁶ ³⁷ Egite tahi eia, "Oiove, la Uru(Lord)?"

Eia weia gite," La vovola oiove, egite ale igobubu gomai pou vikapopo. "

Chapter 18

¹ E Isus veia giteu isa la merera e bau,te la vulovulo la kilaka te la imamala tomi,me egiteu kama ge silaha, ² Me eia veia,"oio la taon ale uru isasa,e jas isasa oio eia kama tataga e Deo,me eia kama totogo isa la valua me hatavivile.

³ Me e baharu isasa tai oilo la taon alele,la imamala tomi eia goio te Jas,eia veiala maie,'koli eiau te la kot,la gimagu veia ge igo bara eiau'. ⁴ Mamuga e Jas kamasaga ge kolia,ala moli e Jas gabutala rivu,eia vei maie soio tetala lou.'Eiau kama taga e Deo o togo egiteu la valua, ⁵ ala moli e baharu ale abiagu la tikumula somai taku,eiau ge kolia te la kot tetala.Me eia kama ge gomai lou ge abiagu la tikumula.'"

⁶ Me e Deo viea,"amuto lolo tigi lava e jas ale kama taritigi veia. ⁷ Asoge e Deo kama ge lapumatata la kot te la valua me hatavivile ale tahoka la tautau la ilo soio tetala,me egiteu kakaka soio tetala,la logo me la haroharo?Asoge e Deo ge pou taba ge koli egiteu? ⁸ Eiau veia mutou.E Deo ge koli hari egiteu sesele,maie moli,E latula tahalo ge gomai,eia ge pamuli la faith omai la magasa ale?"

⁹ Me e Isus veia giteu la valua me hatavivile isahari ale gabutala egiteu lou,oio tai egiteu taho talu egiteu sapolo. ¹⁰ "La tahalo ilua goio la temple ge kaka--isa e paresi me isa la tahalo la abi la takesi.

¹¹ E Paresi eia magiri kaka tabou lou tetala maie,'Deo,eiau toitigi eme maie eiau kama maie eigteu la valalua sapolo--egiteu ale pakalikali,me la valua la iruru,me la valua la ovo tatarola,o maie la tahalo la ilaba la makodo. ¹² Eiau peremu lalogo ilua te la laimamala te la wik,eiau abi la ilabilabi la paga tomi soio taume.'

¹³ Ala moli la tahalo la ilabi la makodo eia magiri malau pakisi,eia tau la matala sotalo kama soata e heven,eia sabala la magorola me eia vei maie,'Deo,eme gogo eiau,eiau la tahalo la iruru.' ¹⁴ Eiau veia mutou,e Deo igo la tahalo ale abi la makodo guvi maroka,me eia beurivua soio la luma tetala,me la tahalo isa ouka.Lavula ilava la tahalo ale kalisasae e Deo ge tau egiteu sotalo.Ala moli la valua ale tau egiteu sotalo e Deo ge tau egiteu soata.

¹⁵ La valua me hatavivile vaharari latu giteu la pepeso soio te Isus,me eia ge tau la limala oata tegiteu,me ge toi tigi la isa giteu,ala la imamala egiteu e Apostel iloa, egiteu rebukim egiteu. ¹⁶ Ala moli e Isus tola egiteu soio tetala,me eia veia,"akorale egiteu bisisi ge gomai taku,umala kumulimuli egiteu,lavula la kindom te Deo a tegiteu ale maie. ¹⁷ Asesele eiau veia mutou,egiteu isahari ale kama abi la kindom te Deo maie egiteu bisisi ale,egiteu kama koarmuli ge goilo ovola."

¹⁸ La gama la mautu isasa tahi e Isus maie,'taritigi la tahalo la veimari,eiau ge igo lava ge abi la mahuli ale tabuli la imamala tomoli?" ¹⁹ E Isus koli rivu la merera maie,"te lava eme toi tigi eiau?Isa kama taritigi,e Deo sekela moli. ²⁰ Eme rovi la totorobola te Deo--umala igigo la vulovulo la vovo,umala bilibili,umala pakalikali,umala mera gologolo soio te isasa,igo tigi la vulovulo ale taritigi soio te tama me tilamu." ²¹ Me la mulugaluga vei maie,eiau tilimuli tomi la totorobola laimala eiau solo bisi.

²² Me Isus lolo la merara eia veila maie,"la paga isasa eme souka tahoka.Eme ge abi tomi la papaga ale eme tahoka soio tegiteu la vora,me eme ge tahoka la papaga ale taritigi oio e heaven--me eme gomai tilimuli eiau." ²³ Me laimamala la mulugaluga lolo la merera ale eia kama tia sagege,ilava eia tahoka la golugolu tomi.

²⁴ La imamala e Isus hilo la mulugaluga kama tia sagege,me e Isus vei maie,ativura te la tahalo ale tahoka la papaga usu ge goilo e heven." ²⁵ Akama tivura te la kamel ge goilo la hova la lili la somapi,ala moli la tahalo ale tahoka la papaga age tivura tetala ge goilo e heven.

²⁶ La valalua loloa,me egiteu veia maie,"me ere koramuli ge mahuli?" ²⁷ Me e Isus koli rivu la merera tegiteu maie,"larova la tahalo la magasa kama kora muli ge igoa,E Deo kora muli ge igoa."

²⁸ Me e Pita vei maie,"amite hele taro la pagaga tomoli amiteu tahokea,me amiteu tilimuliti eme." ²⁹ Me e Isus vei maie soio tegiteu,"asesele eiau veia mutou,isa kamati oio la luma tetala,oio te rutula,oio te tabarabarala,oio te tamala me tilala,oio tai,te latatula,ilava te la kindom te Deo, ³⁰ egiteu kama kora muli ge abi usu oio te la magasa ale,oio tai te la magasa ale mulimuli,te la mahulila ale ge tabuli la imamala tomi."

³¹ Me e Isus puli vikapopo savulu ge te ilua e aposel tetala,me eia vei maie soio tegiteu,"amutou hilo tia,etatou ge goio e Irusalem,me la papaga tomoli egiteu e profet kekesia age goma la kaluvuluvulula. ³² Me egiteu ge taua soio la lima giteu la momosi,me egiteu ge mera vilea,me egiteu ge imahelea,me ge kavurasi volua. ³³ Me egiteu ge kuea,me ge bilia,me mulimuli la logo itolu me eia ge hiliti rivu lou."

³⁴ Ala moli egiteu e Aposel kama abi tigi la merera ale e Isus veveia,oio tai la merera ale tai tabuli kokovu tai soio tegiteu e Aposel,me egiteu kama laba muli la merera ale eia veveia.

³⁵ Ala moli egiteu goma hagagaviti e Jerico,e mata kea isaisa popou hagavi la gauru,me eia kakaka egiteu ale tatuga la gauru, ³⁶ me eia lolo la valalua ale tatuga soio,me eia tahi egiteu la rova male guvitie. ³⁷ Me egiteu la valalua veiala maie e Isus le Nasareti male tatuga soio e.

³⁸ Me e mata kea le tola vagari soio,eia vei maie,"Isus,latule Daviti,eme suli eiau." ³⁹ Ala moli egiteu ale tatuga mamuga,me egiteu vikara roboa,me egiteu veiala ge makovu.Ala moli eia tola polo lou,"latule Daviti,suli eiau."

⁴⁰ Me e Isus loloa me eia magiri,eia veia giteu pulia soio tetala.La imamala e mata kea le hagavi soio tetala,E Isus tahia," ⁴¹ Eme masaga larova eiau ge igoa soio taume."Me eia vei maie,"Deo eiau masaga ge mata rivu lou."

⁴² Me e Isus vei maie soio tetala,"eme mata.La tautau la ilomu igo tigi emei." ⁴³ Karutu moli eia mata,me eia tilimuli e Isus,me eia vaisele la isa le Deo.Lavalalua tomoli hiloa,me egiteu tai vaisele e Deo.

Chapter 19

¹ E Isus guviti me eia polo posa e Jeriko. ² Tio,la tahalo isa oio laisala e Sakias.Eia isa lamulugaluga tegiteu ale ababi la takes me eia isa la tahalo la vuliti tai.

³ Eia masaga seselea veia ge hilo e Isus eia ere sesele ala moli eia kama koramuli ge hiloa egite usu sesele vivi roboa lavuta eia tai kama malau. ⁴ Eala mae eia hari mamuga te gite la valalua me eia goio sae te la obu isa uru ge hilo e Isus,lavuta e Isus ge polo soio te la gauru alele.

⁵ La imamala ale e Isus guvi te la ba alele, eia Mata soata tetala me veiala mae, "Sakias, sivo harari moli sotalo, gageie moli eiau ge goio la luma taime." ⁶ Ala eia sivo harari moli sotalo pulia soio la luma me eia sagege bara sesele. ⁷ La imamala ale egite hiloa maele, egite vikara totolo, veimago, "Eia goio hari lalaiti la tahalo ale igigo la iruru. "

⁸ E Sakias magiri oata vikara soio te Isus, "hiloa, Isus, la gale la vuliti tegiaku eiau ge abia giteu ale morivava, me mai eiau visigolo isahari tai tela paga isahari, eiau ge tau tagara iva lou loata te la mapala. " ⁹ E Isus vei ala mae, "Igoe la mahulila gomai ti tela la luma ale, lavuta mae eia tai isa e latu le Abraham. ¹⁰ Lavuta e latu la Tahalo Uru gomai ge pamuli me ge abi rivu egiteu ale kokovuti. "

¹¹ La imamala egite lolo la merera ale, Eia vikara susuku moli me eia vei agite isa la tovolalaila, lavuta eia hagaviti soio e Jerusalem, me egite gabutatala veia la Kindom tela Tahalo Uru hagaviti ge sibitala. ¹² Eia vei maie, "la tahalo la vuliti isa tuga soio la ba ale malau ge abi la kindom tela me eia ge beurivua.

¹³ Eia tola egite la bilalaha tela savulusa me abia gite la vati mai labari savulusa tegiteu isasasa me eia vei agite mae,'amuto igogolu ovola kara mae eia ge beurivua.' ¹⁴ Alamoli egiteu la valalua te tala vile seselea me baha isahari mulimulia la pokela,ge veiala mae,'Amite kama masaga sesele la tahalo ale ge muga amite.' ¹⁵ Ala moli eia goio guvi mae isa la mulugaluga te la ba alele a goma beurivua loua,mae eia abiti la muli alele,eia baha tavu egiteu ale eia abia gite la vati ge gomai tetala,me eia ge rovia la vati iriva egite abia loata te la vati ale eia abi agite.

¹⁶ Isa gomai tetetala te tala,vei mago,'Tahalo Uru,eiau viguvi savulusasa lou loata te ale eme abi agu.' ¹⁷ ''La tahalo uru goma vei ala mae,tartigi pepeho,eme la tahalo la igoglula sesele.Lavuta eme baumuli tataho la paga ale bisi,eme ge baumuli egite la mautu ale savulusasa.'

¹⁸ Goio lavailualagoio tetala,vei ala mago,larova eme abi agu,tahalo uru,eiau viguvi la bari ilima lou loata ovola.' ¹⁹ Latahalo uru goma vei ala mae,'eme ge baumuli la mautu ilima.'

²⁰ Isasa lou goio,avei mago,'tahalo uru,la vati taime male,me eiau avu robola la kulikuli, ²¹ eiau taga eme,lavuta eme la tahalo ale hate tuu.Eme ababi larova eme kama tatau silo ovola,me eme lukuluku lava eme kama galugalua.'

²² Me la tahalo uru goma vei ala mae,la merera tau me lou eia ge mukupile eme,eme la talo ale kama kokora pasi.Eme rovia mae eau isa la tahalo ale hate tuu,ababi larova eiau kama tau soilo ovola,me lukulukuia la rova eiau ka ma galugalua. ²³ Tio ilava eme kama masaga ge tau la uati taku soio te gite ale vibaumuli la uati,ilava mae eiau ge beu rivua eiau ge abia vikapopo tomi la uati ale sibitala lo ata ovola?'

²⁴ Tio la tahalo la vuliti vei agiteu ale magiri hagagavi,'Abi taro le eia la uati alele,me abiala la tahalo ale tahoka la uati ale savulu sasa.' ²⁵ ''Egite vei ala,'Tahalo Uru,eia tahoka la uati savulu sasa.'

²⁶ '''Eiau vei amu,egite ale tahoka ti egite ge abi usu lou,ala moli loio te tala ouka,eala la rova eia tahokea ge abitaroa loio te tala. ²⁷ Ala moli egite la gima taku,egiteu ale kama masaga veia 4eiau ge uru tegiteu,puli egiteu somai ge bili giteu omai te lalagugu.'''

²⁸ La imamala vei agite la papaga ale,eia tuga lou,ge goata e Jerusalem.

²⁹ Eia goio sibi tala hagavie te Betpage me Betani,soio te la gove ale egite toila e Olivet,eia goma baha ilua la bilalaha tetala, ³⁰ vei mago''Goilo te la mautu ale hagavi.Mai amula sibitalati,amule poga isa e donki isa souka pou lalai ovola.Lubea taroa me amula tatea somai taku. ³¹ Mai isa ge tahi amula,'ilava amula lubea?' vei mago, 'Latahalo Uru tahoka la igogolu ovola.'''

³² Egiteu ale eia baha egite goio poga larova mae e Isus vei agite. ³³ La imamala egite lubelube la donki ele,e tahalola goio tahi e girua,''ilava amula lubelube e donki ele?" ³⁴ Egite vei mago,Latahalo Uru tahoka la igoglu ovola.'' ³⁵ Egite tatea soio te Isus,me egite goio pigi la lavalava te giteu soata te donki me egite hipou e Isus oata ovola. ³⁶ Laimamala eia tuga,egite ava la lavalava tegite oata la gauru

³⁷ La imamala egite goio hagagaviti la mautu ale la gove le Oliv ovola,egite tomi labilalaha te tala soko la visalela me visale Latahalo Uru soata sesele te la igogolu ale egite hilotia, ³⁸ Egite tola vagari mago,''la veibalavala te king ale gomai te laisala Tahalo Uru!La tia sagegela oata la mori me la glori oata sesele!"

³⁹ Egiteu e pariseo kabili tegiteu vei ala mago,''Tahalo La Vimari,eme vikara gusi soio tegite la bilalaha taume.'' ⁴⁰ E Isus kolia gite mago,''Eiau vei sesele amuto,mai egiteu ge makovu,la vatati ale ge tola oata.''

⁴¹ La imamala e Isus sibitala oio te la ba alele,eia talila, ⁴² vei mago,''mai moli eme ge rovi la logo ale,mae eme,la papaga ale vipou tataho amuto!Alamoli igoe egite tabuli kokovuti loio la matamuto.

⁴³ La imamala mulimuli ge sibitala oata tamuto ale egite lavalua la gima ge tala tavu amuto egiteu ge magiri robo amuto te la mata piro tomi. ⁴⁴ Egiteu ge sulu tomi amuto sotalo la magasa,vikapopo tomi le latatu muto.Egite kama koramuli ge mata taro isa lauati oata te isasa lavula amuto kama mata kilalalea laimamala ale Tahalo Uru tovolalai viage vaisuli amuto.''

⁴⁵ E Isus goilo la luma la lotu me eia soko la kumuli taro egiteu ale lotoloto, ⁴⁶ vei agite mago,''La Buk Tabu vei mae,'La luma taku ale eia laluma la kilaka,'ala moli amuto vulotia eia maiti la luma tegiteu la tahalo la pakalikalila.''

⁴⁷ Me e Isus vimari egiteu lavalalua me hatavivile oilo la luma la lotu.Egite la mulugaluga la lotu te giteu la valalua me hatavivile masage bilia, ⁴⁸ alamoli egite kama poga isa la gauru ge igoa lavuta egite lavalalua me hatavivile oio labagele tataho la merera tetala.

Chapter 20

¹ Lalogo isa laimamala e Isus vimari egite la valalua me hatavivile oilo la luma la lotu me eia valolo la merera ale tartigi goio egite lamulugaluga la lotu tegiteu e pris gomai te tala vikapopo tomi le egiteu la uru isahari. ² Egite vikara,tahia mago,''Vei amite te la vagarila ale mave sesele eme igigo la papaga tomi ale,me ere sesele abiamu la vagarila ale.''

³ Eia koli rivua gite mago,''E Iau tai ge tahi ruvu amuto tai isa la tilalahi,me amuto ge vei agu. ⁴ La vuluhi te Joanes;Ale aloata te la mori ouka a te la tahalo moli?"

⁵ Egite vipigi vulo baoli kabili te giteu lou,''vei mago,mai e tato ge vei mago eia loata te la mori,'eia ge vei a gato mago,me ilava amuto kama tautailailo oio te tala?' ⁶ Ala moli mae e tato ge vei mago,'aloio te la tahalo moli,'egite la valalua tomi ge dumu vulo e tato,lavuta egite gabu tikumu sesele e Joanes veia eia isa la bilalaha loata te La Tahalo Uru.''

⁷ Tio egite goio koliala mae egite kama rovia a sibitala love lagu. ⁸ E Isus vei agite mago,me amai tai ele e iau kama koramuli ge vei amuto te la vagarila ale mave eiau igigo la papaga ale.''

⁹ Eia vei agite isa la tovolalaila,''La tahalo isa galu isa lamahuma la vain,eia abi agite la valalua la gilalu ge baumulia,me eia goi tuga soio la ba isa malau me eia mou taba sesele. ¹⁰ Mulimuli la imamala isa guvi eia baha isa la bilalaha te tala soio te giteu ale bau muli la mahuma la vain alele,vei agite mae egite ge abiala la vavua la vain.Ala moli egiteu ale baumuli la mahuma alele kuea,baha taro kavelevele moli ia.

¹¹ Eia goio baha isa lou la bilalaha te tala egite kue loua,egite igo mahelea,bahataro kavelevele ea. ¹² Eia goio baha la vaitolu la tahalo lou me egite borautu a,me egite labea sogala.

¹³ Tio la tahalo la mahuma la vain ale vei mago,'Eiau ge igo mave?Eiau ge baha e latugu ale eiau masaga seselea.Asoge egiteu ge togoa.' ¹⁴ ''Alamoli la imamala egiteu ale baumuli la mahuma la vain hilo tia ,egite vikara kukumu kabili tegiteu lou,vei mago,'Ale e latula sesele.Etau ge bilia,lavuta la mahuma ale e tato ge tahokea.'

¹⁵ Egite pigia sogala loio te la mahuma la vain me egiteu bilia.Tio age mave la tahalo la mahuma alele ge igo agite mave? ¹⁶ Eia ge gomai ge bili tomia egiteu ale baumulimuli la mahuma alele,me age abia gite sahari la mahuma alele.''Laimamala egite lolola merera alele, egite goio vei mago,'soge a kama koramuli ge guvi maiele''

¹⁷ Ala moli e Isus matatavu egiteu,me eia vei mago''la masivo la merera ale kekesitia mave;'La uati ale egite lavalua la tiligi la luma muku pilea a guvi mae la uati ale magiri totora'? ¹⁸ Egite tomi ale boru loata te la uati alele ge mapola momo,me latahalo ale boru loata tegiteu age mapola momo sesele.''

¹⁹ Tio egite la mulugaluga la lotu sautolea te la imamala alele,lavuta egite rovitia mae la merera la tilovo te tala ubi sesele egiteu.Alamoli egiteu taga egiteu la valalua me hatavivile. ²⁰ Egite mata mulimuli tataho sesele,egite baha taro isahari latahalo tutugologolo via egite maramara,veia e gite ge poga isahari la vasigologolo oio te la merera te tala,me egite ge pulia soio tegiteu la mulugaluga

²¹ E gite tahia,vei mago,Tahalo la vimarila,amite rovia mae la merera me la vimarila taume a sesele,me a kama loio tela tahalo uru isasa,ala moli eme vimari sesele la gauru te e Deo. ²² Eala amite vei age tahi eme a tartigi mae e tato koramuli ge pigi la takes soio te Sisa,o ouka?

²³ Alamoli e Isus rovitia la vasigologolola tegiteu,me eia goma vei agite, ²⁴ ''Vahilo le eiau isa la vati.Ale lalagu me laisa le ere oio ovola?''Egite vei mago ''te Sisa.''

²⁵ Eia vei agite,''tio me amuto abiale Sisa la papaga ale a te tala,me ale te Deo a muto abiale Deo.'' ²⁶ Egite kama poga isa la vasigologola oio la rova eia veveia lo lagu te gite la valalua me hatavivile,ala egite karutu tela kiloli la tilalahi tegite,egite makovu moliti.

²⁷ Egiteu e Sadusis isahari gomai tetala,egiteu ale vei mae la eia kama ge mahuli rivu lou, ²⁸ egite tahia,vei mago,''Tahalo la vimarila,e Moses kekesia mite mae e tabarala tahalo isa peho,a tahoka e rutula,me egira tama tahoka e latu girua,la tahalo alele ge puli lou e rutule tabarala,me savu lou ala e latu le tabarala.

²⁹ Tio e taume tabarabara ivitu me la posolagu taulai,me eia goio peho e latula ouka, ³⁰ la vailuala tai igo maio. ³¹ La vai tolula puli loua,me amai lou ele la ivitu la tai peho e latula ouka. ³² Mulimuli la tavile tai ele peho. ³³ Maige mulimuli egiteu ge mahuli rivu ,la tavile alele ge rutule ere sesele? la vuhula egite tomi ale ivitu ele pulia.

³⁴ E Isus vei agite mago,''egiteu e latatu tela magasa egite vipulipuli. ³⁵ Ala moli egiteu ale maroka te la imamala egite ge mahuli rivu te la pileho egite kamati ge vipulipuli. ³⁶ Amaie egite kamati ge peho lou,me egite visauru tomi egiteu e angelo me egite e latatu le Deo,egiteu mai e latatu ale hiliti rivu loio tela pileleho.

³⁷ Ala moli mae egiteu ale pehoti ge mahuli rivu lou,amae e Moses vahilo tila,oio la ba ale la obu kaha,me eia tola La Tahalo Uru e Deo te Abraham me Aisak me e Deo te Jekop. ³⁸ Mae igoe eia kama e Deo te giteu ale pehoti,alamoli tegiteu ale mahulihuli,ilava egite mou oio te tala.''

³⁹ Egiteu la tahalo la mari isahari kolia mago,Tahalo la vimarila,eme koli tataho seselea.'' ⁴⁰ Ala mae egite kamati tahi loua isahari la tilalahi.

⁴¹ E Isus vei agite mago,''egite vevei a mave e Kraist veia e latu le Devit? ⁴² Me e Devit lou veia oilo tela buk la bilau,La Tahalo Uru eia vei tia La Uru taku,'pou omai labaligu te la limagu e gata, ⁴³ kara mae eiau ge igo egiteu la gima taume mae la muli la tilaloa taume.' ⁴⁴ Ala mae e Devit tola e Kraist' La Uru,'tio mave eia ge e latule Devit?''

⁴⁵ Oilo te la ilolo tegiteu la valalua me hatavivile eia vei agiteu la bilalaha te tala, ⁴⁶ ''Matarara tigi te giteu la valua la mari,egite lavalava malau sotalo me masaga ge vei balava egite oio te la pulolou ale uru oilo te la luma la lotu me oio tai la ba te lailali ale uru. ⁴⁷ Egite tamai tuga tatavu la luma te moura miteu e baharuharu,me egiteu veia e giteu ge hilo egite ala egitue igo la kilaka ale malau sesele,Egiteu la valalua ale maele ge bole la tikukumula ale uru bara sesele.''

Chapter 21

¹ E Isus mata oata meia hilo la tahalo ale tahoka la vuliti tatau la viabala tegite soilo la muli la vati. ² E Isus hilo isa e baharu oio tai emoura kama tahoka isa lapaga me eia tau moli la siling ilua me e Isus vei mae, ³ "Eiau vei sesele amuto la tavile ale kama tahoka isasa la vuliti oio tai e haruala pehoti,eia tau la vati oata egite sapolo. ⁴ Egite tomi ale tau la viabila oio tai egite tahola la vuliti.Ala moli emoura e baharu,eia kama tahoka isa la golugolu la papaga,eia tau tomoli la rova eia tahokea oio tela mahulila tetala."

⁵ La valalua isahari vikara oata la luma la kilaka,te la ba ale egite tokoromo tatahoa la wati ale marasa oio tai la viababila,me e Isus vei maie, ⁶ "Me te la papaga tomoli eme hiloa,la imamala isa ge goma me la wati tomoli ale kama ge tabuli oata tegite,egite tomoli ge paru ge kalivu viruru."

⁷ Me egite la valalua me hatavile tahi e Isus maie,"tahalo la mari gaisa la papaga ale ge guvi?Ere isa la paga amite ge hiloa oio tai ge rovia maie la imamala la papaga ale ge guvi? ⁸ Me e Isus koli rivua maie,"amuto ge matarara,igo tigi egite la valalua ge vasigolo amuto.La valalua usu ge goma me toi laisagu,me egite ge vei maie,"eiau la tahalo ale, me, la imamala hagagaviti.Amuto umala tilimuli egite la valalua ale maiele." ⁹ Mae amuto ge lolo la vikokuela ale uru,amuto umala tataga.Ala vula la papaga tomoli alele a ge guvi muga,ala moli la imamala la kaluvu la magasa kama ge guvi hari."

¹⁰ Me Isus vikara lou maie,"la maututula ge vukue rivu kabili tegiteu,me egite la kindom tai ge vikue kabili lou tegiteu. ¹¹ Oio tai la malugulugu ale ururu ge guvi,me la vitolola me lailea tai ge guvi oio la maututula isahari.La paga usu ge guvi,age igo la valalua me hatavile ge taga,la mori tai ge viguvi isahari la papaga ale etato kama hiloiloa.

¹² Ala moli egite la papaga ale souka mato ge guvi,egiteu ge sautola amutou me egiteu ge igo bara amuto.Egiteu ge imagiri amutou oilo la luma la totorobola oio tai oilo la luma la kilaka,me egite ge tau amuto soio tegiteu la mulugaluga,ilava, te laisagu. ¹³ Me ale ge guvi maie la imamala ge veipala la merera la seselela soio tegiteu.

¹⁴ Ala amuto umala tia gogori oio tai gabutala papahi te la merera amutou ge koli rivua soio tegiteu. ¹⁵ Eiau lou ge tau la merera oio te la hare mutou oio tai eiau ge abia mutou la gabutatala,ilava egiteu la gima mutou,egiteu kama ge tuatalua oio tai egiteu ge roro muli.

¹⁶ Egite tama me tila,tabarabara gato oio tai egiteu ale la kasoso gato isa moli, me egiteu e maretoreto tamutou tai ge tau amutou la lima giteu la gima,me egiteu ge bili isahari tamutou ge peho. ¹⁷ Egiteu ge gima bara sesele emei ilava te laisagu. ¹⁸ Ala moli la ivumu kama ge talulu. ¹⁹ Amutou ge magiri totora ge abi la mahulila aleie.

²⁰ Eme ge hilo lavalalua la vaubila ge magiri robo e Irusalem,me eme ge rovia maie hagavi la kama kokorala ge guvi. ²¹ La imamala alele egiteu lavalua me hatavivile oio la mautu e Judea ge hele soata la olu,me la valalua me hatavivile oio la mautu uru e Irusalem egiteu ge hele taroa ge tuga tai.Me egiteu la valalua me hatavivile oio la mautu ale ogala e Irusalem umala ge goililo. ²² La imamala ale tela koli rivu la iruru,me la papaga tomi egiteu kekesia oio la buku te Deo age guvi sesele viruru.

²³ La tia gogorila soio tegiteu ale savulatu oio tai egiteu ale visusu la pepeso te la logologo alele!La tikumula uru ge guvi la magasa,me la hate mamasila te Deo ge paru oata te la valua me hatavivile. ²⁴ La valalua la vaubila ge bili usu sesele tegiteu oio tai egiteu ge abi tomoli egiteu soio la luma la totorobola,oio te la mautu isapolo.Me egiteu la valalua te la mautu isapolo ge toa talu e Irusalem,kara sesele maie e Deo tau la imamala a ge kaluvu.

²⁵ Me amuto ge ilo la irovila loio te la haro,oio tai te la taio,me la matabu,me te la magasa tai.La maututu ge sululu,me la valalua me hatavivile ge taga la tilali la mago ale ge tarebo. ²⁶ La tilaga ge uru sesele ge guvi me age igo egiteu kama ge vagari,me egiteu ge paru bubu moli,ilavula egiteu taga la rova male guvi oio te la magasa.Me la papaga oio la mautu lalage ge malugu lahu.

²⁷ Me te la imamala alele, la tula tahalo ge gomai oilo te la mori vikapopo la vagarigarila tetala me la glori ale uru sesele. ²⁸ Ala moli la imamala la papaga ale ge soko la guluvi,amuto ge magiri ge lagu oata,ilavula la tahalo la kiloli ge guvi hagavi."

²⁹ E Isus veia giteu isa la vikara la halulu polo,"amuto hilo la obu la fik vikapopo la obu isahari. ³⁰ Mae egiti ge tau halaba la galagala giteu,amutou ge hiloa me ge rovia mae la imamala te la haro hagavi ge guvi. ³¹ Mea mae moli,mae amuto hilo la papaga ale guvi,amuto ge rovia mae la imamala te Deo ge beua hagaviti.

³² Eiau vei sesele amutou maie,egiteu lavalua me hatavivile ale kama ge peho muga kara mae la papaga ale ge guvi. ³³ Heven me la magasa ge kalivu,ala moli la merera taku kama ge kalivu.

³⁴ Ala moli amuto ge matarara oio tamutou lou,igo tigi la tia mutou ge volu la iliu la lalu ale vagarigari,me ge guvi maie paua,me eme ge tia gogori la papaga la vovo.Me la logo ale ge guvi hari sesele mae la mai ale tahoa. ³⁵ La imamala ale ge guvi tomoli oio te la papaga tomoli me te la valalua me hatavivile oio tomoli la magasa.

³⁶ Ala moli la imamala tomoli amuto ge matarara,me amutou ge kaka ge abi la vagarigarila ge koramoli ge hele loio tela papaga ale ge guvi,me ge magiri lolagu te latule Deo."

³⁷ Me te la logo bibi alele e Isus imari oilo la luma la kilaka,me te la logo eia goio la olu e oliv. ³⁸ Me te la kavukoki bisi egiteu tomoli la valalua me hatavivile goio la luma la kilaka ge lolo e Isus ale imari.

Chapter 22

¹ Laharo la pougolola te lailali la beret ale kama sogo hagaviti,egite toila la poloselela.Egiteu la mululugaluga tegiteu e pris me egiteu la tahalo la mari viputumulimuli la gauru ale mave egiteu ge bili e Isus oio vola,me egite tataga egite la valalua.

³ Goio e satangoio te Judas Iskariot,me eia isa tegiteu ale savulusa getelua. ⁴ E Judas tuga tavu e giteu la mulugaluga tegiteu e pris me la mulugaluga le giteu la valua la vikuela tatahi egiteu la gauru ale mave eia ge sugu taro e Isus soio te giteu.

⁵ Me egiteu loloa e giteu sagege pepeho me egiteu vei age abi ala la vati. ⁶ Eia masaga molia ala eia vei age pamuli isa la gauru vei age sugu taro e Isus soio te giteu lamulugaluga loio te giteu lavalalua.

⁷ Te la imamala sesele gomai te la bret ale kama sogo, me egiteu ge bili e latu la sipsip ge alia mai egiteu ge gabutala la logo la poloselela. ⁸ Tio e Isus baha e Pita me Joanes,vei mago,''amula goio raragi agato lailali la poloselela,lavuta e tato ge goio ge alia'' ⁹ Egite goma koli rivuala,''eme masaga amite ge raragia te eresa la ba?

¹⁰ Eia koli rivua gite mago,''hiloa,mai amula ge sibitala oilo la mautu uru,la tahalo isa bolebole la kabala la lalalu eia ge poga amula.Amula tilimulia soilo te la luma ale eia goilo ovola. ¹¹ Tio amula ge vikara soio te la tahalo la luma,'La Tahalo la Vimari tahi maie,''La ba bakisi te lavalua la mosi oiove,me eiau ge ali la ilali la poloselela vikapopo tomi le la bilalaha tegiaku?

¹² Eia ge vahilo le amula la kapiutu isa uru oata te laluma alele.Raragi lailali tegato te la ba alele.'' ¹³ Tio egira tuga,egira hiloa la rova guvi mae eia vei agirua.Tio egirua raragi la ilali la poloselela.

¹⁴ Laimamala a gomai,eia pou vikapopo tomi le egiteu labilalaha tetala. ¹⁵ Agoma vei agite mago, "Eiau masaga seselea ge ali lailali la poloselela vikapopo tomi le amuto mulimuli eiau ge abi la tikukumula. ¹⁶ Me eiau vei amuto,Eiau kati koramuli ge ali lou kirigaga mae age puru oilo tela kingdom te Deo."

¹⁷ Goio e Isus abi isa la kap,me laimamala eia vaisale ti lai sa La Tahalo Uru,eia vei mae,''a bia,me tabaria kabili tamuto. ¹⁸ Me eiau vei amuto,Eiau kati koramuli ge liu la bulu la vaen lou kara mae la Kindom te la Tahalo Uru ge sibitala.''

¹⁹ Goio eia abi la beret,me laimamala eia vaisale ti laisa La Tahalo Uru, eia tovia,me abia gite,vei mago,Ale la vovogu,ge abia muto.Amuto igoa maiele ge gabu tala mulimuli eiau.'' ²⁰ Eia abi la kap igo loua maio mulimuli la ilali, vei mago,''Ale la kap te la irovilalala ale halaba oilo te la kasosogu,me age pagegele le amuto.

²¹ Ala amuto ge loloa.Latahalo ale ge pokeagu eia omai popou tomi le eiau omai te la muli lailali. ²² Me Latula Tahalo Uru ge goilo la tikukumula mae egite gabutatalea.Ala moli la tikukumula ale uru sesele te la tahalo ale pokea ala.'' ²³ Tio egite vikara kurumurumu kabiki tegite lou mae ere sa tegiteu sesele ge igo la paga ale.

²⁴ Goio la vaigototola guvi kabili tegiteu veia mae ere ge uru tegiteu. ²⁵ Eia goio vei agiteu mae,''Egiteu e kings tegiteu la valalua ale logala eia uru oata tegiteu,me eia ale tahoka la vagarigarila oata tegiteu a vevei egiteu ale igo titigi la vulovulo la ale taritigi soio tegiteu la valalua tegite.

²⁶ Eala moli amuto umala ge igigoa maiele.age maie,mai ere uru kabili tamuto eia ge vibisi loua,me ere eia pou la mulugaluga eia ge guvi mai la bilalaha. ²⁷ Ala ere uru kabili tegirua,eiale popou oio la muli la ilali,o ouka eia le guvi mai la bilalaha? Soge akama la tahalo ale popou oio la muli lailali? Eala moli eiau moli kabili tamuto mai la bilalaha tamuto.

²⁸ Ala moli amutou ele amuto vikapopo tomi le eiau oilo la tilovolovo tegeku. ²⁹ Eiau abi amuto la Kindom,mae e Tamagu abi agu la Kindom te tala, ³⁰ me eme ge ali me ge liu oio te la puloloutela Kindom tegaku,me emei ge pou la pulolou ale uru ge mamata loata tegiteu la hili le egiteue Israel ale savulu sa gete lua.

³¹ ''Simon,Simon,mata rara,e satan vei age puli eme,me eia ge lapu lele eme mai la wit. ³² Alamoli eiau kakati tamutou,mae amuto kama ge boru te la tautailailo tamutou.Mulimuli mae amuto ge vulo rivu lou,hivagariloua e tabaramutou.''

³³ E Pita vei ala mago,''Tahalo Uru,Eiau raragiti ge goio vikapopo tomi le eme soilo las luma lakilisi me ge peho vikapopo tomi le eme.'' ³⁴ E Isus koliala mago,''Eiau vei amu,Pita,e kukureko galogo souka ge tali,tio eme ge tahi taro eiau vaka tolu veia eme kama rovi eiau.''

³⁵ Goio e Isus vei agiteu mago''Mai eiau baha amuto sogala amuto kama ababi la kela,la uati,o la silipa,me amuto boto isahari la papaga?''Egite koli mago,''ouka.'' ³⁶ Goio eia vei agiteu mago,''Alamoli igoe,ere ias ababi la kela,eia ge abia,me age mai tai la tela uati.Me la tahalo ale ka ma tahoka la viso eia ge baha taro la lavalava te tala ge loto isa tetala.

³⁷ Me eiau vei amuto,la rova mai egite kekesitia age puru omai tegaku,'Egite hiloa veia eia isa latahalo ale kama tartigi.'me larova egite kekesitia age puru somai tegaku.'' ³⁸ Egite gomai vei mago,''Tahalo Uru,hiloa!laviso ilua omaie.''Eia vei agiteu mago,''a koramuli''

³⁹ E Isus goma tuga,mae laimamala tomi eia igigoa,soi la olu e oliv,me egiteu la bilalaha tetala tilimulia. ⁴⁰ Laimamala egiteu guvi ,eia vei agiteu mago,''Amuto kaka igotigi amuto souka goilo la tovolalaila.''

⁴¹ Eia goio tasuku gale taro egiteu mae la malau la vati ale egite labea,me eia toto tulu otalo me eia goma kaka, ⁴² veiveimago,''Tete,mae eme masaga, abitaroa la igogolu ale lomai tegaku.Alamoli eme umala ge tilimuli la masasgala tegaku,eiau ge tilimuli la masasgala taume.''

⁴³ Goio e angelo isasa loata la mori sibitala soio te tala,igo vagaria. ⁴⁴ Mae eia ilo buruko sesele,Eia kaka vagari lou,me la maholola pusi sohatola me a saisali sotalo la magasa mai la kasoso

⁴⁵ Me eia goio hiliti lotalo la kilaka,eia goio te giteu la bilalaha tetala me hiloa mae egiteu mavuta tomiti la vuta egiteu ilo burukoti soio te tala. ⁴⁶ me eia tahi egiteu,''Ilava sesele amutou mamavuta?Amuto hiliti oata me kaka,me amuto kage goilo la tovolalaila.''

⁴⁷ Laimamala eia solo vikarakara,matasoio,lavalua lagima sibitala,vikapopo tomi le Iudas,eia isa tegiteu ale savulusa gete lua,himuga egiteu.Eia gomai hagavi te Isus me eia piua, ⁴⁸ ala moli e Isus vei ala mago,Iudas,eme veiage vasigolo e Latu La Talo Uru te la piliu ale?''

⁴⁹ laimamala egiteu ale vikapopo tomi le Isus hilo la rova guvi,egiteu vei mago,Tahalo Uru,amiteu ge borautu le giteu la viso?'' ⁵⁰ Tio isa tegiteu borautu isa la bilalaha te la mulugaluga tegiteu e pris,me borautu taro isa la pitola. ⁵¹ E Isus vei mago,''umalati!"Eia sau te la gavusala,me la gavusala guvi tataho lou.

⁵² E Isus weia la mulugaluga tegite patere, la mulugaluga te la tempel, la tahalo isauru ka masagea, "Eme gomai mai la tahalo la pakalila, amuto gomai ge sautola la tahalo la vikuela o la pakalila ?

53 Mai eiau vikapopo tomi le mei oilo la tempel, eme kama tau la limamu oata taku. Alamoli ale la limamu, alamoli ale la vagariala tela maligoma. "

⁵⁴ Egite sautolea, egite pulia waharia soio la luma te lamulugaluga te patere. Alamoli e Pita tilimulia la ba malau. ⁵⁵ Mulimuli eigite bili la havi kabili la muli la koti kaluvu egite pou vikapopo, e Pita pou kabili tegite.

⁵⁶ La tavile isasa pou oilo la haga la havi matasoli vagaria eia veiala maie, "La tahalo aleie vikapopo eia. "

⁵⁷ Alamoli e Pita weia ouka, aveia, "Latavile, Eiau kama rovia. "

⁵⁸ Mulimuli isbisi hiloa, eia aveia,"Emei isasa tegite tai."

Alamoli e Pita weia, "Latahalo, Eiau ouka. " ⁵⁹ Mulimuli la aua isasa la tahalo masaga ge vikara, "Asele la tahalo ale vikapopo eia, eia te Galili. " ⁶⁰ Alamoli e Pita weia, "La Tahalo, Eiau kama rovi lava eia veveia. "Karutumoli, eia soko la merera, e kukureko tali. ⁶¹ Vulorivu,la Uru e (Lord) mata soio te Pita, e Pita gabutala la merera tela Uru e (Lord), laimala eia weiala ,"Mamuga e kureko ge tali gageie eme ge weia tagara tolu eme kama rovi eiau. " ⁶² E Pita tuga sogala eia tali barasele. ⁶³ Mai la tahalo vikapopo le Isus eia kue eia. ⁶⁴ Egite tau robo la matala mulimuli egite tahia, veia, "Propet! Ere male kueme?" ⁶⁵ Egite wei usus la papaga ale kama tartigi te Isus, egite merabreala. ⁶⁶ Asoloio mai la logo aleie, egite ale ururu mamuga egite la walua me hatavivile vikapopo tomi, alamoli la mulugaluga tegite patere vikakpopo la valua la mari. Egite baea soio te kansol ⁶⁷ eia weimaie, "Mai eme e Kraest, veia mite. "Alamoli eia veiagite, "Mai Eiau ge veiamuto, amuto kama ge tautau-lailo, ⁶⁸ mai eiau ge tahime,eme kama ge veiagu. ⁶⁹ Alamoli soko gageie gio, e Latu la tahalo ge pou oio lalimala egata vikapopo la vagariala te Deo?" ⁷⁰ Egite tomi veia, "Alamoli emei e Latu le Deo?" E Isus weia gite, "Emei veia maie Eiau. " ⁷¹ Egite weimaie, "Mave sele etato solo masaga ewitnes? Etato sele loloa loio la harela."

Chapter 23

¹ Egite tomi ale vikapopo egite hiliti vahari e Isus himagiria mamuga te Pailet. ² Egite tahi eia, veimaie, "Amite poga la tahalo ale magiri robo la mautu ale uru, eia veia maie eialou e Krest,eia king."

³ E Pailet tahia, vikara, " Ale emei e king le Juis?" E Isus kolia soio tetala weimaie, "Eme wei sesele. "

⁴ E Pailet weiala mulugaluga tegite patere vikakpopo la walua, "Eiau kama poga isasa la iruru oio tela tahalo aleie."

⁵ Alamoli egite masaga seselea, veiamaie, "Eia matavu la walua, wei maria gite tomi e Judea,soko loio e Galili agio tomi la mautula. "

⁶ Mai e Pailet loloa maie, eia tahi la tahalo alele oiove e tau Galilien. ⁷ Laimala eia rovia maie eia lotalo te la vagari le Herod, eia baha e Isus sio te Herod, la imala eialou oio e Jerusalem tela logo alele.

⁸ Alisa e Herod hilo e Isus, eia sagege sesele, lavula eia masaga ge hiloa lavula a taba selele. Eia loloti isahari la paga loio tetala la paga isahari guvi egite hiloa la merakel guvi loio tetala. ⁹ E Herod tahi e Isus la merera usu sesele, alamoli e Isus kama koliala isasa la merera. ¹⁰ La mulugaluga tegite patere la valua la mari tai magiri, egite kuetai.

¹¹ E Herod vikapopo le gite la valua tetala mera bareala. Egite masagea ge abiala isasa la kulikuli mulimuli ge baha rivua soio te Pailet. ¹² E Herod me Pailet rovi tataho egite isasa tela logo aleie, mai ale pala gite kama tame tabara bara tegite isasa.

¹³ E Pailet tola tomi egite la mulugaluga tegite patere ge bahataro la lolo la valua me hatavivile ¹⁴ mulimuli aviagite maie,"Eme puliagu la tahalo ale muga egite la walua me hatavivile ale tilimuli la wulowulo ale kama taritigi, em hiloa, Eiau, tahi mamuga me, kma poga isasa la iruru oio tela tahalo ale.

¹⁵ Ouka, e Herod, eia baha rivua somai tegato, ge hiloa,eiau kama sagege la pileho ale guvi tetala. ¹⁶ Eiau masaga ge vahilo ala ge bahataroa. " ¹⁷ ¹⁸ Alamoli egite tali tomi, wei maie, "Bili la tahalo le, bahataroa mite e Banabas!" ¹⁹ E Banabas isa la tahalo egite taua oilo la totorobola eia kamati ge varumu oilo la citi kamati ge totorobo.

²⁰ E Pailet tahirivu egite, eiau ge bahataro e Isus. ²¹ Alamoli egite tola vagari maie, "Bilia age peho, Bilia age peho. " ²² Eia veia gite la tagara tolu la, "Mave, la tahalo ale igo la iruru mave. Eiau kama poga isasa la iruru la pileho loio te tala. Alamoli mulimuli eiau abiala la ilig,Eiau ge bahataroa. "

²³ Alamoli egite tola vagari, egigte vei vagariala ge lilia. La golu gite bulirobo e Pailet. ²⁴ Tio e Pailet lolo la merera tegite. ²⁵ Eia bahataro la tahalo egite tahia ge taua soilo la totorobola. Alamoli eia tau e Isus soio tegite.

²⁶ Egite vaharia soio, egite hilo isasa la tahalo la isala e Simion le Sairini, eia veia ge goilo la siti,tilimuli e Isus.

²⁷ La lolo la valua me hatavivile, egite hatavivile iahari taitali isahari bau gogori leia, egite tilimulia. ²⁸ Alamoli avulrivu soio tegite, E Isus weimaie, "Amuto hatavivile Jerusalem,umala taitali leiau, alamoli tali rivu lemei and vikapopo le latatumu.

²⁹ Hiloa, lalogo a gomai egite weimaie, toitataho laimala isahri egite ale valirobo kama popigo, egite tai ale kama vsusu.' ³⁰ Mulimuli egite weiagite laolu, 'Pigirobo amiteu,'egite la ololu,'ge Taurobo amiteu.' ³¹ Mai egite igo la papaga tomi laimala la obu guvitaho, Larova ge guvi eia ge magolu?"

³² La tahalo ilua, egira tahalo la pakalila, egira vikapopo tomi leia egite ge bili egite.

³³ Egite gomai la ba ale egite toila,"La tuha la Gama," Egite haratili eia vikapopo egira ilua-- isa loio e gata isa loio meru. ³⁴ E Isus weimaie, "Tete,abitaro la iruru tegite, egite kama rovi lava egit igigoa. "Egite pilai satu, ge tabari la kairobo tetala.

³⁵ La valua me hatavivile magiri mamata almoli egite isahari weibarela la merera, weimaie,"Eia koli isahari. Korale eia ge koli eialou, mai eia e Kraist e latu le Deo, eia lou turia."

³⁶ Egite sodia tai mera bareala tai, egite gomai tetala, egite weia ge abiala la viniga

³⁷ egite weimaie,"Mai eme king tegite Juda, eme kolirivu em lou," ³⁸ Egite ago isasa la merera sakia oata la tovolautu tetala,"Ale e King le Juda."

³⁹ Isasa tegira ilua titili vikapop tomi le Isus weimaie, "Eme kama e Krais? Eme koli rivu me. " ⁴⁰ Alamoli ale isasa korosia eia, wei maie,"Eme kama taga e Deo, alamoli eme tai lotalo la tukumula aleie? 41 Egite ge bili etala ge peho, egite igo la vulovulo ale tartigi. Alamoli la tahalo ale kama igo isasa la iruru. "

⁴² Mulimuli eia weimaie, "Isus, gabutala eiau laimala eme ge goio la kingdom taume." ⁴³ E Isus weiala, "Laselela eiau weiamu, gageie eme ge vikakpopo tomi le yau oilo e paradis."

⁴⁴ Igoe lapaga mae belo. Lapaga maligoma bulirobo la magasa igaga mai la matalaharo itolu la maulavi, ⁴⁵ la haro kama paga. Mulimuli la kulikuli la tempel masile lua

⁴⁶ Eia tali uru sesele, e Isus weia, "Tete,oilo la limamu Eiau tau la kalulugu soio lalimam."Eia veimaie, eia pehoti. ⁴⁷ E Kepten hilo larova guvi, eia gloripaim e Deo, veimaie, alamoli la tahalo aleie kama tahoka isasa la iruru. "

⁴⁸ Ale egite la valalua me hatavivile egite gomai vikapopo ge hilo larova ge guvi, egite beuriva sabala la magoro gite. ⁴⁹ Alamoli egite ale rovia, ala la tavile tilimuli soio e Galili, eia magiri malau, hilo larova guvi.

⁵⁰ Sautola ,la tahalo isasa laisala e Josep, eia isa tegite kansol. Eia taritigi sesele oio tai la tahalo kama igigo isasa la iruru. ⁵¹ La tahalo ale kama sagege la merera egite kisia egite kansol oio tai la vulovulo gite. Eia loio tela mautu Judea la taon e Arimatea,eia mamata loio tela Kingdom te Deo

⁵² La tahalo, eia tahi e Pailet, eia tahi muli la wowo le Isus. ⁵³ Eia abi sotalo, eia tauroboa la kulikuli ae kakea, eia taua oilo la Tum ale egite wokula la humu, maie isasa souka tabuli oiovola.

⁵⁴ Ale la Logo la Raragila, la siloko la Sabat eia ge soko. ⁵⁵ La Tavile loloa maie Isus goio e Galili eia tilimulia a hilo la Tum mave la wowo la Tahalo isasa oio tabulibuli. ⁵⁶ Egite beua raragi la muli la marasin mela weli ale malivili. Alamoli oio la Sabat egite maila tilimuli la merarobola.

Chapter 24

¹ La imamala isa te la logo ale mamuga te la wiki,egiteu hatavivile abi la marasini ale vagari,a mali hahae,me egiteu raragia.Me egiteu veia ge goio la liba. ² Egietu pamulia mae la mata la liba kama ti oio la mulila,egiteu buli tarotia. ³ Egiteu gali soilo,ala moli egiteu kama hilo la vovo la matea le Isus Krais.

⁴ Lapaga guvi maie,me egiteu la hatavivile gabutala papahi,karutu moli la tahalo ilua kai la kai robo ale mememe magiri kabili tegiteu. ⁵ Me egiteu la hatavivile me egiteu taga bara sesele,me egiteu lagu moliti sotalo la magasa.Me egirua vikara maie soio tegiteu,"ilava amutou pamulimuli la tahalo ale mahuliuli kabili tegiteu ale pepeho?"

⁶ Eia kama omaie,eia hiliti rivuti!Amutou gabutala tai la rova eia veia mutou la imamala eia oio e Galili, ⁷ la vikara magiri maie,egiteu ge puli latu le Deo soio te la lima giteu la gima ge lilia oio te la tovo la utu,mulimuli te la logo itolu eia ge hiliti rivu lou.

⁸ Egiteu la hatavivile gabutala rivu lou la merera te Isus, ⁹ me egiteu heletaro la liba,me egiteu goio veia giteu e apostel tetala ale savulu te isa,te lava egiteu hiloa. ¹⁰ Me e Meri Magdalin,e Joana,e maria e tila le Jems,vikakapop egiteu la hatavivile ale sapolo goio valolo egiteu e apostle te la papaga ale.

¹¹ Ala moli la merera ale mae la vasigologolola soio tegiteu e apostle,egiteu kama tau la ilo giteu te la merera ale egiteu la hatavivile veia. ¹² Me e Peta hiliti oata,me eia hari soio te la liba,me eia goio tiloho soilo.Eia hilo la kai robo ale egiteu viri robo e Isus oilo tabulibuli.Me e Pita beu rivua soio te la luma tetala,eia gabutala papahi te la rova male guvitie.

¹³ La imamala ale e apostel ilua tuga la gauru ge goio la mautu e Emaus.E Emaus tabuli savulu la tasi malau te la mautu e Irusalem. ¹⁴ Egiteu vikara mulimuli kabili tegiteu la papaga ale male guvitie.

¹⁵ Me a guvi maie,la imamala egira vei mulimuli la rova,oio tai egira tahi rivurivu lou egira,me e Isus lou guvi soio tegirua me tuga viakapopo egirua. ¹⁶ Ala moli la mata gira kama hilo tigia maie ale e Isus.

¹⁷ Me e Isus vikara soio tegira maie,"ere isa la paga male amula tatuga vei mulimulia le?"Egira magiri lagu gogo. ¹⁸ Isa tegira laisala e Cleopas,eia koli rivua,"eme soge la tahalo isasa moli oilo e Irusalem,ale kama rovi la papaga male guvi te la logologo ale tugati?"

¹⁹ E Isus vikara soio tegira maie,"ere isa la papaga?"Me egira koli rivu eia,"la papaga ale male guvi te Isus le Nasaret,eia isa e profet,eia igo la igogolu ale uru sesele te Deo oio tai eia imari la valua me hatavivile la merera oio te la mata le Deo,oio tai egiteu lavalua me hatavivile, ²⁰ me mave egiteu e chif pris vikapopo egiteu la mulugaluga tegatou, taua soio te giteu la gima ge bilia,lilia oata la tovo la utu.

²¹ Ala moli amiteu rovia mae eia la tahalo moli ale ge abi rivu la valalua me hatavivile le Israel loio te la lima giteu la gima.Me te la papaga tomoli alele la logo itolu ti la papaga ale guvi.

²² Ala maie,egiteu la hatavivile isahari kabili tamiteu igo amiteu karutu bara sesele,te la kavukoki bisi igoe oio te la liba. ²³ Te la imamala ale egiteu kama hilo la vovo le Isus oio la liba,me egiteu beu rivua,veia miteu maie egiteu hilo egiteu e Angelo me egiteu e Angelo veia giteu mae e Isus mauhuli rivuti. ²⁴ Me la valalua isahari vikapopo amiteu goio te la liba,me egiteu hilo lava male egiteu la hatavivile veia ovola.Ala moli egiteu kama hilo e Isus."

²⁵ E Isus vei mae soio tegite,"egiteu la valalua la tutugolola,egiteu kama tahoka la tautau la ilo te la merera ale egiteu e profet veia." ²⁶ Ala amuto kama rovia maie e Isus ge abi muga la iligi,Me mulimuli eia ge goilo la marasala te tala?" ²⁷ Asoko loio te Moses selea soio tegiteu e profet,e Isus vulo tataho soio tegiteu la merera me la papaga ale vevei eia.

²⁸ Egiteu tuga goio guvi hagavi la mautu ale egiteu gabutala ge goio ovola,E Isus igo mae eia masaga ge tuga suko lou soio. ²⁹ Ala moli egira vei maie soio te Isus,"pou vikapopo amila,la paga hagavi maulaviti me la logo ale hagavi ge kaluvu."Ala e Isus goio pou vikapopo egirua oio la luma tegiteu.

³⁰ Mulimuli eia pou ali vikapopo egiteu,me eia abi la bereti toi sagege e Deo,putua me eia abia giteu. ³¹ Me la mata giteu kope,me egiteu rovia maie ale e Isus,karutu moli eia kokovu lou loio la mata giteu. ³² Me egirua vikara kabili tegirua maie," la seselela la imamala eia tuga vikapopo e tala la gauru eia wala la merera loio te la buku te Deo,me la tia mila hiliti sesele?"

³³ E girua hiliti harari moli beurivua soio e Irusalem.Me egira pamuli egiteu e Aposel ale savulu te isa,me egiteu sahari lou ale vikapopo egiteu. ³⁴ Me egirua veia giteu,"la seselela e Isus hiliti rivuti lou,me eia guvi soio te Simon." ³⁵ Me la tahalo ilua veia giteu larova male guvi tegirua te la gauru,me oio tai me egiteu rovia te la imamala ale e Isus putu la bereti vikapopo egiteu.

³⁶ Me la imamala ale egiteu soloio vikarakara te la papaga ale ,E Isus lou guvi kabili tegiteu,me eia vei maie,"la tia gogorila soio tamutou." ³⁷ Ala moli,egiteu taga bara sesele ilavula egiteu gabutala egite ilo isasa la hitu.

³⁸ Me e Isus vikara soio tegiteu,"ilava amuto taga? Ilava amuto gabutala papahi oilo te la tia mutou? ³⁹ Amutou ilo la limagu me la wahagu,me eiau moli e.Amutou pilau eiau me iloa.La hitu kama tahoka la mailila me la tuhala,me amutou iloa eiau tahokea." ⁴⁰ E Isus vikara maie soio tegiteu,me eia vailoa giteu la limala me la wahala soio tegite.

⁴¹ Egiteu kama koramuli ge tau la ilo gite ilavula te la tia sagegela ale oio tegiteu,me egiteu gabutala papahi.Me e Isus tahi egiteu,"Amuto kama tahoka isahari lailali ale ge alia?" ⁴² Me egiteu abiala isa la hapu laia ale egite boilim, ⁴³ Me eia abia alia oio la mata giteu.

⁴⁴ Me e Isus vikara maie soio tegiteu,"la imamala eiau soloio vikapopo amutou,eiau veia mutou maie,la merera tomi egiteu kekesia te la buku la totorobola te Moses,me oio tai egiteu e profet,me te la buku la bilau tai,la merera ale vei moli eiau me age guvi."

⁴⁵ Me eia igo la gabutala giteu kope, me egiteu ge rovi matagaga la merera ale oio te la buk tabu. ⁴⁶ Me eia vikara soio tegiteu maie,"egite kekesia maie,e Isus Krais ge bole la tikumula me la iligila,me age hiliti rivu lou loio te la pileho te la logo ale itolu. ⁴⁷ Ala la vulovulo la mahulila me la veipalala vulovulo,ale kama taritigi,ge vei tomolia soio te la maututula,soko te Irusalem.

⁴⁸ Amutou ge veipala la papaga tomoli. ⁴⁹ Me iloa,eiau baha la vikara la kilisi te Tama gatou somai tamuto.Ala moli age kara moli e Irusalem kara maie amutou ge kirobo vikapopo la vagarigarila ale oata sesele.

⁵⁰ Me e Isus puli egiteu sogala la mautu me egiteu goio guvi hagavi e Betani.Me eia abi la limala oata,me eia vei balava egiteu. ⁵¹ Me la imamala alele,eia vei balava egiteu eia heletaro egiteu me eia goata e Heven.

⁵² Me egiteu lotu le eia,me egiteu beurivua soio e Irusalem vikapopo la tia sagegela ale uru sesele. ⁵³ Me la imamala bibi egiteu pou oilo la luma la lotu,Egiteu vaisale la isa le Deo.

John

Chapter 1

¹ Araura tela silokoloko la merera oio ti. me la merera oio vikapopo me e Deo,la merera le eia tai e Deo. ² La paga moli ale isasae eia oilo ti tela silokoloko me eia vikapopo le Deo. ³ La papaga tomi eia visibitala egite me egite tomi guvi loio tetala. mae eia ge ouka la paga tai isa ge ouka mae la papaga tomi ale sibitala ti eia vipou egite.

⁴ Me oilo moli tetala la mahulila oio. me la mahulila eia la matagaga oilo tela tahalo. ⁵ La matagaga maga oilo tela maligoma, la maligoma kama koramuli ge vagotalo eia a solio pepe.

⁶ La tahalo isa e Deo baha eia, la isala e Jon. ⁷ Eia gomai mae la vei selela me eia ge valoka la matagaga le. via egite la valua tomi ge tautaulailo loio tetala. ⁸ E Jon eia kama la matagaga, Alamoli eia gomai ge vigali la matagaga sogala.

⁹ La matagaga ale sesele. ale abia la valua tomi la matagaga. me eia ge gomai tela mautu la magasa tomi.

¹⁰ Me eia oilo la mautu la magasa tomi, me eia visibitala la mautu la magasa tomi. alamoli la mautu la magasa kama rovi eia, ¹¹ Eia guvi tavu egiteu tetala sele, alamoli egiteu ale tetala sele kama kaka tavu eia.

¹² Alamoli egiteu ale usu sele abi eia soilo la mahuli tegiteu. me egite tautaulailo oilo tela isala. Tio eia lou abia giteu la muli ge sibitala mae e latatule Deo. ¹³ Egiteu ale kama pigo egite loio tela kasoso, ouka loio tela masagala tela vovo, ouka la masagala tela tahalo. ouka aloio te Deo

¹⁴ La merera guvi tahalo mou kabili tegatou. Me etatou tomi hilo la matagagala, la matagagala mae sele ale isa moli ale gomai loio tama gatou. ¹⁵ E Jon vikara matagaga le eia, me eia tola sogala, mago, " Aleie eia moli male eau vei palaea mago, 'La tahalo ale ge gomai mulmuli taku eia uru loata taku, me eia mamuga mulmuli eau."'

¹⁶ Me loio tela viriru la tetala moli etato tomi abi la gilogo la imamala tomi. ¹⁷ Tio la viturila egite abia loio te Moses. La gilogo mela merera la selela egite abia loio te Isus Kraist. ¹⁸ Isa palati souka koramuli ge hilo lai e Deo, Eia moli ale pouti oio la bali le tama gatou, me eia moli male visibitala e Deo egite rovi eia.

¹⁹ Aleie eia la vikara matagaga la te Jon la imala egite Juda baha egiteu e Paraseo me egite Livai soio tetala loio e Jerusalem g tahi eia, " Eme ere sele?"

²⁰ Me eia vei palaea ___ eia kama vei roboa, me eia veipalea" Eau sele kama e Kraist." ²¹ Egite tahi lou eia," me eme ere loue? Eme e Elaija?" Eia vei mago, " Eau kama eia. " Egite goio vei mago, " ila eme la Propet?" Eia goio kolia gite mago, "ouka."

²² Goio egite veiala mago," Eme ere sele, veia mite ila amite ge abi rivu la kiloli la merera soio tegite ale baha amiteu? Me ila amuto veia oio tamuto lou mave?" ²³ Eia goio vei mago, " Eau la golu moli, taitali oilo la ba la kue pa: 'Igo la gauru tela Uru ge matata,' mae moli ale e Propet Aisaia vei tia."

²⁴ Tio egite goio baha isahari loio tegite la Paraseo, ²⁵ Egite goio tahi eia me egite goio veiala, " Ilava eme vuhi egite la valuala Alamoli eme kama e Kraist ouka e Elaija ouka la Propet?"

²⁶ Goio e Jon kolia gite mago," Eau vuhi la lalu. Alamoli kabili tamuto la tahalo isa magiri tamuto kama rovia, ²⁷ Eia moli male ge gomai mulmuli taku, la mota la vapolo tetala eau kama koramuli ge lulu taroa." ²⁸ Egite la papaga aleie a sibitala oilo e Betani loio la gale le Jordan loio, la ba ale e Jon vuvuhi ovola.

²⁹ La logo ale galgeli mae e Jon hilo e Isus loio gomai tetala a goio vei mago, " Hiloa, male la sipsip te Deo ale ge abitaro la iruru tomi tela mautu la magasa! ³⁰ Ale la tahalo ale eau veia muto ovolao,'La tahalo ale ge gomai mulmuli taku eia uru tavua gu, la vuhula eia mamuga taku.' ³¹ Eau kama rovi eia, Alamoli age maele la vuhula eia ge tau pala eia soio tegite Israel mae eau gomai ge vuhi molila la lalua."

³² E Jon Jon vikara matagaga, eia vei mago,Eau hilo la kalulu maroka sivo loata la ilo lalage mae la malu la kuru, eia goio pou oata te tala. ³³ "Eau kama rovi matagaga eia, alamoli la tahalo ale bahataro eau ge vuhi egite la valua me hatavile oilo la lalu veiagu mago,'mae eme ge hilo la kalulu sivo loata tere a pou loata tetala,la tahalo moli alele eia ge vuhi la valua me hatavile oilo tela kalulu maroka.! ³⁴ Eau hiloa me eiau veipalea mae ale Eia e latu le Deo."

³⁵ Goio la logo isa lou polo, laimala ale e Jon magiri vikapopo me mela disaipel tetala ilua, ³⁶ egite hilo e Isus loio tatuga ,me e Jon vei mago, "Mata soio, la Lem te Deo!"

³⁷ Egira disaipel tetala ilua loloa vei maele me egira goio timuli e Isus. ³⁸ Goio e Isus vulo eia goio hilo egira timulia me eia tahi egira mago, "Amula masaga la rova?"Egira koliala mago ,"Tahalo la vimari ","Eme popou oiove?" ³⁹ Eia veia gira mago, "Gomai hiloa. "Goio egira gomai hilo la ba ale e Isus popou ovola ;egira pou tomi le Isus la logo alele, alele tela mata la haro ale savulu sa.

⁴⁰ Isa tegira ale lolo la merera te Jon me agoio selea tilimuli e Isus e Endru, e tabarabara le Saimon Pita. ⁴¹ La muluga la tahalo ale eia pogea e e tabarala e Saimon me eia goio veiala mago, "amite poga ti la mesaia" (ale la masovala mae: e Kraist). ⁴² Tio eia goio puli eia soio te Isus, goio e Isus matavua me goio veiala mago, Eme e Saimon e latule Jon. Eme ge tola le emei e Kepas" ( ale la masovala mae e Pita).

⁴³ Goio la logo isa lou, la imala e Isus masaga viage goio e Galili, eia goio poga e Pilip me agoio veiala mago," Tilimuli eau. " ⁴⁴ E Pilip ele eia loio e Betsaida, la City te Andru me Pita. ⁴⁵ E Pilip poga e Nataniel me eia goio veiala mago, " La tahalo ale e Moses kekesi le eia oilo la viturila, me egiteu la propet, amite poga ti eia: e Isus e latule Josep, eia loio e Naseret."

⁴⁶ E Nataniel goio veiala, " Akoramuli la paga ale tartigi isa sibitala loio e Naseret? " e Pilip goio veiala mago, Gomai hiloa." ⁴⁷ E Isus goio hilo e Nataniel loio ge gomai tetala me a goio veiala,"hiloa, la tau Israel ale sesele, oilo tetala la vasigologolola ouka!" ⁴⁸ E Nataniel goio veiala mago, " Eme rovi eau mave? " Mamuga teale e Pilip ge tola emei, la imala ale eme pou lotalo la miau la obu la Fik, eau hilo pala ti emei."

⁴⁹ E Nataniel goio koliala mago, "Rabi, eme e latule Deo! eme e suara tegite Israel!" ⁵⁰ E Isus goio koliala mago, la vuhula eau veiamu mae, ' Eau hilo eme lotalo la obu la Fik,' Eme tautaulailo ti? Eme ge hilo lou isahari la papaga ale ururu loata te aleie." ⁵¹ Goio eia vei mago, ale la selela,me a sesele, Eau veiamu, eme ge hilo la ilo lalage ge kope, me egite la Angelo te Deo ge lovo soata la ilo lalage me ge lovo sotalo loata te e latu la tahalo Uru."

Chapter 2

¹ Goio la logo itolu polo, la pou golula tela taulaila oilo e Kana la ba e Galili, e tilale e Isus tai oio tela imala alele, ² E Isus vikapopo me egiteu la disaipel tai egite tola egite soilo tela pulou la taulaila le.

³ La imala ale Vaen la kaluvu tomi, e tilale Isus veiala mago, "Male egite la Vaen ouka ti. ⁴ E Isus veiala mago, " Tavile uru, ilava eme hari lou somai taku? la imala taku souka gomai." ⁵ Goio e tilala veia gite la valua la igolu mae," La rova eia ge veia mutou, igo molia."

⁶ Tio oilo vola le la kabala la Uati tela lalu ale ururu ivolo egite taua ge uasasi la vaha gite ovola ale la vei mulila te uru tegite Juda, la ilola oilo koramuli ge sautola la lalu la lita ge savuluva. ⁷ E Isus veia gite mago, "saho la lalu soilo la kabala le, Tio egite saho volu tomi la lalu soilo tegiteu. ⁸ Goio eia veia gite la valua la igolu mago, " Sigili taro isahari abia soio tela gama gite ale oio tela pulou la poutalila. " me egite igoa.

⁹ Goio la gama gite ale oilo tela pulou la poutalila liu lai la lalu ale vulo ti mae la Vaen, alamoli eia kama rovia la Vaen le loveie ( alamoli egite la valua la igolula moli rovia). Agoio tola la tahalo la taulaila ¹⁰ Me eia goio veiala, " la valua la tabarila vimuga taro la Vaen ale tartigi goio ale kama tartigi ge mulmuli tela imala ale egite paua ti la iliu. Alamoli aleie eme taukovu ale tartigi kara ti mae."

¹¹ Aleie eia la siloko irovilala e Isus igoa oilo e Kana la ba e galili, me eia taupala la marasala tetala, tio egite la disaipel tetala tautaulailo oilo tetala.

¹² Mulmuli vola e Isus, e tilala egite tabarabarala,me egite la Disaipel tuga soio e Kapernaum egite pou ovola la logologo isahari.

¹³ La imala alele la pou golula tela pasova hagavi ti, tio e Isus tuga goata e Jerusalem, ¹⁴ Agoio poga tavu egiteu ale babaha la Kau la sipsip la malmalu oilo la luma la lotu, me giteu tai ale tela vululo la wati oio popou tai ovolao.

¹⁵ Tio eia goio mali la kada la mota me eia ge basimuli tomi egite sogala loilo la luma la lotu, egite vikapopo mela sipsip me eia goio pigi bura koins tela wati tegite ale vululo la wati me a buli pepe la poroporo tegiteu. ¹⁶ Me soio tegite ale babaha la malmalu, eia veia gite mago, "Abi taro la papaga aleie lomai la ba aleie. Amuto umala ti igigo la luma te tete la ba la bilaha la papaga."

¹⁷ Egiteu la Disaipel tetala goio gabutala la rova ale kekesia tia," la masagala tela luma taume ge abi tomi eau," ¹⁸ Goio egite la mulugaluga tegite Judah lobagele tavua me egite vei mago, "La irovilala ale mave eme ge vahililo amite, sokoa teale eme eme oio igigo la papaga aleie?" ¹⁹ E Isus goio vei mago. " lobea la luma la lotu aleie, me oilo tela logo itolu moli eau ge vimagiri rivu loua soata."

²⁰ Goio egite la mulugaluga tegite Juda vei mago, " La leavala savulu va gete volo abi egite ale igolu la luma la lotu aleie, ale eme viage vimagiri rivua soata tela logo itolu moli?" ²¹ Ale mae, eia meramera tela luma la lotu ale la vovola lou. ²² Mulmuli teale eia hiliti rivu loio tela pileho, egite la Disaipel tetala gabutalea mae eia vei mae. tio egite tautaulailo tela merera me oio tela bautu la merera ale eia vigalia tia.

²³ La imala ale eia oilo e Jerusalem tela pou golula tela pasova, egite la valua me hatavile usu sele tautaulailo oilo tela isala la imala egite hilo egite la irovilala tomi ale eia igoa. ²⁴ Alamoli e Isus kama tautaulailo oilo tegiteu la vuhula eia rovi tomi egiteu, ²⁵ La vuhula eia kama masaga lou isasa ge mera matagaga soio tetala tela tahalo. ila eia lou rovi la rova oilo tela tahalo.

Chapter 3

¹ Tio e Paraseo isa la isala e Nikodemus, eia la mulugaluga tegite Juda. ² La tahalo aleie tuga tavu e Isus tela logo me eia veiala,"Rabbi, amite rovia via eme la tahalo la vimari ale loio te Deo, la tahalo isa kama koramuli ge igo tomi la irovilala ale eme igo tia mae moli e Deo ge vikapopo me le eia."

³ E Isus goio koliala mago, Asele, me asele, maemoli isa kama ge pigo halabala lou, eia kama koramuli ge hilo la mautu la sagegela te Deo." ⁴ E Nikodemus veiala mago," La tahalo ge pigo halaba lou mave mae eia uru ti? Eia kati koramuli ge goilo lou la tiale tilala tela vailuala via ge pigo loua, age koramuli?"

⁵ E Isus koliala mago, " Asele me asele viruru, mae moli isa kama ge pigo loio tela Lalu mela kalulu maroka, eia kama koramuli ge tiroro soilo la mautu la sagegela te Deo, ⁶ La rova ale pigo loio tela vovo eia tela vovo, me la rova ale pigo loio tela kalulu maroka eia tela kalulu.

⁷ Umala karuturutu la rova eau vei tiamu ovola, Eme ge pigo halaba lou.' ⁸ La lovi ge vai soio la ba ale mave a masaga ge goio vola; eme ge lolo la tilalila, alamoli eme kama rovia a loio la ba ale mave me age give. Age maele soio tegite ale pigo loio tela kalulu maroka."

⁹ E Nikodemus koliala tahia mago, "Ale la papaga ale ge mave?" ¹⁰ E Isus goio koliala mago, Eme la tahalo la vimari le Israel, alamoli eme kama tahoka la irovilala tela papaga aleie? ¹¹ A sele , eau veiamu,etatou vei la rova etato rovia, me etato vei pala larova etato hilotia. Alamoli eme kama rara tavu la merera ale amite veipalea.

¹² Mae eau veiamu la papaga la magasa me eme kama tautaulailo, eme ge tautaulailo mave mae eau ge veiamu la papaga la ilo lalage? ¹³ Isa kama lovo soata la ilo lalage alamoli la tahalo moli ale sivo loata la ilo lalage ___ e Latu la Tahalo.

¹⁴ Mae moli e Moses aratili sae la pase oata la obu oilo la kuepa, age mae tai moli e Latu la Tahalo ale ge sio saea soata, ¹⁵ ila egiteu ale tautaulailo oilo tetala ge tahoka la mahulila ale la tapasila ouka.

¹⁶ E Deo masasga sele la mautu la magasa, ala eia sugutaroa gatou e latula ale isamoli sekela. via mae ere isasa tautaulailo oilo tetala eia kama ge kokovu ouka eia ge tahoka la mahulila ale la tapasila ge ouka. ¹⁷ E Deo kama baha e latula somai tela mautu la magasa ge igo bara la mautu la magasa, ouka agomai via ge utululu la valalua la mautula loio tetala. ¹⁸ Me egite ale tautaulailo tetala kama ge pou tela kama korala, me egite ale kama tautaulailo oilo tetala egite kama korati la vuhula egite kama tautaulailo oilo tala isale latule Deo ale isa moli.

¹⁹ Aleie eia la vuhula pulou tela ilapu matatala: La matagaga guviti oilo la mautula magasa, egite la valua me hatavile masaga sele la maligoma la matagaga ouka la vuhula la vulovulo gite akama kora. ²⁰ Ala egite tomi ale mukupilepile la matagaga, egite kama koramuli ge gamai tela matagaga, la vuhula la vulovulo gite umala ge tabuli palala. ²¹ Alamoli egiteu ale tilimuli la seselela egite ge goio tela matagaga la vuhula la valua ge hilo matagaga selea mae la vulovulola eia igoa oilo te Deo." ò ²² Mulmuli tealele,e Isus vikapopo me egiteu la disaipel tetala tuga soilo la mautu e Judaea. Me oio la ba alele eia abi la imala usu vikapopo me egiteu igigo la vuluhi. ²³ La imala alele e John tai oio igigo la vuluhi oilo e Aenon hagavi te Salim la vuhula la lalu usu oio la ba alele. egite la valalua ale gomai tetala eia vuhi egiteu, ²⁴ La imala alele egite souka tau e Jon soilo la luma la totorobola.

²⁵ Tio kabili tegite la Disaipel te Jon me egite Juda la mera galolola hiliti tela vei muli polola tela vuhi veiala. ²⁶ Egite gomai te Jon me egite veiala, "Rabbi, la tahalo ale vikapopo le emei oio la rere lalalu e Jodan, la tahalo ale eme mera matagaga leia, hiloa, eia tai oio vuhi egite la valalua. me egite la valua me hatavile tomi goiti tetala,"

²⁷ E Jon kolia gite mago, La tahalo isa kama koramuli ge abi isa la paga kara mae la vabila alele age abiala loata la ilo lalage. ²⁸ Amuto lou koramuli ge vei matagaga la rova eau vei tia,' Eau kama e Kraist,' alamoli akama maele, ' E Deo baha mamuga eau goma eia.'

²⁹ La tavile ale ge taulai eia tela tahalo ale egite utu robo eia soio tetala, tio e vikilipi te haruala, ale magiri me eia lolo eia ale meramera, eia ge sagege pepeho la vuhula eia lolo ti la golule haruala la tavile le, Aleie, amae, la sagegela taku eia koramuli sele ti, ³⁰ La vuhula eia ge sibitala uru sele, me eau sele ge vai bisi eau.

³¹ La tahalo ale loata la ilo lalage eia loata tavu egite tomoli. Me la tahalo ale lotalo tela magasa eia ge meramera tela papaga la magasa. Alamoli la tahalo ale loata tela ilo lalage eia loata tegiteu la valua tomi. ³² Me eia veipalea la rova eia hiloa me ale eia lolotia, alamoli isa kama abi la merera tetala, ³³ Me la tahalo moli ale abi la merera tetala eia rovi selea mae e Deo eia sesele.

³⁴ La tahalo ale e Deo baha eia me eia ge meramera tela merera te Deo. Age abiamu la kalulu maroka alamoli akama ge bisi ouka age uru, ³⁵ La vuhula e tama gatou masaga sele e latula me eia abi tiala la papaga tomi a oio ti la limala. ³⁶ Me la tahalo moli ale tautaulailo oilo te latula eia ge tahoka la mahulila ale la tapasila ouka, me la tahalo ale kama roromuli e latu la tahalo eia kama koramuli ge hilo la mahulila, tiele la hatemasila te Deo ge pou oata tetala."

Chapter 4

¹ La imala e Isus rovi mae egite Paraseo lolotia mae eia oio viguvi egite Disaipel me eia vuhi usu ti loata ti te Jon ² ( La selela e Isus kama male igigo la vuluhi, ale egite la Disaipel male igigo le), ³ Eia goio heletaro e Judea beurivu loua soio e Galili.

⁴ Alamoli a ge tartigi sele via eia ge polo loio e Samaria. ⁵ Ala eia polo loio la ba isa oio e Samaria, egite toila e Saika, hagavi la magasa bakisi Jakop abiale latula e Josep.

⁶ La vilelo te Jakob oio la ba alele. tio e Isus la vola bare la tuluga eia goio pou oio la rere la vilelo le. la imala alele a tela matala haro ivolo, ⁷ La tavile Samaria isa loio via gomai ge saho la lalu, goio e Isus viala mago,abia gu isahari la lalu ge liua." ⁸ Egite la Disaipel tetala goio ti la taon viage loto la ilali.

⁹ Goio la tavile Samaria veiala mago, " Ale eme ge mave, eme la tau Juda, Eme tahi eau, la tavile Samaria, via ge liu? " Amuto Juda kama vali tomi le amite Samaria. ¹⁰ E Isus goio koliala mago, " Mae eme ge rovi la vabila te Deo, me ere male meramera soio taume, eme ge abia gu la lalu,' me eme tai ge tahi eia, me eia ge abiamu la lalu la mahulila.

¹¹ La tavile veiala mago, Tahalo kora, eme kama tahoka la baketi la vilelo ale malulu sele sotalo. me eme tai ge abi la lalu la mahulila oiove? ¹² Eme kama uru, asele, mae. e tama miteu e Jakob, eia abia miteu la vilelo aleie me eia liu tai ovola, me egite latatula me egite la kalalia ale eia patu egiteu?"

¹³ Tio e Isus goio koliala mago," Egite tomi la valalua ale ge liu omai tela lalu aleie egite ge malehu lou, ¹⁴ Alamoli ere isa ge liu loio tela lalu ale eau ge abiala eia kati ge malehu lou. Age maele, la lalu ale eau ge abiala age mae la vilelo oilo tetala, age bole soata tala mahulila ale la tapasila ouka."

¹⁵ Goio la tavile veiala mago, tahalo kora, abiagu la lalu alele ila eau ouka tilou ge malehu lou, me eau ouka tilou ge beu loua somai ge saho lou la lalu," ¹⁶ Tio e Isus koliala mago, " Goio, tola e haruamu somai, eme ge beu loua somai."

¹⁷ La tavile goio koliala a veiala mago, " Eau kama tahoka e haruagu." E Isus veiala mago, La merera ale eme veia asele, ' Eau kama tahoka e haruagu,' ¹⁸ Eme tahoka ti e haruamu ilima, me ale igoe eme tahoka eia kama e haruamu. Me la rova eme veveia asele."

¹⁹ La tavile le goio koliala mago,Tahalo kora, Eau sele hiloa mae eme la Propet. ²⁰ E tatama miteu lotu lotu oata tela Olu aleie, alamoli eme veia via e Jerusalem eia la ba ale la valua me hatavile ge lotu lotu oio vola."

²¹ E Isus goio veia la tavile le mae, eme ge tautaulailo omai taku. la imala loio gomai via eme ge lotu tavu e Deo tama kama ge oata la olu uka ge oilo e Jerusalem. ²² Amuto lotu tavu la rova amuto kama rovia. Amite lotu tavu la rova amite rovia, la vuhula la mahuli ale a loio te giteu e Ju.

²³ Ala ,la imala loioe.,me a omaiti, vea egiteu ale lotu sesele egite ge lotu tavu e Deo tama oilo tela kalulu me la seselela, la vuhula e Deo tama mamata egite la karakara la valua me hatavile ale maele ge lotu tavua. ²⁴ E Deo eia la kalulu, me egiteu ale lotu tavua egiteu ge lotu tavu selea oilo tela kalulu mela vulovulo ale sele. "

²⁵ La tavile veiala mago, "eau rovia mae la Mesaea ge gomai (ale egite toila e Krais).Mae eia ge gomai, eia ge vei pala taho selea gatou la papaga tomi." ²⁶ E Isus goio veia la tavile mago, Eau moli maleie, Eau male meramera soio taume ."

²⁷ La imala sele alele egiteu e disaipel tetala beu rivua. Ale egite gabutala la vuhula ilava eia meramera vikapopo me la tavile le, alamoli isa kama tahia mago, "Eme masaga la rova?"uka "la vuhula ilava eme meramera vikapopo me la tavile aleie?"

²⁸ Goio la tavile le piligi molia la kabala la lalu tetala le, eia hari rivu soio la Taon, agoio veia gite la valua me hatavile, ²⁹ Amuto gomai muga, amuto ge hilo la tahalo aleie eia vei tomi tia gu la papaga tomi ale eau igo tia. Ale soge eia e Kraist, a soge?" ³⁰ Egite tomi gali loio la Taon me egite gomai tetala.

³¹ Oilo tela imala alele, egite la Disaipel tetala oio vikara suku eia, egite veiala mago, " Rabbi, eme ge ali bakisi." ³² Alamoli eia veia giteu, "Eau tahoka la ilali ale ge alia ale eme kama rovia." ³³ Tio egite la Disaipel goio vei loua gite isasa, " Egite isa souka vahariala isa la paga ale ge alia, egite isa souka?"

³⁴ Goio e Isus veia giteu, " La ilali taku male eau ge igolu la masagala tela tahalo ale baha eau via eau ge vikaluvu la igolu tetala. ³⁵ Ila amuto kama vei mae, ' La taio iva soloio goio la imala ilukuluku ge gomai'? Ala eau ge veia mutou, mata soata amuto ge hilo la mahuma, egite ge matuha ti ge lukua! ³⁶ La tahalo ale lukuluku ge abi la mapala me eia ge tau vikapopo la vavua tela mahulila ale la tapasila ge ouka, la vuhula la tahalo la gilalu me la tahalo ale lukuluku egira ge sagege vikapopo.

³⁷ Me oilo tela vei mulila aleie, ' Isa ge galgalu tio la tahalo polo isa ge lukuluku, 'ale la selela. ³⁸ Eau baha emei soilo la ilukuluku ale eme kama igolu ovola. egite isapolo igolu ovola, eme ge tiroro moli soilo la igolu tegiteu."

³⁹ Usu tegiteu e Samaria ale oilo la Siti tautaulailo oilo tetala la vuhula tela merera ale la tavile vagogala tia, " Eia vei tomia gu la papaga tomi ale eau igotia. " ⁴⁰ La imala ale egiteu e Samaria gomai tetala, egite tahia viage eia ge pou tomi muga le egiteu, tio eia pou tomi le egiteu la logo ilua.

⁴¹ Me usu sele tautaulailo tela merera tetala. ⁴² Egite veia la tavile le mago, " Amite kama tautaulailo moli la merera ale eme veitia, amite sele tai lolo tia, me amite rovi selea la tahalo aleie eia la tahalo la vimahulila tela mautu la magasa."

⁴³ Mulmuli tela logologo alele, eia hiliti taro la ba alele goio e Galili. ⁴⁴ Me e Isus lou veipala tia via la Propet egite la valalua la matu tetala sele kama koramuli ge togo eia. ⁴⁵ La imala eia goilo e Galili, egiteu e Galili kaka tavu eia. Egite hilo tomiti la papaga ale eia igo tia oilo e Jerusalem tela imala pou golula, me egite tai goio ti tela pou golula.

⁴⁶ Goio eia gomai lou e Kana oilo e Galili, la ba ale eia igo la lalu mae la Vaen. La tahalo isa eia la uru me eia tai opisa e latula oilo e Kapernaum lea bara sele. ⁴⁷ La imala ale eia lolotia via e Isus loio ti e Judia ge goio e Galili, Eia goio te Isus a tahia viage gotalo ge vimahuli e latula, eia hagavi ti ge peho.

⁴⁸ Me e Isus goio veiala mago, " Mae moli eme kama ge hilo la irovilala mela papaga ale halaba, eme kama ge tautaulailo." ⁴⁹ Goio e opisa veiala mago, Tibo, gomai gotalo mamuga e latugu ge peho." ⁵⁰ E Isus veiala mago, tuga eme, e latumu oio mahuli ti." La tahalo alele tautaulailo sele tela merera ale e Isus vei tiala le, tio eia goio tuga.

⁵¹ La imala eia tatuga sotalo, la tahalo la igolu tetala isa goio poga eia, a veiala mago e latumu oio mahuli ti. ⁵² Tio eia goio tahi egite la mata la haro ale eia soko la tartigi la ovola. me egite goio koliala mago, " Alavi tela mata la haro ivitu la ilea hele taro eia."

⁵³ Goio e tamala rovia mae ale la imala sele ale e Isus meramera soio tetala, " E latumu mahuli ti, tio eia vikapopo mela ilo luma tetala tautaulailo tela imala alele. ⁵⁴ Aleie eia la vailua la irovilala ale e Isus igoa la imala ale eia loilo e Judia goio e Galili.

Chapter 5

¹ Mulmuli teale la pou golula tegiteu e Juda, e Isus tuga goata e Jerusalem. ² Tio oilo e Jerusalem la mata la kapiutu tegite la Sipsip oio volale la lilisou lalu, La masovala oilo la merera tegite Aramaik egite toila e Betesda, oilo vola la poroporola ilima. ³ La giligi giteu la valua me hatavile egite uru sele lea, egite ale mata kea, , isahari gulugulu ouka mauba egite tomi oio mavuta ⁴ olao.

⁵ E Maura la tahalo isa mou ti oio la ba alele la leavala savulu tolu gete ivalu. ⁶ La imala e Isus mata soio hilo eia ale oio mavuta, me eia goio rovia mae a pou oio la ba alele la imala malau sele ti, a goio veiala mago, " Mave eme masaga la mahuli taume ge tartigi lou?"

⁷ Goio e gulugulu ele koliala mago, Tibo, eau kama tahoka isa ge koli eau ge tau eau soilo la vilelo la imala ale age bole soata. La imala eau ge gomai, isa oio ge sivo mamuga ti sotalo taku." ⁸ E Isus goio veiala mago, " Hiliti oata, abia la mulimu le, eme tuga."

⁹ Oio moli ovola le la tahalo le tartigi rivu, me agoio abi la mulila me eia tuga. La logo alele eia la lotu tela logo ivitu la.

¹⁰ Goio egite Juda veiala mago ale ere male tartigi tiele, "La imala aleie a la Sabat eme kama koramuli ge bole la muli la mavutala taume." ¹¹ Me eia goio koliala mago, "La tahalo ale vimahuli eau a veia gu mae, 'Abi la mulimu eme tuga.'"

¹² Egite goio tahi eia, " Ale erese tahalo veiamu ge, Abia oata eme tuga'?" ¹³ Alamoli, la tahalo ale tartigi rivu ele kama rovia ale ere la vuhula e Isus tuga kovu moli, oio la ba alele la valua me hatavile usu sele.

¹⁴ Mulmuli vola, e Isus goio poga eia oilo la luma la lotu me a goio veiala mago, "Hiloa, eme tartigi ti! Eme umala ti igigo lou isa la iriru, souka ge la paga ale kama kora sele ge sibitala tavu emei." ¹⁵ La tahalo le tuga goio veia giteu Juda mae ale e Isus male vimahuli ti eau e.

¹⁶ Tio la papaga aleie a la vuhula ale egite Juda tolosogi e Isus, la vuhula eia igo la papaga aleie tela Sabat, ¹⁷ E Isus kolia gite mago," E tete oio igogolu karati mae igoe, me eau tai, eau oio igogolu." ¹⁸ Ale la vuhula ale, egite Juda pamulia viage bilia la vuhula eia kama raga moli oata tela Sabat, ouka eia tola e Deo mae eia e tamala sele, me eia tai igo eia visauru mae e Deo.

¹⁹ E Isus goio kolia gite mago," a sele me, asele viriru, e latula tahalo kama koramuli ge igo sekela isa la paga, mae moli la rova eia hilo e tamala igigoa, me la rova e tamala igigoa, me e latula ge igoa taia. ²⁰ E tamala masaga sele e latula me eia ge vahililo leia la rova eia lou igoa, me eia ge vahililo le eia la papaga ale ururu loata te aleie la vuhula eme ge karutu.

²¹ A mae moli ale e tete vimahuli rivu egiteu ale pehoti me eia abia giteu la mahulila, me e latula tai ge abi la mahulila soio tela tahalo ale masaga tavua. ²² E tama gato kama matamuli la iruru tela tahalo isasa, ouka eia piligi tomiti la mata mulila soio te latula ²³ la vuhula la valua tomi ge togo e latula mae moli ale egite togo e tamala. Mae la tahalo isa kama ge togo e latula me eia tai kama koramuli ge togo e tamala ale baha eia

²⁴ v24 Asele,me asele, la tahalo ale lolo la merera taku me eia tautaulailo oio tela tahalo ale baha eau eia ge tahoka la mahulila ale la tapasila ge ouka me la uru kama koramuli ge viligi eia, ouka eia polo pepe ti la pileho soio ti tela mahulila.

²⁵ Asele, la seselela, eau ge veiamu la imala loio le, me a male igoe, la imala egite ale pehoti ge lolo la golu le e latule Deo, me egiteu ale loloa egite ge mahuli.

²⁶ A mae moli e tama gatou tahoka la mahulila oilo tetala, me eia abi tia tiale latula via eia tai ge tahoka la mahulila oilo tetala, ²⁷ E tamala abi tomi tiala la vagarigarila ge vituga la matamulila la vuhula eia e latula tahalo.

²⁸ Amuto umala ge karuturutu, la imala isa ge gomai egiteu tomi ale oilo la lulu la liba ge lolo la golula ²⁹ me egite tomi ge gali sogala: me egite ale paki taho soio tela hiliti rivula tela mahulila, me egite ale igo ale kama kokora soio tela hiliti rivula tela matamulila.

³⁰ Eau sekela kama koramuli ge igo isa la paga. la rova eau loloa, Eau matamulia, me la matamulila taku eia matata sele la vuhula eau kama tilimuli la masagala taku ouka la masagala tela tahalo ale baha eau. ³¹ Mae eau ge vei matagaga lou eau, la vigile mulila taku kamage sele. ³² Ala la tahalo polo isa oio vei pala eau, me eau rovi selea via la vigile mulila ale eia vei palaea ile eau eia sele.

³³ Eme baha ti soio te Jon, me eia vei pala ti la seselela. ³⁴ Alamoli la vigile mulila ale eau abia akama loio tela tahalo isasa. Eau vei la papaga aleie la vuhula eme ge mahuli. ³⁵ E Jon eia la lamu ale karere me eia maga sele, ala eme masaga selea via ge momoge oilo la matagaga la bakisi.

³⁶ La vigile mulila ale eau tahoka eia uru tavuala ale te Jon, A la igolu ale e tete abitiagu ge vikaluvua, eia la igolu sele ale eau igo tia, avei pala sele eau mae e tama gatou baha eau. ³⁷ E tete ale baha eau eia lou valoka tile eau. Eme soge loloti la golula ouka eme hilo ti la tarola tela imala isasa. ³⁸ Eme kama tahoka la merera tetala oilo taume le, me eme tai kama tautaulailo oilo tela tahalo ale eia baha ti eia

³⁹ Eme pamuli la merera te uru la vuhula eme gabutala via oilo vola eme ge tahoka la mahulila ale la tapasila ouka, me egiteu la merera alele valoka tai le eau, ⁴⁰ Eme tai oio kama masaga ge gomai taku ila eme ge tahoka la mahulila.

⁴¹ Eau kama ababi la vei tahola loio tela tahalo isasa, ⁴² Alamoli eau rovia via eme kama tahoka la masagala te Deo oilo taume lou.

⁴³ Eau gomai oilo tela isale tete, alamoli eme kama kaka tavu eau. soge mae isapolo ge gomai oilo tela isala sele, eme soioge abi eia. ⁴⁴ Eme ge tautaulailo mave, eme ale ababi la visalela loio tamuto isasa lou me eme kama pamuli la marasala ale loio te Deo sekela moli?

⁴⁵ Umala gabutala via eau ge ubi le eme la merera oio tela mata le tete. La tahalo ale ubibi la merera e Moses, oilo tela eme tahoka la tautaulailo. ⁴⁶ Mae eme tautaulailo te Moses, eme koramuli tai ge tautaulailo tegaku, la vuhula eia kekesi la merera ile eau. ⁴⁷ Mae eme kama tautaulailo oilo tela merera ale eia kekesia, me eme ge tautaulailo oilo tela merera taku mave?"

Chapter 6

¹ Mulmuli tela papaga tomi alele, e Isus tuga goio tela gale la mago loio e Galili, me egite toi taila la mago le Tiberias, ² La valua me hatavile usu sele hari mulmuli eia la vuhula egite hilo la irovilala ale eia igoa soio tegite ilalea. ³ Goio e Isus goata la olu oata vola eia pou tomi le egiteu la Disaipel tetala.

⁴ (A la imala Pasova, la pou golula tegite Juda, eia hagavi ti.) ⁵ La imala e Isus mata soata eia hilo la valua me hatavile loio ge gomai tetala, eia goio veiale Philip mago," Etato ge loto la Beret oiove ila egite ali?" ⁶ (Ale e Isus vei moilia maele via ge tovolai e Pilip, eia lou oio rovi larova eia ge igoa.)

⁷ Goio e Pilip koliala mago, "la Dinari la salatu ilua akoramili ge loto la Bret alamoli akama koramuli via egite tomi isasa ge abi bakisi." ⁸ Isa tegite lou la Disaipel tetala, e Andrew, e tabarabara le Pita, a veiale Isus, ⁹ " E giliki isabisi moli omae taola la gale la Bret ilima vikapopo me Elaia ilua, alamoli egiteu aleie usu peho?"

¹⁰ E Isus goio vei mago," Amuto igo egite ge pou otalo." oio la ba alele la garasi usu sele, tio egite la vala pou otalo, la giligi gite la Taosen ilima. ¹¹ Goio la imala e Isus abi la Bret mulmuli tela kilaka eia goio abia giteu ale otalo popou ele. me eia igo maigo tai te Laia le, akoramili sele ale egite masagea. ¹² La imala ale egite la valua me hatavile maru,eia goio veia gite la Disaipel tetala, Tau olu la makara gite mela momola ale piligi le, la vuhula la paga isa kama ge kokovu."

¹³ Tio egite tau olu tomia me egite tovoa soilo la kela savulusa gete lua vikapopo la bautula ale paru momo loio tela Bret ilimao me ale egite ali piligia. ¹⁴ Goio, la imala egite la valalua hilo la rova eia igo tia le, egite goio vei mago, La seselela ale la Propet male gomai ti tala mautu la magasa." ¹⁵ La imala e Isus rovitia mae egite gomai ge sautola eia ge vikara souka ge guvi mae e Suara, eia goio lake taro egite me eia sekela goata tela olu.

¹⁶ La imala agoio maulavi, egite la Disaipel tetala tuga gotalo tela mago. ¹⁷ Egite goio sae soilo te Boti, me egite polo utu olau viage goio e Kapernaum. La imala alele la paga masori ti, e Isus souka gomai tegite. ¹⁸ Goio la lovi ale vagari sele oio vavai, me la mago tai hiliti ti.

¹⁹ La imala ale la mago pigi vulo egite vikapopo mela obu la gili la malau la ba, egite goio hilo e Isus tatuga oata la mago me eia tuga hagavi ti somai te Boti, egite taga tio, ²⁰ Alamoli eia veia gite mago,"Ale eau! amuto umala tataga." ²¹ Goio egite masaga tia viage puli eia soilo e Boti, karutu moliti e Boti guvi oilo la magasa oio la ba ale egite veia gite goio vola.

²² Goio la logo isa polo, la valua me hatavile ale magirigiri oio tela rere la mago loio hiloa mae e Boti isa oukati lou ale moli isale, alamoli e Isus kama sae tomi le egiteu la Disaipel tetala ale egite la Disaipel tetala moli sae me egite tuga. ²³ Soge e Boti isahari loio e Tiberias hagavi soio tela la ba ale etato ali la Bret mulmuli teale la Uru vibalavea.

²⁴ La imala egite la Disaipel tetala hilo tia mae soge e Isus ouka egite la Disaipel tetala male oio le. tio egite tomi sae soilo te Boti egite goio mata e Isus. ²⁵ Mulmuli teale egite goio pogea oio tela gale la mago loio, egite goio tahia mago, Rabbi, la imala ale mave eme gomai?"

²⁶ E Isus goio kolia gite, a vei mago, " la seselela,me asele,amuto mata eau, la vuhula kama via amuto hilo la irovilala, ouka la vuhula amuto ali isahari la Bret me amuto maru. ²⁷ Amuto umala ge igogoluala ilali ale ge kaluvu, ouka amuto ge igolu tela ilali ale ge vituga amuto soio tela mahulila ale la tapasila ge ouka ale e latula tahalo ge abia mu, la vuhula e Deo tama tau ti la irovilala oata tetala."

²⁸ Goio egite veiala mago, " Me amite ge igo mave, via amite ge igo la igolula te Deo?" ²⁹ E Isus kolia me a veia gite mago, "Ale la igolula te Deo: Mae amuto ge tautaulailo oilo tela tahalo ale eia bahea."

³⁰ Tio egite veiala mago, "Me la irovilala ale mave eme ge igoa, ila amite ge hiloa me amite ge tautaulailo oilo taume? Eme ge igo larova? ³¹ E tatama gatou ali la Mana oilo la ba la kue pa, a mae moli ale kekesitia, 'Eia abia giteu la Bret loata la ilo lalage via egite ge alia.

³² Goio e Isus kolia gite mago,"La seselela,me asele, Ale kama e Moses male abia muto la Bret loiolo la ilo lalage, ouka ale e tete male abia muto la Bret ale sele loio la ilo lalage. ³³ La Bret te Deo eia male guvi loio la ilo lalage me eia viguvi la mahulila somai tela mautu la magasa." ³⁴ Goio egite veiala mago, Tahalo uru, eme ge abia mite la Bret alele la imala tomi."

³⁵ E Isus kolia gite mago, " Eau la Bret tela mahulila, la tahalo ale ge gomai taku kama koramuli ge vitolo lou, me la tahalo ale tautaulailo taku kama koramuli ge malehu. ³⁶ Alamoli eau ge veia mutou asele amuto hilo ti eau, alamoli amuto kama tautaulailo. ³⁷ Egite tomi ale e tete ge abia gu egite ge gomai taku, me la tahalo ale ge gomai taku eau kama koramuli ge pigi eia sogala.

³⁸ Me eau loata la ilo lalage, kama ge igo la masaga gu, ouka la masaga la tahalo ale baha eau. ³⁹ Aleie eia la masaga la tahalo ale baha eau, via eau umala ge tau taro isa tegiteu ale eia abitia gu, Alamoli ge vahiliti rivu egite oio tela tapasila elogo. ⁴⁰ Ale eia la masaga le tamagu, via egite tomi ale hilo e latu la tahalo me egite tautaulailo oilo tetala ge tahoka la mahulila ale la tapasila ge ouka me eau ge vahiliti rivu eia tela tapasila logo."

⁴¹ Goio egite Juda mera kumu tiala la vuhula eia veia mae, "Eau la Bret ale loata la ilo lalage." ⁴² Egite vei mago," ila e Isus ale kama e latule Josep, e tamala me tilala etato rovi egira? Ale eia vei tiloua age mave, 'Eau guvi loata tela ilo lalage?"

⁴³ Goio e Isus kolia gite a vei mago, "Amuto ge maila la vikarara kumula. ⁴⁴ Isa kama koramuli ge gomai taku mae moli e tete ale baha eau ge lapu eia, me eau ge vahiliti rivu eia oio tela tapasila logo. ⁴⁵ Egite kekesi tia oilo tegiteu la Propet, ' Egite tomi e Deo ge vimari egiteu.' Me egite tomi ale lolo me egite vimari loio te tete egite ge gomai tegaku.

⁴⁶ Kama via egite tomi hilo ti e tete, ouka egite moli ale loio te Deo--- egite hiloti e tete. ⁴⁷ Asele, me asele, la tahalo ale tautaulailo eia tahoka ti la mahulila ale la tapasila ge ouka.

⁴⁸ Eau la Bret la mahulila, ⁴⁹ E tatama mutou ali la Mana oilo la ba la kue pa, me egite tomi peho.

⁵⁰ La Bret ale loata la ilo lalage, ila la tahalo ge ali oio volae eia kama koramuli ge peho. ⁵¹ Me eau la Bret ale mahulili ale guvi loata la ilo lalage. Mae la tahalo isa ge ali isahari la Bret ale, Eia ge mahuli la kama ge tapasi, Me la Bret ale eau ge abia muto eia la mailigu ale eia la mahulila tela mautula magasa tomi."

⁵² Egite Juda vaigo tolo rivu lou goio egite vikorosi, me egite vei mago, " La tahalo ale ge abia gatou la vovola ge alia mave?" ⁵³ Goio e Isus veia gite mago," La seselela, me asele, Mae moli eme kama ge ali la vovo le latula tahalo me eme kama ge liu la kasosola, eme kama ge tahoka la mahulila oilo taume.

⁵⁴ Ere moli ale ali la vovogu mae eme ge liu tai la kasosogu eme ge tahoka la mahulila ale la tapasila ge ouka, me eau ge vahiliti rivu eia tela tapapasi la logo. ⁵⁵ La vovogu eia la ilali sele, me la kasosogu eia tai la lalalu iliu sele, ⁵⁶ Ere moli ale ali la vovogu me eia liu la kasosogu age mou oilo taku, me eau tai ge mou oilo tetala.

⁵⁷ Mae moli e tete ale mahulili baha eau, Mae eau tai mahuli la vuhula e tete moli, Ala mae ere isa ge ali eau, me eia tai ge mahuli la vuhula eau moli. ⁵⁸ La Bret ale eia loata la ilo lalage, akama mae ale egite tatama gatou alia me egite peho. Mae ere isa ge ali la Bret aleie eia ge mahuli akama ge kokovu." ⁵⁹ Ale e Isus vei pala la papaga aleie la imala ale eia igigo la vimari oilo e Kapernaum.

⁶⁰ Goio egite la Disaipel tetala usu lolo la merera tetala me egite vei mago," La vimari ale tivura sele, ; ere koramuli ge abia?" ⁶¹ E Isus, la vuhula eia lou rovia oilo tetala via egite la Disaipel tetala oio vikara mulmuli la paga alele, eia goio veia giteu, "mave la paga aleie igo bara sele amutou?

⁶² Goio mae eme ge hilo e latu la tahalo ge goata rivu tela ba ale eia oio vola pala? ⁶³ Ale la kalulu maroka male viguvi la mahulila; La vovo kama viguvi isa la paga. La merera ale eau vagogalea soio taume eia la kalulu, me eia tai la mahulila.

⁶⁴ Alamoli isahari tamuto soloio souka tautaulailo." E Isus rovitia loio tela silokoloko egiteu ale kama ge tautaulailo me egite ale ge tahi taro eia. ⁶⁵ Eia vei mago," Ale a la vuhula ale eau veia muto mae isa kama koramuli ge gomai taku mae moli e tete ge sugutaroa eia somai taku.

⁶⁶ Me ale la vuhula ale, egite la Disaipel tetala usu hele taro eia me egite kati tuga tomi le eia. ⁶⁷ Goio e Isus veia gite ale savulusa gete lua, " Amuto tai kama masaga ge beu taia, amuto tai? ⁶⁸ Gio e Saimon Pita veiala mago,"Uru, Me amite ge goio lou tere? eme moli tahoka la merera la mahulila, ⁶⁹ Amite tautaulailo me amite rovi selea eme sekela moli maroka ale loio te Deo."

⁷⁰ E Isus vei gite mago," Mave eau kama hilovi emei, egite ale savulusa gete lua, me isa tamutou eia la hitu?" ⁷¹ Ale eia vevei e Judas e latule Saimon Iskariot, me ale eia, isa tegite ale savulusa gete lua, Eia ge abia gite la gima e Isus.

Chapter 7

¹ Mulmuli tela papaga alele e Isus tuga polo galili tomi oilo e Galili, eia kama masaga ge goilo e Judea la vuhula egite oio pamulia ge bili eia. ² La imala alele egite Juda hagavi ti ge goilo tela pou golula tela luma la kale.

³ Tio egite tabarabarala goio veiala mago," Hele taro la ba aleie eme tuga goio e Judia, la vuhula egite la Disaipel taume tai ge hilo la papaga ale eme igoa le. ⁴ La tahalo isa kama igo kokovu isa la paga mae eia masaga via la valua tomi ge rovia. Mae eme igigo la papaga aleie, vaihililo matagaga eme soio tela mautula."

⁵ Egite tai e tabarabarala kama tautaulailo oio tetala. ⁶ E Isus goio veia giteu," La imala tegaku souka gomai, alamoli la imala taume oio raragi moli. ⁷ La mautu la magasa kama koramuli ge mukupile emei, Eau moli age mukupile eau la vuhula eau vei pala la igolu tetala ale kama kora.

⁸ Eme hiliti tavu la pou golula; Eau moli kama ge goio la pou golula alele la vuhula la imala taku souka sibitala." ⁹ Mulmuli teale eia veia gite la papaga alele, Eia pou rivu oio e Galili.

¹⁰ Alamoli la imala egite tabarabarala goata tela pou golula, eia tai goio goata lou, akama tuga palala a polo kovu moli. ¹¹ Egiteu e Juda oio mamata eia oio tela pou golula me egite vei mago," Eia la oveiti?"

¹² La mera urula uru sele kabili tegiteu la valua me hatavile ile eia. Isahari vei mago, " Eia la tahalo ale magiri sele," egite ale isahari vei mago, "ouka, eia vituga bara ti la valua me hatavile." ¹³ Alamoli isa kama vei pala eia sogala la vuhula egite tataga egite Juda.

¹⁴ La imala ale la pou golula hagavi ti ge kaluvu, E Isus tuga goata la luma la lotu soko la vimarila. ¹⁵ Goio egiteu e Juda karutu sele, egite vei mago, " La tahalo aleie rovi tomi la papaga aleie mave? Eia kama goio tela vimari. " ¹⁶ E Isus kolia gite me a vei mago, " La vimarila tegaku kama lomai taku, ouka a loio tela tahalo ale baha eau.

¹⁷ Mae la tahalo isa masaga ge tilimuli la masagala tetala, me eia ge rovi la vimarila aleie,mae age loio te Deo, ouka la merera alele lomai moli taku. ¹⁸ La tahalo ale meramera moli loio tetala eia mata la marasala tetala lou, alamoli la tahalo ale mata la marasala tela tahalo ale baha eia, la tahalo alele eia la tahalo sele, me la papaga ale kama matata isa kama oilo tetala.

¹⁹ Mave e Moses kama abia muto la viturila? soloio isa tamutou kama sautola la viturila. La vuhula ilava amuto pamuli eau ge bili eau?" ²⁰ La valua me hatavile kolia la mago, " eme tahoka la hititu. Ere mata eme viage bili me?"

²¹ E Isus goio kolia gite a vei mago," Eau ge igo isa la igolula, me amuto tomi ge karutu la. ²² E Moses abia muto la vilali la vovo ( kama via aloio te Moses, ouka aloio te tutubu gatou), Me oilo tela logo la Sabat amuto vali la vovo la tahalo.

²³ Mae la tahalo isa abi la vilali la vovo tela Sabat ila la viturila te Moses umala ge raga utua, ilava amuto igotolo eau teale eau vimahuli la tahalo oilo tela Sabat? ²⁴ Amuto amala ge mata mulmuli la tahalo logala tela vovo, ouka la matamulila tamuto age magiri oilo tela seselela.

²⁵ Isahari tegite loio e Jerusalem egite vei mago," Ila aleie kama ale isasa egite pamulia ge bilia? ²⁶ Amuto hiloa eia oio vigia palala moli, egite oio kama igo isa la paga soio tetala. akama koramuli ge mae via egite la mulugaluga ge rovia mae ale e Kraist,age eia moli? ²⁷ Soloio etato kama rovia la tahalo aleie eia loio la ba ale mave, Alamoli la imala e Kraist gomai, Isa kama rovia la ba ale mave eia loio vola."

²⁸ La imala ale e Isus tali pala oilo la luma la lotu, eia vimari me a vei mago, "Eme rovi tomi eau eme tai rovi la ba ale mave eau loio vola. Eau kama gomai eau moli, Alamoli la tahalo ale baha eau eia sesele,alamoli eme kama rovi eia. ²⁹ Eau rovi eia la vuhula eau loio tetala me eia tai baha eau.

³⁰ Egite tovolai selea viage sautola eia, alamoli isa tegite kama tau la lima oata tetala la vuhula la imala tetala souka sibitala. ³¹ Alamoli usu kabili tegite la valalua me hatavile tautaulailo oilo tetala, me egite vei mago, " Mae e Kraist ge gomai, eia ge igo lou la irovilala isahari loata teale isa eia igotia?" ³² Goio egite Paraseo lolo ti egite la vala vei kukumu la papaga ale e Isus igoa. tio la mulugaluga tegite la Prist me egite Paraseo baha egite Opisa tegite goio sautola eia.

³³ Goio e Isus vei mago," Eau soloio vikapopo le amuto tela imala bakisie, mulmuli vola eau ge goio tela tahalo ale baha eau. ³⁴ Amuto ge mata eau alamoli amuto kama koramuli ge poga eau; La ba ale eau ge goio vola, Eme kama koramuli sele ge gomai vola."

³⁵ Egite Juda goio veia kabili tegite lou," La ba ale mave la tahalo ale ge goio vola a veia etato kama koramuli ge pogea. Mave age goio tela ba ale maligoma kabili tegite Greek? me eia ge vimari egite Greek v36 ³⁶ La merera ale eia veia amave,' Eme ge mata eau alamoli eme kama koramuli ge poga eau; la ba ale eau ge goio vola, eme kama koramuli ge gomai vola'?"

³⁷ Ala oilo tela tapasila, la logo ale uru tela pou golula, E Isus magiri oata me eia tali sogala, a vei mago," Mae isa tamuto malehu, tartigi eia ge gomai taku eia ge liu. ³⁸ Mae ere isa ge tautaulailo taku, age mae moli ale la merera vai tia, La lalu ale mahulili ge sali loilo tela tiala."

³⁹ Ale eia vevei la papaga ale oilo tela kalulu maroka, me egite ale tautaulailo tetala egite ge abia; Eia souka abia gite la kalulu maroka la vuhula e Isus souka bole vauru eia.

⁴⁰ Isahari tegite la valalua, la imala egite lolo la merera alele, la merera tali mae, Ale la selela eia la Propet." ⁴¹ Me egite isahari vei mago," Ale eia e Kraist." Alamoli isahari vei mago, Akoramili e Kraist guvi loio e Galili? ⁴² Ila la merera kama vei palaea mae e Kraist ge guvi loio la hili le Devit me loio e Betlehem, la mautu ale e Devit oio vola?"

⁴³ Tio kabili tegiteu lou egite vilele lua tio la vuhula te eia moliele. ⁴⁴ Isahari tegite masaga ge sautola sele eia, alamoli isa kama tau la lima oata tetala.

⁴⁵ Goio egite Opisa beua somai tegite la mulugaluga tegite Prist me Paraseo, "Me egite veia gite mago, " Ilava amuto kama puli eia somai? " ⁴⁶ Goio egite Opisa kolia gite mago," La tahalo isa kama meramera mae aleie.

⁴⁷ Tio egite Paraseo kolia gite mago,"Amuto tai egite vasigolo ti amuto? ⁴⁸ Ila isahari tegite la mulugaluga tai tautaulailo oilo tetala, ouka isahari tegite Paraseo tai? ⁴⁹ Alamoli la valalua tomi ale kama rovi la viturila, Egite tomi ge vilua."

⁵⁰ E Nicodemus( eia isa tegiteu e Paraseo, eia gomai mamuga tetala) a goio veia giteu, ⁵¹ "Mave la viturila tegato matamuli la tahalo la imala ale a souka lolo eia me age rovi la rova eia igoa?" ⁵² Goio egite kolia egite veiala mago," Eme tai loio e Galili? Amuto ge pamulia amuto ge hiloa mae la Propet isa kama guvi loio e Galili."

⁵³ v53 Goio egite tomi tuga goio la luma tegite isasa.

Chapter 8

¹ E sus tuga goata la olu e Oliv. ² La kavkoki bisi sele eia beua loua soio tela luma la lotu, goio egite la valalua gomai; eia goio pou otalo agoio vimari egiteu, ³ Goio egite la Skraeb me egite la Paraseo valoio la tavile isa egite sautola eia tela vulovulo la torovelila. egite goio vipou eia kabili posa.

⁴ Goio egite veiala mago," Tahalo la vimari, la tavile ale amite sautola eia tala vulovulo la torovelila. ⁵ Tio oilo tela viturila, E Moses karasuku amite ge ubi le egiteu ale mae la uati; Tio eme vei ge mave loata tetala?" ⁶ Egite vei maele viage vitilo eia la vuhula egite ge ubi leia la merera. alamoli e Isus goio lagutugu otalo agoio kekesi otalo la magasa me la kukula.

⁷ La imala ale egite tahi suku le eia la tilahi, eia magiri moli oata agoio veia giteu, " Mae isa kabili tamutou eia kama tahoka la iriru, me eia ge la siloko la tahalo ale ge ubi leia la uati." ⁸ Agoio lagutugu lou otalo, abi la kukula kekesi lou otalo la magasa.

⁹ La imala ale egite loloa, egite Paru seke isasa tatuga, sokoa loio tegite ale ururu. La tapasila e Isus sekela moliti oio, vikapopo mela tavile ale egite vipoua kabilio. ¹⁰ E Isus magiri oata agoio veiala mago,"Tavile uru, Egite ale ubibi le eme la merera oio veiti? Isa oukatilou mera barea mu?" ¹¹ Eia goio vei mago," Isa oukati,"uru," e Isus goio veiala mago," me eau tai kama ge mera barea mu. eme tuga goio umalati igigo lou la iriru."]

¹² Goio e Isus vigia soio tegite, avei mae," Eau la matagaga tela mautu la magasa; mae ere isasa ge tilimuli eau eia kama ge tuga oilo la maligoma ouka eia ge tahoka la matagagala tela mahulila." ¹³ Tio egite Paraseo veiala mago," Eme magiri mae la vei selela soio taume lou; la vei selela taume kama sele."

¹⁴ E Isus kolia aveia gite mae," Mae moli eau lou ge magiri mae la vei selela somai taku lou, La vei selela taku asele. Eau sele rovi la ba ale mave eau loio vola me la ba ale mave eau ge goio vola, amuto sele kama rovi la ba ale mave eau loio vola me la ba ale mave eau ge goio vola. ¹⁵ Amuto matamuli loio tela vovo; Me eau kama mata muli isasa. ¹⁶ Alamoli mae eau ge matamulia la matamulila taku age sesele la vuhula eau kama eau sekela, Eau vikapopo me e tete ale baha eau.

¹⁷ Asele, oilo tela viturila taume egite kekesia mae la matamulila tela tahalo ilua eia sesele. ¹⁸ Eau moli male magiri mae la matamulila somai taku lou, Me e tete ale baha eau magiri mae la matamulila somai taku."

¹⁹ Egite goio veiala," E tamamu oiove?" e Isus kolia mae," Amuto rovi eau ouka e tamagu; Mae eme ge rovi eau, me eme tai ge rovi e tamagu." ²⁰ Eia vei la merera aleie oilo tegite la mulugaluga tela imala ale eia vimarimari oilo la luma la lotu, Isa kama sautola eia la vuhula la imala tetala souka sibitala.

²¹ Tio agoio vei loua giteu," Eau ge tuga; Eme ge pamuli eau me eme ge peho oilo la iriru taume. La ba ale eau ge goio vola, eme kama koramuli ge gomai vola," ²² Egiteu e Juda goio vei mago," Eia ge bili seke lou eia? Ale a la vuhula ale eia vei mae, 'La ba ale eau ge goio vola eme kama koramuli ge gomai ovola?"

²³ E Isus goio veia giteu, " amuto lotalo la ba ale otaloe, eau loio te ale loata, eme lomai la mautu la magasa; eau kama lomai tela magasa. ²⁴ Oilo vola eau veia muto mae amuto ge peho tela iriru tamutou. Mae moli amuto kama ge tautaulailo mae ALE EAU, amuto ge peho tela iriru tamutou."

²⁵ Egite vei loua soio tetala," Eme ere?" E Isus veia gite mago, " La rova eau vei tia muto loio tela tel silokoloko. ²⁶ Eau tahoka la papaga usu ge veia ge matamuli tai amutou. Amaie, la tahalo ale baha eau eia sele; me la papaga ale eau loloa loio tetala, me la papaga ale moliele male eau veveia soio tela mautula magasa. ²⁷ Egite kama abi matagagea mae la papaga ale eia veveia gite ale eia vei moli e tamala.

²⁸ E Isus vei mago," la imala ale amuto vahiliti e latu la tahalo oata, goio eme koramuli ge rovia mae ale Eau, me eau kama igo isa la paga tela masaga gu. mae moli ale e tete vimari le eau, Eau veipala la papaga alele. ²⁹ Me la tahalo ale baha eau eia vikapopo me le eau, me eia kama piligi taro eau sekela, la vuhula eau igigo la papaga ale igo sagege eia," ³⁰ Amae moli ale e Isus vevei egite la papaga alele, egite usu tautaulailo oilo tetala.

³¹ Goio e Isus veia gite Juda ale tautaulailo oilo tetala," Mae eme ge mou oilo tela merera taku, tio ale eme ge la Disaipel tegaku sele; ³² Mae eme ge rovi la seselela, Me la merera la selela ge vimaramara emei." ³³ Egite goio koliala mago," Amite la hili le Abram me amite kama lotalo tela tahalo isasa; ilava eme vei mae, 'Eme ge maramara'?"

³⁴ Tio e Isus kolia gite mae, "Asele, me a sele, eau ge veiamu, Egite tomi ale igigo la iriru egite la valua la igolu tela iriru. ³⁵ Egite la valua la igolula kama mou ge korati oilo la luma isasa; E latu moli ge mou la tapasila ge ouka. ³⁶ Oilo vola, mae e latula tahalo vimaramara ti emei, me ale eme maramara sele tomi ti.

³⁷ Eau rovia mae amuto la hili le Abram; amuto pamuli eau ge bili eau la vuhula la merera taku la mulila ouka oilo taume. ³⁸ Eau ge vei la rova eau hiloa vikapopo me tete, me eme tai igigo la rova eme loloa loio te tamamu

³⁹ Goio egite koliala me egite veiala mago," E tama miteu e Abram." Tio e Isus kolia gite mago," Mae amuto ge la e latatu le Abram, amuto ge igigo la igolu te Abram ale igoa. ⁴⁰ Solio, igoe amuto pamuli eau viage bili eau, La tahalo ale veipala tia mutou la seselela ale eau loloa loio te Deo. e Abram kama igo la papaga aleie. ⁴¹ Amuto igigo moli la igolula te tatama mutou. Egite goio veiala mago," Amite kama e latatu la savu taro; amite tahoka e tama mite isa moli: e Deo."

⁴² Goio e Isus kolia gite mago, Mae e Deo ge e tama muto sele, amuto ge masaga eau. la vuhula eau loio te Deo male eau omaie; Eau kama gomai tela masagala taku, ouka eia baha eau somaie. ⁴³ La vuhula ilava amuto kama rovi matagaga la vigagiala taku? Ale la vuhula amuto kama koramuli ge lolo la merera taku. ⁴⁴ Amuto loio te tama mutou, La hitu, ala amuto gabutala ge igo la masagala te tama mutou. Eia la tahalo la bilili pala ti tela silokoloko me eia kama magirigiri oata tela seselela la vuhula la seselela kama oilo tetala. La imala eia ge mera age vasigolo, eia meramera loio tela vulovulola la vuhula eia la tahalo la vasigolola me eia tamai e tama la vasigologolola tomi.

⁴⁵ Soloio, la vuhula eau vei pala la seselela, amuto kama tautaulailo tegaku. ⁴⁶ Mae isa tamutou ge ubi le eau la iriru? Mae eau ge veipala la seselela, Ilava amuto kama tautaulailo tegaku? ⁴⁷ La tahalo ale loio te Deo me eia ge lolo la merera te Deo; amuto kama lolo egite la vuhula amuto kama loio te Deo. "

⁴⁸ Tio egite Juda goio koliala egite veiala mago," Ila amite kama vei seleamu mae eme la tau Samaria amuto tahoka la hititu?" ⁴⁹ E Isus kolia mago,"Eau kama tahoka la hitu, alamoli eau togo e tamagu, Amuto lou kama togo eau.

⁵⁰ Eau sele kama mata la vei tahola; La tahalo isa moli matea me eia ge matamulia. ⁵¹ La seselela, me asele, eau ge veia mutou, mae la tahalo isa ge sautola la merera taku, me eia kama ge hilo la pileho."

⁵² Egite Juda goio veiala mago," igoe sele amite rovia mae eme tahoka la hitu. e Abram me egiteu la Propet pehoti; ale eme veia tiloua via, ' Mae isa ge sautola la merera taku, eia kama ge tovolai la pileho.' ⁵³ Eme kama uru tavua le e tama miteu e Abram ale pehoti, eme vei sele? Egite la Propet tai pehoti. Eme ere sele eme igo eme via eme ge mae.

⁵⁴ E Isus kolia mago,"Mae eau ge abi rivua gu la marasala, la marasala alele eia ge la paga bulahu moli; Ala e tete moli male abiagu la marasala___ateale eme veia eia e Deo taume. ⁵⁵ Amuto kama rovi eia, alamoli eau rovi eia; Mae eau ge vei mae, 'eau kama rovi eia, eau ge mae emei, la tahalo la vasigolola. Age mae, Eau rovi eia me eau sautola la merera tetala. ⁵⁶ E tamamuto e Abram .moge sele ale eia hilo la logo tegaku; eia hiloa me eia sagege sele."

⁵⁷ Goio egite Juda vei rivuala mago," la leavala taume souka savulu lima robo, eme hiloti e Abram?" ⁵⁸ E Isus veia gite mago," la seselela me asele, eau ge vei amuto, mamuga te Abram eau pala, Mae EAUE." ⁵⁹ Tio egite goio logo la uatati veiage ubi le eia, alamoli e Isus tarikovu le egiteu eia gali loilo la luma lotu tuga.

Chapter 9

¹ Tio la imala e Isus tetepolo, eia goio hilo vuti la tahalo isa e tilala pigoa eia matakea loio ti la pepesola, ² Egite la Disaipel tetala goio tahia mago, Tahalo la vimari, ere igo la iruru, la tahalo aleie ouka e tilala tamala, Ala e tilala pigoa eia matakea moli mae?"

³ E Isus kolia mago," Akama la iriru tela tahalo aleie, ouka te tilala me tamala, ouka maele la vuhula la igolula te Deo ge sibitala matagaga oilo tetala. ⁴ Etato ge igo la igolula te la tahalo ale baha eau la imala ale la haro soloio. la maligoma loio ge gomai la imala ale isa ouka tilou ge igo la igolula. ⁵ La imala eau oilo tela mautu la magasa, Eau la matagaga oilo tela mautu la magasa."

⁶ Mulmuli teale e Isus vei kaluvu tia gite la papaga alele, eia goio kapute sotalo la magasa a igoa maela Pita, me agoio bubu la Pita oio la matala. ⁷ Agoio veiala mago," Tuga goio, pupuru oio la lomu le siloam" (la masovala mae "bahataro"). tio la tahalo le goio tuga, agoio pupuru, agoio beurivua la matala mata pulala ti.

⁸ Goio egite la valalua ale egite mou vikapopo me egite ale pala hiloa mae eia la maura egiteu vei mago," Muto ale soge la tahalo moli ale popou kaka la vuliti?" ⁹ Isahari tegite vei mago," Ale eia moli," Egite ale isahari vei lou mago," ouka, aga mae moli eia." Goio eia veia mago," Ale eau moli."

¹⁰ Egite goio veiala mago," Me la matamu kope mave, ¹¹ Eia kolia mago, " La tahalo ale la isala e Isus igo la pita gomai bubua omai la matagu kaluvu agoio veiagu, ' Goio te la lalu e Siloam eme pupuru, tio eau tuga goio pupuru, me la matagu kope." ¹² Egite goio veiala," Me eia la oveiti?" Eia goio kolia giteu," Eau oukati rovi eia."

¹³ Egite goio vahari la tahalo ale matakea le soio tegite Paraseo. ¹⁴ La logo ale eia la Sabat male e Isus igo la pita goio kope la mata la tahalo le ovola le. ¹⁵ Tio egite Paraseo goio tahi loua mago la matamu tartigi mave. Eia goio vei loua giteu," La tahalo le tau la pita omai la matagu,me eau goio vipuru, ala male eau omai mata tie."

¹⁶ Egite Paraseo isahari goio vei mago,"La tahalo aleie kama loio te Deo a oio kama togo la Sabat. " Egite ale isahari vei mago, La tahalo aleie eia la tahalo la iriru sele age igo la irovilala ale mae mave?" Tio kabili tegite lou egite vilele tio. ¹⁷ Egite goio tahi suku lou e moura la matakea le," Eme ge vei mave tela tahalo aleie, loio ti la imala ale eia kope la matamu gomae, La tahalo ale matakea le vei mago, Eia isasa la Propet." ¹⁸ Ala moli egite Juda soloio kama tautaulailo tela matala ale kopele igoa kara mae egite tola e tilala me tamala tahalo ale la matala kope le.

¹⁹ Egite goio tahi e tamala me tilala," Ale e latu mula ale hatamale e tilala pigoa me eia matakea male? Me ale eia oio mata a igo mave?" ²⁰ Goio e tilala me tamala kolia gite mago," Amila rovia mae ale e latu mila ale hatamale e tilala pigoa eia matakea moli. ²¹ Me eia igo mave eia oio mata pulala tie, Amila kama rovia, me ere tai kope la matala, amila kama rovia. Amuto tahi eia, eia tai uru ti. Eia lou ge vei eia."

²² E tamala me tilala vei tomia gite la papaga alele,La vuhula egira taga egite Juda. La vuhula egite Juda kisiti la merera via mae la tahalo isa ge veia mae eia e Kraist, Egite ge pigia sogala loilo la luma la lotu. ²³ La vuhula ala, e tamala me tilala veia gite mae, " Eia uru ti, tahi eia."

²⁴ Egite tola lou la tahalo ale matakea la tagara luala soio tegite me egite goio veiala mago," Abia le Deo la marasala. Amite rovia mae la tahalo alele eia la tahalo la iriru. ²⁵ Goio la tahalo le kolia mago," Eau kama rovi mae eia la tahalo la iriru o ouka. La paga moli isa eau rovia: Amae eau matakea, me ale igoe eau koramuli ge mata."

²⁶ Goio egite kolia mago," Eia igo larova soio taume? Eia kope la matamu mave?" ²⁷ La tahalo le goio kolia gite mago," Eau veitia muto mamuga, Amuto kama loloa,! Ilava amuto viage lolo loua? Mave amuto tai masaga ge guvi mae la Disaipel tetala, amuto masagea?

²⁸ Egite mera barala me egite vei mago," Eme tai e Disaipel tetala, Amite ale la Disaipel te Moses.

²⁹ Amite rovia mae e Deo meramera ti soi te Moses, Ale amite kama rovia ale isale loiola ba ale mave,"

³⁰ La tahalo le goio kolia gite a vei mago, " La paga ale uru sele me a halaba, ale amuto kama rovia a loio la ba ale mave, alamoli eia kope la matagu. ³¹ Amite rovia mae e Deo kama lolo egite la tahalo la iriru, ouka la tahalo moli ale abi la imala tetala me eia tilimuli la masagala tetala, me eia ge lolo eia.

³² Araura ti la siloko la mautula etato kama lolo isa la tahalo kope la mata la tahalo ale e tilala pigoa me eia matakea. ³³ Mae la tahalo aleie kama ge loio te Deo, eia kama koramuli ge igo isa la paga," ³⁴ Egite goio koliala egite veiala mago," E tilamu pigo eme oilo tela vulovulo ale kama kora, eme omai viage vimari lou amite?" Tio egite goio sautolea pigi eia sogala.

³⁵ E Isus goio loloa mae egite pigi ti la tahalole loilo la luma la lotu, Eia goio poga eia me eia veiala mago, eme tautaulailo tai oilo te e latula tahalo?" ³⁶ Agoio tahi mago, Eia ere sele, via eau ge tautaulailo oilo tetala?" ³⁷ E Isus goio koliala mago,"Eme hilo ti eia, me eia moli male vigagia tomi le emei." ³⁸ La tahalo le goio vei mago," Uru, Eau tautaulailo ti," eia goio lotu tavu eia

³⁹ E Isus vei mago,"Oilo tela mata mulila eau gomai tela mautu la magasa via egiteu ale kama mamata egite mata lou me egite ale mamata egite ge matakea." ⁴⁰ Tio egite Paraseo ale isahari vikapopo mele eia egite lolo la papaga alele me egite goio tahi eia," Mave amite tai matakea?" ⁴¹ E Isus goio veia giteu mago," mae amuto ge matakea, amuto kama ge tahoka la iriru, alamoli igoe amuto veia. amuto oio mamata, ala la iriru tamuto oio tabuli moli,"

Chapter 10

¹ "ALe seselela, me asele, eau ge veiamu, La tahalo ale kama tiroro oio la mata la bigomu tela sipsip, Mae eia ge sae utu oio la ba isasa, me la tahalo alele eia la tahalo la ilabi bubula me la pakalila. ² Me la tahalo moli ale polo oio la mata eia la tahalo la vibaumuli la sipsip.

³ La tahalo ale baumuli la mata ge kopeala la mata. tio age tola seke la sipsip la isa giteu isasa me eia ge vituga egite sogala. ⁴ La imala ale age puli tomiti egite ale tetala sogala, eia ge muga egiteu, me egite la sipsip ge tilimuli eia, la vuhula egite rovi taho la golu le tao giteu.

⁵ Egite kama koramuli ge tilimuli la tahalo polo isasa ouka egite ge hele leia, la vuhula egite kama rovi la golu la tahalo polo." ⁶ E Isus mera la merera la vitovo mulila soio tegiteu, alamoli egite kama rovi matagaga la papaga ale eia veveia gite ovola.

⁷ E Isus goio vei loua giteu," la selela, me a sele, eau ge veiamu, Eau la mata tela sipsip. ⁸ Egite tomi ale gomai mulmuli tegaku egite la tahalo la ilabi bubula mela pakalila, alamoli egite la sipsip kama koramuli ge lolo egiteu.

⁹ Eau la Mata. mae la tahalo isa ge tiroro omai taku, eia ge mahuli, eia ge tiroro soilo me eia ge gali sogala ge pamuli la ba ale la garasi kusi taho ovola, ¹⁰ La tahalo la pakalila gomai moli tela pakalila la bilili mela igo barala. Alamoli eau gomai la vuhula amuto ge abi la mahulila me amuto ge abi tomi ale viruru.

¹¹ Eau la tahalo la vibaumulila ale tartigi sele, la tahalo la vibaumulila ale tartigi tau tomi la mahulila soio tegite la Sipsip. ¹² Me la tahalo la igolu ale egite pulia lobali kama la tahalo la vibaumulila me eia kama e tao giteu la Sipsip. La imala ale eia ge hilo la Riva ge hugu tavu la Sip eia ge hele kovu, me la Riva ge pakali egite ge tagubura egiteu. ¹³ Eia hele kokovu la vuhula eia la tahalo la igolu ale lobali me eia kama koramuli ge baumuli egite la Sipsip.

¹⁴ Eau la tahalo la igolula ale tartigi sele, me eau rovi sele egite ale taku, me egite tai rovi sele eau, ¹⁵ E tete rovi eau, me eau tai rovi taho e tete, me eau tau sele la mahuligu soio tegiteu la Sipsip. ¹⁶ Me eau tai tahoka egite la Sipsip ale kama loilo la bigomu la sip taku. Eau ge vimari tai egiteu, me egite ge rovi tai la golugu la vuhula egite tomi ge isa moli me la tahalo la vibaumulila tai ge isa moli.

¹⁷ Ale eia la vuhula ale e tete masaga sele eau: Eau sugutaro la mahuligu la vuhula eau ge abi rivu loua. ¹⁸ Isa kama koramuli ge abitaro le eau, ale eau lou sugutaroa soio. Eau lou tahoka tomi la vagarigarila ge sugutaroa, me eau lou tahoka la vagari ge abi rivu loua. la vuhula eau abi la mera vagarila loio te tete."

¹⁹ Goio la vilele lua la sibitala lou kabili tegiteu Juda la vuhula tela merera ale moliele. ²⁰ Egite ususele vei mago," Egite la hititu oilo tetala ala eia paua ti. Ilava amuto ge lolo lou soio tetala?" ²¹ Egite ale isahari vei mago, "Ale kama la merera tela tahalo ale la hititu volu oilo tetala. Akoramili la tahalo ale la hititu oilo tetala ge kope la mata la tahalo ale matakea?"

²² Me la imala alele eia la pou golula tela sugutarola mahulila oilo e Jerusalem. ²³ Eia tai la imala lolovi, e Isus tuga oilo tela luma la lotu oio tela mata bala te Solomon. ²⁴ Goio egite Juda vulo robo ti eia me egite goio veiala mago, " Eme ge sautola amite oilo tela ba ale la tautaulailo ouka kara mave? Mae eme e Kraist, vei palaea miteu."

²⁵ Goio e Isus kolia gite mago,"Eau veia mutou, alamoli amuto kama tautaulailo taku, La igola ale eau igoa eau igoa oilo la isale tete, ale eia veipalaea somai taku. ²⁶ Alamoli amuto kama tautaulailo la vuhula amuto kama la Sipsip tegaku.

²⁷ La Sipsip taku egite rovi la golugu; Me eau tai rovi egiteu, me egite ge tilimuli eau. ²⁸ Eau ge abia giteu la mahulila ale la tapasila ge ouka; me egite kama ge peho, La tahalo isa kama koramuli ge abitaro tai egite lomai la limagu.

²⁹ E tamagu, eia moli male abiagu egite, a uru peho loata tegiteu ale isahari, Me isa kama koramuli ge abitaro egite loio la Lima le Tete. ³⁰ Eau vikapopo me tete amila isasa moli." ³¹ Goio egite Juda abi lou la uati viage ubi leia.

³² E Isus goio kolia gite mago," Eau vahililo tia muto la papaga ale taritigi usu sele loio te Tete. Oilo tela igolu aleie ale mave sele amuto viage ubi le eau la uati oio vola?" ³³ Egite Juda le goio kolia mago," Amite kama ubi le eme la uati oilo tela igolula ale tartigi, ouka atela vulovulo la kau tavula, la vuhula emei, la tahalo, eme igo emei mae e Deo."

³⁴ E Isus goio kolia gite mago," la paga aleie egite kama kekesia oilo tela viturila,'Eau ge vei mae," Amuto lou e deo"'? ³⁵ Mae eia tola le egite e deo, me la merera te Deo ge gomai lou tere (me la merera kama koramuli ge mapola), ³⁶ Mave amuto veiala ale e tete hilovia bahea somai tela mautu la magasa, ' Amuto Kau tavu molia mutou, 'La vuhula eau vei mae eau e latu le Deo'?

³⁷ Mae eau kamage igo la igolula te tete, umala tautaulailo tegaku. ³⁸ Alamoli mae eau oio igigo egiteu, me soloio amuto kama tautaulailo tegaku, amuto ge tautaulailo oio tela igolula ila amuto ge rovia me amuto tai ge matagaga tai mae e tete oilo taku me eau tai oilo te tete." ³⁹ Tio egite goio tovolai loua viage sautola lou eia, alamoli eia ulapi taro la lima giteu.

⁴⁰ Eia tuga goio poloa e Jordan la ba ale e Jon mamuga vuhi oio vola, eia goio pou la ba alele. ⁴¹ Me egite la valua me hatavile usu sele goio tetala me egite vei mago," E Jon kama igo isasa la irovilala, alamoli la papaga tomi ale e Jon veveia ile la tahalo aleie eia asele viruru moli." ⁴² Tio egite la valua usu tautaulailo oilo tetala oio la ba alele.

Chapter 11

¹ La tahalo isa la isala e Lazarus eia lea. Eia loio la ba e Betani, la mautu te Mari e lohatavile le Mata. ² Ale e Meri ale abiri la Uru la ueli malivili me eia sorobila la vahala la ivula, me e tabarala e Lazarus male lea.

³ Goio egiteu e hatavilevilela baha tavu e Isus, egite vei mago, Uru,hiloa, la tahalo ale eme masaga seselea eia lea." ⁴ La imala e Isus loloa," agoio vei mago,"La ilea aleie akama ge pehola, ouka age tela isala le Deo ge bole vauru eia oio vola ila e latu la tahalo ge abi la marasala oilo vola."

⁵ E Isus masaga sele e Mata e hatavilela me e Lazarus. ⁶ La imala eia lolo ti via e Lazarus oio lea, E Isus pou lou la logo ilua oio la ba ale eia pou ovolao, ⁷ Goio mulmuli vola, Eia goio veia giteu la Disaipel tetala, " Etato goio lou e Judea."

⁸ Tio egite la Disaipel goio veiala mago, Rabbbi, igoe sele egite Juda oio tovolaia viage ubi le emei la uati, Ale eme veia ge beurivu loua soio la ba alele?" ⁹ E Isus goio kolia mago," Mave la logo isasa la haro kama paga oio vola? Mae la tahalo isa ge tuga tela imala la haro, eia kama ge tutuaki ge boru, la vuhula eia matala la matagaga tela mautu la magasa aleie.

¹⁰ Age maele, mae eia tuga tela logo, eia ge tutuaki ge boru la vuhula la matagaga ouka oio tetala," ¹¹ Eia goio vei la papaga alele, me mulmuli tela papaga alele, eia goio veia giteu," E tabara gatou and e Lasarus oio mavuta peho sele, Alamoli male eau tatuga eau goio ge paloa loio tela mavutala tetala."

¹² Oio moli vola egite la Disaipel tetala veiala mago," mae eia mavuta sele, eia ge tartigi lou." ¹³ Ale e Isus vevei moli la pileho tetala, alamoli egite gabutala via eia la mavutala ale ge maila moli. ¹⁴ Goio e Isus vei matagaga sele tia giteu, "E Lasarus peho ti.

¹⁵ Eau moge sele, la vuhula taume moli, la imala ale eau kama ge oiole la vuhula eme ge tautaulailo. tartigi etato ge tuga tavu eia." ¹⁶ Tomas, ale egite tola leia e Didimus, eia veia gite e tabarabarala e Disaipel ale isahari mae," etato tai ge tuga goio ge peho tomi le Isus."

¹⁷ La imala e Isus guvi, eia goio pogea mae egite tau ti e Lazarus soilo la lulu la pileho la logo iva polo ti. ¹⁸ Me e Beteni hagavi moli soio e Jerusalem, la obu la milaki la ba ilima solo malau. ¹⁹ La imala alele egite Juda usu goio te Mata me Meri, via ge siobu e egira te tabara girua. ²⁰ Goio e Mata, la imala eia lolotia mae e Isus loio ge gomai, eia goio tuga soio via ge pololaha eia, e meri oio popou oilo la luma.

²¹ E Mata goio veia le Isus mago, "Uru, Mae eme ge omaie, e tabarabaragu kamage peho. ²² Me ale igoe, Eau rovia via la rova eme ge tahi e Deo ovola, eia ge abi moliamu. ²³ E Isus goio veiala mago," e tabaramu ge hiliti rivu lou."

²⁴ E Mata goio veiala mago," eau rovia via eia ge hiliti taro la pileho oio tela tapasila logo." ²⁵ E Isus goio veiala, " Eau la hiliti rivu loio tela pileho me eau tai la mahulila; me egite moli ale tautaulailo oilo taku, mae eia ge peho, eia ge mahuli rivu lou; ²⁶ Egite ale soloio mahulili me egite tautaulailo oilo taku egite kama koramuli ge peho. Amuto tautaulailo tai oilo te aleie?"

²⁷ E Mata goio veiala mago," Asele Uru, eau tautaulailo sele via eme e Kraist, e latu le Deo, La tahalo ale ge gomai tela mautu la magasa," ²⁸ La imala eia vei la merera alele, Eia tuga soio goio tola kovu moli e lo hatavilela e Meri. Eia goio veiala mago, " La Tahalo la vimari omaiti me eia baha tavu emei," ²⁹ La imala eia loloa maele, eia hiliti harari moli tuga goio tetala.

³⁰ E Isus souka goilo la mautu eia soloio la ba ale e Mata poga eia oio vola. ³¹ Tio la imala alele egiteu e Juda, egite ale siobu eia, egite hilo e Meri ale hiliti taro moliti egite hari ti soio, egite goio harimuli eia, egite gabutala via eia goio ge tali lou oio la Liba. ³² La imala e Meri sibitala oio la ba ale e Isus oio vola eia goio mata soio a hilo e Isus, eia goio boru tabuli ti otalo la vahala me eia goio vei tiala mago," Uru mae eme ge omaie, e tabarabaragu kama koramuli ge peho."

³³ Goio e Isus hilo eia ale taitali, me egite Juda tai ale tilimulila somai tai taliti, Me oilo sele tela kalulula a raga me eia gabutala pahi; ³⁴ Eia goio vei mago, Amuto ulai eia oiove?" Tahalo uru, eme gomai hiloa." ³⁵ E Isus tali peho.

³⁶ Goio egite Juda vei mago," amuto hiloa eia masaga sele e Lasarus," ³⁷ Alamoli isahari tegite vei lou mae, kama la tahalo ale kope la mata la tahalo ale matakea maleie, me eia kama koramuli ge igo la tahalo ale umala ge peho?"

³⁸ Goio e Isus vei loua, la tiala hiliti sele oilo. atuga goio la liba. a mae la vavi me egite taurobola la wati. ³⁹ E Isus goio vei mago, buli taro la vatie le." E Mata, e lohatavile le Lasarus, ale pepeho, agoio veiale Isus," Uru, la logo usu polo ti, la vovola soge tarese ti, La vuhula eia peho ti la logo iva polo ti." ⁴⁰ E Isus goio veiala mago, " Mave eau kama veiamu mae, mae moli eme ge tautaulailo, eme ge hilo la marasala te Deo?"

⁴¹ Tio egite goio buli taro la wati, e Isus goio mata oata me eia vei mago, Tete, eau toi tartigi la vuhula eme lolo eau. ⁴² Eau rovia mae la imala tomi eme lolo eau, la vuhula tegiteu la valua ale omae magiri galili ti eau ala eau pigi la merera mae, la vuhula egite ge tautaulailo via eme baha eau."

⁴³ Mulmuli teale eia vei la papaga alele, eia goio tola sogala me la golula oata sele, Lasarus, gali sogala ⁴⁴ Me la tahalo ale peho le gali sogala; me la vahala mela limala egite kisitola leia la kulkuli, goio e Isus veia giteu, "Amuto lube eia me eia ge tuga."

⁴⁵ Goio usu tegite Juda gomai te Meri me egite hilo la rova e Isus igoa, me egite tautaulailo oio tetala, ⁴⁶ Alamoli isahari tegite tuga goio tegite Parasi me egite goio veia giteu la papaga ale e Isus igotia.

⁴⁷ Goio egite gama le Prist me egite parasi vikapopo egite la Kaonsele gite vei mae,"Etato ge igo mave? La tahalo aeie igo usu la irovilala. ⁴⁸ Mae etato ge piligi taro molia mae, Egite tomi ge tautaulailo tetal; me egite Romen ge gomai ge abitaro la muli gatu tomi mela Kaontri tegato."

⁴⁹ Oilo vola, La tahalo isa kabili tegiteu,e Kaiapas, eia e Prist ale uru tela leavala alele, agoio veia giteu, "Amuto kama rovi isa la paga. ⁵⁰ Eme kama rovi mata gagea mae a ge tartigi taume mae la tahalo isa ge Peho tela valalua akama kora via la valua la Kaontri tomi ge kokovu bulahu moli."

⁵¹ Tio la paga ale eia veia kama loio tetala. amaege ouka, eia mae e Prist ale soatata tela leavala alele, Eia Mera laha mae e Isus ge peho tela kaontri; ⁵² Me kama tela Kaontri moli, ouka ate latatule Deo ale helepa egite ge vikapopo ge isasa moli. ⁵³ Loio tela logo alele golagu tio egite igo la gabutalala ale egite ge bili e Isus.

⁵⁴ E Isus kati tuga palala kabili tegite Juda, eia heletaro la ba alele goilo la Kaontri ale hagavi soio la mautu la kuepa oio la Taon la isala e Epraim. me oio la ba alele eia pou vikapopo me egiteu la Disaipel tetala. ⁵⁵ La Pasova tegite Juda hagavi taiti tela imala alelele. egite usu sele tuga goata e Jerusalem loio la kaontri mamuga tela Pasova,la vula egite ge vimaroka egiteu.

⁵⁶ Me egite tai mamata e isus, egite veveia kabili tegite lou la imala egite magiri oilo la luma Lotu? "Eme gabutla mave?" ⁵⁷ Oio moli vola egite la mulugaluga tegite prist me parasi abia gite la valua la mera vagarila mae la tahalo isa ge rovi la ba ale mave e Isus oio vola, eia ge tau pala la merera ila egite goio ge sautolaea.

Chapter 12

¹ La logo oio ivolo mamuga tela Pasova, e Isus gomai e Beteni, oio la ba le e Lasarus oio vola, eia male e Isus vahiliti rivua loio tela pileho. ² Egite goio raragiala la ilali oio vola le, E Mata oio tabaribari la ilali, e Lasarus oio mavuta otalo la taibel la ilali vikapopo me Isus. ³ Goio e meri abi la Lita la ueli mali vili ale igolula la Nad ale tartigi sele, me eia goio abiri la vaha le Isus ovola, me eia goio sabubula la ivula lou. La luma le volu sele la maliala ueli le.

⁴ E Judas Ikariot, eia isa tegite la Disaipel tetal, la tahalo ale tau e Isus soio la gima, eia vei mae, " ⁵ Ilava etato kama masagage baha la ueli tela salatu itolu ge abi la uatila ge abia giteu ale pou la savelela?" ⁶ Tio eia eia vei mae, ale kama via eia gogo egite ale pou la savelela, Ouka ale eia la tahalo la pakalila. La vula eia ge ababi la palo la wati me eia ge pakali loio tela etato taua soilo.

⁷ E Isus vei mago,"Piligi eia igo la rova eia tahokea tela logo ulaila tegaku. ⁸ La imala tomi eme ge tahoka egite ale pou la savelela vikapopo le emei. Alamoli eau kamage vikapopo le emei la imala tomi."

⁹ Tio la lolo gite Juda uruele goio rovia mae e Isus oio la ba alele, egite gomai, kama te Isus moli,ouka egite gomai tai ge hilo e Lasarus, ale e Isus vimahuli rivu lou eia loio la tela pileho. ¹⁰ Me egite Prist kisi vikapopo la merera via ge bili tai e Lasaru; ¹¹ La vuhula eia moli male egiteu e hele taro egite goio tautaulailo te Isus.

¹² Tio galgeli mae la lolo la valua isahari goio la pou golula. La imala ale egite loloa via e Isus ge gomai e Jerusalem, ¹³ Egite abi la galagala la obu la rou me egite tuga sogala ge vipoga eia me egite tola soata."Hosana! La vibalavala ge tela tahalo ale gomai tela isa la Uru E suara tegite Israel."

¹⁴ E Isus goio poga isa e Donki ale halaba sele, me eia pou oata vola; mae moli la merera kekesi tia, ¹⁵ Umala tataga, Amuto la sobe le Saion; hiloa, E suara loio ge gomai, me eia pou oata te latu la Donki."

¹⁶ Egiteu la Disaipel kama rovi matagaga muga la papaga alele; Ala moli la imala e Isus vuvulo, tio egite goio gabutala rivu la papaga ale la merera kekesi tia ile eia me la papaga ale egite igo tia soio tetala.

¹⁷ Tio la lolo la valua goio vei mae egite vikapopo me Isus la imala eia tola e Lasarus loilo la liba me eia vaihiliti rivu eia loio al pileho. ¹⁸ Me la vuhula tai moli alele la lolo valua tuga sogala ge polo utua, la vuhula egite loloa mae eia igo la irovilala alele. ¹⁹ Egite parasi goio vei loua kabili tegiteu," hiloa, Eme kama koramuli ge igo isa la paga; hiloa, la Mautula oio hari mulmulia

²⁰ La tau Grik isa kabili tegiteu ale goio ge lotu oata tela lotu la pou golula. ²¹ Ale tuga goa te Pilip, eia loio e Betsida loio tela gale e Galili, agoio tahi eia, a vei mago, tibo amite masaga ge hilo e Isus."

²² E pilip goio veiale Andru; E Andru goio tilimuli e Pilip, me egira goio veiale Isus.

²³ E Isus koilia me eia vei gite mago,"La imala gomaiti tela e latula tahalo ge vulo soilo la marasala. ²⁴ La seselela, me a sele, eau ge veia mutou, mae la vavua la Wit kama ge paru sotalo la magasa ge peho, me age soloio ge visauru moli mae ale isale, alamoli mae age peho, me age tau usu sele la vavuala.

²⁵ La tahalo ale masaga sele la mahulila tetala eia kama ge abia; alamoli la tahalo ale mukupile la mahulila tetala oilo la mautu la magasa me eia ge sautolea tela mahulila ale la tapasila ge ouka. ²⁶ Mae la tahalo isa ge mou lotalo tegaku, tartigi eia tilimuli eau, oio volale egiteu la tahalo la igolula taku ge pou. mae isa ge igo la igolula taku e tete ge togo sele eia.

²⁷ Ala la kalugu oilo kama tabuli tigi me eau ge vei mave? "Tete, utululu eau oilo tela imala aleie. me tela vuhula moli aleie eau gomai tela imala aleie. ²⁸ Tete, visale moli la isamu." Goio la golu isa loata la ilo lalage vei mago, " Eau visale tia me eau ge visale loua." ²⁹ Tio egiteu la valalua ale magirigiri egite lolo eia vei maele a tali kuraba. Egite ale isahari vei mago, " egite la Angelo mera ti soio tetala."

³⁰ E Isus kolia me avei mago," La golu ale kama gomai taku, ouka a gomai tamutou. ³¹ Igoe eia la Jadsmen tela mautu la magasa: Igoe egiteu e suara tomi tela mautu la magasa ge pigi egite sogala

³² La imala eau ge tili sae oata loio tela magasa, Eau ge lapu tomi la valua me hatavile somai taku," ³³ Eia vei la merea ale ge tau matagaga la pileho ale mave eia ge peho mae vola.

³⁴ La lolo la valua uru le goio kolia la, Amite loloa loio tela Lo mae e Kraist ge mahuli la tapasila ge ouka. Ilava eme vei mae le. e latu la tahalo ge tili oata la tovalutu? Erese e Latu la tahalo alele? ³⁵ E Isus goio veia giteu," La mata gaga ge vikapopo mele amutou la imala kama ge malau, amuto ge igolu la imala eme tahoka la matagaga, la vuhula la maligoma kamage polo pepe emei. la tahalo ale tatuga oilo la maligoma kama rovi la ba ale mave eia goio vola. ³⁶ E Isus vei la papaga aleie mulmuli eia tuga goio tarikovu le egiteu.

³⁷ E Isus igo la irovilala usu sele oio tela mata giteu. Alamoli soloio egite kama tautaulailo oio tetala. ³⁸ La vuhula la merea te Aisaea la Propet ge puru muli selea, oilo tela rova eia vei tia: "Uru' ere tautaulailo tela vigile mulilatamite, Me soio tela tahalo ale tahoka la lima la Uru age tabuli matagaga?"

³⁹ Me tala vuhula moli alele egite kama tautaulailo, ila e Aisaea vei tai tia, ⁴⁰ "Eia igo maligoma la mata giteu, me eia igo tai la tia gite vagari sele; soukage egite ge matala la mata giteu me egite ge rovi matagaga la hate giteu, me ge vulo, me eau ge vimahuli egiteu."

⁴¹ E Aisaea vei la papaga aleie la vuhula eia hilo la marasala te Isus me eia meramera oilo vola. ⁴² Alamoli akama maele, Usu tegite la mulugaluga tautaulailo oilo te Isus; Alamoli la vuhula tegiteu e Parasi, egite kama vei palaea ila egite kamage magiri robo egiteu loio la luma la vikapopo la. ⁴³ Egite masaga sele la visalela ale loio tegite la valalua aloata la visalela ale loio te Deo.

⁴⁴ E Isus goio tali oata me eia vei mago, " La tahalo ale tautaulailo oilo taku, Akama tautaulailo moli taku ouka oilo tai tela tahalo ale baha eau, ⁴⁵ Me la tahalo ale hilo eau me eia hilo tai la tahalo ale baha eau.

⁴⁶ Eau gomai ti mae la matagaga soilo tela mautula, ila la tahalo ale tautaulailo taku eia kati lou ge pou lou oilo la maligoma. ⁴⁷ Mae la tahalo isa lolo la merea taku alamoli eia kama sautola egiteu, eau kama Jadgim eia; la vuhula eau kama gomai ge Jadgim la mautu la magasa, ouka eau ge vimahuli la mautu la magasa.

⁴⁸ La tahalo ale mukupile eau me eia kama abi la merera taku, eia ge tahoka la tahalo ale ge Jadgim eia, La merea ale eau vagogala tia ge Jadgim eia tela tapasi la logo. ⁴⁹ Eau kama meraera tegaku lou. alamoli e tete eia male baha eau, Me eia abitiagu la mera vagarila ale ge vigia me ale ge mera. ⁵⁰ Eau rovia mae la mera vagarila tetala eia la mahulila ale la tapasila ge ouka, ala ale la rova eau veia,--- a mae moli ale e tete vigia ti somai taku, ala eau ge vikara,"

Chapter 13

¹ ALa mamuga tela pou golula tela Pasova. E Isus rovia mae la imala tetala gomai ti ge gogala tela mautula magasa me ge selea soio te tamala. la vuhula eia masaga sele egiteu ale tetala ale oilo la mautula magasa, eia masaga sele egite karamae la tapasila. ² La tahalo kama kora tautia oilo la tia le Judas Iskariot e latu le Saimon, ge tau e Isus soio la lima giteu la gima.

³ Eia rovia mae e tamala abi tomi ti la papaga lotalo la limala mae eia loio te Deo me eia ge beu rivua soio te Deo tama. ⁴ Eia goio hiliti kabili tela pou golula me eia kai taro la kai robola tetala ale sogalagala. Goio eia abi la Taoli ale eia kisi utu leia. ⁵ Me eia goio tigitaro la lalu soilo la Disi me eia soko la vasi la vaha giteu e Disaipel me eia sorobi tagara la Taoli ale eia kisi utula leia ovola.

⁶ Eia gomai te Saimon Pita, E Pita goio veiala, " Uru, Ale eme ge vuhi la vahagu?" ⁷ E Uru goio koliala me eia vei mago," La rova eau igigoa eme kama rovi matagagea igoe,Alamoli eme ge rovi matagagea mulmuli." ⁸ E Pita goio veiala mago," Eme kama koramuli ge vuhi la vahagu." Goio e Isus koliala mago, " Mae eau kama ge vuhi la vahamu eme kama koramuli ge abi bakisi lomai taku." ⁹ Goio e Saimon Pita veiala mago," Uru, umala vuvuhi moli la vaha gu, ouka eme ge vuhi tai la limagu mela gamagu."

¹⁰ E Isus goio veiala mago," La tahalo ale pupuru ti eia kama koramuli ge pupuru lou, age vuhi moli la vahala, ila eia maroka tomiti; Eme marokati alamoli kama egite tomi," ¹¹ (La vuhula e Isus rovi ere tahalo ge tau eia soio la lima la gima; ala eia vei mae , " kama amuto tomi maroka ti.")

¹² Tio la imala e Isus vuhi ti la vaha giteu, eia goio abi la kai robo tetala me eia goio pou, agoio veia gite mago," Amuto kama rovia mae eau igo la paga aleia tamutou? ¹³ Amuto tola le eau'tahalo la vimari' me Uru,' la merera taume a matata, La vuhula eau e, ¹⁴ Mae ge mave, la Uru me la tahalo la vimari, eia vuhi tila vaha mutou, Me amuto tai ge vuhi la vaha giteu isapolo. ¹⁵ Eau vahililo ti le amuto la vuhula amuto ge igo taia mae ale eau igo tia mutou.

¹⁶ Asele me asesele, Eau vei mutou, La tahalo la kiloli kama uru tavuaLa mulugaluga tetala; ouka la tahalo la bilaha kama uru tavuala tahalo ale baha eia. ¹⁷ Mae eme rovi la papaga aleie, La vibalavala ge taume mae moli eme ge igoa. ¹⁸ Eau kama vei amutou tomi, Eau rovi egiteu ale eau hilovi ti egiteu---- alamoli age mae la vuhula la merera ge puru muli selea: La tahalo ale ge ali la Bret tagaku age igo la vahala somai taku,'

¹⁹ Egoe eau vei palaea mutou la papaga aleie mulmuli ege guvi la vuhula la imala age guvi, eme ge tauataulailo mae ale EAU. ²⁰ Asele me sesele, eau ge veia mutou, La tahalo ale kakatavu la tahaloa le eau baha eia ale eia kaka tavu eau. me la tahalo ale kakatavu eau ale eia kakatavu la tahaloa ale eau baha eau."

²¹ La imala e Isus vei la paga alele," La tiala kama tabululi oilo tela kalulu. eia goio vei mago," la seselela me asele, eau ge veiamuto mae isa tamuto ge tau eau soio tela lima la gima." ²² Egiteu e Disaipel goio matavu egiteu isasa, egite karutu sele me egite gabutala ale ere sele eia veveia le.

²³ Egiteu e Disaipel tetala isasa, ale e Isus masaga seselea, eia oio mavuta otalo la porol la ilali oio la balile Isus." ²⁴ E Saimon Pita suku soio tegiteu e Disaipel me eia goio tahi egiteu," tahi tigi eia ale ere male eia veiale." ²⁵ Tio eia goio tasuku lou soio te Isus me eia goio tahi loua," Uru, ale ere sele?"

²⁶ Goio e Isus kolia mago," Eia moli male eau ge tau la Bret sotalo la lalu ge abiala." Tio la imala eia vuhi beta la Bret, eia abiale Judas e latule Saimon Iskariot. ²⁷ Tio mumuli tela Bret, e Satan goilo tetala, ala e Isus goio veiala, " La rova emei igoa, Igo hararia."

²⁸ Isa tegite ale mavuta otalo la poro la ilali rovia la vuhula ale eia vei la paga alele soio tetala. ²⁹ Isahari gabutala via, la imala e Judas abi la palo la uati, e Isus goio veiala," Loto larova etato masage abia tela imala pou golula," ouka eia masaga ge vabi soio tegite ale pou la savelela. ³⁰ Mulmuli teale e Judas abiti la Bret, oio moli vola eia gali sogala tuga. la paga logoti.

³¹ La imala e Judas tugati,E Isus goio vei mago," Igoe e latula tahalo egite ge tolosogi eia, me e Deo ge abi la marasala oio tetala, ³² E Deo ge abiala la marasala oilo tetala lou, me eia ge visale eia oio moli vola. ³³ Amuto e giliki, eau vikapopo le amutou tela imala moli bakisie. Amuto ge mata eau, amae moli ale eau veitia giteu e Juda,' La ba ale eau ge goio vola , eme kama koramuli ge gomai vola' igoe eau ge vei lou la paga aleie soio taume.

³⁴ Eau ge abia mutou la Lo ale halaba, amae eme ge masaga sele e tabaramu; Mae moli ale eau masaga emei, ala amuto tai ge masaga lou amuto isasa. ³⁵ Me oilo moli te aleie egite la valua tomi ge rovia mae amuto e Disaipel tegaku sele, mae amuto ge masaga lou amuto isasa."

³⁶ E Saimon Pita goio veila," Uru, Eme ge gove?" E Isus goio kolia mago," La ba ale eau ge goio vola eme kama koramuli ge tilimuli eau igoe, alamoli eme ge tilimulia mulmuli." ³⁷ E Pita goio veiala mago, "Uru, ilava eau kama koramuli ge tilimuli emei igoe? Eau ge tautaro la mahuligu ile eme moli." ³⁸ Eme ge tautaro la mahulimu tegaku molie? La seselela me asele, eau ge veiamu, La kakaruku soukage tali eme ge tahitaro eau tagara itolu."

Chapter 14

¹ Umala la hate amuto ge maraparapa, amuto ge tautaulailo oilo te Deo, me tautaulailo tai omai taku. ² Oilo la luma te tete la kapi utu usu sele. mae akama ge maele, eau ge veia mutou, Eau goio ge raragi la muli mutou. ³ Mae eau ge goio ge raragi la muli mutou, Eau ge gomai lou ge abi amutou somai taku, la vuhula la ba ale eau ge oio vola eme tai ge oio vola

⁴ Eme rovi la gauru ale ge goio la ba ale eau ge goio vola." ⁵ E Tomas goio veiale Isus,"Uru, amite kama rovi la ba ale eme ge goio vola, amite ge rovi la gauru ale eme ge goio vola mave?" ⁶ E Isus goio veiala, "Eau la gauru, la seselela, mela mahulila; La tahalo isa kama koramuli ge goio te tete age polo omai taku. ⁷ Mae eme ge rovi taho eau, me eme tai ge rovi tai e tete. sokoa igoe kara mulnuli eme ge rovi eia me eme ge hilo tai eia."

⁸ E Pilip goio veiale Isus, "Uru, vahililo miteu e tete, ale age koramuli sele somai tamiteu." ⁹ E Isus goio veiala,"Eau vikapopo le amutou la imala malau ti alamoli amuto soloio souka rovi eau, Pilip? Mae erese la tahal hilo ti eau me eia hilo ti e tete. Mave sele eme vei lou mae, 'vahililoa miteu e tete'?

¹⁰ Mave amuto kama tautaulailo mae eau oilo te tete me e tete oilo taku? La merera tomi ale eau veveia mutou eau kama meramera loio tela vagarigari gu, Alamoli e tete ale mou oilo taku eia male igigo la igolula tetala. ¹¹ Tautaulailo taku mae eau oilo te tete me e tete oilo taku, mae ouka tautaulailo la vuhula la tela igolula tomi.

¹² La seselela,me asele,eau ge veiamu. La tahalo ale tautaulailo oilo taku eia ge igo la igolula ale eau igotia. me eia tai ge igo isahari la papaga ale ururu loata te aleie la vuhula eau ge goio te tete. ¹³ La rova isa eme kakea oilo tela isagu, eau ge igoa la vuhula e tete ge abi la marasala oilo te latula. ¹⁴ Mae emege tahi eau la paga isa oilo la isagu, Eau ge igoa.

¹⁵ Mae eme masaga sele eau, sautola la Lo tegakau, ¹⁶ Eau ge kaka soio te tete, me eia ge abi louamu isa e kolia taume la vuhula eia ge vikapopo mele emei kara mulmuli----- ¹⁷ La kalulu la seselela, la mautula magasa kama koramuli ge abi eia la vuhula eia kama hilo eia ouka rovi tai eia. Alamoli eme rovi eia. la vuhula eia mou oilo taume me eia ge oilo taume.

¹⁸ Eau kama koramuli ge piligi taro sekela emei; eau ge beu loua somai taume, ¹⁹ La imala ge bakisi moli la mautula ouka tilou ge hilo eau, alamoli eme ge hilo eau. La vuhula eau mahulili, me eme tai ge mahuli. ²⁰ Me oio tela logo alele eme ge rovia mae eau oilo te tete, me eme tai oilo taku, eau tai oilo taume.

²¹ La tahalo ale sautola la Lo taku me eia tilimulia la tahalo alele eia masaga sele eau, me la tahalo ale masaga eau e tete ge masaga tai eia, me eau ge masaga eia me eau ge vahililo pala eau soio tetala, ²² E Judas (kama e Iskariot) goio veiale Isus, " Uru, ilava eme ge vahililo moli eme somai tamiteu mela mautula ge ouka?"

²³ E Isus goio kolia aveiala mago, "Mae la tahalo isa ge masaga sele eau, me eia sautola la merera taku. e tete taige masaga eia,amite ge gomai ge igolu la mautu tamite vikapopo me leia. ²⁴ Latahalo ale kama masaga eau ale eia kama sautola la merera taku. La merera ale amuto lolo akama lomai taku ouka a loio te tete me eia male baha eau.

²⁵ Eau vei tila papaga aleie soio tamuto, tela imala ale eau mou vikapopo le amutou. ²⁶ Oilo vola, la tahalo la kiloli ----la kalulu maroka eia moli male e tete ge bahea oilo la isagu ---- eia ge vimari le emei la papaga tomi me eia ge vigabutala le emei la papaga tomi ale eau vei tiamu. ²⁷ Eau piligi tiamu la tia madila; me eau abi tiamu la tia madila tegaku. eau kama abia mutou mae ale la valua la magasa abia mutou. la tia mutou umala ge maraparapa, oio tai amuto uma ge tataga.

²⁸ Eme loloti la rova eau vei tiamu," Eau ge tuga taro emei, me eau ge beu loua somai taume, Mae eme ge masaga eau, eme ge sagege la vuhula eau ge goio te tete, E tete eia Uru tavuagu. ²⁹ Igoe eau ge veiamu mulmuli age sibitala la vuhula, la imala age guvi, eme ge tautaulailo.

³⁰ Eau kati ge mera usu lou soio taume, la vuhula egiteu e suara la mautula magasa loi ge gomai. alamoli eia kama tahoka la vagari loata taku, ³¹ Alamoli oilo tela gauru ale egite la maututula ge rovia via Eau masaga e tete,Eau igigo la papaga mae ale e tete veiagu. Etato ge hiliti me etato ge heletaro la ba aleie."

Chapter 15

¹ Eau lou la obu la vaen sesele,e tete eia e tama la mahuma. ² Eia abi taro la halala vaen ale oilo taku ale kama vavua, me eia moli abi vei tomi egite la halala obu ale vavua ila egite ge vua usu sele.

³ Amuto guvi matagaga ti oilo tela merera ale eau vei tia mutou. ⁴ Amuto ge lako tola oilo taku, me Eau ge oilo tamutou, amae moli la halala la obu kama kora muli ge vua eia lou mae moli eia ge lakota oilo taku, me eme tai ge ouka, mae moli eia ge lako tola oilo taku.

⁵ Eau lou la obu la vaen, amuto la halala. La tahalo ale lako tola oilo taku me eau ge oilo tetala, eia ge vua usu sele la vavua la, mae eau ge ouka eme kama koramuli ge igo isa la paga, ⁶ Mae la tahalo isa kama lako tola oilo taku, me egite ge pigi taroa mae la halala la obu me age magolu, tio egite ge tau olua ge pigia soio la havi, me age kaha tomi, ⁷ Mae eme ge lakotola oilo taku, me la merera taku ge tabuli oilo taume, tahi la rova eme masagea, me age sibitala sele somai taume.

⁸ E tete ge abi la marasala oilo te aleie, teale eme vua usu la vavuamu me eme tai vei palaea mae eme la Disaipel taku sele, ⁹ Amae moli e tete masaga sele eau, me eau tai masaga sele amutou, muo oilo la gilogo.

¹⁰ Mae eme ge tilimuli la Lo taku, eme ge mou oilo la gilogo taku, mae moli ale eau sautola la lo te tete me eau mou oilo la gilogo tetala. ¹¹ Eau veipala la papaga aleie soio tamuto la vuhula la mogela taku ge oilo tamutou mela sagela tamuto age viriru.

¹² Aleie eia la Lo taku, mae amuto ge masaga e tabaramuto mae moli ale eau masaga sele amutou. ¹³ La tahalo isa kama tahoka la gilogo ale uru sele mae alei ___ Mae la tahalo isa sugutaro la mahulila tetala ile egite e tabarabarala.

¹⁴ Amuto e tabarabaragu sele mae amuto ge igo la papaga ale eau mera vagari tia muto ge igoa. ¹⁵ Me eiau ouka tilou ge tola le amutou e wokboi ale kama rovi la rova e masta tetala igoa. Eau tola tile amuto e tabarabaragu, me la rova tomi eau loloa oio te tete eau tau pala tia soio tamutou.

¹⁶ Eme kama hilovi eau, eau hilovi emei me eau turi ti emei ge goio ge tau usu la vavua mu, via la vavuamu ge lako tola, Age maele la vuhula mae eme ge tahi la rova oio te tete oilo la isagu, eia ge abia mu. ¹⁷ La papaga aleie eau mera vagari tiamu ovola, ila amuto ge masaga amuto isasa.

¹⁸ Mae la mautu la magasa kama ge masaga emei, eme ge rovia mae a mukupile mamuga eau mulmuli eia mukupile emei. ¹⁹ Mae eme ge lomai tela mautu la magasa, la mautu la magasa ge masaga emei mae eme tetala, Alamoli la vuhula eme kama lomai tela mautu la magasa la vuhula eau hilovi ti emei loio tela mautu la magasa, ala la mautu la magasa ge mukupile emei.

²⁰ Gabutala la merera ale eau vei tiamu, e wokboi kama uru tavua le master tetala.' Mae moli egite magiri robo eau, egite tai ge magiri robo emei, mae egite ge sautola la merera taku me egite tai ge sautola la merera taume. ²¹ Egite ge igo tomi la papaga aleie soio taume la vuhula tela isagu moli, la vuhula egite kama rovi la tahalo ale baha eau. ²² Mae eau kama gomai ge meramera soio tegiteu, egite kama ge tahoka la iriru, ala egite kama tahoka la torobo gite tela iriru tegite

²³ La tahalo ale mukupile eau eia mukupile tai ti e tamagu, ²⁴ Mae eau kama ge igo la igolula ale isapolo kama viguvia kabili tegiteu, egite kama ge tahoka la iriru, Alamoli igoe egite hilotia me egite mukupile amila tomi me tama gu. ²⁵ Alamoli aguvi maele ge vipuru la merera ale kekesi tia oilo la Lo tegiteu,' Egite mukupile eau tela vuhula ouka.

²⁶ Mae e kolia tamuto ge gomai ___eau ge baha eia somai taume loio te tete, ale eia, la kalulu tela seselela, ale gali ti loio te tete,___me eia ge valoka ile eau, ²⁷ Me eme tai ge valoka ile eau, la vuhula eme vikapopo mele eau loio ti tela silokoloko.

Chapter 16

¹ Eau vei tia muto la papaga aleie la vuhula amuto umala ge boruboru. ² Egite ge pigi eme sogala loilo tela luma la lotu, alamoli la imala loio ge gomai egite tomi ale bilibili eme ge gabutala via eia vaharari la opa soio te Deo.

³ Egite ge igo la papaga aleie la vuhula egite kama rovi e tete me eau tai. ⁴ Eau vei tia muto la papaga aleie ila la imala tegite ge gomai, Eme ge gabutala rivu lou la rova eau vei tiamu ovola. Eau kama veiamu la papaga aleie oilo tela silokoloko, la vuhu eau vikapopo me le emei.

⁵ Alamoli igoe eau ge goio tela tahalo ale baha eau, soloio amuto isa souka tahi eau ovola, ' Eme ge gove?' ⁶ Alamoli la vuhula eau veipala ti la papaga aleie somai taume, la ilo burukola ge volu oilo la hatemu. ⁷ Alamoli la seselela eau ge veiamu, la tartigila ge taume mae eau ge tuga taro emei, mae eau kama ge tuga malau, e kolia tamuto kama ge gomai taume, mae eau ge tuga, eau ge baha eia somai taume.

⁸ La imala eia ge gomai, La tahalo la visulila ge vahililo la mautula mae a ruru ti tela vulovulo ale kama kora, aloio tela magiri matatala, me tela matamulila --- ⁹ Me oio tela iriru,la vuhula egite kama tautaulailooilo oilo taku, ¹⁰ Me loio tela magiri matatala, La vuhula eau ge goio te tete, me eme ouka tilou ge hilo eau; ¹¹ Me tela matamulila , la vuhula la mulugaluga tela mautula eia oilo ti tela matamulila.

¹² Eau tahoka la papaga usu sele ge veiamu, Alamoli eme kama ge rovi egite igoe. ¹³ Alamoli la imla eia, La kalulu la seselela, ge gomai, eiage vituga emei soilo tela seselela tomi, me eia kama ge meramera loio tetala lou, ouka eia ge vei pala la rova eia lolotia, Me eia ge veiamu la papaga ale soloio ge gomai. ¹⁴ Eia ge abiagu la marasala, La vuhula eia ge abi loio tela rova eia taku me eia ge veiamu ovola.

¹⁵ La papaga tomi la e tete tahokea eia taku. Eau ge vei mae la kalulu maroka ge abi la rova eia taku me eia ge veiamu ovola, ¹⁶ Me oio tela imala bakisi moli eme ouka tilou ge hilo eau, me oio tela imala bakisi lou eme ge hilo lou eau."

¹⁷ Goio egite la Disaipel tela isahari vei loua kabili tegiteu," Ale la rova eia vevei loua gatou,'La imala bakisi moli amuto ouka tilou ge hilo eau, me mulmuli la imala ge bakisi lou amuto ge hilo lou eau,' ale lavuhula eau ge goio te tete?" ¹⁸ Oilo vola egite vei mago, ale larova eia vevei loua,,' La imala bakisi moli? Etato kama rovi la rova eia veveia."

¹⁹ E Isus hiloa mae egite masagea ge mera soio tetala, eia goio veia giteu, Ale la paga ale eme tahi rivurivu lou eme ovola, La masova la ale eau veia mave, ,' oilo la imala bakisi moli eme ouka tilou ge hilo eau? ²⁰ Asele me asele, eau ge veiamu, eme ge tali mela iligiligi, alamoli la mautula ge sagege. Eme ge volu mela ilo burukola, Alamoli la ilo burukola taume ge vulo soio la sagela, ²¹ La imala ale la tavile ge taposa eia ge volu mela ilo burukola la vuhula la imala tetala guviti, Alamoli mae eia ge taposa ti e latula, eia ouka tilou ge gabutala la iligiligi tetala, la vuhula la sagela tetala mae la tahalo taposa ti soilo tela mautu la magasa.

²² Amuto tai pou vikapopo la tia gogorila igoe, alamoli eaiu ge ilo amuto lou, me la tia muto ge sagege lou, me isa kama karamuli ge abitaro le amuto la segegela loio tamuto. ²³ Tela imamala alele amuto kati ge tai lou eiau la paga isasa. Sesele moli, sesele moli, Eaiu vei amuto, mai amuto ge tai e Tete la paga isasa oio la isagu, eia ge abia muto. ²⁴ Karati igoe amuto ka tai isasa la paga tela isagu, Tai me amuto ge abia, ala la sagegela tamuto ge volu.

²⁵ "Eiau vigaliti la merera tamuto la merera la malu, alamoli la imamala isasa loio mae Eaiu kati ge vei amuto la merera la malu, alamoli Eiau ge vei matagagea muto e Tete.

²⁶ Oio la logo alele amuto ge tai tela isagu, me Eiau ka vei maie Eiau ge kaka tamuto soio Tete, ²⁷ ouka e Tete lou masaga amuto la vuhula amuto masaga Eiau mae amuto tautaulailomae Eiau guvi le Tete. ²⁸ Eiau guvi loio te Tete, me Eiau guvi otalo la magasa. Loio te alele, Eiau ge ele taro la magasa ge beurivua soio te Tete."

²⁹ Egite disaipel te tala vei maie, ''Iloa, igoe em igo la merera matagaga sesele eme kama vei la merera la malu. ³⁰ Igoe amite rovia mae eme rovi tomi la papaga, me isa kama koramuli ge tai rivume la merera. Tela vuhula alele, amite rovia eme loio te Deo.'' ³¹ E Isus koli rivua gite, ''Amuto tautaulailo ti?

³² Iloa, la imamala guviti, meie, sesele moli a omaiti, amuto ge hele bura, amuto tomi ge hele soio la maututu tamuto, me amuto ge hele taro Eiau sekela. Alamoli Eiau ka pou sekela la vuhula e Tete vikapopo eiau. ³³ Eiau vigia la merera tomi alele soio tamuto la vuhula amuto ge tau la tia madidila. Oilo la magasa ale amuto taola la tukukumula usu, alamoli magiri vagari, Eiau pepeti la vagarigari la magasa.''

Chapter 17

¹ Mululimuli e Isus vevei la papaga tomi alele, eia lugu soata la mori me eia vigia, '' Tete, la imamala omaiti, vaisale e Latumu mai moli e Latumu ge vaisaleme--- ² mai moli eme abiala la vagarigari loata la vovola mae eia ge abiagite la valalua tomi la mauli la kaluvula ouka egite ale eme abiala.

³ La mauli bibila ale: Maie egite rovi me, e Deo isasa moli sesele, me eia eme baea, e Isus Krais. ⁴ Eiau vaisaleme otalo la magasa. Eiau vikaluvuti la igogolu ale eme abiagu otalo la magasa. ⁵ Igoe, Tete, veisale eau vikapopo leme vikapopo la veisalela ale Eiau tahola vikapopo eme mamuga la magasa ale guvi.

⁶ Eiau vei pala la isamu soio tegite ale eme abiagu oio la magasa. Egite taume, me eme abiagu egite, me egite sautola totora la merera taume. ⁷ Maie egite rovia maie la paga tomi eme abiatiagu a loio taume. ⁸ Ala Eiau abiagite lamerera tomi eme abiagu. Egite sautola tomia me egite rovi seselea mae Eiau loio taume, me egite tautaulailo mae eme baha eau.

⁹ Eau kaka tegiteu,Eau kaka tela mautula ouka a tegite ale eme abitiagu, lavula egite taume, ¹⁰ La papaga tomi ale taku a ge taume, me ale taume age taku,me eau ge abi la marasala oilo tegiteu. ¹¹ Eau oukati oilo tela mautu la magasa. Alamoli egite la valalua aleie egite soio tela mautu la magasa,Me eau ge gomai taume. tete eme maroka,Sautola egite oilo la isamu egite ale eme abi tiagu ila egite ge isasa moli,mae moli ale etato isasa moli.

¹² La imala ale eau vikapopo me egiteu, eau sautola egiteu oilo la isamu. egite ale eme abi tiagu. Eau galiau robo egiteu, me isa tegiteu kama kamakora, isamoli e latu la marapala, la vuhula la merera ge puru sele. ¹³ Igoe eau ge gomai taume,ala eau vevei la papaga eleie oilo la magasa,la vuhula egiteu ge tahoka la sagela taku me age puru sele oilo tegiteu. ¹⁴ Eau abitia giteu la merera, ma mautu la magasa mukupile egiteu,

¹⁵ Eau kama tahi me ge abi taro egite loio te la mautu la magasa, alamoli eme ge sautola egi loio tela tahalo kama kora, ¹⁶ Egite kama lotalo tela mautula magasa,maemoli eau tai kama loio tela mautu la magasa. ¹⁷ Eme hilovi ti egiteu oilo tela seselela. Me la merera taume eia la seselela.

¹⁸ Mae moli eme baha eau soilo la mautula magasa,Ala eau baha taro egite soilo tela matula magasa. ¹⁹ Me tegiu moli eau lou magiri polo, La vuhula egite lou ge magiri polo oilo tela merera la selela.

²⁰ Eau igo la kilaka kama teale moli aleie, ouka tegite tai ale ge tautaulailo oilo taku loio tela merera tegiteu. ²¹ La vuhula egite tomi ge isasa moli, Meamoli emei, Tete, eme oilo taku, me eau oilo taume, Tartigi egite ge oilo tegatou la vuhula la mautula ge tautaulailo mae eme baha eau.

²² La marasala ale eme abiagu, eau abitia giteu, ila egite ge isasa moli, maemoli e tatou isasa moli: ²³ Eau oilo tegiteu, Eme oilo taku----La vuhula egite ge guvi tomi oilo la vikapopola, ila la mautula magasga ge hiloa mae eme baha eau, mae ale eme masasga egiteu mae moli mae eme masaga eau.

²⁴ Tete, eau masaga via egiteu ale eme abitia geu egite taige omai la ba ale eau oio vola, egite ge hilo la marasala taku, La marasala ale eme abiagu la vuhula eme masaga eau mamugati tela vipoupou la mautu la magasa.

²⁵ Tete eme maroka , la mautula kama rovi emei, alamoli eau rovi emei; me aleie ge rovi selea mae eme baha eau. ²⁶ Eau igo la isamu palala soio tegiteu, me eau ge igo matagagea ila masagala ale eme abiagu age oilo tegiteu, me eau ge oilo tegiteu."

Chapter 18

¹ Mulmuli teale e Isus vagogala la merera, Eia tuga sogala vikapopo me egite la Disaipel soio la gale la Ru le Kidron, La ba alele la mahuma ale eia wikapopo me egiteu la Disaipel goilo vola. ² Tio,e Judas, eia male ge tahi taro eia, me eia rovi tai la ba alele, la vuhula e Isus tagara isasa goio la ba alele vikapopo me egiteu la Disaipel. ³ Goio e Judas , mamuga egite opisa isahari loio tegite la gama gite Pris me gite Parasi, egite goio vikapopo mela matagaga, la tosi, la papaga la vikokuela.

⁴ Goio e Isus, eia rovi tomoli la papaga ale sibitala oio tetala, eia toga solagu me eia tahi egiteu," Amuto mamata ere?" ⁵ Egite goi kolia mago,"E Isus la tau Naseret." Me Isus veia giteu,"Me Eau male."Judas, la tahalo ale tahi taro eia, eia oio magiri vikapopo me egiteu e Ami

⁶ La imala ale eia veia gite mae,"eau male,"Egite tasuku rivu me egite boru sotalo la magasa, ⁷ Eia goio tahi lou egiteu, amuto mamata ere?"Me egite goio vei loua," e Isus la tau Naseret."

⁸ E Isus kolia mae, "Eau vei tia muto mae eau male. Mae amuto mamata eau, Akora lla paga aleie age tuga." ⁹ Ale sibitala mae ge vipuru la merea ale eia veitia: "loio tegite ale eme abi tiagu, Eau kama igo kovu isasa."

¹⁰ Goio e Saimon Pita, Eia ababi la viso, eia lapu taroa goio kue la gavusa la tahalo la kilolite te prist ale uru la viso vali taro la gavusala. me la isala la tahalo la kiloli le e Malkus. ¹¹ E Isus veiale Pita " taurivu la viso soio la mulila. Mave eau umala ge liliu la kapu ale e tete abitiagu?"

¹² Tio la lolola valua le Ami me la mulugaluga tegite, me egite opisa tegite Juda, egite sautola e Isus me egite kisi tolea, ¹³ Egite lapu mugea soio te Anas eia e loale Kaiapas, Eia e Prist ale uru tela leavala alele. ¹⁴ E Kaiapas eia la tahalo ale ababia gite Juda la gabutalala via age tartigi via mae la tahalo isa ge peho tela valua tomi.

¹⁵ E Saimon Pita tilimuli e Isus, me egite tai e Disaipel ale isahario. goio egite Prist ale Uru mata vuti egiteu e Disaipel le, eia goio goilo vikapopo me Isus soilo la ba la ilapu matatala tegite e Prist ale Uru; ¹⁶ E Pita goio magiri oio la pepe la Mata, me egite la Disaipel tai ale isahari, ale egite Prist rovi ti egite le, egite gali rivu sogala goio veiala la tavile la sobe ale baumuli la mata, goio eia puli e pita soilo.

¹⁷ Goio la tavile la kiloli, eia baumuli la mata, Eia goio tahi e Pita," Eme tai soge isa tegite la Disaipel tela tahalo aleie?"Eia goio vei mago, Eau ouka." ¹⁸ La tahalo la kiloli me egite Opisa ale magirigiri la ba alele, egite goio isu la havi, la vuhula la paga maigi, tio egite mallulu. e Pita tai oio vikapopo me egiteu, eia tai goio malulu tivura eia.

¹⁹ Egite Prist ale Uru goio tahi e Isus egiteu la Disaipel mela vimarila tetala. ²⁰ E Isus kolila mago," eau valolo la merera sogala tela mautula. La imala tomi eau igigo la vimari oilo la luma la vikapopola mela luma la lotu la ba ale egite Juda vikapopo ovola. Eau kama vei kovu isa la paga. ²¹ Ilava amuto tahi lou eau? amuto tahi egite ale lolo la rova eau veia. hiloa, Egite la valalua ale rovila rova eau veitia."

²² La imala ale e Isus vei la papaga alele, Isa tegite Opisa ale magirigiri le kue e Isus me eia vei mae," Ale eme ge koli la merera te Prist ale Uru maele?" ²³ E Isus koliala mago," Mae eau mera geru, Veipala la rova eia eia ruru, mae eia matata, ilava eme kue eau?" ²⁴ Goio e Anas bahataro eia mela kilisi soata te Kaiapas e Prist ale Uru.

²⁵ La imala alele e Saimon pita oio magirigiri malulu. La valalua goio veiala mae," Ila eme tai kama isa e Disaipel tetala?" Eia goio tahi taro me eia vei mago ,Eau ale ouka." ²⁶ Isa tegite la kiloli te Prist ale Uru, eia e tabara la tahalo ale e Pita vali taro la pitola,a vei mago," Ila eau kama hilo eme oilo la mahuma vikapopo me eia?" ²⁷ Gouio e Pita tahi taro loua, me oio moli ovola e kukureko tali.

²⁸ Goio egite vituga e Isus loio te Kaiapas goio te tela ba te gavman ale uru, ale tela kavkoki bisi, tio egite kati goilo la ba te Gavman ale Uru la vuhula egite soukage ruru ila egite solio ge ali la ilali la Pasova. ²⁹ Tio e Paelat tuga gogala tegiteu me eia vei mago," La merera la hatekala ale mave amuto tahokea ge abiala tahalo aleie?" ³⁰ Egite kolia me egite veiala mae," Mae la tahalo aleie kama la tahalo la iligo la iriru, amite kama ge abi eia somai taume."

³¹ E Paelat goio veia gite mago,"Amuto lou abi eia, goio jajim eia oilo tela Lo." Me egite Juda veiala mago, " La Lo kama veia etato ge tau isa la tahalo soio la pileho." ³² Egite vei maele la vuhula la merera te Isus ge puru mae ale eia vei tia mae la pileho ale mave age peho mae vola.

³³ Goio e Paelat goilo lou la ba te Gavman ale uru me eia tola lou e Isus me eia veiala mago," Eme e King tegite Juda?" ³⁴ E Isus kolia mago, ale eme meramera loio taume lou, ouka egite isa polo mera soio taume ile eau?" ³⁵ E Paelat kolia mago," Eau kama la tau Juda, asele? egite la valua taume me egite la Prist ale Uru abi eme somai taku. Eme igo larova?"

³⁶ E Isus kolia mago," La mautu taku kama lomai la tela mautu la magasa, mae la mautu taku age la bautula mautu la magasa, me egite la kiloli taku ge vikue me eau kamage gomai tegite Juda. Ala mae la mautu taku kama lomae," ³⁷ E Paelat goio veiala mago," eme veia via eme e King goio?" E Isus kolia mago," Me eme lou veia via eau e King. Me tela gauru moli alelele e tila taposa eau, la vuhula eua ge magiri tomi la seselela. Egite tomi ale loio tela seselela ge lolo la golugu."

³⁸ E Paelat veiala mago,"La seselela eia la rova?" La imala eia vei la papaga alele, Eia gogala lou tegite Juda me eia veia gite mago," Eau kama poga isa la iriru oio tela tahalo aleie. ³⁹ Alamoli amuto tahoka la vei mulila ale via eau ge sugu taro la tahalo isasa soio tamuto oio tela imala Pasova. Ala amuto masaga via eau ge sugu taro e King tegite Juda soio tamuto?" ⁴⁰ Goio egite tola lou oata me egite vei mago," Kama la tahalo aleie, E Barabas." me e Barabas age vulo lou.

Chapter 19

¹ Goio e Paelat abi e Isus goio kue eia, ² Me egiteu e Ami mali la mota ale la irila oio vola mae e hati . Egite taua oata la gama le Isus me egite vikai robo leia la kairobo ale milolo. ³ Egite gomai tetala me egite veiala mago, sio saea, e king tegite Juda!" egite ge kuea.

⁴ Goio e Paelat gali lou sogala me eia veia giteu, " hiloa, eau ge abi rivu lou eia sogala tamutou ila amuto ge rovia mae eau kama poga isa la iriru oilo tetala." ⁵ Tio e Isus gogala, eia oio kai e hati la mota ale irila ovola, me la kairobo ale milolo. E Paelat vei loua giteu,"hiloa, la tahalola maleie!" ⁶ La imala egite la mulugaluga tegite paraseo me egite opisa hilo e Isus, egite tola oata me egite vei mae, kuli sae eia, kuli sae eia!" E Paelat goio veia gite mago, Amuto lou abi eia goio kuli sae eia, eau kama poga isa la iriru oilo tetala."

⁷ Egite juda koliala mago, etato taola la Lo, me oilo tela Lo eia ge peho la vuhula eia veia via eia e latu le Deo." ⁸ La imala e Paelat lolo la merea alele, eia taga pepeho sele, ⁹ Me eia tiroro soilo te la gamale gavman ale oata eia goio vei loua le Isus, Eme loio la ba ale mave?" Alamoli e Isus kama abiala isa la kiloli la merera.

¹⁰ Goio e Paelat veiala mago, Mave eme kama meramera somai tegaku? Eme kam rovia mae eau tahoka la vagari ge vimaramara emei, me la vagari tai ale ge kuli sae emei oata la tau valautu?" ¹¹ E Isus goio kolila mago, eme kama taola isa la vagarila loata taku mae moli age abiamu loata te tete. Oilo vola, la tahalo ale abi eau somai taume eia tahoka la iriru ale uru sele."

¹² Oilo tela kiloli la merera alele,E Paelat tovolaia viage vimaramara eia, alamoli egiteu e Juda tola sogala, mago, mae eme ge vimaramara la tahalo aleie, Eme kama taga e Sisa. egite tomi ale igo egite lou mae e king egite mera bareale Sisa." ¹³ La imala e Paelat lolo la merara alele, eia abi e Isus sogala me eia pou oio la pulou la ilapu matatala oio la ba ale egite toila e "Pavement," Alamoli oilo la merera tegiau e Aramaik,"Gabata."

¹⁴ Me lalogo la iragila tela Pasova, eia hagavi tela matala haro ivolo. E Paelat gouio veia giteu e Juda," hiloa, e King tamuto male!" ¹⁵ Egite goi tola sogala," abi gale eia, abi gale eia; kuli sae eia!" e Paelat vei loua giteu," Mave eau ge kuli sae e King tamutou?" Egite la mulugaluga tegite paraseo koliala mago, Amite kama taola e aking e Sisa moli." ¹⁶ Goio e Paelat sugu taroa gite e Isus ge kulisaea oata la tauvalautu.

¹⁷ Goio egite abi e Isus, me eia tuga gogala, eia lou bole la tauvalautu tetala, soio tela ba ale egite toila " La ba la rio," la merera tegite Aramaik egite toila e Golgata." ¹⁸ Egite kuli sae e Isus oio la ba alele, me vikapopo me leia la tahalo ilua lou, isasa oio la galegalela, me e Isus oilo kabili.

¹⁹ E Paelat kekesi la irovilala goio taua oata tela tauvalautu. me eia kekesis mae:E ISUS LE NASERET, E KING TEGITE JUDA. ²⁰ Egite Juda usu gigi la merera la irovilala alele la vuhula la ba ale e Isusu kuli sae ovola eia hagavi soio la Siti, La irovilala le egite kekesia oilo la merera tegite e Aramaik, oilo e Latin, me oilo e Grik.

²¹ Goio egite la mulugaluga tegite Paraseo me Juda veiale Paelat, " Umala kekesia mae, E King tegite Juda,'a maege ouka, ale isa vei mago, " Eau e king tegite Juda,"" ²² E Paelat kolia mago," La rova eau kekesitia, Eau kekesitia."

²³ La imala egite Ami kuli sae e Isus, egite abi la kairobo tetala, me egite vilelela soio la galela iva,egite tomi isasa tahoka; me la kulkuli tai, me la kulkuli eia viriru moli egite saia loata la gilisula. ²⁴ Goio egite viveila kabili tegite isasa, Etato umala ge sesilea, etatoge pigi la Dais age goio tere." La paga ale guvi mae ge vipuru la mererate Uru ale vei mae," Egite lelelua la kairobo tetala kabili tegiteu lou, egite pigi la Dais tela kairobo tegaku, "ale la paga ale egite Ami igo tia

²⁵ Egite ale magiri hagavi tela bali la tauvalautu e tilala, e tilalabisi, e Mery e rutule Klopas me e Mery Magdalene. ²⁶ La imala e Isus hilo e tilala me egite la Disaipel ale eia masaga selea magiri hagavi tetala, eia goio veiale tilala," tavile uru,hilo e latumu," ²⁷ Goio eia veia giteu la Disaipel, hilo e tila mutou,!"oio tela imala alele egite la Disaipel abi eia soio tela mautu tetala.

²⁸ Mulmuli tealele, e Isus rovia mae la papaga tomi igoe kaluvuti la vuhula la merera ge puru sele, e Isus vei mago," Eau malehu," ²⁹ La kapu volu mela Vaen ale ama egite taua oio la ba alele, tio egite tau la Spans soio la vain ale ama oata la ubu la hisop me egie vituria soata goio la harela. ³⁰ La imala e Isus abiti la vain ale ama, eia vei mae," akaluvu tomiti," eia tau la gamala sotalo me eia abirivu la kalula soata.

³¹ Goio egite Juda, la vuhula eia la logola iraragila, me la vovola pileho kamage tabuli oata la tauvalautu tela imala Sabat ( la Sabateia isapolo me eia tikumu sele), E Paelat tahi viage vileto la vaha gite ge abi taro egiteu. ³² Goio egite Ami gomai vileto la vahala siloko la tahalo mela vailua la tahalo ale egite kuli sae egira vikapopo me Isus. ³³ La imala egite gomai te Isus, egite hiloa mae eia peho mamugati, me egite kati vileto la vahala.

³⁴ Soloio, isa tegite Ami ubi la karusula la gata, me oio moli ovola la kasoso mela lalu sali sogala. ³⁵ La tahalo ale hilo la paga alele eia vei palea, me la papaga ale eia hiloa eia sesele. me eia rovia via la rova eia veia a sele la vuhula eme tai ge tautaulailo.

³⁶ Me la papaga aleie sibitala oilo tela gauru ale ge vipuru la merera," La tuhala isa kama ge putua." ³⁷ Oio taivola, la merera vei mae," Egite ge hilo la tahalo ale egite ubia."

³⁸ Mulmuli tela papaga alele, e Josep te Aramatia, loio tio eia isa e Disaipel te Isus (alamoli eia taga egite Juda), eia tahi e Paelat mae eia koramuli ge abitaro la vovole e Isus. Tio e Paelat masaga molia. Ala e Josep gamai abitaro la vovole Isus. ³⁹ E Nikodemus tai loio gomai, eia moli male mamuga gomai te Isus tela logo. me eia ababi la ueli malivili mela Aloe, la urula la lita la salatu isasa.

⁴⁰ Tio egite abi la vovole Isus me egite avu robola la kukuli ale kakesa vikapopo mela ueli mali vili amae la vei mulila tegiteu e Juda soio tela imala ulaila. ⁴¹ Me oi la ba ale eia kuli oata vola la mahuma isa oio vola; me oilo la mahuma la liba la uati isa halaba egite souka ulai isa la tahalo oio vola. ⁴² La vuhula eia la logo la iragila tegite Juda oio tai la liba le hagavi moli, me egite vitabuli e Isus oilo vola.

Chapter 20

¹

² Tio eia goio hari soio te Saimon Pita me soio tai tegite la Disaipel ale isahari tai ale e Isus masaga egiteu, me eia veia giteu," Egite abi taro tila Uru loio la liba. amite oio kama rovi la ba ale mave egite tau eia oio vola."

³ Goio e Pita me egiteu la Disaipel ale isahari tuga sogala, me egite tatuga soio la liba, ⁴ Egira tomi hari vikapopo, alamoli e Disaipel ale isasa hari pepe goio polo taro e Pita me eia goio guvi pala oio la liba. ⁵ Me eia goio tileho otalo, me eia hilo la kulkuli ale kakesa oilo tabulibuli, alamoli eia kama goilo.

⁶ E Saimon Pita goio guvi mulmuli tetala a selea goilo la liba, me eia hilo la kulkuli ale kakesa oio tabulibuli ⁷ Ale la kulkuli ale oata la gamala. eia kama tabuli vikapopo mela kulkuli ale kakesa egite pilu tahoa me a tabuli polo mae soio.

⁸ Goio egite la Disaipel ale isahari. ale isa guvi pala oio la liba,eia tai goio goilo, Eia hiloa me eia tautaulailo. ⁹ La imala alele egite souka rovia la nmerera ale veia eia ge hiliti rivu lou loio tela pileho. ¹⁰ Tio egite la Disaipel beurivu loua soio la mautu.

¹¹ Alamoli e Mery soloio magirigiri ogala tela liba eia taitali. oio la tilali tetala, eia tiroro soilo la liba. ¹² Me eia goio hilo la angelo ilua vikapopo me la kai robo ale kakesa oio popou, isa oata la gamala isa otalo la vahala oio tela ba ale e isus tabuli oio vola. ¹³ Egira goio veiala, Tavile uru, ilava eme taitali?" Eia goio veia gira," la vuhula egite abi polo ti la Uru taku, me eau kama rovi la ba ale mave egite tau eia oio vola."

¹⁴ La imala eia vei la merera alele, eia vulo rivu me eia hilo e Isus oio magirigiri, alamoli eia kama rovia mae ale e Isus. ¹⁵ E Isus goio veiala, Tavile uru, eme taitali larova?" eia gabutala via eia la tahalola la baumuli la mahuma, " Tahalo kora,mae eme abi polo tia, veiagu la ba ale mave eme tau eia oio vola, eau goio ge abi poloa."

¹⁶ E Isus goio veiala, Mery." Eia goio vulo me eia veiala oilo la merera e Aramaik, "Raboni" (Avei mae" tahalo la vimari), ¹⁷ E Isus goio veiala, " Umala pilau eau, eau souka goata te tete, alamoli eme ge goio tegiteu e tabarabaragu eme veia giteu mae eau ge goata te tete me e tama muto tai, me e Deo taku me e Deo tamuto tai." ¹⁸ E Mery magdelingoio veia giteu la Disaipel," Eau hiloti e la uru" me eia veiagu la papaga aleie.

¹⁹ Oio tela maulavila la logo alele, la siloko la logo tela viki, la mata la luma ale egite la Disaipel oilo vola kapi robo tomi egite taga egite Juda, E Isus gomai magiri posa kabili tegiteu me eia veia giteu, " la tia madila ge tamutou," ²⁰ Mulmuli te ale eia veitia gete maele, eia vahililoa giteu la limala mela vaila.Me egiteu la Disaipel momoge sele tela imala egite hilo ti e Isus.

²¹ E Isus goio vei loua giteu," La tia madila ge tamutou, mae moli ale e tete baha ti eau, me eau tamai ge baha amutou." ²² La imala e Isus vei la papaga alele, Eia vai la galala soio tegiteu me eia veia giteu mago," Abi la kalulu maroka. ²³ Mae ere igo la iriru eme ge lubea,Me eia maramara ti; mae ere igo la iriru somai taume eme sautola rivua, me egite tai ge sautola rivua.

²⁴ E Thomas,eia isa tegite ale savulusa gete lua, egite toi leia e Didimus, eia kama vikapopo mele egite la imala e Isus guvi tavu egiteu. ²⁵ Me egite la Disaipel mulmuli veiala mae amite hilo ti la Uru." Eia goio veia giteu, " Maemoli eau kamage hilo la mata la Lili oio la limala, mae eau kama ge tau la limagu soilo la vaila, Eau kama ge tautaulailo."

²⁶ Mulmuli tela logola ivalula egite la Disaipel goilo vikapopo lou, e Tomas tai vikapopo me egiteu. E Isus gomai la imala ale la mata eia kapi robo, me eia goio magiri kabili tegiteu, me avei mae, la tia madila ge tamutou," ²⁷ Goio eia veiale Tomas, " Vituri la limamu somai taua soilo la vaigu. ilava eme kama tautaulailo, eme ge tautaulailo."

²⁸ E Tomas goio koliala a vei mago," La Uru taku eme e Deo taku." ²⁹ E Isus veiala mago, la vuhula eme hilo ti eau, eme tautaulailo. La vibalavala ge tegite ale kama hiloa, alamoli egite tautaulailo."

³⁰ Tio e Isus igo usu la irovilala oio la mata giteu e Disaipel, La irovilala ale egite kama kekesi tolea oilo la Buku aleie, ³¹ Alamoli egite ale kekesia via amuto ge tautaulailo mae e Isus eia e Kraist, e Latule Deo, via oilo tala tautaulailo, eme ge tahoka la mahulila oilo la isala.

Chapter 21

¹ Mulmuli tela papaga tomi alele, e Isus goio vahililo eia soio tegite la Disaipel oio la gale la mago e Tiberias. Eia vahililo eia maele: ² E Saimon Pita oio vikapopo me Tomas la isala isa e Didimus, e Nataniel loio e Kana oilo e galili, me e latatu le Zebedi, vikapopo me la Disaipel te Isus ilua, ³ E Saimon Pita veia giteu mago, Eau ge golau la mago ge viliti." Egite goio koliala mago, Amite tai, ge tilimuli emei, Tio egite tuga goio sae e boti, Alamoli egite kama lapu gologolo isa e laia tela logo kara la paga maga.

⁴ Tio, La imala la paga mamagati tela kavkoki bisi, E Isus magiri oio la parava, alamoli egite la Disaipel kama rovirovia mae ale e Isus. ⁵ E Isus goio tahi egite mago," Amuto maure bisisi le, amuto taola isa la paga ale ge alia?" Egite goio veiala mago, Ouka, ⁶ Eia goio veia gite, Laba la vuo tamuto soio la gale le boti e gata, amuto ge poga isahari,"tio egite gio pigi la vuo sotalo me egite kati kora muli ge lapu la vuo soata la vuhula e laia usu sele tiloti tela vuo.

⁷ Goi la Disaipel ale e Isus masaga selea veiale pita, "Ale la Uru." La imala e Saimon Pita loloa mae ale la Uru, eia kai rivu la kulkuli (ale eia kai taro tia mamuga), goio eia raga sotalo la mago. ⁸ Egite la Disaipel sae soilo e Boti ( la vuhula egite kama malau loilo la parava, la malaula la kiubik la salatu ilua, egite lapulapu la vuo e laia volu sele ovola. ⁹ La imala egite sae soilo e Boti egite goilo la parava, egite goio hilo la havi ale sagila e laia oata vola, vikapopo mela Bret.

¹⁰ E Isus veia gite, amuto abi isahari e laia ale amuto abitia le somai." ¹¹ Goio e saimo Pita tuga goio lapu la vuo soilo la parava, e laia ale ururu moli volu oilo vola, la giligi gite153, me isahari lou, alamoli la vuo kama tarese.

¹² E Isus goio veia giteu," gomai ali la ilali la kavkoki." egite la Disaipel isa kama tahi rivu eia, " mae eme ere?" egite tai rovia mae ale e Uru. ¹³ E Isus gomai, abi la Bret, me eia abia giteu, me e laia tai. ¹⁴ Ale la tagara tolula ale e Isus vahilo pala eia soio tegite la Disaipel mumuli tela hiliti ruvula tetala loio tela pileho.

¹⁵ Mulmuli teala egite ali la ilali kavkoki, e Isus veiale Saimon Pita, Saimon latu le jon, Mave eme masaga eau loata la papaga aleie?" E Pita veiala mago," asele Uru, eme rovia mae eau masaga emei," vali egite la sipsip taku." ¹⁶ Eia goio tahi loua la vakaluala, "Saimon e latule jon, eme masaga eau?" E Pita veiala mago," Asele Uru, eme rovia mae eau masaga emei," e Isus veiala magao baumuli la sipsip tegaku."

¹⁷ E Isus vei louala la vaka tolula," Saimon latule Jon, eme masag eau?" E Pita ilo buruko la vuhula e Isus tahi tia la vaka tolula," Eme masaga eau?" eia goio veiale Isus, eme rovi la papaga tomi, eme rovia mae eau masaga eme." E Isus veiala vali la sip taku. ¹⁸ La selela, me asele, eau veiamu, la imala ale eme solo maure laba, eme lou vitokoromo emei eme tai ge tuga la ba ale mave eme masaga ge goio vola, alamoli la imala eme ge uru ti, eme ge vituri la limamu, me egite isapolo ge vitokoromo emei me egite ge vituga emei soio la ba ale eme kama masaga ge goio vola."

¹⁹ La imala ale e Isus vei maele eia viage igo matagaga la pileho ale mave e Pita ge abia le Deo la marasala. mulmuli teale eia vei tila la paga alele, eia veiale Pita,"Tilimuli eau."

²⁰ E Pita vulo rivu me eia hilo la Disaipel ale e Isus masaga selea oio tilimuli egiteu, La tahalo ale tahobo tavu e Isus oio tela imala la ilali la maulavi me eia vei mae, "Uru erese tahalo ge tahi taro emei?" ²¹ E Pita hilo eia goio eia veiale Isus," Uru, la tahalo ale ge igo larova?"

²² E Isus goio veiala," mae eau masaga via eia ge pou kara eau ge gomai, me ale ge mave soio tyaume? tilimuli eau." ²³ Tio la merera alele bubura kabili tegite e taume tabararbara, via egite la Disaipel kama ge peho. soloio e Isus kama veia le Pita mae egite la Disaipel ale isahari kama ge peho, alamoli," mae eau masaga via eia ge pou kara mae eau ge gomai, ale ge mave soio taume?"

²⁴ Ale egite la Disaipel veipala egite la papaga aleie, me egite kekesi la papaga aleie, me amite rovia mae la vigile mulila ale eia sesele. ²⁵ La papaga tai isahari usu sele e Isus igoa. mae ge kekesi tola tomi egite isasa, eau gabutala mae la mautu la magasa kama koramuli ge sautola la papaga ale ge kekesi tolea.

Acts

Chapter 1

¹ La buku ale pala eau kekesia, e Teopilus, veipala tomi la siloko la igolula te Isus mela vimarila tetala, ² Kara tela logo ale e Deo abi eia soata,Mulmuli te ale eia abia gite la merera vagarila loio tela kalulu maroka goio tegite la Disaipel ale eia hilovi ti egiteu, ³ Mulmuli tela iligiligi tomi, eia mahuli eia taupala eia soio tagite la Disaipel vika popo mela papaga usu ale vahiliti la tia giteu la Disaipel .La logo savuluva eia sibitala tavu egiteu, Eia veia giteu la mautu la sagege la te Deo.

⁴ La imala eia pou vikapopo me egiteu, eia tutu tolea giteu mae egite umala ge hele taro e jerusalem,amuto ge poutali la vei selela te tete, ale la rova eia veia, eme lolotia omai taku, ⁵ E Jon vuhi la valua la lalu,Alamoli amutou ge vuhila la kalulu maroka mulmuli tela logo isahari.

⁶ La imala egite pou vikapopo me egite tahi eia mago,"Tahalo uru, Ila ale la imala ti ale emege vahiliti rivu la mautu e Israel?" ⁷ A veia gite mago, "amuto kama rovi la imala mela mahati la rova e tama gato gabutala tia ge igoa oilo tela vagarila. ⁸ Alamoli emege abila vagarigarila la imala la kalulu maroka ge sivo oata taume, tio eme ge veipala la merera taku oilo e Jerusalem oilo tomi e Judea me Samaria,goio tela tapasila mautu la magasa."

⁹ La imala e tahalo uru e Isus vei la papaga alele, Egite goio mata soata,eia hiliti soata, goio la sosobu pigi robo eia me egite katima hioa. ¹⁰ La ima egite mata soata la mori goio te la ba ale eia polo ovola, karutu moliti la tahalo ilua kairobola la kairobo ale kakea gomai magiri la bali giteu. ¹¹ Egite goio vei mago,Amuto la valua e galili ilava amuto magiri mamata soata la mori? Ale e Isus moli ale abitaro le amuto soio la mautu la sagela, eia ge beu rivu loua mae ale amuto hilo la tuluga tetala soata la mautu la sagegela."

¹² Goio egite beu rivua loata la olu e Oliv, hagavi moli soio e Jerusalem, eia la tuluga la lotu la logo la ivitu la. ¹³ La imala egite guvi,Egite goio tela la ba isasa kabiliposa oata la luma,tio egite pou oio la ba alele. Ale la isaisa giteu male,E Pita, e Jon, e James, e Endrew, e Pilip, Tomas, Batilomiu, Matiu, e James e latule Alpaeus, e Saimon te Zealot, e Judas, e latule James. ¹⁴ Egite magiri vikapopo mela gabutala la isamoli oilo tala kilaka, vika popo me egite hatavile, e Meri e tilale Isus, me e tabarabara la.

¹⁵ Oilo tela logologo alele e Pita magiri posa kabili tegite tabarabara la, La giligi gite la salatu isa savulu lua robo la valua me hatavile. a vei mago, ¹⁶ tabarabaragu,La merera te uru ge puru mili selea,aveia la kalulu maroka veitia araura te la hare le Devit tela rova ge guvi te Judas,eiage vituga egite la valua ale ge sautola e Isusu.

¹⁷ Eia isa tamite ale abi la viabila tela igolu tela Uru." ¹⁸ (Tio la tahalo alele abi la uati loio tegite la valua la gima goio eia loto isa la gilisu la magasa.Eia taro loto la holola oio volao la vovola tapurere,la tamusila poro sogala. ¹⁹ La valua ale mou oilo e Jerusalem lolo la rerela, Tio egite toila ba la magasa alele tela merera tegiteu " Akeldama," la masovala mae,La magasa la kasoso.")

²⁰ La merera te Uru ago tola tia oio tela buku te psalm mae, 'La gilisu la magasa alele ge tabuli bulahu moli,La tahalo isa kamage mou oio la ba alele'; 'La tahalo polo isage abi la mulila oilo la pulou la mulugaluga.'

²¹ Age sibitala sele, via, la tahalo isa ale vituga tomi le amite te la imala e uru Isus goililo gogala kabili tamiteu. ²² Soko loio la vuluhi te Jon kara la logo ale e Deo abitaro le amite soata la mori,Amite tomi hilo la hiliti rivu la tetala." ²³ Egite sugutaro mamuga la tahalo ilua,e Josep tolale Barsabas,la isala isalou e Jastus,me Matias.

²⁴ Egite igo la kilaka mago,"eme,la Uru, eme rovi tomi la hate gite la valalua me hatavile, Emege tau matagagea mite ere tegira ilua eme hilovi tia ²⁵ Ge abila la muli oilo la igolu la apostol ale e Judas poke taro tia tugati soio la mulila." ²⁶ Egite goio viputu mulia, la merera boru soio te Matias,tio egite gigi eia soilo tegite la apostol savulusa getesao.

Chapter 2

¹ Te la imala la logo la pentikos guvi,egite tomi pou vika popo oio la ba isa moli. ² Karutu moli la tilali la lovi isa mae la kalevuru loata la ilo la lalage, a goilo vivolu tomi la luma ale egite popou ovola le. ³ Goio la kalamea la havi sibitala oata tomi tegite isasa me a tabuli oata tegite tomi. ⁴ Tio egite tomi volu mela kalulu maroka me egite soko la vilei la merera ale egite kama rovia, ale la merera tela kalulu maroka eia abia giteu.

⁵ La imala alele egite Juda isahari mou oio e Jerusalem,egite la valua te Deo loio tela mautula tomi lotalo la mautu la sagela. ⁶ La imala egite lolo la tilali la lovi ,la valua me hatavile tomi vikapopo me egite tabasusu la vuhula egite lolo egite vevei la merera tegiteu lou. ⁷ Egite karutu sele; me egite vei mago, "a sele, egite ale vei la merera alie kama loio e galili ia?

⁸ Ilava e tato lolo egite,isasa iolo tegite vevei la merera tagatou ale e tila gatou taposa etato ovola? ⁹ Partians me Medes e Elamites, me egite tomi ale mou oilo e Mesopotamia,oilo e Juda me Kapadosia,Oilo e Pontus me Asia. ¹⁰ Prigia me Pamplia, Oilo e Egypt mela baba ale goio e Libia goio mae sirine, me egite la moimosi le Rome. ¹¹ Egite Jew me egite ale vulo halaba, Kretans me Arabians, amite lolo egite vevei la vigiala tamite egite vei la vagari la igolula te Deo."

¹² Egite karutu sele me egite varu matata; me egite vei baoli loua gite mago, "La masova aleie mave? ¹³ Egite ale isahari mera palilia gite mago "egite soge liu la waen ale halaba."

¹⁴ Alamoli e Pita magiri tomi le egite ale savulusa getesa, a kahare oata, me a veia gite mago, "Amuto la valua e Juda me egite ale mou oilo e Jerusalem, Amuto ge rovi matagaga aleie; lolo tigi la merera tegaku. ¹⁵ Egite la valalua aleie kama liu mae ale amuto veitia, la mata la haro soloio itolu moli.

¹⁶ Alamoli ale la rova e Propet Joel veitia: ¹⁷ Ale ge oilo la tapasi logologo; E Deo vei mae, 'Eauge tigitaro la kalulugu oata tegite la valua me hatavile tomi. Egite maure laba me la sobe ge vei la merera la veilahala,egite maure laba ge hilo la hililo,me egite tatama muto ge matalovi la matalovila.

¹⁸ La selela oata tegite la valua la igolu taku me egite la tavile la igolula oilo tela logologo aleie eauge tigitaro la kalulugu, me egite ge veipala la vei lahala. ¹⁹ Eau ge tau la irovilala oata la mori me la irovi lala otalo la magasa,la kasoso,la havi,me la tuluvu la sosobu.

²⁰ E logo haro ge guvi,me la taio ge vulo mae la kasoso ale ge guvi mamuga mulmuli la logo ale urusele te la uru ge gomai ²¹ Age maele egite tomi ale tola tavu la isa la uru ge mahuli.'

²² Amuto la valua e Israel,lolo la merera aleie:E Isus le Naseret eia la tahalo ale e Deo abia mutou vikapopo mela vagari la igolu me la irovilala ale e Deo visibitalea oio tetala kabili tamutou,ale amuto rovia. ²³ La tahalo aleie e Deo abia gatou vikapopo mela gabutala ale eia tautia pala me la mari, emei, oio tela lima gite la valua la gima,egite lilia bili eia oata la tovalautu. ²⁴ Alamoli e Deo vimahuli rivu loua, vimaramara eia loio la iligiligi la pileho.la vuhula eia tivura age sautola eia.

²⁵ E devit vevei eia,la imala tomi eau hilo la uru omai la lagugu,eia omai la baligu la limagu e gata oio vola eau kamage sukuvulo ²⁶ La tiagu sagege me la kalameagu momoge.me la vovogu ge mahuli mela irovi ale sele.

²⁷ Eme kama karamuli ge abi la kalulu ge taua oio la havi bibila,ouka emege mata taro moli la maroka la taume ge hilo ale ge magoa. ²⁸ Eme tau matagagea gu la imoimo la mahulila,'eme ge igo eau ge volu mela sagege la oilo tela lalagumu.'

²⁹ Tabarabara gu,eau koramulige vikara toto tela isaisa e Davit,teale eia peho me egite ulai eia, la liba la soloio vikapopo me amite kara tila logo ale igoe. ³⁰ Oilo vola,eia isa la propet a rovia via e Deo vei la vei selela soio tatala veia eia ge vipou isa la hilila oata la pulou la uru tetala. ³¹ Eia hilo la rova ge sibitala mulmuli me eia veipala tai la hiliti rivula te kraest, La lulu la pileho kama koramuli ge sautola eia, me la vovo la kage hilo ale ge magoa.

³² E Isus moli ale - e Deo vahiliti rivu lou eia, oio vola amite tomi ale sibi tala mae la valua la vei selela tetala. ³³ Ala mae, eia pou tila lima le Deo e gata me eia abiti la vei selela tela kalulu maroka loio te tete, Eia tigitaro ti la rova eme hiloa eme loloae.

³⁴ Ala e Devit souka hiliti soata la ilo lalage me eia vei mago,'La Uru veia la uru taku,"pou la limagu e gata, ³⁵ Kara mae eau ge igo egite la gima taume la muli la tilaloa la vahamu." ³⁶ Ala, amuto tomi la ilo la luma e Israel ge rovia mae e Deo tauti eia mae la Uru me kraest, ale e Isus moli ale amuto bili tia oata la tovalautu."

³⁷ La imala egite lolo la merera alele, a ubi sele la hate giteu, egite veia le Pita miteu me giteu la aposel, mago tabarabaragu amite ge igo mave?" ³⁸ Goio e Pita veia gite mago,amuto ge vulo me ge vuhi,amuto tomi isasa,oilo tela isale Isus kraest te la ilube la iriru tamutou,me amuto ge abi la viabila tela kalulu maroka. ³⁹ La vei selela ale ge taume me e latatumu me egite ale mulmuli,me egite la valua me hatavile ale la uru tegato e Deo ge tola egite."

⁴⁰ Vikapopo me la merera isahari eia veipalaea me eia tututolea giteu,mago,"amuto ge mahuli loio tela malusu la valalua aleie." ⁴¹ Goio egite abi la merera tetala egite vuhi, Egite gigi egite soilo tegiteu la giligi gite goata la taosen la salatu itolu. ⁴² Egite tau sele la tia giteu oilo tegite la aposel,tela la vimari mela vikapopola,oilo la ilali la bret mela kilaka.

⁴³ La tilaga goata tegite tomi, egite la aposel igo la igolula vikapopo me la vagari la uru. ⁴⁴ Egite ale tautaulailo pou vikapopo igo la paga tomi mela tia isa moli, ⁴⁵ Tio egite baha la papaga tegiteu tomi goio vitabari le egiteu tomi,oilo tela savelela tegite isasa.

⁴⁶ La logologo tomi egite tau la tia giteu oilo tela gabutala la isa moli oilo la luma la lotu.Egite vitovila la bret oilo la lumaluma tegiteu, egite ali vikapopo mela sagela mela tia madila. ⁴⁷ Egite visale e Deo mela ilisu lisu oio tegite la valua me hatavile tomi,La logologo tomi la uru vagoata la giligi giteu oio tegite ale vulo la mahuli giteu.

Chapter 3

¹ Goio e Pita me Jon goata te la luma la lotu te imala la kilaka. ² Goio la tahalo isasa gulugulu soko te la imala ale etilala taposea egite vaharia soio te la mata la luma la lotu ale egite toila e marasa.La logologo tomi egite vipou a oio la luma la lotu age kaka egite ale goililo te la luma la lotu la uati. ³ Laimala ale eia hilo e Pita me Jon loio viage tiroro soilo la luma la lotu,Eia kaka egira la uati.

⁴ E Pita matavu vagari ti eia,me e Jon tai, goio a vei mago,''Matasomai tamila.'' ⁵ E gulugulu matatavu egira,a gabutala viage abi isa la paga loio tegira. ⁶ Alamoli e Pita vei mago,''la silva me la gol eau kama tahoka,alamoli larova eiau taokea ,eiau ge abiamu.Te la isa le Isus Kraist le Nasaret,eme tuga.''

⁷ A goio sau la limala e gata, e Pita vahilitia oata,tio la vahala me tulula goio vagari rivu lou. ⁸ Eia raga soata,La tahalo ale gulugulu magiri me eia soko la tuluga;Eia goilo la luma la lotu vikapopo me Pita me Jon, tatuga ragaraga, vaisale e Deo.

⁹ Egite la valua me hatavile hilo eia ale tatuga visale e Deo. ¹⁰ Egite goio rovitia mae ale la tahalo moli ale kaka la valua la viabila mela uati oio la matala bigomu ale marasa oio la luma la lotu; Egite taga hare palala me egite karutu sele tela rova guviti oio tetala.

¹¹ Eia sautatola te Pita me Jon, La valua me hatavile hari tomi soio tegiteu oio la matabala te Solomon,egite karutu bara sele. ¹² La imala e Pita hiloa maele, a Kolia gite la valua mago,"Amuto la valua e Israel, ilava amuto karutu loue? Ilava amuto mata soli moliti amite mae, mave amite igo eia tuga tela vagarigari mite ouka la vagari le Deo?

¹³ E Deo te Abraham,te Aisak, me Jakob,me e Deo te tatama gatou,vahilo marasa ti la tahalo la igolula tetala e Isus. Eia moli male amuto sugutaroa soio te Paelat me eia muku pile eia, la imala eia veiage vimaramara eia. ¹⁴ Amuto muku pile la tahalo ale maroka me eia matata sele, amuto goio tahi lou via la tahalo la bilili ge maramara soio tamutou.

¹⁵ Eme bili la vuhu la mahulila,E Deo vahiliti rivu lou eia loio tela pileho-amite sibitala mae la tahalo la veiselela oio vola, ¹⁶ Oata tela vuhula tautaulailo oilo tela isala,la isala viguvi la tahalo aleie,ale eme hiloa me rovia , mae a vagari.la tautaulailo ale oilo te Isus abitiala la mahulila ale matata kabili tala mata muto tomi.

¹⁷ Male, tabarabaragu,eau rovia amuto igo gologolo mae ale amuto kama rovia, mae tai egite la mulugaluga tamutou. ¹⁸ Alamoli la papaga ale e Deo taua la hare gite propet me egite vei palaea,mae e kraest ge goilo la tikumula,me eia puru muli seletia.

¹⁹ Vulo la mahulimu,ale ,eme vulo sele, la vuhula la vulovulo mu ale kama kora la uru ge sabu taroa,la vuhula la imala mahulila ale halaba ge loio tela uru; ²⁰ Eia ge baha e kraest ale eia hilovi tia via ge taume, e Isus.

²¹ Eia moli male la ilolalage ge abia karamae la imala ale la papaga tomi ge hiliti rivu lou,ale e Deo veipala tia araura tela hare giteue propet. ²² E Moses tai veia,'La uru e Deo ge vahiliti isa e propet mae eau kabili tegite tabarabaramu.emege lobagele tavu la papaga tomi ale eiage veiamu. ²³ Egite tomi la valua me hatavile ale kamage lolo e Propet egitege vilua kabili tegite la valalua;

²⁴ A sele,egite tomi e propet soko loio te Samuel me egiteu ale gomai mulmuli tetala, egite veipalaea vikara matagaga la logologo aleie. ²⁵ Amuto e latau gite propet ale oilo tela kilisi la vitame tabarala ale e Deo igo tia araura te tutubu mutou, a veiale Abraham, 'oilo tela hilimu la valua me hatavile tomi ale otalo la mautu la magasa ge balava.' ²⁶ Mulmuli teale e Deo vahiliti la tahalo la igolula tetala,a baha muga eia soio taume,ale la gauru la vibalavala taume,oilo vola amuto tomi ge vulo taro la vulovulo muto ale kamakora."

Chapter 4

¹ La imala ale e Pita me Jon meramera soio te gite la valalua me hatavile,egite la mulugaluga la luma la lotu vikapopo me egite la valua la mari sibitala tavu egite. ² Egite gabutala pahi sele la vuhula e Pita me Jon vimarimari la valalua me hatavila me egira veveia gite la hiliti rivula loio la pileho oilo te Isus. ³ Egite sautola e gira tau egira oilo la kilisi hagolo maga la kavkoki,lavuhula la paga lapuroboti. ⁴ Alamoli egite usu lolo la merera alele egite tautau lailo,me la karakara la valua ale tautaulailole egite la salatu savulu lima.

⁵ Goio la logo isa polo goma egite la mulugaluga,egite la valua ururu,me egite la valua la mari vikapopo oilo e Jerusalem. ⁶ E Anas la mulugaluga tegite e paraseo oio la ba alele,e kaiapas,e Jon,e Alexenda,me egite la karakarategiteu la mulugaluga tegiteu e paraseo. ⁷ La imala ale egite vipou e pita me Jon kabili tegite,egite tahi egira mago,''Oio te erese la vagargarila,o oio te erese la isa ,amula igo la paga aleie?''

⁸ Goio e Pita,volu me la kalulu la marokala,a veia gite mago,''Amuto la mulugaluga tegite la valua me hatavile,me amuto la valua ururu, ⁹ Mae amuto matamuli ti la paga ale tartigi guvi soio te la tahalo ale lea igoie,me la gauru ale mave la tahalo ale mahuli, ¹⁰ Amuto la valalua tomi me egite la valalua e Israel ge rovia mae la tahalo ale magiri marara tela lalagu mutoue a tela isale Isus kraest le Naseret, ale amuto lilia oata la tauvautu,alamoli e Deo vahiliti rivu loua loio tela pileho.

¹¹ E Isus kraest eia la uati ale amuto la valua la tilighi la luma mukupilea alamoli la uru visibitalea mae la gama uati pepea. ¹² La mahulila ale sele oukatilou oio tela tahalo isalou, Me otalo la uluva ilo lalage la isa isa oukatilou kabili tela valua viage e tatoge mahuli oio vola."

¹³ La imala egite hilo la igo totola te Pita me Jon egite tai rovia mae egira la tahalo bubu moli, egira kama la tahalo la mari, egite karutu sele, alamoli egite rovia mae egira tai vikapopo me Isus. ¹⁴ La vuhula egite hilo la tahalo ale mahuli ti la ilea oio magiri tomi le egira,egite kati tahoka isa la merera ge mera robo la paga alele.

¹⁵ Alamoli la imala egite mera vagari tia gite la Aposel ge hiliti taro la pulou vikapola tela kaonsel egite meramera lou kabili tegiteu. ¹⁶ Egite vei mago, etatoge igo la tahalo ilua mave? la seselela tela mirakulo uru egira igoa la valalua tomi ale mou oilo e Jerusalem rovi tia; e tatoge tahi taroa mave? ¹⁷ La gauru moli ale ge magiri robola merera ale kage bubura soio tela valua, e tatoge merataga egira katilouge veiala tahalo isalou tela isa alele," ¹⁸ Goio egite tola egira soilo mera vagaria gira via egira umalati ge valolo ouka ge vimarimari lou isa la tahalo tela isale Isus.

¹⁹ Alamoli e Pita me Jon kolia gite mago,"Mave atartigi tela mata le Deo ge lolo amuto ouka ge lolo eia,amuto ale pou la ilapumtatala. ²⁰ Amite kama koramuli ge maila la merera tela papaga ale amite hiloa me ale tai amite loloa."

²¹ Mulmuli tela mera tagala tomi soio te Pita me Jon egite bahataro egira tuga.egite kama matapoga isa la iriru viage viligi egira,la vuhula valua me hatavile tomi oio vaisale e Deo tela rova sibitalati. ²² La tahalo ale abi la mirakulo tetala la leavala tetala savulu va gegete.

²³ Mulmuli teale egite vimaramara ti egira, e Pita me Jon beua soio tegite la valalua tegira goio vei tomia gite la rova egite la mulugaluga tegite Paraseo veitia gira. ²⁴ La imala egite lola,egite vagoata la golu gite oilo tela gabutala isamoli soio te Deo egite vei mago,"Uru eme vipou la mori mela magasa la mago, me la papaga tomi ale oilo vola. ²⁵ Eme vigagia oilo tela kalulu maroka oio tela hare la tahalo la igolula taume,e tamamiteu e Devit, 'ilava egiteue valua e Gentael igo tolo, me egite la valalua gabutala la papaga ale kama korakora?'

²⁶ Eme veia,egiteue king la magasa vikapopo lou egiteu,me egite la mulugaluga vikapopo ge magiri robo la uru,me ge magiri robo e kraest tetala.'

²⁷ Oilo vola,e Herod me pontius paelat, vikapopo me egiteue Gentael me egite la valua e Israel,guvi vikapopo oilo la siti ge magiri robo la tahalo la igolula ale maroka e Isus,ale eme abiri ti leia la ueli malivili, ²⁸ Egite vikapopo tomi ge igo la rova la limamu mela gabutalamu igo tia mamuga viage sibitala.

²⁹ Male,Uru, matavu la mera tagala tegiteue emege abia la tahalola igolula taume la vagari ge valolo la merera taume. ³⁰ Vituri la limamu la vimahulila sogala visibitala la irovilala tela vagarimu oilo tela isala la tahalo la igolula taume e Isus." ³¹ Mulmuli tela kilaka tegiteu,La ba ale egite vikapopo ovola malugu tio,me egite tomi volu me la kalulu maroka egite abila vagarila goio egite valolo la merera te Deo

³² La giligi gite ale tautaulailo uru esle me la hate gite mela kalulu gite isa moli,oilo tegite isa kama veia la gogolu tetala eia tetala moli,la paga tomi tegite a tegite tomi. ³³ Egite Aposel valolo la merera te uru me la vagrigari la ale uru sele tela hiliti rivu la te uru e Isus, me la gilogo uru sele oata tegite tomi.

³⁴ Kabili tegiteu la tahalo isa kama pou la savelela,egite ale tahoka la magasa mela luma egite bahea tomia egite abi la uatila vitau kapopoa. ³⁵ Egite abi tomia goio taua otalo la vaha gite la Aposel,tio egite goio vilele le egite karamuli la savelela tegiteu isasa.

³⁶ E Josep,egitela Aposel toila isa kovula e Barnabas(la masova mae e latu la tutu tolala),E livai, eia la tau Siprus, ³⁷ Eia baha la magasa tetala me eia abila mapala goio taua otalo la vaha gite Aposel,

Chapter 5

¹ Tio la tahalo isa la isala e Ananias,me rutula uru e Sapira, egira tai baha bakisi la magasa tegirua, ² A goio sautola rivu bakisi la uati la magasa egira baheale( e rutula rovi taia) eia abi isa la galela goi taua otalo la vaha gite la aposel.

³ Ala moli e pita goio veiala mago,"Ananias,ilava la tahalo kama kora vivolu la hatemu via eme ge vasigolo la kalulu maroka eme sautola rivu isa la galela uati la magasa amula bahea? ⁴ La imala amula kama baha la magasa,mave ale kama tamula,mulmuli teale amula bahea,mave akama lotalo la huluvamu? ale eme gabutala esle mave oilo tela hatemu?ale eme kama vasigolo la tahalo la vovo ale me vasigolo e Deo." ⁵ A lolo la merera alele, e Ananias boru otalo me eia lapu pasi la lolovi, la valalua taga la imala egite loloa rere la. ⁶ E maure halaba isa mulmuli tetala gomai avu robo eia, goio egite bolea sogala goio ulaia.

⁷ Goio la mata la haro itolu polo, e rutula uru goilo a kama rovi la rova guviti mamuga. ⁸ E Pita goio veiala, eme veiagu la mapa la magasa eme baha la iriva, a goio vei mago, a sele,"la uatila uru tai."

⁹ Toio e Pita goio veila mago,"ilava amulatomi masagea ge tovolai la kalulu la uru? hiloa, la vakisu gite ale ge ulai e aruamu male soloio kokovu moli te la mata ge,egite tai ge bole me sogala," ¹⁰ Oio moli vola a boru otalo lapu pasi la lovi,la imala egite la valalua goilo egite pogea otalo peho ti,egite bolea sogala ulai a tela balile haruala uru, ¹¹ La tilagalaga uru sele sibitala oilo tela luma la lotu, me egite ale lolo la merera la papaga tomi alele.

¹² La irovilala te la vagarigari le Deo usu sibitala kabili tegite la valalua loio tela lima gite aposel. egite tomi vikapopo oilo la matabala laluma te Solomon. ¹³ Alamoli oilo tegite tomi isa kama goilo vikapopo me egiteu,alamoli,egite la valalua sautola egite la vuhula egite masaga sele egiteu.

¹⁴ Soloio usu egite la valua la tautaulailo goilo te la uru,la valua me hatavile ususele, ¹⁵ La vuhula egite vibolebole la egite ale lalea soilo la gauru vimavuta egite oata la poro,la imala e pita ge tetepolo, la miau la ge pigirobo isahari tegiteu. ¹⁶ La giligi giteu la valua me hatavile uru sele loio la taon ale pologalili e jerusalem,egite vahari la ilalea me egite ale la kalulu ale mugu igobara egiteu,me egite tomi mahuli.

¹⁷ Goio egite la mulugaluga tegite paraseo hiliti oata,vikapopo me egite la ( gale gite sadusi isahari); la tia gite tikumu selea la. ¹⁸ Egite sautola egite la aposel,goio tau egite isasa oilo la luma la totorobo usu.

¹⁹ Alamoli la paga logo la angelo te la uru kope la mata la luma la totorobo goio puli egite sogala,agoio veia gite mago, ²⁰ Amuto tuga goio magiri oio tela luma la lotu valolo la merera la mahulila soio tegite la valua me hatavile." ²¹ Tio la imala egite loloa maele,egite tiroro soilo la luma la lotu te la utupolapola la egite soko la vimari la. goio egite la mulugaluga tegite paraseo gomai guvi, vikapopo me egite ale vitomi le eia,egite tola vikapopo egite la kaonsel,me egite ururu tegite la valua e Israel, goio egite baha soio te la luma la totorobo viage puli egite la aposel soio tegiteu.

²² Alamoli egite opisa tuga goio la luma la totorobo egite kama poga isa oilo vola,tio egite beurivua soio goio valolo, ²³ Amite goio hilo la mata la totorobo oio kapi me egiteu e gat oio magirigiri oio la mata, la imala amite kope la mata,amite kama hilo isa oilo vola."

²⁴ La imala egite la mulugaluga la lotu me egite la gama gite paraseo lolo la merera alele,egite karutu me la ilo gite ruru egite gabutala ale la rova guviti mae, ²⁵ Goio la tahalo isa gomai veia gite mago,"la tahalo ale amuto taua oilo la luma la totorobo oio magirigiri oilo la luma la lotu vimarimari egite la valalua me hatavile."

²⁶ Tio e kapten tuga vikapopo me egite opisa, goio puli rivu egite,alamoli egite kama kue egite, la vuhula egite taga egite souka ge ubi le gite la uati. ²⁷ La imala egite puli rivu egiteu,goio egite vipou egite te la mata gite kaonsel.la mulugaluga tegite paraseo tahi gusiti egiteu, ²⁸ Egite vei mago,"amite magiri robo amuto umala ge vimarimari oilo tela isa alele,Alamoli amuto kama lolo amuto vivolu le Jerusalem la vimarila tamuto amuto masaga ge tau la kasoso gite la valua ale oata tamiteu,"

²⁹ Alamoli e Pita me egite la aposel kolia mago,"amite ge roromuli e Deo kama la tahalo. ³⁰ E Deo te tatama mite vahiliti rivu e Isus,eia moli amuto bilia amuto aratilia oata la obu la tauvalutu. ³¹ E Deo vipou ti eia oio la limala e gata via eiage la uru mela la tahalo la vimahuli, ge abia gite Israel la mahulila, mela ilube la iriru. ³² Amite sibitala mae la tahalo la veiselela tela papaga tomi alele,me la kalulu maroka tai,ale e Deo abitia gite ale roromuli eia, "

³³ La imala egite la valua tegite la kaonsel loloa maele, egite igotolo me egite viage bili e Isus. ³⁴ Alamoli e paraseo isa la isala e Gamaliel,la tahalo la tilovo la viturila la valalua tomi togo sele eia,a magiri oata a goio veia gite mago amuto puli muga egite la aposel sogala.

³⁵ A goio veia gite mago,"amuto la valua e Israel,amuto ge lolo tigi taho te larova amuto kukumua viage igoa soio tegite la valua aleie. ³⁶ La imala isa tugati,e Theudas hiliti oata aveia eia isapolo,la valalua isahari la giligi gite la salatu iva,tilimuli eia. egite goio bili eia,egite tomi ale roromulimuli eia hele pa me a kokovu tio. ³⁷ Mulmuli te la tahalo alele,e Judas le galili magiri oiolo te la imala te Sensus a lapu gale isahari la valua soio tetala.eia tai goio kokovu bulahu moli,egite tomi ale roromuli eia hele bura.

³⁸ Ala igoe eau veia mutou,ba malau taro la valua ale maele eia moli korale,mae la gabutala o ouka la igolu te la tahalo age kaluvu bubu moli. ³⁹ Almoli mae age te Deo,amuto kama koramuli ge magiri robo egite; eme ge rovia mae eme vikue tomi e Deo."tio egite ali la ilo giteu.

⁴⁰ Tio egite tola egite la aposel soilo egite kue egite via egite umala ge valolo la isale Isus,egite goio baha taro egite taga. ⁴¹ La imala egite heletaro egite la kaonsel egite sagege sele la vuhula egite gabu la iligi me egite mukupile egite tela la isa moli alele. ⁴² Oio moli vola te la logo isasa,oilo la luma la lotu oio tai la luma isasa, egite solo la vimari mela valolo la merera mae e Isus eia milo e kraist.

Chapter 6

¹ Me oilo tela logologo alele,la imala la giligi gite la disaipel kusi,egite Gresian Juda mera galoloa gite Hebrew, la vuhula egite bahararu tegite katima abila vaisulila te tela logo isasa.

² Egite ale savulusa gete lua tola la gale gite disaipel usu sele soio tegite egite veia gite mago,"akama matata via amite ge piligi la merera te Deo oilo tela vulovulo la ilali. ³ Amuto sele ge hilovi, e tabarabara muto,la tahalo ivitu kabili tamuto,la tahalo ale la vulovulo la tartigi sele,eia ge volu la kalulu mela mari,amite ge turia ge baumuli la igolu aleie. ⁴ Amite sele,amite ge toro oilo la kilaka me la igolu te la merera. "

⁵ La valalua tomi sagege sele la merera tegite.tio egite turi e Stephen,a la tahalo ale volu mela tautaulailo me la kalulu maroka, e Philip, prokorus,nikano,timon,e parmanas,me nikolaos,la tau antiok eia vulo halaba. ⁶ Egite ale tautaulailo abi egite la valua ale soio tegite la aposel,me egite tau la lima gite oata tegite kaka tegiteu.

⁷ La merera te Deo bubura tomi te la baba tomi,la giligi gite la aposel ale oilo e Jerusalem kusi uru sele,me la giligi giteu e paraseo ale roromuli la tautaulailo uru tamai.

⁸ Tio e Stephen,a volu la gilogo me la vagari,eia igo la paga la karutula me la irovilala kabili tegite la valalua. ⁹ Toio la valua la luma la lotu isahari la isa gite la tahalo maramara tela luma la lotu,egite loio e sirenian me Alexandra,isahari loio e Silisia me Esia.egite la valua alele me Steven vaubi la merera.

¹⁰ Alamoli egite kama koramuli ge magirirobo la mari mela kalulu ale e Stephen vagogalea. ¹¹ Goio egite loto isahari la valua ge veipala mae,"amite lolo e Stephen mera barea le Moses me e Deo tai."

¹² Egite goio vahiliti la tia gite la valalua,egite ururu me egite skraeb, egite tuga tavu e Stephen sautolea goio vimagiria tela mata le kaonsel. ¹³ Egite vahari isahari la merera la vasigologolola,ale mae, "la tahalo aleie kama maila la mera barea la ba ale maroka me la viturila. ¹⁴ Amite lolo eia vei mae e Isus le Naseret ge igobara la mautu aleie me age vulo la veimulila te Moses ale abitia gato." ¹⁵ Egite tomi ale popou tela kaonsel la mata gite tomi goio tetala egite hilo la lagula mae la lagula angelo.

Chapter 7

¹ La mulugaluga tegite paraseo vei mago, "la papaga ale sesele? ² E Stephen vei mago,"tabarabaragu me tatamagu,lolo eau: e Deo oilo la marasala tetala sibitala tavu e tamagato e Abraham la imala eia oilo e Mesopotamia, la imala a pou oilo e haran; ³ Eia veiala mago,hiliti taro la magasa taume me la maratatila taume,tuga soilo la magasa ale eau ge vahililo le eme;

⁴ Goio eia hele taro la mautu e kaldean a tuga soio e haran,mulmuli teale e tamala peho,e Deo abi eia soio la mautu aleie, Male eme mahuli ovola igoe. ⁵ Eia kama abia gite isa la papaga ale via age tetala ouka,isa kama tuga tala ovola,alamoli eia vei la veiselela _la imala e Abraham souka tahoka e latula soloio aveia ge abiala la magasa age tetala me tela hili la ale mulmuli.

⁶ E Deo meramera soio tetala maele,via egite la hilila ge mou mae la mosi oio la mautu polo,egite la valua la mautu alele ge abi egite mae la tahalo la igolula tegite egite kama ge puhi tigi egiteu tela leavala ge salatu iva. ⁷ 'Alamoli eau ge vimagiri la mautu ale egite igolua gite oio tela ilapu matatala,e Deo vei maele.' ⁸ Goio e Deo abiale Abraham la irou tela vitame tabarala oilo tela kiroro la vovo gite ale hatamale,tio e Abraham guvi mae e tamale Aisak eia koro la vovola tela logo la ivalula;e Aisak guvi mae tamale Jakob, e Jakob eia e tama gite ale savulusa gete lua egite to mi guvi mae e Suara.

⁹ La vuhula egite e Suara tia bareale Joseph, egite baha eia soilo e Egypt; alamoli e Deo vikapopo me eia ¹⁰ A utululu eia loio te la tikumula tetala,a abiale Joseph la gilogo me la mari oio tela la matale parao la uru le Egypt, a tau eia Gavana oilo e Egypt me loata tela lumaluma tomi tetala.

¹¹ Tio la imala la vitolola uru guvi oilo e Egypt me kenen,la iligiligi uru sele, e tatama mite kama koramuli ge poga la ilali. ¹² La imamala e Jakob loloa mae la ilali oilo e Egypt,eia baha e tatama mite igo silokoloko la tulugaluga, ¹³ Tio la vailuala tuluga tegite e Joseph igo pala eia soio te tabarabarala,goio e Jakob me latatula e parao rovi egiteu.

¹⁴ E Joseph pitaro egite e tabararala via goio ge veiale le tamala e Jakob ge gomai e Egypt,vikapopo me egite la valua tetala,la giligi gite ge savulu vitu oilo tegite tomi. ¹⁵ Tio e Jakob tuga gotalo e Egypt,a goio peho,egite tomi me tatama miteu. ¹⁶ Egite goio bole egite soio e Sekem vitabuli egite oilo la ova la uati ale e Abraham lotola la uati soio te latatatu le Hamor oilo e Sekem.

¹⁷ Tio la imala la veiselela sibitala,la veiselela ale e Deo igoale Abraham,la valaua kusi me la giligi gite goata sele oilo e Egypt, ¹⁸ Igoa kara sele mae e king ale halaba isa hiliti oilo e Egypt, e king alele kama rovi e Josep. ¹⁹ Eia vasigolo egite la valaua tamite me a karasuku e tatama mite ge tau la pepeso bisisi ogala via egite kama ge baumuli egite ge mahuli.

²⁰ Oio tela imala alele e Moses e tilala taposea; eia marasa sele tela matale Deo me a guvi taho sele tela taio itolu oilo la luma te tamala. ²¹ La imala egte tau eia sogala,la sobe te Parao patua eia mae e latula sele.

²² E Moses abi tomi la mari mela gabutala ale tartigi loio tegite Egypt, me eia vagarisele oilo la merera mela igolula. ²³ Alamoli la mimala la leavala tela goata savulu va,Oilo sele tela hatela a masaga ge pahutu e tabarabarala la karakara le Israel. ²⁴ A goio hiloa mae isa tegite Israel egite kama vipou tigi eia, goi e Moses toroboa agoio bili la tau Egypt ele; ²⁵ Eia gabutala via egite tabarabarala ge rovia mae e Deo la lima la male utululu egite le, alamoli egite kama rovi matagagaea.

²⁶ Goio galgeli mae eia hilo la tahalo ilua vikokue,agoio tovolai via ge magiri robo egira ge viguvi la tia madila kabili tegira.a veia gira mago,tibo amula kama isapolopo a e tabaramu; ilava amula vaigo totolo loue, ²⁷ Goio la la tahalo ale igola iruru lapu gale ti eia soio, a viala mago, ere tau me mae la mulugaluga via eme ge pou la ilapumtatala tamite? ²⁸ Eme masagage bili eau, mae eme bili la tau Egypt alavie?

²⁹ Tio la imala e Moses loloa maele a hele tio, agoio sibitala mae la mosi oio la mautu e midian, a goio savu e latula ale hatamale ilua. ³⁰ Toio la leavala savulu iva polo,la angelo goio sibitala tavua oio la kuepa la olu e sinai, mae la kalamea la havi ale kakaha oilo la obobu.

³¹ La imala e Moses hilo la havi, a karutu sele la imamala eia hiloa; goio la imala a tasuku hagavi veiage hilo tigia, oio moli vola la uru goio tolea avei mago, ³² 'Eau e Deo te tatamamu, eau Deo te Abraham,me Aisak me te Jakob; e Moses la vovola pariri tomi me a kati koramuli ge matalou.

³³ Gio la uru veiala,'abitaro la vaha polo tela vahamu ele,tela ba ale eme magirigiri oio vola la magasa alele maroka, ³⁴ Eau hilo seleti la iligiligi tegite la valalua tegaku ale oilo e Egypt; eau loloti la tali roberobe la tegiteu,me eau gotalo tige utu lulu egiteu; eme gomai,eau ge baha me soio e Egypt;

³⁵ E Moses moli ale egite mukupile eia,la imala egite vei mago,ere taume me la uru mela tahalola ilapumatatala?'_eia moli la tahalo ale e Deo bahea mae la tahalo ale uru me eiage la tahalo la utululula. e Deo bahea tela lima la angelo ale sibitala tavu e Moses oilo la hohoi. ³⁶ E Moses abitaro egite loilo e Egypt,mulmuli tela iligo la mirakulo mela irovilala oilo e Egypt me la mago la viroviro,me oilo la kuepa tela leavala savulu iva. ³⁷ "Eia moli e Moses ale veia la valua e Israel,'e Deo ge vahiliti isa e propet taume kabili tamuto me tabarabaramu, e propet isa ge mae eau. '

³⁸ Eia moli la tahalo ale vikapopo me egite la angelo oilo la kuepa me egite vigia soio tetala oata la olu e sinai, eia vikapopo me tatamagatou,eia abi la merera la mahulila ge abia gatou. ³⁹ Alamoli egite tatama gatou kama masaga ge lolo eia;egite sogi taro eia loio tegiteu,me oilo la hate gite egite vulo rivu soio e Egypt. ⁴⁰ Tela imala alele egite veia le aron,puhia mite isa e Deo ale ge muga amite.la tahalo ale Moses e,eia abitaro amite loilo e Egypt,amite kama rovia la rova sibitala tavu ti eia. '

⁴¹ Tio egite puhi la Kau oilo tela logo alele egite vahari la viabila tegite soio tetala puhi golo le,egite sagege sele la vuhula ale la muli la Lima giteu. ⁴² Alamoli e Deo vulo rivu abia gite la matabu ale oata la mori via egite ge lotu tavua,egite la propet ago tola tia oio la buku tegiteu,a amuto la luma te Israel, mave amuto abila kalia ale peho viabila mae la viabila tela leavala savulu iva oilo la kuepa?

⁴³ Eme kaka tavu la luma la lotu te molek me la matabu te Deo le Repan,me egite la tataro ale eme puhia ge lotu egite:eau ge abi malau mei ge polo e Babilon,'

⁴⁴ E tatama gatou tahoka la luma la lotu me la vigile mulila oilo tela kuepa, mae moli e Deo mera vagari te Moses, viage eia ge igolua mae la tataro ale eia hilo tia. ⁴⁵ Mulmuli vola,e tatama gatou,lotalo te Josua,abi la luma la lotu egite vikapopo me egite tela imamala egite abi la muli oilo la magasa polo.e Deo abi la magasa loio tegite la muatula ale eia kumuli taro egite te la mata gite tatama gatou.la luma la lotu tabuli karamae la imamala te Devit, ⁴⁶ La gilogo te uru poga eia tela mata le Deo,eia tahi mae karamuli eia ge pamuli la ba la mulou te Deo te Jakob.

⁴⁷ Alamoli e Solomon male tigi la luma te Deo. ⁴⁸ Oilo vola, la tahalo uru kama mou oilo la lumaluma ale la tahalo igolu la limala,egite la propet vei tia, ⁴⁹ La mautu la sagegela eia la pulou taku,me la magasa eia la tilaloa te la vahagu.la luma sele ale mave karamulia eme ge tigiagu? la uru vei maele, ouka la muli la mailala taku eia ge la rova? ⁵⁰ Mave la limagu kama vipou tomi la papaga aleie?'

⁵¹ Amuto la valua ale la holo muto matata moli,kama koro la hate muto mela gavusa mutou,la imala tomi amuto magiri robo la kalulu maroka,'la vulovulo muto maesele te tatama mutou. ⁵² Erese la propet e tatama mutou kama gimea? egite bili egite la propet ale vimuga pala tela guluvi la tahalo ale matata sele,me igoe amuto sibitala mae la tahalo la vasigologolola me la tahalo la bilili tai, ⁵³ Amuto la valalua ale abi la viturila ale la angelo vimagiria,alamoli amuto kama sau tolea. "

⁵⁴ Tio egite la valua tela kaonsel lolo la papaga alele,me a ubi sele la hate giteu, me egite alatola la togo gite soio te Stephen. ⁵⁵ Alamoli eia,volu mela kalulu maroka,eia mata tora moli soilo la ilolalage a goio hilo la marasala te Deo,' me eia hilo e Isus oio magirigiri oio la limale Deo e gata ⁵⁶ Goio e Stephen vei mago,mata soio eau hilo la mautu la sagegela kope me e latu la tahalo magirigiri oio la limale Deo e gata."

⁵⁷ Oio vola egite la kaonsel taurobo la gavusa giteu,me egite tola kahare sele oata,egite hugu tavua me la gabutala isa moli. ⁵⁸ Egite lapu kalavea sogala la pasiga la siti goio egite gora leia la uati.egite ale malelei kaitaro la kairobo tegite ale sogalagala goio avea otalo la vahale maure halaba le la isala e Saul.

⁵⁹ La imala egite ubibi le Stephen la uati, eia tatola soio tela uru a vei mago,tahalo uru Isus,abi la kalulugu. " ⁶⁰ A goio tototulu otalo me a tola vagari sele oata,"uru, umala sautatola la iriru tegite." la imala a vei maele,aboru otalo mavuta.

Chapter 8

¹ E saul masaga molia via eia ge peho. tio soko la logo alele la vipou bara la uru sele guvi oilo la luma la lotu ale oilo e Jerusalem;goio egite la valua la tautaulailo hele bura ti sogala la ba la mautu e judea me Samaria, egite la aposel moli ouka ² Egite la valua la tautaulailo ulaia e Stephen mela tilali la ilo burukola uru sele leia. ³ Alamoli e Saul tovolaia viage igo bara la luma la lotu.la imala age goilo la luma isasa age lapu kalave tomi la valua me hatavile,goioge tau egite soilo la luma la totorobola.

⁴ Alamoli egite la valua la tautaulailo ale hele pa vituga la valolola merera. ⁵ E Philip tuga gotalo la siti e Samaria valolo soio tegite e kraest.

⁶ La tete la valua me hatavile tomi pou lobagele soio tela valolola te Philip; la gabutala gite isa moli egite lolo eia, egite hilo la irovilala ale eia igigo. ⁷ La kalulu kamakora usu gali taro egite ale egite mou oilo tegite,me egite tali kahare mela golu gite oata sele,usu tegite ale gulugulu me ale kama tatuga tartigi rivu lou. ⁸ La sagegela uru sele oilo la siti alele.

⁹ Goio la tahalo isa oilo la sitiele la isala e Saimon, eia palati la gaumulila; la imala tomi eia igo karuturutu egite la valalua e Samaria via eia isa la tahalo ale uru sele. ¹⁰ Egite la valua e Samaria,soko loio tegite ale bisisi goio tegite ale ururu,lolo eia;"la tahalo ale la vagari ale loio te Deo egite tola leia tahalo uru." ¹¹ Egite lolo eia la vuhula eia igo karutu egite la imala malauti tela gaumulila tetala.

¹² La imala egite tautaulailo te Philip la imala eia valolo la merera tela mautu la sagegela te Deo me la isa le Isus kraest,egite vuhi,egite la valua me hatavile tomi. ¹³ E Saimon tamai tautaulailo,goio mulmuli teale eia vuhi a pou tomi le Philip me eia mulimuli eia.la imala eia hilo la irovilala mela vagari la uru abi la muli,me eia karutu sele.

¹⁴ Goio la imala egite la aposel oilo e Jerusalem loloa mae egite Samaria abiti la merera te Deo. egite goio baha e Pita me Jon soio tegiteu. ¹⁵ La imala egira gotalo tegite,egira kaka tegiteu,via egite ge abi la kalulu maroka. ¹⁶ Tela imala alele,la kalulu maroka soukama goilo tegite isasa; egite vuhi moli la isa le Isus. ¹⁷ Goio e Pita me Jon tau la lima gira oata tegiteu,me egite abi la kalulu maroka soilo tegiteu.

¹⁸ Tio la imala e Saimon hilo mae la kalulu maroka egite abia la imala egite la aposel tau la lima gite oata tegiteu,eia goio abi la uati viage lotoa soio tegiteu. ¹⁹ Eia vei mago,"abiagu la vagarila alele,tamai,la vuhula erese tahalo eauge tau la lima oata tetala eia ge abi la kalulu maroka."

²⁰ Alamoli e Pita goio veiala mago,"la uati taume ge kokovu vikapopo le emei,la vuhula eme veiage abipolo la viabila te Deo tela gauru la uati. ²¹ Eme kama tahoka bakisi la bautula oilo tela papaga aleie,la vuhula la hatemu kama matata tomi le Deo. ²² Emege vulo taro la vulovulomu ale kama kokora,tio eme ge kaka tavu la uru,oio moli vola eia ge abi taro la iriru taume tela rova oilo la hatemu ele. ²³ Eau hiloa mae eme oilo tela irasi la tia barala ale tabago soilo tela vulovulo kama kora."

²⁴ E Saimon goio koliala mago,"eme kaka taku soio tela uru,la vuhula la papaga tomi ale eme veitia kamage guvi taku."

²⁵ La imala egite veipala la merera te la uru,e Pita me Jon beua soio e Jerusalem,egira valolo la merera te Deo oilo tela mautula ale oilo e Samaria.

²⁶ Goio la angelo tela uru veia le Philip mago,"hiliti tuga soio la mata la lovi e meru goio tela gauru ale gotalo e Jerusalem me gasa."(la gauru ale polo oilo tela kuepa) ²⁷ Eia goio hiliti tuga. Mata soio la tahalo isa loio etopia, la tahalo ale ualea mou lotalo la uluva le kandans la tavile uru le Etopia. eia baumuli tomi la uati te tavile uruele,eia gomai e Jerusalem viage lotu. ²⁸ La imala a beua eia pou oata la karis tetala,me eia gigi la buku te Aisaia.

²⁹ La kalulu maroka veiale Philip mago,"hari hagavi soio tela karis ele." ³⁰ Tio e Philip hari soio tetala,agoio lolo eia gigi oio te propet Aisai,a goio veimago, "eme rovi matagaga tai la rova eme gigia le?" ³¹ Goio eia vei mago,"eau ge rovia mave,mae isa kama vei muliagu?"me eia goio tola e Philip soata la karis ge pou tomi leia.

³² La galela merera te uru ale la tau Etopia gigia a mae,"eia mae la sipsip ale egite lapua soi ge bilia,me a mae la sip ale egite raragi ge bilia a magiri makovu moli, eia kama kope la harela. ³³ Oilo tela vulovulo la vagotalo leia egite abitaro leia la gauru la ilapumtatala,ere koramuli ge taupala la maratatila tetala mela hilila? egite abitaro la mahulila tetala lotalo la magasa."

³⁴ Tio la tahalo ale egite ualea tahi e Philip,"eau tahi sele mei,eme veiagu erese la propet vevei, lou eia,ouka isapolo?" ³⁵ E Philip sokola ti la merera soio tetala,a soko oio tela merera te uru a goio veiala la e Isus.

³⁶ La imala egite hari soio la gauru,egira goio poga isahari la lalu goio la tahalo le veia la mago,"mata soio la lalu maleie. la rova giri robo eau via eau kamage vuhi?" ³⁷ . ³⁸ Goio la tau Etiopia veia la karis ge magiri.egite goio gotalo la lalu,egira tomi e Philip mela tahalo ale ualea le,goio e Philip vuhi eia

³⁹ La imala egite lotalo la lalu goata,la kalulu la uru abitaro e Philip,la tahalo ale egite ualea katima hilo loua,alamoli la imala eia tuga soio eia sagege moliti. ⁴⁰ Tio e philip goio sibitala oio e Azotus me eia tuga tomi oio la gale la mautula alele,valolo la merera soio tela siti tomi kara eia guvi oio e Kaesarea.

Chapter 9

¹ Alamoli e Saul,soloio vevei la merera la bilili gite la Disaipel tela uru,a tuga goio tegite la mulugaluga tegite la paraseo ² a goio tahi egite la galau ale agoa loio tela luma la lotu ale oilo e Damaskus,mae a soukage poga isa tegite oio la gauru,ale hatamale ouka ale hatavile, eiage kisi tola egite ge abi egite soio e Jerusalem.

³ La imala eia harari la gauru,a sibitala hagaviti soio e Damaskus,karutu moliti la matagaga isa loata la ilo lalage paga vei ti eia; ⁴ Goio eia boru ti sotalo la magasa a goio lolo la golu isa veveiala mago,"Saul,Saul,ilava eme magiri roborobo eau?"

⁵ E Saul goio koliala mago,eme ere,uru?"la uru veiala mago,"eau moli e Isus,ale eme magiri roborobo eaue; ⁶ Emege hiliti,tiroro soilo la siti,eme ge abi la merera la rova emege igoa." ⁷ Egite la valalua ale vituga tomi le Saul magiri moli kama meramera,egite lolo la golu, alamoli egite kama hililo isasa.

⁸ E Saul hiliti lotalo la magasa,la imala eia viage kope la matala, eia katima koramuli ge hilo isa la paga;tio egite sau la lima la egite ba eia soilo e Damaskus. ⁹ La logo itolu eia kama mamata me eia kama ali kama liu tai.

¹⁰ E disaipel isa oilo e Damaskus la isala e Ananias.la uru vigagia tetala oilo la matalovila,"Ananias!"a vei mago,hiloa ,eau omaie,Uru." ¹¹ La uru veiala mago,"hiliti,goilo la gauru la isala e matata,goio la luma te Judas tahi egite la tahalo isasa loio e Tases la isala e Saul,eia oio kakaka. ¹² Eia matalovi mae la tahalo isa la isala e Ananias loio ge tau la lima la oata tetala,me la matala ge mata gaga rivu lou."

¹³ Alamoli e Ananias kolia mago,"uru, eau lolo ti la rere la tahalo alele oio tegite usuti,te la tikumula ale eia igotia soio tegite la valua taume ale maroka oilo e Jerusalem. ¹⁴ eia abi la vagarila loio tegite la mulugaluga tegite parasio via ge sautola tomi egite ale tola tavu la isamu." ¹⁵ Alamoli la uru veiala mago,"tuga,eau hilovi ti eia ge guvi mae la tahalo la igolula tegaku, age bole la isagu soio tegite Gentael me egiteu e suara me egite guliki le Israel; ¹⁶ eau ge vaihililo leia la tikumula mela iligiligi tomi ale eia ge goilo vola la vuhula tela isagu moli."

¹⁷ tio e Ananias goio tuga,eia goilo la luma. agoio tau la lima la oata tetala,eia vei mago,soul eme e tabaragu, la uru e Isus, eia sibitala tavu me oio la gauru la imamala eme tatuga somai, eia baha eau la vuhula la matamu ge kope rivu lou eme tai ge volu mela kalulu maroka," ¹⁸ oio moli vola la paga isa mae la mata kalkalola paru taro la matale soul, la matala goio matagaga rivu lou,a hiliti goio a vuhi; ¹⁹ a goio ali la tuhala toro. eia goio pou vikapopole egite la disaipel oiolo e Damaskus la logo isahari.

²⁰ oio moli ovola eia soko la valolo la isale Isus oilo la luma la lotu tegite Juda,a vei mago ale e latu le Deo. ²¹ egite ale loloa karutu sele me egite vei mago,"ale soge la tahalo moli ale igo barabara egite ale oilo e Jerusalem egite ale tola tavu la isa aleie? eia gomaiti ge kisi tola egite ge puli egite soio tela gama gite paraseo." ²² goio e Saul sibitala mae la tahalo ale vagari sele,eia goio viguvi la vipou bara la kabili tegite Jews ale momou oilo e Damascus la vuhula eia vei vagari sele tia mae e Isus eia e kraest.

²³ mulmuli te la logo isahari,egite Juda viputu mulia ge bili eia. ²⁴ Alamoli e Pol goio rovi la merera egite kisiale. egite pourobo la mata la bigomu la mautu la logo mela haro viage bili eia. ²⁵ Alamoli egite la disaipel puli eia tela logo uru visivo eia logala la poke la bigomu,egite kisi la mota oio tela kela isauru visivo leia sotalo.

²⁶ la imamala eia gomai e Jerusalem,e Saul igo la gabutala la viage tamai utu tegite la disaipel,alamoli egite tomi taga eia,egite kama tautaulailo via eia tai isa la disaipel. ²⁷ goio e barnabas puli eia vaharia soio tegite la aposel,eia goio veimulia gite mae eia hilo la tahalo uru oio la gauru mela uru vigagia soio tetala,me oio e Damascus e Saul vagari sele la valoka la isale le Isus.

²⁸ eia goio vikapopo me egiteu,egite goililo gogala polo galili e Jerusalem. eia kama taga a magiri valolo la isa la uru e Isus ²⁹ eia vikapopo me egite gresian Juda vipigi la merera te uru,alamoli egite oio mata la gauru ale ge bili eia. ³⁰ la imamala egite tabarabarala rovia maele,egite puli eia sotalo e saesarea goio bahataro eia soio e tarsus.

³¹ v 31tio goio,la lotu tomi ale oio e Juda,e galili, e Samaria,taola la tia madila egite kusi soata,me egite,tuga vikapopo me la tilagalaga oilo tela uru mela kalulu maroka.,mela lotu kusi vikapopo mela giligi gite usu sele. ³² me goio a sibitala sele mae vola, La imala e Pita tuga tomi tela mautula, eia gotalo tegite la valua te Deo ale maroka egite mahuli oilo la Taon le lydda.

³³ eia goio poga isa la tahalo la isala e Aeneas,eia mavuta la poro tetal la leava ivalu,eia gulugulu. ³⁴ e Pita veiala mago,Aeneas,e Isus kraest vimahuli ti emei. hiliti oata pilu la mulimu,"oio moli vola eia hiliti oata. ³⁵ Tio egite tomi ale momou oilo e lydda me sharon hilo la tahalo le egite tomi vulo tavu la uru

³⁶ tio oilo e joppa la disaipel isa la isala e tabita(la masova la mae e dokas").la tavile ale la vulovulola tartigi sele eia la tavile la baumuli egite ale pou la savelela. ³⁷ goio la imala isa eia goio lea selea peho; egite goio vipurua,bolea goio vitabulia oio la kapi utu la luma ale tabuli sae oata.

³⁸ e lydda hagavi moli soio e joppa,egite la disaipel goio loloa mae e Pita oio,egite goio baha la tahalo ilua soio tetala, totosuku eia,"eme gomai harari moli umala igo mokoko." ³⁹ e Pita goio hiliti tilimuli egira,la imala eia guvi, egite goio pulia soata la kapi utu ale soatata,mata soio egite bahararu oio riva roboroboa,egite goio vahililo leia la kairobo ale e dokas ubia tela imala eia soloio mahuli vikapopo me le giteu.

⁴⁰ e Pita goio bahataro tomi egite loilo la kapi utu gogala, a goio tototulu otalo,me eia kaka;a goio vulo rivu soio tela matea,eia vei mago,"tabita,hiliti oata."eia goio kope la matala,a mata soio hilo e Pita a goio pou oata. ⁴¹ e Pita vituri la limala soio vahiliti eia oata; a goio tola egite lavalua te Deo ale matata me egite la bahararu,eia goio vahililoa gite mae eia mahuli rivu ti. ⁴² la rere la paga alele tali oilo e joppa, me la valua usu sele tautaulailo oilo tela uru. ⁴³ e Pita pou la logo usu oilo e joppa vikapopo me la tahalo isa la isala e Saimon,la tataro la.

Chapter 10

¹ la tahalo isa oilo la siti e saesarea,la isala e kornelius,e opisa tegite ami ale tola le Itali gapman. ² eia la tahalo la lotu sele,eia vikapopo me la luma tetala taga sele e Deo,eia ababia gite ale pou la savelela la uati,mela tahalo la kilaka tavu e Deo la imala tomi.

³ goio la matala haro ualasiu,eia goio matalovi mae la angelo te Deo gomai tetala. la angelo goio veiala,"kornelius!" ⁴ e kornelius matavu vagari la angelo me eia taga geru a goio vei mago, la rova le, tibo?" la angelo goio veiala mago,la kilaka mela viabila taume soio tegite ale savelela tugati soata te Deo mae la viabila ale kama ge kokovu oilo la mata la uru. ⁵ eme ge baha isa la tahalo soilo la sity e jopa ge puli isa la tahalo la isala e Saimon egite tola leia e Pita. ⁶ eia oio pou tomi le Saimon la halulula,la luma tetala olau la parava,"

⁷ la imala la angelo ale merera soio tetala tuga,e kornelius tola ilua la tahalo la igolula tetala,me amy tetala isa ale eia vikilipilipia. ⁸ e kornelius vei tomia gite la paga tomi ale sibitala tavu eia me eia goio baha egite soio e joppa.

⁹ Tio la logo isa galgeli mae te la mata la haro ivolo,egite tatuga la gauru goio hagavi ti soio la siti,e Pita goata la ba la luma ale soatata sele viage kaka. ¹⁰ Eia goio vitolo eia masaga isa la paga ge alia,la imala alele egite la valalua gugutu isahari la ilali,eia goio mata lovi, ¹¹ Eia goio hilo la mori kope la palo isa loata la mori gotalo,la paga isauru mae la kulkuli gotalo mae la magasa,egite sau la galella iva visivoa sotalo. ¹² Oilo vola egite la kalalia tomi ale la vaha gite iva me la papaga ale galagala otalo la magasa,me la malmalu la mori.

¹³ Goio la golu isa veiala mago:"hiliti,Pita,bilia alia." ¹⁴ Alamoli e Pita vei mago,ale ge ouka,uru;eau kama alali la kalia ale kama maroka me ale mugu." ¹⁵ Alamoli la golu gomai lou tetala la vailuala:"la rova e Deo rauvei tia,eme umala ge veia via akama moroka." ¹⁶ La paga ale guvi tagara tolu; oio moli vola la palo le egite abirivua soata la mori.

¹⁷ Tio la imala ale Pita tabasusu ti la matalovila eia hiloa me eia tai kama rovi la masovala,matasoio,la tahalo isa e kornelius bahea ogala magirgi ti la mata la bigomu,mulmuli tela tilahi la gauru gite soio la luma. ¹⁸ Egite tola sogala tahi via souka ge e Saimon,eia moli male egite tola leia e Pita,oio popou la ba alele.

¹⁹ La imala e Pita soloio gabutala mulmuli la matalovila tetala le,la kalulu maroka mera soio tetala,"mata soio la tahalo itolu pamuli emei. ²⁰ Hiliti tilimuli egite sotalo.umala makuku la tilimuli giteu, la vuhula ale eau baha egiteu." ²¹ Tio e Pita tuga sotalo tela tahalo le veiala mago, "eau moli male amuto matea.la vuhula ilava eme gomaie?"

²² E opisa tegite ami la isala e kornelius, la tahalo ale matata eia tai taga sele e Deo,egite la mautu tegite Juda vei taho sele eia,me egite la angelo te Deo ale maroka baha tavu mei ge gomai la luma tetala,la vuhula eia ge lolo la merera loio taume." ²³ Tio e Pita tola egite soilo me egite pou tomi le eia.galgeli mae la kavkoki eia hiliti tilimuli egiteu,egite tabarabara la isahari loio e joppa harimuli eia.

²⁴ Goio la logo isa mulmuli vola egite gomai e Saesarea.e Kornelius oio pou tali egiteu;eia tola kapopo ti egite la maratatila tetala me egite tabarabarala ale hagavi tetala.

²⁵ Goio la imala e Pita tiroro soilo,e kornelius tuga tavu eia boru otalo la vahala viage lotu tavu eia. ²⁶ Alamoli e Pita vahiliti eia oata,a veia la mago,magiri oata! eau tai la tahalo moli mae eme."

²⁷ La imala e Pita vigagia soio tetala,eia tuga goilo poga la valua usu sele oilo vikapopo ti. ²⁸ Eia goio veia giteu mago,"eme lou rovia mae akama koramuli via la tau Juda isage pou vikapopo mela tahalo isapolo ouka ge harilai isa la tahalo la maratatila polo.alamoli e Deo vahililo tileau mae eau kama ge toi la tahalo isa via eia mumugu kama maroka, ²⁹ Ala eau gomai kama tela vilapula la merera,ale egite baha eau ovola.eau viage tahi eme ilava eme baha tavu eau."

³⁰ E kornelius vei mago, "la logo iva polo ti tela imala sele alele,eau kaka tela matala haro ualasiu oilo la luma taku,eau hilo la tahalo isa magiri lolagu taku la kairobo tetala kakaha moli. ³¹ Eia goio vei agu mago,kornelius,e Deo lolo ti la kilaka taume me la viabila taume soio tegite la maura a vigabuta ti e Deo emei. ³² Emege bahataro isa soio e joppa,age haritavuamu la tahalo la isala e Saimon la isala isa e Pita.eia oio popou oio la luma te Saimon,olau la parava ³³ Oio moli vola eiau baha tavu mei. eme igo taho sele eme gomai. oilo vola,amite tomi sibitala ti omai tela mata le Deo ge lolo tomi la papaga ale la uru vei mulitiamu ge veia."

³⁴ Goio e Pita kope la harela a vei mago,"la sele la eau hiloa mae e Deo kama taho pepe. ³⁵ Ouka,oilo tela mautula tomi ere isa taga la uru me eia igo la vulovulo ale matata la uru ge abi eia soio tetala.

³⁶ Eme rovi la merera ale eia bahea soio te la valalua e Israel,la imala eia valolo la merera la tia madila oilo te Isus kraest,eia e suara _ ³⁷ Eme lou rovi la imala ale la papaga ale guvi,a sibitala tomi oilo e Judea, a soko pala oilo e galili,mulmuli tela vuluhi ale e Jon veipalaea; ³⁸ La vikapopo la alele a te Isus le Naseret,la gauru ale mave e Deo abiri leia la kalulu maroka mela vagrila. eia tuga la baba tomi igo la igolu ale tartigi vimahuli egite ale la kalulu kamakora vagotalo egiteu. e Deo vikapopo me eia.

³⁹ Amite vei la selela oilo tela papaga tomi ale e Isus igoa, oilo tomi la mautu tegite Juda me oilo e Jerusalem. egite bili eia oio teale egite ratilia oata la tauvalutu, ⁴⁰ Alamoli e Deo vahiliti rivu lou eia oio tela vaitolu la logo a igoa via egite ge hiloa, ⁴¹ Kama egite la valua tomi, a tegite ale veipala la veiselela ale e Deo hilovi ti egite araura _amite ali liu tomileia mulmuli teale eia hiliti rivu loio tela pileho.

⁴² Eia vei vagaria mite ge vagogala la merera soio te la valalua ge veia sogala mae eia la hilovila te Deo me a ge guvi mae e Jas kabili tegite ale mahulihuli me egite ale peho ti. ⁴³ Ale oilo tetala moli egite la propet tomi magiri tela vei selela,la vuhula egite ale tautaulailo oilo tetala ge maramara loio tela iruru tela isala moli."

⁴⁴ La imala e Pita soloio meramera oilo te la papaga aleie,la kalulu maroka buropu oata tegite ale lolo la merera tetala. ⁴⁵ Egite la valua ale loio tegite ale korokoro la vovo egiteu me egite ale gomai tomi le Pita _egite karutu sele, la vuhula la kalulu maroka volu tai ti oilo tegite Gentael.

⁴⁶ La vuhula egite lolo egite Gentael vevei la merera tegite isapolo vaisale e Deo. goio e Pita kolia gite mago," ⁴⁷ Akoramuli la tahalo isa ge sautola rivu la lalu loio tegite la valua ale la vuhula egite kama ge vuhi,egite la valua ale abi ti la kalulu maroka me amite tai?" ⁴⁸ a vikara vagaria gite ge vuhi oilo tela isale Isus kraest.goio egite tahia ge pou tomi le gite la logo isahari.

Chapter 11

¹ Goio egite la aposel me tabarabara gite ale oilo e Judea loloa mae egite Gentael tai abi ti la merera te Deo. ² Tio la imala e Pita goata e Jerusalem,egite la malusu la valua ale korokoro la vovo gite mera galolo tialao; ³ Egite veiala mago, eme loio pou tomi tile egite la valua ale kama koro la vovo gite eme ali tomi ti le giteuo!"

⁴ Tio e Pita goio soko la ilube matagagea gite la imoimo la tomi,a vei mago, ⁵ Eau kaka oilo la siti e joppa,eau matalovi la tia isauru loata la mori gotalo,a mae la kulkuli isauru egite visivoa loata la ilo lalage tala galela iva.a gotalo tegaku. ⁶ Eau matavua goio la gabutala gomai taku. goio eau hilo la kalia ale la vaha gite iva tela magasa,la taua,la kalia ale galagala,la malmalu la mori.

⁷ Goio eau lolo isa la golu veia gu mago;hiliti oata,Pita;bili ali!' ⁸ Eau vei mago,'ale ge ouka,uru; la paga ale kama maroka o ale mumugu isa souka goilo la ilo gu.' ⁹ Alamoli la golu kolia loua loata la ilo lalage mago,'la rova e Deo igo maroka tia,eme umala veia a mugu.' ¹⁰ La paga ale guvi tagara itolu,goio la papaga tomi beurivua loua soata la ilolalage.

¹¹ Mata soio, oio moli vola la tahalo itolu magirigiri mamuga la mata la luma ale amite oio vola; egite baha egiteu loio e Saesarea ge gomai taku. ¹² La kalulu maroka mera vagaria gu ge tilimuli egiteu me eau umala ge vilele la vuhula tegiteu. egite taume tabarabara ivolo tilimuli eau,amite tuga goilo te la luma te la tahalo le. ¹³ Eia goio veia mite ale eia hilo la angelo magirigiri oilo la luma tetala me eia Vei mago,baha isa la tahalo soio e joppa ge puli rivu e Saimon ale egite tola leia e Pita. ¹⁴ Eia ge veia mu la merera ale eme ge mahuli ovola _eme vikapopo mela loa la luma taume.'

¹⁵ Tio eau soko la merera soio tegiteu,la kalulu maroka goilo tegiteu,mae moli oilo tamite tela silokoloko. ¹⁶ Eau gabutala rivu la merera te uru, ale eia vei mago,'la selela e Jon vuhi la lalu; alamoli eme ge vuhi oilo la kalulu maroka.'

¹⁷ Mae e Deo ge abia gite la viabila ale visauru ale a abia mite tela imala amite tautaulailo te uru Isus kraest,me eau ere,via eau ge magiri robo e Deo?" ¹⁸ La imala egite lolo la papaga alele,egite kama mera rivu isa la paga,alamoli egite visale e Deo me egite vei mago,"e Deo abitia gite Gentael la vululo te la mahuli tai."

¹⁹ Egite ale helepa tela magiri robola ale sibitala oata te Stephen egite bubura goio mae e Poenisia,Syprus,me Antiok,egite valolo moli soio tegite ²⁰ Juda,amoli isahari tegiteu, la tau Siprus me Sirini,gomai e Antiok egite tai meramera tai soio tegite Grik,veia gite la merera te uru Isus. ²¹ La lima la uru tabuli oata tegiteu,la gale la valua uru sele tautaulailo me egite vulo tavu la uru.

²² La rere gite tali soio la gavusa gite la luma la lotu oilo e Jerusalem, tio egite baha e Barnabas sogala goio mae la ba e Antiok. ²³ La imala eia gomai hilo la gilogo te la Deo,eia sagege sele agoio tutu tolea gite ge magiri vagari oilo tela uru mela tia gite tomi. ²⁴ Eia isa la tahalo ale tartigi sele eia volu mela kalulu maroka mela tautaulailo,la valalua usu sele goilo tela uru.

²⁵ E Barnabas goio tuga gogala mae e Tarsus via ge Mata e Saul. ²⁶ La imala a poga eia,a puli eia soio e Antiok.a goio guvi mae,la leavala tomi alele egite guvi vikapopo mela lotu egite vimari la valua usu sele. egite la disaipel pala guvi mae e kristian oilo e Antiok.

²⁷ Tio oilo tela logologo alele egite propet loata e Jerusalem gotalo e Antiok. ²⁸ Isa tegiteu,la isala e Agabus, a magiri oata la kalulu maroka veiala mae la vitolola isauru ge guvi tela maututula tomi. ale guvi oilo tela imala te Klaodia.

²⁹ Goio egite la disaipel,mae isasa tegite ale koramuli,egite igo la gabutala gite ge baha la visulila soio te tabarabarala gite ale oilo e Judea. ³⁰ Egite igoa mae alele; egite sova la uati soio tegite ururu egite viabi le Barnabas me Saul.

Chapter 12

¹ Goio tela imala alele e king Herod tau la limala oata tegite isahari ale tala lotu la vuhula eia ge gima egiteu. ² Eia bili e James e tabara le Jon la viso.

³ Mulmuli vola eia hiloa mae egite Juda sagege ovola,a solo loua goio sautola lou e Pita. ale tela imala tela bret ale is ovola ouka, ⁴ A sautola eia kaluvu,a goio tau eia oilo la luma la totorobo,a tau polo eia tela ba ale bolabola via egite ami ge baumuli eia; eia gabutala via ge abi eia soio tegite la valalua tela imala pasova.

⁵ Tio e Pita pou oilo la luma la totorobo,alamoli la kilaka vagari sele soio te Deo loio tegite ale oio tela lotu. ⁶ La paga logo e Herod raragi ge abi eia sogala tela ilapu matatala,e Pita mavuta kabili la ba le ami ilua,egite kisi tola leia la seli ilua,ogala tela matabala la luma egite ami magiri roboroboa.

⁷ Mata soio,karutu moli la angelo tela uru sibitala tala balila,la matagaga kaha oilo la luma la totorobo,eia goio sabala la gale le Pita a paloa me a veiala mago,"hiliti harari moli,"la seli goio paru taro la limala. ⁸ La angelo goio veiala mago,eme kairobo taua la vaha polo taume le."tio e Pita kairobo. goio la angelo vei louala,"kai la kairobo ale sogalagala eme tilimuli eau."

⁹ Tio e Pita tilimuli la angelo egira a gogala. akama rovia via la rova la angelo igotia asesele. a gabutala via eia matalovilovi. ¹⁰ La imala egira polo pepe la siloko le gat mela vailuala,egira gogala tela mata la aen ale lagu soio la siti;eia sekela kope bulahu moli. egira gali sogala tuga sotalo la gauru,oio moli vola la angelo heletaro eia.

¹¹ Goio la gabutala le Pita beurivua,a goio vei mago,la seselela eau rovia la uru baha egite la angelo tetala gomai utululu ti eau loio la lima le Herod,me loio tomi la rova egite Juda gabutala via age guvi." ¹² La imala eia rovia maele,a tuga goio la luma te Mari e tilala le Jon, a tai la isala e mark,la ba alele la valua usu vikapopo egite kakaka.

¹³ La imala eia tutu ogala la mata ale sogalagala,la tavile la igolu isa la isala e Roda gomai ge kolia. ¹⁴ Goio la imala a rovi la golu le Pita,eia sagegela pepeho a kati kope la mata; agoio,hari rivu lou soilo la kapi utu; a goio veia gite mae e Pita ogala magirgi oio la mata. ¹⁵ Egite goio veiala mago,"emei ele la gabutalamu maraparapa.alamoli la tavile vagari via a oio. egite vei mago,"ale soge la angelo tetala."

¹⁶ Alamoli e Pita kama maila la tulutu la mata,goio la imala egite kope la mata,egite hilo eia me egite karutu sele. ¹⁷ E Pita goio igoa gite isa la irovilala via egite ge makovu, a goio veia gite ale la uru abitaro eia loio la luma la totorobo. eia veia gite mago, vahari la merera la papaga aleie soio te James me tabarabarala."a goio heletaro egite tuga goio la ba isapolopo lou.

¹⁸ Goio la paga maga,kabili tegite ami la marapala isa kama sibitala tela rova ale guvi tavu e Pita. ¹⁹ Ale mulmuli te ale e Herod pamulia a kama pogea,eia tahi suku egite gat me eia vikarara vagaria gite viage bili e gite. a goio hiliti loata e Judea gotalo e saesarea pou oio volao.

²⁰ Tio e Herod igotolo geru selea gite la valuala e Taire me Sidon. egite tuga soio tetala mela gabutala gite isa moli,egite ali la ilo le Blastus, la vailuala te suara,viage suli egite,egite tahia la tia madila la vuhula la mautu tegite ababi la ilali loio tela mautu te suara le. ²¹ Oio tela logola e Herod kairobo leia la kairobo tegite la uru me eia pou oata la pulou la uru;a goio igo isahari merera soio tegiteu.

²² Egite la valalua tola kahare,ale la golu le Deo!" akama loio tela tahalo. ²³ Oio moli vola la angelo te la uru sabalea la vuhula a kama vei taho la uru ovola;la pakeso ali la vola me eia peho.

²⁴ Alamoli la merera te Deo kusi uru me a bubura. ²⁵ La imala e Barnabas me Saul vikaluvu la igolu tegira,egira beua loio e Jerusalem, me egira puli tai e Jon, ale tola le Mak.

Chapter 13

¹ Me oilo la lotu ale oilo e Antiok,egite propet me la tahalo la vimari isahari oilo vola. la isa gite male e Barnabas,e saimon la isa lovula e Niger,e luscious loio e Sairene,e Manaen e patu te tabarale Herod e govana),me saul. ² La imala egite lotu tavu la uru mela peremula,la kalulu maroka vei mago,"hilovi poloagu e Barnabas me Saul,egira ge igo la igolula ale eau tola ti egira ge igoa." ³ mulmuli te ale egite peremu, mela kilaka,egite tau la lima gite oata tegite la valua alele, egite bahataro egite tuga.

⁴ Tio e Barnabas me Saul roromuli la kalulu maroka egira tuga gotalo e Seleucia; loio tela ba alele egite seli soio la olu le Saiprus. ⁵ La imala egite oilo la mautu uru e Salamis,egite valolo la merera te Deo oilo la luma la lotu tegite Juda. egite puli tai e jon mak mae la kiloli tegiteu.

⁶ La imala egite tuga tomi oilo la olu goio mae e Papos,egite poga isa la tahalo la gaumulila,eia isa e propet la vasigologolola loio e Juda, la isala e Bar Isus. ⁷ La tahalo la gaumulila le vikapopo me gavana,Sergius Paulus,eia isa la tahalo ale kamu mela mari,la tahalo alele baha tavu e Barnabas me Saul la vuhula eia masaga ge lolo la merera te Deo. ⁸ Alamoli e Elimas "eia gaumulimuli" (la masova la isala mae) putu gale egite. eia tovolaia viage lapu gale e gavana loio tela gauru la tautaulailo.

⁹ Alamoli e Saul,ale tola taila e Paul,eia volu mela kalulu maroka,eia matavu vagari ti eia ¹⁰ eia goio vei mago,eme e latu la hitu,eme volu mela vasigologolola ale kama kokora,eme isa la gima tela paga ale tartigi me a matata. eme kama koramuli ge maila la putu gale la gauru ale matata te uru,eme igoa?

¹¹ Male Mata somai,la lima la uru oata ti taume,emege ge mata kea,eme kati ge hililo muga la haro."oio moli vola la mavoko mela maligoma paru oata te Elimas; eia soko la polo galili la tatahi egite la valalua ge sautola la limala ge ba eia. ¹² Mulmuli te ale e gavana hilo la paga ale sibitala,eia tautaulailo, la vuhula eia karutu sele la vimarila tela uru.

¹³ Goio e Paul me tabarabarala vagoata la seli tegite oio e Papos egite gomai mae e Pega oilo e Pamphylia.e jon heletaro egite beua soio e Jerusalem. ¹⁴ E Paul me tabarabarala hari loio e perga gomai e Antiok me pisidia. oio vola le egite goilo la luma la lotu ale tela logo la ivitula egite goio pou otalo. ¹⁵ mulmuli tela giligi la viturila mela propet, egite la mulugaluga la lotu baha la merera soio tegite, mago, tabarabara gu,mae amuto tahoka isa la merera la tututola la tela valua omae, amuto veia."

¹⁶ E Paul magiri oata eia igo isa la irovilala tela limala; a vei mago, "amuto la valua e Israel eme ere ale togo la uru, loloa. ¹⁷ E Deo tela valua Israel hilovi e tatama gatou eia igo la valalua sili la giligi gite uru sele me egite pou oio la mautu e Egypt, tela lima ale vituria oata eia vituga egite sogala oio vola. ¹⁸ La leavala savulu iva eia tau eia oata vikapopo me egite oilo la kuepa..

¹⁹ Mulmuli tela imala eia igo kama kokora la mautu ivitu oilo la mautu e kanaan,eia abia gite la valalua tegato la magasa tegite mae la utu robola tegite. ²⁰ La papaga ale sibitala la leavala salatu iva savulu lima mamuga ti. mulmuli tela golgolu ale, e Deo abia gite la ilapu matatala kara mae te propet Samuel.

²¹ Goio la valalua tahi e Deo isasa e king, tio e Deo abia gite e Saul e latule kish,la tahalo ale loio la maratatila te Benjamin, eiage king la leavala savulu iva. ²² mulmuli e Deo abi lelea loio pulou la kingsip, a goio vahiliti e Devit ge guvi mae e king tegite. e Devit moli male e Deo vei mago,'eau pogati e Devit e latu le Jessi via eiage la tahalo ale oilo sele la hategu,eiage igo tomi la rova eau masaga eiage igoa.'

²³ Loio tela hili la tahalo ale e Deo abia gite Israel la tahalo la vimahuli, e Isus,puru muĺi la vei selela ale a igoa, ²⁴ Mamuga la guluvi le Isus, e jon valolo la vuluhi la vulo halaba la soio tela valua e Israel. ²⁵ La imala e Jon hagavi ti ge vikaluvu la igolula tetala, a vei mago,eme gabutala veia eau ere? eau kama eia,alamoli lolo somai, isasa loio mulmuli tegaku la vaha polo oio la vahala eau kama matata ge lulu taroa.

²⁶ Amuto tabarabara gu,giliki la hili le Abraham,me egite ale kabili tamuto ale taga sele e Deo, la merera la mahulila egite bahea somai tamiteu. ²⁷ Egite ale mou oilo e Jerusalem, egite la uru tegite kama hilo matagaga eia, ala egite vipuru la merera tegite la propet ale gigia tela logo la ivitula veia akama koramuli

²⁸ Alamoli egite kama poga isa la vuhu la mapala pileho oio tetala,egite tahi e Paelat ge bili eia. ²⁹ La imala egite vikaluvu tomi la papaga tomi ale kekesi tia ile eia,egite abi taroa loata la obu la tauvalutu me egite vitabulia oilo la ova la uati.

³⁰ Alamoli e Deo vimahuli rivu lou eia loio tela pileho. ³¹ Egite tomi ale tilimulila loio e Galili goata e Jerusalem hilo eia la logo isahari. egite la valua tomi alele igoe sibitala mae la valua la veiselela tetala soio tegite la valalua.

³² Tio ale amite veveia mutou la merera la rova e Deo vei la selela soio te tatama miteu. ³³ Eia vipuru selea miteu,e latatu giteu,ale eia vimahuli rivu lou e Isus. mae moli ale kekesi tia oilo la buku la bilau te Devit.'eme e latugu,igoe eau guvi mae e tama mutou; ³⁴ La selela ale eia vimahuli eia tela pileho la vuhula la vovola kama ge parara, e Deo meramera ti la gauru alele:'eau ge abiamu la maroka la mela vibalavala ale eau veitiale Devi.'

³⁵ Ala eia vei loua tela buku psalm,'eme kama koramuli ge piligi taro moli taume ale maroka ge hilo ale parara. ³⁶ E Davit igolu la masaga la te Deo oilo la imala tetala,me eia boru mavuta,eia tabuli tomi le tatamala la vovola rovi ale magoa ³⁷ Alamoli eia ale e Deo vimahuli rivua kama polo la gauru ale ge parara.

³⁸ Aleie eme ge rovi matagagaea, tabarabara gu,iolo moli tela tahaloaleie la valolo la ilube la iriru goio taume, ³⁹ Oio tatala moli egite tomi ale tautaulailo egite maramara loio tela rova la viturila te Moses kama kora muli ge vimaramara eme ovola.

⁴⁰ Ala eme ge mata rara tela paga ale egite propet vei tia a umala ge sibitala taume: ⁴¹ Hiloa, eme ale putu lulu, eme ge karutu mulmuli ge kokovu tio; eau igigo la igogolula oilo tela logologo taume, la igolu ale eme kama koramuli muli ge tautaulailo ovola, oio tai mae la tahalo isapolo ge vei palaea mu ovola."

⁴² La imala e Paul me barnabas tatuga ti, egite la valalua tahi egira via ge muli lou la valolo la merera ale egira vigali tia tela logo la ivitula. ⁴³ Goio la vikapopo la tela luma lotu tapasi, egite Juda me egite ale vulo halaba usu tilimuli e Paul me Barnabas, egira vigia soio tegite tutu tolea gite ge magiri tora oilo la gilogo te Deo.

⁴⁴ La logo la ivitula isa lou, hagavi la siti tomi guvi vikapopo ge lolo la merera te la uru. ⁴⁵ La imala egite Juda hilo la valua me hatavile, egite tia bara tio egite goio vikara galolo tiale Paul la merera a veia egite mera barea la.

⁴⁶ Ala moli e Paul me Barnabas vikara vagari mago,"a karamuli sele ge valolo pala la merera te Deo soio tamutou. eau hiloa mae eme sogi lelea loio taume eme hilo eme mae eme kama tartigi tela mahuli ale la tapasi la ouka,hiloa, amite ge vulo ge lagu soio tegite Gentael. ⁴⁷ La uru vikara vagaria mite,mago,'eau vimagiri ti eme mae la matagaga tegite Gentael, eme ge vahari la mahulila soio tela mautu la magasa tomi."

⁴⁸ Egite Gentael loloa maele, egite sagege me egite veitataho la merera te la uru. egite usu hilovi ti egite soio tela mahulila ale la tapasi la ouka egite tautaulailo. ⁴⁹ La merera te uru bubura tomi soio gale la mautula tomi.

⁵⁰ 50Alamoli egite Juda vahiliti egite hatavile ale la magirigiri gite matagaga me egite la valua ale ururu tela siti. egite vahiliti la magirirobola soio te Paul me Barnabas egite pigi egira sogala loiolo tela gale la mautu. ⁵¹ Alamoli e Paul me Barnabas lugu taro la magasa loio la ilo puli gira soio tegite. goio egira tuga goio la siti e ikonium. ⁵² Egite la disaipel volu mela sagegela mela kalulu maroka.

Chapter 14

¹ Tio ale oilo e ikonium e Paul me Barnabas tomi goiolo la luma la lotu tegite Juda egira valolo la valolola tegira isapolo sele egira lapu olu la gale la valua me hatavile usu sele egite e Juda me Greek tomi tautaulailo. ² Goio egite Juda ale kama vulo goio igo marapa la gabutala gite Gentael igo egite la tia tikumua gite tabarabara giteu.

³ Tio egite pou oio la ba alele la imala malau,vagogala la merera vikapopo mela vagarigari la uru,tela imala ale eia abia gite la sesele la gilogo tetala. eia igo la papaga aleie vikapopo mela irovilala mela paga la vikarutula te la lima le Paul me Barnabas. ⁴ Alamoli egite la valua me hatavile oilo la siti vilele;isahari goio tegite Juda isahari goio tegite la aposel.

⁵ Egite Gentael me egite Juda vikapopo me egite la mulugaluga tegite tovolaila via kama ge vipou tigi egite, ⁶ Alamoli la imala egite rovia maele,egite hele soio la mautu e Likaonian te Listra me Derbe mela gale la mautu tomi alele, ⁷ Oio la ba alele egite solo la valolo la merera te uru.

⁸ Oio e Listra la tahalo isa pou,la vahala mauba,eia gulugulu ti oilo la ilo le tilala,me eia kama tatuga. ⁹ La tahalo alele lolo e Paul ale valolo. e Paul goio matavu vagari ti eia a goio hiloa mae eia tahoka la tautaulailo ale ge tartigi rivu lou. ¹⁰ Tio eia goio vikara soio tetala me la golula oata sele,"eme magiri oata la vahamu."la tahalo le raga soata goio tuga polo galili tio.

¹¹ La imala egite la valua me hatavile hilo la rova ale e Paul igotia,egite goio avigia tio, oio la merera tegite Likaonia," e gite Deo guvi tahalo ti sotalo tegato." ¹² Egite tola le Barnabas e "Zeus, "e Paul e Hermes," la vuhula eia la tahalo la valolo. ¹³ E paraseo le zeus, la luma la lotu tetala logala moli la siti; eia vikapopo me egite la valalua masaga ge gutu la opa tegite.

¹⁴ Goio la imala egite la aposel,e Barnabas me Paul, egira lolo vutia,egira sile la kairobo tegira goio hari sogala tegite la valalua me hatavile, taliti soio tegite, ¹⁵ "Amuto la vala, ilava amuto igo la papaga ale mae? amite tai la tahalo moli, amite visauru moli mae amutou ele. amite valolo moli la merera soio tamutou, via ge amuto ge vulo taro la paga la magasa ge vulo tavu e Deo,ale vipou la mori,mela magasa,la mago,mela papaga tomi ale oilo vola. ¹⁶ Araura,eia piligi moli egite la valua la mautula tuga mae la masaga giteu.

¹⁷ Alamoli soloio, eia kama piligi taro molia via isa kamage,magiri la selela, oilo te alele eia igo la papaga ale tartigi me eia abia muto la hura mela haro mela ilali,a vivolu la hate muto la ilali me la sagegela." ¹⁸ Oio tai la merera aleie,e Paul me Barnabas sautola egite la valalua loio tela viabila soio tegite.

¹⁹ Tio egite jada isahari loio e Antiok me ikonium gomai ali la ilo giteu la valalua. egite goio dumu le Paul la uati lapu kalavea loilo la siti gogala,egite gabutala via eia peho ti. ²⁰ Alamoli la imala egite la disaipel magiri galilia, eia hiliti moli lotalo goilo lou la siti. galgeli mae, eia tuga soio e derbe vikapopo me Barnabas.

²¹ Egite valolo la merera te uru oilo la siti alele usu tegite guvi mae la disaipel,mulmuli egite beua soio e Listra,goio mae e Antiok. ²² Egite solo la igolula vai vagari la kalulu gite la disaipel tututolea gite ge magiri vagari oilo tela tautaulailo,egite vei mago," etato ge tiroro soilo la mautu la sagegela te Deo oilo tela iligiligi isahari."

²³ Tio egite turi isahari egite la mulugaluga oilo tela luma la lotu tomi,me egite peremu mela kilaka,egite tau egite soio te la lima la uru, ale egite tautaulailo oio tetala. ²⁴ Goio egite polo oilo e pisidia gomai mae e Pamphilia. ²⁵ La imala egite valolo la merera te uru oilo e perga,egite tuga gotalo e Attali. ²⁶ Loio tela ba alele egite seli mae soio e Antiok, la ba ale egite tau egite soio la gilogo te Deo tela igolu ale egite vipuru tia.

²⁷ La imala egite guvi oio e Antiok egite tola kapopo la lotu tomoli,egite goio vigile mulia gite la papaga tomi ale e Deo igo tia soio tegiteu,me a kope tai ti la mata soio tegite la Gentael. ²⁸ Egite pou la imala malau vikapopo me egite la disaipel.

Chapter 15

¹ La valua isahari loata e Judea gotalo e Antiok vimari egite tabarabara gite mae, mago, mae amuto kama ge vali la vovo muto tilimuli la viturila te Moses,amuto kama ge mahuli." ² La paga ale abi e Paul me Barnabas soilo la merera ale egite vipigila kabili tegiteu,tio e Paul me Barnabas,vikapopo me egite tabarabara gite kabili tegite,egite turi egite ge goata e Jerusalem ge vikapopo me egite la aposel me egite la mulugaluga ge vikara muli la tilahi alele.

³ Egite goio,la lotu baha egiteu, polo taro la mautu e poenisia me Samaria goio valoka la mahulila ale halaba egite Gentael abitia. egite vahari la sagegela uru sele soio tegite tabarabara giteu. ⁴ La imala egite gomai e Jerusalem, la lotu vikapopo me egite la aposel me egite la mulugaluga sagege robo egiteu, egite goio vigile mulia gite la papaga tomi ale e Deo igo tia soio tegiteu.

⁵ Goio la tahalo la tautaulailo isa,eia loio tegiteu e paraseo, eia magiri oata a vei mago, akoramili ge vali la vovo gite ge vikara vagaria gite ge sautola vagari la viturila te Moses." ⁶ Tio egite la aposel me egite la mulugaluga pou vikapopo ge gabutala muli la paga alele.

⁷ Egite vipigi vulola la merera mulmuli, e Pita goio magiri oata me a veia giteu mago, " tabarabara gu, eme rovia la imala isa tartigi pala e Deo igo la hilovi la kabili tamutou, veia tela haregu egiteu e Gentael ge lolo la merera la mahulila me egite ge tautaulailo. ⁸ E Deo ale rovi la tia gato, eia vei tia gite me eia abia gite la kalulu maroka,mae moliti ale eia igotia gatou. ⁹ Eia kama vilele lua kabili tegato me egiteu, la hate gite maroka mela tautaulailo.

¹⁰ Ala oilo vola ilava eme tovolai e Deo,ala eme ge tau la tauvalutu oata la holo gite la disaipel mae moli e tatama gatou bole tia ¹¹ Alamoli etato tautaulailo via e tato ge mahu tela gilogo te la uru e Isus, mae moli mae egite."

¹² Egite la valua me hatavile pou makovu la imala egite lobagele tavu e Barnabas me Paul veipala la irovilala mela paga la karutula ale e Deo viguvi tia kabili tegite Gentael loio tegiteu.

¹³ La imala egite vigia kaluvu, e James kolia, a vei mago," tabarabaragu, amuto lolo eau. ¹⁴ E Saimon vei tia muto mamuga la gilogo te Deo me eia koli egite Gentael la vuhula eia ge abi la valalua ale ge tela isala.

¹⁵ La merera tegite la propet visauru moli mae aleie, mae ale kekesi tia, ¹⁶ 'Mulmuli tela papaga aleie eau ge beurivua, me eau ge vimagiri rivu la kale te David, ale tagoro ti sotalo; eau ge tau tigia ge abirivu loua loio te ale kama kokora tio. ¹⁷ La vuhula la valalua ale piligi ge pamuli la uru, vikapopo me egite la Gentael ale eau tola le gite la isagu,' ¹⁸ Ale la rova e Deo vei tia, eia igo la papaga ale igoe etato rovia tela imala ale araura.

¹⁹ Oio te alele,la gabutala gu mae e tato umala ge igo maraparapa egite Gentael ale vulo tavu ti e Deo. ²⁰ Alamoli etato ge kekesi soio tegite ge veia gite ge ba malau taro la marapala tela puhi golo,loio tela matabulaka ale kamakora,me la maili la kalia ale egite oua ,mela kasoso, ²¹ E Moses merera ovola oilo tela siti tomi araura ti te tutubu gatou me eia gigia oilo tela luma la lotu te la logo la ivitula tomi. "

²² Eia lagu taho tegite aposel me egite ururu,vikapopo me egite la lotu tomi,he hilovi e Judas tola le barsabbas, me sailas, egira la mulugaluga la lotu, egite baha egira soio e Antiok vikapopo me Paul me Barnabas. ²³ Egite kekesi aleie: " ale loio tegite la aposel me egite ururu, me tabarabara mutou, goio tegite la Gentael tabarabara mite oio e Antiok, Siria, me Silisia: amite vei taho amuto!

²⁴ La vuhula amite loloa mae la tahalo tamite sele hiliti taro ti amite, eia kama abi isa la mera vagari la lomai tamite, eia igo marapa ti le amuto la vimarila ale igo bara la kalulu mutou, ²⁵ A tartigi oilo lou tamite, amite guvi la gabutala isa moli, amite hilovi isa la tahalo ge bahea soio tamuto vikapopo me e tabarabara mite la hate miteu e Barnabas me Paul, ²⁶ La valua ale kama vitaga la mahuli giteu tela isa la uru e Isus kraest.

²⁷ Oio vola amite ge baha e Judas me Saelas, egira ge vei louamu la papaga ale visauru moli mae ale egira ge veia oilo la merera tegira lou, ²⁸ Eia tartigi pepeho soio tela kalulu maroka me somai tamiteu, ge umala ge tatau la tikumula ale uru loata tamuto amite ge abia muto la papaga ale koramuli sele amutou: ²⁹ Amuto ge ba malau taro la papaga ale egite viabila soio tela puhi golo,la kasoso,la kalia ale oua,la mata bulakalakala ale kamakora, mae eme ge ba malau taro egite,age marasa sele taume.io la matamu ele."

³⁰ Tio egiteu ele, la imala egite bubura, egite gotalo e Antiok; ale mulmuli te ale egite vikapopo egite la vala, egite abia gite la galau ale egite kekesia. ³¹ La imala egite gigi kaluvua, egite sagege sele la vuhula ale la mera vagarila. ³² E judas me Sailas, vikapopo me egite la propet,vivagari egite taume tabarabara la merera ale ge vivagari egiteu

³³ Egite pou la imala malau bakisi oio le mulmuli, egite bahataro egite mela tia madila loio tegite tabarabara gite ale baha egiteu. ³⁴ . ³⁵ Alamoli e Paul me Barnabas pou rivu oio e Antiok, egira vimarimari valolo(tatuga vikapopo me egite ale isahario) la merera te la uru.

³⁶ Goio la logo isahari polo e Paul veiale Barnabas mago," e tala ge beurivua ge pahutu lai egite tabarabara gatou ale oio tela siti tomi ale etala valolo ti la merera te uru oio vola, ge hilo lai egite igoti mave." ³⁷ Tio e Barnabas masaga molia a goio puli tai agira e jon la isala isa e Mark. ³⁸ Alamoli e Paul gabutala via akama tartigi ge puli e Mark, la vuhula eia heletaro egira oio e Pamphilia me eia kati tilimuli egira ge solo la igolula.

³⁹ Goio la vaigotolola isa hiliti kabili tegiteu,tio egite vilele kabili tegite lou, e Barnabas puli e Mark egira seli mae soio e Cyprus. ⁴⁰ E Paul turi e saelas me eia tugatai, ale mulmuli te ale egite tabarabarala abiala la igolula oilo la gilogo te la uru. ⁴¹ Goio eia polo oilo e Syria me cilicia me eia vivagari la lotu tomoli.

Chapter 16

¹ E Paul goio tai e Derbe me listra,mata soio,la tahalo isa la isala e Timothy a oio tai la ba alele, e latu la tavile Juda isasa eia la tavile la lotu, alamoli e tamala eia la tau Greek, ² Egite e tabararala ale oio e lystra me ikonium vei tataho sesele eia, ³ Goio e Paul masaga via eia ge tilimuli eia tio a pulia goio koro la vovola la vuhula tegiteu e Juda ale oio la ba alele, egite tomi rovia via e tamala eia la tau Greek.

⁴ Tio egira tuga goilo tomi la siti tomi alele, egira abia gite la lotu la veimulila ale egite ge tilimulia, la veimulila ale egite la aposel me egite ururu ale oilo e Jerusalem kekesia, ⁵ Tio la lotu tomoli abi la vagarila oilo la tautaulailo tegite tio la giligi gite tela logo isasa kukusi uru sele.

⁶ E Paul me egite ale tilimulia tuga goilo la gale la mautu e phrygia me galatia, ale la imala la kalulu maroka mera taro egite umala ge valolo la merera oilo la gale e Asia. ⁷ La imala egite gomai hagavi e Mysia,egite masaga via ge goilo e Bithynia, alamoli la kalulu le Isus mera taro egiteu. ⁸ Tio egite polo taro e Mysia, egite gotalo la siti le Troas.

⁹ Goio e Paul mata lovi tela logo: eia hilo la tahalo isa loio e Macedonia oio magirigiri, a tatola eia me eia veiala mago," eme gomai e Mesodonia suli amiteu. " ¹⁰ La imala e Paul hilo ti la mata lovi lale, oio moli vola amite hiliti soio e Mesodonia, vitapasi la rova e Deo tola ti amite ge valolo la merera soio tegiteu.

¹¹ Amite ubi la seli loio e Troas, amite hari matata moli soio e Samothrace, goio galgeli mae amite guvi oio e Neapolis. ¹² Loio volale amite selea goio e Philipi,eia la siti le Mesodonia,eia la siti sele oilo la gale la mautu alele me la vulovulo egite maesele egite Roman tio amite pou oilo la siti ele lalogo isahari polo. ¹³ Goio la lotu lalogo la ivitula amite tuga gogala la mata la bigomu la lalu isa oio vola, amite gabutala via ale ge la ba la kilaka. amite pou otalo goio vikara soio tegite hatavile ale guvi vikapopo tio.

¹⁴ La tavile isa la isala e lydia, eia la tavile la bilaha la kulkuli ale tataroa oilo la siti e Thytira, eia lotu tavu sele e Deo, eia goio lolo amiteu, la uru goio kope la hatela me eia lobagele tavu la rova e Paul veveia, ¹⁵ La imala eia vikapopo mela luma tetala vuhi tela lalu,agoio vei tia mite, mago," mae amuto hilo eau tautaulailo sele te uru, amuto gomai pou omai la luma taku,eia ali sele la ilo miteu,

¹⁶ Toi ale sibitala la imala, ale amite goio la ba la kilaka, tio la tavile la sobe isa gau mulimuli vipoga amite, eia puli la tahalo ale mamuga eia la mavuta mulila. ¹⁷ La tavile le hari muli e Paul gomai tamite me a tatola, mago, "Egite la valua ale egite la valua la igolu te Deo ale uru oata sele. egite valolo amuto la gauru la mahuli halaba la." ¹⁸ Eia igo la igolula alele la logo isahari polo. alamoli e Paul, silaha geru ti le eia, a vulo rivu moli me a veia la kalulu ele," eau bahataro e mei tela isale Isus kraest gali loilo tetala." me a sibitala sele mai vola.

¹⁹ La imala la mulugaluga tetala hiloa mae la gauru iligo la uati oukati, egite sautola e Paul lapua soi la ba la bilaha la ilali goio la mata gite la mulugaluga. ²⁰ La imala egite puli egite soio tela tahalo la ilapumatatala,

²² Goio egite la valua hiliti tomi tavu e me Sailas; egita la tahalo la ilapumatatala la iruru sile taro la kairobo tegira goio veia gite ge kue le girua la rod. ²³ Lai imamala egite vali la kulue oata tegira,egita veia gite ge bomuli tatao egira. ²⁴ Mulimuli eia lolo la merera vagarila egite gat tausuku egite soio la kapiutu ale soil la kapiutu ale soililo me egite kisitola la vaha gira soio la mautu la obu.

²⁵ Goio la logo uru valiposa e Pol me Sailas kaka me babau la bilau soio te Deo, me egite ale oio la luma la totorobola labagela tavu egira. ²⁶ Karutu moli la malugulugu isa uru sibitala, ala la vuhu la luma la totorobola malugu; oio moli ovola la mata tomi kope, me la seni lube taro egite tomi.

²⁷ La tahalo la bomuli la luma la totorobola hagolo loio la mavutala me eia hilo la mamata la totorobola kope, eia abi la viso tetala veage bili sekea, la vuhula eia gabutala egite tomi oilo la luma la totorobola heleti. ²⁸ Alamoli e Pol tola oata tela, vei mago, male amite tomi oioe."

²⁹ La tahalo la bomuli la luma la totorobola tola la matagata me eia hari soilo, la vovola pariri tela tilaga, eia boru otalo la lagu le Pol me Sailas, ³⁰ me eia puli egira sogala me tai mago, "Amula ururu, Eau ge igo mave ge mahuli?" ³¹ Egira veiala mago, "Tautaulailo oie te Uru e Isus, eme ge mahuli, eme vikapopo la luma taume."

³² Egira vigia la merera te Uru soio tetala, vikapopo egita tomi oilo la luma tetala. ³³ Mulimuli la taholo la bomuli la luma la totorobola puli egira laloga alele vui vei la kakali gira, eia vikapopo me egite tomi oilo la luma tetala oio moli ovola vuhi. ³⁴ Mulimuli eia puli e Pol me Sailas soata la luma tetala me eia raraga la ilali lolagu tegira, eia sagege sesele vikapopo egite ale oilo la luma tetala, mae iea tautaulailo ti te Deo.

³⁵ Tio la imamala la paga mamaga, la tahalo la ilapu matatala baha la merera soio tegite gad, vei mago, "Piligi egite ge tuga." ³⁶ La tahalo la bomuli la luma la totorobo veia le Pol, mago, "La tahalo la ilapumatatala bahati la merera somai taku veage amuto ge tuga. Oio moli ovola gogala, tuga oilo la tia madidila."

³⁷ Alamoli e Pol veia gite mago, "Egite kueti amila oio gite la valalua la iruru ouka, amila tau Rom tai--me alamoli egite pigi amila soilo la luma la totorobola. Ila igoe egite masaga ge bahataro kokovu moil amila sogala? Ouka! Egite, lou ge gomai ge vituga amila sogala." ³⁸ Egite gad vahari la merera soio tegite la valua la ilapumatatala,la imamala egite loloa mae e Pol me Sailas tau Rom tai, egite taga. ³⁹ Egite la valua la ilapumatatala gomai mera gogo soio tegira goio egite puli egira sogala, tai egira ge gogala malau la siti.

⁴⁰ Ala e Pol me Sailas gogala la luma la totorobola me egira goio la luma te Lidia. La imamala e Pol me Sailas hilo e atamalemalela, egira tutu tola egite mulimuli egira tuga sogala la siti.

Chapter 17

¹ La imamala egite polo taro la siti e Amfipolis me Apolonia, egite goio guvi la siti le Tesalonika, la baha alele la luma la lotu tegite Jius. ² La vulovulo gite mae te Pol, ala eia goio tegite, me la logo la Sabat itolu eia pigi la gabutala vikapopo egite loio la merera.

³ Eia goio kope la buku la merera me eia lubea gite la masovala mae a tartigi te Kraes ge gabu la iligi me age iliti rivu loio tela pileleo. Eia vei mago, "E Isus ale Eau valoloa soio tamuto eia e Kraes," ⁴ Egite jius isahari la tia gite vulo me egite goio vikapopo e Pol me Sailas, valalua ale lotu oio Grik usu, me egite hatavivile ale mugamuga isahari.

⁵ Alamoli egite Jius ale kama tautaulailo, egite hateka bara sesele, egite puli la valalua la iruru loio la baha la maket, tola vikapopo la valalua usu, egite vailiti la siti tali marapa. Egite vikara bara la luma te Jeison, egite masaga ge puli e Pol me Sailas sogala tegite la valalua. ⁶ Alamoli la imamala egite kati boga egira lapu kararave e Jeison me tabarabarala isahhari soio la lagu gite la mulugaluga la siti, tatola mago, "Egite la valua ale vulo pepe la maututula sotalo male gomai tie. ⁷ Egite la valalua ale e Jeison kaka tavu egite kama tlimuli la totorobo la te Sisa; egite veia e king isa lou i oio e --- Isus."

⁸ Egite la valalua me la mulugaluga la siti kama pou tigi la imamala egite lolo tomi la merera alele. ⁹ Alamoli egite la mulugaluga veiale Jason me egite tomi ge pigi la vati ge totorobo egite, goio egite pitaro egita tuga.

¹⁰ Tela logo alele e tabarabarale Pol me Sailas bahataro egira soio e Berea. La imamala egira guvi la baha alele, egira goilo la luma la lotu tegite Jius. ¹¹ La valalua ale taritigi pepeho tavue egite ale oio e Tesalonika, egite abi la merera vikapopo la iraragi la gabutala, egite pigi volu volo la merera vaka usu ge hilo la mererale ge sesele. ¹² Oio vola le egite usu tautaulailo, vikapopo egite Grik ale vailitiliti la tia isahari hatavivile usu hatamamale.

¹³ Alamoli egite Jius le Tesalonika rovia mae e Pol valolo la merera te Deo oio e Berea, egite goio vailiti la tia gite la valalua me la tia gite ka tarigi. ¹⁴ Goio oio moli ovola, e tabarabara le Pol baea ge goio la mago, alamoli e Sailas me Timoti pou rivu. ¹⁵ Egite ale vitatuga e Pol pulia soio la baha malau soio la siti le Atens. La imamala egite hele taro e Pol oio, egite sova la merera soio te Sailas me Timoti ge gomai harari te Pol.

¹⁶ La imamala e Pol vetatali egira oio e Atens, la kalulula oilo hiliti lava eia hilo la site volu la puhi golo. ¹⁷ Ala eia viputu muli la merera oio la luma la lotu vikapopo egite Jius me egite ale lotu tavu e Deo, oio tai oa baha la maket vikapopo egite ale popou oiovola.

¹⁸ Alamoli egite Epicerien me Sotic la valua la mari pogea, Isahari vei mago,"Ale la tahalo mera babeta ale vevei lava?" Egite ale loio vei mago, "Eia soge tegite ale tatola egite la valua ge tilimuli e deo sapolopolo, "la vuhula eia vei palapala la merera te Isus me la hiliti rivula.

¹⁹ Egite abi e Pol puli eia soio te Ariopagus, egite vei mago, "Akoramuli amite ge rovi la virmari alaba eme veveiae? ²⁰ Eme vari isahari la merera ale sapolo somai la gavusa mite. Ala, amite masaga ge rovi la masova la merera alele." ²¹ (Iloa egite tomi Atens me egite ale sapolopolo popou oio ka tela paga isasa lou alamoli la egite masaga ge lolo me vigagia la papaga ale halabalaba.)

²² Tio e Pol magiri kabili tegite Areopagus me avei mago, "Amuto la valalua le Atens, Eau hiloa mae amuto tilimuli sesele la viturila tele la lotu oio la gauru tomi. ²³ La imamala Eau tuga soio me Eau matamuli la papaga amuto amuto lotu tatavua, Eau hilovuti la ilago oilo la poro tautaulailo tabu, "Soio te Deo la irovila ouka. "Telava mae amuto mukupile la ilotu tamuto, alele Eau vei palea amuto.

²⁴ Deo ale vipou la maututula me la papaga tomi oilo vola, mae eia la Uru la mautu la sagegela me la magasa, eia kama momou oilo la luma la lotu tigila la lima. ²⁵ Loio tai alele la valalua isa kama kolikoli eia la lima gite, mae eia masaga isa la paga, loio la papaga tomi eia lou abia gato la mahuli me la lolovi.

²⁶ Loio tela tahalo isa eia viguvia la valalua tomi oata la mautu la magasa ge mahuli, tela gabutala muli la logo logo eia turiti agite me la mahuli gite ge tabaha.

²⁷ Ala egite tai pamuli e Deo me egite sesele ge gabu muli la gauru ale goio tetala me egite ge pogea. Alamoli eia kama malau loio tegato isasa.

²⁸ Loio tetala etato mahuli, etato igogolu me etato lapu la lolovi, mae moli la kilekesi la vigile mulila vei mago, Ala etato tai la hilila; ²⁹ Oiole, mae etato la Deo mae la gol, la silva o la vati--la tataro guvi mae la puigolo me loio la gubutalala tela tahalo.

³⁰ Oio vola e Deo mata taro la imamala la gabutala bubula, alamoli igoe eia mere vagari soio la valalua la babaha tomi ge vulo. ³¹ La vuhula eia turi ti la logo ale eia ge lapu matata la maututula oio matgagala oio te la tahalo eia turi. E Deo vahiloti agato tomi la valalua mae eia vailitia loio te la pileleo."

³² Igoe egite la valalua le Atens lolo la hiliti rivu la pileleo, isahari tegite mera gile e Pol; alamoli egite isahari vei mago, "Amite ge lolo lou soio taume tela merera alele." ³³ Mulimuli ele, e Pol hele taro egite. ³⁴ Alamoli la valalua isahari tilimulia me egite tauttaulailo, vikapopo e Daionsius le Ariopagait, la tavile isa la isala e Damaris, me egite isahari lou.

Chapter 18

¹ Mulimuli tela papaga alele e Pol hele taro e Atens me eia goio e Korint. ² Oio volale eia poga isa la tau Jius la isala e Akuila, la tahalo la mautu le Pontus, eia solo guguvi loio e Itali vikapopo e rutula e Prisila, la vuhula e Klaodius vikara vagari soio tegite tomi e Jius ge hele taro e Rom. E Pol goio tegiteu, ³ Me la vuhula eia igogolu la igogolu mae egite igoa, eia pou vikapopo egite me eia igogolu, egit3 la silai la tent la igogolu tegite.

⁴ Ala e Pol vugagia oilo la luma lotu la logologo la Sabat, eia tovolalia ge lapu la tia gite Jius me Grik. ⁵ Goio la imamala e Sailas me Timoti goio e Mesedonia, e Pol abi tomi la imamala tetala soio tela merera, veveiagite Jius mae e Isus eia e Kraes. ⁶ Alamoli egite Jius mera roboa me egite vikara bareala, e Pol kai taro la kilai robo tetala me eia veia gite mago,"La kasoso muto ge tuvu loata tamuto lou; Eau maramara. Sokoa igoe Eau ge goio tegite Gentael.

⁷ Goio eia hele taro la baha alele me eia tuga soio la luma te Titus Jastus, la tahola la lotu tavu e Deo. La luma tetala agagavi soio tela luma la lotu. ⁸ E Krispus, la mulugaluga la luma la lotu, tautaulailo te Uru, vikapopo egite tomomoli ale popou oio la luma tetala; me egite Korint usu ale lolo la merera alele tautaulailo me egite vuhi.

⁹ La Uru veia le Pol tela logo la matalovila, "Umala tetaga, eme vigia moli umala makokovu. ¹⁰ Eau ge vikapopo le eme, me isa kage tovolalua ge igo barame. Eau tahola usu la valalua oio la siti aleie; ¹¹ E Pol momou oiole la leavala isasa la taio ivolo, vimari la merera te Deo kabili tegite.

¹² Alamoli la imamala e Galio guvi mae e gavana te Akaia, egite Jius vailiti la gabutala isa moli ge magiri robo e Pol me egite pulia soio la muli la ilapumatatala; ¹³ egite vei mago, "La tahalo alele alali la ilo gite la valalua ge lotu tavu e Deo aka tilimuli la viturimulila."

¹⁴ La imamala e Pol veiage vikara, e Galiio veia gite Jius,m"Amuto e Jius, mae sesele a la paga la iruru me la bilili, age tartigi sesele ge magiri vikapopo amuto. ¹⁵ Alamoli la tilalai ale a tilimuli la merera me la isa me la vituturimulila, amouto lou ge matatea. Eau ka gabutatala ge guvi mae la tahalo la ilapumatatala aleie.

¹⁶ E Galio veia gite ge hele taro la pulolou la ilapumatatala. ¹⁷ Goio egite tomi sautola e Sostenes, la mulugaluga la lotu, egite kuea olagu la muli la polou matatala. Alamoli e Galio kama mamata la rova egite igoa.

¹⁸ E Pol, mulimuli pou oio logo isahari, tuga taro egite tabarabarala seli soio e Siria vikapopo e Prisila me Akuila. Mamuga eia hele taro la baha le sipi, Censrea, eia sisi taroti la ivula telava eia vikara matagaga tia eia ge igoa. ¹⁹ La imamala egite gomai e Efeses, e Pol hele taro e Prisila me Akuila oio, alamoli eia lou goilo la luma la lotu eia vigia vakapopo eigite Jius.

²⁰ La imamala egite tai e Pol ge pou lou bakisi, eia ka masaga. ²¹ Alamoli eia hele taro egite, eia vei mago, "Eau ge beurivu tavu amouto mae a la masasagala te Deo." Eia goio hele taro e Efeses.

²² La imamala e Pol purusu oio Saesarea, eia goata vei balava egite me mulimuli eia goio e Entiok. ²³ Mulimuli eia pou imamala bakisi oiole, e Pol tuga goio tomi la babae Gelesia me Frigia vivagari egite disaipel tomi.

²⁴ Goio e tahalo Jius isasa la e Apolos eia loio e Alexanddra, gomai e Efeses. Eia la tahalo la merera me eia rovi sesele la merera te Uru. ²⁵ E Apolos loloti la imari te Uru. La kalulula hiliti, eia vigia me vimari tigi sesele la merera te Isue, alamoli eia rovi moli la vului te Jon. ²⁶ E Apolos soka la mera vikapopo la vagarila oio la luma la lotu. Lolo eia egira puli galea soiuo la pepe me egira vei muli la gauru te Deo ale matata.

²⁷ La imamala eia gabu vagari ge tilimuli la gauru le Akaia, egite tabarabarala tutu tatolea me egite kekesi soio tegite disaipel oilo e Akaia ge kaka tavua. La imamala eia guvi, eia koli tigi sesele egite ale tautaulailo tela gilogo.

²⁸ E Apolos magiri vagari sesele vagotalo egite Jius oio la lagu gite la valalua la piligi la merera, vailolo egite oilo la merera mae e Isus eia e Kraes

Chapter 19

¹ A goio sibitala mae la imamala e Apolos soloio e Korin,me Pol polo soio la kaontri oataeo eia goio la siti e Efeses, me eia poga isahari egite disaipel oio. ² E Pol veia gite mago, "Amuto abi la kalulu Maroka la imamala amouto tautaulailo?"

Egit veiala mago, "Ouku, amite kama lolo la merera tele kalulu Maroka."

³ E Pol vei mago, "Oilo tere lou amuto vuhi? Egite vei mago, "Loio la vului te Jon," ⁴ Goio e Pol kolia mago, "E Jon vuhi vikapopo la vululo. Eia veia gite mae amouto ge tautaulailo soio tela tahalo lotigu tegaku, ale oio te Isue."

⁵ La imamala egite la valalua lolo la merera alele, egite goio vuhi te la isa le Uru e Isue. ⁶ Goio la imamala e Pol tau limala oata tegite, la Kalulu Maroka volu tegite me egite kaka oio la merera sapolopolo me egite valolo tio. ⁷ Oilo tegite egite savulusa gete lua.

⁸ E Pol tuga goilo la luma la lotu merera vikapopo la vagarila tele taio itolu, eia vei matagaga me vailiti la tia gite tela Kingdom te Deo. ⁹ Alamoli egite Jius isahari la tia gite vagari me egite ka lolo la merera, egite soko la mera bara la Gauru ale kabili tegite la valalua. Goio e Pol hele taro egite me eia puli egite disaipel vikapopo le eia, vei matagaga gite lalogo tomi oio la luma la vimari oio e Tairanus. ¹⁰ La vimari ale sukua la leavala ilua, goio egite ale momou oilo e Aisia lolo la merera te Uru, egite tomi e jius me Grik.

¹¹ E Deo igogolu vagari sesele tela lima le Pol, ¹² A selea soio la henkasif me la kulikuli mae era pilaua eia goio te gite ale lalea la ilea kaluvu me la kalulu kokora hele taro egite.

¹³ Alamoli egite Jius isahari hililo la kalulu tatuga la baha alele. Egite tola la isale Uru e Isue egite ge tahola la vagari ge vagotalo la kalulun kokora la imamala egite ge vei mago, "Tela isale Isus ale e Pol valoloa, Eau baha tarome ge gali sogala; ¹⁴ La mulugaluga tegite Jius isa e Skiva, eia tahola e latatula ivitu igigo la papaga alele.

¹⁵ La kalulu kokora kolia gite mago,"Isus Eau rovia, e Pol Eau rovia; alamoli amuto ere?" ¹⁶ La kalulu kokora oilo tela tahalo hele taroa raga soio tegite ale hililo la kalulu me la kalulu kokora vagari egite me lima tola egite. Goio egite hari kalakala sogala la vovo gite, kasoso tomi. ¹⁷ Egite la valua tomi lolo la rere gite, egite Jius me egite Grik, ale momou oio e Efeses. Egita taga sesele, me laisa le Uru e Isus egite togoa.

¹⁸ Oio tai, usu tegite ale tautaulailo gomai ve pala la sesele la rova la papaga ale ka tariti egite igotia, ¹⁹ Usu tegite ale gaumulimuli abi vikapopo la buku tegiteu somai selua tela la mata la valalua tomi. La imamamala egite gigi olua, la papaga ale la tausen savulu lima la bautu la silva. ²⁰ Tio la merera te Uru bubura sogala la babaha tomi mela vagargarila.

²¹ Goio ePol vikaluvu la igogolu tetala oio e Efeses, eia goio igo la gabutalala oilo tela Kalulu ge polo mae soio e Masedonia me Akaia oio la tulugaluga tetala soio e Jerusalem; eia vei mago, "Mulimuli Eau goio, Eau ge hilo tai e Rom." ²² Goio e Pol baha ilua e kolia tetal soio e Macedonia, e Timoti me Erastus. Alamoli eia sesele veiage pou muga bakisi oio e Eisia

²³ Oio te la imamala alele la mareregola kama bisi oilo e Efeses me oio te la gauru. ²⁴ Goio la tahalo ale igogolu la silva isa la isala e Demerius, eia abi la silva puhi la puhi golo le Atemis,eia viguvi usu la gauru la vati tegite ale igogolu la puhi golo. ²⁵ Tio eia tola vikapopo egite la valalua ale pupuhi la puhi golo me a veia gite mago, "Tahalo uru, amuto me rovia oilo tela igogolu ale etato igolu la vati uru sesele.

²⁶ Eme hilo tai me lolo tia mae, kama oio moli e Efeses, oio tai la baba e Eisia, la tahalo e Pol hali la tia gite me eia abi rivu usu egite la valalua. Eia vei mae e deo isahari lou ka gite pui egite la lima. ²⁷ Kama oio moli la tilaga mae la vulovulo la iloto la pui golo ge ukati, la luma la lotu te deo ale atavile e Artemis tai ge guvi mae la paga bubu moli. Mulimuli la vagarigari la ge uka, la lotu tavua,"

²⁸ La imamala egite loloa maele, egite igototolo sesele me egite tola oata, vei mago, "E Atemis eia la uru te Efeses."

²⁹ La valalua tomi la siti volu vikapopo la gabutalala isa moli soio la baha ale egite vukokue ovola. Egite soutola egite ale tilimulimuli e Pol, Gaius me Aristakus, egira lolo e Masedonia.

³⁰ E Pol masage ge goilo kabili tegite la valalua alele, ala moli egite disaipal pitaroa. ³¹ Egite tai, ale igogolu oio la mautu e Eisia egite tai e taume tabara le eia baha la merera tutu tatola eia umale ge goilo la baha la vukokuela. ³² Egite la valalua isahari tatola isa la paga,me isahari tola polopolo lou isa la paga, la valalua gabili gabutatala papai, Egite usu ka rovia ilava egite vika popo.

³³ Egite la valalua isahari kabili la merera soio te Alexandra, egite Jius tutua ge golagu. Ala e Alexandra tau la lima soata kapi la are gite, eia masaga ge magiri robo egite la valalua alele. ³⁴ Alamoli la imamala egite rovi tia mae eia e tau Jius, egite la valalua tola oata la,kolu isa moli kara la haoa ilu, egite vie mago, "E Atemis eia Uru te Efeses."

³⁵ La imamala la tahalo la kilekesi la igogolu la siti vagotaloti la mereregola, eia vei mago, "AMuto la valua e Efeses, ere tamuto la valua oilo ka rovia mae la siti e Efeses saotola la lotu tavu la uru e Atemis me la pui golo ale paru loata la mori? ³⁶ Eau hiloa mae la paga alele eme kage vikara taroa, amouto makovu me umala vailiti la igo totolola ³⁷ Amoto abi la valalua ale somai la ilapu matata la iruru mai moli egite pakalikali oilo la luma la lotu o vikara barabara e deo tegato ale hatavile.

³⁸ Ala, maemoli e Demetrius me egite la valua la pului la puigolo vikapopo le eia vaubi la merera soio tegite isasa, la vulovulo la mulugaluga le gavman oio. Akora egite ge vaubila la merera. ³⁹ Alamoli mae amuto pamumuli lou la iruru isahari lou, isoge amuto ge vimatatea oio la imamala la vikapopo. ⁴⁰ Tela baha alele amite gabubarea mae egite ge ubi la merera soio tamite tela vikokuela igoe. La vuhula pou barabarale ouka, me amite kama karamuli ge tau tigia.

Chapter 20

¹ Mulimuli la vaubi la merera kaluvu, e Pol tola vikapopo egite disaipel me eia vei vagaria gite, eia vei balava egite goio ele taro egite soio e Masedonia. ² La imamamla eia goio la babaha alele me eia vei vagaria gite la merera, eia goio e Gris. ³ Mulimuli eia puo la taio itolu oio, egite Jius viguvi la gabutatalala veiage igo la iruru soio tetala la imamala eia veia ge goio e Siria, goio eia vulo la gabutalala ge beu rivua soio Mesodnia.

⁴ Vikapopo le eia kara e Eisia e latule pihus le Berea; Aristakeus me Sekundus, egira loio Tesalonia egira tautaulailo; Gaius le Debe; Timoti; me Taitsikus me Trofimus egira loio Eisia. ⁵ Alamoli egite la valalua ale muga soio me egite vetatali amite oio e Traos. ⁶ Amite sae sipi loio Filipai mulimuli lalogo la bereti laist ouka ovola, mulimuli lalogo ilima amite goio tegite oio e Traos. Oiole amite pou lalogo ivitu.

⁷ Oio la silokoloko la vika, la imamala amite vikapopo ge tovi la bereti, e Pol vigia soio tegite ale tautaulailo. Eia gabutala ge tuga lalogo ale mulimuli, ala eia vigia moli lalogo kara posa. ⁸ La lamu usu oata la rum oio la baha la vikapopopa.

⁹ La maure laba isa popou oio la vidua la isala e Utikas, eia gabu la matatulula uru. La imamala e Pol vigia malau, la maure alaba le, solo mavuta, eia boru loata la rum vaitolula me egite veige bolea mae eia peoti. ¹⁰ Goio e Pol gotalo, mavuta loata tetala, me eia boleitia. mulimuli eia ge veiala, "Amuto umala gubutala papai, eia ge mauli lou."

¹¹ Goio eia goata lou la rum tovi la bareti me egite alia. Mulimuli eia vigia tegite la baha malau kara la aro porosile, eia ele taro egite. ¹² Egite puli rivu e giliki bisi mauli ele soata me egite gabu tatao sesele.

¹³ Amite lou tuga mamuga te Pol oio te sipi me amite seli soio e Asos, oio la baha alele amite tau la gabutatala veiage tau e Pol oio te sipi. Ale larova eia lou masaga ge igoa, telava eia gabutala ge polo oio magasa. ¹⁴ La imamala eia poga amite oio Asos, amite visaea te sipi me amite polo soio Mitaelin.

¹⁵ Goio amite seli loiole guvi lalogo isa mulimuli loio la bali la holu e Saios. Lalogo isa lotiguo amite polo mae soio la holu e Samos, lalogo isalou mulimulio amite guvi oio la siti e Maeltus. ¹⁶ E Pol gabutala ge seli mai soio e Efeses, ala eia kamage pou bubu moli oio e Eisia; ala eia igo harari ge goio Jerusalem te lalogo e Pentekos, mae moli age taritigi tetala.

¹⁷ Loio e Maeltus eia baha isahari egite la valalua soio e Efeses me eia bahatavu egite ururu la luma la lotu. ¹⁸ La imamala egite gomia tetala, eia veiagite mago, "Amuto lou rovia, loio la silokolokola mae Eau toa oio e Eisia, maimoli Eau tau la imamala uru vikapopo amutou. ¹⁹ Eau soloio tilimuli la tahalo Uru vikapopo la gabutatala lotalo sesele me vikapopo la masali, me la pulou barala ale guvi tegaku telava egite Jius gabutala ge bili eau. ²⁰ Eme rovia mae Eau kama makokovu tela vei palea muto la papaga ale tarigi, me mae Eau vimari amuto oio la matagite la valalua me loio la luma isa soio la luma isa lou. ²¹ Vei palapal soio tegite Jius me Grik la vulovulo la vulo soio te Deo me tautaulailo soio te Uru e Isus.

²² Mamata Eau goio Jerusalem, la Kalulu vigagia la tiagu, kama rovia lava ge guvi tegaku oio, ²³ Alamoli la Kalulu Maroka vei palaeagu soio la siti tomomoli mae la kilisilisi me la tikukumula vetatali eau. ²⁴ Alamoli Eau kama gabutala la mauligu uru loata tegaku lou, mae moli Eau vikaluvu la irari me polo pepe la igogolu mae Eau abia loio te Uru e Isus, ge veipalapala la merea te la gilogo te Deo.

²⁵ Mamata, Eau rovia mae kabili tamuto, ale Eau vagogalagala la merera kingdom, katige ilo lou la lagugu. ²⁶ Mai moli Eau veipalati amuto igoe, mae Eau ka isa la vigia la kasoso muto la,valua isasa. ²⁷ Alamoli Eau kama sautola rivu la viepala la gabutalala te Deo soio tamuto.

²⁸ Ala matarara soio tamuto lou, me soio tegite la valalua ale la kalulu Maroka abitia muto ge totoro tegite. Matarara ge vikipitola la valalua la lotu te Deo, ale eia loto rivu egite la kasosola. ²⁹ Eau rovia mae mulimuli Eau ge tuga, egite la paia ale hatemamasi ge gomai tamuto me egite kama ge itaro isasa amuto. ³⁰ Eau rovia mae kabili tamuto egite la valua isahari ge gomai ge vulo la merera sesele ge lapu taro egite disaipel ge tilimuli egite.

³¹ Ala amuto matarara, Gabutala mulia mae la leavala itolu Eau kama maila la veimulitigia amuto tomi la merera vikapopo la masaligu la logo me la haro. ³² Igoe Eau tau amuto soio tela lima le Deo me la merera tela gilogo, ale ge vikusi amuto soata me ge abiamuto la pulou tigila ale mulimuli soio tamuto ale marokati.

³³ Eau kama sesele masaga la silva, la gol me la kairobo tegite la valua isasa.

³⁴ Amuto lou larova eau masagea me larova egite ale vikapopo eau masagea.

³⁵ Oio tomi la papaga alele Eau guvi mae la milatalata amuto ge iloa ge gabutala muli la merera te Uru e Isus, la merera eia lou vevia: A taritigi pepeo ge viabi loio te la ilaba.'''

³⁶ Mulimuli eia pigi la merera mae, eia toto tulu otalo me eia kaka tegiteu tomi. ³⁷ La tilali loio la baha tomi me egite soutola te Pol me egite piua. ³⁸ Egite gogo seselea telarova eia veitiagite, mae egite kati ge ilo lou la lagula. Goio egite tuga vikapopo eia soio te sipi.

Chapter 21

¹ La imamala amite tuga taro egite amite seli tio, amite sele soio la siti e Kos, me lalogo mulimuli amite goio la siti e Rods,nmulimuli ovola amite goio e Patara.

² La imamala amite poga e sipi ale goio e Foenisia, amite sae soata goio seli tio.

³ Mulimuli amite ilo moli e Saiprus, loio la pepe le boti e meru, amite seli soio Siria me amite poru oio e Taia, oiole e sipi vipurusu isahari la papaga. ⁴ Mulimuli amite poga egite disaipel, amite pou oio lalogo ivitu. Loio te la Kalulu egite tutu tola e Pol umala ge goio e Jerusalem.

⁵ La imamala la logo la pololou oio kaluvu, amite tuga polo soio la baha isasa, goio egite tomi me e ruturutu gite me e latatu gite, vahari amite sogala la siti. Goio amite toto tulu otalo la parava, kaka, ⁶ me amite tataro egite isasa. Goio amite sae te sipi,me amite beu rivua soio la mautu.

⁷ La imamala amite vikaluvu la tulugaluga loio e Taia,,amite guvi oio e Polemais. Oio le amite vei tatao egite tabarabara mite me amite pou oio la logo isasa. ⁸ La logo isa mulimuli amite tuga soio e Kaesarea. Amite goio la luma te Pilip, eia e evengelis, eia isa tegite la tahalo ivitu, amite pou vikapopo eia. ⁹ La tahalo aleie taola ivaha e latula ale hatavivile souka taulai egita vagogalgala la merera te Uru.

¹⁰ Amite pou oio lalogo isahari, la tahalo Judea eia isa profet loio tatuga somai la isala e Agabus. ¹¹ Eia gomai tamite abitaro la kilisilisi la kairobo te Pol. Eia kisi la vahala me la limala goio eia vei mago, "La kalulu Maroka veia, Egite Jius ale oilo e Jerusalem ge kisitola la tahalo la kilisilisi la kairobe tela maleie, me egite ge tau eia soio te la lima gite Gentails.'''

¹² La imamala amite loloa maie, amite me egite la valalua ale momou la mautu alele vei sukuale Pol umala ge goio e Jerusalem. ¹³ Goio e Pol vibaolia gite mago, "Amuto igiglo lavale, taitali ge igo gori la tiagu? Eau raragi,,ka tela kisitola moli, tela pileo tai oilo e Jerusalem tela isale Uru e Isus."

¹⁴ Alamoli e Pol kama koramuli ge lolo amite, amite pou makovu moli me goio amite vei mago, "Maimoli la masasagala te Uru ge guvi."

¹⁵ Mulimuli la logo alele, amite abi la beki tamite me amite goata e Jerusalem. ¹⁶ Egite disaipel isahari tai ale loio e Kaeseria tuga vikapopo amite. Egite puli vikapopo egite la tahalo isa la isala e Mnason, eia loio e Saiprus, pala eia e disaipel,,ale amite mou vikapopo.

¹⁷ La imamala amite guvi oio e Jerusalem, egite tabarabara mite sagege sesele kaka tavu amite. ¹⁸ La logo mulimuli e Pol tuga vikapopo amite soio te Jeims, me agite ururu oio tomi. ¹⁹ La imamala eia kavukoki agite, eia vipala gite tomi isasa la papaga ale e Deo igotia kabili tegite Gentaels oio la tilola tetala.

²⁰ La imamala egite loloa, egite vaisale e Deo, me egite veiala mago, "Eme iloa, tabaragu, la tausen irivati tautaulailo ti kabili tegite Jius. Egite tomi tauti la gabutatalala uru ge sautola la tuturimulila. ²¹ Egaite veipala tiagite emei, mae eme vimari egite tomi e Jius ale momou kabili tegite Gentaels ge hele taro e Moses, maie eme veia gite kama ge koro la vovo gite bisis atamalele, me egite kama ge tilimuli la vulovulo gite ururu pala.

²² Etato ge igo lava? Egite lolotia mae eme guviti omai. ²³ Ala igo lava amite veveiamu. Amite tahola ivaha la valua ale vikara matagagati. ²⁴ Abi egite la valua alele me vimaroka eme lou vikapopo egite, loto agite la rovarova tegite, mae egite ge sisi taro la gama gite. Mae egite tomi ge rovia mae la merera tomi eme veitia gite aka sesele. Egite lolovulai mae eme tai tilimulimuli la tuturimulila.

²⁵ Ala tilimuli la gabutata gite Gentails ale tautaulailo, amite kekesi me abia gite la merera mae egite umala ge abi la papaga ale abitia gite la puigolo, loio la kasoso, loio larova eme ilovitia ka." ²⁶ Mulimuli e Pol puli egite la tahaloalo ale, me la logo mulimuli eia vimaroka eia, lou vikapopo egite. Mulimuli egite goilo la,luma la lotu, vei pala erese la imamala la logo la vimarokala ge sibitala me la vabila ge abiagite isasa.

²⁷ La imamala la logo ivitu ge agagavi ge kaluvu, egite Jius ale loio e Eisia, iloti e Pol oilo la luma la lotu, vailiti la tia gite la valalua tomi me egite tau la lima gite oata tetala. ²⁸ Egite tatola mago, "Valalua Israel, la valua tomi oio la babaha tomi la mererea ale magiri robo la valalua, la tuturimulila, me la mautu aleie. Loio tai ovola, eia puli tai egite Grik soilo la luma la lotu me eia igobarati la ba tabou. ²⁹ Ala mamugati egite ilo Trofimus la tahalo e Efesia vikapopo le eia oilo la siti, me egite gabutala e Pol pulia soilo la luma la lotu.

³⁰ Egite la valua la siti sagege, me egite hari vikapopo sautola te Pol. Egite lapu kararavea sogala la luma la lotu, me la mata tomi kapi loio moli ovola. ³¹ La imamala egite veage bilia, la merera sibitala te la mulugaluga te cepten la totorobola mae la valalua Jerusalem la mareregola uru sesele.

³² Loio moli ovola eai puli egite soldia me la mulugaluga tomi hari sotalo tegite la voluvolu la valalua. La imamala egite la valalua ilo la mulugaluga tegite soldia ale soatata vikapopo egite soldia, egite maila la kulue le Pol. ³³ mulimuli la mulugaluga tegite soldia ale soata goio sautola e Pol, me eia vei sukuala ge sikitolea ilua la cein. Goio eia taia mae ale ere me eia igo lava.

³⁴ Egite isahari kabili tegite tatola isa la meremera me egite isahari lou tola polopolo la merera sapolo. Goio la mulugaluga le soldia kama vei isa la merera telava la mareregola, eia tau la merera soio te Pol egite ge pulia soio la luma la totorobola, ³⁵ La imamala eia goio la leta, egite soldia pulia lavuhula egite la voluvolu la valalua la mererego.

³⁶ Goio la voluvolu moli la valalua tilimulia lotigu tola susuku moli oata, "Puli galea!"

³⁷ La imamala egite puli e Pol soilo la luma la totorobola, eia veiale la mulugaluga tegite soldia mago, "Eau karamuli ge veiamu isa merera?"

La mulugaluga tai mago, "Eme vikarakara tai e Grik? ³⁸ Eme kama lou e tau Egip ale sosoko la vikokuela la logo ale tuga tio me eme muga tavu egite la valalua la tausen ivaha ale 'Bilibili; soio la kuepa? ³⁹ E Pol vei mago, "Eau e tau Jiu, loio la siti le Tasus oilo e Silisia, Eau la tahalo la siti ale sapolo. Eau kaka tavume, abiagu la imamala ge vigia soio tegita la valalua." ⁴⁰ La imamala la mulugaluga le soldia abiala la muli, e Pol magiri oio la leta me eia veipala vikapopo la limala soio tegite la valalua, La imamala la tasi makovu sesele, eia vigia soio tegite la vigiale Hibru. Eia vei mago,

Chapter 22

¹ Tabarabaragu me tatamagu, amuto lolo la merera taku eau ge vagogalea soio tegite ale ubi le eau la merera." ² La imala la valua me hatavile lolo e Pol veveia gite la merera e Hibrew, Egite pou makovu tio. eia vei mago.

³ Eau la tau Juda, e tila taposa eau oio la mautu la parao e Tases te Cilicia, Eau vimari omai la mautu la parao lotalo la vaha le Gamaliel. Egite vimari eau ge tilimuli tomi la viturila te tatama gatou.Ala eau tilimuli e God mae moli amuto tomi tilimulia igoe. ⁴ Eau bili egite la valua tela uru,eau sautola egite la valua me hatavile usu tau egite te la luma la totorobo, ⁵ Egite la gama gite paraseo me egite ururu ge veipalaea, Eau abi la galau loio tegite te tabarabara gato oilo e Damascus, viage goio ge sautola egite ale tilimuli la gauru alele ge gomai e Jerusalem ge abia gite la iligiligi.

⁶ La imala isa eau tatuga la gauru hagaviti soio e Damascus, te la haro buruko igo hari sele la matagaga isauru paga tavu eau loata la ilo lalage. ⁷ Eau boru sotalo la magasa goio eau lolo la golu la tahalo isa tola eau loata la ilolalage mago ,Sol, Sol La vuhula ilava eme igo barabara eau?' ⁸ Eau koli la merera tetala mago, Eme ere, Uru? Eia goio veiagu mago, Eau e Isus le Naseret,ale eme igo barabarea.'

⁹ Me egiteu ale vikapopo mele eau hilo la matagaga le, Ala moli egite kama rovi matagaga la golu ale meramera somai taku. ¹⁰ Eau veimago,'Eau ge igo la rova, Uru?' La uru veiagu mago, Emege hiliti goilo e Damascus,'oio volale la tahalo isage veiamu la rova eme ge igoa.' ¹¹ Eau kati koramuli ge matalou la vuhula la maga la matagaga le igo la matagu maligoma, ala egite ale vikapopo me eau sautola la limagu, me egite ba eau soio e Damascus.

¹² Oio tela ba alele la tahalo isa gomai hilo eau isala e Ananias, Eia la tahalo tela uru me eia tilimuli tomi la viturila te uru me eia la isaisa kabili tegite Juda oio tela la ba alele. ¹³ Eia gomai magiri hagavi tegaku, me eia vei mago, 'tabaragu Sol, la matamu ge kope lou,'me tela imala alele la matagu kope eau hilo eia.

¹⁴ Eia vei mago,e God te tatama gato hilovi timei ge tilimuli la masaga la tetala, me ge hilo la matatala tela uru, mege lolo la golu loio sele la harela. ¹⁵ Ala a masaga emege veipala tomia gite la valua me hatavile la rova eme hiloa ale eme loloa. ¹⁶ Ala eme poutali la rova? hiliti,emege vuhi, tola tavu la isala me eiage abi lele tomi la iruru tame,'

¹⁷ Mulmuli eau beua soio e Jerusalem, Goio la imala isa eau goio kaka oio la luma la lotu, eau goio hilo isa la paga mae la matalovila. ¹⁸ Eau hilo eia veiagu mago,'igoharari eme heletaro e Jerusalem eme tuga, la vuhula egite kama ge tautaulailo tela rova eau igo tia soio tame.'

¹⁹ Alamoli eau vei mago, Uru, Egite lou rovia eau tau egite la valua me hatavile te la luma la totorobo, kue egite ale tautaulailo oiolo taume oilo tela luma la lotu tomi. ²⁰ Eau vikapopo me gite la imala la kasoso la tahalo la igolu taume pagele , eau magiri vikapopo me giteu me eau baumuli la kairobola tegite ale bili eia.' ²¹ Alamoli la uru veiagu mago ,'Eme tuga la vuhula eau ge bahame soio tela valua me hatavile ale sobali.""

²² La valua me hatavile lolo eia ale valolo goio la imala eia vei alele, Egite goio kahareala veiala mago, "vitapasi la mahuli la tahalo ale otalo la mautu la magasa, Akama tartigi age mahuli moli." ²³ La imala egite kaharare,egite abila magasa mela kairobo tegite pigia soata la ba, ²⁴ Goio la mulugaluga tegite la valua la vaubi veia gite valua tetala puli e Pol soilo tela ba tegite. A goio veia gite ge kuela la kada ge tahia la vuhula ilava egite kaharareala.

²⁵ La imala egite kisitola e Pol la mota,E Pol goio veia la tahalo la vaubi ale magi la balila mago, La viturila via ge kue isa la tau Rom mae a souka ge magiri tela ilapu matatala ea?" ²⁶ La imala la tahalo la vaubila loloa maele, eia goio te la muluga luga tegite veiala mago, "Eme ge igoa mave? la tahalo ale eia la tau Rom."

²⁷ Goio la mulugaluga tegite tahi e Pol mago, Eme ge veiagu, eme la tau Rom sele?" E Pol baoliala mago, asele." ²⁸ La mulugaluga tegite koliala mago, Eau pigi la gale la uati uru sele ge sibitala mae la tau Rom." E Pol veila mago, Eau tila taposa eau mae la tau Rom." ²⁹ La tahalo la vaubi ale gomai viage tahia beurivu moli tia. La mulugaluga tegite tai taga, La imala a rovitiame E Pol eia la tau Rom, lavuhula a kisitola eia.

³⁰ La logo isa polo, la mulugaluga tegite masagage rovi la seselela ilava egite Juda mera galolo ale Pol,Eia goio lube eia kaluvu a goio tola vikapopo egite la mulugalua tegite paraseo me kansel.Agoio puli e Pol gomai vipou posea kabili tegiteu.

Chapter 23

¹ E Pol ubi la matala soio tegite caonsel me eia vei mago, "Tabarabaraga, Eau mou lotalo te Deo vikapopo la tia ale tartigi karatie," ² La mulugaluga le prist e Ananias vei sukua giteu ale magiri agagavi tetala ge kapi la arela.

³ Goio e Pol veiala mago, "E Deo ge bilime, eme veige tau robo la iruru. Eme veiage tau tigi Eau loio ta tuturimulila, loiovola eme veia gite ge bili Eau, ale ka tilimuli la totorobola?

⁴ Egite ale magiri agagavi vei mago, "Ale lava eme vikara bara la mulugaluga te prist te Deo?"

⁵ E Pol vei mago, "Eau kama rovia, tabarabaragu, mae eia la mulugaluga te prist. La kilekesi vei mago, Eme umala vikara bara la muluga tamuto la valalua.

⁶ La imamala e Pol iloa mae egite la gale le caonsel isahari Sadusi me egite isahari Farisi, eia vigari oio tegite caunsel, "Tabarabaragu, Eau isa Farisi, e latule Farisi. Alamoli loio tela tautaulailo tela hiliti rivula me la pileleo mae Eau taoka la merera ubi la tiagu." ⁷ La imamala eia vie mago maio, la igototolola guvi kabili tegite Farisis me sadusi, me egite silipola la tete la valua ilua. ⁸ Egite sadusi vei mago la hiliti rivula ouka, e angelo ouka, me la kalulu ouka, alamoli egite Farisis veia la paga tomi oio

⁹ Ala la mareregol uru hiliti, me egite la valalua la kilekesi la merera isahari loio tegite Farasis magiri oata korosi robo, vei mago, "Amite kama ilo la iruru loio te la tahalo aleie. Mai la kalulu o angelo vigagia tetala age mave?" ¹⁰ La imamala la korosila uru hiliti, la mulugaluga tegite soldia taga egite souka sile kurakura e pol, ala eia veiagite soldia ge gotalo puli taroa loio kabili tegite caoncel, me egite varia soio la luma la totorobola.

¹¹ La logo ale mulimuli la Uru magiri la balila me avei mago, "Umala tataga, eme vei palapala eau oilo Jerusalem, ala eme ge vei taia gite ale oilo e Rom."

¹² La imamala la haro porosile, egite jius vailiti la gabutalala ge bili me egite volu la tia barabarala egite veia kaga ali ouka liu kara egite ge bili e pol. ¹³ Egite la tete la valua loata te savulu ivaha vailiti la gabutala la bilili alelel.

¹⁴ Egite goio te la mulugaluga tegite prist me igite ururu me egite vei mago, "Amite tau lou amite lotalo la tia barabarala, kage ali isa la paga kara amite ge bili e pol. ¹⁵ Igoe, mae, eme ge veia gite la caonsel ge veiala mulugaluga tegite soldia ge pulia sotalo taume, mae eme ge taulo la iruru tetala asesele. Loio tamite, amite raragi ge bilia mamuga age gomai.

¹⁶ Alamoli e latule hatavile le Pol lolo mae egite visigologolo la wetittatali, aka eia goio la luma la totorobola veiale pol.

¹⁷ E pol tola la mulugaluga la gale le soldia isa veala mago, " Puli la tahalo bisi soio tela mulugaluga tegite soldia, eia tahola isahari lapaga ge veiala.

¹⁸ Ala la mulugaluga tale gale le soldia puli la tahalo bisi soio la mulugaluga tegite soldia me vei mago, " E Pol amuto totoroboa tola eau soio tetela, me eia tai eau ge puli la tahalo bisi somai taume. Eia tahola isahari la merera ge veiamu.

" ¹⁹ La mulugaluga le soldia puli kokovua sogala me eia taia, "Ale lava eme masaga ge veigu?"

²⁰ La maure alaba bisi vei mago, "Egite Jius la tia gite isasa moli veage veamu ge puli e Pol sotalo tegite caonsel galigeli, mae egite ge tai la iruru te tala mave. ²¹ Alamoli umala itaro pagolo agite, telava egite la tete la valua loata te isavulu ivaha ale visigolo ge weti tatalia. Egite tau egite lotalo la tia barabarala, veia kage ali o liu kara egite ge bili e Pol. Solo sosoue egite raragi, wetatali la merera loio taume."

²² Ala la mulugaluga tegite soldia baha taro tahalo bisiele ge tuga, mulimuli eia vatetelia mago, "Umala vevei gite isasa nae eme veiagu la merera alele."

²³ Mulimuli eia tola ilia egite la mulugaluga tegite la tete le soldia me eia vei mago, "Abi la salatu ilua egite soldia raragi ge goio e Saeseria, savulu ivitu egite ale sautatola la gata. Amuto ge hiliti la mata la aro itolu tela logo." ²⁴ Eia vei tai agite ge abi la basi ale e Pol ge sae ge puli tataoa soio te gavana e Felix.

²⁵ Mulimuli eia kekesi la kilekesi maie:

²⁶ E Claudius Lisias la balavala ale uru Gavana Felix, vei tataola. ²⁷ La tahalo aleie egite Jius sautolea me bakisi egite ge bilia la imamala Eau gomai tegite vikapopo egite soldia mae eia isa tau Roman.

²⁸ Eau masaga ge rovia telava egite tau la iruru soio tetala, ala Eau pulia sotalo tela veimatatala. ²⁹ Eau rovia mae egite taua soio la iruru tela mera rivu la tuturimulila tegite, alamoli oiovola la iruru tela mera rivu la tuturimulila tegite, alamoli oiovola la iruru ale egite igoa isa kama koramuli ge taua soio la pileleo o goio la luma la totorobola. ³⁰ Goio la paga tabuli matagaga soio tegaku mae la gabutala la bilili oio tela tahalo, ala oiomoli ovola Eau baha taroa soio tetala ge vari tai la igo totolola tegite somai la lagumu. Ioge."

³¹ Ala egite soldia lolo moli la merera tegite. Egite puli e Poli la logo soio te Entipatris. ³² La logo ale mulimuli, eite soldia usu hehe taro egite ale sasae la hos ge goio vikapopo le eia me egite lou goio la luma la totorobola. ³³ La imamala egite ale oio la hos guvi oio ensaesaria egite vahari la ilago la merera soio te gavana, egite vari tai e Pol soio tetale

³⁴ La imamala e gavana gigi la ilago la merera, eia tai erese la provins e Pol loiovola. La imamala eia rovia mae e Pol loio e Silicia, ³⁵ eia vei mago, "Eme ge lolo sesele eme mae egite." Goio eia veiala ge puo oio la mulolou te gavanmen te Herod.

Chapter 24

¹ La logo ilima, mulimuli, e Ananias la mulugaluga tegite pris, egite ururu isahari, me isala e tetulus goio. Egite la valalua aleie tau la igo totolola soio te Pol mamuga te gavana. ² La imamala e Pol magiri mamuga te gavana, e tetulus soko la tau iruru soi tetala me eia veiale gavana, "Loio moli taume amite la tia madidila uru, me la laguma vahari la mulolou ale tartigi somai la mautu tegato; ³ ala vikapopo la vei tataola amite sagege la paga tomi eme igigoa, la balavala Felix.

⁴ Ala Eau kama ge sautola rivu eme, Eau tau sesele eme la vulovulomu ale tertigi ge lolo amite bakisi. ⁵ Mae amite ilo la tahalo aleie mae la pakeso me eia moli viguvi la vikokuela oio tegite Jius oio la babaha tomi. Eia isa la mulugaluga la tetele gite Nasarin ale bisi. ⁶ Eia lou tovolalai ge mukupile la golugolu la luma la lotu, ala amite sautolea.

⁷ , ⁸ La imamala eme tai rivu e Pol tela iruru tomi alele, eme ge mata mulia la merera tomi amite varia ale te eia moli. ⁹ Egite Jius tai magiri vikapopo oio la piligi la merera, vei molia mae la merera tomi asesele.

¹⁰ Alamoli la imamala e gavana turi e Pol ge vigia, e Pol vikara rivu mago, "Eau rovi sesele mae la leavala usuti eme magiri mae la tahalo la lube la iruru te la valua tomi, ala Eau sagege sesele ge veipala eaulou soio taume. ¹¹ Eme karamuli moli ge rovia mae asoka polo taro la logo savulu isa gete ilua la imamala Eau goata lotu oilo e Jerusalem. ¹² La imamala egite poga eau oio la luma la lotu, Eau kama vikara totolo vikapopo isasa, me Eau kama vailiti la tiagite la valalua, ale oio la luma la lotu, me oio la siti. ¹³ Egite kama koramuli ge vei seseleamu la merera la iruru egite pipigiagu.

¹⁴ Alamoli Eau veipala seseleamu, mae loio la vulovulo mae egite tola la tete la valua isahari, ioi tai la vulovulo alele Eau igogolu te Deo e tama gato. Eau tautaulailo oio tomi la tuturimulila me la kilekesi tegite profet. ¹⁵ Eau taola la ale, la hiliti rivula tegite ale maroka me tegite ale ka taritigi ge oio. ¹⁶ Ala vakausu Eau tuaka ge taola la gabutatala ale tartigi loio la matale Deo me egite la valalua.

¹⁷ Goio la leavala usu mulimuli Eau gomai wahari la kiloli soio la valalua taku me la viabi la vati. ¹⁸ La imamala Eau igo maio, egite Jius loio e Eisia poga eau oio la logo la abitaro la iruru oilo la luma la lotu. ¹⁹ Egite la valalua ale ge gomai ti la lagumu goititi me ge vei lava egite taola somai taku, mae egite taola isahari la merera.

²⁰ Ouka, egite lou la valua aleie ge veiti la iruru egite pogea oio taku la imamala Eau magiri la matagite caonsel le Jius, ²¹ mai moli age la paga isasa moli Eau tola kahare agite la imamala Eau magiri kabili tegite, 'Ale la merera hiliti rivula loio la pileleo moli mae Eau oio la tilovolola oio la matamu igoe'''

²² Goio e Felix, eia roviti la vulovulola alele, suku la lolo la iruru alele. Eia vei mago, "La imamala Lisias e comanda ge lotalo e Jerusalem, Eau ge tau pala la merera tamuto." ²³ Goio eia veia la mulugaluga te soldia la salatu isa mae e Pol ge pou rivu oio la luma la totorobola, Alamoli age tahola la imamala egite tabarabarala ge gomai ge hilo la eia masagea.

²⁴ Mulimuli la logo isahari, e Felix beu rivua vikapopo e rutula e Drusilla, eia loi e Jius, me eia baha tavu e pol me eia lolo la tautaulailo tetala, oio te Isus kraest. ²⁵ Alamoli la imamala e Pol vigia vikapopo eia la vulovulo la magiri matatala, sautola la tia, me la ilapumatatala ale loio, e Felix taga me eia vei mago, "Igoe moli tuga soio. La imamala Eau ge tahola la imamala mulimuli, Eau ge baha tavume."

²⁶ Oio tai la imamala alele eia gabutala mae e Pol ge abiala la wati, ala eia baha tavu bibia vigia vikapopo le eia. ²⁷ Alamoli la imamala la leavala ilua polo, posius Festus guvi mae e gavana mulimuli te Felix, Alamoli e Felix masaga la isala ge goata loio tegite Jius, ala eia tau e Pol lotalo la totorobola.

Chapter 25

¹ Goio, e Festus goilo la province,mulmuli tela logo la itolula, Eia tuga loio Sisaria goata e Jerusalem. ² Egite e hetpris vikapopo me egite la mulugaluga tegite Jews ubi la merera sio te Pol , egite totosuku e Festus. ³ Me egte tahia viage eiage abia gite isa la merera mae e Pol ge gomai e Jerusalem egite ge abiala la tikumula, me tela gauru ale egite ge bilia.

⁴ Alamoli e Festus koli la mrerera tegite mago, egte sautola e Pol oio la luma la totorobo oio e Siseria, akama ge taba eia ge beurivu loua soio ⁵ ''Eia veiagite mago,ere tamuto,'' karamuli ge goio vikapopo le amite .mae la tahalo alele ataola la iriru,tiele amuto ge kotiala.

⁶ E Festus kamati pou taba lou via la logo ge ivalu ouka savulusa, goio eia tuga gotalo e Sisaria, tio galigeli mae agio pou la pulou la lapumatatla, eia goio veia gite ge vahari e Pol soio tetala ⁷ La imamala e Pol gomai guvi, egiteu e Juda ale oio e Jerusalem gomai magiri hagavi soio tetala, egite igo isahari la merera ale tikumu sele, ale egite lou kama koramuliage poga la vuhu la merera alele, ⁸ E Pol totorobo leia la merera,aveia gite mago, ''Eau kama igo isa la iriru oio tela viturila tamuto e Juda,ouka tela luma la lotu,ouka la isa le Sisa.''

⁹ Alamoli e Festus masaga gite e Juda ge tia tigi moliala, eia goio kolila merera te Pol mago, ''Eme masaga ge goata e Jerusalem via eau ge lapu matata la papaga aleie?'' ¹⁰ E Pol vei mago, ''Eau magiri la mata le Sisa, te la ilapumatatala. Eme rovi selea eau kama igo isa la iruru soio tegite Juda.

¹¹ Alamoli mae eau igo la iruru eau ge igo suku molia kara mae eau ge peho la iruru alele, eau kama tahoka la merera ovola.alamoli la merera ale egite ubile eau kama sesele, La tahalo isa kama kora muli ge tau eau tela matala viturila.eau tahi e Sisa ge lolo la merera tegaku. ¹² Mulmuli e Festus vigia tomile egite kaonsel,eia koli la merera mago,''Eme veitia le Sisa ge lolo la merera taume, ala emege goio te Sisa.

¹³ Mulmuli tela lalogo isahari, e king Agripa me benais loio e sisaria veia ge pahutu e Festus. ¹⁴ Eia pou la logo isahari polo, e Festus abila merera la tikumula te Pol soio te king, eia veimago, ''E Felix piligi isa la tahalo la luma la totorobo omae. ¹⁵ La imamala eau oilo e Jerusalem,la mulugaluga tegite e Pris me la mulugaluga tegiteu e Juda kotia la tahalo aleie omai taku, Egite tahi la masagala tela koti viage la tahalo aleie ge bole la tikumula. ¹⁶ Eau koli rivua gite mago la veimulila te ururu le Rom kama via ge bili la tahalo, mae eia souka vagogala isahari la merera ale ge galiau robo eia.

¹⁷ Ala tela,imamala egite gomai vikapopo mele eau omae. eau kama hate tola, galigeli moli maie eau pou tela pulou la ilapumatatala, eau baha la merera tegite ge vahari la tahalole soilo, ¹⁸ La imamala egite la valua ale ubi leia la merera magiri egite kotiala, Eau gabutala mae la merera tomi ale egite ubi leia kama tikumu. ¹⁹ Alamoli egite mera isahari la merera ale tikumu oilo tela vulovulo la lotu tegite,me te la pileho le Isus, ale e Pol veia eia mahuli lou. ²⁰ Eau kama matagaga tigi la gauru ale mave ge rovi la vuhu la tikumula aleie,Me eau tahia mae eia masaga ge goio e Jerusalem ge magiri tela ilapu matatala tela papaga aleie.

²¹ Alamoli la imamala ale e Pol tahi eau ge pou oio la luma la totorobola ge poutali e Sisa ge gomai ge lapumatata eia, Eau veia gite ge sautolea oio la luma la totorobo kara mae eau ge bahataro eia soio te Sisa.'' ²² E Agripa veiale Festus, ''Eau tai masaga ge lolo la merera tela tahalo le,'' e Festus veiala mago ''Galigeli eme ge lolo la merera tetala.

²³ Galgeli mae, e Agripa me Benis goilo la ba la pougolula,egira gomai tomile egite la mulugaluga tegite Ami mela gama gite la mautu la parao. te la imamala e Festus tola, egite vahari e Pol soio tegite. ²⁴ E Festus vei mago, ''king agripa, vikapopo me la valua me hatavile ale omai vikapopo me amite, amuto ale hilo la tahalo aleie,amuto la valua me hatavile ale loio e Juda me amuto lolo la tahalo aleie mera tomi le eau oio e Jerusalem me omai taie, amuto tola eau ge igo harari la tahalo aleiege peho.

²⁵ Eau matamulia mae la tahalo aleie kama igo isa la iruru via age peho mulia, Alamoli lavuhula eia tahi tie Sisa ge koli eia, Eau gabutala ti ge baha eia soio. ²⁶ Alamoli eau kama tahoka isa la merera ale tartigi ge agoa soio te Sisa. Ale la vuhula, ale eau vahari eia somai taume, eme moli e king Agripa eau ge tahoka la papaga usu ge ago la merera tela tikumula aleie. ²⁷ La vuhula ,akamage tartigi mae eau ge bahataro isa la tahalo ale oilo la luma la totorobo maemoli eau kamage tau matagaga la vuhula iriru tetala

Chapter 26

¹ E Agripa veile Pol mago, ''emege veipala emei.'' goio e Pol vitiri la limala oata a vei mago. ² King Agripa,Eau sagege sele ge veipala eau soio taume igoe oiotai age lapumatat la merera egite Juda ubile eau. ³ La vuhula, eme rovi tataho la vulovulo giteu e Juda me la tilahi tegite. Ala eau tahime ge lolo tataho la merera taku.

⁴ La selela egite e Juda rovi taho eau tela imala eau solo hatamale laba oio tela mautu taku e Jerusalem. ⁵ Egite rovi eau araura ti ala egite lou ge veipalaea mae eau isa e paraseo, egite la tete la valua ale vagari sele oilo tela lotu tamite.

⁶ Igoe eau magiri tela ilapumatatala la vuhula eau matapoga la merera la kilisi te God ale igoa tegiteu e tamamite. ⁷ Ale la vuhula la maratatila savulusa getelua te Israel lotu lalogo la haro me la gabutala ale vagari via ge poga la paga aleie, King Agripa , ale la vuhula ale egite Juda masagage kotiagu. ⁸ Ilava amuto gabuta via e God kama koramuli ge vahiliti rivu la tahalo ale peho?

⁹ La imamala isa tugati eau gabutala ge igo usu la paga ale kama kora ge igo bara la isale Isus la tau Naseret. ¹⁰ Eau abi la merera la tututola oio te la gamagite e paraseo me eau igo la vulovulo aleie oilo e Jerusalem, eau sautola usu egite la valalua la tautaulailo tau egite soilo la luma la totorobo me eau abia gite la merera egite bili tai egite. ¹¹ Tagara usu eau igo bara egite oilo la luma la lotu me eau mera barea giteu, Eau igotolo egite ,harimuli egite goio la mautu la parao sobali.

¹² La imamala eau igo la vulovulola alele,la gama gite paraseo baha eau ge goio e Damaskus; ¹³ Eau tatuga la gauru tela haro buruko,King, eau hilo isa la matagaga loata la ilo lalage la maga la muga la pilaga la haro a paga vei eau vikapopo me egite ale amite vituga tomi le eau. ¹⁴ Amite tomi boru sotalo la magasa, eau goio lolo isa laglu mera somai taku tela merera tegite e Hibru Sol, sol, la vuhula ilava eme igo bara eau? ''Eme kama kora muli ge vagotalo eau.'

¹⁵ Eau vei mago, Uru eme ere? La tahalo uru baoliagu mago, 'Eau e Isus eme igo barabara eaue. ¹⁶ Eme hiliti magiri oata; Ale la vuhula ale eau guvi tavume, eau hilovi time ge guvi mae la tahalo la igogolula taku, emege veipala la papaga ale eme hiloa omai taku igoe me la papaga ale eauge vahililoamu mulmuli. ¹⁷ Eau ge abi rivu me kabili tela valua me hatavile me egite la valua me hatavile ale sobali eauge bahame sio tegite, ¹⁸ Ge kope la mata gite, me egite tai ge hilo la matagaga ge heletaro la maligoma,mege lake taro la vagari le Satan ge gomai te God, me God ge lube la iruru tegite,egite abi la gogolu ule eau abitia gite la valua ale eau hiloviti egite, ale egite la valua me hatavile ale marokati mela tautaulailo oilo taku.

¹⁹ Ala king Agripa,Eau kama mukupile la matalovila te la ilo lalalage.' ²⁰ Eau valolo la merera soio tela valua me hatavile via egite vulo tavu e God, eau valolo muga oio e Damaskus goio e Jerusalem me tela ba tomi e Judia goio tela valua me hatavile ale lobali. ²¹ tela la vuhula moli alele egite Juda satola eau oio tela luma la lotu viage bili eau.

²² E God koli eau kara ti igoe eau magiri kabili la valua me hatavile bulahu moli me la valua me hatavile ale tahoka la isaisa eau veia gite la papaga ale e moses me egite propet veia age guvi. ²³ Amae e christ ge gab u la iligi me age peho eia ge hiliti rivu lou tela pileho ge veipala la matagaga soio tela valua me hatavile le Juda me egte ale logala.

²⁴ La imamala e Pol meramera kaluvu, E Festus kahare oata a vei mago, ''Pol , eme pauati.' eme la tahalo la mari , igoe eme maetilou e paua.'' ²⁵ Alamoli e Pol veimago, "Eau kama paua, tahalo uru Festus eau vagogala la merera ale sesele te la paga ale uru sele isasa. ²⁶ E king lou rovi la papaga ale eau veveia, Eau rovia la paga isa kama tabuli kovu tetala, la vuhula la paga isa kama sibitala kovu leia oio tela ba isasa.

²⁷ E Pol goio tahi , ''King Agripa eme tautaulailo la merera tegite la Propet iah? Eau rovia eme tautaulailo ovola.'' ²⁸ E Agripa kali la merera te Pol, La imala moli bakisi eme via ge igo eau ge sibitala mae la tahalo tela uru?" ²⁹ E Pol vei mago eau kakati e God, la imala boto ouka malau ,kama eme moli ,egite tai ale lolo eau igoe, egite ge mae eau,alamoli la seli la luma la totorbo ge uoka."

³⁰ Goio e King magiri oata , vikapopo me Gavana, e Benis tamai, goio egite tomi ale pou vikapopo me egiteu magiri.' ³¹ La imala egite hiliti taro la luma la vikapopola, egite vei baoli loa gite mago, "La tahalo alie kama igo isa la iriru via eia ge goio la luma la totorobo ouka age peho." ³² E Agripa veiale Festus mago,Mae e Sisa kamage tahia ge gomai tela ilapu matatala,eia koramulige maramara ti."

Chapter 27

¹ La imala egite kisi la merera via amite ge abi e sipi ge goio e Itali,Egite tau e Pol vikapopo me egite la valua la karabusu isahari lotalo la lima la mulugaluga tegite Ami la isala e Julias. ² Amite sae e sipi loio e Adramitium,amite seli moli oilo goio mae la ba Asia. Amite golau la mago. E Aristakus te tesalonika te mesodonia eia tamai gomai vikapopo le amite.

³ La logo isa polo amite poru oio la mautu uru e Sidon,oio laba alele e Julius soko la puhi tigi le Pol a veiala ge goio te tabarabarala ge visuli eia. ⁴ Tela ba alele amite seli olau la mago polo galili gio la parava la olu e Siprus lavuhula la lolovi vagari. ⁵ La imala amite seli goio mae e Silisia me Pamfilia amite goio poru oio e Maira la mautu uru le Lisia. ⁶ Tela ba alele la mulugaluga tegite opisa poga e Sipi te Aleksendra aviage hari mae soio e Itali.eia goio veia mite sae soio te Sipi alele.

⁷ Amite hari kadele moli la logo usu polo amite guvi hagavi soio e Cnidus,la lolovi vagari amite kati koramuli ge polo sio la ba alele, ala amite polo kovu mae loio la mautu e krit la gale le Salmon loio. ⁸ Amite hari alamoli a tivura sele,goio amite guvi oio la mautu isa egite toila e Fea Havens, a hagavi la mautu la parao e lasea.

⁹ Amite abi la imala malau, goio la imala peremua tegite Juda polo,la mago kamakora seleti tela hirari. goio e Pol mera vagari soio tegite. ¹⁰ Mutou la gauru ale etato viage tili mulia etatoge poga la tikumula isahari ge kokovu,kama la papaga moli me Sipi, la mahuli gato tai ¹¹ Alamoli la gama gite opisa tautomi la tiala oiote la tahalo ale au e Sipi me tamale Sipi a kama tautaulailo la merera e Pol veiagite.

¹² La tilaloa le sipi kama koramuli ge totola te la imala lolovi, ala egite ale au e Sipi usu via e sipi kage poru, etato ge hari moli kara etato ge guvi oio la mautu uru e Fonix ge poutali la lovi ge kaluvu ,e Ponix eia la brisi oilo krit, a lagu mae soio tela lima gato e meru ,tela porosile la matala haro me te la lima gato e gata tela porosile la matala haro. ¹³ La imala la lovi tela lima gato e gata ge vai rorovi egite ale au e Sipi ge lapu la anka me egite ge harimuli la parava le krit.

¹⁴ Ala moli la imala kama taba la lovi isa vagari sele,egite toila e meru lolau mae la olu pati vaiti sotalo. ¹⁵ La imala e Sipi poga la mago akati koramuli ge tolosogi la lovi,e tato ge abiala la lovi la imala me etato ge pati moli. ¹⁶ Amite hari kovu loio tela olu isabisi egite toila e Kauda, kabili tela tikumula amite kisitatola e boti bisisi.

¹⁷ La imala egite lapu e boti soata, egite abi lamotala kisitola la vovo le sipi egite taga via amite souka ge kaka oata la sikalu ala egite pigi la la angka sotalo la mago me amite pati moli. ¹⁸ La lovi la hura pigi geru sele amite la logo isa polo egite soko la piligi la golgolu oata te Sipi sotalo la mago.

¹⁹ Tela vaitolu la logo egite pigi la papaga le Sipi sotalo la mago. ²⁰ La imala la matabu me la haro kama guvi matagaga somai tamite la logo isahari,la lovi mela hura pigi vulo amite,la gabutala ale via ge koli rivu amite oukati, la gauru isa moliti amitege heletaro e sipi ge tuga.

²¹ Egite kama ali la imala malau, E Pol magiri kabili tegite avei mago, "Amuto la vala, Eau veia muto ge pou oio e Krit,alamoli amuto kama lolo la merera taku etato gomaie,ala etato poga la tikumula hagavi e tato ge kokovu. ²² Ala eau abia mutou la merera aleie ge igo vagari la gabutala tamuto, la vuhula la mahulila isa kamage kovu kabili tegato,Alamoli e Sipi moli ge kovu.

²³ Tela tapasi la logo la angelo te God ale eau loio vola,eia moli eau lotu tavua egite angel tetala magiri labaligu. ²⁴ Avei mago,'Umala taga, Pol.Eme ge magiri la lagu le Sisa,me ge hiloa, E God vaihililo lemei la gilogo tetala vikapopo me la valua me hatavile ale sae tomi lemei. ²⁵ Ala tabarabaragu, amuto ge magiri vagari, Eau tautaulailo te God ala age guvi mae ale eia veitiagu. ²⁶ Alamoli etatoge hari oata la olu pati isahari."

²⁷ La logo savulusa geteva tugati,la lovi abiamite mae soio la mago le Adriatik,Te la logo uru valiposa la valua la igolu te Sipi gabua mae amite hagaviti oilo la kaitora. ²⁸ Egite abi la mota pigia sotalo la mago ge abi la malau la magasa egite abi mugea 40 mita mulmuli egite abi lou 30 mita. ²⁹ Egite taga via e Sipi soukage tubu la wuatati,ala egite pigi e angka iva olagu la maisu la Sipi,me egite kaka viage la paga ge maga harari.

³⁰ Egite la valua la igolu te Sipi pamuli la gauru ge heletaro e Sipi,ala egite tau e boti bisisi sotalola mago,egite vasigolo via ge pigi la angka sotalo la mago. ³¹ Alamoli e Pol veia la gama giteu opisa mago,"mae la valua soloata te sipi amuto kama koramuli ge koli rivu lou amutou." ³² Goio egite ami valiutu la mota le boti a pati gale

³³ La imala la paga mamagati, E Pol karasuku egite tomi ge abi bakisi la ilali.Eia veimago, "Igoe la logola savulusa geteva [14] e tato pou talia e tato kama ali eme kama ali isa la paga. ³⁴ Ala eau tahi amuto ge abi la ilali age koli amuto mahuli. la ivu la gama muto isa kamage talulu," ³⁵ La imala a vei mae, Eia abila bret a toi tartigi soio te God tela mata gite tomi. goio a tovi la bret me a soko la ilali.

³⁶ Goio egite tomi abi la vagari tela gabutala mela tia gite me egite abi la bret egite ali. ³⁷ Amite 276 la valua oilo te Sipi. ³⁸ La imala egite ali me egite vagari, egite abi la wit pigia sotalo la mago,ge igo e Sipi ge mavulaga.

³⁹ La imala la paga maga egite kati matakilala tavu la magasa,Alamoli egite hilo isa laba la parava, la gabutala gite isa moli mae etatoge lapu e Sipi soio la ba alele. ⁴⁰ Egite vali taro la mota la angka piligia sotalo la mago,me egite lubetaroa la mota la Rada vilagula seli soio la lovi me egite hari soilo la parava. ⁴¹ Egite goio e sipi hari soata la sakalu kabili la mago egite kati tuga, la mago pigi e sipi la sten la putua.

⁴² Egite Ami kisi la merera viage bili tomi egite ale karabusu isa kamage puru soilo ge hele. ⁴³ Alamoli la gama gite opisa viage suli e Pol, ala eia mukupile la gabutalala tegite,'me eia via gite ale karamuli ge puru ge raga mamuga ge puru soilo la magasa. ⁴⁴ Me egite tomi aleio ge tilimuli egite, isahari ge pati la palang me isahari ge tela papaga ale oata te Sipi, oio tela gauru alele egite tomi guvi taho oilo la magasa.

Chapter 28

¹ La imala amite guvi ti oilo , amite goio rovia mae la isa la olu pati ele egite toila e Malta. ² Egite la valua me hatavile tela mautu alele kaka tavu amite, me egite isua lahavi egite goio tola tomi amite soio, la vuhula la hura pu la paga maigi.

³ La imala e Pol tubi la obu goio tau soata la havi, la pase isa gala sogala lahula la tivura la havi, a goio susu ti soio la lima le Pol. ⁴ La imala egite la valua la matu hiloa mae la pase titili oio la limale Pol,egite goio meramera kabili tegite lou . "La tahalo aleie, eia la tahalo la bili a hele ti lolau la mago,alamoli la viturila kama via age mahuli."

⁵ Eia goio lugu taro la pase sotalo la havi eia kama peho. ⁶ Egite goio pou mata via la vola ge tivura ouka age boru moli ge peho. Egite matatavua la imala malau goio lapaga isa kama sibitala mae ale egite gabutalea soio tala,egite goio vulo la gabutala gite me egite veimago soge la tahalo alie eia e god.

⁷ Hagavi oio tela ba alele,la magasa isahari oio,a la magasa te suara te la olupati alele,la isala e Publius. eia puli amite goio baumuli amite la logo itolu. ⁸ La imala alele e tamale publius la vola tivura la tia la ligi tai, Laimala e Pol goio tau la limala oata tetala a vimahuli rivua. ⁹ Mulmuli te alele la valua me hatavile ale oio tela olu egite lea gomai e Pol kaka tegite me egite tomi mahuli. ¹⁰ La valua me hatavile veitaho amite la imala amite viage tuga,Egite abiamite la papaga ale amite savelea

¹¹ Mulmuli la taio itolu polo, amite abi e Sipi amite seli soio, e Sipi tabuli oio la olupati le te la imala maigi,a e Sipi te Alexendria, tahoka la taro le god la magasa ilua oata la varula. ¹² Mulmuli amite poru oio la mautu la prao e Sirakus,amite pou la logo itolu oio vola.

¹³ Loio tela ba alele amite seli goio guvi la mautu la parao e Regium. Lalogo isa polo la lovi la limamu egata hiliti, oio tela logo ilua amite guvi oio la mautu la parao e puteoli. ¹⁴ Oio tela ba alele amite poga isahari e tabaramite egite veia mite ge pou tomile gite la logo ivitu, Tela gauru alele amite guvi oio e Rom. ¹⁵ Mulmuli vola egite tabarabara mite lolo le amite,goio egite polo utu amite, loio mae la maket le apius me la taven itolu. Laimala e Pol hilo egite tabarabara mite a vei taho e God me a vai vagari lou eia.

¹⁶ La imala amite guvi oio e Rom, egite veia le Pol pou tomi le gite Ami ale baumuliao. ¹⁷ La logo itolu polo e Pol tola e gite la mulugaluga kabili tegite Juda. la imala egite gomai vikapopo, Eia goio veiagite mago, "Tabarabaragu, Eau kama igo isa la iruru sio tegite la valua me hatavile ouka la vulovulo gite tubu me tama gatou. Alamoli egite abi eau mae la tahalo la karabusu loio e Jerusalem gomai la lima gite Rom. ¹⁸ Mulmuli teale egite ge tahi eau. Egite masagage lube eau ge maramara,egite katige bili eau lavuhula eau kama tahoka isa la iriru.

¹⁹ Alamoli la imala egite Juda mukupile la gabutala gite Rom, ala eau tahi lou e Sisa pou lou la ilapumatatala, alamoli akama via eau ubi la merera soio tela mautu taku. ²⁰ la vuhu la gabutalala ale viage kotilou a larova, eau masaga ge hilo me ge vikara tomi le emei, atela gabutala gite Israel isahari ala egite tau eau oio tela totorobo."

²¹ Egite veila mago, "amite kama abi isa la galau ale agoa loio tegite Judia,ouka etabara gato isa gomai vei isa la paga ale kama kora soio taume. ²² Alamoli amite masaga ge lolo loio taume eme gabutala mave tela tautaulailo taume ,amite rovia mae la ba tomi egite viputu mulmuli la merera alele."

²³ La imala egite tauala la mata, lavalua me hatavile usu sele goio la ba ale eia ovola,E Pol valolo soio tagite, me eia veia gite la mautu la matagala te God. Eia merarmera te Isus,mela viturila te Moses me egite Propet, soko la kavkoki goio la tasi maulavi. ²⁴ Usu lolo la valolola te Pol egite tautaulailo,me isahari ouka.

²⁵ La tia barala kabili tegite lou, egte tuga marapa la imala e Pol vagala isa la merera,,"La kalulumaroka vikara matagaga te Propet Isaiah me tubu gato me tama gato. ²⁶ A vei mago, goio tegite la valalua me hatavile veia gite mago, "Eme ge loloa,alamoli eme kage lolo matagagea, emege hiloa alamoli eme kage matakila tavua.

²⁷ La vuhula ,la tia gite la valua me hatavile aliei vagari, la gavusa kama kora mulige lolo, me la mata gite kapi,egite kamakora muli ge mata,Mae egite masaga ge mata lou, ouka ge lolo lou, egitege vulo rivu somai taku, eauge vimahuli egiteu."

²⁸ Ala,emege rovia mae lagilo te God alege abirivu la tahalo goio tegite la valua me hatavile sapolo me egite ge lolo." ²⁹ ³⁰ E Pol mou la leavala ilua oio la luma eia lou lotoa, eia tola pile egite tomi ale gomai tetala. ³¹ Eia valolo la merera tela mautu la sagegela te God me eia vimari tai le gite la papaga ale oilo te Isus christ. isa kama magiri robo eia.

Romans

Chapter 1

¹ Pol, eia la tahalo la igolula te Isus Kraist, la Uru tola eia guvi mae la Aposel la uru hilovi polo eia tela merera te Deo. ² Ale eia vei sele tia gatou mamugati tela vipoupou, egite propet veipalea oio tela merera te la tahalo uru ale maroka, ³ Via e latula ge la hili le Davit ale loio tela vovo.

⁴ Loio moli tela kalulu maroka eia veipalea vikapopo me la vagarila veia eia ge e latu le Deo loio tela hiliti rivula tetala loio te la pileho,e Isus Kraist la Uru te gato. ⁵ Loio moli tetala etato tahokati la gilogo tela Aposel oilo tela iroromuli la ale oilo tela tautaulailo kabili tegite la mautula magasa, lavuhula tela isala moli. ⁶ Kabili tela mautula, la uru tola ti eme via eme ge te Isus Kraist.

⁷ La merera ale goio tamutou tomi ale oilo e Rom ale e Deo masaga amuto me eia tola amuto via amuto ge la valua tetala ale maroka sele: la gilogo ge tamuto mela tia madila ale loio te Deo tama gatou me la uru gatou e Isus Kraist.

⁸ La mulugala, eau vei taho la uru taku te Isus Kraist me amuto tomoli, la vuhula la tautaulailo tamutou vei pala tia sogala tela mautula magasa. ⁹ E Deo eia la tahalo la veiselela, eia moli eau igolu lotalo tetala oilo tela kalulu oilo tela merera te latula, mae ale la imala tomi eau vevei amuto. ¹⁰ La imala tomi eau tahi oilo tela kilaka taku mae oilo tela papaga tomi age sibitala taho oilo tela masagale Deo ale loio le ge gomai tamutou.

¹¹ Eau masaga sele ge hilo emei, la vuhula eia ge abiamu la vabila tela kalulu maroka, ila age abiamu la vagarigarila. ¹² Age maele, eau masaga sele ge vitame tabara tomi le emei ge igo vagarigari emei, soio la tautaulailo tegite ale isahari, taume me taku tai.

¹³ Ala eau kama masaga amuto ge pou mae la pauala, tabarabara gu, tagara usu eau tovolaia viage gomai tamutou ( alamoli eau visikala selea kara igoe), oilo vola la ilukuluku ge guvi kabili tamutou. maemoli ale eau lolo tia kabili tegiteu tomi e Gentael. ¹⁴ Eau tahoka la makodo oio tegite Greek me oio tegite ale lobali, me oio tegite ale mari me egite ale paua, ¹⁵ Mae, omai sele taku, eau valolo ti la merera te uru soio tamuto ale oilo e Rom.

¹⁶ Ala eau kama koramuli ge mahela la valolo la merera la selela, la vuhula eia la vagari le Deo ale ge vimahuli egite tomi ale ge tautaulailo, egite Juda ge la mulugala goio egiteu e Greek, ¹⁷ Me oilo vola la marokala te Deo ge sibitala oilo tela tautaulailo goio la tautaulailo lou, mae moli la merera kekesi tia," egiteu ale magiri matata ge mahuli molila la tautaulailo."

¹⁸ La hatemasila te Deo ge guvi palala loata la ilolalage tavu egiteu ale kama rovi e Deo me la vulovulo gite la valua ale kama maroka la vulovulo gite alele igoa egite sautola rivu la merera la selela. ¹⁹ Ale la vuhula la rova etato rovi tia oilo te Deo a tabuli matagaga tomiti soio tegiteu. lavula e Deo tau matagaga tia soio tegiteu.

²⁰ La vulovulo le Deo ale tartigi usu tabuli kovu, isa la isala la vagarigarila ale la tapasila ouka mela la vulovulo le Deo, etato hilo matagaga selea, eia araura ti tela imala eia vipou la mautula. oilo tela papaga ale eia vipou tia, ala egite la igo pahila ge ouka. ²¹ Ale la vuhula, egite tai rovi sele e Deo, alamoli egite kama visale eia mae eia e Deo, akama maele, egite mae ale paua lou oilo tela gabutala giteu, mela hate gite ale kama rovirovi a maligoma.

²² Egite via egite mari, alamoli egite guvi lou mae ale paua. ²³ Egite vabi baolila la taro le Deo ale la kaluvula ge ouka mela taro la tahalo ale ge kovu bulahu moli, mela malumalu, la kalia ale vaha gite iva, me egite la papaga ale galala otalo la magasa.

²⁴ Oilo vola e Deo sugutaro egite soio tela masagala tela hate gite ale kama maroka, mela tilogo kabili tela vovo giteu ge ouka. ²⁵ Me egite moli male vabi baolila la merera la selela te Deo mela vasigologolola. me egite lotu tavu egite la vipoupou me Deo sele ouka, ale ge visalea mela tapasila ge ouka. Amen.

²⁶ Ale la vuhula mae, e Deo sugutaro egite soio tela gilabulabu ale la tilogo ouka, me egite hatavile tegite vabibaolila la vulovulo la vibole mulila tela paga ale kama tela vovo. ²⁷ A mae moli tai egite la valua egite piligi taro la vulovulo gite ale vikapopo tomi la tavile mela masagala vovo kabili tegite isasa. Ale egite la valua ale sugutaro egite soio la vulovulo ale egite igoa soio tegite la valua mela mahela gite ouka me egite abiti la mapa la vulovulo gite ale kama kora egite igoa.

²⁸ La vuhula egite kama igo vagari selea via egite tahoka e Deo oilo tela irovi tegiteu, eia sugutaro egite soio tela gabutala la marapala, ale via egite ge igo la papaga ale kama koramuli.

²⁹ Egite volu mela vulovulo tomi ale kama matata, la vulovulo ale kama kora, la masagala ale kama kora, la gabutala la ilabi la paga tela tahalo polo. egite volu mela hatekala, la vulovulo la bilili, la visuku tavula, la gabutala ale kama tartigi. Egite la valua la veimulila, ³⁰ la vasigologolola, kama masaga e Deo, la igo marapala, la kalisaela, la vei tahola, visibitala la gauru ale kama tartigi, egite kama lolo e tama me tila giteu, ³¹ Egite kama gabutala mulmuli la papaga, la tautaulailo ouka, la hate gite kama oio tela valalua, me la gilogo ouka.

³² Egite rovi la viturila te Deo, via mae egite ale tovolalai la papaga aleie egite ge abi la mapala la pileho. Alamoli kama egite moli igigo la papaga aleie, egite rovi matagaga selea via egite isahari male igigo la vulovulo alele

Chapter 2

¹ Oilo vola eme la igo pahila ouka, eme la tahalo, eme ale eme ale mata mulimulia, la rova eme mata mulia oio tela tahalo polo eme hiloa mae eme kama koramuli. Ala eme ale mata mulimulia eme igigo tomi la papaga alele. ² Alamoli etato rovia via la matamulila te Deo a loio tela merera la selela mae age buropu oata tegite igigo la papaga alele.

³ Alamoli amuto ge matamuli aleie, eme ale mata mulmuli egiteu ale igigo la papaga aleie, alamoli eme oio igigo tai la papaga alele. Mave eme ge hele kovu la matamulila te Deo? ⁴ Ouka eme gabutala bisisi tela vibalavala tela marasala tetala, la viligila tetala ale souka sibitala, mela tia madila tetala? amuto kama rovia mae la taritigila tetala ge vituga eme soio tela vulo halaba la?

⁵ Alamoli ale eia la ba ale la tia muto ale vagarisele me akama koramuli ge vuvulo ale eme tau ulolua mu la hate masila oilo tela logo la hate masila, ale mae, eia la logo la mari kovula te Deo ale maroka mela mata mulila. ⁶ Eia ge loto rivu tomi egite la valua oilo tela vulovulo tomi ale eia igotia: ⁷ Soio tegite ale etato vitagu egite solagu, la vulovulo ale tartigi viguvi la vei tahola, mela tilogo, me ale kama koramuli ge ropo, eia ge abi la mahulila ale la kaluvula ge ouka.

⁸ Alamoli egiteu ale dodomuli la masagala tegiteu, egite ale polo pepe la merera la selela alamoli egite roromuli la vulovulo ale kama matata, la hatemasi la mela igotolola ale uru ge gomai. ⁹ E Deo viguvi la imala tikumula mela ruruga soio tela mahulila tegite ale igigo la vulovulo ale kama kora, la mulugaluga egiteu e Juda, me egite Greek tamai.

¹⁰ Alamoli la vei tahola, la tilogo, mela tia madila ge gomai tegite ale igigo la vulovulo ale tartigi, la mulugaluga egite Juda, goio egite Greek. ¹¹ La taho pepe la kama oilo te Deo. ¹² Me egite usu igo ti la iriru la imala la viturila kama oio me egite tai ge kokovu tela imala la viturila kama ge oio. me egite usu ale igigo la iriru alamoli egite togo sele la viturila me la viturila ge mata muli egiteu

¹³ Alamoli kama egiteu ale lolo la viturila egite moli male magiri matatala tela mata le Deo, ouka egite ale roromuli la viturila egite moli ge maramara. ¹⁴ La imala tegiteu e Gentael, egite kama tahoka la viturila, alamoli la vei mulila te ururu tegite sibitala mae la viturila, a mae la viturila kabili tegiteu, alamoli egite souka abi la viturila.

¹⁵ Oio tela ba ale egite vahililoa mae la vulovulo gite le mae la viturila eia kekesi tola tia oilo tela hate giteu. La gabutala giteu soloio magiri mae la seselela soio tegiteu, me la gabutala gite lou guvi mae la galiau soio tela gabutala pahila, ¹⁶ me e Deo tamai. Ale ge sibitala tela logo ale e Deo ge matamuli la paga ale tabuli kovu oilo tela valua me hatavile, ge tilimuli la merera la selela, ale loio te Isus Kraist.

¹⁷ Mae eme toi le emei via eme la tau Juda eme tabilaha oata tela viturila tio eme kalisae oilo te Deo, ¹⁸ Tio eme rovi la masagala tetala tio eme rovi selea via eia tartigi peho la vuhula la viturila vituri muli tiamu; ¹⁹ Alamoli mae la irovi taume via eme lou vituga eme soio tela matakeala, eme mae la matagaga soio tegiteu ale oilo la maligoma, ²⁰ Eme ge vimatata egite ale paua, me eme ge la tahalo la vimari tegite e giliki, me la rova eme tahokea oilo tela viturila age mae la mari loio tela merera la selela, tio age visuli la pulou la mahulila taume mave?

²¹ Eme ale vimarimari egite la valalua, mave eme kama vimari rivu lou emei? eme ale valolo tela pakalikali la, mave eme pakalikali tai? ²² Eme ale vei mae umala loho tavu la tavile polo, mave eme kama igigo la vulovulo alele? eme ale kimoso taro la puhi golo, mave eme kama pakalikali oilo la luma la lotu?

²³ Eme ale kalisasae oilo tela viturila, eme kama togo e Deo la imala eme polo pepe la viturila? ²⁴ La isa le Deo egite igo gerua kabili tegite la Gentael la vuhula eme," a mae moli ale la merera eia kekesi tia

²⁵ La vilali la vovo age visuli eme la imala eme ge roromuli la viturila, alamoli mae eme ge polo pepe la viturila la vilali la vovo age mae ale souka vali la vovo. ²⁶ Mae, goio, la tahalo ale kama vali la vovo sautola la imoimo la viturila, kama koramuli la vovola ale kama valia ge hiloa mae a vali tia? ²⁷ Akama koramuli la tahalo ale kama vali la vovola ge viamu mae eme kama koramuli mae eme roromuli la viturila? ale la vuhula eme tahoka la viturila ale kekesia tia mela vilali la vovo, alamoli eme soloio raga loata tela viturila!

²⁸ Eia kama la tau Juda ogala moli tela vovo; ouka la vilali la vovo a logala moli tela vola. ²⁹ Alamoli eia la tau Juda oilo sele tela ilola oilo, me la vilali la vovo eia oilo sele la hate, oilo tela kalulu, a kama oio lou tela buku ale kekesia,la vei tahola soio tela tahalo kama loio tela tahalo isasa ouka a loio te Deo.

Chapter 3

¹ Egite Juda ge tahoka la muli ale uru mave, oio tai la vilali la vovo ge viguvi la rova? ² Ale eia uru sele oio tela gauru tomi. la mulugaluga, la uru abi tia gite Juda la mari kovula ale loio te Deo.

³ Age mave mae egite Juda isahari kama ge tahoka la tautaulailo? mave la mahulila tegite ale kama tautaulailo koramuli ge abi gale la tautaulailo te Deo? ⁴ akamage koramuli. age mave, kora e Deo ge sibitala mae la selela, oilo tela ba ale la valalua tomi egite la valua la vasigologolola. age maemoli ale kekesitia, " eme ge vaihilo palaea mae la seselela ge oilo tomi la merera taume, ila la imala tela matamulila ge sibitala eme soloio ge pepe."

⁵ Mae la vulovulo gatou ale kama matata ge vahililo pala la magiri matatala te Deo, me etato ge veilou la rova? mave koramuli e tato ge veiale Deo mae akama matata mae eia abia gatou la hate masila tetala? ( eau piligia muto la mara vitoko la tegato la valua la vovo.) ⁶ Age umala maele! me goio e Deo ge matamuli la mautu la magasa mave?

⁷ Alamoli mae la seselela te Deo goio la vasigologolola tegaku agoio visibitala la visalela soio tetala, ilava la matamulila omai taku via eau la tahalo la iriru? ⁸ Ilava eme ka vei molia, mae la merera ale kama sele usu etato veia, goio egite isahari lou ge igo vagari la rova etato veia, " e tato ge igo la paga ale kama kora, la vuhula ale tartigi ge gomai"? la mata mulila oata tegite eia la seselela.

⁹ Age la rova lou? mave ale etato tau robo lou etatou? ale tomi ge ouka. etato ubi ti le egiteu e Juda me egite Greek la merera, egite tomi, via egite lotalo la vulovulo ale kama kora. ¹⁰ Ale la rova egite kekesi tia: " la tahalo isa ouka magiri matatala sele, isa ouka.

¹¹ La taho isa ouka rovi matagagaea. isa tai kama oio pamuli e Deo.

¹² Egite tomi poke taro tia. la igolula isa kati Koramuli egiteu. me isa tai oio ouka tilou igigo la vulovulo ale tartigi, ouka, isa ouka sele."

¹³ La barigolu giteu a mae la lulu la liba. La kalamea gite vasigolo ti. La pase la irasi mou lotalo la hare giteu." ¹⁴ La hare giteu volu mela mera barala mela tia tikumula."

¹⁵ La vaha gite igo harari sesele la tigitaro la kasoso sogala.

¹⁶ La tikumula mela iligiligi tabuli ti oio la gauru giteu

¹⁷ Egite la valalua alele kama rovi la gauru la tia madila.

¹⁸ La vulovulo la tilagla le Deo kama oio la mata giteu."

¹⁹ Ale etato rovia mae la rova la viturila veveia, ale a meramera soio tegite ale lotalo tela viturila. ale a tabuli maele la vuhula la hare giteu tomi ge hare komu, tio la mautu la magasa tomi ge guvi tela matala le Deo. ²⁰ Ale la vuhula la vovo kama koramuli ge maramara oilo tela igolu tela viturila oilo tela matala, me loio moli tela vovo la mari tela vulovulo ale kama kora.

²¹ Alamoli igoe logala tela viturila la magiri matatala te Deo sibitala palala. la viturila magiri mae la seselela vikapopo me egite la propet. ²² Ale mae, la magiri matatala te Deo a loio tela tautaulailo ale oilo te Isus Kraist ale tegiteu moli ale tautaulailo. akama la paga ale eme ge tuhaka ovola.

²³ Etatou igo ti la iruru me etato bototi tela marasala te Deo, ²⁴ Tio la gilogo vimaramara bulahu moli egiteu ale loio moli tela utululu la ale oilo te Kraist Isus.

²⁵ Ala e Deo abi e Kraist Isus mae la viabila loio te la tautaulailo ale oio te la kasosola.Eia sugutaro e Kraist ge igo tikumu la mata mulila tetala, la vuhula eia poke taro ti la vulovulo gatou ale kama taritigi. ²⁶ Oilo tela tiamadila te tala. La paga tomi ale sibitala a taupala la magiri matatala tetala oio tela imala ale igoe. Ale age maele lavula age tau palaea via eia moli matata, me age vahiloa via eia moli koramuli ge vimaroka la valua me hatavile ale tautaulailo oilo te Isus.

²⁷ La vulovulo la kalisasae oiove lou? a kokovu ti. Oata tela ba ale mave? kama loio tela tuhakala? ouka, a oilo moli tela tautaulailo. ²⁸ Etato rovi selea via la tahalo maramara oilo moli tela la tuhakala mela viturila

²⁹ Mave e Deo eia e Deo tegite Juda moli? ila eia kama e Deo tegiteu e Gentael tai? a sele, a tegiteu e Gentael tai. ³⁰ Mae, age maele, e Deo eia isa moli, age vimaramara egite ale vali la vovo oilo tela tautaulailo, me ale kama vali la vovo age loio tela tautaulailo tai.

³¹ Mave ila etato abi lele ti la viturila loio tela tautaulailo? akama ge koramuli! mae akama maele, etato igo vagari la viturila tai.

Chapter 4

¹ Me etato ge vei mave te Abraham, e tama le tutubu gatou a tela vovo moli, pogea, ² Mae e Abraham maramara loio tela igolu la vovo, eia ge tahoka la ba ale eia ge magiri ovola ge vikara soata, alamoli kama tela matale Deo. ³ La merera te Deo vei mave? e Abraham tautaulailo te Deo, la uru gigi eia mae a magiri matata."

⁴ Egoe eia moli ale igolu, la rova ale loto leia kama gigia mae la vabila, ouka a mae la makodo. ⁵ Alamoli la tahalo ale kama igolu agoio tautaulailo tela tahalo ale vimaramara la tahalo ale kama rovi e Deo, la tautaulailo tetala la giligi oio vola mae a magiri matata.

⁶ E Devit kaka la vibalavala loata tela tahalo ale e Deo gig eia magiri matata la igolu la vovo ouka. ⁷ Eia vei mae, la vibalavala e tegite ale polo pepe la viturila la uru savulu taro ti la iruru tetala, me egite ale la iriru tegite eia taurobo avu robo tia. ⁸ La vibalavala ge tela tahalo ale magiri robo la tahalo ale la uru kama ge gigi la iruru oata tetala."

⁹ e oilo tela vabila ale vei pala tia oata moli tegite ale vali la vovo giteu, ouka oio tai tegite ale kama vali vola giteu? etato vei mae, " la tautaulailo gigia soio te Abraham mae la tahalo ale magiri matata." ¹⁰ La giligi goio tetala mave? ila ale mamuga o ouka mulmuli egite vali la vovola, akama mulmuli a mamuga vola.

¹¹ E Abraham abi la irovilala tela vilali la vovo mae la galiau la magiri matatala ale eia tahokea la imala eia souka vali la vovola. La vuhula mae age igo eia ge guvi mae e tama gite la tomi ale tautaulailo la imala egite souka vali la vovo giteu, ila la magiri matatala ge gigia soio tetala. ¹² Eia tai e tama gite ale vali la vovo giteu oio tai egite ale tilimuli la puli la tautaulailo ale e tama gato e Abraham tahokea mamuga agoio la ba la valali la vovo.

¹³ La vei selela ale goio te Abraham me la hilila ale via eia ge taola la mautu la magasa kama guvi loio tela viturila ouka a sibitala loio la magiri matatala mela tautaulailo. ¹⁴ Alamoli mae egite ale mahuli oilo tela viturila me egite ge sautola la vavua la. age maele la tautaulailo a kavele moli, me la tautaulailo a la golu bulahu moli. ¹⁵ La viturila viguvi la hate masila, ala la ba ale mave la viturila ovola ouka, la iriru tai ge ouka.

¹⁶ La tautaulailo eia la vuhu la papaga tomi, age maele la vuhula la veiselela ge tabuli oata tela gilogo tio age sibitala tomi soio tegiteu la hili le Abraham, kama egite moli ale mou lotalo tela viturila, ouka egite tai ale oilo tela tautaulailo te Abraham. eia e tama gatou tomi, ¹⁷ La merera kekesi tia," Eau igo ti eme guviti mae e tama soio tela matula tomi." E Abraham oilo sele tela vagari la tahalo ale eia abi la vagari oio tetala, e Deo, eia moli abia gite la valua ale pehoti la mahulila me eia tai vigia moli la papaga tomi ale souka sibitala egite sibitala.

¹⁸ Oilo tela irovi eia tautaulailo loata tela irovi, via eia ge sibitala mae e tama soio tela mautula usu, a loio tela merera ale e Deo vei tiala," la hilimu ge mae alele." ¹⁹ Eia kama bare oilo tela tautaulailo, la imala eia rovia mae la vovola gotalo ti la pileho, ( la vuhula la leavala tetala goio salatu sati) me la tavale latatu le Sarah tai pehoti.

²⁰ Alamoli la vuhula eia la vei selela te Deo, ala e Abraham kama taga me eia kama piligi la tautaulailo. akama maele, eia vagari sele oilo tela utaulailo tetala me eia visale moli e Deo. ²¹ Eia gabu selea mae ale eia la vei selela te Deo, me eia koramului sele ge igoa. ²² Me oilo vola a maele " e Deo gigi eia tela magiri matatala.

²³ Alamoli la merera, "eia gigia soio tetala," me la kilekesi kama tetala moli. ²⁴ La kilekesi ale a tegatou tomi, me eia ge gigia gatou tomi ale tautaulailo oilo tetala via eia vimahuli e Isus la uru gatou loio tela pileho. ²⁵ Ale eia moli isa sekela sugutaro eia oilo tela iriru tomi tegatou me eia hiliti rivu lou tela vimaramarala tegatou.

Chapter 5

¹ La imala ale la tautaulailo tegatou vimaramara etatou, etato tahoka la tia madila vikapopo me e Deo loio tela uru gatou e Isus Kraist. ² Me oilo moli tetala la tautaulailo tegato igo la gauru gatou soilo tela gilogo ale etato magiri oata vola, me etato sagege oilo tela irovi mela marasala te Deo.

³ Akama male molie, amite tai solio momoge oilo tela iligiligi tamite tomi. Amite rovia mae la iligiligi ge viguvi la magiri vagarila, ⁴ Me la magiri vagarila age viguvi la vulovulo ale tartigi, mela vulovulo ale tartigi ge viguvi la tautaulailo, ⁵ La tautaulailo kama koramuli ge vagotalo emei la vuhula la gilogo te Deo sali ti soilo tela hate gatou loio tela kalulu maroka ale e Deo abi tia gatou.

⁶ Ala la imala etato soloio bare, la imala poga tavu selea e Kraist peho robo egiteu ale kama rovi e Deo. ⁷ Akama koramuli sele via la tahalo isa ge peho ile la tahalo ale magiri matata, a mae moli tai la tahalo isa ge peho ile la tahalo ale tartigi isasa.

⁸ Alamoli e Deo vahililo sele la masagala somai tegatou, la vuhula etato solio la valua la iriru e Kraist peho ti ile e tatou. ⁹ Ala usu sele, maele, e tato maramara moli loio tela kasoso le Isus, me etato ge tari kovu oilo vola tela imala hate masila te Deo

¹⁰ Ala mae, la imala etato soloio mae la gima. e tato vitoko me e Deo loio moli tela pileho le latatula. ale uru sele, mulmuli tela imala ale etato visauru me e Deo, e tato ge mahuli molila la mahuli le Deo. ¹¹ kama male molie le. amite soloio sagege oilo te Deo ile la uru gatou e Isus Kraist, loio moli tetala igoe etato abiti la tau matatala.

¹² Ala, loio moli tela iriru tela tahalo isasa la vulovulo tomi ale kama kora tiroro soilo tela matu la magasa tomi, me oilo tela gauru moli alele la pileho tiroro loio tela vulovulola ale kama kora, me la pileho bubura soio tela valua tomi, la vuhula egite tomi ruruti, ¹³ Goio kara mae la viturilaguvi, la vulovulo ale kama kora guvi oilo tela mautu la magasa tomi, alamoli la giligi tela iriru ouka la imala ale la viturila kama oio.

¹⁴ Loata la papaga tomi ale kama vikapopo, la pileho muga tola la mahulila sokoa loio te Adam kara te Moses, loata tai te giteu ale igigo la vulovulo ale kama kokora mae la veregela te Adam ,ale mae la tataro la tahalo ale ge gomai. ¹⁵ Alamoli la viabila kama mae la vulovulo ale kama kora. Ala mae la vulovulo ale kama kora la tahalo isa igoa lavalua me hatavile usu peho,erese lapaga loatasele la gilogo te Deo me la viabila loio te la gilogo te la tahalo isa,Isus Krist,vulo robo la valua me hatavile usu .

¹⁶ Ala la vabila akama sibitala mae la vulovulo la tahalo ale kama kora. la matamulila tilimuli la iriru me agoio viguvi mae lai iriru ale kamakora sele, alamoli la vabila te Deo tilimuli la iriru tomi alele me agoio visibitala la vimaramarala. ¹⁷ Alamoli, loio moli tela iriru tela tahalo isasa moli, la pileho guvi mae la viturila loio tela tahalo isa moli, alamoli egite ale abi la gilogo mela magiri matala ale uru peho egite tahoka la vagari uru sele loata oilo la mahulila loio moli tela tahalo isasa, e Isus Kraist.

¹⁸ Ala oilo vola, la iriru tela tahalo isa moli a vituga la tikumula la iriru loata tela valalua tomi, alamoli loio tai la igolu tela magiri matatala ale gomai la vimaramarala mela mahulila a tela valua me hatavile tomi. ¹⁹ Me loio moli tela vareagila tela tahalo isasa moli la iriru tabuli loata tela valua me hatavile tomi, alamoli loata tela iroromulila tela tahalo isasa moli, me egite tomi la valua me hatavile ale usu tomi magiri matata oio tela matala uru.

²⁰ Alamoli la viturila gomai ge vagoata la vulovulo ale kama kora. Alamoli oio tela ba ale la vulovulo ale kama kora vuloroboa la gilogo soatata sele. ²¹ La paga ale guvi veage, mae la vulovulo ale kama kora mou oilo tela pileho, me Lagilogo tai ge magiri tora loio tela vulovulola ale matata tela mahulila ale la kaluvula ouka oilo te Isus Kraist la Uru te gatou.

Chapter 6

¹ Tato ge vei lou mave? Tato ge igo suku moli la vulovulo ale kama kora veage lagilogo ge guvi uru lou? ² Akama ge maele, mae etato ale pehoti soilo tela vulovulo ale kama kora, ilava etato ge mou suku moli oilo vola? ³ Amuto kama rovia mae tegite ale usu vuhi soilo te Kraist Isus egite tai vuhi ti soilo tela pileho tetala?

⁴ Etato ulai ti etato, mae alele, vikapopo me le eia oilo te vuluhi soilo tela pileho tetala. a guvi tilimuli la hiliti rivula te Kraist oilo tela marasala te tamala, via etato ge tuga oilo tela mahulila ale halaba sele. ⁵ Ala mae etato vikapopo tomi ti leia mae ale oilo tela pileho tetala, me etato tai ge vikapopo me le eia oilo tela hiliti rivula tetala.

⁶ Ale etato rovia, la mahuli gatou ale pala etato lili sae tia vikapopo me Isus via la vovo la iruru ge marapa. La paga ale guvi via mae etato ge umala seleti ge igo golua la vulovulo ale kama kora. ⁷ La tahalo ale peho veipala la vulovulo ale matata vikapopo mela tilogo soio tela iriru .

⁸ Alamoli mae etato peho tomi ti le Kraist, me etato tautaulailo mae via etato tai mahuli vikapopo tomi ti le eia. ⁹ Etato rovia mae la imala e Kraist hiliti taro la pileho. eia ouka tilou ge peho. la pileho kama tahoka la vagarila loata lou tetala.

¹⁰ Etato ge matamuli ale eia peho tela vulovulo ale kama kora, eia peho moli tagara isasa tela paga tomi, oilo vola la mahulila ale eia mahuli ovola, eia mahuli moli te Deo. ¹¹ Me oilo tela gauru alele eme ge matamuli emei via eme tai ge peho tela vulovulo ale kama kora, tio eme ge mahuli te Deo oilo te Kraist Isus.

¹² Ala la vulovulo ale kama kora umala ge tahoka la vagari loata tela vovo gatou aleie via eme ge roromuli la masagala tetala. ¹³ Tartigi eme umala ge sugutaro la vovomu tomi soio tela vulovulo ale kama kora, via age mae la paga la igolula tela vulovulo ale kama kora, alamoli eme ge sugutaro la vovomu tomi soio te Deo tela igolula tela magiri matatala. ¹⁴ Umala eme ge abi la vulovulo ale kama kora ge muga emei, eme oukati mahuli lotalo tela viturila, ouka eme mou ti lotalo tela gilogo.

¹⁵ Larova lou?Karamuli etato ge igigo lavulovulo ale kama kora la vuhula etato kama mou lotalo tela viturila, uka etato mou lotalo tela gilogo? Soge a kama ge maele. ¹⁶ Eme rovi taia mae eme ge taupala eme maela bilaha, eme guvi mae la bilaha te erese tahalo eme romulmulia?Eme la bilaha te la vulovulo ale kama kora, ale vituri soio tela pileho, uka eme la bilaha tela vulovulo la iromulila, ale vituri soio tela vulovulo ale matata.

¹⁷ Alamoli tartigi sele soio te Deo! Lavuhula eme guvi mae labilaha tela vulovulo ale kama kora, ala eme romuli loio tela tiamu lataro la vimari ale eme abia. ¹⁸ Eme lubeti loilo tela vulovulo ale kama kora, me eme guviti mae la bilaha tela vulovulo ale matata.

¹⁹ Eau meramera mae la tahalo lavovo la vuhula tela birare tela vovo mutou.tela imala ale eme sugutaro emei soio tela papaga ale mumugu kitoa me ale kama kora, Ala oilo moli tela gauru alele, eme ge sugutaro la vovomu ge igolu lotalo tela magiri matatala me tela vimarokala, ²⁰ La imala eme mou lotalo tela vulovulo ale kama kora, eme maramara loio tela magiri matatala. ²¹ Tela imala alele, la vavua ale mave eme tahokea loio tela papaga ale igoe eme mahela oio vola? la papaga tomi aleie age viguvi la pileho.

²² Ala igoe la uru maramara ti emei loio tela vulovulo ale kama kora tio eme igolu ti lotalo tiale e Deo, ala eme tahoka ti la vavuamu tela vimarokala. me a viguvi la mahulila ale la tapasila ouka. ²³ La mapala vulovulo ale kama kora eia la pileho, alamoli la vabila te Deo eia la mahulila ale la tapasila ouka oilo te Kraist Isus la uru gatou.

Chapter 7

¹ Ouka eme kama rovia, tabarabara gu (ale eau meramera soio tegite ale rovi taho la viturila) la viturila eia ge vituga la tahalo oilo tela mahulila tomi?

² La tavile ale taulai eia pou oilo la kilisi soio te haruala la imala ale eia solio mahulili, toi la imala e haruala ge peho me eia ge maramara loi tela viturila tela taulaila. ³ Ge mave. mae e haruala soloio mahulili, mae eia goio go ge pou tomi la tahalo polo isa, me egite ge tola leia la tavale ale polopolo ogala. alamoli mae e haruala uru ge pehoti, tio alele eia maramara ti loio la viturila, me alele kama ge toi leia la tavale ale polopolo ogala, mae eia ge pou tomi la tahalo polo isasa.

⁴ Oio vola, tabarabara gu, eme tai pehoti soilo la viturila tela vovo le Kraist. age maele la vuhula amuto ge tabago soio tamuto isasa. age maele, soio tela tahalo ale hiliti rivuti loio tala pileho, a viragia via etato ge viguvi la vavua ale ge te Deo. ⁵ Tio la imala etato soloio tela vovo, la vulovulo ale kamakora sibitala, la vuhula la viturila hiliti, me agoio igolu oilo tela vovo gatou tio a goio visibitala la vavuala a tela pileho.

⁶ Alamoli igoe etato lubeti loio tela viturila. Etato pehoti soio tela rova sautola etato. Age maele ila etato ge abi la ba oilo tela vahalabala tela kalullu, me kama loilo tela buku ale kesia palati.

⁷ Goio etato ge vei mave? La viturila eia la vulovulo ale kama kora? Maege maele, eau kama ge rovi la vulovulo ale kama kora, mae akama guvi loilo tela viturila. La vuhula eau mae kamage rovi la vulovulo la ilisulisu mai moli la viturila kama ge vei palaea mae, Eme umala isisu. ⁸ Alamoli la vulovulo ale kama kora abi la muli oilo tela mera vagarila me eia taupala la masaga la ale oilo taku. Ala mae la viturila ge uka, la iruru eia la pileho.

⁹ La imala isa eau mahuli moli la viturila ouka, alamoli la imala ale la viturila guvi, la vulovulo ale kama kora abirivu la mahuli,me eau peho. ¹⁰ La mera vagarila ale ge visibitala la mahuli a vulo mae la pileho somai taku.

¹¹ Ala la vulovulo ale kama kora abi la muli loilo tela viturila me eia visigolo eau. Loilo tela mera vagarila eia bili eau. ¹² Ala la viturila eia maroka,me la mera vagarila eia maroka, matata, me a tartigi.

¹³ Ala mave la rova ale tartigi guvi mae la pileho somai taku? a ge umala gologolo. Alamoli la iruru, oilo tela gauru ale age guvi mae la vulovulo ale kama kora, eia visibitala la pileho oilo taku loilo tela rova tartigi, me loilo tela mera vagarila la vulovulo ale kama kora ge guvi uru sele. ¹⁴ Ala etato rovia mae la viturila eia la paga la kalulu, alamoli eau loio tela vovo. tio ale eau lou baha eau ge igoluala vulovulo ale kama kora.

¹⁵ Ala la rova eau igigoa,eau kama rovi selea. Ala la rova eau masaga ge igigoa,eau kama igigoa, me larova eau kama masagea, eau igigoa. ¹⁶ Alamoli mae eau igigo la rova eau kama masagea, eau masaga tavu la viturila alele via la viturila alele tartigi.

¹⁷ Alamoli igoe ale kamati eau male igigoa, ale la vulovulo ale kama kora ale momou oilo taku. ¹⁸ Ala eau rovi la rova oilo taku, ale oilo te la vovogu, kama mahuli tigi. La vuhula la masagala paga ale tartigi oio taku, alamoli eau kama koramuli ge igoa.

¹⁹ La paga ale tartigi eau masagea, eau kama igigoa, alamoli la rova kokora eau kama masaga, alele eau igigoa. ²⁰ Ala mae eau igigo la vulovulo ale eau kama masaga ge igigoa, ale kama eau male igigo maele, ale la vulovulo ale kama kora momou oilo taku. ²¹ Ala, eau poga la viturila aleie: La imala ale eau veage igo la vulovulo ale tartigi, ale kokora oio vikapopo le eau.

²² Lavuhula eau sagege oilo la viturila te Deo vikapopo me la tahalo ale oilo. ²³ Alamoli eau hilo la viturila ale isapolo oilo tela vovogu. Eia vikokue soio tela viturila ale halaba oilo tela gabutalagu. A abi eau mae latahalo ale oio tela kilisi ale loio tela viturila tela vulovulo ale kama kora ale oilo tela vovogu.

²⁴ Eau la maura, ere ge utululu eau loio tela vovo la pileho? ²⁵ Alamoli eau ge toi tartigi soio te Deo loio moli te Isus Kraist la uru gatou! me goio, eau sele abi la viturila te Deo oilo tela gabutala gu. Alamoli, mae age loio tela vovo eau ge abi la viturila tela vulovulo ale kama kora

Chapter 8

¹ Ala oilo vola igoe la merera la iriru isa ouka oata tegite ale oilo te Kraist Isus. ² La viturila tela kalulu la mahulila ale oilo te Kraist Isus eia vimaramara ti emei loio tela viturila tela vulovulo ale kama kora mela pileho.

³ La rova la viturila kama koramuli ge igoa la vuhula eia bare ti loio tela vovo, e Deo igotia. Eia baha e latula sele me eia guvi sele mae la taro la vulovulo ale kama kora via age mae la vabila tela iriru tomi, me eia mera vile la iriru tomi ale oilo tela vovo. ⁴ Eia igoa oilo tela gauru alele via la vei mulila tela viturila age sibitala sele somai tegatou. etatou ale kama tatuga mae ale tela vovo. ouka mae ale tela kalulu maroka. ⁵ Ala egiteu ale mahuli mae ale tela vovo egite lobagele tavu la papaga tela vovo. me egite ale mahuli mae ale tela kalulu lobagele tavu la papaga tela kalulu maroka.

⁶ Tio la gabutala ale tabulibuli moli tela vovo a la pileho. alamoli la gabutala ale tabuli moli tela la kalulu maroka eia la mahulila mela tia madila. ⁷ La gabutala ale tabulibuli moli tela vovo eia mae la gima soio te Deo, me eia kama koramuli ge vagotalo eia lotalo tela viturila te Deo, me eia kama koramuli ge vitugea, ⁸ Egite tai ale mou oilo tela vovo kama kora muli ge igo sagege e Deo.

⁹ Ala mae, eme ouka tilou oilo tela vovo ouka eme oilo tela Kalulu maroka, la selela mae la Kalulu maroka te Deo ge mahuli oilo taume. Tio mae la tahalo isa kama ge tahoka la Kalulu le Kraist, ale eia kama te Kraist. ¹⁰ Mae e Kraist oilo taume, la vovo peho ti mela tilogo soio tela iriru tomi, amoli la Kalulu oilo mahulili vikapopo mela tilogo soio tela seselela.

¹¹ Mae la kalulu la ale vimahuli rivu e Isus loio tela pileho ge mou oilo taume, me eia tai lou ale vimahuli e Kraist loio tela pileho ge abi taiala vovo la pileho aleie la mahulila age loio moli tela kalula ale mahulili oilo taume le.

¹² Ala, tabarabara gu, e tato tomi ge koli rivu la makodo, akama tela vovo via ge mahuli mae a tela vovo. ¹³ Mae eme ge mahuli mae tela vovo, me eme ge peho, alamoli mae eme ge mahuli tela kalulu ale eme bili tomiti la papaga ale la vovo igoa, tio eme ge mahuli.

¹⁴ La valua me hatavile usu sele la kalulu le Deo muga ti egiteu, me egiteu alele e latatu le Deo sele. ¹⁵ Eme kama abi la kalulu la kilisi via eme ge tataga lou; ouka eme abi ti la kalulu la baumuli polola, ala male etato taitali mae " tete eme Uru sele!"

¹⁶ La kalulu maroka magiri mae la vei selela vikapopola kalulu gatou mae etato latatu le Deo.Mae etato latatu, me etato la hili,la hilile Deo. ¹⁷ Me etato la hilile Kraist,mae etato goio la tikumula vikapopole Kraist age mae moli ale etato tai ge vikapopo leia oio lapulou la marasala tetala.

¹⁸ Ala eau gabu tukumua via la tikumula ale omai te la imala ale igoe a kama kora muli ge visauru mai ge vitokoa soio tela marasala ale ge veipalaea somai tegatou. ¹⁹ Lavuhula la milatalata tela vipoupou te Deo poutali e latatu le Deo ge veipala la magirigiri gite.

²⁰ Lavuhula la vipoupou vagotalotia lotalo tela morivala, kama tela masagala tetala,alamoli lavuhula tela tahalo ale vagotalotia, oilo tela gabutalala ale vagari ²¹ mae la vipoupou ge liule rivu eia loio tela kilisi soio tela magoala, me alele age vaharia soilo tela marmarala ale loio tela marasala te latatule Deo. ²² Ala tato rovia mae la vipoupou tomi vikapopo egite tailali robrobe me egite gabu la iligiligi kara igoie.

²³ Kama ale moliele,alamoli mae etato lou ale tahoka la muluga la vavua la kalulu, lailogorila loilo sele la hategato, amaimoliale etato poutali la pilatu tegato, la vimaramarala tela vovo gatou . ²⁴ Ala oilo tela gabutalala ale vagari sele a liule etatou.Igoe lagabutalala ale vagari etato hilola la matagato kama sele.Ala ere tahoka la gabutalala ale vagari oio tela rovarova eia karamuli ge hiloa? ²⁵ Alamoli mae etato ge gabutala vagari larovarova etato kama hililoa, etato poutalia vikapopo mela tiamalilola.

²⁶ Oilo tela gauru moli alele,la Kalulu tai suli etato tela birarela tegatou. La vuhula etato kama rovia etato ge kaka mave, alamoli la Kalulu Marokala eia sele kakaka tegatou oio tela irobela ale oilo sele la hatela. ²⁷ La tahalo ale rovirovi la hate gato eia rovi la gabutalala tela kalulu, la vuhula eia kaka oio la muligato la valalua me hatavile te Deo ale maroka loio tela masagala te Deo.

²⁸ Etato rovia mae egite ale masaga tavu e Deo, eia vigolu vikapopo la papaga tomi tela tartigila, me tegite ale eia tola ti egiteu loio tela masagala tetala. ²⁹ La vuhula egiteu ale eia rovi pala ti egiteu me eia viraragi ti egite viage egite ge sibitala sele mae la taro le latula e Isus, ala eia ge mae e latu ale laposolagu kabili tegiteu taume tabarabara ale usu peho. ³⁰ Me egite ale eia viraragi ti egiteu, eia lou tola egiteu, me egite ale eia tola ti egiteu, eia vimaramara egite, me egite ale eia vimaramara ti egite, me te alele la marasala tetala.

³¹ Me etato ge vei lou larova loata tela papaga tomi aleie? mae e Deo ge tegala, ere koramuli ge magiri robo etala? ³² Me la tahalo moli ale kama sautola rivu e latula eia sugutaro eia soata ge abi la muli gatou tomi, mave akama koramuli eia lou ge abi tomia gatou la papaga tomi?

³³ Erese tahalo ge mera galolo loua gite ale e Deo hilovi ti egiteu? e Deo isa moli sekela eia vimaramara la tahalo. ³⁴ Erese tahalo isa soio le mera vilevile? e Kraist Isus moli eia male peho ti loata te alele, me eia hiliti rivu lou me eia pou ti tela lima le Deo e gata, me eia oio kakaka tegatou tomi.

³⁵ Ere koramuli ge abi lele etatou loilo tela gilogo te Kraist? la tikumula, ouka la logo barabara, la magiri robola, ouka la vitolola, la savelela, la ruruga, ouka la viso la vikuela? ³⁶ A mae moli ale egite kekesi tia, "tela tartaglia taume egite bili amite tela logo viruru tomi alele. egite hilo amite mae la sipsip ale raragi ge bilia."

³⁷ Me oilo tela papaga tomi alele etato mou loata tahalo tala tahoka la isaisa loio moli tela tahalo ale masaga sele etatou, ³⁸ Eau sele gabua mae age la pileho, ouka la mahulila, ouka egite la Angelo, ouka e Gavman, ouka egite la papaga ale omai vikapopo le etatou, ouka egite ale tahoka la vagarila, ³⁹ ouka la ba ale oata malau sele, ouka ale malulu sele, ouka la vipoupou ale isahari lou, via egite koramuli ge leleba etato loio tela gilogo te Deo, ale oilo te Kraist Isus la uru tegatou.

Chapter 9

¹ Eau vei pala la seselela ale oilo te Kraist, eau kama vasigologolo, me la irovi taku oilo magiri mae la veiselela omai taku mela kalulu maroka, ² Via oilo taku la ilo gorila mela iligiligi ale kama kaluvuluvu oilo sele tela hate gu

³ Eau gabutala via eau sele ge abi la meramera la pasalila me eau ge magiri polo loio te Kraist la vuhula te tabarabarala gu moli, egiteu ale tegaku sele tela kasoso. ⁴ Egiteu e Israel, egite tahoka la vibaumuli polola, la marasala, la merera la kilisi, la vabila tela viturila,mela lotu tavu le Deo, mela vei selela. ⁵ Egite tahoka e tutubu gite teale e Kraist guvi mela tilogo soio tela vovo me e Deo tai loata tomi ovola. Asele.

⁶ Alamoli a kama via la veiselela te Deo eia ge la paga bulahu moli, Kama tai egite tomi ale oilo e Israel egite te Israel sele. ⁷ Me kama tai egite la hili le Abram egiteu e latatula sesele. Alamoli, "a loio sele te Aisak la tilola ge tegite la hilimuele."

⁸ Aleie, egiteu e latatu tela vovo egite kama e latatu le Deo. alamoli egiteu e latatu tela vei selela guvi mae la hilila. ⁹ Aleie eia la merera la vei selela: " me oio tela imala alele eau ge gomai, tio e giliki isa ge abia le Serah."

¹⁰ Akama male moliele, mulmuli tela imala ale e Rebekah savulatu loio tela tahalo isa, e tama gato e Aisak- ¹¹ Egite giliki e tila gite souka taposa egite egite tai souka igo isa la paga ale tartigi ouka ale kama kora. la vuhula la masagala te Deo ale loio tela hilovila ge magiri, akama via la vuhula la vulovulola, ouka la vuhula loio tela tahalo ale tahoka la tilola. ¹² la merera gomai tetala veiala ,ale uru ge igolu lotalo teale bisi. ¹³ Amai moli mae ale kekesitia: " e Jakob eau masaga selea, e moura e Esau eau kama masaga eia."

¹⁴ Me etato ge vei lou mave? Mave la kama kora la isa oio te Deo? ¹⁵ A kama ge kama ge maele. La vuhula eia lou veia le Moses," eau tahoka la tia gorila loata tela tahalo ale eau taola la tia gorila oio tetala, me eau ge gogo egite ale eau ge gogo egiteu." ¹⁶ Goio, akama via la vuhula oio tere masaga, ouka la vuhula oio tere harari, alamoli la vuhula te God, ale vahililo la vulovulo la mutelela.

¹⁷ Ala la merera veiale Parao, Tela vuhula moli aleie Eau tau eme soata, via eau ge taupala la vagarigu oilo taume, la vuhulage la maututula otalo la magasa ge veipala la isagu. ¹⁸ Ala e Deo tahoka lailogorila loata tere Eia gabutalea,me ere Eia gabutalea,eia igo la veregela.

¹⁹ e goio ge veiagu mago , Lavuhula ilava eia soloio papoga la iruru? Ila ere sele magiri vikapopoti la gabutalala tetala ale vagarila? ²⁰ Loatavola, amuto la tahalalo, amuto ere sele amuto ge kolikoli la merera soio te Deo? Karamuli la paga ale puhia ge merarivu soio tela tahalo ale puhia, ge tahi mae lavuhula ilava eme puhi eau maie? ²¹ Ila la tahalo ale pupuhi kama tahoka la vagarila loata tela pita ge puhi loio tela bautula moli alele la tahogo ale igigo lapapaga ale mata sapolopolo,me la tahogo ale ge igigola tela logo isasa?

²² Age mave mae e Deo, ale masagage vahililola la igotolola tetala me la virovila tela vagargarila tetala, bukeke la tikumula vikapopo me la tia malilola la tahogo la igotolola eia viragia tela tikumula ? ²³ Age mave mae eia igo lapaga aleie viage virovila la vuliti tela marasala tetala loata la tahogo lailogorila, ale eia viragitia ge tela marasala? ²⁴ Ere ge hiloa mae eia ge igigoagato tai maele ,etato ale eia tola taiti etatou, kama loilo kabili moli tegiteu e Ju,alamoli loio kabili tai tegiteu e Gentael?

²⁵ Maiale eia vei taia oilo te Hosea. Eau ge tola la valalua me hatavile ale kama taku egiteu ge taku, me la tahalo ale eia masaga tavua ale eia kama masagea.

²⁶ Me age mae sele ale eia veitia tia giteu,' Amuto kama la valalua taku,' tio oio vola le ge tola le egiteu e 'latatau le Deo ale mahulihuli.'"

²⁷ La tilali te Aisaia a tavu egiteu e Israel, " La giligi giteu e latatu giteu e Israel age mae la magasa la mago, alamoli egite lolosa moli ge mahuli utu, ²⁸ La uru sesele ge vagogala la gabutala la matamulila tetala soata tela mautu la magasa tomi me akama ge igo makoko." ²⁹ Amae moli ale e Aisaia vei tia mamuga, " Mae la uru tela vala kama ge piligi taro etatou la hilila, etato ge mae sele e Sodom, me etato tai ge mae sele e Gomora."

³⁰ Me etato ge vei lou larova? Mae egiteu la Gentael, egite kama hari mulmuli la vulovulo ale matata, ge sautola la vulovulo ale matata, la magiri matatala a loio tela tautaulailo. ³¹ Alamoli egite Israel, egite hari muli la viturila tela magiri matatala, egite kama guvi oio vola.

³² Lvuhula ilava? la vuhula egite kama hari mulia oilo tela gauru la tautaulailo, ouka atela igolula moli. Egite boru loata tela Uati tela buroru, ³³ a mae moli ale egite kekesi tia, "Mata somai, Eau ge tau la Uati oilo e Saon la Uati la buroru mela Uati ale ge visibitala la hatemasila. La tahalo moli ale tautaulailo oilo vola eia kama ge mahela."

Chapter 10

¹ Tabarabara gu, la masaga la tiagu mela tilahi taku soio te Deo a tegiteu, a tela mahulila tegiteu. ² Eau mera matagaga ti ile egiteu mae egite tahoka sele la masagala uru sele soio te Deo, Alamoli akama loio tela mari, ³ Ala, la buroru te ale kama gabutalamulimuli la habala ale loio te Deo,me mamata ge soko lahalabala tegite lou,egite kama vagotalo egite soio tela halabala te Deo.

⁴ Ala e Kraist eia la puru laviturila tegiteu ale tautaulailo. ⁵ Lavuhula e Moses kekesi tola la halabala ale loio tela viturila. La tahalo ale igigo la halabala tela viturila egite ge mahulila la halabala alele.

⁶ Alamoli la vahalabala ale loio tela tautaulailo vei mae,umala vevei oilo la hatemu, Ere ge goata la ilo lalage? (alele mae ,ge puli e Kraist sotalo), ⁷ me umala meramera mae,Ere ge goata tela ibis?(alele mae, ge pulitaro e Kraist loio tela pileho ge goata)

⁸ Alamoli a vei mave? La merera hagavi moli taumele, ale la merera la tautaulailo, ale etato veipalalaea. ⁹ Lavuhula mae eme ge veipalala laharemu mae e Isus eia la Uru,me eme ge tautaulailo oilo la hatemu via e Deo vahiliti rivua loio tela pileho ,eme ge maramara. ¹⁰ Lavuhula la tautaulailo ale vikapopo mela hate igo halabalaba etatou, mela hare gatou ale veipalapala liulele etatou.

¹¹ La merera vei mago Egiteu ale tautaulailo oata tetala egite kama ge pou mahelahela. ¹² Ala egite Ju me egite Grik kama isapolopolo. Me la Uru moli alele eia la Uru tegite tomi,me a tahoka la vuliti soio tegite tomi ale tatola soata tetala. ¹³ Ala egite tomi ale tatola loata tela isa la Uru egiteu ge mahuli.

¹⁴ Goio egite ge tola tavua mave mae egite kama tautaulailo oio tetala?Egite ge tautaulailo oio tetala mave mae egite kama lolo isa la merera? Egite ge lolo mave mae la tahalo ale ge valolo ouka? ¹⁵ Me egite ge valolo mave, maimoli egite ge baha egite? Maimoli ale egite kesia mae, La vaha gite ale vituga la merera te Uru marasa sele.

¹⁶ Alamoli kama egite tomi roromuli merera te Uru. E Isaea vei mago ,Uru, Ere tautaulailoti oio telarova egite loloa loio tamite? ¹⁷ Ala la tautaulailo guguvi loio tela ilolo, la ilolo tela merera te Kraist.

¹⁸ Ala eau vei mago ,"egite kama loloa?"Meie, a sele moli. "La maregola tegite gogalati soio tela mautula la magasa,mela merera tegite soio tela igaga la maututula."

¹⁹ Loatavola, Eau vei mago, E Israel kama rovia?"Mamuga e Moses vei mago "Eau ge igo hate masime soio tela gabutala barala tela rova kama la mautu. La masovala mae la mautula ale la irovi ouka, "Eau ge uru hilitime soata tela tiamasila. "

²⁰ Goio e Aisaea la vovola toro sele laimala ale eia vei mago, "Eau egite ale poga eau kama egite ale papa eau .Eau guvitavu egiteu ale kama baha tavu eau. ²¹ "Soio tegite Israel eia vei mago ,"La logologo tomi isasa Eau rapalapala la limagu soio tegite ale kama lololo me egite ale veregege. "

Chapter 11

¹ Eau ge vei loua, mave e koramuli e Deo ge mukupile egiteu la valalua tetala? Akama ge maele, Eau tai la tau Israel, la hili le Abram, loio la maratatila te Benjamin. ² E Deo kama mukupile pile egite la valalua tetala, egite ale eia rovi pala ti egiteu, Eme kama rovi la merera ale vei tia oio te Elaija, A vei ale e Elaija kaka tavu e Deo la imala ale eia igotolo egite Israel? " ³ Uru, egite bili ti egiteu la propet taume, me egite solube taro tomiti la Alta taume. eau moliti piligie, me egite oio pamuli eau ge abi taro la mahuligu tai." ⁴ Alamoli la kiloli la merera te Deo veiala mave? "Eau taugale tiagu la valalua salatu vitu ale kama tototulu soio te Bal." ⁵ Ala goio, te la imala ale igoe egite kamati usu tai la vuhula tela hilovila tela gilogo. ⁶ Mai ge age la gilogo. akamati la igolula. Soukage la gilogo kamati ge la gilogo. ⁷ Larova lou? Lapaga ale Israel mamatea akama pogea, alamoli egite ale eia hilovi egite egiteu pogea, me egite tomi aleio eia vivagari la tia giteu. ⁸ A maimoli mae ale egite kesitia:"E eo abitia giteu la kalulu la gabutalala ale boto, la mata lavuhula egite umala ge mamata, la gavusa via egite umala ge lolo, te la logo sele ale igoe. " ⁹ Goio e Devit vei mago, korale la poro la ilali tegite ge guvi mae la vuo me la mai, me la tuakila mela tikumula ¹⁰ tegiteu.

¹¹ Goio eau vei loua, "ila ale egite tutuaki male egite borue? "Akam ge maele. Loio tela mavela tegiteu, la mahulila gomai ti tegite e Gentael, age vahiliti la tia giteu ge gabutala geru. ¹² Igoe mae la mavela tegite a la vuliti tela mautula,me mae savelevelela tegite ategiteu e Gentael, ale la kaluvuluvula tegite la uru ge kara mave?

¹³ Alamoli igoe Eau meramera soio tamuto Gentael, A mae moli mae Eau la bilaha soio tegite Gentael, Eau gabuvauru sele la igolula taku. ¹⁴ Soge eau ge igo la tia gite ale tela tegaku sele ge gabutala pahi. Soioge etatou kama ge vimahuli isahari tegiteu.

¹⁵ Mae la mukupile la tegite la masovala ge guvi mae la ilapumatatala tela mautu la magasa, me egite ge abi la rova ovola age la mahulila tela pileho moli? ¹⁶ Mae la vavua la mulugala ge tau raragia, age mae la plava ale totoge sogala. ouka mae la uala ge viragia, me la halala tai ge maemoli la uala le.

¹⁷ Alamoli mae la halala isahari ge tagole, mae eme, la halala la Oliv ale tela hoi, ale tabago soilo tegiteu, goio mae eme abi la ilali vikapopo me egite lotalo tela ua la obu la Oliv. ¹⁸ Eme umala kalisasae loata tegiteu, la halala, mae eme ge kalisasae. eme kama sautola la uala obu tomi, la uala obu male koli emei ele.

¹⁹ Eme goioge vei mago, "La halala tagole la lavula eauge tabago soilo la mulila." ²⁰ Alele asele. Egite kama tahoka la tautaulailo ala e Deo pututaro egiteu, Alamoli eme magiri vagari lavuhula la tautaulailo taume. umala gabutala vauru agagime, alamoli eme ge taga. ²¹ Ala mai e Deo kama gitarola la halala sele, me eme tai e Deo akama ge gitarome

²² Matavua, mela, vulovulo la mukupilela te Deo:La vulovulo la mukupilela guvi loata tegite Juda ale boru,alamoli la mutelela te Deo guvi tavuti amuto, mae amutoge solo la vulovulola ale tartigi, souka ge la uru ge vali taro amutou.

²³ Me egite tai, mae egite kama ge solo la mahulila tegite ale la tautaulailo ouka, egite ge tabago soilo, e Deo soloio koramuli ge tabago egite soilo. ²⁴ Mae la masaga la vovo vali taro ti amuto loio tela obu la Olive tela hoi. age magiri robo la mahulila ale ge tabago soilo tela obu la Oliv ale tartigi. me age guvi uru lou mave, la halala ale tela vovo, ge tabago rivu lou soio tela kabili la obu la Oliv?

²⁵ Eau kama masaga via amuto ge pou mae la pauala, tabarabara gu, oilo tela merera kovu la. via amuto kama ge mari oilo tela gabutala muto lou, La bautula ale vagari gomai ti tegiteu e Israel kara mae la giligi giteu e Gentael ale viruru tiroro soilo

²⁶ Ila egite Israel tomi ge mahuli, amae moli ale la merera egite kekesi tia: loilo e Zain la tahalo la utululula ge gomai. me eia ge abi taro la vulovulo ale kama kora loio te Jakob, ²⁷ Me alele eia ge la merera la kilisi taku soio tegiteu, la imala ale eau ge abi taro la iruru tegite tomi."

²⁸ La merera te Uru tuga malau ti, me egite guvi ti mae la gima ile amutou moli, alamoli loio la ba ale la tururi ovola, ilisulisu a tegite la vuhula te tatama giteu.

²⁹ La vabila mela tilola te Deo akama koramuli ge vulo loua.

³⁰ Amuto pala kama lolo vulai tavu e Deo, alamoli ale igoe amuto abi ti la gilogo la vuhula egite kati lolo la Uru. ³¹ Me oilo tela gauru alele, igoe egite e Juda poke taro ti la Uru, la vavuala eia tela gilogo ale guvi pala ti somai tamutou ala egite tai ge abi la gilogo, ³² E Deo vali taro tomiti la vareagila via oilo tela gauru alele eia ge vahililo pala la gilogo soio tela valua tomi.

³³ Ae,la malau la vuliti la gabutalala ale tartigi me la mari a loio te Deo! La matamulila tetala ale kama koramuli ge mata vutia, me la gauru la iligo la papaga tetala ale kama koramuli ge pogea! ³⁴ Ere karamuli ge rovi la gabutalala te La uru ouka ere koramuli ge vituri muliala la papaga?

³⁵ Ouka ere isa soio le abitia le Deo isa la paga, ale e Deo ge koli rivua la? ³⁶ Loio moli tetala me oio tetala, me soio tetala a la papaga tomi, La marasala ge tetala la tapasila ge ouka, Asele.

Chapter 12

¹ Oio vola eau tututolea mutou, tabarabara gu, oilo vola tela gilogo te Deo, eme ge sugutaro la vovomu tomi mae la vabila ale mahulili, age maroka sele, me age igo e Deo ge masaga tavua. Ale eia ge la vuhula igolu taume, ² Amuto umala ge vai vagari amuto soio tela mautula, Alamoli amuto ge guvi halaba oilo tela gabutala mutou. amuto ge igoa maele ila amuto ge rovi la rova tartigi, me la masagala te Deo ale matata.

³ Me loio moli tela gilogo ale e Deo abi tiagu eau ge vei tomia gite ale kabili tamutou: Umala gabutala vauru emei mae ale eme igoa, alamoli age mae, gabutala tigi mela matamulila, isasa loio tela uru la tautaulailo ale e Deo abi tia mutou.

⁴ La vovo gatou tahoka la bautula ususu, alamoli la bautula vovo gatou la igolu tegite tomi kama visauru. ⁵ Ala moli oilo tela gauru ale moliele, etato ale usu tomi oilo tela vovo isa moli te Kraist, me etato isasa mae la bautu la vovo ale isa polopolo.

⁶ Etato tahoka la vabila isapolopo loio tela gilogo ale eia abitia gatou, Mae la vabila isa eia tela vei lahala, me eia ge igoa maele a visauru mae la tautaulailo tetala. ⁷ Mae la vabila isa eia te igolula, me eia ge igo la igolula, mae isa tahoka la vabila tela vimarila, me eia ge vimari la valua. ⁸ Mae la vabila isa eia tela vivagarila, me eia ge vivagari la valua, Mae la vabila isa eia la vabila me eia ge igoa mel malopila, mae la vabila isa eia ge la mulugaluga, me eia ge igoa vikapopo mela vibaumulila, mae la vabila isa eia la tia gorila, me eia igoa mela sagela.

⁹ Me la gilogo eia ge umala ge vikapopo mela kalisasae la, umala ge taho tavu la iriru, sautola vagari la papaga ale tartigi. ¹⁰ Gabutala la ilisulisu kabili te tabarabara gatou, eme igoa le tabarabara mu. gabutala la tilogo, amuto ge vitogo baoli.

¹¹ Gabutala la vabila, umala makuku, gabutala la kalulu maroka, amuto ge malopi tavua. gabutala la Uru, igoluala, ¹² Sagege oilo tela tautaulailo , hate tola oilo tela iligiligi, amuto ge magiri vagari oilo tela kilaka, ¹³ Vabi oilo tela savelela tegite la valaluae Deo ale maroka. amuto ge pamuli usu la gauru tela baumuli la valua me hatavile.

¹⁴ Amuto ge vibalava egite ale magiri robo amutou, ¹⁵ Sagege vikapopo me egite ale sagege, tali vikapopo me egite ale taitali, ¹⁶ Alamoli age loio moli tela gabutala ale visauru, umala gabutala oilo tela gauru la kalisasae la. amuto ge kaka tavu la valalua ale vagotalo egiteu, Umala gabutala via eme mari oilo tela gabutala mu.

¹⁷ Umala koli rivu la iriru la iriru lou, Amuto ge igo la vulovulo ale tartigi oio tela mata gite la valalua. ¹⁸ Mae akama ge tivura, mae moli ale age tabuli oata tela limamu, Amuto ge pou mela tia madila vikapopo mela valua tomi

¹⁹ Umala viligiligi emei, tabarabara gu, amuto ge magiri gale loio tela hate masila te Deo. La merera egite kekesi tia, la viligila eia tegaku, eau ge koli rivua,la Uru vei tia. ²⁰ Alamoli "mae la gima taume vitolo, abiala la ilali, mae eia malehu, abiala la lalu. mae eme ge igo mae aleie, eme ge tau la havi ale togoa oata la gamala, ²¹ La tovolaila umala ge vagotalo emei, eme ge vagotalo la kama korala ale tartigi.

Chapter 13

¹ La kalulu tomi ge roromuli la vagarigarila ale uru loata, la vagarigarila isa ouka tilou mae ale loata te Deo, la vagarigarila ale magiri e Deo moli turia,

² Ala ere tahalo mukupile la vagarigarila ale eia magiri robo la viturila te Deo, me egite ale magiri roboa ge abi la mapa la iruru tegite lou.

³ Egite la mulugaluga kama lagima ge vitaga la vulovulo ale tartigi, alamoli egite ge vitaga la vulovulo ale kama kora.Mave eme masaga kama ge tataga la tahalo ale oio tela muli ale soatata?Igo la vulovulo ale tartigi, ila eia ge tahoka la irovilala loata taume.Alamoli mae eme ge igo la vulovulo ale kama kora, eme ge taga, lavuhula eia kama abi bubu la viso la vikokuela. ⁴ Eia la bilaha te Deo, la tahalo ale veipalapala la hatemasila loata te la tahalo ale igigo la vulovulo ale kama kora. ⁵ Ala eme ge romulia, kama tela hatemasila moli, me tela gabutalala tai.

⁶ Ala eme tai ge loto la takis. La vuhula egite la mulugaluga egite la bilaha te Deo, egite lobagele soio tela paga aleie la imalatomi. ⁷ Loto le egite la valalua tomi la mapa gite sele: la takis soio tegite ale eme ge loto egite, la mapa la gauru soio tegiteu ale eme ge abia giteu, la tilaga soio tegite ale taga, la tilogo soio tegiteu ale koramuli eme togo e giteu.

⁸ Umala makodo la paga isasa, la paga isa moli masaga vibaoli amuto isasa. la tahalo moli ale masaga egite valua me hatavile eia tilimuli sele la viturila. ⁹ La mera vagarila male," umala igigo la iriru soio tela tavile polo isasa, umala bilibili, umala pakalikali, umala sugu kokovu isa la paga," ala mae la mera vagarila isa oio koramuli ge vitoko me aleie, " Masaga sele la valua taume mae ale eme masaga rivu lou emei." ¹⁰ La masagala kama koramuli ge vipou bara la valua me hatavile. Oilo vola la masagala amae ale koramuli tomi la viturila.

¹¹ Ale la vuhula ale, amuto rovi la imala, a la imala ti ale amuto ge hagolo loio tela mavutala tamutou. Ale igoe la mahulila hagavi sele ti loio teale mamuga etato tautaulailo. ¹² La maligoma tuga ti, la logo utupola ti me a hagavi ti. Ala etato ge tau gale la papaga tela maligoma, me etato ge vikai robo le etatou la kai robo la matagaga.

¹³ Ala etato ge paki taho tela tuluga gatou, tuga mae ale oilo la haro, kama oilo tela sagegela iliu ouka la iliu peho la. Ala etato umala ge tatuga oilo la loho tavu la tavile ale akama kora ouka oilo tela masagala ale vagari peho, me a umala ge oilo la igotolola ouka la hatekala. ¹⁴ Tartigi amuto ge vikai robo le amutou la uru Isus Kraist, me umala vipolopolo isa la papaga la vovo. via ge tilimuli la masagala tetala.

Chapter 14

¹ Kaka tavu e Maura mite ale maveve oilo tela tautaulailo tegiteu, umala matamuli egite loio tela vilapu merera la. ² La tautaulailo tela tahalo isa via age ali la papaga tomi, ale teale isa a maveve sele ala age ali moli la ilali la mahuma.

³ La tahalo ale ali la papaga tomi umala ge hilo bara la tahalo ale kama alali la papaga tomi; me la tahalo ale kama alali la papaga tomi tai umala ge matamuli la tahalo ale alali la papaga tomi. La vuhula e Deo abi ti eia. ⁴ Eme ere sele, via eme ge mata muli la valua la igolu tela tahalo polo? age oio lou tela mulugaluga tetala age magiri ouka age boru. Alamoli la imala eia lou ge vaivagari eia ge magiri, la vuhula la uru moli koramuli ge igo eia ge magiri.

⁵ La tahalo isasa hilo la logo ale isa eia loata teale isasao. Ale isa hilo la logo isasa eia visauru moli. etato isasa ge gabutala mulia oilo tela gabutala gatou lou. ⁶ La tahalo ale tuga mulmuli la logo, eme ale alali, eme alali te Deo, la vuhula eia vei tataho la uru ovola, la tahalo ale kama alali, vikosi lou eia umala ge alali te la uru, me eia vei tataho moli e Deo ovola.

⁷ Isa tegato kama mahuli tetala lou, me isa tegato kama peho rivu lou le eia. ⁸ Ala mae etato mahuli, etato ge mahuli te la uru, mae etato ge peho, etato ge te la uru. ⁹ Me oilo tela gabutala kokovula aleie e Kraist peho me eia mahuli rivu lou, la vuhula eia ge sibitala mae la uru loata tegite ale pehoti me loata tegite tai ale soloio mahulili.

¹⁰ Me emei, ilava eme mata mulmuli lou e tabaramu. Me emei, ila eme hilo barabara lou e tabaramu, Me etatou tomi ge magiri tela matala ilapu matatala te Deo. ¹¹ La merera kekesi tia, "mae eau mahuli," la uru vei mae, " la tulu gatou tomi me la kalamea gato tomi ge vei pla soio te Deo."

¹² Ala male, etato isasa ge vahari la giligi la vulovulo gatou isasa soio te Deo. ¹³ Me oilo vola,e tatou umalati ge hilo barabara e tabarabaragato isasa, ouka amuto ge gabutala mae, via isa umala ge taurobo la paga la tutuakila ouka age tutugolo e tabarala.

¹⁴ Eau rovia selea via oilo te la uru Isus la paga isa kamakora eia lou. mae la tahalo lou eia ge gabutala via akama maroka me age mae vola. me oio tetala lou eia kama maroka, ¹⁵ Mae la vuhula ge la ilali e tabaramu ge gabu bara lou eia, ale eme oukati lou tatuga oilo la gilogo. umala igo barabara emei la ilali ale e Kraist peho tila.

¹⁶ Ala umala igoa via la rova eme rovia via eia tartigi eme ge mera bara lou ovola. ¹⁷ La vuhula la mautu la sagegela te Deo kama tela ilali mela iliu, ouka a tela magiri matatala, la tia madila, mela sagela oilo tela kalulu maroka.

¹⁸ Me la tahalo ale igoluale e Kraist oilo tela gauru alele eia tartigi sele oilo te Deo me la valua me hatavile tai ge masaga selea. ¹⁹ Ala mae, etato ge tuhaka tavu sele la papaga ale ge viguvi la tia madila mela papaga ale ge vahiliti etato isasa.

²⁰ Ala umala igo barabara la igolu te Deo oilo tela papaga la ilali. la papaga tomi eia maroka ti, alamoli age ruru moli mae la tahalo eia ge ali isa la paga ale ge igo e tabarala ge boru. ²¹ Age tartigi moli via etato umala ge alali la maili la kalia, ouka umala liu la Vaen, ouka la paga ale isahari e tarabamu souka ge tia bara ovola.

²² La tautaulailo ale eme tahokea, eme ge sautolea kabili taume me e Deo. la vibalavala ge tela tahalo ale kama hilo barabara eia oilo tela papaga ale eia gabua via a tartigi. ²³ La tahalo ale kama tautaulailo age gabu geru eia mae eia ge ali. la vuhula akama loio tela tautaulailo. me la papaga tomi ale kama loio tela tautaulailo egite tomi eia la iriru.

Chapter 15

¹ Ala etato ale soloio vagari etato ge magiri suli egiteu ale maveve, me etato umala ge igo tigi moli etato lou. ² Etato isasa ge puhi taho egite la valalua tegatou mela papaga ale tartigi, oilo tela gauru ale age vahiliti eia soata.

³ E Kraist kama gogo rivu lou eia. ouka, amae moli ale la merera kekesi tia, " La mera barala ale egite mera geruamu a paru loata taku." ⁴ Me la rova egite kekesi tia pala egite kekesia mae la vituri mulila somai tegatou oilo vola loio tela hatetola la mela tututolala tela merera te uru me etato ge tahoka la tautaulailo.

⁵ Ala igoe e Deo la hate tolala mela tututolala ge abiamu la gabutala ale visauru mae te Kraist Isus. ⁶ Me eia ge igoa maele via age oilo tela gabutala ale isasa amuto ge visalea vikapopo mela hare ge isa moli e Deo tama gatou me la uru gatou e Isus Kraist. ⁷ Ala amuto ge kaka tavu lou amutou isasa, mae moli ale e Kraist kaka tavu ti emei, tela visalela te Deo.

⁸ Ala eau ge vei mae e Kraist guvi ti mae la tahalo la igolula tela vilali la vovo eia abi la ba tela merera la selela te Deo, via age igo vagari la veiselela ale abitia gite tatama gatou, ⁹ Me egiteu e Gentael visale e Deo tela tia gorila tetala. amae moli ale kekesitia, " oilo vola eau ge toi la visalela soio taume kabili tegiteu e Gentael me eau ge bau la visalela soio tela isamu."

¹⁰ Agoio vei loua, " Sagege, amuto Gentael, vikapopo me egite la valua tetala."

¹¹ Me avei loua, "Visale la Uru, amuto tomi e Gentael; la valua me hatavile tomi ge visale eia."

¹² Avei loua, e Aisaia vei mago, " La hili le Jesi ge gomai, eia moli ge hiliti mae la mulugaluga tegite Gentael; me oilo moli tetala egiteu e Gentael ge tahoka la tautaulailo."

¹³ Igoe e Deo tela tautaulailo ge vivolu amuto la sagegela mela tia madila oilo tela tautaulailo, la vuhula oilo moli tela vagargarila tela kalulu maroka eme ge tahoka la tautaulailo.

¹⁴ Eau sele omai tahoka la gilabulabu isa somai tamuto tabarabara gu. Eau gabua mae amuto oiole volu mela tartigila te uru, volu mela mari pahila. Me eau gabua mae amuto tai oiole koramuli sele ge vivagari lou amuto isasa.

¹⁵ Alamoli eau kekesi lou somai tamutou mela vagrila tela papaga isahari viage vigabutala lou le amutou, la vuhula tela gilogo ale e Deo abi tiagu. ¹⁶ La vabila ale amae eau ge guvi mae la tahalo la igolula te Kraist Isus ale bahea soio tegiteu e Gentael, ge vahari la opa mae egite la Prist tela merera te Deo, la vuhula la oppa tegiteu e Gentael la uru ge masaga tavua, la kalulu maroka vimaroka tia me a tetala.

¹⁷ Oilo te Kraist Isus eau tahoka la vuhula merera ale tartigi ge kalesae tela igolu ale eau igigoa le God. ¹⁸ Ala eau kama ge gabutala ge vei sapolo isa la paga alamoli larova e Kraist vikaluvutia loio taku tela iromulila tegite Gentael. Ale lapapaga aleie viguvila la merera me la vulovulo, ¹⁹ A guvila la vagargari la irovi me la vikarutula, me la vagari la kalulu marokala.Ale guvi mae la vuhula loio e Jerusalem,polo galili goio mae e Ilirikum, via eau ge vagogala la merera te Kraist.

²⁰ Me oilo tela gauru alele, la masagala taku tomi eau masaga ge valolo la merera. alamoli kama ge oio la ba ale la isa le Kraist la valua rovia, souka ge eau ge vimagiri la igolu oata tela sosole la tahalo polo vimagiria. ²¹ Amae moli ale la merera kekesi tia, " Me egite ale kama lolo la merera tetala ale halaba gomai ge hilo eia, me egite ale souka lolo la valolo egiteu ge rovi matagagea."

²² Ala eau hari galili tagara usu sele ale eau masaga ge gomai tamutou. ²³ Ala moli igoe eau kati taola lou isa la ba oilo tela gale la mautula aleie, ala eau gabutala la leavala usuti via ge gomai tamutou.

²⁴ Me eau gabutala tia viage hilo amutou la imamala eau ge tetepolo soio e Spain, me amuto ge koli eau oio tela gauru taku oio le, la imala ale eau ge momoge vikapopo le amuto bakisi. ²⁵ Alamoli ale igoe eau ge goilo e Jerusalem, ge vahari la visulila soio tegite la valalua te Deo ale maroka.

²⁶ Ala eia paga ale tartigi sele via egite Masedonia me Akaia ge tau vikapopo la vabila soio tegite ale pou la savelela kabili tegite la valalua te Deo ale maroka oilo e Jerusalem. ²⁷ Me asele, ale eia la sagegela ale tartigi peho, ale egite soloio ge abia giteu. Mae moli egite Gentael ge tamai utu oilo tela papaga la kalulu, egite ge kolia gite Juda me age mae la kiloli soio tegite vikapopo mela papaga la igolula.

²⁸ Oilo vola, la imala eau ge vikaluvu la igolula me eau ge vagari sele via egite ge abi la papaga tomi ale egite vitau vikapopo tia, me eau ge goio e Spain tio eau ge pahutu amuto kabili la gauru. ²⁹ Eau rovi selea via la imala eau ge gomai tamutou eau ge gomai oilo la vibalavala te Kraist ale viriru.

³⁰ Ala eau kara suku amutou, tabarabara gu, oilo te la uru e Isus Kraist, me la masagala tela kalulu maroka, amuto ge tuhaka vikapopo le eau oilo la kilaka soio te Deo ile eau. ³¹ Amuto ge kaka via eau ge polo pepe egite ale kama lolovulai oilo e Judea, via la igolula taku oilo e Jerusalem egite la valua me hatavile te Deo ale maroka ge masaga tavua. ³² Amuto ge kaka via la imala eau ge gomai tamutou mela mogela loio tela masagala te Deo. me eau ge, vikapopo me le amutou. ge poga la mailala.

³³ La tia madila te Deo ge vikapopo le amutou tomi. Amen.

Chapter 16

¹ Eau mera vagari soio taume e Poebe eme e lohatavile miteu, eme ere la tahalo la igolula oilo tela luma la lotu ale oilo e Kensrea, ² Oilo tela gauru ale eme koramuli ge kaka tavu eia oilo te Uru. Eme ge igoa mae oilo tela vulovulo ale tartigi mae egite la valalua me hatavile te Deo ale maroka. eme ge abiala la kiloli ale eia masagea loio taume, eia guvi mae la kiloli ale uru sele soio tela valalua usu peho me eau tamai.

³ Amuto ge sagege robo e Prisila me Akuila, egiteu e tabarabara gu ale amite vigolu tomi oilo te Kraist Isus, ⁴ Egite ale kama gabutala la mahulila tegiteu la vuhula tala mahuli gu. eau toi tartigi soio egiteu, me kama eau moli, egite la lotu tomi te Kraist ale oilo e Gentael. ⁵ Sagege tavu la lotu lotu tomi ale oilo tela luma tegiteu. Sagege robo tai e Epaenetus eia la hategu sele, Eia la muluga la vavua la mautu e Esia soio te Kraist.

⁶ Sagege robo tai e Maria, eia igolu vagari sele tamutou, ⁷ Sagege robo e Andronicus me junias, egite la valua taku sele ale amite pou tomi oilo tela la luma la kilisi. Me egiteu la Aposel rovi taho sele egiteu. me egite tai goilo te Kraist mamuga taku. ⁸ Sagege robo e Ampliatus, eia la hategu sele oilo te la Uru.

⁹ Sagege robo e Urbanus, eia amite vigolu tomi oilo te Kraist, me Stakis, eia la hategu sele, ¹⁰ Sagege robo e Apeles, e Kraist masaga sele eia, Sagege robo egite tomi ale oilo la luma te Aristobulus. ¹¹ Sagege robo e Herodion, eia la tahalo taku sele. Sagege robo tai egite ale oilo tela luma te Narsisus eia tai oilo tela Uru.

¹² Sagege robo e Tripaena me Triposa, egira igolu vagari sele oilo te Uru, Sagege robo e Persis eia la hategu. Eia igolu usu sele oilo te la Uru. ¹³ Sagege robo e Rufus, la hilovila oilo te Uru, me e tilala me tila gu. ¹⁴ Sagege robo e Asinkritus, e Plegon,e Hermes, e Patrobas, e Hermas, me egite tabarabara gu ale vikapopo me le giteu.

¹⁵ Sagege robo e Pilologus me Julia, e Nereus me lohatavilela, me Olimpas, me egiteu la valalua te Deo ale maroka ale oio vikapopo me le giteu, ¹⁶ Sagege robo amutou isasa vikapopo mela piliu ale maroka. Amuto la lotu lotu tomi te Kraist sagege robo amutou.

¹⁷ Igoe eau tututolea muto, tabarabara gu, amuto ge gabutala muli egiteu ale visibitala la vilele bala mela buroru. Egite polo taro ti la vimarila ale amuto vimari tila. kimoso taro egiteu. ¹⁸ Egite la mata la valalua ale maele kama koramuli ge igoluala Uru e Kraist. egite gabutala moli la tia giteu lou. loio la merera ale ava tatahoa me ale tabuli tigi me egite ge tutugolo la hate giteu ale maramara.

¹⁹ La vituri mulila mela iroromulila tamutou poga ti la valalua tomi. Eau moge sele, oilo vola, a loata tamutou, alamoli eau masaga amuto ge mari tavu la papaga ale taritigi, me amuto ge magiri gale loio tela papaga ale kama kora. ²⁰ E Deo la tia madila hagavi ti ge toa kuru e Satan lotalo tela ilo puli mutou. Me la gilogo te la Uru gatou e Isus Kraist ge vikapopo le amutou.

²¹ Timoti, eme e kolia taku tela igolula, sagege robo emei, me e Lusius, me Jason, me Sosipater, la tahalo taku sele. ²² E Tertius, eia moli male kekesi tola la igolu tela epistle sotalo. sagege robo emei oilo tela Uru.

²³ E Gaius, eia sautola sele eau mela lotu tomoli. sagege robo emei. e Erastus, la tahalo ale sautatola la vuliti tela Siti, sagege robo emei, vikapopo me e Kuartus e tabarabaragu ²⁴ ²⁵ Igoe soio tela tahalo ale igo vagari amuto koramuli ge magiri tela merera la lotu mela valolola te Isus Kraist, loio tela mari kovula ale tabuli kovu pala ti tela imamala ale tugati,

²⁶ Alamoli igoe a tabuli matagaga ti loio tegite la Propet la rova egite kekesi tia soio tela mautula tomi, loio tela mera vagarila te Deo ale la tapasila ouka, age vahari la iroromulila oilo tela tautaulailo.

²⁷ Soio moli te Deo ale tahoka la mari, me loio te Isus Kraist, la marasala la tapasila ge oukati. Asele.

1 Corinthians

Chapter 1

¹ E Paul, e Kraest Isus tolea ge sibitala mae la aposel tela masagala te Deo, me Sosten e tabara gato, ² Goio tela lotu te Deo ale oio e Korint, egite ale maroka ti oilo te Kraest Isus a tola egite mae la valua ale maroka sele, vikapopo me egite tomi ale oio la mautula ale tola tavu la isa la uru e Isus Kraest, eia la uru tegite me tamite tai. ³ La gilogo mela tia madila ge tamuto loio te Deo e tama gatou me la uru e Isus Kraest.

⁴ Bibi eau vei tataho e Deo taku ile emei la vuhula la gilogo te kraest Isus ale eia abi tiamu. ⁵ Eia vibalava mei eme balava tela gauru tomi,oilo tela merera tomi mela mari tomoli, ⁶ Mae moli la vei mulila te Kraest sibitala mae la selela kabili tamutou.

⁷ Oilo vola eme kama savele isa la vabila tela kalulu maroka tela tuhakala taume oilo la imala ale eme poutali la mari tela uru e Isus Kraest ale tabuli kokovu. ⁸ Eia ge vai vagari me goio tela tapasila, la vuhula emege maramara sele tela logo tela uru e Isus Kraest. ⁹ E Deo eia sele, eia tola eme soilo tela pulou la vikapopola te latula, e Isus Kraest la uru tegatou.

¹⁰ Igoe eau tutu tolea mutou, tabarabaragu, oilo tela isa la uru e Isus Kraest, la tia muto mela gabutala muto ge isa moli, eau tututolea mutou ge vikapopo mela gabutalala ge isa moli mela masovala ge isa moli. ¹¹ Me a tabuli matagaga moli somai taku, amuto tabarabaragu , te Kloes moli la valua ale oiole igogolu kabili tamutou.

¹² LA masovala mae, isasa tamuto vei mago,"eau vikapopo me Paul," eau vikapopo me Apolos," eau vikapopo me kepas," ouka" eau vikapopo me kraest." ¹³ Ila e Kraest vilele lua? mave e Paul tili oata la tauvalutu taume? mave eme vuhi oilo tela isale Paul?

¹⁴ Eau vei taho e Deo teale eau kama vuhi isa tamutou, e gira ilua moli e Krispus me Gaius. ¹⁵ Age mae la vuhula isa souka ge veia eia vuhi soilo la isagu. ¹⁶ Eau vuhi tai egite tomi ale oilo la luma te Stephanas, lolagu te ale, eau kama rovia eau vuhi tai lou isahari o ouka.)

¹⁷ E Kraest kama baha eau somai ge vuhi la valua, eau gomai ge valolo la merera te uru - kama la merera tela mari ouka, oilo tela viputu mulila ale la tauvalutu te kraest la vagarigari la kama ge kaluvu ge kokovu.

¹⁸ La merera tela tauvalutu te Kraest kama tikumu soio tegite ale ale la kalulu gite peho. alamoli kabili tegite ale e Deo vimahuli ti egite,la merera eia la vagari le Deo. ¹⁹ La merera kekesi tia," eau ge valobe la mari tegiteu ale via egite mari. eau ge vagotalo la irovi tegite la valua la mari."

²⁰ La tahalo la mari oiove? la tahalo ale pou oio la vimari ale uru oiove? la tahalo la vipigila la merera tela mautu la magasa oiove? mave e Deo kama vulo la mari tela mautu la magasa mae la paga bulahu moli? ²¹ Tela siloko la mari la vovo kama rovi e Deo, eia igo sagege e Deo la vuhula la valolo la merera ale ge vimahuli egite ale tautaulailo.

²² Egite Juda tahi la mahulila mela irovilala me egite Greek pamuli la mari. ²³ Alamoli amite valolo le Kraest ale peho oata la tovolautu, a tabuli robo soio tegite Juda me eia kama la mari soio tegite Greek.

²⁴ Alamoli soio tegite ale e Deo tola ti egiteu, egite Juda me Greek, amite valolo le kraest eia la vagari mela mari te Deo. ²⁵ La rova eia kama la mari oilo te Deo eia la mari ale loata tela valalua tomi, me la rova eia kama vagari oilo te Deo eia la vagari ale loata te la valalua tomi.

²⁶ Matamuli la tilola taume, tabarabara gu. amuto kama usu tahoka la mari oilo tela gauru tela tahalo, usu tamuto kama tahoka la vagari. usu tamuto e tilala kama pigoa veia eia tahoka la isa. ²⁷ Alameoli e Deo hilovi la papaga la mautula magasa ale kama mari ge igo mahela egite ale mari. e Deo hilovi la mavevela tela mautu la magasa ge igo mahela la rova eia vagari.

²⁸ E Deo hilovi la rova otalo sele ge mukupile la mautu la magasa. me eia tai hilovi la papaga ale egite via ouka sele ge vikaluvu la papaga ale egite via a tartigi sele. ²⁹ Eia igo la papaga ale la vuhula isa kama ge tahoka la vuhula ale eia ge kali sae eia tela matala uru.

³⁰ La papaga ale e Deo igo tia, igoe eme oilo ti te kraest Isus, eia guvi mae la mari tegatou loio te Deo. eia sibitala mae la magiri matatala tegatou, ale maroka, eia loto rivu etatou. ³¹ A sibitala Mae, moli la merera veitia," la tahalo ale vagoata eia, eia ge igoa oilo te la uru."

Chapter 2

¹ La imala eau gomai tamutou, tabarabaragu, eau kama gomai vikapopo mela merera la kalisaela ouka la mari ale uru sele ouka, eau valolo la selela ale tabuli kovu oilo te Deo. ² Eau igo la gabutala gu via kamage rovi isa la paga tela imala eau pou kabili tamutou e Isus kraest moli eau masaga ge rovia, eia moli peho oata la tovolautu.

³ Eau vikapopo mele amutou oilo tela mavela, me oilo la tilaga, mela vogu pariri. ⁴ La merera taku mela valolola kama oio la merera ale uru mela mari, ouka, eia visibitala la kalulu maroka mela vagrila, ⁵ La vuhula la tautaulailo tamuto umala ge tabuli oio la mari tela tahalo, age tabuli oilo la vagari le Deo.

⁶ Me igoe amite vigagia la mari kabili tegiteu ale matuha, alamoli akama la mari tela mautu la magasa, ouka loio tegite la mulugaluga la mahulila ale igoe, ale ga tapasi tie. ⁷ Oilo vola, amite vigagia oilo la mari te Deo ale tabuli kovu oilo la seselela, la mari ale tabuli kovu e Deo tau tia mamuga la mahulila ale igoe tela marasala tegatou.

⁸ Isa ouka tegite la mulugaluga tela imala alele rovi matagagaea, mae moli egite ge rovi matagagaea, egite kamage bilia la uru mela marasala oata la tovolautu. ⁹ Alamoli eia kekesi tia, "isa souka hilo laia, isa souka lolo taia, me la hate la tahalo isa souka dodo muli la rova e Deo raragi tia tegiteu ale masaga sele eia" _

¹⁰ Alamoli e Deo tau matagagaea la paga ale somai tegato oilo tela kalulu maroka. la kalulu maroka rovi la paga tomi, la papaga tomi ale malulu sele oilo te Deo. ¹¹ Ere koramuli ge rovi la gabutala tela tahalo la kalulu la tahalo moli ale oilo tetala? a mae moliele, isa kama koramuli ge rovi la papaga te Deo ale malulu la kalulu le Deo moli koramuli.

¹² E tato kama abi la kalulu tela mautu la magasa ouka ale la kalulu ale loio te Deo, la vuhula etato ge rovi la papaga ale e Deo abi bulahu molia gatou. ¹³ Amite vigagia tela papaga ale oilo la merera kama la gabutala mela mari tela tahalo ouka a loio tela kalulu maroka, age lube la masova la papaga la kalulu soio tegite la valua ale oilo tela kalulu.

¹⁴ La tahalo ale kama oilo tela kalulu a kama ge abi la papaga ale loio tela kalulu te Deo, la vuhula eia la golu bulahu moli oio tetala. eia kama koramuli ge rovia la vuhula egite moli ale oilo la kalulu ge rovia. ¹⁵ La tahalo moli ale oilo la kalulu ge matamuli la paga tomi, alamoli eia kama ge lotalo la mata mulila tegite isapolo. ¹⁶ "Ere koramuli ge rovi la gabutala te la uru, via eia koramuli ge vimari eia?" Alamoli e tato ale tahoka la gabutala te kraest.

Chapter 3

¹ Ala eau, tabarabara gu, eau kama ge vigia soio tamuto mae la valalua ale oilo la kaluvu, ouka eau ge vigia tamuto mae la valua ale oio la vovo, mae egite giliki ale oilo te Kraest. ² Eau vali le amuto la susu, kama la ilali ale vagari, la vuhula amuto kama raragi ge abia, me ale tai igoe eme tai souka raragi.

³ Eme solio tela vovo. la tia barala mela vaigo tolola soloio tabuli kabili tamutou, ila amuto soloio mahuli oilo tela vovo, mave amuto kama tuga visauru mae la tahalo la vovo? ⁴ Mae isa ge vei mago, " eau tilimuli e Paul, " me egite ale isahari vei mago, " eau tilimuli e Apolos," mave amuto kama la tahalo? ⁵ Me ere e Apolos? ere e Paul? la tahalo la igolu male eme tautaulailo tetala, egira ere la uru abiala la igolu.

⁶ Eau galgalu e Apolos titigi la lalu oio vola, me e Deo vikusia, ⁷ Oilo vola, mae ere galgalu ouka mae and ere isa titigi la lalu akama la paga isasa. alamoli e Deo moli isa skela vikusia.

⁸ Tio mae ere isa galgalu me ere titigi la lalu egira tomi isa moli, me egira isasa ge abi la mapa giriua ge tilimuli la igolula tegira isasa. ⁹ Amite tomi vigolu tomi le Deo, eme la mahuma te Deo, mela luma tetala.

¹⁰ Oilo tela gilogo te Deo eia abiagu me eau guvi mae la tahalo la mari tela tiligi la luma, eau vimagiri tila la sole la luma me isapolo ge tigi lou oata vola. alamoli amuto isasa ge matamuli taho la guru ale eia ge tigi oata vola. ¹¹ Isa oukati lou ge vimagiri polo lou isa la sole loio te ale eau vimagiri tia, ale eia,e Isus Kraest.

¹² Mae isage tigi la luma oata la sosole alele vikapopo mela Gol,Silva,la uati meme la obu,ouka la paga ale kama vagari, ¹³ La igolu tetala ge magiri matagaga lou, la matagaga la haro ge tau palaea. eia ge guvi palala tai oilo la havi, la havi ge tovolai tomi la igolu tegato ale igo tia.

¹⁴ Mae la igolu te la tahalo isa ge magiri, eia ge abi la mapala; ¹⁵ Tio mae la igolu tela tahalo isa ge tululu tomi, eia ge gabu sele la iligi, alamoli eia ge mahuli utu, mae eia ge hele la havi.

¹⁶ Mave amuto rovi taia mae amuto la luma la lotu te Deo ale la kalulu le Deo mou oilo tamutou? ¹⁷ Mae la tahalo isa ge igo bara la luma la lotu te Deo, e Deo ge igo geru tai la tahalo alele. la luma la lotu te Deo eia maroka viuviu, me eme tamai ge maroka.

¹⁸ Amuto umala ge tugolo rivu lou amutou. mae isa ge gabutala via eia mari oilo tela imala ale igoe, tartigi eia ge mae la tahalo bulahu moli" la vuhula eia ge taola la mari. ¹⁹ La mari tela vovo eia la golu bulahu moli oio te Deo. la Buktabu vei mae, la uru vitilo egite la valua la mari oilo la mari pahila tegiteu lou, ²⁰ La buktabu vei lou mae, la uru rovia via la gabutala la tegite la valua la mari eia la golu bulahu moli. "

²¹ Ale la vuhula ale,la tahalo isa umala ge vei tataho isa la tahalo la vovo. La papaga tomi eia taume, ²² Maege e Paul,o e Apolos,ouka e Kepas, o la mautula,o la mahulila,ouka la pileho,ouka la mahulila ale igoe,o la papaga ale soloio ge gomai, la papaga tomi ale taume, ²³ Me emei te Kraest, e Kraest eia te Deo.

Chapter 4

¹ Male amuto ge matamuli amila mae, la tahalo la igolu te Kraest me la vibaumulila tela merera te Deo ale tabuli kokovu. ² Mae la rova egite la tahalo la vibaumulila valolo ovola ale rova etato ge tautaulailo ovola.

³ Alamoli eau sele la igolu taku amuto matamuli tomia ouka la valua polo tai ge matamuli taia. Me eau tai kama Mata muli rivu lou eau tai. ⁴ Eau kama gabutala papahi tela igolula ale Deo abi tiagu, ale kama via eau maramara sele ti. la uru sele ge matamuli la igolula taku.

⁵ Tartigi via amuto umala ge semipuhi isa la paga mamuga tela imala,mulmuli la uru ge gomai. eia ge abi tomi la papaga ale tabuli kovu oilo la maligoma ge tau palaea tela matagaga me eia ge tau pala la masagala tela hate la tahalo. tio etato isasa ge abi la vei tahola tetala loio te Deo.

⁶ Amuto tabarabaragu, eau tuga oilo la viputu mulila aleie vikapopo me Apolos tamutou, la vuhula oilo tamila amuto ge rovi la masova la merera alie, umala raga utu la merera la buktabu." amuto umala ge vile o toi bara isa e tabara mutou. ⁷ Ere veia muto ge semipuhi la igolu kabili tamuto lou? la rova eme tahokea akama la paga ale eme abia loio te isasa? eme abi tia, ilava eme vei tataho lou me via eme kama abia?

⁸ Me eme abi tomi ti la rova eme masagea! eme tai guvi ti mae la tahalo la vuliti! eme pouti la pulou la uru _ ale isapolo lomai tamiteu! Oilo vola,eau gabutala via eme ge pou la pulou la la uru, la vuhula amite tai ge pou la pulou la uru vikapopo le emei. ⁹ Eau gabutala via e Deo tauti amite aposel mae la vitovo mulila oilo tela magirigiri la, mae la tahalo egite raragi ge bilia. amite guvi mae la taurobo la mata tala mautu la _ soio tegite la angelo, me soio tegite la valalua.

¹⁰ Amite la mari tamite la vuhula te kraest, alamoli eme tahoka la mari oilo te kraest. amite maveve sele, alamoli eme vagari peho, la valua togo sele eme, amite sele la tilogo ouka, ¹¹ Kara tela imala ale igoe amite vitolo me amite malehu, amite la kairobo ale tartigi ouka, egite kue malago amite, me amite la luma ale ge mou ovola ouka.

¹² Amite igolu vagari,me amite igolu la lima miteu.la imala egite mera barea miteu, amite balava, la imala egite magiri robo tamiteu, amite tuha polo pepe. ¹³ La imala egite ubile amite la merera la vasigologolola, amite mera taho molia giteu, amite sibitala maele, me amite gabutala vagari selea, la mukupile la papaga la vovo mela papaga ale kama karakora.

¹⁴ Eau kama kekesi la papaga aleie via ge igo mahela amuto ouka, eau viage lapu matata amuto la vuhula eau isu sele amutou mae e latatu gu. ¹⁵ Amuto tahoka egite la valua la vibaumulila salatu gete oilo te kraest, alamoli e tatama muto kama usu.Me eau guvi mae e tama mutou oilo te kraest Isus me oilo tela merera te uru. ¹⁶ Ala eau tutu tolea muto ge igo la paga tomi mae eau.

¹⁷ Ale la vuhula ale eau baha e Timothy somai tamuto, e latugu ale eau masaga sele eia me eia magiri vagari sele oilo tala uru. eia ge vigabutala le amuto la mahuligu ale oilo te kraest,, mae moli ale eau vimari ti le egite oio tala baba tomi me oilo tela luma la lotu. ¹⁸ Alamoli isahari tamuto lolo mata, egite igigo mae ale eau kama gomai tamuto.

¹⁹ Alamoli bakisi moliti oio eauge gomai tamutou, mae la uru masagea. eau kati lou ge rovi isa la merera tegite ale kali sasae, me eau ge hilo la vagarigari egiteu. ²⁰ La mautu la sagegela te Deo kama guvi loio tela merera ouka a oilo tela vagarigarila. ²¹ Amuto masagea mave? eau ge gomai tamuto vikapopo mela kada, ouka vikapopo mela gilogo oilo tela kalulu la tia madila?

Chapter 5

¹ Eau lolo ti la vigagiala isa via kabili tamutou la iruru isahari oio, la mata la iruru ale egite la valua e Gentael magiri roboa: egite via isa tamutou hilo tavu e rutule tamala eia mavuta tomi le eia. ² Amuto la valua la ilosa! mave la ilo muto kama buruko mela tilali? la tahalo ale igoti la iruru alele eia katige pou vikapopo le amutou tela lotu te Kraest.

³ A sele mae eau kama vikapopo le amuto oilo te la vovo, alamoli oilo tala kalulu eau vikapopo le amutou. eau taupala ti la iruru tela tahalo alele mae moli eau tai oio le. ⁴ La imala ale amuto ge pou vikapopo oilo tela isala uru e Isus me eau vikapopo le amuto tai oilo la kalulu, la vagarigari la uru gatou e Isus ge kabili tegato, ⁵ sugutaro la tahalo alele soio te Satan me eia ge gabu la iligi tela vovo, la vuhula la kalulu la ge mahuli utu tela logo tela uru.

⁶ La kalisasae la taume kama tartigi. eme kama rovia mae la ist ale bakisi moli karamuli ge visogo la bautu la Bret? ⁷ Rauvei me loio tela muga la ist la vuhula eme ge la kalia la bret ale halaba. eme ge la bret ale la ist ovola ouka. e Kraest la sipsip la pasova, eia la opa eia peho oata la tovolautu, ⁸ E tato ge sagege tela pou golula, kama tela ist ale pala, la ist la vulovulo ale kama kora. ouka,e tato ge sagege vikapopo mela bret ale la ist la ouka mela marokala me la seselela.

⁹ Eau kekesi somai taume oilo tela galau taku a mae umala vikapopo me egiteu la valua ale mata bulakalaka me ale kama kokora. ¹⁰ Oilo tela gauru ale eau vevei egite la valua ale kama korakora tela mautula aleie, egite ale paramuraha,me ale vasigologolo, egite ale lotu tavu la puhi golo, eme ge ba malau taro egiteu ale la gauru ale eme ge lake taro la papaga la mautula.

¹¹ Ala igoe eau kekesi somai taume via eme umala ge vikapopo me la tahalo ale via eia e tabaramu te Kraest Alamoli eia mahuli oilo la iruru te hatavile,egite ale paramuraha,egite ale lotu tavu la puhi golo, me ale mera kukumu,egite la valua la iliu, me egite ale vasigologolo, umala ali tomi le giteu la valua ale maele. ¹² Ale kama la igolu taku via eauge semipuhi la vulovulo tagite ale kama oilo la lotu te kraest? ala ¹³ Alamoli e Deo moli ge matamuli la vulovulo gite ale kama kokora ale logala."potato gale la tahalo la iruru eia umala ge pou tomi le amutou."

Chapter 6

¹ Mae isa kabili tamutou vaigo tolo tomi la tahalo isa oilo tela lotu te kraest, umala eme ge kotiala te gavman via la tahalo ale kama rovi la tahalo uru ge matamuli la iruru tela tahalo te kraest, tartigi amuto ge vimatatea kabili tamuto lou. ² Mave amuto kama rovia mae egite la valua te Deo ale maroka ge matamuli la vulovulo gite la valua la mautula? tio amuto tai ge matamuli la valua la mautula, mave amuto kama koramuli ge matamuli la iruru ale bisisi. ³ E tato ale te kraest ge matamuli tai la vulovulo gite la angelo? akama vagari via amuto tai ge matamuli la iruru tela tahalo la vovo?

⁴ Mae eme koramuli ge matamuli la mahulila ale koramuli tala logo isasa, ilava amuto abi lou la tikumula ale soio tegite ale kama oilo la lotu te kraest? ⁵ La rova eau veia eme ge mahela oio vola. mave isa oukati lou kabili tamutou ge tahoka la mari ale koramuli ge lapu matata la tikumula kabili tamutou? ⁶ La tahalo isa koti rivu loua le tabarabarala isa, amuto igo la paga ale kabili tegite ale kama rovi la uru!

⁷ La selela mae eme tauti e tabaramu oio la koti ale a vagotalo sele ti emei. ilava eme kama bole moli la tikumula? ilava eme matasoli moli egite ge tutu gologolo emei, ⁸ Alamoli eme sele igo la iruru eme vasigolo, eme igo la papaga ale soio te tabarabaramu sele!

⁹ Mave eme kama rovia mae egite ale igigo la vulovulo ale kama kokora kama koramuli ge tiroro soilo la mautu la sagegela te Deo? umala tautaulailo tegite ale tutu gologolo. egite ale hilo tavu la tavile polo,egite ale tototulu tavu la puhi golo, egite ale taulai polo, egite la valua ale vipuli rivu lou, egite la valua ale vipuli rivu lou la tahalo, ¹⁰ La tahalo la pakalila, egite ale paramuraha, la tahalo la iliu, la tahalo la mera bubula, la tahalo la vasigologolola. isa tegite kamage goilo la mautu la sagegela te Deo. ¹¹ Isahari tamuto maele, alamoli amuto maroka ti, amuto maroka sele ti, amuto magiri matata sele ti la mata le Deo oilo tela isa la uru e Isus kraest mela kalulu le Deo e uru tegatou.

¹² La papaga tomi eia mae la viturila somai taku,"alamoli kama la papaga tomi ge visuli la mahuligu. la papaga tomi a mae la viturila somai taku. alamoli la papaga tomi aleie eau kama gabu vauru isa egiteu. ¹³ La ilali tela tia gatou me la tia gatou eia tela ilali,"me e Deo ge tau gale tomi egirua. la uru tau la vovo gatou kama tela iligo la iruru ale kama kora. oilo vola, la vovo gatou eia tela uru, tio la uru ge abia la vovo la rova la vovo masagea.

¹⁴ E Deo vimahuli rivu lou la uru gatou e kraest me tela vagarila eia ge vimahuli rivu tai etatou. ¹⁵ Mave amuto kama rovia mae la vovo muto eia mae la vovole kraest sele? mave eau ge abi la vovole kraest goio ge vitau kapopo la tavile la gauru? age ouka golgolo!

¹⁶ Amuto kama rovia mae ere mavuta tomi la tavile la gauru la vovo gira ge isa moli ti? mae la Buk tabu a veia,"egira ge isa moliti." ¹⁷ Alamoli mae isa ge vikapopo mela uru la kalulu gira me la uru ge isa moliti.

¹⁸ Tartigi amuto ge hele taro la vulovulo la iruru ale kama kora! mela la iruru isahari ale la tahalo igoa ogala tela vovo, alamoli la iruru ale kama kora la tahalo igoa eia igo geru lou la vovola.

¹⁹ Mave amuto kama rovia mae la vovo muto eia mae la luma la lotu tela kalulu maroka, eia mahuli oilo tamuto, ale e Deo abi tiamu? mave amuto kama rovia mae amuto lou kama tamutou? ²⁰ E Isus loto rivu ti amuto la mapa ale oata sele. Ala bole vauru e Deo tela vovo muto tomi mela kalulu muto tai,la vuhula eia te Deo.

Chapter 7

¹ Oilo tela papaga ale eme kekesiagu ovola: "eia tartigi via la tahalo umala ge pilau isa la tavile." ² Alamoli la vuhula la tovolaila tela vulovulo ale kama kora, a tartigi amuto tomi la valua isasa ge taulai me amuto hatavile tomi tai ge taulai.

³ Mae tela masaga la vovo amuto la valua ge abi selea le rutu mutou, amuto hatavile tamai ge igoa le harua muto maele. ⁴ Amuto hatavile la vovo mutou akama tamuto sekela, eia te harua muto tai. me amuto la valua tai la vovo muto kama tamutou sekela, eia te rutu mutou tai.

⁵ La vulovulo la taulaila ge sibitala sele kabili tamulua kama ge tou, mae moli la tahalo me rutula ge viputu mulia via egira ge mavuta ba la logo isahari, igoa maele la vuhula eme ge tausele eme oilo tela kilaka, mulmuli vola amula ge vimavuta tomi lou, e Satan soukage tovolai emei tela masagala la tavile isa polo, ⁶ La merera tomi ale eau veveia age suli amutou akama ge kisi tola amutou. ⁷ Eau masaga via amuto tomi ge samura mae eau. alamoli amuto tomi isasa tahoka la vabila loio te Deo. isahari veia egite ge taulai, isahari ge ouka.

⁸ Isahari tamuto ale samura me egite ale bahararu eau masaga via amuto ge pou samura moli, mae eau. ⁹ Alamoli mae egite kama kora muli ge sautola la masaga vovo, egite ge taulai. eia tartigi peho veia egite ge taulai la vuhula egite ge pou tigi.

¹⁰ Amuto ale taulai ti eau ge veia muto isahari la vikara vagari la, kama la merera tegaku, eia la merera te uru, la tavile umala ge tou e haruala via egira ge pou baa. ¹¹ (Mae eia ge tou sele e haruala, eia ge pou samura moli mae ouka eia ge puli rivu lou e haruala) la tahalo tai umala ge tou e rutula via egira ge pou baa.

¹² La merera ale soio tamutou tomi _eau ge veia mutou, kama la uru _ mae la tahalo te kraest isa taulai alamoli e rutula kama kama tautaulailo, mae eia masaga ge pou tomi le eia, eia umala ge tou e rutula. ¹³ Mae la tavile te kraest e haruala kama tautaulailo, mae eia masaga ge pou tomile eia, eia umala ge tou e haruala. ¹⁴ La tahalo ale kama tautaulailo eia sibitala maroka ti tela tautaulailo te rutula, mae la tavile ale kama tautaulailo eia maroka ti tela tautaulailo te haruala. mae e latatu gira kama tautaulailo, alamoli egite tai maroka ti.

¹⁵ Mae eme te kraest e rutumu ouka e haruamu tou mei, akorale eiage tuga, la merera tela taulai la, la tahalo ouka la tavile kama oilo tela kilisi, e Deo tola ti e tato ge pou mela sagegela, ¹⁶ Eme ale tavile eme rovia mave mae eme koramuli ge utululu e haruamu? ouka eme la tahalo eme rovia mave Mae eme koramuli ge utululu e rutumu? 17Amuto tomi isasa ge mahuli oilo la mahulila ale la uru turi tia muto, age koramuli sele la tilola te Deo soio tetala. la viputu mulila ale age tela lotu tomi tela magasa. ¹⁸ Mae la tahalo isa koroti la vovola goio eia tautaulailo age kora maele? eia umala ge tovolaia ge guvi mae egite ale kama koro la vovo gite. Mae la tahalo isa kama koro la vovola goio eia tautaulailo eia umala ge korakor la vovola. ¹⁹ Mae eme koro ti vovomu ouka mae ouka eia kama la paga isasa. La paga ale uru eme ge roromuli la viturila te Deo.

²⁰ Amuto tomi isasa ge magiri tora oilo la tilola tetala la imala e Deo tolea soilo tela tautaulailo. ²¹ Eme la tahalo la igolu moli la imala e Deo tola eme? umala gabutala papahi la.Alamoli mae eme ge maramara, eme guvi tahalo tiele, ²² Mae la tahalo isa la uru tolea eia mae la tahalo la igolu Alamoli oilo tela uru eia maramara. Mae moli la tahalo ale maramara la imala eia tautaulailo eia la tahalo la igolu te kraest, ²³ La uru loto rivu ti le amuto la mapa ale oata sele, ala umala ti pou la kilisi tela tahalo la magasa. ²⁴ Tabarabara gu, la mahulila ale mave eme iovola la imala eme tautaulailo, eme ge magiri vagari ovola,

²⁵ Eau gabutala egite ale kama taulai, eau kama abi isa la mera vagarila loio tela uru. Alamoli eau veia muto la gabutala la tegaku oilo tela uru, mela gilogo tela uru,amuto ge tau gabutala muto oio vola. ²⁶ Oilo vola, eau gabutala maele la vuhula la tikumula ge gomai, eia tartigi via la tahalo ge pou moli mae eia.

²⁷ Mave eme taulai ti? umala tatou e rutumu. mae eme kama taulai, umala mata e rutumu. ²⁸ Alamoli mae eme taulai, eme kama ruru, mae la sobe isa taulai eia kama ruru, alamoli egite ale taulai e latatu gite ge usu oilo tela tikumula tela mautu la magasa, eau masaga ge liu lele amuto loio tela paga aleie.

²⁹ Ale eau veveia, tabarabaragu, la imala boti ti. Sokoa igoe goio, egite ale tahoka e rutu gite oio ge mahuli mae egite kama taulai oilo te kraest, ³⁰ Egite ale taitali ge igo mae ale kama taitali,oilo te kraest, me egite ale sagege umala ge igo mae sagege, Mae egite ale loto isa la paga ge igo mae egite kama tahoka isa la Paga oilo te kraest , ³¹ Me egite ale igogolu tela mautula umala ge igo mae ale egite igolu kaluvu tia. La vuhula la marasala tela mautula hagavi ti ge kaluvu.

³² Eau masaga amuto ge maramara loio tela ilo buruko la. la tahalo ale kama taulai ge gabutala vagari la papaga tela uru, ale ge igo sagege eia. ³³ La tahalo ale taulai ge gabutala vagari la papaga la mautula,la vuhula eiage igo sagege e rutula_ ³⁴ Eia gabutala lalua, La sobe ale maroka ge gabutala tavu la papaga tela uru, me eiage te kraest oilo tela vovo mela kalulu. Alamoli la tavile ale taulai ge gabutala papahi tela papaga la mautula, la vuhula eia ge igo sagege e haruala.

³⁵ Eau vevei la papaga aleie tala tartigi la tamutou, eau kama magiri robo amutou, Eau vei la paga aleie me eia sele, la vuhula eme ge tau sele la tiamu soio tela uru la paga isa kama koramuli ge lapu gale emei.

³⁶ Alamoli mae la tahalo isa kama koramuli ge togo la utu robo tetala_ mae eia ge sobe matuha ti me eia ge mae le eiage igoa mae ale eia masagea. akama ruru, egira ge taulai. ³⁷ Alamoli mae eia ge magiri vagari tela hatela, me la tiala kama raga tavua la vuhula eia lapu la tiala sotalo,me eia togo la utu robo tetala, eia ge ba malau taro eia, ale eia igo tigi. ³⁸ Tio la tahalo ale puli la utu robo tetala a marasa, me la tahalo ale kama masaga ge taulai age igo taho sele.

³⁹ La tavile ale taulai eia te haruala moli tela mahulila tomi. Alamoli mae e haruala ge peho, eia koramuli ge taulai lou, alamoli age oilo tela uru, ⁴⁰ Alamoli tela mata mulila taku eia ge sagege sele mae eiage pou moli mae la samura. eau gabutala via eau tai tahoka la kalulu le Deo.

Chapter 8

¹ La ilali ale egite vabila soio tela puhi golo: etato rovia mae etato tomi tahoka la mari, la mari ge guvi uru, Alamoli la gilogo ge magiri, ² Alamoli mae la tahalo isa gabutala via eia rovi la papaga isahari, La tahalo alele souka rovi la rova eia rovia tia. ³ Mae la tahalo isa masaga tavu e Deo, la tahalo alele e Deo tai rovi eia. ⁴ Oilo vola, tela ilali ale egite vabila soio tala puhi golo: E tato rovia mae la puhi golo oilo tela mautu la magasa eia la paga bulahu moli me e Deo isa oukati lou isa moli e tato lotu tavua. ⁵ Alamoli e Deo usu sele la valua la maligoma lotu tavua, oata la mori otalo la magasa tai (mae moli e Deo usu me egite la "uru") ⁶ Tegato sele e Deo isa moli e tama gatou, oilo tetala la papaga tomi,me etato mahuli le eia moli, la uru isa moli e Isus kraest, eia la vuhula papaga tomi,eia moli etato mahuli. ⁷ Alamoli, la mari ale kama oilo tala valua tomi. souka ge, egite ale mamuga lotu tavu la puhi golo, egite ali ti la ilali ouka la paga ale egite vabila soio tela puhi golo. la gabutala tegite soloio maraparapa la vuhula akama matuha. ⁸ Alamoli la ilali kamage abi etato soio te Deo. e tato kage kamakora mae etato kage ali la ilali la puhi golo, ouka mae etato ge alia. ⁹ La paga isa eme ge baumuli tela magirigiri la taume soukage egite ale la tautaulailo tegite kama vagari ge boru. ¹⁰ Mae la tahalo isa ge hilo eme, ale tahoka la mari, alali la ilali oilo la luma la lotu tegite la puhi golo. Soukage gabutala tetala ale kama matuha ge igo vagari eia ge ali la ilali ale egite vabila soio tela puhi golo? ¹¹ Tio la vuhula eme rovi taho sele la vuhu la puhi golo, e tabaramu ale kama vagari, e kraest peho robo ti eia kati tartigi. ¹² Mae eme igo la iruru tela matale tabaramu eme igo bara ti la gabutala tetala ale kama vagari, ale eme igoti la iruru tela matale kraest. ¹³ Oilo vola, mae la ilali igo boru e tabaragu, eau umala ti ge alali la maili la kalia, la vuhula eau umala ti ge igo borboru e tabarabaragu.

Chapter 9

¹ Mave eau kama maramara? me eau kama la Aposel ia? mave eau souka hilo e Isus la uru gatou? mave eme kama la tahalo la mari tela igolu taku oilo te la uru? ² Mae eau kamage la Aposel soio tegite isahari, solio eua e Aposel omai tamutou. Amutou la vavua la igolu la Aposel tegaku oilo tela uru.

³ Aleie la galiau taku soio tegite ale ge matamuli eau: ⁴ Mave e tato kama maramara ge ali ge liu? ⁵ Mave eia tartigi moli via amite ge puli tai e rutu mite ale te kraest soio, egite la aposel tomi tai, me egite tabarabara gatou ale te kraest, me e kepas? ⁶ Ouka amila moli me Barnabas ge igo la igolula?

⁷ La tahalo la vaubi la eia ge loto rivu lou eia tela igolu tetala? eia ge galu la mahuma la Vaen me eia kama ge ali la vavuala? ouka eia ge baumuli la sipsip me eia kage liu bakisi la susu loio vola? v ⁸ mave eau magiri oata la vagarigari la tahalo me eau vei la papaga aleie? ouka la viturila kama vei tai mae?

⁹ La merera kekesi tia, oilo la viturila te Moses, "umala kisi tatola la hare la Kau la imala eia igogolu oio la mahuma la Grain." Soioge e Deo baumuli moli la Kau ia? ¹⁰ Ale eia vevei moli e tato ia? La merera kekesi tia a tegato, La vuhula la tahalo ale galgalu orivo eia rovia la imala ilukuluku ge gomai, la tahalo la ilukuluku rovia la imamala vitabari la ilali ge gomai. ¹¹ Mae amite galu la papaga la kalulu kabili tamutou, mave eia usu agi ge luku la papaga la vovo loio tamuto?

¹² Mae egite isahari ababi la visuli loio tamuto, alamoli amite sele kama abi isa la paga loio tamutou. Amite igolu moli mela savelela soukage la paga ale maele ge igo bara la merera te Kraest. ¹³ Mave eme kama rovia mae egite ale igolu oilo la luma la lotu ge abi la ilali tegite loio tela luma la lotu? Eme rovi taia mae egite ale igolu oilo tela Alta abi la visuli loio tela Opa ale oata la Alta? ¹⁴ Oilo tela gauru alele, la uru vikara vagari via egite ale valolo la merera te Kraest ge mahulila la vibalavala tela merera te Deo.

¹⁵ Alamoli eau kama tahi amuto isa la papaga alele. Me eau kama kekesi aleie via amuto ge abiagu la uati mela ilali. mae eau ge peho la vitolola eau kama ge abi taro le amuto isa la papaga alele. ¹⁶ Eau valolo la mearera te kraest, eau kama ge vauru lou eau ovola, La vuhula ale la tabarila taku eau ge igoa, mae eau kamage valolo la merera eauge ilo buruko sele!

¹⁷ Mae eauge malopi la igolu aleie, la vuhula la mapa gu oio raragi. mae eau kama malopi tavua, eau soloio tahoka la igolula ale la uru abi tiagu ovola, ¹⁸ La mapa gu ale mulmuli ge la rova? Ale eau omai valolo, Eau ge abi bulahu molia gite la merera me eau kamage abi la papaga alege kora muli eau oilo la merera te la uru.

¹⁹ Oilo vola eau maramara tomi loio tela papaga alele, me eau tai la tahalo la igolu bulahu moli,la vuhula eau abi usu la valalua. ²⁰ Oilo tegiteu e Juda eau sibitala mae egite Juda, la vuhula eau ge lapu egite Juda, oilo tegite ale pou lotalo la viturila, eau tai sibitala mae isa tegiteu ale lotalo la viturila. eau igoa maele alamoli eau sele kama lotalo la viturila.

²¹ Me oilo tegite ale logala tela viturila, eau sibitala tai mae isa tagite ale ogala tela viturila, Alamoli eau sele kama logala tela viturila te Deo,alamoli eau lotalo la viturila te kraest, eau igoa maele la vuhula eau ge abi egite ale ogala tela viturila. ²² Oilo tegite ale maveve sele, eau tai sibitala mae egiteu, la vuhula eau ge abi tai egite ale maveve, Eau sibitala mae la papaga tomi soio tegiteu la valalua, la masovala mae eau ge utu lulu isahari. ²³ Eau igo la papaga tomi tela merera te uru, la vuhula eau tai ge abi la vibalavala oilo vola.

²⁴ Amuto kama rovia mae oilo tela irari egite tomi ale harari hari la hirari, alamoli isamoli tegite ge abi la mapa ovola? ala emege hari vagari tai ge abi la mapamu. ²⁵ Egite tomi ale harari vitovo me egite tai paki taho oilo tela papaga tomi. egite igo mae le ge abi la mapa ale ge ropo, alamoli etato ale igoa ge abi la mapa ale la kaluvula ge ouka. ²⁶ Ala eau kama hari bulahu moli, ouka vikue bulahu moli soio la baa. ²⁷ Alamoli eau igo eau ge tilimuli selea, la vuhula mulmuli teale eau ge valolo kaluvu, egite la valua kamage hilo eau mae eau kama koramuli.

Chapter 10

¹ Eau kama masaga amuto ge pou mae ale kama rovi isa la paga, tabarabara gu, e tatama gatou mou lotalo la miau la tuluvu la mori me egite tomi tulu polo la mago. ² Egite tomi vuhi soilo te Moses oilo la tuluvu la mori mela mago, ³ Me egite tomi ali la ilali la kalulu maroka isamoli. ⁴ Egite tomi liu la lalu la kalulu maroka, egite liu oio la uati la kalulu ale tilimuli egiteu, la uati alele e kraest.

⁵ E Deo kama moge sele le usu tegiteu, me egite peho la vovo gite tabuli parava moli oilo la ba la kuepa. ⁶ Ala la papaga ale sibitala mae la vitovo mulila somai tegatou, via etato umala ge dodo mulmuli la vulovulo ale kama kokora mae ale egite igo tia.

⁷ Amuto umala ge lotu tavu la puhi golo, mae ale isahari tegite igo tia, la merera kekesi tia oio Buktabu, " la valalua pou otalo ge ali ge liu, me egite ge hiliti oata ge oge." ⁸ E tato umala ge igigo la vulovulo kama kora, mae usu tegite igotia, La logo isa moli la valalua ale peho la giligi gite la salatu savulu lua gete tolu la vuhula egite igo la iruru.

⁹ Me etato umala ge tau e kraest soilo tela tovo laila, Egite usu sele igo tia la pase tolo peho egiteu. ¹⁰ Amuto umala ge mera hate mamasi, mae ale egite usu igo tia goio la angelo la pileho bili egiteu.

¹¹ La papaga ale sibitala ti soio tegite eia mae la vitovo mulila somai tegatou. egite kekesi tola la papaga ale mae la viputu mulila ‐‐ somai tegatou ale omai ti la tapasi la imala. ¹² Ala isa umala ge gabutala via eia magiri ti eiage paki taho la vuhula eia kamage boru lou. ¹³ La tovolaila isa kama loata taume via eia halaba tela valalua tomi, ouka, e Deo eia taume, eia kama koramulige taume oilo la tovolaila ale loata la vagari mu. oilo la tovolaila e kraest lou ge kopeamu la gauru ale eme ge polo ovola, la vuhula eme koramuli ge tuga loata vola.

¹⁴ Amuto tabarabaragu, amuto ge hele taro la lotu tavu la puhi golo, ¹⁵ Eau meramera soio tamuto ale tahoka la mari, tio amuto lou ge mata muli la rova ale eau veveia. ¹⁶ La kap la vibalavala ale etato balava ovola, mave ale etato kama vitabarila la kasoso le kraest? la bret ale etato vitovila, mave ale e tato kama vitovila la vovo le kraest? ¹⁷ Mae la bret ale etato vitovila eia isa moli, etato tomi ale usu tai isa moli. etato tomi abi loio tela vosa la bret isa moli.

¹⁸ Amuto ge hilo egite la valua e Israel, mave ale kama egite ale ali la ilali la opa me egite tai vikapopo me egite ale oio la alta? ¹⁹ Ale la rova eau veveia ia? mave la puhi golo isapolo me la ilali ale egite abiala puhi golo eia isapolo?

²⁰ Eau vevei isahari la papaga ale egite Gentael igigo la vabila ovola, egite vahari la opa tegite soio tegite la hititu egite kama abia le Deo. eau kama masaga amuto ge igolu vikapopo me la hititu! ²¹ Amuto kama koramuli ge liu tela kap tela uru goio emege liu lou oio la kap tela hititu. Amuto kama koramuli ge ali oio la muli la ilali te Deo mulmuli ge goio lou tegite la hititu. ²² Mave e tato ge igo hate masi la tahalo uru? mave etato vagari tavu ala?

²³ La papaga tomi a lotalo la viturila," alamoli kama la papaga tomi ge visuli. " la papaga tomi a lotalo la viturila," kama la papaga tomi ge vahiliti la tahalo oata. ²⁴ La tahalo isa kama koramuli ge mata moli tela tartigi la tetala. ouka, e tato isasa ge pamuli la taritigi la te tabarabara gatou.

²⁵ Amuto ge ali tomi la papaga ale egite bahea oio tela maketi amuto umala ge gabutala papahi. ²⁶ La mautu la magasa eia te Deo me la papaga tomi ale ovola." ²⁷ Mae la tahalo ale kama rovi la uru ge tola me via amula ge ali, mae eme ge tilimulia, emege ali moli la rova eia tautia tela lagumu umala tahi rivu rivu isa la tilahi tela gabutala mu.

²⁸ Alamoli mae la tahalo isa ge veiamu mago, "la ilali ale eia la ilali la viabila," tio eme umala ge alalia, emege taga makuku la merera tetala, mela gabutala ale papahi, ²⁹ Mela gabutala tegite ale isapolo tai, eau gabutala maele, kama emei, la paga isa kama kisi eau ilava egite ge sautatola moli eau oilo la gabutala giteu? ³⁰ Mae eau ge abi la ilali mela veitahola, ilava la paga ale eau mogela ge igobara lou eau?

³¹ Ala, larova eme alia o eme liua, ouka la rova eme igoa, eme ge igoa tela marasala te Deo. ³² Umala igo barabara la tia gite Juda ouka egite Greek, mela lotu te Deo. ³³ Eau tovo laia ge igo sagege la valalua oilo tela paga tomi. eau kama igoa tela tartigi la tegaku, ouka eau igoa mae le la vuhula egite tomi ge mahuli.

Chapter 11

¹ Amuto ge igoa mae eaue, mae moli eau hiloa te kraest eau igoa mae vola. ² Igoe eau vei tahoamuto la vuhula amuto gabutala eau oilo tela papaga tomi. eau vei taho amuto la vuhula amuto magiri sele oilo la viputu mulila mae sele ale eau abi tia mutou ³ Ala eau masaga via amuto ge rovi matagagaea mae e kraest eia la gama gite la valua tomi, mae moli la tahalo eia la gama la tavile, mae e Deo eia la gama le kraest ⁴ Tio mae la tahalo isa veipala la merera kokovu la me eia kama taurobo la gamala ale eia kama togo la tahalo ale loata tetala.

⁵ Alamoli mae la tavile isage igo la kilaka ouka eia ge veipla la mera kovu la mae eia kama taurobo la gamala ale eia kama togo ere loata la gamala. a visaru moli mae eia tai ge sala taro la ivula. ⁶ Mae la tavile kamage taurobo la gamala, tartigi eia ge vali boto la ivula, mae akama kora mae la tavile ge vali taro la ivula ouka ge sala taroa, tartigi eia ge tau robo la gamala.

⁷ Egite la valua umala ge tou roborobo la gama giteu, la vuhula eia la tataro mela marasala te Deo. Egiteu e hatavile egite la marasala tela valua. ⁸ La vuhula la uru kama igolu la tahalo loio tela tavile. ouka, la tavile e Deo lapu taroa loio tela tahalo.

⁹ Kama la tahalo guvi loio tela tavile. ouka la tavile guvi loio tela tahalo. ¹⁰ Ala la tavile ge tau la irovilala tela uru loata la gamala, la vuhula egite la angelo tai oio.

¹¹ Akama via, oilo tela uru la tavile eia ge magiri polo loio tela tahalo, amuto la valua tai kama ge via amuto isaplo ti loio tela tavile. ¹² Mae moli la tavile guvi loio tela tahalo,tio la tahalo tai ge guvi loio tela tavile. la vuhula la papaga tomi guvi loio te Deo.

¹³ Amuto ge matamuli lou amutou: eia tartigi via la tavile ge taurobo la gamala tela imala eiage igo la kilaka soio te Deo? ¹⁴ Eia kama la paga la vovo viage vimari lou le amuto mae la tahalo ge tau la ivula ge tili sotalo, age lagu geru sele tetala? ¹⁵ Mave la vovo kama vimari le amuto mae la ivu la tavile ge tili sotalo, ale la marasala tetala? la uru abiala la ivula ge tela taurobo le eia. ¹⁶ Mae isa masaga ge meramera lou tela paga aleie, amite kati tahoka lou isa la gauru oio, mela lotu te Deo tamai.

¹⁷ Alamoli oilo tela vei mulila tomi eau kama visale amutou. tela imala amuto guvi vikapopo, la vuhula eia kama ge sibitala tigi age kama kora. ¹⁸ Tela muluga la moli, eau loloa via amuto guvi vikapopo oilo tela luma la lotu, alamoli la vilele la kabili tamutou, eau hiloa mae asele. ¹⁹ Kabili tamutou la tautaulailo tamuto kama visauru, la vuhula egite ale la hilovila oata tegite ge magiri matagaga kabili tamutou.

²⁰ La imamala amuto guvi vikapopo, amuto kama alali la komunoi. ²¹ La imala tala ilali, amuto isahari ali mamuga la ilali tegiteu, isahari ali mulimuli. isahari ge vitolo, isahari ge liu la lalu vagarigari, ²² Mave amuto tahoka tai la luma la ale ge alali ge liliu oilo vola? amuto mata taro la lotu te Deo me amuto igo bara egite ale pou la savelela? eau ge veia muto mave? eau ge visale amutou? eau kama ge vei taho amuto tela papaga aleie!

²³ La rova eau abia loio tela uru male eau abi polo tia mutou, mae la uru e Isus, oio tela logo ale egite tahi taro la uru e Isus, eia abi la bret. ²⁴ La imala eia vibalava, eia goio tovia me eia vei mago, ale la vovo gu, age tamutou. amuto ge abia ge gabutala eau ovola."

²⁵ Oilo tela gauru alele eia abi la kapu mulmuli tela ilali la komunio, eia goio vei mago, La kapu ale eia la irou ale eau igoa tela kasoso gu. amuto ge igoa tela imamala tomi tala imala amuto ge liua, amuto ge gabutala eau ovola.

²⁶ Te la imala tomi ale emge ali la bret ouka ge liu tela kapu ale, ale eme veipala la pileho te la uru kara mae eia ge beu rivua somai.

²⁷ Mae, la tahalo isa, ge ali La bret ouka ge liu la kapu tela uru vikapopo mela mahulila ale kama matata eia ge abi la tikumula tela bret mela kasoso la uru. ²⁸ Mae la tahalo isa masaga ge abia eia ge matamuli muga eia mela vulovulo la tio eia ge ali la bret mela kapu mela kasoso. ²⁹ Mae la tahalo isa ali ouka ge liu mamuga eia kama mata muli muga la vovo eia lapu la viputu mulila soio tetala, ³⁰ Ale la vuhula ale usu tamutou bare me egite lea bara. Me isahari tamuto egite boru ti pehoti

³¹ Ala moli mae etato ge mata muli lou etatou, etato kamage magiri tela ilapu matatala. ³² Alamoli mae la uru ge matamuli etatou, eia ge tau etato lotalo tetala, ala etato kamage vilua vikapopo me egite la valua la mautula.

³³ Ala, tabarabara gu, mae amuto ge guvi vikapopo ge ali, poutali e tabara mu. ³⁴ Mae isa tamutou ge vitolo, eia ge ali oio la luma, la vuhula la imala amuto ge vikapopo isa kamage mata muli lou eia. tio la papaga isahari eme kekesia, eau ge vei muliamu la imala eauge gomai.

Chapter 12

¹ Tio oilo tela papaga la kalulu, tabarabara gu, eau kama masaga amuto ge pou mae la tahalo ale kama abi la merera. ² Eme lou rovia la imala eme kama oilo te Deo, eme tilimuli la lotu la vasigologolola tegite la puhi golo ale kama meramera, egite viruru me tala gauru usu. ³ Ala eau masaga amuto ge rovia mae la tahalo ale meramera tela kalulu le Deo kama koramuli ge vei mae ," e Isus kamakora." isa kama koramuli ge vei mae," e Isus eia la uru," la kalulu maroka moli koramuli ge veia oilo tetala.

⁴ Tio la viabila eia isa polpolo,alamoli a loio tela kalulu isa moli, ⁵ Almoli egite la valua la igolula isa polopolo, aloio tela uru isa moli; ⁶ La igolula tegite akama visauru, alamoli e Deo moli elele male igogolu oilo tegiteu tomi.

⁷ Egite isasa viguvi la vagari la kalulu kamakora ge koramuli la valua tomi. ⁸ La kalulu tela uru abia le isa la kalulu la mari, teale ale isa la merera la mari a lio tela kalulu maroka isa moli.

⁹ Te ale isasa eia abiala la tautaulailo aloio tela kalulu isamoli, te ale isa eia abiala la viabila tela vimauhuli la valua aloio la kalulu isamoli. ¹⁰ Te ale isa eia abiala la viabila tela viguvi la vagari la uru,te ale isa la mera laha la, te ale isa eia abiala la vagari ale isaplo kabili tegite la kalulu,oilo tela merera ale papahi, mela vululo la merera ale isapolo. ¹¹ Egite tomi la igogolu ale a loio tela kalulu isa moli, eia abia gite tomi isasa la viabila ale eia hiloviti.

¹² La vovo isa moli, alamoli la bautula usu egite tomi tela vovo isa moli,eia vikapopo me kraest. ¹³ Oilo tela kalulu isa moli etato tomi vuhi soilo tela vovo isa moli,mae moli eia e la tau Juda ouka la tau Greek, ouka eia oio la kilisi ouka eia maramara, e tato tomi la uru vipou e tato ge liu loio tela kalulu isa moli.

¹⁴ La vovo gatou la bautula kama isa moli,ouka eia usu. ¹⁵ Mae la vaha gato ge vei mago," eau sele kama la lima, eau kama la bautu la vovo,"eau kama vikapopo mela vovo. ¹⁶ Oio tai mae la gavusa ge vei mago, eau kama la mata, eau isapolo loio tela vovo," me eia kama la bautu la vovo. ¹⁷ Tio mae la vovo gatou ge la mata tomoli, me la irovi tela ilolo ge oiove? la irovi tela ilaso tai ge oiove?

¹⁸ E Deo tau toho tomi la bautu la vovo gatou mae ale eia tau muli tia. ¹⁹ Mae egite tomi visauru moli, me la vovo la tahalo ge oiove? ²⁰ La bautu la vovo gatou usu, alamoli egite viguvi la vovo isa moli.

²¹ La mata gato kama koramuli ge veia la lima gato mae, "eau kama masaga mei,"ouka la gama ge veia la vaha gatou." eau kama masaga tavu mei." ²² Alamoli la bautula vovo gatou ale kama vagari egite vigolu vikapopo tomi, ²³ La bautu la vovo gatou ale etato gabutala via eia la paga bulahu moli, soloio etato togoa, egite tomi visuli baoli mela tilogo. ²⁴ Egite tommi marasa egite kati lou ge vimari leia la tilogo, egite rovi la tilogo. e Deo vitau kapopo egite tomi me eia togo tai egite ale kama savelea.

²⁵ Eia igoa maele lavuhula la oilo tela vovo la vilelela ge ouka, egite tomi isasa ge vigogo baoli me egite ge baumuli taho egite lou, ²⁶ Mae isa tegite ge gabu la iligi, me egite tomi ge gabu suli eia; ouka mae isa tegite ge momoge, ale egite tomi ge sagege tomi leia. ²⁷ Amuto la vovo le kraest me amuto lou la bautu la isasa.

²⁸ E Deo hilovi tia oilo tela lotu kraest silokoloko la Aposel, la vailuala e egite propet, la vaitolu la egite ale igigo la vimari, goio la vabila tela vimahuli la, me egite ale visuli, egite baumuli la igolu tomi, me egite ale tahoka la merera la kalamea ale isapolopo, ²⁹ Mave egite tomi e propet? ouka egite tomi igigo la vimari? me egite tomi visibitala la vagarigari la?

³⁰ Mave egite tomi tahoka la viabila tela vimahuli? mave egite tomi lubelube la merera la kalamea ale isapolo? ³¹ Amuto ge tuhaka tavu la vabila ale makapila. alamoli eau ge vahililo le amuto la gauru ale tartigi peho.

Chapter 13

¹ Mae eau ge meramera la merera la kalamea tela valalua me egite la angelo. mae eau kama ge tahoka la gilogo, ale eau mae moli la bautu la kapa ouka la bautu la simbal. ² Mae eau tahoka la vabila tela vei lahala mela irovi la mari ale tabuli kokovu, mae tai eau ge tahoka la tautaulailo ale koramuli ge sugutaro la olu. mae la gilogo ge ouka eau la golu bulahu moli. ³ Mae eau ge vabi soio tegite ale pou la savelela, ouka ge sugutaro la vovovgu soio la havi, mae eau kama ge tahoka la gilogo, me eau la golu bulahu moli. ⁴ La gilogo eia hate tatola a mae ale tartigi peho. la gilogo kama hate mamasi me eia kama kalisasae. me eia kama pakasa ⁵ ouka igo maraparapa,eia kama gabutala eia moli, eia kama igotolo bubu, o kama sautatola la iriru. ⁶ Akama momoge la iruru, ouka eia, momoge tela selela. ⁷ La gilogo sautola la papaga tomi,eia tautaulailo tetala papaga tomi, eia mamata tela papaga tomi, me eia vagari sele tela papaga tomi. ⁸ La gilogo la tapasi la ouka. la mera laha la, age kokovu. la merera la kalamea ale isapolo, age kokovu lou. mae la mari ge oio, age tapasi. ⁹ E tato rovi moli la bautu la isahari me etato mera laha oio vola. ¹⁰ Alamoli la imala ale matata gomai, egite tomi ale kama viruru ge tapasi. ¹¹ La imala eau mae e guliki, eau meramera mae egite gulikiliki. eau gabutala mae igite bisisi. la imala eau hatamale laba, eau tautaro la vulovulo gite bisisi ¹² ALa etato mata soilo tela galassi, etato hilo la halulu gatou. etato rovi moli bakisi,me etato ge rovi tomia mae etato ge vimari la. ¹³ Alamoli egite moliti ale itolu ge magiri: la tautaulailo, la irovila, mela gilogo. alamoli ale uru tavua gite la gilogo.

Chapter 14

¹ Eme ge dodo muli la gilogo me oio tai eme ge hateka tavu la vabila tela kalulu, ale uru sele emege mera laha. ² La tahalo ale meramera la merera tela kalulu kama meramera soio tela valalua ouka a mera soio te Deo. isa kama koramuli ge rovia la vuhula eia mera kokovu oilo tela kalulu. ³ Alamoli la tahalo ale mera laha eia meramera soio tegite la valalua eia ge vimagiri egiteu, ge vivagari egite,me ge siobu egiteu . ⁴ La tahalo ale mera oilo tela merera la kalulu vivagari lou eia, la tahalo ale mera laha vimagiri la lotu te kraest.

⁵ Ala eau masaga amuto ge vigia oilo la merera tela kalulu. ale uru sele loata vola, eau masaga via amuto ge mera laha. la tahalo ale mera laha eia uru tavuala la tahalo ale meramera oilo tela kalulu (mae moli la tahalo isa ge lube la masovala tio la lotu te kraest ge magiri vagari). ⁶ Alamoli, tabarabara gu, eau maege mara oilo tela kalulu omai tamutou, eau ge visuli amuto mave? eau kama kora muli, mae moli eau ge vigia tamuto oilo tala mera kovu la, ouka la mari, o la mera laha la, o la vimari.

⁷ Mae la paga ale kama mahulihuli ge visibitala la tilalila--- mae e vigogo,o la hap-- egite kama visibitala la tilali ale isa polopolo egite ge rovi la tilali la paga ilua mave? ⁸ Mae egite ge viguvi la tilali la trumpet tela tilalila ale isapolo, egite ge rovia mave la imala iragila tela vikokuela? ⁹ A oio moli taume le, mae eme ge vigia oilo tela gabutala ale kokovu me egite ge rovi la paga ale eme veia mave? eme ge meramera, alamoli isa kama ge abi matagaga emei.

¹⁰ Etato rovi selea mae la merera usu sele otalo la mautula magasa, la merera tomi la isa kama via masovala la ge ouka, ¹¹ Mae eau kama ge rovi la masova la merera alele, eau ge la tahalo polo soio tela tahalo ale meramera, me eiau tai ge igo tahalo polo eia.

¹² Tio a oio lou taume, la imala eme tuhaka tavu la visibitala la kalulu maroka, eme tovolai la vabila ale ge visuli la lotu. ¹³ La tahalo ale meramera tela kalulu eia ge kaka via eia ge lube la masova la. ¹⁴ Mae eau ge kaka oilo tela merera tala kalu, ale la kalulu gu kaka, alamoli la gabutala gu kama viguvi la vavuala.

¹⁵ Me eau ge igo mave? eau kaka oilo tela kalulu gu, eau ge kaka tai oilo tela gabutala gu. eau ge bau tai oilo tela kalulu gu,me eau ge bau tai oilo tela gabutala gu. ¹⁶ Soukage, eme ge visale e Deo vikapopo mela kalulu, me egite la valua ale ogala ge tola "Amen mave " la imala eme vei tataho eia mae eia kama ge rovi la rova emei veveia?

¹⁷ Eme vei taho sele ti eia koramuli ti, alamoli e tabaramu ale isa kama vavaiti oata. ¹⁸ Eau visale e Deo la vuhula eau meramera tela kalulu loata tamuto tomi ¹⁹ Alamoli oilo tel lotu eau pigi la bautu la merera ilima vikapopo mela irovilala la vuhula eau ge vei mulia gite ale isahari, loata tela merera ale salatu oilo la kalamea gu

²⁰ Tabarabara gu, la gabutala muto umala ge mae tegite bisisi, ouka, age goio tela papaga ale kama kora, amuto ge mae la peso alamoli la gabutala muto ge mae tegite ale matuha ti. ²¹ La viturila kekesi tia, " oilo tela merera tela tahalo lobali me loio tela hare gite la mosi, eauge vigia soio tegite la valalua, alamoli egite kamage lolo eau, la uru veia.

²² Oio vola, la merera la kalulu eia la irovilala, kama tegite ale tautaulailo, ouka tegite ale kama tautaulailo. la vei lahala a tela irovilala, kama tegite ale kama vulo, a tegite ale tautaulailo. ²³ Ala mae, la lotu tomi ge guvi vikappo me egite ge vei la merera tela kalulu, me egite ale logala me egite ale kama vulo ge goilo, mave egite kama ge vei amu mae la gabutala mu kokovu?

²⁴ Alamoli mae amuto tomi ge vei la lahala goio egite ale kama vulo me egite ale logala ge goilo, la rova egite loloa ge ubi la tia giteu. me la rova eia veia age mata muli loua. ²⁵ La papaga tomi ale tabuli kovu oilo la hatela ge tabuli palala. age sibitala mae, eia lou ge boru lagutugu otalo ge lotu tavu e Deo. eia ge vei palaea mae e Deo a mou kabili tamutou

²⁶ La rova lou oio, tabarabara gu? mae amuto ge guvi vikapopo, amuto isasa ge tahoka la bilau, la vimari, lamari tabuli kovu, la merera tela kalulu, me la ilube la masovala. igo tomi la papaga ale la vuhula age vahiliti la lotu. ²⁷ Mae isage vei la merera la kalulu, taho lua o taho tolu isasa ge meramera tio isasa ge lube la masova la merera tetala. ²⁸ Mae isa kam a koramuli ge lubea tio egite isasa ge pou makovu, oilo tela luma la lotu, toi egite isasa mera oilo tegite lou me soio te Deo.

²⁹ Egite la propet ge taho lua o taho tolu ge meramera, tio egite ale isahari ge lobagele tavua mela kalulu la irovi soio tala merera tetala. ³⁰ Mae la masovala ge guviti tela tahalo ale popou oilo la lotu. tio la tahalo ale meramera le ge makovu

³¹ Amuto isasa koramuli ge vei la merera la veilahala me amuto ge vimari loio vola ge vivagari amutou ³² La kalulu la propet mou lotalo tegite la propet, ³³ E Deo eia kama e Deo ale tabasusu,eia e Deo la tia madila. Ale la veimulila oilo tela lotu mela valalua te Deo ale maroka. ³⁴ Amuto hatavile ge pou makovu oilo la luma la lotu. amuto kama koramuli ge meramera, oilo vola egite ge vagotalo egiteu, ale la viturila la veia. ³⁵ Mae la paga isahari egite masagage vimarila, egite ge tahi e harua giteu oio la luma. eia kama tartigi egite hatavile ge meramera oilo la lotu. ³⁶ Mave la merera te Deo guvi loio taume? eme moli male eia pilau ti emei?

³⁷ Mae isa tamutou gabutala via eia e propet ouka la kalulu, eia ge gabutala tavu la papaga ale eau kekesi tia muto eia la viturila te la uru. ³⁸ Alamoli mae isa kamage rovi matagaga la papaga aleie, me eia tai kamage rovi matagaga eia

³⁹ Oilo vola, tabarabara gu, amuto ge hilo tavu la mera laha la, umala magiri roborobo isa tegite ale vevei la merera la kalulu. ⁴⁰ Amuto ge igo taho la papaga tomi oilo tela gauru la

Chapter 15

¹ Eau tutu tola loua mutou,tabarabara gu, oilo tela meramera te Deo ale eau valolo tile amutou, ale amuto abitia me ale amuto magiri ti oata vola. ² Me te ale amuto mahuli ti oilo vola,mae amuto ge sautola vagari la merera ale eau valolo ti le amutou, soukage la tautaulailo tamuto ge la golu bulahu moli.

³ Eau abitia mutou la siloko la paga ale uru sele ale la rova eau tahoka tia, Ale e kraest peho ti tela vulovulo gatou ale kama kora me a puru muli la merera te uru, ⁴ Ale egite ulai eia, goio eia mahuli rivu lou tela vaitolu la logo a vipuru muli la merera te uru.

⁵ E Christ sibitala tavu e Kepas, mulmuli vola a goio tegite ale savulusa gete lua; v6 ⁶ Goio eia sibitala tavu egite vitame tabarabara ale salatu lima gete tagarasa. usu tegite soloio mahulili, isahari tegite peho ti. ⁷ Goio eia sibitala tavu e James, goio egite tomi la Disaipel ale savulusa gete luao.

⁸ La tapasi la, eia sibitala tavu eau, mae la peso ale e tilala pigo utua. ⁹ Oilo tegite la aposel eau ouka sele. akama tartigi egite ge toile eau isa la Aposel la vuhula eau magiri robo la lotu te Deo.

¹⁰ Alamoli tela gilogo te Deo eau guvi mae, me la gilogo tetala oilo taku kama la golu bulahu moli. ouka, eau igolu vagari sele muga egite tomi. alamoli kama eau, ale la gilogo te Deo ale oilo taku. ¹¹ Oilo vola a mae ge eau ouka egiteu, amite valolo la merera te Deo amuto tautaulailo.

¹² Igoe amite valolo la hiliti rivula te Kraest loio tela pileho, ilava isahari tamuto via la hiliti rivu la tetala tela pileho ouka? ¹³ Mae la hiliti rivu la tela pileho ge ouka, o e Kraest kama mahuli rivu lou, ¹⁴ Alamoli mae e kraest kama mahuli rivu lou, la valolo la tamite eia la golu bulahu moli, me la tautaulailo tamuto tai eia la golu bulahu moli.

¹⁵ Oio vola,la papaga tai ale amite hiloa me amite valolo la oilo te Deo eia ge la vasigologolola tomi, la vuhula amite valolo tila mae e Deo vimahuli rivu e Kraest loio tela pileho. alamoli mae eia kama ge vimahuli rivu eia. me egite ale pehoti kama ge mahuli tai. ¹⁶ Mae egite ale pehoti kama mahuli rivu lou, me e kraest tai kama hiliti rivu lou, ¹⁷ Mae e Kraest kama mahuli rivu lou, me la tautaulailo tamuto tai eia la golu bulahu moli eme tai soloio la vulovulo ale kama kora.

¹⁸ Tio egite tai ale pehoti oilo te kraest ge kokovu bulahu moli. ¹⁹ Oilo tela mahulila ale etato gabu tikumu moli e Kraest, me oilo tegite la valuala etato ge gabu geru etatou

²⁰ Alamoli igoe e Kraest, eia la siloko la vavua tegite ale pehoti, eia hiliti rivu lou loio tela pileho, ²¹ Tela silokolo la pileho gomai ile la tahalo isa, me oilo tela tahalo tai isasa eia viguvi la hiliti rivula tegite ale pehoti.

²² Ala oilo te Adam la valua tomi ge peho,me oilo te kraest eiage vimahuli etato tomi. ²³ Egira isasa tilimuli la viputu mulila tegira lou: e Kraest eia la siloko la vavua tomi, mulmuli egite ale te kraest ge mahuli rivu lou tela bileu la tetala.

²⁴ Goio ale ge la tapasi la logo, la imala ale eiage abirivu la mautula soio te Deo tama gatou, la imala ale eia ge abitaro egite tomi ale pou la mapala me egite ale tahoka la vagarigari la. ²⁵ Eiage pou la pulou la uru karamae eiage tau tomi egite la gima tetala lotalo la ilopulila. ²⁶ La tapasi la gima ale ge igo kama Korea eia la pileho v27 ²⁷ Eia tau tomi ti la papaga lotalo la ilopulila," la imala ale eia ge vei mago," eia tatalu tomiti la papaga tomi, " eia matagaga tegatou tomi ²⁸ via la tahalo ale tau la papaga tomi otalo tela vahala.v28 La imala la papaga tomi tabuli ti lotalo tetala, goio e latula ge tau eia lotalo tela tahalo ale tau la papaga tomi lotalo tetala, la vuhula e Deo ge oilo tela papaga tomi.

²⁹ Soukage egite ale igo maele vuhi ti soio tegite ale peho? mae egite ale pepeho katima hiliti rivu lou, ilava egite vuhi tegite lou? ³⁰ Ilava etato goilo tala gima tela imala tòmi?

³¹ Tela logologo tomi isasa eau bilibili la magasa la vovo! ale la selela ala eau momoge sele le eme, ale la rova eau tahokea oilo te kraest Isus la uru gatou. ³² Eau ge abi la rova, loio tela mata mulila tegite valalua, mae eau ge vikue mela veitahola oio e Epeses, mae egite ale pehoti kamage hiliti rivu lou?" e tato ge ali liu, ale galgeli etato peho ti."

³³ Umala lolo la vasi gologolola:" la vibole mulila ge igo bara la paga ale tartigi oilo tela hatemu." ³⁴ mala liu! mahuli oilo tela seselela, umalati igigo la iriru. isahari tamuto kama rovi tigi la mari te Deo. eua vei molia mae amuto ge mahela oiovola.

³⁵ Alamoli la tahalo isa ge vei mago, egite ale pepeho hiliti rivu lou mave, egite ge gomai tomi la vovo ale mave?" ³⁶ La mari tamuto boto sele! la gilalu tomi ale ge galua kamage sele tavu moli la kulusi ouka age peho muga mulmuli age kusi.

³⁷ La imala eme galu la gilalu eme kama galu la vovo la obu, ouka eme galu la vavua, age guvi mae la vit ouka la paga ale isapolo isa. ³⁸ E Deo ge tau la vovola koramuli sele mae ale eia hilovi tia, la vavua tomi isasa la vovo isa polopolo, ³⁹ Me la vovo tomi kama visauru, ouka, la vovo gatou la tahalo isa, tegite la kalalia isapolo, tegite la kalia isa tela malmalu isa me te laia isapolopo.

⁴⁰ La vovo tela mautu la sagegela isa me la vovo tela mautu la magasa isapolo. alamoli la marasala vovo tela ilolalage a visauru moli la marasala tela mautula magasa eia isapolo, ⁴¹ La marasala te la Haro a isa, la marasala tela Taio a isapolopo, la Matabu la marasa tai isapolopo, la Matabu vipigi baoli la marasala tegiteu.

⁴² Me eia maemoli la hiliti rivu la tegite ale pehoti. la paga ale ge kaluvu bulahu moli, eia ge hiliti mela tapasi la ge ouka, ⁴³ Eia vahililo eia mae eia la golu bulahu moli, me eia hiliti mela marasala. eia vahililo eia mae akama vagari, alamoli eia hiliti mela vagrila, ⁴⁴ Eia sibitala mae la vovo tela magasa, goio eia hiliti soilo tela vovo tela kalulu, mae la vovo la magasa ge oio, me la vovo tela kalulu tai oio.

⁴⁵ La merera egite kekesi tia," la siloko la tahalo e Adam mahuli moli tela kalulula, "la tapasi le Adam viguvi la mahulila mela kalulu maroka. ⁴⁶ Alamoli ale tela kalulu kama sibitala mamuga ouka ale tela vovo vimuga somai, goio tela kalulu.

⁴⁷ La siloko la tahalo eia viguvi la pileho,egite puhi leia la magasa. La vailua la tahalo eia loata la ilo lalage. ⁴⁸ Mae moli ale isasa guvi loio tela magasa, me la hilila tai guvi loio la magasa, Mae la tahalo ale loata la ilo lalage maevolao, egite ale loata la ilo lalage visauru moli mae eia, ⁴⁹ Mae la tahalo ale tala magasa viguvi etato loio la tataro la, E tato solio ge bole la tataro la tahalo ale loata la ilo lalage.

⁵⁰ Oilo vola eauge vei mae, tabarabara gu, La vovo mela kasoso gatou kama koramuli ge tiroro soilo la mautu la sagegela te Deo. Me ale tai ge ropo kama koramuli ge sautola ale kama ge ropo. ⁵¹ Hiloa! eauge veipalaea muto la merera la selela ale tabuli kovu, etato tomi kamage peho, me etato ge kai vulo.

⁵² E tato ge vulo hari sele,age mae la mata basila, ale tela tapasila tilali la vaivai. Mae la vaivai ge tali, egite ale pehoti ge hiliti mela vovo ale kamage parara, etato ge vulo, ⁵³ Tio la vovo ale parara ge vikai leia la vovo ale kamage parara, la vovo la pileho ge vikai leia la vovo ale kamage peho.

⁵⁴ Mae la vovo ale parara ge vikai leia la vovo ale kamage parara, oio tai mae la vovo la pileho ge vikai leia la vovo ale kama ge peho, age vipuru muli la merera ale kekesi tia, "La vagari le Deo ge vagotalo la pileho," ⁵⁵ Eme la pileho, la vagari mu oiove? eme la pileho la mali mavulumu oiove?"

⁵⁶ La mali mavulu la pileho eia la vulovulo ale kamakora, me la vagari la vulovulo ale kama kora eia la viturila. ⁵⁷ Etato ge visale e Deo, eia abia gatou la vagari etato pepe oilo te Isus Kraest!

⁵⁸ Oilo vola, tabarabara gu, amuto ge magiri vagari umala suku lahu. bibi amuto ge vagari oilo la igolu tela uru, la vuhula eme ge rovia mae la igolula taume oilo tela uru akama la golu bulahu moli.

Chapter 16

¹ Oilo tela vikapopo la tegite la valalua te Deo ale maroka: eau visele matata molia giteu la lotu ale oio e Galatia, tio amuto tai ge igoa mae vola, ² Tela siloko la logo tela viki,amuto isasa ge taugale isasa la paga mae eme koramuli, amuto ge igoa mae la vuhula la imala eau ge gomai amuto kati ge tau vikapopo la golgolu.

³ La imala eau ge guvi eauge abia muto la galau ale kesitia tela silokoloko soio tegite ale amuto turi ti egiteu, ge baha egiteu vikapopo mela vabila tamuto soio e Jerusalem. ⁴ Mae eia koramuli eau tai ge tuga, egite ge vituga tomi le eau.

⁵ Eau ge gomai tamuto la imala eauge polo soilo e Macedonia. eau ge polo soio e Masedonia. ⁶ Soukage eau ge pou tomi le amutou tela imala lolovi,la vuhula amuto ge koli eau tela tuluga taku, soio baba ale eau ge goio vola.

⁷ Eau gabutala via kamage hilo amuto tela imala aleie age tela imala tuluga la pahutu la. eau masaga ge abi uru bakisi la imala ge vikapopo le amutou, mae age la masaga la uru. ⁸ Alamoli eauge pou oio e Epeses kara tela imala pentikos, ⁹ La mata kope uru sele tia gu, alamoli egite la vasigologolola usu sele.

¹⁰ La imala e Timothy ge gomai, amuto ge hiloa mae eia vikapopo le amuto eia kamage taga, eia igigo la igolula te la uru, mae ale eau igoa. ¹¹ Amuto isa umala ge muku pilepile eia, amuto ge kolia eia oilo tela tia madila, me eia ge gomai taku. eau omai poutali eia ge gomai tomi le tabarabarala mila, ¹² Eau gabutala e tabara gatou Apolos, eau tututolea la via eia gomai ge harilai amutou Eia kama ge gomai tela masagala tetala la imala aleie, oilo vola, eia ge gomai tela imala te la uru.

¹³ Amuto ge mata rara, magiri vagari oilo tela tautaulailo, igo mae eme la tahalo,amuto ge vagari. ¹⁴ La papaga tomi ale amuto ge igoa amuto ge igoa mela gilogo.

¹⁵ Eme rovi la karakara te Stepanas, egite la siloko la valua ale vulo mamuga oilo e Akaia, egite tau sele la tia gite soilo tela igolu tela valua te Deo ale maroka. eau tututolea mutou, tabarabara gu, ¹⁶ Amuto ge vagotalo amuto soio tegite la valua, me soio tamuto isasa me egite ale visuli oilo tela igolu vikapopo me etatou

¹⁷ Eau sagege sele tela gomai la te Stepanas, Pontus,me Akaikus. la imala eme kama omai egite magiri soata, ¹⁸ Egite vahalaba la kalulu gu me la kalu my, me alele, amuto ge matavu egite la valalua ale mae aleie.

¹⁹ Egite la valalua la lotu le Asia baha la gilogo tegite somai tamuto, Akuila,me Prissila vibalavala amuto oilo tela uru, vikapopo mela lotu ale oio la mautu tegite ²⁰ Egite tabarabara gatou baha tai la gilogo tegiteu somai tamuto,vibalavala e tabaramu mela piliu ale maroka.

²¹ Eau, e Paul, eau kekesi aleie la limagu. ²² Mae la tahalo isa kama masaga la uru, la tikumula ge tetala, eia la uru gatou, gomai! ²³ La gilogo te la uru e Isus ge vikapopo le emei. ²⁴ La gilogo taku soio tamuto tomi oilo te kraest Isus,

2 Corinthians

Chapter 1

¹ Eau e Pol, la Aposel te Kraist Isus oilo la masagala te Deo, e Timoti e tabara gatou soio tela lotu te Deo ale oilo e Korint, ale goio tegiteu la valalua te Deo ale maroka oio la baba tomi oilo e Akaia. ² La gilogo ge taume mela tia madila loio te Deo tama gatou me la Uru e Isus Kraist.

³ Tartigi e Deo e tama la Uru gatou e Isus Kraist toge visalea. eia e tama la gilogo tomi me e Deo la vimalu tomi. ⁴ E Deo vimalu etatou oilo la iligiligi tegatou tomi, la vuhula via etato tai ge vimalu egiteu tai ale oilo la iligiligi papahila. etato ge vimalu e tabarabara gatou la vimalula ale e Deo vimalu le etatou.

⁵ Eia mae moli la iligiligi ale e Kraist goilo vola ile etatou, ala la vimalula tegatou volu pagele loio te Kraist. ⁶ Alamoli mae amite goilo la iligiligi, eia tela vimalula mela mahulila taume; mae e Uru vimalu amite, la vimalula alele a taume tai, la vimalula taume ge igolu vagari moli mae eme ge magiri vagari oilo la iligiligi ale amite tai goilo vola. ⁷ La gilabulabu tamite soio taume eia mae la tori, ala amite rovia mae la imala eme ge bole suli amite la tikumula, eme tai ge abi la vimalula tamiteu.

⁸ Ala amite kama masaga via amuto kama ge rovia la paga aleie, tabarabara gu, tela tikumula ale amite goilo vola oilo e Asia. amite goilo la tikumula ale uru sele bakisi moliti amite ge peho. ⁹ La selela, egite tau ti la merera oata tamite via ge bili amite. la paga alele sibitala via amite umala ge veia amite koramuli ouka amite ge tautaulailo moli te Deo, ale vahiliti rivu egite ale pehoti. ¹⁰ Eia moli utululu etato loio la uma la pileho, me eia moli ge utululu etatou. oata moli tetala amite tau la tautaulailo tamiteu via eia moli ge utululu amiteu.

¹¹ Eia ge igo aleie la imala amuto ge visuli le amite la kilaka. tio egite usu ge toi la vei tahola tela ba tamiteu tela gilogo mela kiloli ale eia abia miteu loio tela kilaka tamuto tomi.

¹² Amite osa sele la aleie: la kalulu mite veia mite via amite tuga taho sele oilo la mautula mela marokala mela seselela te Deo, amite kama taho tavu la mari la vovo ouka oio tela gilogo te Deo. ¹³ Amite kama kekesi isa la paga ale amuto kama koramuli ge gigia ge rovi matagagea, eau tautaulailo via eme ge rovi matagaga tomia. ¹⁴ La imala eme ge rovi matagaga amite oilo tela bautula aleie, eme ge osa sele le amite oio tela logo tela Uru gatou e Isus Kraist, a maemoli alele amite tai ge osa sele le amutou.

¹⁵ La vuhula la gilabulabu taku vagari sele oio te aleie, eau masaga ge gomai muga tamutou, la vuhula amuto ge abi la vibalavala tela tuluga la pahutula ale iluae. ¹⁶ Eau gabutala via ge pahutu amuto kabili la tuluga taku soio Masedonia. goio eau masaga viage pahutu lou amutou tela bileugu loio e Masedonia, goio amuto ge baha eau tela gauru soio e Judea.

¹⁷ La imala eau gabutala maele, ale eau taga makuku? ila eau kisi la gabutala alei oio tela masagala tahalo, la vuhula eau ge vei e "asele, sele,me ouka, ouka" ¹⁸ Alamoli la vuhula e Deo vagari sele,etato kama vei tomi egira, "asele" me "ouka. "

¹⁹ E latu le Deo, e Isus Kraist, eia moli e Silvanus, e Timoti, vikapopo mele eau amite valolola kabili tamutou, mave eia kama "asele" me "ouka."oukati maele, la imala tomi eia "asele." ²⁰ Egiteu tomi la veiselela te Deo "asele" oilo tetala. me oilo moli tetala etato veipalaea "Amen" tela marasala te Deo.

²¹ Igoe ale e Deo male igo vagari ti amite vikapopo le amutou oilo te Kraist, me eia vibalava ti amiteu, ²² Eia tauti la irovilala tetala oata tamiteu me eia abia miteu la kalulula oilo la hate miteu mae la mera matagagala tela rova age guvi mulmuli.

²³ Oukati, eau tola tavu e Deo ge magiri la baligu tela vuhula ale eau kama gomai e Korint la vuhula oio ila eauge sautola rivu emei. ²⁴ Ale kama via amite tovolaia ge muga la guluvi la tautaulailo taume ale ge mai vola. oukati, amite vigolu tomi le emei tala mogela taume, la imala eme ge magiri oata la tautaulailo taume.

Chapter 2

¹ Ala eau igo la gabutala gu tela ba ale via eau kati ge gomai lou tamuto oilo la iligiligi mela tikumula. ² Mae eau ge igo amuto ge gabu la iligiligi, ere lou ge sagege tavu eau me egite moli ale eau igo barabara egite?

³ Eau kekesi mae ale eau igo tia age tilimuli la gomaila taku tamuto eau souka ge mahela loio tegiteu ale ge igo sagege eau. la gilabulabu taku vagari sele oio tamuto tomi via la sagegela taku eia visauru moli mae la sagegela ale amuto tahokea. ⁴ Eau kekesi somai tamuto loio iligiligi uru sele,vikapopo mela tia ligiligi, mela masaligu usu sele. eau kama masaga ge igo eme ge gabu la iligi, oukatai, eau masaga via amuto ge rovi matagaga la masagala ale uru sele eau taolea soio tamutou.

⁵ Mae la tahalo isasa visibitala la iligiligi, eia kama igo molia somai taku, eia igoa oilo la gauru isa--- ale kama ge igo vagaria--- soio tamutou tomi. ⁶ La iligiligi ale amuto tomi viage abiala eia koramuli ti. ⁷ Oilo vola igoe umala ti ababiala la iligiligi, amuto ge lube la iriru tetala ge vimalu eia, igoa maele la vuhula la tikumula souka ge bolehoho eia.

⁸ Ala eau vei vagari mutou ge igo vagari la masagala tamuto soio tetala soio tala valua tomi. ⁹ La vuhula ale eau kekesi somai tamutou eia maleie, la vuhula eau masaga ge tovolai amutou me eau ge rovi la iromulila tamuto oilo la papaga tomi.

¹⁰ Mae eme ge lube la iriru tela tahalo isasa, eau tai ge lube la iriru alele, la iriru ale mave eau lubea, mae eau lube isa la iriru, me a be tai ti eme oilo la mata le Kraist. ¹¹ Age mae aleie soukage e Satan ge tutugolo etatou, e tato kati pauala la gabutala kovula tetala.

¹² La Uru kopeagu la mata la imala eau goilo la siti e Troas viage valolo la merera te Kraist oio vola. ¹³ La kalulu gu kama salaga la vuhula eau kama mata vuti e tabaragu e Taitus. Ala eau heletaro egite me eau tuga polo lou soio e Masedonia.

¹⁴ La vei tahola ge goio moli te Deo, eia moli oilo te Kraist la imala tomi eia muga etatou me etato pepe la gima. oilo moli tegatou eia kope la mari tetala ale mali vili oilo tela baba tomi. ¹⁵ Me etatou mae la mali vili te Kraist soio te Deo, kabili tegiteu ale tahoka ti la mahulila me egite tai ale ge kokovu tela pileho.

¹⁶ Soio tegiteu ale ge kokovu tela pileho, eia la mali vili la pileho soio tela pileho, soio tegite ale mahuli ti, eia la mali vili la mahulila soio tela mahulila. me ere oio magiri maramara oilo la papaga aleie? ¹⁷ Amite kama mae egite la valua isahari ale baha la merera te Deo tela ilabi la vuliti. ale kama loio la vulovulo ale maroka, amite meramera oilo te Kraist, mae moli la gomai la tamite a loio te Deo, me a oilo la milatalata te Deo.

Chapter 3

¹ Mave e tatou ge soko lou la vei taho gatou lou? amite kama masaga lou isa la galau ale kekesia ge gomai taume ouka loio taume, mae la valua isahari, age mae sele ilage? ² Eme sele lou mae la galau ale kekesia lomai tamiteu ge vei matagaga eme ere, ale kekesi tia oilo la hate miteu, la valua me hatavile ge rovi matagagea ge gigia, ³ Eme ge vahililoa via eme la galau ale kekesia loio te Kraist, me amite vaharia mutou. ale kama kekesila la gome ouka ale la kalulu le Deo ale mahulili kekesi tia. akama kekesia oata la malege la uati, ouka eia kekesi tia oilo la hate la valua me hatavile tomi.

⁴ Me aleie la vagari ale amite tahokea oilo te Kraist me tela matale Deo. ⁵ Amite kama abi la vagarigarila oilo tamiteu via la papaga tomi aleie sibitala lomai tamiteu. akama maele, la tuhakala tamiteu eia loio te Deo. ⁶ E Deo moli igo amite sibitala mae la tahalo la igolu tela masagala tela vei selela ale halaba. la masaga la veiselela ale kama la galau ale kekesia ouka a loio tela kalulu. la galau ale kekesia bilibili alamoli la kalulu viguvi la mahulila.

⁷ Igoe la igolu ale visibitala la pileho--- egite puhia mae la kekesi oata la uati--- guvi mela marasala ale e latatu le Israel kama koramuli ge mata selea soio la lagu le Moses. la vuhula ale la marasala lagula, eia la marasala ale ge kokovu lou. ⁸ Alamoli la marasala ale ge uru peho age loio tela igolu ale la kalulu marokala ge igoa?

⁹ Mae la igolu tela mera vilela eia marasa, alamoli la igolu tela magiri matatala eia volu mela marasala! ¹⁰ Me amaele, la marasala ale pala eia marasa peho egite kati togoa la vuhula la marasala kovu ti, la vuhula la marasala ale halaba pepe tia. ¹¹ Mae la marasala ale ge kokovu soloio marasa, alamoli la marasala ale la kaluvula ouka soloio marasa peho!

¹² La imala ale etato tautaulailo, etato vagari sele. ¹³ E tatou kama mae e Moses, ale eia tau robo la lagula la kulkuli la vuhula e latatu gite Israel umala ge mata tora tavu la marasala ale tatuga ge kaluvu.

¹⁴ Alamoli la gabutala giteu kapi. tela logo alele, la imala egite gigi la kavanent ale pala, la kulkuli soloio tabuli moli. egite kama abi taroa, la vuhula oilo moli te Kraist la kulkuli ge abi taroa, ¹⁵ Alamoli igoe, la imala ale mave egite ge gigi la buku te Moses, la kulkuli soloio tabuli robo la hate giteu. ¹⁶ Alamoli la imala ale la tahalo isa ge vulo tavu la Uru, la kulkuliele ge abi taroa.

¹⁷ La Uru eia la kalulu, la ba ale mave la kalulu la Uru oio vola, la vimaramarala oio. ¹⁸ Igoe e tatou tomi, la kulkuli kati oio la lagu gatou, etatou hilo la marasala tela Uru. etatou tomi vuvulo ti soilo la marasala ale visauru mae eia me ale loio la marasala ale kabili tegiteu, mae moli ale loio tela Uru, eia moli la kalulu maroka.

Chapter 4

¹ Oio vola, la vuhula etato tahoka la igolula aleie, eia mae moli ale etato abiti la gilogo, etato umala ge tuha malulu. ² Akama ge maele, etato mukupile pile ti la papaga tomi ale tabuli kovu mela gauru la igo mahela la. etato katima mahulila la gabutala la vasigologolola, me etatou kati lou sau vavala la merera te Deo. oilo tela valolo la merera la selela, amite sugutaro amite soio la gabutala muto tomi oilo la matale Deo.

³ Alamoli mae la merera la lotu tamite la kulkuli oio savu roboa, eia taurobo molia soio tegiteu ale ge kokovu. ⁴ Oilo tegiteu ale maele, e Deo la mautula igo maligoma ti la gabutala giteu ale kama tautaulailo. la vavuala male, egite kama koramuli ge hilo la matagaga la lotu mela marasala te Kraist, eia moli la tataro le Deo.

⁵ Amite ouka tilou vei tataho amite, amite vei tataho moli e Kraist Isus eia moli la Uru, me amite ale mae la valua la igolu te Isus. ⁶ E Deo isa sekela moli eia vei mae, " eme la matagaga porosile loilo la maligoma." la matagaga la kahati oilo la hate miteu, age viguvi la matagaga la mari mela marasala te Deo oil la mata le Isus Kraist.

⁷ Alamoli amite tahoka la vuliti oilo la kabala la pakou, la vuhula eia ge matagaga via la vagari ale uru sele loio te Deo eia kama lomai tegatou. ⁸ Amite bole la tikumula oilo tela gauru usu sele, alamoli akama vagotalo amiteu. amite taba susu alamoli amite kama volu mela birare; ⁹ Egite magiri robo amiteu alamoli amite kama hele; egite vali boru amite alamoli amite marapa; ¹⁰ La imala tomi la vovo mite bole vulovulo la pileho le Isus, la vuhula la mahulile le Isus ge sibitala matagaga oilo la vovo miteu.

¹¹ Amite ale mahuli ti la imala tomi la mahuli miteu tabuli oio teale ge peho la vuhula te Isus moli, la vuhula la mahulile Isus ge guvi palala oilo la vovo ale ge peho. ¹² Ila la pileho ge igolu oilo tamiteu, alamoli la mahulila oio igogolu oilo taume.

¹³ Alamoli amite tahoka la kalulu la tautaulailo visauru moli mae la rova ale kekesi tia: " eau tautaulailo, me eau vigia." amite tai tautaulailo, ala amite tai meramera, ¹⁴ La vuhula amite rovia mae la tahalo ale vahiliti rivu la Uru e Isus me eia moli ge vahiliti rivu tai etatou vikapopo me Isus ge vahari etatou soilo la ba tetala. ¹⁵ La papaga tomi la vuhula eme moli, ala la gilogo ale bubura ti soio tela valalua ge viguvi la vei tahola me age vauru la marasala te Deo.

¹⁶ Tio amite kama tuha malulu. mae moli la vovo mite logala kati vagari, alamoli ale oilo amite guvi halabalaba tela logo tomi isasa. ¹⁷ La iligiligi, ale bakisi ababi etato tela logo isasa age viraragi etatou tela marasala ale uru pepeho ale pepe la giligi tomi. ¹⁸ Amite kama mamata oio la papaga ale etato hililoa, ouka amite mata tela papaga ale etato kama hililoa. la papaga ale etato koramuli ge hiloa eia tela imala bakisi moli, alamoli la papaga ale etato kama hililoa la tapasi la ge ouka.

Chapter 5

¹ v 1Amite rovia via mae la vovo la magasa ale etato mahuli ovola ge kamakora, etato tahoka la luma oio te Deo. eia kama la luma ale la tahalo igolula la limala, la luma ale la tapasila ge ouka, ale oilo la ilolalage. ² Mae oilo la kale ale etato roberobe, etato masaga sele viage vikai robo le etatou la kairobola tegatou tela ilolalage. ³ Etato ge dodo muli selea la vuhula la imala etato ge kai robola etato katilou ge pou kalakalaka.

⁴ Me asele la imala etatou oilo la kale ale, etatou gabu la iligiligi, la tikumula uru sele. etato kama masaga ge kalakalaka. akama ge maele, etato masaga ge kairobo, la vuhula la rova ale viguvi la pileho la mahulila sogomua. ⁵ La tahalo ale viraragi etatou tela papaga aleie eia e Deo, eia abia gatou la kalulu ale ge igo matagagea gatou la papaga ale gomai.

⁶ Ala la imala tomi eme ge vagari, eme ge rovia mae la imala etato mahuli oilo la vovo, etato ba malau taro la Uru. ⁷ Etato tuga oilo la tautaulailo, kama la papaga ale etato hililoa. ⁸ Ala etato tahoka la vagari ovola. Etatou maege malau loio tela vovo etato ge mahuli vikapopo mela Uru.

⁹ Ala etato ge igoa mae la paga ale etato ge tuga tavua, mae etato ge oio la luma ouka ale ouka tai, etato ge igo sagege eia, ¹⁰ Etato tomi ge magiri la matala pulou la ilapu matatala te Kraist, la vulata etato isasa ge abi la mapa la rova etato igotia tela vovo, mae ale tartigi ouka ale kama kora.

¹¹ Oio vola,mae eme ge rovi la vulovulo la tilaga la uru, amite ubi la tia gite la valua ovola. la rova amite oio ovola e Deo hilo matagaga selea. me eau rovia via eia tai matagaga moli oilo tela gabutala tamutou. ¹² Amite kama tovolaia ge ali la ilo mutou ge hilo amite mae amite vei sesele. akama maele, amite abia muto la vuhula ale eme ge moge le amiteu, tio eme ge taola la rova ale eme ge abia gite ale kalisasae tela papaga ale guvi palala kama la paga ale oilo la hate la tahalo.

¹³ Mae la gabutala mite kama oio, eia te Deo; alamoli mae la gabutala mite sele ge oio, ale la vuhula tamutou. ¹⁴ La vuhula la gilogo te Kraist pigi robo ti amiteu. ale la vuhula ale amite magiri sele ovola. la tahalo isa moli peho ile etatou tomi. etato tomi peho ti. ¹⁵ Tio eia peho ile etatou tomi, ila egiteu ale mahuliti kati lou ge mahuli moli tegiteu ouka egite ge mahuli tela tahalo ale peho ile egite me eia hiliti rivu lou.

¹⁶ La vuhula maleie, sokoa igoe golagu amite kama matamuli isasa loio tela gauru tela tahalo, la imala isa amite matamuli e Kraist iolo la gauru alele, alamoli ale igoe amite kati matamulia mae alele. ¹⁷ Oilo vola, mae la tahalo isa oilo ti te Kraist, eia guviti mae la vipoupou ale halaba sele. la papaga tomi ale pala tugati kaluvuti. hiloa, la paga tomi guvi halaba ti.

¹⁸ Egite tomi la papaga aleie eia loio te Deo. eia loto rivu etatou soio tetala oilo te Kraist me eia abi tia gatou la igolu tela ilapu matatala. ¹⁹ Eia maleie, oilo te Kraist e Deo loto rivu ti la mautula magasa soio tetala, eia kama gigi la iruru tegite soio tegiteu. me eia abitia gatou la merera la ilapu matatala via etato ge baumulia.

²⁰ La Uru turi ti amite via amite ge abi la ba te Kraist, e Deo tau la merera la tututolala tetala oata tamiteu, me amite tai kara suku amutou, la vuhula te Kraist moli: amuto ge vahalaba la vitame tabarala tamutou vikapopo me Deo! " ²¹ Eia moli igo e Kraist mae la opa tela vulovulo gatou ale kama kokora. eia kama igo isa la iriru. eia igoa maele via etato ge guvi oio tela magiri matata te Deo oilo tetala.

Chapter 6

¹ E tato ge vigolu vikapopo me le eia, amite tututola tai amuto umala ge ababi la gilogo te Deo mae la paga bulahu moli. ² Eia vei mae, "oilo la imala taume ale tartigi eau lolo la merera taume, me oilo la imala vimahulila eau koli emei. "hiloa, la imala aleie la gilogo eme abi bulahu molia,hiloa igoe eia la logo la vimahulila, ³ Amite kama tau isasa la paga ale ge tabuli robo isa la tahalo, amite kama gabutala via la igolula tamite akamage tau la vavuala.

⁴ Akamage maele, la vulovulo mite vei pala amite mae amite ere, via amite la valua la igolu te Deo. amite la tahalo la igolu tetala oilo tela tuhakala, mela iligiligi, me teale amite bare, mela tikumula, ⁵ Egite kue amite, tau amite oilo la luma la totorobo, egite gat, abia mite la igolu ale vagari peho, me amite kama mavuta lalogo, tela vitolola. ⁶ La marokala, la mari, mela hate tola la, la vulovulo ale tartigi, oilo la kalulu maroka,la ilisulisu ale sele. ⁷ Amite la valua la igolula oilo la merera la selela, mela vagarigari le Deo. amite tahoka la kai robo tela magiri matatala tela limala e gata me la limala e meru.

⁸ Amite igolu moli mae la tilogo oio ouka ale tai la tilogo ouka, egite ubile amite la merera la vasigologolola alamoli amite soloio magiri tela selela. ⁹ Amite igo la igolula mae isa kama rovi matagagaea amiteu alamoli egite tomi solio rovi matagaga sele amiteu. amite igolu hagavi amite ge peho alamoli amite hiloa mae amite solio mahuli. amite igolu mae egite ge viligi amite tela vulovulo miteu alamoli kama ge igo geru amite ge peho. ¹⁰ Amite igolu mela ilo burukola, alamoli la imala tomi amite moge. amite igolu mela savelela, alamoli amite igo egite usu tahoka la vuliti. amite igolu mae ale amite kama tahoka isa la paga solio amite tahoka la papaga tomi.

¹¹ La merera la selela tomi amite valolo ti le amutou, e Korint, me la hate miteu kope uru soio tamuto tomi, ¹² Amite kama magiri robo amutou, la hate muto lou magiri robo amutou, ¹³ Ala igoe oilo la vikoli baolila tegato age mata taho--- eau vigia soio tamutou e gilikiliki---- kope uru la hate mutou.

¹⁴ Amuto umala vikisi vikapopo le amutou soio tegite ale kama tautaulailo, la vikapola ale mave kabili tela selela mela vareagila? la vikapola ale mave kabili tela matagaga mela maligoma? ¹⁵ La vikapopola ale mave e Kraist tahokea kabili tegite ale vasigologolo? ouka la viabila ale mave kabili egite ale tautaulailo me egiteu ale kama tautaulailo? ¹⁶ La vikapopola ale mave kabili la lotu te Deo soio tela puhi golo? etato tomi la luma la lotu te Deo ale mahulili, amae moli ale e Deo veitia: " eau ge mou kabili tegiteu me eau ge tuga kabili tegiteu. me eau ge mae e Deo tegiteu, egite ge mae la valalua taku,"

¹⁷ Ala, gali sogala kabili tegiteu, eme ge magiri polo," la Uru veitia." umala pilau isa la paga ale kama maroka, me eau ge kaka tavu emei, ¹⁸ Eau ge guvi mae e tama soio taume, me amuto ge guvi mae e latugu ale tamale me ale hatavile, " la Uru ale vagari sele oata vei tia

Chapter 7

¹ Masaga amuto isasa, la imala etato tahoka egiteu la veiselela aleie, tartigi etato ge vimaroka etatou loio la papaga tomi ale igo mumugu la vovo mela kalulu gatou. tartigi etato ge tuhaka tavu la marokala vikapopo mela tilaga le Deo.

² Tau amite la ba! amite kama viruru isasa, amite kama igo bara isasa ouka vipolo la paga oio te isasa. ³ La papaga ale eau veveia kama ge igo bara emei. eau veitia muto la paga aleie oilo la hate miteu, via etato ge peho ge mahuli vikapopo. ⁴ Eau tahoka la vagarila uru sele oio taume, me eau moge sele le emei. eau volu mela siobula. me eau sagege pepeho sele kama ale molie oilo tomi la iligiligi tomi ale amite goilo vola.

⁵ La imala amite gomai e Masedonia, la vovo mite kama maila. kama male molie le, amite marapa sele tela tikumula ogala la vovo me la tilaga oilo la ilomiteu. ⁶ Alamoli e Deo, eia moli siobobu egiteu ale iloburuko, eia vivagari amite la guluvi le Taitus, ⁷ Akama la guluvi tetala moli e Deo siobu amiteu. eia la vimalmalu ale e Taitus abia loio taume. eia veia mite la gilabulabu tetala tomi, la iloburuko la taume, mela gabutala taume tavu eau, oilo vola eau moge sele.

⁸ Mae ge la buku ale eau kekesiamu vailo buruko emei, eau kama ge gutu rivu lou eau ovola, alamoli la imala eau hiloa mae la buku ale eau kekesia igo eme ilo buruko, ale tela imala bakisi moli. ⁹ Ala igoe eau momoge sele, kama via la tikumula hele taro emei, ouka la vuhula la ilo burukola taume igo eme vululo tavu la uru, la tia tikumula taume eme rovia eia te Deo, ala la tia tikumula taume eia la golu bulahu moli la vuhula tamiteu moli. ¹⁰ La ilo burukola te Deo viguvi la vululo tavu la uru ale vipuru la mahulila me la vigutu rivula ouka ti. la ilo burukola tela magasa, koramuli ge viguvi la pileho.

¹¹ Eme ge matamuli la uru la ilo gorila te Deo ale koramuli ge viguvia oilo taume, me la matamulila taume koramuli ge veiamu via eme maramara. la tia barala taume akara mave, la tiga makula, la irovi ale sele, la tuhakala, la masagala ale viage hilo la viturila ge viguvia! oilo la papaga tomi eme igo matagaga eme via eme maramara oilo la paga aleie, ¹² Eau kekesi somai taume, eau kama kekesi tegiteu ale ale igigo la iriru, kama tegiteu ale gabu la iligiligi la iriru, alamoli age tela masagala taume ale tartigi somai tamite age sibitala matagagaea soio taume oilo la matale Deo.

¹³ Ala oilo moli tela ba alele amite abi la vagarigarila. ale loata tela siobula tamite lou, amite tai sage peho la vuhula e Taitus igo sagege amiteu tela merera la lotu ale amuto vimata kaseka le eia. ¹⁴ Mae eau ge vei taho emei soio tatala, eau kama igo bara emei. oio tela ba alele la papaga tomi ale amite vei tiamu eia sele, la vei tahole eme soio te Taitus eia sele.

¹⁵ La gilabulabu tetala soio taume eia uru sele la imala eia ge gabutala la iromulila tamuto, amuto kaka tavu eia mela taga makula. ¹⁶ Eau moge la vuhula eau tau tomi la tiagu oio taume.

Chapter 8

¹ Amite masaga via amuto ge rovia, tabarabara gu, la gilogo te Deo ale abitia gite la lotu te Kraist oilo e Masedonia. ² La imala la tovolaila tela iligiligi, la sagela ale volu pagele polo pepe la savelela me eia viguvi la vuliti tela vabila.

³ Eau hilo selela la matagu ale egite vabi taho sele mae ale egite koramuli, me ale loata teale egite koramuli tai ale loio sele la masagala tegiteu ⁴ Egite karasuku amite tela masagala tamite tela igolu soio tegite la valua te Deo ale maroka. ⁵ La papaga ale kama sibitala mae ale amite gabutala via age sibitala mae vola, alamoli egite pala sugutaro la mahuli giteu soio tela Uru goio egite igoa somai tamiteu oilo tela masagala te Deo.

⁶ Amite vikara suku e Taitus, me eia soko ti la igolula ale amite abiala, eia ge vikaluvua kabili tamutou la igolu la gilogo aleie. ⁷ Alamoli eme ge tahoka usu oilo la papaga tomi--- oilo la tautaulailo, la merera, oilo la mari, oilo la malopila, oilo la ilisulisula taume tavu amiteu. gabutala solagu la malopila taume oilo la tuluga la gilogo aleie.

⁸ Eau vei la merera aleie akama la mera vagarila, akama maele, eau veiamu maele via ge tovolai la sesele la masagala taume ge vitoko mela gilabulabu tela valua polo. ⁹ Eme roviti la gilogo te la Uru gatou e Isus Kraist. eia tahoka la papaga tomi, me taume moli eia guvi mae la maura, la vuhula tela pulou la maura la tetala eme ge tahoka la papaga tomi.

¹⁰ Oilo tela paga aleie eau ge abiamu la merera la vatelila ale ge koli emei. la leavala isa tugati, eme kama solo soko moli la iligo la papaga, ouka la masagala taume sele viage igoa. ¹¹ Ala igoe eme ge vikaluvua, mae eme gabua via la masagala la iligo la ge soloa, eme ge igolua kara mae age puru, mae eme koramuli sele. ¹² Mae eme gabua via eme ge igo la igolula aleie, eia la paga ale tartigi me ale la ilisulisu ge oio vola, age magiri oata la rova la tahalo tahokea, kama oio tela paga ale eia kama tahoka.

¹³ La igolula aleie akama via isahari ge maila via eme moli ge bole la tikumula, akama ge maele, amuto tomi ge visauru moli. ¹⁴ La imala eme ge tahoka usu tela imala sele eme ge vaisuli egite ale savelea. age maele la imala egite ge tahoka usu egite ge koli emei, la vuhula age visauru moli. ¹⁵ Amae moli egite kekesi tia: " mae la tahalo isa tahoka usu eia kama via isahari oio piligi. me la tahalo ale tahoka moli bakisi kama boto."

¹⁶ Alamoli la veitahola ge te Deo, ale tau la tia la vibaumulila oilo te Taitus a visauru moli mae ale eau tahokea soio tamutou. ¹⁷ Eia kama abi moli la tilahi tegatou, eia tuhaka tavu selea. me eia gomai taume tela masagala tetala sele.

¹⁸ Amite bahataro ti eia vikapopo me e tabarabara gato ale la valalua lotu te Kraist veitataho eia tela igolu tetala oilo la lotu. ¹⁹ Kama ale molie, ouka egite la lotu te Kraist turi eia ge tuga tomi le amite ge vagogala la vagari la gilogo aleie. Age teale ge togo la Uru ovola mela masagala tamiteu ale ge koli.

²⁰ Amite tovolaia ge magiri robo la gauru ale isa souka ge mera galolo amite la vabila ale amite igigoa. ²¹ Amite paki taho sele ge igoa mae ale la valua tomi ge togoa, kama tela mata la Uru moli, ouka tela mata la valalua tomi.

²² Oio tai vola amite bahataro tai isa e tabara miteu vikapopo me egiteu. Amite tovolai tia me amite suvitia mae eia la tahalo la tuhakala tela igolu tomi. eia masagea selea la vuhula eia abi la vagarigarila oio tamutou. ²³ Ale te Taitus, eia e kolia taku me amila vigolu vikapopo omai tamutou. ale tegite tabarabara gatou, ale la lotu baha egiteu. egite la valua la tilogo te Kraist, ²⁴ Ala vahililoa gite la masagala taume, me vahililoa la lotu tomi la vuhula ale amite vei tataho emei.

Chapter 9

¹ v 1Ale soi tela igolu tegite la valua te Deo ale maroka, akama koramuli eau ge kekesi somai tamutou, ² Eau rovi sele la masagala taume, ala eau kama vikara sotalo soio tegite la valalua e Masedonia. eau veia gite mae la iragila te Akaia a soko ti tela leavala ale kaluvu ti. la tuhakala taume vahiliti la tia gite tela igolu.

³ Igoe eau baha e tabarabara gatou la vuhula la vei tahola tamite soio taume kama ge la golu bulahu moli, la vuhula eme ge raragi, mae ale eau veitia eme ge guvi mae vola, ⁴ Souka ge, mae egite Masedonia isa ge tilimuli eau ge gomai ge hilo amuto ale kama raragi, amite ge mahela--- eau kama vei isa la paga soio taume--- la vuhula eau abi la vagarigarila oio tamutou. ⁵ Ala eau gabutala via eia koramuli sele ge veia gite tabarabara gatou ge gomai taume ge igo raragi pala la vabila ale eme igo ti la veiselela ovola. age maele la vuhula age raragi mae eia la vibalavala. me akama la paga ale ge polo kauviria.

⁶ La paga maleie: la tahalo ale galgalu usu me eia ge lukuluku usu, me la tahalo ale galu la vuhula vibalavala me eia ge luku la vibalavala. ⁷ Tartigi la tahalo isasa ge vabila larova eia galua oilo la hatela, akama ge makuku ouka ge igoa tela vulovulo isahari, e Deo masasga tavu la tahalo la vabila.

⁸ E Deo eia koramuli sele ge igo la gilogo tomi ge sali pepe somai taume, eia la vuhula, la imala tomi, oilo la papaga tomi, eme koramuli ge tahoka tomi la rova eme savelea. age maele lavula eme ge vauru la vulovulo tomi ale tartigi. ⁹ A mae ale egite kekesi tia, "eia vitabari tila la vuliti tetala soio tegite ale pou la savelela. mela magiri matatala tetala la kaluvula ge ouka."

¹⁰ La tahalo ale abiala la tahalo la mahuma ale galu la bret tela ilali me eia tamai ge vabila la vavua ale usu tela gilalu. me eia ge vauru la ilabi la magiri matatala taume. ¹¹ Eme ge tahoka usu me eme taige la tahalo la vabila. la paga aleie vahiliti la tia ale ge vei taho e Deo lomai tamiteu.

¹² Tela vituga la igolu aleie akama visuli moli la savelela tegite la valalua te Deo ale maroka, ouka eia volu pagele soilo la igolu la vei tahola soio te Deo. ¹³ La vuhula amite tovo ti emei me amite hiloa mae eme koramuli sele igo la igolula aleie, eme ge bole vauru e Deo oilo la iroromulila tela valolo la lotu te Kraist. eme tai ge bole vauru e Deo oilo tela mutelela mela vabila taume soio tegite me tela valalua tomi. ¹⁴ Egite tau la gabutala mela tia giteu oio taume, ala egite oio kaka taume, egite ogoa maele la vuhula tela gilogo te Deo ale uru sele eia oata taume le, ¹⁵ La vei tahola ge te Deo moli tela vabila tetala ale eia kama vei palaea!

Chapter 10

¹ Eau, Pol, eau sele kaka emei, vikapopo mela vaibisila mela tia madila te Kraist. eau vagotalo eau la imala eau oio la matamu, alamoli eau vagari sele somai taume la imala eau pou malau. ² Eau toto suku eme tealeie, la imala eau pou tomi le emei, eau katilou koramuli ge igo toto tela vagari gu lou. alamoli eau gabutala via eau koramuli ge magiri robo egite ale gabutala via etato mahuli oilo tela masagala vovo.

³ Mae moli etato tuga oilo tela vovo, etato kama loto la vikokuela loio tela vovo. ⁴ La papaga la vikokuela ale etato vikokuela akama loio tela vovo, akama maele, egite tahoka la vagari ale loata la ilo lalage ge igo bara la vagari la mautula, egite koramuli ge vikaluvu tomi la mera galola ale viruru etatou.

⁵ Etatou taige igo bara egite tomi egite la papaga ale vagoata egite viage tovolai la mari te Deo. etato abi tomi la gabutalala tela kilisi igo egite roromuli e Kraist. ⁶ Ala etato raragi ge viligi tomi la vulovulo la varumula, oilo tela imala ale la iromulila tegato eia viruru.

⁷ Eme ge pigi la matamu soio tela paga ale tabuli matagaga tela lagumu. mae isa ge gabutala via eia e Kraist, eia ge vigabutala rivu lou eia mae eia te Kraist, me amite tamai. ⁸ Mae moli mae eau ge vei taho bakisi la vagari ale amite tahokea, ale la Uru abia mite ge vimagiri amuto oata kama ge igo bara amutou, me eau kama ge mahela tai ovola

⁹ Eau kama masaga via age sibitala mae eau igo tataga amuto tela buku ale eaui kekesia mutou. ¹⁰ Egite la valalua isahari vei mago, " la boku ale eia kekesia tikumu me a vagari sele, alamoli oio tela vovo eia kama vagari. la bautu la merera tetala kama tikumu via ge lobagele tavua."

¹¹ La valua isahari oio le koramuli ge rovia mae amite moli male oilo la merera ale amite kekesia me la imala amite kama guvi age larova amite ge visibitalea tela vovo la imala amite ge oio le. ¹² Amite kama tuga malau soio tela ba ale amite ge magiri polo ouka ge vitoko amite soio tegite ale vei tataho egiteu, alamoli la imala ale egite vitoko egite soio tegite polo me egite hilo egite via egite isa polo, egite kama rovi la imoimola.

¹³ Amite, oilo vola, kama koramuli ge vei taho amite loata la rova oilo tamite, akama ge maele, amite ge igo molia oilo ba ale e Deo vimagiri tia miteu, la ba ale koramuli ge sibitala oio taume. ¹⁴ Amite kama polo pepe larova oilo tamiteu la imala amite poga eme. amite la silokola ale ge tuga malau gomai taume vikapopo mela lotu te Kraist.

¹⁵ La vei tahola tamite kama polo pepe la ba tela igolula tegite polo. akama maele, la irovi tamite via la tautaulailo taume ge solo la kulusi, me la igolu tamite kabili tamutou ge sibitala uru sele. ¹⁶ Amite tautaulailo maele, lavuhula amite ge valolo la lotu te Kraist soio la mautula ale malau loio taume, amite kama ge kalisae tela igolu tela tahalo polo oio tela ba ale isapolo.

¹⁷ Alamoli la tahalo ale kalisasae, eia ge kalisae oilo tela Uru." ¹⁸ Kama la tahalo ale vei tataho eia via a koramuli. akama maele, la tahalo moli ale la tururi tela Uru oio tetala.

Chapter 11

¹ Eau gabutala via eme ge tau isahari la paga la igo molola somai taku. alamoli eme oio igo seselea gu. ² Eau hilo mulimuli emei, la hilomulila ale loio te Deo somai taume, soko la imala eau veiamu la veiselela oilo la taulaila soio te harua isa moli. eau vei la veiselela viage vitiroro emei mela marokala soio te Kraist.

³ Alamoli eau taga souka ge, age mae ale la pase vasigolo e Eva la mari la vasigologolola, la gabutalamu soukage polo taro la seselela mela lotu ale maroka te Kraist. ⁴ Mae la tahalo isa souka ge gomai ge valolo le Isus ale isapolo loio teale amite valolo tila, ouka mae eme souka ge abi isa la kalulu polo loio teale eme abitia, soukage eme ge abi polo isa la lotu loio teale eme abi tia. taua soata la paga ale tartigi me a koramuli!

⁵ Eau gabutala via eau kama la tapasila tahalo ale igo matagaga la papaga soio tegite ale ururu ale egite toi le egite la Aposel. ⁶ Alamoli eau kama vimari tela vagogala la merera, me eau tai kama vimari tela mari. oilo tela gauru tomi mela papaga tomi amite tau matagaga la paga ale soio la irovi taume.

⁷ Mave ale eau igo la iriru mae eau vagotalo eau la vuhula eme ge vaiti oata? eau valolo bulahu moli la merera te Deo soio taume. ⁸ Eau pakali ti loio tela lotu isapolopolo la imala ale eau abi la kiloli loio tegite ila e eau ge koli emei. ⁹ La imala eau soloio vikapopo le emei eau pou la savelela, eau kama abia gite isasa la tikumula, la savelela tegaku egite tabarabara gatou ale loio e Masedonia vikaluvu tomia, oilo tela papaga tomi eau kama masaga ge abia muto la tikumula, me eau soloio ge igo loua maele.

¹⁰ La seselela te Kraist oilo taku, la vei tahola taku kama ge kaluvu oilo la ba e Akaia. ¹¹ Ilava? la vuhula eau kama masaga emei? e Deo moli rovia.

¹² La rova eau igotia eau soloio ge igo loua, ila eau ge abitaro la mera galolo somai taku mela merera ale egite souka ge veitaho egite la igolu ale egite igoa via a visauru moli mae ale amite igoa. ¹³ Egite la valua ale mae egite la Aposel ale kama sele me egite la valua la igolu ale vasigologolo. egite kai robo egite via egite tai la Aposel te Kraist.

¹⁴ La paga aleie kama la golu la karutula, e Satan tai kairobo eia mae la Angelo la matagaga, ¹⁵ Akama la golu la karutula ale uru mae egite la valua la igolu ale kairobo egite mae la valua la igolu tela magiri matatala, la gabutala kovula tegite age larova egite igoa age beua soio tegiteu.

¹⁶ Eau ge vei loua, isa umala ge gabuatala via eau paua, mae eme ge igoa, abi eau mae la paua la vuhula eau ge vei taho egite ale bisisi, ¹⁷ La rova eau veveia a vikapopo mela vei tahola mela vagari--- eau kama meramera mae la uru masagea---- eau veia mae la paua. ¹⁸ Soko la valua usu vei taho egite la paga la vovo, eau tai ge vei taho eia.

¹⁹ La sagela taume eme tau la papaga soata vikapopo mela pauala, eme lou eme mari! ²⁰ Eme vimagiri eme vikapopo me isasa mae eia ge igo me mae la tahalo la igolu tetala, mae eia ge vikaluvu emei, mae eia ge vipolo la gauru oio taume, mae eia ge hiloa mae eia tartigi tavua mu, ouka mae eia ge sabala la lagumu, ²¹ Eau ge veia mae la mahela la tegatou etato maveve sele ge igo la papaga aleie. mae isage kali sasae eia--- eau meramera mae la paua---- eau tamai ge kalisae.

²² Eme la tau Hibru? mae eau? mave egite la tau Israel, mae eau, mave egite la hili le Abraham? mae eau, ²³ Mave ale egite la valua la igolu te Kraist? ( eau meramera mae la varugu ouka) me ale eau oukati, eau oilo ti la igolula ale tivura sele, oilo la ba la totorobo, la kulue ale polo la maki, oilo tela umala pileho.

²⁴ Loio tegite Juda tagara lima viruru eau abi la mota la kulue ale kara savulu va." ²⁵ Tagara itolu viruru egite kue le eau la aen. la imala isa egite ubi le eau la uati. tagara tolu eau vilua oata te Sipi ale kaka. eau pati moli tela tia la utu la logologo mela haro. ²⁶ La tuluga taku usu sele, oilo la tikumula tela lalu ale ae . la tikumula tegite la tahalo la pakalila, la tikumula tegite la valua taku, la tikumula tegite Gentael, la tikumula ale oilo la Siti. la tikumula ale oilo la kue pa, la tikumula tela mago, la tikumula te tabarabara gatou ale vasigologolo.

²⁷ Eau igolu vagari sele oilo la imala tivuravurala, la logo usu eau kama mavuta, oilo la vitolola mela malehula, la imala usu eau peremu, mela maigi la kairobo ouka. ²⁸ Loio tela papaga tomi ale isapolo, la logo isasa eau ilo buruko sele la lotu te Kraist tomi. ²⁹ Amuto ere oio bare, eau kama bare, ere hagavi ti ge buru, me eau kama tululu?

³⁰ Mae eau ge vikara soata, eau ge vei taho la rova visibitala tela mavevela taku, ³¹ E Deo e tamala Uru gatou e Isus, eia moli ge visalea la kaluvula ouka, me eia rovia eau kama vasigologolo!

³² Oio e Damascus, e gavana ale lotalo te king Aretas kapitali eau oilo la siti le Damascus viage sautola eau. ³³ Alamoli egite vipou eau oilo la kela goio visivo eau oio tela vindo logala tala kilapi, me eau hele loio la lima giteu.

Chapter 12

¹ Eau ge vei taho eau oio vola, alamoli eau kama ge abi isa la paga loio vola. solio eau ge visolo la mata lovila mela masova la merera loio te la Uru. ² Eau rovi la tahalo isa oilo te Kraist la leavala savulusa gete va tugati age solio la vovo ouka ge oukati, eau kama rovia, e Deo moli rovia--- eia lake taro la magasa goata la ilolalage la vaitolu la.

³ Eau rovia via la tahalo aleie --- age soloio la vovo, ouka eia kati oio la vovo, eau kama rovia, e Deo moli rovia--- ⁴ Eia lake soilo e Paradais a goio lolo isahari la papaga ale maroka ale la tahalo isa kama koramuli ge vei palaea. ⁵ Eau magiri la ba tela tahalo ale maele eau ge mera soata. alamoli omai taku sele eau kama ge kalisae ovola, ale moli tela mavevela taku eau ge igoa.

⁶ Mae eau masaga ge kalisae ovola, eau kama ge la tahalo ale momolo, la vuhula eau ge vigali la merera la selela. alamoli eau soloio ge kalisasae ovola, ila isa umala ge gabutala uru loata taku tela rova eia hiloa oilo taku ouka loloa lomai taku. ⁷ Age sautola eau veia eau kage kalisasae, la vuhula tela mari kovula ale uru sele, la vovo ale masile egite abia gu, la tahalo ale vitatuga la merera loio te Satan via ge igo bara eau, la vuhula eau umala ge patata.

⁸ Tagara tolu sele eau tahi la Uru tela paga aleie, via eia ge abi taroa lomai taku. ⁹ Alamoli eia veia gu mago," la gilogo taku eia koramuli sele ge taume, me la vagari la uru eia magiri matata oilo tela ba ale eme kama koramuli." ala eau koramuli ge vikara soata tela ba ale eau kama koramuli, la vuhula la vagarigari le Kraist ge mou oilo taku. ¹⁰ Oilo vola eau la tarola te Kraist, oilo la ba ale la vagari ouka, oilo la mera barala, la tikumula, oilo la magiri robola, mela papaga ale kama kora, mae moli eau maveve, eau soloio ge vagari lou.

¹¹ Eau mae ale paua! eme vikara suku eau ge igo la paga aleie, karamuli sele eme ge vei taho eau. eau kama lotalo la rukuva gite ururu ale egite toile gite la Aposel, mae moli eau ge la paga bulahu moli. ¹² La irovilala le Aposel ale sele igolu ti tamuto vikapopo mela tia madila, la irovilala mela paga la karutula ale vagari. ¹³ Mave eme kama tikumu soio tegite la lotu ale isahari lou, eme ge abia mae eau kama guvi mae la tikumula soio taume? eme ge lube la iriru taku aleie.

¹⁴ Mata mulia eau raragi ge gomai taume la tagara tolula. eau kama ge sibitala mae la tikumula somai taume, eau kama masaga larova eia taume, eau masaga emei. egite latatu kama ge tuhaka ge tauolua gite tatama. akama maele, egite tatama ge taholua gite latatu. ¹⁵ Eau ge sagege moli ge igolu ge loto tela kalulu mu. mae eau ge masaga sele eme, mave la masagala taku ge bakisi moli?

¹⁶ Mae age mae le, eau kama ge abiamu la tikumula, Alamoli tela imala eau abi la mari, eau moli male sautola eme tela vasigologolola, ¹⁷ Mave eau vipolo la gauru oio taume la imala eau baha isa somai taume? ¹⁸ Eau masaga sele e Taitus ge gomai taume. me eau ge baha isa e tabarala ge tilimulia. mave eme igo la gauru le Taitus? ila etato tomi kama tuga oio tela ba alele? mave etato tomi kama tuga oilo la ba ale egite tuga ovola?

¹⁹ Mave eme gabutala via la imala tomi aleie amite magiri robo lou amite somai taume? oilo la mata le Deo, e tato tahoka oilo te Kraist la papaga tomi ale eia veia a la vagari gatou.

²⁰ Eau taga mae la imala eau ge gomai eau souka ge poga eme ge mae ale eau gabutalea. me eau taga tai mae eme souka ge poga eau ge mae ale eme gabutalea, eau taga tai la mera galolola souka ge oio, la hilomulila, la hate masila, la veimulila, la pakasala, mela igo marapala. ²¹ Eau taga soukage la imala eau ge beurivua, e Deo taku souka ge vagotalo eau tela mata mutou. eau taga soukage eau ge ilo buruko tela iriru ale pala me ale igoe egite kama vulo taroa la vulovulo la iligo la iruru tela tavile ale kama kora mela masagala ale kama kora igite igoa.

Chapter 13

¹ La tagara itolula la imala ale eau ge gomai taume." la mera galola tomi ge vipoua vikapopo mela tahalo la veiselela ilua ouka itolu." ² Eau vei tia gite ale igo la iruru palao vikapopo me egite tomi ale eau oiole tela vailua la gomaila taku, me eau ge vei loua: la imala eau ge gomai lou eau kati ge sautola rivu isa tegiteu.

³ Eau veiamu mae la vuhula eme oio mata la paga ale ge igo tikumu ale e Kraist oio meramera lomai taku. eia kama maveve somai taume, akama maele, eia vagari sele oilo taume. ⁴ Eia tili oata la tovolautu eia kama vagari, alamoli eia mahuli rivu lou tela vagarigari le Deo. me amite tai kama vagari oilo tetala, alamoli amite ge mahuli vikapopo le eia tela vagarigari le Deo kabili tamutou.

⁵ Eme ge hilovei eme, eme ge hiloa mae eme oilo tela tautaulailo. tovolai eme, mave eme kama rovi la paga ale oilo taume, mae e Isus Kraist oilo taume?---- maemoli, teale, eme boru ti tela tovolaila, ⁶ Eau masaga via eme ge rovia mae amite kama boru tela tovolaila.

⁷ Igoe amite kaka soio te Deo via eme katilou ge igo isa la iriru. eau kama kaka via amite ge sibitala mae ale amite polo ti la tovolaila, akama maele, eau kaka mae via eme ge igo la paga ale matata, hagavi sele amite ge boru tela tovolaila. ⁸ Amite kama koramuli ge igo isa la paga ale ge magiri robo la seselela, amite ge igo moli ale sesele.

⁹ mite sagege moli mae amite kama vagari alamoli eme vagari. amite tai kaka via eme ge guvi viriru tomi. ¹⁰ Eau kekesi la papaga aleie la imala eau oio malau loio taume la vuhula la imala eau ge vikapopo le emei eau kama ge gusiamu oilo tela vagarigarila ale la Uru abiagu la vuhula eau ge vimagiri eme soata, kama ge sile eme sotalo.

¹¹ La tapasila, tabarabaragu,amuto ge sagege! igolu vagari tela vitarivu la paga soio tela mulila sele, eme ge vagari, pou mela sagela vikapopo me tabaram, pou vikapopo mela tia madila, tio e Deo la gilogo mela tia madila ge vikapopo me le emei. ¹² Amuto ge sagege robo lou amutou isasa la piliu ale maroka.

¹³ La valalua tomi te Deo ale maroka sagege robo amuto. ¹⁴ La gilogo tela uru gatou e Isus Kraist, mela gilogo te Deo, mela vikapopola tela kalulu maroka ge vitomi le amuto tomi.

Galatians

Chapter 1

¹ E Pol, eia la Aposel---- kama la aposel ale loio la ba tela tahalo, a loio te Isus Kraist me e Deo tama, ale vimahuli rivu eia loio tela pileho---- ² Me egite tomi e tabarabara gu ale vikapopo le eau, soio tomi la lotu te Kraist ale oilo e Galatia.

³ La gilogo ge tamuto mela tia madila loio te Deo e tama gatou me la Uru e Isus Kraist, ⁴ Eia sugutaro la mahulila tetala somai tela iriru tegatou ila eia ge utululu etatou loio tela kama karakorala tela imala ale igoe. ale a loio tela masagale Deo tama gatou, ⁵ La marasala ge tetala mela tapasila ge ouka, Asele.

⁶ Eau karutu sele mae amuto poke taro hari sele la tahalo ale tola amuto loio tela gilogo te Kraist. me eau karutu tai mae eme vulo tavu ti la merera la lotu ale isa polo, ⁷ Kama via la merera la lotu isa polo lou oio, la vuhula la valua isahari oio viguvia muto la tikumula me egite masaga vulo la merera la lotu te Kraist.

⁸ Alamoli mae amite ouka egite la angelo la ilolalage ge valolo le amuto la merera la lotu ale isapolo loio teale amite valolo tile amutou, la tikumula ge tabuli oata tetala, ⁹ A mae moli ale amite veitia mamuga, igoe eau ge vei loua, "mae la tahalo isa ge valolo amuto la merera la lotu ale isapolo loio teale amuto abitia, la tikumula uru ge tabuli oata tetala." ¹⁰ La imala aleie eau oio mata tela masagala tela tahalo ouka e Deo? mave ale eau masaga ge igo sagege la tahalo? mae eau oio tovolalaia ge igo sagege la tahalo, ale eau katima la tahalo la igolula te Kraist.

¹¹ Eau masaga amuto ge rovia, tabarabara gu, la merera la lotu ale eau valolo la akama la merera tela tahalo bulahu moli isasa, ¹² Eau tai kama abi la merera ale oio tela tahalo isasa, ouka eau moli gabutalea. akama maele, ale la mari kovula te Isus Kraist eia abia gu.

¹³ Amuto lolo tamai ti bakisi la mahuligu ale pala oilo e Judea, la imala eau magiri robo la lotu te Deo eau igo bara selea polo la maki me eau tovolaia ge igo marapea. ¹⁴ Eau vituga tomia oilo e Judia polo taro tomia egiteu ale amite la kalaga isa moli, ale loio lou tegite la valua tegaku lou. la gilabulabu isa vagari sele oilo taku tavu la vulovulo mela mahuli gite tatama gu.

¹⁵ Alamoli la imala ale e Deo, ale hilovi eau loio ti la tia le tila, me eia tola eau oilo tela gilogo tetala, ¹⁶ eia masaga sele viage taupala e latula oilo taku. la vuhula eau ge valolo le eia kabili tegiteu e Gentael, eau kama igo hari moli abi la visuli loio tela vovo mela kasoso. ¹⁷ Eau kama goata e Jerusalem viage goio tegite ale guvi ti mae la Aposel mamuga taku, ouka eau goio muga e Arabia goio eau teterivu soio e Damascus.

¹⁸ Goio la leavala itolu polo eau tuga goata e Jerusalem viage rovi e Kepas eau goio pou tomi leia la logo savulusa gete lima. ¹⁹ Alamoli eau kama hilo isa egite la Aposel e Jems moli eau hiloa, e tabara la Uru. ²⁰ Oilo tela rova eau kekesia tia mu, eau vei selea mu tela mata le Deo mae eau kama vasigologolo.

²¹ Goio eau tuga goio la galegale la mautu tomi e Siria me Silisia. ²² Egite la lotu te Kraist ale oio e Juda souka matagaga sele eau. ²³ Egite lolo tia bakisi via mae, "la tahalo moli ale pala magiri roborobo etato igoe vagogala taiti la tautaulailo ale pala eia tovolaia ge igo barea." ²⁴ Tio egite abia la Uru la marasala la vuhula tegaku moli.

Chapter 2

¹ Goio la leavala savulusa gete va kaluvu eau tuga goata e Jerusalem vikapopo me Barnabas, me eau puli tai e Taitus vikapopo le eau. ² Eau goata la vuhula tela mari kovula me eau vimagiri la merera la lotu kabili tegiteu la merera moli ale eau valolo tila kabili tegite la Gentael. eau vigia kovu moli soio tegite ale isasa mata ururuo, age igo vagaria mae eau kama harari---- ouka ge hari ---o age la golu bulahu moli,

³ Alamoli kama e Taitus moli , male vikapopo le eau me eia la tau Grik, egite totosuku eia viage vali la vovola. ⁴ Egiteu e tabarabara gatou ale vasigologolo gomai kokovu moli viage hilo la vimaramarala ale etato tahokea oilo te Kraist Isus. ⁵ alamoli amite kama tahobo soio tegite via ge lotalo tegite la imala isasa, la vuhula la seselela tela merera la lotu age tabuli tomi le emei.

⁶ Alamoli egite ale isasa mata ururu ( me erese tahalo egite tai kama la paga isa somai taku, e Deo kama vahililo la masagala)---- egite, ale eau ge vei mae, ale mae ale tikumu kama visuli somai taku. ⁷ Me oata tegite ale magiri robo etato, egite hiloa mae la uru abia gu la merera la lotu ge abia gite ale kama vali la vovo giteu, ⁸ Me e Deo, ale igolu oilo te Pita via eia ge mae la Aposel, soio tegite ale valiti la vovo giteu, me eia tai igolu ti oilo taku soio tegite la Gentael.

⁹ La imala e Jems, e Kepas,me Jon eigte rovi egite mae la sole la igolu tela gilogo, egite rovia mae la Uru abitiagu la gilogo, tio egite abia mila me Barnabas la igolu la lotu tela lima e gata, egite goio kisia la merera mae amila ge goio tegite la Gentael ila egite ge vali la vovo giteu, ¹⁰ Egite goio tahi amila via amila ge gabutala egiteu ale pou la savelela, alamoli la paga alele eia la papaga ale eau gabutala tia viage igoa.

¹¹ Alamoli la imala e Kepas gomai e Antiok, eau mera taro selea oio tela lagula la vuhula amite vei matagaga tia mae eia ruru. ¹² Mamuga la valua sele isahari guvi loio te Jems, e Kepas oio alali vikapopo me egite la Gentael. la vuhula eia taga ti egite ale totosuku egite tela vilali la vovo.

¹³ Ala egite tomi e Juda goilo tilimuli egite tela vasigolo la tautaulailo tegite. egite goio lapu gale e Barnabas soio tela vasigologolola la tautaulailo tegite. ¹⁴ Alamoli la imala ale eau hiloa mae la vulovulo gite kama tilimuli la merera la selela tela lotu, eau goio veiale Kepas oio tela mata giteu tomi, mae eme la tau Juda alamoli eme mahuli mae tegite la Gentael katilou mae la tau Juda, ilava eme tovolaia ge lapu egite la Gentael ge mahuli mae egite Juda?"

¹⁵ Amiteu sele e tila mite pigo amite me amite la tau Juda kama mae egite e Gentael ale la valua la iriru; ¹⁶ Alamoli amite rovia mae la tahalo isa kama koramuli ge magiri matata oilo tela igolu la viturila, ouka a gomai loio tela tautaulailo ale oilo te Kraist Isus. me amite ge magiri matata oilo tela tautaulailo ale oilo te Kraist Isus la vuhula etato ge magiri matata oilo tela tautaulailo ale oilo te Kraist kama oilo tela igolu la viturila. ala oilo tela igolu tela viturila la tahalo la vovo isa kama koramuli ge magiri matata.

¹⁷ Alamoli mae, la imala etato mata la gauru ale ge magiri matata oilo te Kraist, etato tai goio pogea mae etato la valua la iriru, mave ila e Kraist bole vauru la iriru? ouka sele viruru. ¹⁸ Mae eau ge vahiliti rivu lou egite la papaga ale pala eau igo geru tia, ale eau vahililoa mae eau la tahalo la igo bara la viturila. ¹⁹ Ala loio moli tela viturila eau peho soio tela viturila, la vuhula eau ge mahuli oilo te Deo.

²⁰ Eau tili vikapopo ti le e Kraist oata la tauvalautu. ale katima eau male mahulili, ale e Kraist male mahulili oilo taku. la mahulila ale eau igoe mahulila oilo tela vovo eau mahulila la tautaulailo oilo te latule Deo eia masaga sele eau me eia sugutaro la mahulila somai taku. ²¹ Eau kama taugale la gilogo te Deo, mae la magiri matatala a koramuli ge abia loio tela viturila, me e Kraist ge peho bulahu moli!

Chapter 3

¹ Amuto Galatia ale paua, erese tahalo tauti la merera la ilubulubu oata tamuto? oio tela mata muto sele e Isus Kraist egite taua sogala vahililo eia oata la tovolautu. ² Ale eia la paga moli ale eau masaga ge vimarila lomai tamutou: mave amuto abi la kalulu maroka loio tela igolu tela viturila ouka amuto abia loio tela tautaulailo tela rova amuto loloa? ³ Mave ale amuto soloio paua? amuto soko tahoa oilo tela kalulu, ale amuto veia ge vikaluvua oilo tela vovo?

⁴ La papaga usu sele eme abi bulahu moli la tikumula oio vola--- mave asele eia la golu bulahu moli? ⁵ Ila la tahalo ale abia muto la kalulu maroka me eia ale viguvi la mirakulo kabili tamuto eia tai igigo la igolu tela viturila, ouka tela ilolo mela tautaulailo?

⁶ A mae moli e Abram "tautaulailo te Deo me eia abi la magiri matatala," ⁷ Me oilo moli tela gauru alele, eme ge rovi matagagaea, me goio, mae egite ale oilo tela tautaulailo egite e latatau le Abram. ⁸ La merera, hilo mamuga tia mae e Deo ge vimagiri matata egite la Gentael oilo tela tautaulailo, eia valolo pala muga ti soio te Abram, a vei mae, " oilo moli taume la mautula tomi ge balava." ⁹ Tio ala, egite ale oilo tela tautaulailo egite ge balavala la vibalavala te Abram, eia la tahalo la tautaulailo.

¹⁰ Ala egite tomi ale tau la gabutalala giteu oilo tela viturila egite lotalo tela tikumula ale uru sele; la merera kekesi tia, " la tikumula ge oata tela tahalo ale kama mou lotalo tela papaga ale kekesi tia oilo la buku la viturila, me a kama igoa taia." ¹¹ Ala eia matagaga moli mae la tahalo isa kama koramuli ge magiri matata tela mata le Deo oilo tela viturila, la vuhula egite ale magir matata ti ge mahuli moli oilo la tautaulailo. ¹² Alamoli la viturila kama loio tela tautaulailo, akama mae le, " la tahalo ale igigo la igolu tela viturila me eia ge mahuli tai oilo vola."

¹³ E Kraist utululu ti e tatou loio la tikumula tela viturila me eia guvi mae la tikumula ile etatou la merera kekesi tia,"la tukumula ge tegite la valua tomi ale tili oata la obu"---- ¹⁴ La vuhula la vibalavala te Abram ge gomai tegite la Gentael oilo te Kraist Isus, la vuhula age oilo moli tela tautaulailo etato ge abi la vei selela tela kalulu maroka.

¹⁵ Tabarabaragu, eau viage vigagia bakisi oilo tela ba tegato la valua me hatavile. mae la tahalo isa--kisi ti la merera vikapopo mela tahalo isasa ale a magiri ti mae la viturila, la tahalo isa kama koramuli ge suku galea ouka ge tau lou loata vola. ¹⁶ Igoe la veiselela egite vei tiale e Abram me egite la hilila. akama veia mae, "age tegite la hililo tomi," ouka a veia soio tegite tomi ale usu, akama maele age goio moli te isasa,"age tela hilimu tai," ale eia e Kraist.

¹⁷ Tio la rova eau veveia a male, la viturila, eia gomai tela leavala salatu va savulu tolu robo mulmuli, eia kama tau gale la gabutala ale e Deo kisi tia mamuga me a magiri. ¹⁸ Mae la vuliti eia gomai tela gauru la viturila, me tiele ale eia kati lou gomai tela vei selela. alamoli e Deo abia le Abram loio tela vei selela.

¹⁹ Mave, goio, la masova la viturila mave? a tau lou loata la vuhula tela iriru, kara mae la hili le Abram ge gomai tela tahalo ale la vei selela igo tia soio tetala. egite la angelo igo vagari la viturila loio tela tahalo ale magiri kabili. ²⁰ Tio la tahalo ale magiri kabili meramera tela tela tahalo usu, alamoli e Deo eia isa moli.

²¹ Mave ila la viturila tau gale la vei selela te Deo? ouka akama koramuli! mae la viturila e Deo abia gatou via a koramuli ge vahari la mahulila, me la magiri matatala eia guvi loio tela viturila, ²² Alamoli la merera tela lotu totorobo la papaga tomi lotalo tela iriru. e Deo igoa maele via la vei selela ale ge utululu etatou age tela tautaulailo ale oilo te Isus Kraist age abia gite ale tautaulailo.

²³ Tio mamuga vola la tautaulailo gomai, etato mou oilo la totorobo tela viturila, etato pou lotalo vola kara mae la tautaulailo guvi matagaga, ²⁴ Tio la viturila guvi mae la vibaumulila tegatou kara mae e Kraist sibitala, la vuhula etato ge magiri matata oilo tela tautaulailo, ²⁵ Ala mae igoe la tautaulailo gomai ti, me etatou oukati lou lotalo tela vibaumulila tela viturila. ²⁶ Amuto tomi sibitala ti mae e latatu le Deo loio moli tela tautaulailo ale oilo te Kraist Isus.

²⁷ Mae moli ale usu tamuto vuhi ti soilo te Kraist eia vikai robo tile amuto e Kraist. ²⁸ Amuto ouka ti te Juda lou, ouka e Grik, ouka la talo igolula ouka la tahalo ale maramara. isa ouka tilou hatamale ouka hatavile, amuto tomi isa moli ti oilo te Kraist. ²⁹ Ala mae eme te Kraist, eme la hili le Abram, mela vuliti la veiselela eia taume

Chapter 4

¹ Eau vevei la tahalo ale ge abi polo la vuliti, mae moli eia ge e lalatu sele, akama isapolo loio ela tahalo ale igolu tela tahalo polo, mae eia tahoka la ba mahuma ale uru. ² Alamoli eia soloio lotalo tela tahalo la vibaumulila tela mahuma tela tahalo isapolo kara mae la logo ale e tamala kisitia.

³ Me ale tai, mae etato solo bisisi, egiteu la vagarigarila kalulu ale otalo la mautu la magasa igo etatou mae la tahalo la igolu tegite. ⁴ Goio la imala ale la imala sibitala sele, e Deo bahataro e latula sogala, eia guvi loio tela tavile, me e tilala pigoa lotalo tela viturila. ⁵ Eia igoa maele viage loto rivu egite ale lotalo tela viturila, la vuhula etato ge abi la muli mae e latu ale guvi mae e latu sele.

⁶ Tio la vuhula amuto e latatula sele, e Deo baha la kalulu le latula gomai goilo la hate gatou, eia moli male tola sogala mago, tete eme uru." ⁷ Tio amuto kati lou la tahalo la igolu bulahu moli, ouka amuto e latula sele, alamoli mae amuto e latula, me amuto taige abi vuliti loio te Deo.

⁸ Alamoli tela imala alele, la imala eme kama rovi e Deo. eme sibitala mae la tahalo la igolu tegite alele, tela vagarigari la vovo egite kama e Deo sesele. ⁹ Tio ale igoe amuto gomai rovi ti e Deo, a mae tai ale e Deo rovi tai ti amutou, me mave eme vulo rivu tilou soio tegite la mera vagarila ale kama vagari me a kama tartigie? mave eme masaga ge mae lou la tahalo la igolu bulahu moli lou?

¹⁰ Amuto tau irovilala tela logologo mela taio la mahati mela leavalavala! ¹¹ Eau taga sele amutou soukage la igolu taku vikapopo le amuto ge la golu bulahu moli.

¹² Eau tahi sele amutou, tabarabara gu, amuto ge mae sele eau, me eau tai ge mae sele emei. eme kama igoa gu isa la iriru. ¹³ Alamoli eme oio le rovi la vuhula eia tela ilea la vovo ala eau valolo la merera la selela somai tamuto tela muluga imala. ¹⁴ Tela imala ale la mahulila taku kama tartigi tela matam, eme kama hilo taro eau eme kama muku pile eau, alamoli amuto tola eau mae eau la angelo te Deo, amae e au e Kraist Isus me eia sele.

¹⁵ Me goio la vibalavala taume igoe a oiove? eau vei matagagaea mu mae, mae age koramuli, eme ge kesu taro la mata lisomu ge abia gu. ¹⁶ Mulmuli vola, eau ge guvi mae la gima somai taume la vuhula eau veiamu la selela?

¹⁷ Egite hateka sele ge abi eme soio tegiteu, kama tela vuhula ale tartigi, egite masagage pigi me sogala la vuhula eme tai ge hatekea giteu. ¹⁸ Age tartigi peho mae etato ge hateka tela vuhula ale tartigi, me kama tela imala moli ale eau omai vikapopo le amutou.

¹⁹ Amuto e latatugu bisisi, oilo taku a mae la tavile ale gabu la iligiligi ge taposa ile amutou kara mae e Kraist ge guvi tahalo oilo tamutou. ²⁰ Eau gabutala via eau ge vikapopo le amutou igoe me eau ge vulo la gulu gu, la vuhula eau tabasusu ti le emei.

²¹ Eme veia gu, amuto ale masaga ge lotalo la viturila, mave amuto kama lobagele soio tela viturila? ²² La merera kekesi tia e Abram tahoka e latula ilua, isa loio tela tavile la igolu me ale isa loio tela tavile ale maramara, ²³ Ale isasa la tavile la igolu pigoa a loio tela masagala vovo, tio ale isa la tavile ale maramara pigoa a loio tela merera la vei selela.

²⁴ Egite la papaga aleie eme ge lubea age mae sele la tarola ale isasao, la tavile ale magiri tela merera la kilisi tomi ilua, isa tegira loio la olu e Sinai eia pigo e latu ale lotalo tela kilisi. ale eia e Haga. ²⁵ Tio e Haga eia magiri te la olu e Sinai oilo e Arabia; me eia tai magiri te Jerusalem ale igoe, eia oilo tela kilisi vikapopo me le latatula.

²⁶ Alamoli e Jerusalem ale loata eia maramara, me eia e tila gatou tomi, ²⁷ La merera kekesi tia, " eme ge sagege, eme la tavile ale kama popigo; kahare oata tola mela sagela, eme ale kama gabu la iligiligi tala piligo; la vuhula e latatu la tavile ale kama lotalo la kilisi egite usu sele tavua gite ale tahoka e harua gite ovola."

²⁸ Alamoli amutou, e tabarabara gu, ge mae e Aisak, eia e latu tela veiselela. ²⁹ Tela imala alele e latu ale guvi loio tela masagala vovo eia magiri robo e latu ale guvi loio tela kalulu maroka. me eia visauru moli mae ale igoe.

³⁰ Alamoli la merera eia vei mave? " eme ge bahataro la tavile ale lotalo tela kilisi vikapopo mele latula. la vuhula e latu la tavile ale lotalo tela kilisi kama koramuli ge vilelela la vuliti te e latu la tavile ale kama lotalo la kilisi." ³¹ Oilo vola, tabarabara gu, etato kama e latatu la tavile ale lotalo tela kilisi, ouka etato loio tela tavile ale maramara.

Chapter 5

¹ Oilo tela vimaramarala e Kraist vimaramara ti e tatou, magiri tora, oilo vola, umalati taume lotalo la tabule la kilisi. ² Hiloa, eau e Pol, veia mutou, mae amuto ge vali lou la vovo mutou, e Kraist kama koramuli ge vibalava me oilo tela gauru isa lou.

³ Eau vikara matagaga lou soio tamuto la valua tomi ale goilo lou tela vilali la vovo ale eme tau lou eme oilo la kilisi me eme roromuli tomi tilou la viturila. ⁴ Ale eme vali taro ti eme loio te Kraist. eme ale viage magiri tela viturila; ale eme ouka tilou rovi matagaga la gilogo.

⁵ Loio moli tela kalulu maroka, me tela tautaulailo, etato pou mela tautaulailo oilo tela magiri matatala, ⁶ Oilo moli te Kraist Isus mae egite ale vali la vovo gite ouka egite kama vali la vovo la masovala ouka, la tautaulailo moli igolu oilo tela gilogo. ⁷ Amuto oio hari tigi moli, ere magiri robo amuto loio tela iroromuli la merera la selela? ⁸ La malopila ale kama loio tela tahalo ale tolati amutou!

⁹ La ist ale bakisi moli koramuli ge igo la ilali tomi ale tau vikapopo mela beret ge sogo, ¹⁰ Eau tahoka la vagari oilo tela tahalo uru via eme kama ge tahoka lou isa la milatalata. la tahalo ale igo barabara eme ge koli la makodo, mae eme erese la tahalo.

¹¹ Tabarabara gu, mae eau soloio ge valolo la vulovulo la vilali la vovo, ilava egite soloio magiri roborobo eau? oilo tela gauru alele la magiri robola tela tauvalutu egite abi taro tia. ¹² Ala egite ale tasi vau eme, eau gabutala via egite lou ge vali la vovo giteu!

¹³ La tahalo uru tola ti amuto soio tela vimaramarala. ala amuto umala ge hiloa mae la vimaramarala tamuto eia la gauru tela vulovulo ale kama kora; ouka, me oilo tela gilogo amuto ge visuli e tabarabara mutou. ¹⁴ La viturila tomi sibitala ti oilo tela mera vagarila: amuto ge masaga sele e tabarabara mutou maesele amuto lou. ¹⁵ Alamoli mae amuto ge tolosogi amuto ouka igo geru amutou lou, muto ge mata rara souka ge amuto ge igo geru lou amutou isasa.

¹⁶ Alamoli eau ge vei mae, tuga oilo tela kalulu ila eme kama ge tilimuli la masaga la vulovulo ale kama kora. ¹⁷ La masaga la vulovulo ale kama kora kama vitame tabara tomi mela kalulu maroka. mela masagala tela kalulu maroka kama vikapopo tomi la vulovulo ale kama kora. la paga aleie mae la vikokuela kabili tegira. ala eme kama koramuli ge igo la papaga ale eme masaga ge igoa. ¹⁸ Alamoli mae la kalulu maroka ge muga emei, ale eme oukati lotalo lou tela viturila.

¹⁹ La igolu tela vulovulo la vovo ale kama kora eia tabuli matagaga sele: la mata kasosola ale kama kora, la vulovulo ale kama maroka, la igo marapala, ²⁰ la ilotu tavu la puhi golo, la gaumulila, la taro la gima, la igotolola, la hilomulila, la hate masila, la ilisu la tavile polo, la mera galolola, la vilele la, ²¹ La hateka la, la iliu, la tilaliala, me la papaga ale maele, eau mera taga tile emei pala, mae egite ale igigo la papaga aleie kama koramuli ge goilo la mautu la sagegela te Deo.

²² Alamoli la vavua la kalulu eia la gilogo, la sagegela, la tia madila, la hate tola la, la mutelela,la vulovulo ale tartigi, mela tautaulailo, ²³ La vulovulo la vagotalola, mela hate tolala; tavu la papaga ale kama lotalo tela viturila. ²⁴ Egite ale te Kraist Isus kuli sae ti la vulovulo ale kama kora mela mahulila mela masagala oata la tovolautu.

²⁵ Mae etato ge mahuli oilo tela kalulu, me etatou tai ge tuga oilo tela kalulu maroka. ²⁶ Etato umala ge viguvi la papaga oilo tela gabutala gatou, umala igo hate mamasi e tabaramu, umala hateka tavu e tabaramu.

Chapter 6

¹ Tabarabara gu, mae tamutou isa igo la iruru, emei ale oilo tela kalulu ge abi rivu eia oilo tela kalulu la tia madila. eme ge gabutalea lou emei, ila la tovolaila kama ge gomai taume, ² bole suli e tabaramu la tikumula tetala, me eme ge vipuru la viturila te Kraist.

³ Mae la tahalo isa ge gabutala via eia la paga isasa la imala eia kama tahoka isa la paga, ale eia vasigolo rivu lou eia. ⁴ Etatou isasa ge matamuli lou la igolula tegato isasa, tio la gabutala tela kalisaela ge oilo moli tetala akama ge oio tela tahalo isasa. ⁵ Etatou lou isasa ge bole la tikumula tegatou isasa.

⁶ La tahalo ale vimari la merera eia ge vitabari la papaga tomi ale tartigi vikapopo mela tahalo la vimarila. ⁷ Umala lolo la vasigologolola. e Deo isa kama igo mulmuli eia, la rova la tahalo galua la paga moli alele eia ge abi vikapopoa, ⁸ La tahalo ale galu la vavua la vulovulo la iruru tetala, me loio tela vulovulola ale kama kora eia ge luku la papaga ale kama kora. la tahalo ale galu la vavua la kalulu maroka, me loio tela kalulu eia ge luku la mahulila ale latapapasila ge ouka.

⁹ Etato umala ge bare taro la iligo la vulovulo ale tartigi, me tela imala ale tartigi sele isasa etato ge lukuluku la mahuma, mae etato kama ge piligi taroa, ¹⁰ Me oilo vola, la imala etato tahoka la imala tela igolu, etato ge igo la vulovulo ale tartigi soio tegite la valua tomi, ale uru sele soio tegite ale oilo tela luma tegite ale tautaulailo.

¹¹ Amuto ge mata muli la buku ale uru sele eau kekesi tia mutou tela limagu. ¹² Egite ale masaga ge igo vagari la papaga la vovo egite tovolaia viage ali la ilomu ge vali la vovomu. egite igo molia maele via ge tarikovu la magiri robola tela tauvalutu te Kraist. ¹³ Me egite ale vali la vovo giteu isa kama sautola la viturila, ala egite masaga via eme ge vali la vovomu la vuhula egite ge kalisae tela paga la vovo.

¹⁴ Alamoli eau umala ge kalisasae tela vovo ouka eau ge kalisae oilo te la uru e Isus Kraist, loio tela rova la mautula vikuli tiagu oata a tovalautu, me eau tai ge igoa soio tela mautula. ¹⁵ La vilali la vovo kama viguvi isa la paga ale tartigi soio tegite ale kama vali la vovo, la paga moli ale etato ge gigia eia la gauru la mahuli halabala. ¹⁶ Age goio tomi tegite ale mahuli oilo tala masagala te Deo, la tia madila mela gilogo ge oata tegiteu, me age oata tai tegiteu e Israel te Deo.

¹⁷ Sokoa igoe golagu la tahalo isa oukatilou ge igo bara la tiagu, la vuhul oata la vovogu eau bole vulovulo la irovilala te Isus. ¹⁸ La gilogo tela uru gatou e Isus Kraist ge vikapopo mela kalumu, tabarabara gu. Amen.

Ephesians

Chapter 1

¹ Eau Paul, la aposel te Kraist Isus tela masagala te Deo, tavu la valua me hatavile te Deo ale maroka oilo e Epeses, egiteu ale tautaulailo sele oio te Kraist Isus. ² La gilogo ge taume mela tia madila loio te Deo tama gatou me la Uru Isus Kraist.

³ Akoramuli sele e Deo tama me la uru gatou e Isus Kraist e tato ge visalea, eia moli vibalavala ti etatou la vibalavala tela kalulu tomi oilo la ilolalage oilo te Kraist. ⁴ E Deo hilovi ti etato oilo tetala loio la silokoloko la mautu la magasa, via e tato ge maroka viuviu oio tela matala me oilo la gilogo.

⁵ E Deo hiloviti e tato mamuga la imala via eia ge abi etato mae e latula sele oilo te Isus Kraist, oilo tela gilabulabu ale tartigi mela masagala tetala. ⁶ Eia abi etaou mae e latula sele ala etaou ge vaisale la marasala tetala mela gilogo tetala ale eia abi bulahu molia gatou oilo te latula ale eia masaga selea.

⁷ Oilo te Isus Kraist e tato tahoka la mahulila tela kasosola me eia lube la iruru tegatou, ale loio tela gilogo tetala ale uru sele. ⁸ La gilogo tetala ale uru sele eia abia gatou vikapopo la gabutala ale tartigi mela mari.

⁹ E Deo igo matagaga tia gatou la vuhu la gabutalala mela masagala tetala ale tabuli kokovu,akoramuli sele la masagala tetala, me eia taupala tia oilo te Kraist, ¹⁰ Eia veipala tia via mulmuli la imala ge puru, eia ge abi vikapopo la papaga tomi, la papaga tomi ale oilo la ilolalage me ale otalo la magasa, age vipoa lotalo la gama isa moli ale e Kraist,

¹¹ Oilo te Kraist eia turi ti etatou mae la hilila sele. la uru visati le tatou mamuga la imala via age koramuli sele la gabutala tetala ale visibitala la papaga tomi oilo la mari mela masagala. ¹² E Deo turi ti etato mae la hilila la vuhula etatou, ale vimuga ge poutali e Kraist, mela vei tahola tela marasala tetala.

¹³ Me oilo te Kraist, eme tai, la imala eme lolo la merera la selela, la merera la mahulila taume, eme tautaulailo oio tetala goio la kalulu maroka tau la irovilala mela vei selela oio taume, ¹⁴ La kalulu eia la irovilala tela vibalavala tomi ale oio tela uru etato ge vagari karamae etato ge abi tomia, e tato ge visale la marasala tetala.

¹⁵ Ale la vuhula ale, la imala eau lolo la tautaulailo taume oilo te la uru e Isus mela ilisulisu taume soio tegiteu la valua me hatavile te Deo ale maroka, ¹⁶ Eau kama maila la veitaho le Deo ile emei la imala eau aba la isamu oilo tela kilaka tegaku tomi.

¹⁷ Eau kaka via e Deo tela uru gatou e Isus Kraist, e tama la marasala tomi, eia ge abiamu la kalulu la gabutalala ale tartigi oilo tela papaga ale tabuli kokovu oilo la mari tetala. ¹⁸ Eau kaka via la mata la hatemu ge matagaga, tio eme ge rovi la tautaulailo ale eia tola me ovola mela marasala ale oio la vibalavala kabili tegiteu la valua me hatavile te Deo ale maroka.

¹⁹ Oilo la kilaka taku eau tahi via eme ge rovi la vagari le Deo ale loata la vagagari tomi eia tegatou ale tautaulailo, age loio tela vagarila ale uru peho oio igogolu. ²⁰ La vagari ale visauru moli mae ale e Deo vigolua oilo te Kraist la imala ale eia vahiliti rivu eia loio la pileho me a vipou eia oio la limala e gata oilo la mautu la sagela. ²¹ Eia vipou sae e Kraist loata la pulou la uru tomi mela vagagarila tomi, mela isaisa tomi, e Kraist ge muga tomi, kama la imala tetala moli ouka, age tela imala tai ale mulmuli ge gomai.

²² E Deo tau la papaga tomi lotalo la vaha le Kraist me eia abiala la lotu via eia ge la gama loata la papaga tomi, ²³ La lotu te Kraist eia la vovola, la viruru le Kraist vivolu la papaga tomi bakisi kama piligi.

Chapter 2

¹ Ale emei, eme mae ale pehoti oilo tela vulovulo ale kama kora. ² La vulovulo ale kama kora moli igoa amuto mahuli mae la gauru tela mautula. amuto mahuli muli egite la kalulu kama kora mela vagarigari ale oata la mori, egite la kalulu ale igogolu oilo tegiteu e latatu ale varumuru. ³ La imala isasa etato mahuli kabili tegiteu la valua ale maele, etato vikaluvu la masagala tela vovo, tilimuli la masagala tela vovo mela gabutalala. pala etato mou lotalo la hate masila te Deo, mae egite tomi la valua me hatavile.

⁴ Alamoli la tiagorila te Deo mela gilogo ale uru sele eia gogo etatou. ⁵ La imala etatou solio peho oilo tela vulovulo ale kama kora, eia vimahuli etatou vikapopo oilo te Kraist --tela gilogo moli eme mahuli. ⁶ E Deo vahiliti etato vikapopo me Kraist, me e Deo igo e tatou pou tomi le eia oio la mautula sagegela oilo te Kraist Isus, ⁷ La vuhula la imamala ale mulmuli ge gomai eia ge vahililoa gatou la gilogo tetala ale uru la tapasila ouka mela vulovulo la ale tartigi eia taupalea somai tegatou oilo te Kraist Isus.

⁸ Tela gilogo moli eme mahuliti oilo tela tautaulailo, ale kama guvi loio taume, eia la viabila te Deo, ⁹ Eia kama loio tela igolu via la tahalo isa ge kalisasae oio vola. ¹⁰ E tatou la tahalo la mari la igolu tomi te Deo, la uru puhi etato oilo te Kraist Isus ge igo la igolu ale tartigi ale e Deo raragitia gatou tela silokoloko, via etato ge tuga oilo tegiteu.

¹¹ Oilo vola eme ge gabutalea eme tau Gentael tela vovo. la uru tola me "la vovomu kama valia" ale egite toila la "vilali la vovo" ale oio tela vovo la tahalo igola la limala. ¹² Oio tela imala alele eme ba malau sele loio te Kraist, eme lobali loio tegite la valua e Israel, eme la mosi loio la vei sela tela kavanent, eme kama tahoka la tautaulailo me eme tai kama tahoka e Deo omai la mautu la magasa.

¹³ Alamoli igoe oilo te Kraist Isus eme ale pala ba malau taro e Deo la kasoso le Kraist abi hagavi ti emei. ¹⁴ Eia moli la tia madila tegatou. eia tau vikapopo egira ale ilua guvi isasa moli, la vovola moli abitaro la kapiutu te la gima ale vilele lua etatou. ¹⁵ Te ale, eia abitaro la viturila mela mera vagarila mela imoimola oivola eiage puhi halaba la tahalo oilo tetala lou, me eia ge viguvi la tia madila. ¹⁶ E Kraist tau matata la valua me hatavile soilo tela vovo isa moli soio te Deo oio moli tela tauvalautu, eia bili peho la vagari la gima.

¹⁷ E Isus gomai veipala la tia madila soio taume ale ba malau mela la tia madila soio tegite ale hagavi. ¹⁸ Me oilo moli te Isus e tato tomi tahoka la gauru oilo la kalulu isamoli soio te tama gatou.

¹⁹ Ala mae, igoe eme e Gentael eme kati la mosi me ale lobali. ala igoe, eme isa la tahalo la mautu te Deo ale maroka me eme isatai tahalo la luma te Deo. ²⁰ Eme magiriti oata la sole tegite la Aposel me la Propet, e Kraist Isus eia la uati. ²¹ Oilo moli tetala la luma tomi koramuli sele me egite kusi mae la luma la lotu oilo tela Uru. ²² Oilo moli tetala eme tai magiri vikapopo me egite mae la muli la muloula te Deo oilo la Kalulu.

Chapter 3

¹ Tela vuhula moli ale eau, e Pol, eau pou la kilisi te Kraist Isus ile amuto e Gentael. ² Eau rovia via eme loloti la vibaumulila tela gilogo te Deo ale eia abi tiagu viage taume,

³ Eau kekesi tilimuli la mari ale tabuli kokovu la Uru tau palaea somai taku. ale la merera la selela ale tabuli kovu ale eau kesi matagagea somai taume. ⁴ La imala eme ge gigi oilo te aleie, eme ge rovi matagaga la rova eau hiloa oilo la merera ale tabuli kovu ile e Kraist. ⁵ Ale pala te tutubu me bao gatou la merera la selela aleie kama matagaga soio tegite latatu giteu. alamoli igoe la kalulu maroka tau matagagatia soio tegite la Aposel me Propet tetala ale eia hilovi ti egiteu tela igolu aleie.

⁶ La merera la selela aleie a mae egiteu e Gentael tai la valua te la Uru, egite tai oilo la vovo isa moli, me egite tai oilo la vei selela ale oilo te Kraist Isus loio tela merera. ⁷ Eau guvi mae la tahalo la igolu tela merera te Uru oilo la viabila te Deo mela gilogo ale eia abiagu loio la igolu la vagarigarila.

⁸ Omai taku -- Eau ouka sele oilo tegite la valua te Deo ale maroka-- la Uru abiagu la gilogo ale, ge tuga tavu egiteu e Gentael egite te Kraist isa kama pamuli egiteu, ⁹ Eau ge abi la paga tomi soio la matagaga age tela valalua tomi la gabutalala-- la papaga ale tabuli kovu loio ti tela silokoloko oilo te Deo, eia moli visibitala la papaga tomi.

¹⁰ La gabutala ale ge guvi matagaga moli oilo la lotu te Kraist la vuhula egite la uru mela mulugaluga ale oilo la maututula ge rovi la mari pahila mela vulovulo le Deo. ¹¹ Ale guvi pala loio la gabutala ale la tapasila ouka ale eia vipurua oilo te Kraist Isus la Uru gatou.

¹² Me oilo te Kraist etato tahoka la vagari mela gauru oilo la irovi tegatou la vuhula oio tela tautaulailo tegatou oilo tetala. ¹³ Oilo vola eau tahi me via eme umala ge tuha malulu oilo tela iligiligi ale eau abia ile emei, ale eia la marasala taume.

¹⁴ Ale la vuhula ale eau tototulu soio te Deo tama, ¹⁵ Loio moli tetala la valua me hatavile tomi ilo la ilo lalage mala magasa abi la isala. ¹⁶ Eau kaka via eia ge abiamu, loio tela marasala tetala ale uru sele, age vivagaria oilo la vagari la kalulu maroka, ale oilo taume.

¹⁷ Eau kaka via e Kraist ge mou oilo la hatemu oilo la gauru la tautaulailo, la vuhula eme ge tau la uamu me eme ge kusi oilo la giologo ¹⁸ oio tai vola eme koramuli tahoka la irovi ale tartigi, vikapopo me egite la valua te Deo ale maroka, la bola mave, la malaula, la urula, la malula, ¹⁹ Eme tai ge rovi la gologo te Kraist, ale loata la mari, la vuhula eme ge volu oilo te Deo ale viruru.

²⁰ Igoe eia moli koramuli ge igo la papaga tomi loata teale e tato kakea ouka gabutalea, loio tela vagarila ale igolu oilo tegatou, ²¹ La marasala ge tetala oilo la lotu me oilo te Kraist Isus me egite la valua me hatavile tomi ale mulmuli la kaluvula ge ouka. Amen.

Chapter 4

¹ La vuhula, eau, pou la kilisi te la Uru, eau tututolaeamu eme ge tuga mela marokala oilo tela tilola ale eme oilo vola. ² Eau tututoleamu eme ge la tahalo ale vagotalo emei la pou tahola mela hatetolala, masaga e tabaramu oilo la gilogo. ³ Eme ge vagari ge sautola la vikapopola oilo tela kalulu mela tia madila, ⁴ La vovo isa moli me la kalulu isa moli, a maemoli la tilola taume tai a oilo tela tautaulailo. ⁵ La Uru isa moli, la tautaulailo isa moli, mela vuluhi isa moli,

⁶ E Deo isa moli ale tama gato tomi, eia loata tomi la papaga tomi a loio tegite tomi me a oilo la papaga tomi.

⁷ E tato tomi isasa eia abi tia gato la gilogo koramuli la uru la viabila te Kraist. ⁸ A mae moli la merera vei tia: "la imala eia hiliti soata la mori, eia vituga tomi egite ale pou la totorobo soilo la kilisi,me eia abia gite la valua me hatavile la viabila."

⁹ La masova la ale "eia lovo soata," a mae moli ale eia lovo sotalo goilo la ba ale otalo sele lailo la magasa? ¹⁰ Eia moli ale lovo sotalo eia moli lovo soata sele la ilo lalage, la vuhula eiage volu oilo la papaga tomi.

¹¹ La vabila te Kraist isahari ge Aposel, isahari mae Propet, isahari e Evangelis, me isahari e Pasto me Titsa. ¹² Eia abi la opis ale ge igo vagari egite la valua te Deo ale maroka tela igolu tomi, ge vimagiri la lotu te Kraist. ¹³ Eia solo la vimagiri la valua tetala karamae etato tomi ge guvi oilo la vikapopola tela tautaulailo mela mari te latule Deo, me etatoge matuha ge guvi oio te Kraist ale viruru.

¹⁴ E Kraist vimagiri vagari e tatou la vuhula e tato katige mae eguliki ale suku lahu gotigu golagulagu mae la mago ale pigi, mae la lovi la vimari mala vasigologolola tegite la valalua, ¹⁵ Oio vola, vei la selela oilo tela gilogo, e tato ge kusi soata oilo tela gauru usu oilo tetala ale eia la mapala, ale eia e, Kraist. ¹⁶ E Kraist vimagiri la vovola tomi, me eia tabuli tomi me eia vagari sele loio tela tuhala, la imala egite isasa ge vigolu kapopo, age igo la vovola ge kusi me age magiri soata oilo la gilogo.

¹⁷ Oilo vola,eau veia me eau totosuku eme oilo te aleie oilo tela Uru. via eme umala tige mahuli mae egteu e Gentael mahuli mae vola. oilo la gabutala ale la masovala ouka, ¹⁸ La irovi tegiteu soloio maligoma.egite ba malau sele loio la mahulila te Deo la vuhula la matatola uru sele oio tegitu, mela hate giteu vagari sele. ¹⁹ La mahela giteu ouka me egite tau egite oio la gabutala giteu lou, ala egite sloio igigo la papaga ale kama kora.

²⁰ Ale kama la gauru ale eme ge vimari oilo te Kraist. ²¹ Eau rovia eme loloti le eia,me egite vimari le eme oilo vola. mae la seslela oilo moli te Isus. ²² Egite vimari me via eme ge tautaro la vulovulomu ale pala, tautaro la tahalo ale pala. la tahalo ale pala eia marapa la vuhula la gabutala la vasigogolola uru.

²³ La vimari ale eme abia via eme ge vahalaba la kalulu la gabutalamu tomi, ²⁴ Eme ge vikai le emei la tahalo ale halaba ale puhi tia oilo la taro le Deo--oilo la seselela mela marokala

²⁵ Oilo vola, lake taro la vasigologolola , me amuto isasa ge vei la selela soio tegite tabarabara mutou, la vuhula e tato tomi isa moli. ²⁶ Eme ge igo tolo me umala igigo la iriru. la haro umala ge sosivo tomi la igotolola taume. ²⁷ Umala abiala la tahalo kama kora la ba.

²⁸ La tahalo ale pakalikali eia umala tige pakalikali. eiage igolu vagari, igo la igolula tela limamu, la vuhula eme ge tahoka la papaga ale eme ge vabila soio tegite ale pou la savelela. ²⁹ La merera ale kamakora isa umala ge sibitala loio la haremu. vei moli la merera ale ge vahiliti e tabaramu oata, ale koramuli la masagala tegiteu, la merera taume tai ge visuli egite ale lolo emei. ³⁰ Me umala igo barabara la kalulu moroka te Deo, me oio moli tetala eme abi la taro tela logo ale e Isus loto rivu eme.

³¹ Tau gale tomi la tia barabarala, la hate masila, la igotolola, la mera galola, la sukutavula, me ale tomi ale kama kokora. ³² Igo la vulovulo ale tartigi soio tamuto isasa, mela tia ale tartigi, lube la iriru tamuto isasa, mae moli e Deo oilo te Kraist lube la iriru taume.

Chapter 5

¹ Oilo vola eme ge dodo mulimuli e Deo, mae e latatu la gilogo. ² Tuga oilo la gilogo, mae moli e Kraist masaga etato me eia abi eia somai tegatou, mae la opa ale gutua me a mali vili sele soio te Deo.

³ Me oio kabili tamutou la merera la iligo la iruru ale mumugu ouka la paga ale kamakora mela murahala ge umala, egite la papaga ale kama tartigi oio tegite la valua te Deo ale maroka. ⁴ La vigagiala ale mugu, la mera pauala ge umala, la mera palila-- egite tomi ale kama tartigi. kabili tamutou la merera la veitahola moli ge oio.

⁵ Eme koramuli ge rovi aleie, la iligo la iruru akama tartigi, a mugu, ouka la tahalo --ale muraha, eia lotu tavu la puhi golo-- eia kama tahoka isa la vuliti oilo la mautu la sagela te Kraist me e Deo. ⁶ La tahalo isa umala ge vasigologolo me la merera ale la masovala ouka, la vuhula la papaga ale la hate masila te Deo loio ge tabuli loata tegite latatu ale varumurumu. ⁷ Oilo vola, eme umala ge tilimuli egiteu.

⁸ Eme pala oio la maligoma, alamoli ale igoe eme la matagaga oilo te la Uru. tuga mae e latatu la matagaga ⁹ ( la vavua la matagaga viguvi tomi ale taritigi, la magiri matala, mela selela), ¹⁰ eme ge pamuli tomi la rova eia igo sagege la Uru. ¹¹ Umala vitaume tabara tomi la igolu la maligoma ale la vavuala ouka, eme ge taupala tomi egiteu. ¹² Eia la paga la mahelala mae eme ge veipala la papaga ale egite igo kokovua.

¹³ Mae la paga isa la matagaga tubu tola ovola, age guvi palala, ¹⁴ La papaga tomi ale guvi palala ale la matagaga. Ala a vei mae, hagolo, eme ale mamavuta, eme ge hagolo loio la pileho, me e Kraist ge maga loata taume."

¹⁵ Eme ge matamuli taho la muloula taume--- kama mae ale kama mari ouka mae ale tahoka la gabutala ale tartigi. ¹⁶ Loto rivu la imala la vuhula la logologo ale kamakora. ¹⁷ Ala umala pauaua, eme ge rovi taho la masagala te Uru eia la rova.

¹⁸ Umala liu pepeho la waen, age abi me soio la vulovulo ale ka tartigi. ouka, eme ge volu mela kalulu maroka, ¹⁹ Mera soio te tabaramu oilo la bilau ale loio la hatemu mela bilau kalulu, baubau mela golu ale marasa soio te Deo loilo la hatemu, ²⁰ la imala tomi eme ge toi tartigi tela papaga tomi, oilo tela isale Isus Kraist soio te Deo tama, ²¹ Vagotalo emei soio te tabarabaramu oilo la tiligo soio te Kraist.

²² Eme ale tavile, vagotalo emei lotalo te haruamu, mae ale tela uru tai. ²³ Eme haruala eme la gamale rutumu mae moli e Kraist eia la gamala lotu tetala, me e Kraist eia la tahalo la vimahuli tetala. ²⁴ Mae moli la lotu vagotalo eia soio te Kraist , a visauru moli eme ale hatavile ge vagotalo emei soio te haruamu oilo tela papaga tomi.

²⁵ Eme haruala, emege masaga sele e rutumu, mae moli e Kraist masaga sele la lotu me eia abi eia soio tetala, ²⁶ E Kraist abi eia soio tela lotu la vuhula age igo eia ge maroka, eia vimaroka leia la vuluhi la lalu mela merera, ²⁷ La vuhula eia ge vitiroro eia soio tetala mela marasala, la mugu mela vola kamage taligi olu la paga tai isa ge ouka, age maroka mela iriru tai ge ouka.

²⁸ Oilo moli la gauru alele amuto hararua eme ge masaga sele e rutumu mae ale eme masaga la vovomu. eia ale masaga sesele e rutula masaga lou eia. ²⁹ Isa kama mukupilepile lou la vovola, age abiala la ilalai me age baumuli tahoa, mae moli e Kraist valvali la lotu me eia baumuli taho seselea, ³⁰ la vuhula etato la valalua tomi la vovole Kraist

³¹ Tela vuhula moli alele la tahalo ge hele taro e tamala me tilala me eia ge vikapopo tomi le rutula, ale ilua ge guvi la vovo isa moli." ³² La seselela ale uru me a tabuli kovu sele---ale eau vevei e Kraist mela lotu tetala. ³³ A solio mae moliele, amuto isasa ge masaga sele e rutula mae sele eia lou, eme e rutula ge taola la tiligo soio te haruamu.

Chapter 6

¹ Amuto e latatu, roromuli e tama me tila muto oilo tela Uru, ale eia matata. ² Togo e tamamu me tilamu" ( ale la siloko la viturila mela vei selela), ³ La vuhula eia ge tartigi sele soio taumu me eme tai ge mahuli taba otalo la mautula magasa."

⁴ Amuto tatama, umala vahilitiliti la tia le latatu mutou ge igo totolo,ouka, eme ge baumuli egiteu tau egiteu lotalo taume mela vei mulila tela Uru.

⁵ La tahalo la igolu, eme ge roromuli la mulugaluga taume mela tilogo ale uru sele eme ge taga mela selela loilo la hatemu. eme ge roromuli egiteu mae moli ale eme ge roromuli e Kraist. ⁶ La iromulila taume kama ge oio moli te ale la mulugaluga taume hilo me, eme igoa via ge igo sagege egiteu, ouka, eme ge roromuli mae la tahalo la igolula te Kraist, ale igo la igolu tela masagala te Deo loilo sele la hatemu, ⁷ Igo la igolu loilo sele la hatemu, mae moli eme igoa la Uru kama la valalua, ⁸ La vuhula e tato rovia mae la tahalo ale igo la igolula ale tartigi, eia ge abi la mapala loio te la Uru, mae moli eia la tahalo la igolu ouka la tahalo bulahu moli.

⁹ Eme la mulugaluga, igo tigi la tahalo la igolula taume oilo la gauru tai alele, umala mera gusia giteu, eme ge rovia mae la mulugaluga tetala me taume tai eia oio la ilolalage, la taho pepela kama oio tetala.

¹⁰ La tapasila, vagari oilo tela Uru me oilo la vagarila ale eia abiamu. ¹¹ Eme ge kai robo le emei la kairobo la vikokuela te Deo, la vuhula eme kora muli ge tolosogi la igolu tela tahalo kama kora.

¹² La vikokuela tegatou kama soio tela vovo mela kasoso, etato vikue soio tela mapala tomi, soio tegite la mulugaluga, soio tegite la vagarigari la maligoma ale igoe, me soio tegite la kalulu ale kama kokora oata la ba la mori. ¹³ Oilo vola, eme ge vikai robo le emei la tokoromo la vikokuela te Deo, la vuhula eme ge magiri oilo la imala ale kama kora, mulmuli te ale eme igo ti la papaga tomi, magiri vagari.

¹⁴ Magiri vagari, vikapopo mela kisipou la merera la selela kisi tolea la kabilimu,taurobo le emei la tau robo la magoro tela magiri matatala, ¹⁵ Me, kai robo la vahamu la iragila ale loio tela merera la tia madila. ¹⁶ Oilo tomi ale kama kora abi la galiau la tautaulailo, oio vola eme koramuli ge igo mate la gata la havi tela tahalo kama kora.

¹⁷ Eme ge abi la tau robo la gama tela mahulila mela la viso tela kalulu maroka, ale la merera te Deo. ¹⁸ Vikapopo mela kilaka mela tilahi tomi, la imala tomi eme ge igo la kilaka oilo tela kalulu. soio tela kaluvuluvula aleie, eme ge mata rara mela tuhakala la imala eme kaka tigite la valua te Deo tomi ale maroka.

¹⁹ Me kaka taku. via la Uru ge abiagu la merera la imala eau ge kope la haregu. kaka via eau ge vagari ge tau pala la seselela ale tabuli kokovu oilo la merera. ²⁰ Tela merera moli eau guvi mae la tahalo ale sautola la imoimola la mahulila tela Uru me eau pou la kilisi, la vuhula eau ge vei palaea mela vagari, la imala eau raragi ge mera.

²¹ E Taikikus, eia e tabaragu la hategu eia la tahalo tela Uru sele, eia ge veia mutou la papaga tomi, la vuhula amuto ge rovi la rova tomi ale eau omai igigoa. ²² La vuhula ale eau bahea soio tamutou a teale moliele, ila amto ge rovia amite omai mave, me eia tai ge vivagari la hate mutou.

²³ La tia madila ge tamuto tabarabara gu, la masagala mela tautaulailo loio te Deo tama me e Isus Kraist. ²⁴ Lagilogo uru sele soio tegite ale masaga tavu la uru Isus Kraist mela ilisulisu ale kamage magoa.

Philippians

Chapter 1

¹ E Pol me Timoti, egira la tahalo la igolula te Kraist Isus, ale goio tegite tomi ale te Deo egiteu ale maroka ti oilo te Kraist Isus ale oilo e pilipai, vikapopo me egite la mulugaluga me egite Dikon, ² La gilogo ge tamutou mela tia madila loio te tama gatou e Deo me la Uru e Isus Kraist.

³ Eau vei taho e Deo taku tela imamala tomi me eau gabutala emei, ⁴ la imamala tomi, oilo la kilaka taku tomi soio tamutou tomi, eau kaka vikapopo mela mogela, ⁵ la vuhula tela vitame tabarala tegatou oilo la lotu tela siloko la logo karati mae igoe. ⁶ Eau vagari sele oilo tala paga aleie, la tahalo ale soko ti la igolula oilo taume ge soloa age puru karamae la logo te Isus Kraist.

⁷ Eau hiloa mae la gilabulabu taku soio tamuto eia tartigi sele la vuhula eau tau sele amuto oilo la hategu. amuto tomi e tabarabara gu oilo la gilogo me oilo tai la pulou taku oilo la luma la totorobo me oilo la magiri vagari la oilo la lotu. ⁸ E Deo vikapopo me le eau, eau gabutala amuto tomi vikapopo mela tia gorila te Kraist Isus.

⁹ Tio ale la kilaka taku: via la masagala ale oilo tamutou ge sali peho oilo la mari mela irovi lala. ¹⁰ La vuhula emege ge mata kilala tavu la rova eia tartigi, tio eme ge paki taho eme tai ge maramara kara mae la logo te Kraist, ¹¹ Eme ge volu mela vavua la magiri matatala ale guvi loio te Isus Kraist oilo la marasala mela vei tahola soio te Deo.

¹² Igoe eau masaga via amuto ge rovia, tabarabaragu, la rova tomi ale sibitala taku a magiri ge vituga la lotu. ¹³ La masovala mae, eau pou la kilisi la seli te Kraist eia guvi mae la matagaga oilo tomi tegite la valua ale baumuli la luma tegiteu la uru vikapopo la valua tomi. ¹⁴ Egite tabarabaragu usu abi la vagarigarila oilo tela Uru la vuhula tela pulou taku oilo la totorobo, egite abi la vagarigarila me egite kati taga la valolola merera te Uru.

¹⁵ Me isahari tegite valolo le Kraist vikapopo mela hate masila mela kulue, egite isahari valolo tomi la tia ale tartigi. ¹⁶ Egite ale mulmuli igoa vikapopo mela masagala ale tartigi, egite rovia mae eau pou omaie ge torobo la lotu. ¹⁷ Alamoli egite ale mamuga valolo le Kraist vikapopo mela gabutalala la muraha la, kama la selela, egite gabutala via egite ge viligi eau la imala eau pou la kilisi.

¹⁸ La rova lou? oilo tela gauru tomi ale mave__ mae egite vasigolo ouka egite vei la selela __ e Kraist egite valolo le eia, me oilo te alele eau sagege peho, ¹⁹ Eau rovia mae ale la masovala vi maramara la loio tela kilaka tamuto mela kiloli loio tela kalulu le Isus Kraist.

²⁰ Ale la masagala mela irovi oilo la tautaulailo via la gauru isa oukati lou via eau ge mahela lou ovola, eau tahoka ti la vagarigarila, la imala tomi, e Kraist moli ge bole vaurua oilo la vovo gu, mae moli oilo tela mahulila ouka la pileho, ²¹ Mae moli eau mahulili eau ge te Kraist mae tai eau ge peho vakasa eau soloio ge abi taia.

²² Alamoli mae eau ge mahuli oilo tela vovo, la masovala mae ale la vavua la tuhakala taku, eau soloio ge hilovi tatahoa? eau kama rovia. ²³ Eau kabili loio tela gale gu ilua loio bihoho eau. la masaga gu tomi via eau ge lake taro la vovo me eau ge vikapopo me le e Kraist, ale age tartigi sele, ²⁴ Alamoli mae ge mou moli oilo la paga la vovo a soloio koramuli taume lou.

²⁵ La tiagu hiliti sele la paga aleie, eau rovia mae eau ge pou lou ge visuli lou amutou, age koli amutou ge kusi mela mogela oilo tela tautaulailo, ²⁶ La vuhula oilo taku amuto ge tahoka la magiririla ale amuto ge vikara soata oilo te Kraist Isus tela imala eau ge bau loua somai tamutou. ²⁷ Amuto ge baumuli taho moli la vulovulo mutou, age tuga matata mae la lotu te Kraist, la vuhula mae eau ge gomai ge hilo amutou ouka mae eau kama ge omai, eau ge lolo somai tamutou, via amuto magiri vagari ti oilo la kalulu isa moli, vikapopo mela gabutalala isa moli mela tuhakala tamuto oilo la tautaulailo tela lotu.

²⁸ Umala tataga oilo tela tilogo tegite ale magiri roborobo emei. ale la irovi lala tela marapala tegiteu, alamoli taume eia la vimahulila__ ale loio te Deo. ²⁹ Ale eia abi bulahu molia mu oilo te Kraist kama via eme ge tautaulailo moli tetala, ouka eme ge goilo la tikumula ile eia, ³⁰ La tikumula ale eme ge abia eia visauru moli mae ale eme hilotia omai taku, me igoe eme loloa oilo taku.

Chapter 2

¹ Mae la mera vagarila isa oio le oilo te Kraist, mae la kiloli goio vikapopo mela gilogo, mae la vikapopo la isa ge oilo la kalulu, mae la tia gorila mela gilogo, ² Eme ge igo la sagegela taku age loio la gabutala isa moli, la masagala ge isa moli, amuto ge vikapopo oilo la kalulu,amuto ge tahoka moli isa la vuhu la gabutala la.

³ Eme umala igo isa la paga loio tela para muraha la ouka la gabutala ale la masovala ouka. alamoli eme ge vai bisisi emei hilo egite isapolo mae egite tartigi tavua mu. ⁴ Amuto isasa umala ge mata moli oio tela masagala tetala, amuto ge matavu la masagala tegite isapolopol tai,

⁵ Eme ge tahoka la gabutala aleie oilo taume la gabutala le Kraist Isus, ⁶ Eia moli, eia guvi tahalo oilo la tataro le Deo, eia kama gabutala mae eia visauru mae e Deo via eia ge magiri vagari oio vola. ⁷ Alamoli ouka, eia hiloa mae ale la paga bulahu moli, me eia vagotalo eia mae la tahalo la igolula bulahu moli, e tilala taposea me eia mae moli la taro la tahalo la magasa. ⁸ Eia vagotalo eia me eia guvi mae la tahalo la iromulila goio sele tela pileho, selea goio tela pileho tetala oata la tauvalautu!

⁹ Me oio vola e Deo bole vauru sele eia oata. agoio abiala la isa ale soatata tela isaisa tomoli. ¹⁰ Eia igoa maele oilo la isa le Isus via la vala tomi ge tototulu tavua. la tulu gite tomoli ale oata la mori me ale otalo la magasa me ale lotalo la rukuva la magasa. ¹¹ Eia igoa maele la vuhula la kalamea tomi ge vei palaea mae e Isus Kraist eia la Uru, eia tela marasala te Deo tama gatou.

¹² Ala mae, amuto tabarabaragu la hatagu, mae moli la imala tomi eme roromulmuli, kama la imala moli ale eau oio ouka tela imala tai ale eau oio ouka, eme ge vigolu la mahulila taume mela tilaga mela vovo parila. ¹³ E Deo moli male oilo igogolu oilo taume vikapopo la masagala mela igolu ale ge igo sagege eia.

¹⁴ Eme ge igo la papaga tomi umala mera galolo ouka visukutavu, ¹⁵ La vuhula eme ge marara mela marokala, eme ge e latu Deo ale maroka kabili tegite la valalua la igo marapala, oilo tela ba ale maele eme ge taupala la matagaga ale oilo taume otalo la mautu la magasa. ¹⁶ Eme ge sautola vagari la merera la mahulila la vuhula tela logo te Kraist eau ge kalisae mae la hirari taku akama la paga bulahu moli ouka la igolula ale la masovala ouka.

¹⁷ Alamoli mae la mahulila taku eau tigitarotia mae la viabila oata tela basi ale ge gututua tela igolu la tautaulailo taume, eau moge mela sagela vikapopo le amuto tomi. ¹⁸ Me oilo tai la gauru alele amuto tai ge momoge mela sagela vikapopo mele eau.

¹⁹ Alamoli la gilabulabu taku oilo tela Uru Isus hagaviti eau ge bahataro e Timoty somai tamutou, la vuhula eua ge abi la vagarila la imala eau ge rovi la papaga ale omai tamutou. ²⁰ Eau sele kati tahoka lou isa mae eia, ale ge taola sele la tia somai tamutou. ²¹ Egiteu ale isahario soloio dodo mulmuli la papaga ale egite masaga tavua, kama la papaga te Isus Kraist.

²² Alamoli amutou tai rovi sele eia ere, la vuhula a mae e latu ale vikapopo mele tamala, eia igolu vikapopo mele eau oilo tela lotu. ²³ Ala eau gabua mae eau ge baha eia mae e latugu soio molie la imala ale eau ge matamuli la tuluga la papaga ale omaie. ²⁴ Alamoli la gilabulabu taku uru sele oilo tela Uru mae eau sele ge gomai tai soio molie.

²⁵ Alamoli eau gabutala via a tartigi eau ge baha rivu lou e Epaproditus somai tamutou. eia e tabaragu amila vigolu tomi oilo tela vaubila, me eia la bilalaha tamutou mela tahalo la igolu tela savelela taku. ²⁶ Eia oio kati hate tola, eia masaga sele viage pou tomi le amutou, la vuhula amuto loloti via eia lalea. ²⁷ Me a sele eia tabulibuli hagavi eiage peho. alamoli la gilogo te Deo soloata tetala, kama oata moli tetala, oata tegaku tai, la vuhula eau umala ge ilo buruko pepeho.

²⁸ Eau masaga sele ge bahea soio le, la vuhula la imala amuto ge hilo eia amuto ge sageglou. me la ilo burukola tegaku ge kaluvu bakisi. ²⁹ Amoto ge kaka tavu e Epaproditus oilo tela Uru mela mogela. togo la valua ale mae eia le, ³⁰ Me oilo moli la igolula te Kraist eia hagavi sele ge peho, eia sugutaro moli la mahulila tetala ge utululu eau eia abi la ba tamutou tela papaga ale amuto koramuli ge igoagu.

Chapter 3

¹ La tapasila, amuto tabarabara gu, sagege oilo tela uru. mae eau ge kekesi lou la papaga aleie somai tamutou eia kama la tikumula somai taku, me eia tai taho robo amutou. ² Amuto ge mata rara tavu egiteu la riva. matarara tavu egite la valua la igolu ale kama kokora. matarara tavu giteu ale souka ge igo geru amutou. ³ Amite moli ale vali vovo miteu--- amite moli lotu sele oilo la kalulu te Deo, amite igo tataho tai oilo te Kraist Isus, amite kama vagari oilo la papaga la vovo.

⁴ A maimoli alele, eau sele kama tau la vagarigu oata la papaga la vovo. mae isa gabutala via eia vagari sele oilo tela vovo, eau ge vei mae eau vagari tavuala. ⁵ Egite vali la vovogu oilo tela logo la ivalula, tela valua e Israel, loio tela maratatila te Benjamin, la tau Hibru tegite Hibru tomoli; vikapopo mela mata mulila tala viturila, eau isa tai e Paraseo.

⁶ Loilo tela tuhakala taku, eau magiri robo la lotu; via teale matatala lotalo la viturila, eau maramara sele, ⁷ Alamoli la papaga tomi ale marasa somai taku, eau hiloa mae eia la paga bulahu moli la vuhula te Kraist moli.

⁸ La seselela, igoe eau gigi olu la papaga tomi via eia la golu bulahu moli la vuhula la mari te Kraist Isus tegaku ale loata tomi la mari pahila. me tetala moli eau piligi taro la papaga tomi-- eau hiloa egite mae la maroa--- ila eau ge sautola e Kraist ⁹ eau ge guvi palala oilo tetala, eau lou kama koramuli ge viguvi la magiri matatala oilo la viturila, ouka age loio tela tautaulailo--- la magiri matatala eia loio te Deo aloio la tautaulailo. ¹⁰ Ala igoe eau masaga ge rovi sele eia vikapopo mela vagari la hiliti rivula tetala me eau ge abi tai la iligiligi mae eia, eau tai ge mae eia tela pilehola tala, ¹¹ Via eau ge hilo tai la mahuli rivula ale la Uru ge vimahuli tai eau taro la pileho.

¹² Kama via eau abi tomi ti la papaga tomi, ouk via eau matata sele ti, alamoli eau tuhaka sele ge sautola la rova eau sautola tia oilo te Isus Kraist. ¹³ Tabarabara gu, eau sele kama gabutala via eau sautola tia. alamoli la paga isamoli eau igoa: gabu taro la papaga tomi ale mulmuli la pokemu sugutoto tavu la papaga ale lolagu taume, ¹⁴ Eau suhatoto solagu la ba guluviluvi vikapopo mela milatalata soio la mapa la tilola te Deo ale loata oilo te Kraist Isus.

¹⁵ Etatou tomi ale matuha ti, e tato ge gabutala maie; mae la gabutala mu ge isapolo tela papaga isahari, e Deo soloio igo matagaga la paga alele soio taume. ¹⁶ Oilo vola, la rova etato sautola tia, tartigi etato ge sautola vagaria umala litaro pagologoloa.

¹⁷ La vulovulo muto ge mae sele tegaku. tabarabara gu, matamuli taho giteu ale la tuluga giteu mae ale eme abia omai tamiteue. ¹⁸ Egite usu oio le tatuga--- egite ale eau vei tia mutou vaka usu, ale igoe eau vei loua mutou vikapopo mela masaligu---- egite mae la gima soio tela tovolautu te Kraist. ¹⁹ E Deo tegiteu eia la tia giteu, la marasala tegiteu eia la vulovulo ale kama kora. egite gabutala moli la papaga la magasa.

²⁰ Alamoli la mautu tegatou sele eia la mautu la sagegela te Deo, loio tela ba alele etato pou tali la tahalo la vimahulila tegatou, la Uru e Isus Kraist. ²¹ Eia ge vuvulo la vovo la magasa soio la vovo ale ge guvi mae la vovola ale marasa, age puhia mela vagarigarila me eia ge tau la papaga tomi lotalo la uluva la.

Chapter 4

¹ Oilo vola, tabarabara gu la hategu eau poutali amutou, la mogela taku mela Kraon, oilo tela gauru alele magiri vagari oilo tela Uru, tabarabara gu la hategu. ² Eau mera galoloa le Euodia, me eau meramera te Sintike, via la gabutala gira ge isamoli oilo te Uru, ³ Asele, eau tahi eme, la imala tomi etala vituga tomi. ge visuli egite hatavile ale amite vigolu vikapop tela valolo la merera, vitomi le Kelemen me egite tomi ale amite vigolu tomi, la isa gite tomi oilo ti la buku la mahulila.

⁴ La imala tomi amuto ge sagege oilo tela Uru, eau ge vei loua, sagege. ⁵ Amuto ge vahililo giteu la valua la pou tahola mela tia madila egite ge rovia, la Uru hagavi sele ti, ⁶ Umala gabutala papahi tela paga isasa, alamoli, oilo tela papaga tomi vahari la kilaka vikapopo mela vei tahola, la tilahi taume tomi e Deo tai oio ge rovia. ⁷ Me la tia madila te Deo, ale polotaro tomi la mari pahila, age magiri robo la hatemu mela gabutala mu oilo te Kraist Isus.

⁸ La tapasila, tabarabara gu, erese la papaga eia sele, erese la papaga la tilogo oio vola, me erese la papaga eia matata, erese la papaga eia maroka, erese la papaga la magasala oio vola, erese la papaga la irerela tali taho, mae la paga isa oio tartigi sele, mae la paga isa oio etato ge vesalea, gabutala mulimulia egiteu la papaga alele, ⁹ La papaga ale eme vimari tila eme abi tia ale eme lolo tia me ale eme hilo tia omai taku, eme ge igo la papaga alele, me e Deo la tia madila ge vikapopo le emei.

¹⁰ Eau sagege peho sele oilo tala Uru la vuhula gomai ti la tapasila amuto vahalaba tilou la masaga muto somai taku. ale pala amuto gabutala eau, alamoli la ba ale amuto ge koli eau ouka. ¹¹ Eau kama vevei la papaga aleie via eau omai pou la savelela. eau rovi ti la imoimola mahulila oilo tela imala tikumula. ¹² Eau mata militia ale ge pou la savelela, me eau mata muliti tai ti ale ge tahoka usu. oilo la gauru tomi me oilo la papaga tomi eau mari ti la gauru kovula ale ge ali maru me ale ge pou la vitolola. ¹³ Eau koramuli ge igo tomi la papaga tomi oilo tela tahalo ale abia gu la vagarigarila.

¹⁴ Oilo vola, amuto paki taho sele ge magiri tomi le eau oilo la tikumula tegaku. ¹⁵ Amuto Pilipai rovia mae oilo la siloko la lotu, la imala eau heletaro e Mesedonia, la lotu isa kama visuli eau oilo la ba tela vabila me ale tai ge abi la visuli me ale amuto moli. ¹⁶ Oio tai la imala ale eau oilo e Tesalonika, amuto sova la visulila tela savelela taku tagara usu, ¹⁷ Akama via eau mata la vabila. ouka, eau pamuli la vavua ale ge kusi ge sibitala usu peho oio la tilau tamutou.

¹⁸ Eau abi tomi ti la papaga tomi oilo ale viruru,ale loata lou vola, igoie eau abi taho tomi la rova eau abia loio te Epaproditus la papaga ale amuto sovea gu, egite mali vili mae la Aroma, la vabila ale e Deo masasga tavua me eia igo sagege sele eia. ¹⁹ E Deo taku ge abi tomiamu la rova eme savelea loio tela vuliti mela marasala tetala oilo te Kraist Isus. ²⁰ Igoe soio te Deo tama gatou ge la marasala la kaluvula ge ouka. Amen.

²¹ Sagege robo tomi egite la valua te Deo ale maroka oilo te Kraist Isus. egite tabarabara gu ale vikapopo me le eau sagege robo amutou. ²² Egite tomi la valua te Deo ale maroka omaie sagege robo amutou, ale uru sele egite ale oilo la luma te Kaesa. ²³ La gilogo tela Uru e Isus Kraist ge vikapopo mela kalulu mutou.

Colossians

Chapter 1

¹ Pol, eiau la bilalaha te Iesu oio la masasaga te Deo eia lou Turi eiau vikakapopo tomi e tabaragu e Timoti, ² Amila kekesi la merera ale soio tamuto la valalua me hatavivile te Deo oilo lamautu e Kolosi. Amiteu e tabarabara me hatavivile muto tautailailo oilo te Iesu e Deo e tamagatou ge gogo amutou ge igo maigila tia muto ge tabuli malilo. ³ A mite vei tataho e tama gato e Deo me tabaragato e Iesus Christ te la imamala tomi amite kakaka tamutou.

⁴ Amite lolo la tautailailo tamutou oilo te Iesu me la masasagala amuto tahokea Soio te la valalua me hatavivile ale Deo turitia. ⁵ Ala te la vulovulo alele amuto tahoka lagabutatala ale vagari te la rova e Deo viguvitia tamuto oilo lalage. Amuto lolo tia mae te la silokolo lalogo isa oilo la gabutatala ale vagari ge rovi la vuvulo la gilogo te Deo oilo la merera seselela. ⁶ Ale a sibitala oio tamuto, la merera ale a viguvi la ilalila me a guvi uru oilo lababa tomi otalo lamagasa mai moli amuto tai, te lalogo ale igoe amuto loloa me amuto gomai rovi lagilogo te Deo me la merera la seselela .

⁷ Ale la merera amuto veimarila loio te Epafras, eia isa la bilalaha ale tartigi tegatou, eia isa la bilalaha ale tautailola oilo te Iesu. Eia vaisuli amite te la igo tataho la igogolu te Iesu soi tamuto. ⁸ Epafras vei amila la masasaga ale sesele egiteu lavalalua me hatavivile oilo te la kalulu.

⁹ La imamala ale amite lolo la merera lavulovulo la masasaga tamuto, amite kama maila te la kilaka soio te la Tahalo Uru ge koli amuto ge rovi tataho la masasaga te tala. Mai alele amuto ge volu sesele la mari me la matagaga tomi la Kalulu la Tahalo Uru. ¹⁰ Me amite ge kaka mai la tulugaluga oilo la vulovulo egiteu la valua me hatavivile sesele te la Uru ale ge masasaga tomi la vulovulo muto tomi mae amuto ge igo la igogolu ale tartigi. Me amuto ge rovi la Tahalo Uru me la imamala tomi la irovi la alege guvi uru sesele.

¹¹ Amite kaka maie la Tahalo Uru ge abi la vagari ale uru soio tamuto, amuto ge koramuli ge magiri vagari ge bole la tikukumula tomi, mai amuto ge poukeke ge pou tali la tikukumula ge kalivu tio amuto ge sagege. ¹² Amite kaka maie lapagage guvi maiele me amuto ge sagege ge vei tataho soio te la Uru eia igo tatahoti e tato ge tilimuli la vulovulo ale tartigi kora muli amuto ege abi la papaga ale tartigi tamuto. Me amuto ge abi vikapopo tomi la valalua me hatavivile te la Tahalo Uru, egiteu la valalua me hatavivile te tala ale pou tela matagaga.

¹³ E tatou pala pou lotalo la vagari la maligoma ala moli eia abi rivu e tato gomai eai vipou e tato soio te la karakara te Latula, E latula ale eia masasaga seselela. ¹⁴ E latu la uru abi rivu e tato me eia lube etato loio la kilisi.

¹⁵ E latu la uru eia la Kalulu la Tahalo Uru e tatou kama koramulia ge hiloa te la matagatou, eia la silokoloko la papaga tomi ale la Tahalo Uru viguvia. ¹⁶ Oio te gala lapagaga tomi guvi, ale la papaga tomi oata lalage me otalo la magasa, lapaga ale tato ge hiloa me la papaga ale tato kakoramuli ge hiloa. Eia viguvi la papaga tomi alele te tala. vahula egiteu King me lamulugaluga me e Gamaman me egiteu la tahalo uru. ¹⁷ Eia guvi mamuga la papaga tomi me oio te tala, lapapaga tomi tabago oilo te tala.

¹⁸ La lotu eia la vovo le Kraist mai tai e Kraist eia lagama la lotu eia la vuhu la lotu mai tai eia la tahalo ale hiliti mamuga la pileleho ale eia abi mamuga la muli oata la papaga tomi. ¹⁹ Lapagaga ale guvi la Tahalo Uru sagege me gabutatala mae la mahulila tomi tetala ge mou oilo te Latula. ²⁰ Me oilo te latula, eia ge viguvi lapagaga tomi vikapopo tomi le eia. Latahalo Uru viguvi la imamala ale eia viguvi la tia malilola vikapopo tomi la kasoso le latula oata la tovolautu, lapapaga tomi ale oata la lage me otalo lamagasa age ouka.

²¹ Me amuto tai, la imamala isa amuto mou malau te la tahalo uru mai la gima te tala oilo tela gabutatala me lavuvulo ale kama tartigi tegatou. ²² Ala moli igoe la Tahalo Uru viguvi la tia maigi la oilo la pileleho le Latula, eia igo a mae tegatou ge maramara,la iruru ge oukati mai isahari kati koramuli ge igo bara amutou tela lalagu la Tahalo Uru. ²³ Mai amuto ge tuga malau te latautailailo, mege tigi la luma tamuto oata te la magasa ale vagari me amuto ge magiri totora, la tautailailo tamutou umala piligiligia la gabutatala ale vagari amuto tahokea oilo te la Tahalo Uru,mai amuto lolotia mae lavikararala me amuto mai lapagaga tomi la Tahalo Uru viguvi lotalo la huluva la lalage, te lavalolola ale, eiau e Pol, guvi mae labilaha te la Tahalo Uru.

²⁴ Igoe Pol, eiau sagege sesele te la bulele la tikukumula tamutou me la vovogu tikumu tomi. Vikapopo tomi la tikukumula e Kraist bolea oilo la vovola lou. ²⁵ Eiau guvi mae labilaha te la lotu ge tilimuli lava la igogolu la Tahalo Uru abi agu ge igoa ge koli amuto ge vagari lou la merera te la uru. ²⁶ La merera ale tabuli kokovu,a tabuli kokovu araurati me egiteu la karakara te tubu le latugatou, ala moli la merera ale a guvi palati te la karakara te tala ale guvi maramara oio lamatala. ²⁷ Mae lakarakara ale la Tahalo Uru masasaga ge igo e tato ge rovi larova ale tartigi egiteu tomi lavalalua me hatavivile oio la ba tomi, ala e Iesu eia mou vikapopo tomi amuto me la gabutatalala ale vagari mai e Iesu eia uru me amuto ge abi la papaga ale tartigi oilo te lalage.

²⁸ Ale eme ere amite ge valolo a, amite valolo la merera la seselela soio tegite la valalua me hatavivile me amite veimari usu egite mae egite rovia mae amite ge abi egite somai lalagu la Tahalo Uru egite ge maramara oilo te Iesu. ²⁹ Eiau igogolu vagari sesele lavuta e Kraist abi agu la vagarila.

Chapter 2

¹ Eiau masaga amuto ge matagaga la tikukumula ale uru eiau igoa ge koli amuto, la valua me hatavivile le Laodisia me egite la valua me hatavivile ale kama hilo lalagumu. ² Eiau ge igogolu oilo la tia gite ge abi la vagarila ge gomai ge magiri vagari ge vikapopo la vulovulo la magasa egite isasa kama koramuli ge rovi la paga ale tabuli kokovu oilo te La Uru, ale e Kraist. ³ Oilo te tala moli la paga ale tartigi lagabutala ale tabuli kokovu sesele.

⁴ Eiau veiamuto la vitara ale isa kama ge vasigolo amuto te la pigi malikiliki tegiteu. ⁵ Ouka Eiau kama pou vikapopo tomi le amuto oio la vovo, ala moli Eiau vikapopo tomi le amuto oilo la kalulu, ala moli eiau sagege sesele ge hilo amuto ge poutigi la tautailailo la vagarila oilo te Kraist.

⁶ La imamala eme abi e Kraist la uru taime, tuga oilo tetala. ⁷ Amuto galu amuto lou vagari oilo te tala amuto ge guvi uru oilo te tala ge magiri vagari oilo tetala ge magiri vagari oilo te la tautailailo, mae moli eiau vahilo amuto, me amuto ge marula ge toi sagege.

⁸ Matara igo kidi, souka la tahalo isa ge sautola amuto vikapopo la vasigolola maga me la gabutatala me la vikarala bubu la vikapopo la vulovulo la tahalo, lavulovulo ale ka tartigi te la magasa kama oilo te Kraist. ⁹ Lavula la vulovulo tela Uru oilo la vovola lou.

¹⁰ A muto maru sesele oilo tet ala, ere la gama la vagarila me lavagarigari. ¹¹ Oilo tetala amuto abiti la vulovulo la barautu la vovo, a kama la vulovulo la tahalo ale barautu la vovo vikapopo la lima gite lou, Kraist lou abi taro la pekato ta muto ale kalivuti. Ale mai la vulovulo gite ale barautu la vovo. ¹² Egite galu amuto vikapopo leia laimala amuto vuhi, hiliti vikapopo le Kraist oilo la tautailailo vikapopo la vagarigarila te la Uru eia vahiliti rivua lotalo la liba.

¹³ Laimala amuto me la tahalo ale peho la pekato tamuto kama mae egite ale barautu la kulikuli gala me la vovo gala, eia ge igo amuto ge abi la mahulila vikapopo leia heletaro la vulovulo la kama kokorala tegato. ¹⁴ Eia abi taro la makodo ale egite kekesia omai la galalau vikapopo la totorobola te tala. Eia abi taro tomi la kamakokora tegato tomi egite sakia oata la tovolautu. ¹⁵ Eia abitaro la vagarigari la me laisaisa eia ge viguvia egite ge guvi la vora ge tau e gite oio la matagaga ge vikaluvua oata la tovolautu.

¹⁶ Ale mai amuto umala lolo isasa ale pigivulo amuto ge veia, amuto kama rovi la tilimuli la totorobola te la ilali me la iliu me la totorobo la te la pileho la sagege te la taio ale halaba te la logo la mailala. ¹⁷ Lapapaga ale mai la halulu la bubu moli ge goma mulimuli, ala moli la paga sesele igoe e Kraist.

¹⁸ Amuto umala piligi bubu isa la tahalo ale tau eia sotalo ge lotu tavu e angelo ge pigivuloa egite ge kumuli amuto la mapala amuto ge abia. La tahalo ale maie a rovi la goilo la papaga eia hiloa a sogo vikapopo la gabutatala te la vovo. ¹⁹ Eia kama rovi la vikapopo la te la gama me akama rovia ge abi lailali te laba tomi te la vovo me age abiagite la ilotola me la otaota ge abia la ilali ge sautola tomi, eia kusi vagari te la uru.

²⁰ Mae amuto peho vikapopo le Kraist me heletaro tomi la papaga te la magasa. Amae ilava amuto tautailailo me amuto pou lo talo te giteu lou. ²¹ A mae eme umala sutolea, eme umala tovoa eme umala pilaua. ²² Ale la totorobo te la tahalo viguvia la veimari e tato ge tilimulia me age kalivu. ²³ Ale la totorobola tahoka la totorobo te la lotu, la tahalo moli viguvia la vasigolo amuto, a rovi la kama kokora la vovo moli alamoli akakoramuli ge kolia amuto ge abi taro la vulovulo ale kama tartigi oio la tia gala.

Chapter 3

¹ Mae Lauru a vahiliti eme tomi le Kraist, tio mata la paga ale oata, e Kraist pou tela lima e gata te la Uru. ² Gabu tala la paga ale oata mae umala gabutatala la paga la magasa. ³ Eme pehoti e La Uru taukokovu la mahulimu oilo te Kraist. ⁴ Mae Kraist mou oilo taime, la mahulila taime ge guvi matagaga, te la maga ale uru a vagari. . ⁵ Amuto ge bili pehoa, la vulovulo la magasa, mae la varagila, vulovulo ale mumugu, la vagarila te la tia ge hiliti te la kamakokorala mae la paramulahala, ale la vulovulo la puhi golo. ⁶ Te la vulovulo ale mae la hate mamasila te La Uru sivo lo ata te gite eia tilimuli la merera te tala. ⁷ A muto tai tuga oilo la vulovulo ale pala. ⁸ Ala moli igoe amuto ge tau taro la vulovulo ale mae, tia tukumu, hate mamasila, tia hiliti ale kamakokorala, la vulo la tia barala, la gililo te la hare mutou.

⁹ Umala ge vasigologo e gite isasa, te lava amuto abi taro tia la vulovulo ale pala amuto lo igoa. ¹⁰ Igoe amuto kai la vulovulo ale halaba te tala eia igo e tato guvi halaba te la gabutatala te tala halulu le eia lou. ¹¹ Te la vuhula alemae, uka te Grik e Juda, la tahalo la vali la vovo o a ka la tahalo la vali la vovo Babaria, Sintia o tahalo igo bubu o talo la maramara la moli Kraist eia la gama la paga tomi eia oilo la paga tomi.

¹² Tio la Uru toi amuto ge maroka la masaga egite sapolo ge tia kidi te isasa,igo tataho egite,tau amuto so tetala lou ge vikara bisi lo tei sasa pou makovu. ¹³ Vai gogolu sapolo egite sapolo, poke taro la iruru tegite isasa tio igo la vulola ale tartigi soio te gite. Mai isasa tia tukumu loio te isasa, tio lube la iruru te tala mae e Kraist lube amuto tai loio la kilisi. ¹⁴ Loata tomi la vulovulo ale, amuto ge tahokea la vulovulo la masasagala, a muto ge tahoka la vulovulo lamasagala, eia vai vagari la papaga tomi.

¹⁵ Maramara te Kraist age volu la tia muto. Te la tia ale maramarala amuto viguvia la tia isa moli. A muto ge toi tartigi. ¹⁶ Korale la merera te Lauru ge volu sesele oio tamuto. Oio vola la paga tomi ale tarigi la gabutatala me la maga amuto veimari egite sapolo e buksong me la lotu la bilau tela sagegela ge toi tigi la soio tetala. ¹⁷ Te lava mae la paga amutou igoa, la merera me la vulovulo,igo la vulovulo loio te laisala Uru Isus ge toi taritigi soi te tama gato Uru.

¹⁸ Amuto hatavivile,amuto ge lotalo te harua mutou age taritigi te la mata le la Uru.) ¹⁹ Amuto la valalua, amuto ge masaga sesele e rutu mutou umala vikara vagari soio te gite. ²⁰ Amuto latatu, amuto ge lolo la merera te tama me tila mutou te la paga tomi, lavula la Uru ge sagege te la vulovulo ale maele. ²¹ Amuto e tama, amuto umala igo e gite latatu ge tia tukumu, igo kidi e gite ge gabu barea mae egiteu ka kora muli ge igo isa la paga.

²² Amuto la tahalo la kiloli, amuto ge lolo la merera te gite la mulugaluga ta muto me amuto ge igo la paga tomi, ka te la sagege le ia mae a hilo amuto, la moli igogolu te la tia le tartigi eme ge taola tilaga loio te la Uru. ²³ Mae lava la paga amuto igoa, igoa te la tia mutou soio tela Uru ka te la tahalo. ²⁴ Amutou ge rovia mae amutou ge abia la mapa loio te la Uru mae eia veia la vikara la veiseselela. Amuto ge igoa la igogolu te la Uru Isus mae amutou ge tilimuli eia. ²⁵ Eme la tahalo eme igo la vulovulo ale kama kokora eme ge abi la mapala le, mai lava la vulovulo la eia igoa me age la gilogo la ge ouka.

Chapter 4

¹ Tahalo uru, abia gite la bilalaha la rova a tartigi me matata, eme rovia mae eme tamai tahoka e Uru taime tai oilo la lage

² Pou tavu moli sesele la kilaka.Amuto mata kaseka oilo te la sagegela. ³ Kaka vikapopo tomi le tato, te Deo ge kope la mata te la merera, ge vei palala la merera te Kraist ale tabuli kokovu. Te ale moli ele, egite kisi eiau. ⁴ Amuto kakaka mae e iau ge igo matagagea, mae eiau ge vikara.

⁵ Amuto tuga oilo la maga kabili tegiteu ale ogala. ⁶ La merera tamuto bibibi ge tuga vikapopo tomi la gilogo. Egite ge malama, lavuta eme ge rovia mave eme ge kolia gite tomi isasasa.

⁷ Mai la papaga ale taho somai taku, E Takikus ge vei palaea mu. Eiau masaga seselea, la tahalo la roromulila, me la bilalaha te la Tahalo Uru. ⁸ Eiau bahea soio tamuto te alele, mae amuto ge rovi la rova omai guguvi tamite, me lavuta eia ge igo vagari la tia muto. ⁹ Eia bahea vikapopo tomi le Onesimas, la tahalo la roromulila, ere eia isa tamuto. Egite ge vei pala tomi la rova guvi omai.

¹⁰ Aristakus, amila pou tomi te la luma la kilisi, eia laharo amuto, egira me Mak, e tamisale Banabas mae amuto abiti la merera mae; mae eia ge gomai amuto pulia soio tamuto, ¹¹ me e isus tai la isala isa e Justus. Egiteu e Iuda moli ale suli eiau la valolo la merera la pulolou la matagagala te La Tahalo Uru. Egite moli vaisuli eiau.

¹² Epapras laharo amuto. Eia isa tamuto me la bilalaha te Krais Isus. Me eia bibibi kakaka tamuto, mai amuto ge magiri sesele viruru oilo la masagala te Deo. ¹³ Mai eiau magiri tomi le eia, me eia igogolu vagari soio tamuto, tegite ale oio e Laodisia, me tegite tai ale oio e Hierapolis. ¹⁴ E moura e Luk e dokta me e Demas laharo amuto.

¹⁵ Amuto laharo agiteu e tabarabaragu ale oio la mautu e Laodisia, me Nimpa, me egite ale oio la luma te tala. ¹⁶ Mai amuto ge gigi kaluvu la merera ale kabili tamuto, amuto ge gigi taia oio la luma la lotu oio e Laodisia, me amuto ge gigi tai la merera ale loio e Laodisia. ¹⁷ Amuto vei tai ale Asipus, ''age mamata soio la igogolu ale eme abia oilo te La Uru, mae eme ge vikaluvu la igoglu alele.''

¹⁸ La merera ale eiau lo kekesia te la limagu-e Pol. Gabutala mulimuli la kilisi ale omai taku. Me la gilogo te La Tahalo Uru vikapopo tomi le amuto.

1 Thessalonians

Chapter 1

¹ Eau e Pol, e Silvanus, me e Timoti soio tela lotu ale omai e Tesolinika oilo te Deo e tama gato me la Uru gatou e Isus Kraist. la gilogo mela tia madila ge vikapopo le amutou. ² La imala tomi amite vei tataho e Deo ile amuto tomi tela imala ale amite toi amuto oilo la kilaka tamiteu. ³ Tela mata le Deo tama amite gabutala la igolu la tautaulailo tamuto, la igolu la gilogo, la magiri vagarila tela tautaulailo oilo te la uru gatou e Isus Kraist. ⁴ Tabarabaragu e Deo masasga amuto, amite rovia eia hilovi ti amuto, ⁵ La vuhula la lotu gomai tamuto kama oilo moli la merera, ouka a vikapopo mela vagarila, oilo tela kalulu maroka, ale vagari. oilo tela ba alele, amuto tai rovia amite erese la valalua amite kabili tamuto la vuhula ⁶ Eme igo sele la vulovulomu mae amite me la uru,la imala eme abi la merera oilo tela tivuravurala eme abia vikapopo mela kalulu maroka. ⁷ A viguvia mae, eme magiri mae la vitovomulila soio tegite Masedonia me Achaia ale tautaulailo. ⁸ Loio taume la merera te la Uru tali sogala, kama oilo moli e Masedonia me Akaia, la tautaulailo taume oilo te Deo tuga ti soio tela baba tomi. ala amite kati lou ge vei isa la paga soio vola, ⁹ La papaga tomi alele taupala la gauru la ilabi la paga kabili tamuto, me tela gauru ale mave amuto vulo tavu e Deo loio tegite la puhi golo via ge lotu tavu e Deo ale mahulili me eia sesele, ¹⁰ Eme tai oio pou tatali e latula ge loata la ilo lalage, ale eia vimahuli rivu eia loio la pileho---- e Isus vimaramara ti e tatou loio la hate masila te Deo ale ge gomai.

Chapter 2

¹ Amuto lou rovia, tabarabaragu, mae la gomaila tamite akama la golu bulahu moli. ² Amuto rovia mae pala amite abi la iligiligi mela mahelala ale egite igoa mite oio e Pilipai. alamoli amite vagari oilo te Deo tegatou me amite valolo la merera te Deo vikapopo mela tuhakala.

³ La mera tageala tamite kama loio tela ba ale kamakora, kama loio teale kama maroka, kama loio la vasigologolola. ⁴ Akamage maele, e Deo turi ti amite me eia tau la gabutalala oata tamite tela lotu, ala amite meramera ovola, kama ge igo sagege la tahalo, ouka ge igo sagege e Deo, eia moli sekela koramuli ge hilovei la hate gato oilo.

⁵ Amite kama gomai tomi la merera ale ge vei taho isasa, mae ale eme rovia, ouka la vasigologolola ale ge taurobo la hatetuhula--- e Deo rovia. ⁶ Amite kama tovolaia ge igo egite la valalua ge kalisae amite, ouka loio taume o loio tegite isahari. alamoli amite koramuli ge tau la masagala la vibalavala tamite mae egite la Aposel te Kraist.

⁷ Akama maele, amite vaibisi amite kabili tamutou mae la tavile ale vakolu robo e latula. ⁸ Oilo tela gauru alele amite tahoka la tia somai tamutou. amite sagege ge abia muto la merera te Deo vikapopo mela mahuli miteu. amuto sibitala sele ti mae la hate miteu. ⁹ Amuto gabutalea, tabarabaragu, la igolu mela tuhakala tamiteu, la logo la haro amite igolu la vuhula amite kama masaga ge vagotalo isa tamutou la imala amite ge valolo la merera te Deo soio tamutou.

¹⁰ Eme magiri tela ba tela vei selela, me e Deo tai, la marokala, la magiri matala, la maramarala eia la vulovulo miteu soio tamuto ale tautaulailo. ¹¹ Me oio tela gauru moli alele eme rovia amite vikapopo tile amuto isasa, mae e tama ale vikapopo me egiteu e latatula, ¹² Amite Tututolea muto vivagari amuto kara suku amuto ge tuga oilo la gauru ale e Deo masagea, eia tola ti amuto soilo la mautu la sagegela tetala mela marasala.

¹³ La vuhula ale amite magiri vagari la vei tataho e Deo, a tela imala ale eme abi la merera te Deo ale eme loloa lomai tamiteu, eme abi la merera kama mae la merera tela tahalo, eme abi selea mae, la merera te Deo, me age igolu oilo taume ale tautaulailo.

¹⁴ Ala amuto, tabarabaragu, amuto ge igo muli sele la lotu te Deo ale oilo e Juda me oilo tela Uru e Isus Kraist. eme tai gabu la iligi la paga ale visauru moli loio tela mautu taume, mae ale egite igoa loio tegite Juda. ¹⁵ Egite bili la uru e Isus Kraist me egite la propet, me egite basi muli amite sogala, egite kama igo sagege e Deo, akati maele, egite mae la gima soio tegite la valalua, ¹⁶ Egite magiri robo amite via amite umala ge valolo soio tegite Gentael via egite mahuli halaba, la vavuala ala egite igo volu ti iriru tegiteu, alamoli la igotolola te Deo ge polo pepe egite oilo tela tapasila.

¹⁷ Alamoli amite, tabarabara mutou, etato pou ba tela imala bakisi moli, oilo tela vovo kama tela hate, la tia sagegela, vikapopo mela masagala ale uru sele, amite viage hilo la lagu mutou. ¹⁸ Amite gabutala via ge gomai tamutou---- oilo vola eau, e Pol, tovolaila----- alamoli e Satan magiri robo amite. ¹⁹ La tautaulailo tamite a larova, o la sagela, ouka la Kraon la ilosa oio tela lagu la Uru e Isus Kraist tela gomaila tetala? akama amutou? ²⁰ Amuto mae la marasala mela sagela tamiteu.

Chapter 3

¹ Oilo vola, la imala amite kati koramuli sautola, amite gabutala via eia tartigi ge pou rivu moli omai e Aten. ² Amite bahataro e Timoti, e tabarabara mite oio tai amite vigolu vikapopo oilo te Deo oilo la lotu te Kraist, tela igo vagarila mela vimalmalu mutou oilo tela tautaulailo tamuto, ³ La vuhula isa umala ge boru oilo tela iligiligi aleie. amuto lou rovia oilo te aleie la Uru turi amiteu. ⁴ La selela, la imala amite vikapopo le amutou, amite vei laha tia muto mae amite hagavi ti ge goilo tela iligiligi,me eia sibitala sele, mae ale amuto rovia, ⁵ Ale la vuhula, ale eau kati koramuli ge sautolea, eau baha la vuhula eau masaga ge rovi la tautaulailo tamuto, karutu moliti la tahalo la tovolaila goio igo selea tovolai amutou. tio la igolula tamite eia la golu bulahu moliti. ⁶ Alamoli e Timoti loio tamuto gomai tamite eia vaharia mite la merera ale tartigi tela tautaulailo mela masagala tamutou. eia veia mite via la imala tomi amuto tahoka la gabutala ale tartigi tavu amite, amuto tai masaga sele ge hilo amite amae moli amite tai masaga sele ge hilo amutou. ⁷ La vuhula maleie, tabarabaragu, amuto igo vagarigari sesele amite tela tautaulailo tamuto, oilo la tikumula mela iligiligi tamiteu. ⁸ Ala goe amite mahuli, mae eme ge magiri vagari oilo tela Uru. ⁹ La mogela mela visalela ale mave koramuli amite ge abia le Deo taume, la sagegela tomi ale amite tahokea tela mata le Deo a loata taume? ¹⁰ La logologo mela haro amite kaka vagari sele via ge hilo la lagumu me amite ge visuli eme la rova eme savelea oilo la tautaulailo taume. ¹¹ E Deo tama gatou eia moli, me la Uru e Isus tegato, vituga matata la gauru mite somai taume, ¹² La Uru moli ge igo me ge tahoka usu oilo la gilogo kabili tamuto isasa me ale soio tela valalua tomi. mae teale amite igotia somai tamuto. ¹³ Eia moli ge igo vagari la hate mutou la vuhula egite ge maramara oilo la marokala oio tela mata le Deo tama gatou oio tela bileu la Uru gatou e Isus vikapopo me egite la valalua tomi tetala ale maroka.

Chapter 4

¹ La tapasila, tabarabaragu, amite vikara vagari veimulia muto oilo tela Uru Isus. mae ale eme abi la veimulila lomai tamiteu tela tulugaluga ale ge igo sagege e Deo, me oilo tela gauru alele tuga oata vola, la vuhula eme ge igo bibi molitia. ² Eme rovia mae la veimulila ale amite abiamu a loio tela Uru Isus.

³ Ale la masagala te Deo, la marokala, eme ge ba malau taro la vulovulo la hilo tavu la tavile eia kamakora, ⁴ Amuto tomi isasa rovi ale ge baumuli la vovola oilo la marokala mela tilogo, ⁵ Kama oilo la gilabulabu ale vagari tela masagala ale kamakora,( mae egite la Gentael ale kama rovi e Deo). ⁶ La tahalo isa umala ge igo la iruru ale ge viruru e tabarabarala oilo tela papaga aleie, la Uru ge viligi la tahalo oilo tela papaga aleie, mae moli ale amite mera taga tiamu amite vei palaea.

⁷ E Deo kama tola e tatou soilo teale kama maroka, ouka a soio tela marokala. ⁸ Oilo vola, la tahalo ale mukupile la paga aleie eia kama mukupile la tahalo,eia igoale Deo, eia moli abia muto la kalulu marokala tetala.

⁹ La mata mulila oilo tela masagale tabaramu, eme kati ge poutali lou isa ge kekesiamu, la vuhula e Deo vimari ti le eme la vulovulo la magasa le tabaramu, ¹⁰ Oilo vola, eme igo tia soio tegiteu tabarabara gatou ale oilo e Masedonia. alamoli amite tututolea muto,tame tabarabara ge igoa bibia. ¹¹ Amite vei muli tiamuto ge matamulia amuto ge pou taho, baumuli taho la igolula taume, eme ge igolula la limamu, mae ale amite vei vagari tiamu, ¹² La vuhula eme ge paki taho la tuluga oio tela mata giteu la mosi ila eme kati lou ge savelea isa la paga.

¹³ Ate kama masaga amuto ge pou me amuto kama ge rovia, barabaragu, la vuhula amuto umala ge oilo buruko mae egite ale isahari, ale kama tahoka la tautaulailo, ¹⁴ Amite tautaulailo via e Isus peho me eia hiliti rivu lou, me e Deo tamai ge abi e Isus vikapopo me egiteu ale isahari mavutati oilo tetala. ¹⁵ Oilo te aleie amite veia muto oilo tela merera te la Uru, mae etato ale soloio mahulihuli, etato ale pou rivu oilo tela bileula tela Uru, etato kama koramuli ge tuga mamuga tegiteu ale pehoti la mavutala.

¹⁶ La Uru sekela moli ge loata la ilo lalage. eia ge gomai vikapopo mela tilola, vikapopo mela golu la mulugaluga tegite la angelo, vikapopo mela vaivai te Deo, tio egite ale pehoti oilo te Kraist ge hiliti mamuga. ¹⁷ Goio etato ale soloio mahulihuli, ale piligi, e tato tomi ge hiliti soata la mori vikapopo me egiteu ge vipoga me la Uru oata la ba bubu moli. oio tela gauru alele etato ge pou tomi la Uru la tapasila ge oukati. ¹⁸ Oilo vola, vivagari amuto isasa oilo tela merera aleie.

Chapter 5

¹ Ala tilimuli la imamala mela mahatati, tabarabaragu, akati koramuli lou viage kekesi lou amuto isa la paga. ² Eme sele lou rovi matata selea via la logo tela Uru eia loio le age mae la tahalo la pakalila tela logo. ³ La imala egite ge vei mago, " la tia madila mela galiau, " karutu moliti la tikumula gomai ge vikarutu egiteu, age mae sele la tavile ale savulatu gabu la iligiligi tela piligo. egite kama ge tahoka isa la gauru ale ge hele.

⁴ Alamoli amuto, tabarabaragu, amuto kati lou oilo tela maligoma via la haro alele ge polo pepe eme mae la tahalo la pakalila. ⁵ Amuto tomi e latatu la matagaga me e latatu la haro. etato kama e latatu la logo ouka e latatu la maligoma, ⁶ Ala mae, etato umala ge mavuta mae e gite ale isahari igotia. akama ge maele, etato ge mata rara mela iragila, ⁷ Egite ale mavuta ti ge igo taia maele tela logo, me egite ale liliu tai ge igo taia tela logo.

⁸ Alamoli mae etato tela haro, etato ge pou mela iragila tau la tautaulailo soata mela gilogo mae la galiu la magoro, la tautaulailo tela mahulila age mae e hati. ⁹ E Deo kama turi etatou via ge tela hatemasila, ouka e tato ge abi la mahulila loio la Uru gatou e Isus Kraist. ¹⁰ Eia moli male pehoti tegatou via, mae etato oio hagologolo ouka mavuta, etato ge mahuli vikapopo mele eia. ¹¹ Oilo vola vivagari amuto isasa vimagiri amutou soata, mae moli ale amuto oio igigoa le.

¹² Amite tahi amuto, tabarabaragu, via amuto ge gabu vauru egite ale igolu kabili tamutou me egite ale loata tamuto oilo tela Uru me egite ale vagarigari amuto, ¹³ Amite tahi amuto ge hilo egite soata oilo la gilogo la vuhula tela igolula tegiteu. la tia madila ge kabili tamutou. ¹⁴ Amite vivagari amutou, tabarabaragu, mera taga egite ale igo maraparapa, vikarara suku egite ale tuhamalulu, visuli egite ale maveve, hate tola kabili tegite tomi.

¹⁵ Mata mulia isa umala ge koli rivu ale kama kora ale kama kora soio tegite isasa. akama ge maele, tuhaka tavu ale tartigi kabili tamutou isasa me egite tomi. v16 ¹⁶ Sagege tela imala tomi, ¹⁷ Oilo tela papaga tomi abiala ale tartigi, Umala maila taro la kilaka. ¹⁸ Oilo tela papaga tomi vei taho eia, ale eia la masaga le Deo oilo te Kraist Isus taume.

¹⁹ Umala bilibili la kalulu maroka. ²⁰ Umala mukupilepile la merera la veilahala. ²¹ Amuto ge tovolai tomi la papaga tomi. la rova tartigi sautolea. ²² Ba malau taro tomi egiteu la papaga ale kama kokora.

²³ E Deo la tia madila ge igo me ge maroka viruru tomi. la kalulum tomi, la mahulimu, me la vovomu ge magiri maramara tela bileu la Uru gatou e Isus Kraist. ²⁴ La tahalo Uru ale tola eme eia tautaulailo, eia moli isa sekela ge igoa.

²⁵ Tabarabaragu, amuto ge kaka tai tamite. ²⁶ Amuto ge sage robo e tabarabara mutou mela piliu ale maroka. ²⁷ Eau abiamu loio tela Uru via eme ge gigi la galagala la buku ale soio tegite tabarabara gato tomi. ²⁸ La gilogo tela Uru gato e Isus Kraist ge vikapopo le amutou.

2 Thessalonians

Chapter 1

¹ Eau e Pol, e Silvanus, me e Timoti, Somai tela lotu le Tesolinika oilo te Deo e tama gato me la Uru e Isus Kraist. ² La gilogo ge tamutou me la tia madila loio te Deo e tama gatou me la Uru e Isus Kraist. ³ Bibi amite ge vei tataho e Deo ile amuto, tabarabaragu, la vuhula la tautaulailo tamuto oio kusi tela imala tomi, mela ilisulisu ale amuto isasa tahokea soio tamuto isasa oio kusi ururu. ⁴ Amite lou vei tataho amuto oilo la lotu te Deo tela hate tola la mela tautaulailo oilo la magiri robola tomi, me oilo la iligiligi ale amuto goilo ovola. ⁵ Ale a la seselela tela matamulila te Deo ale matata, la vuhula amite tai ge hilo eme via eme tartigi tela mautu la sagegela te Deo, teale eme oio ababi la tikumula ovola. ⁶ Oilo vola, la magiri matatala te Deo ge abi rivu la iligiligi soio tegite ale viligi emei. ⁷ me age vimaila tai eme ale abi la iligiligi vikapopo le amiteu, la imala la Uru e Isus Krais ge sibitala loata la ilo lalage vikapopo me egite la Angelo ale vagari sele, ⁸ oilo la havi ale karere, ge koli la iligiligi soio tegite ale kama rovi e Deo me egite tai ale mukupile la merera la lotu te la Uru gatou e Isus. ⁹ Ge viligi egite oilo tela kama korala ale la kaluvula ouka logala tela mulou la Uru me loio tela marasala mela vagrila. ¹⁰ Eia ge igoa maele oilo tela logo ale eia ge gomai via egite la valua tetala ale maroka ge soio saea me egite ale tautaulailo tai ge karutu, la vuhula la merera ale amite valolo le amuto ovola amuto tautaulailo tai ovola. ¹¹ Ale la vuhula ale amite kaka bibi tamutou, via e Deo tegato ge hilo la marokala tela tilola taume mela vagrila me eia ge visibitala la vuhula papaga tomi tela igolu la tautaulailo taume. ¹² Amite kaka maele via la isa la Uru gatou e Isus ge sio saea oilo taume. eme oilo ti tetala, loio moli tela gilogo te Deo tegatou me la Uru e Isus Kraist.

Chapter 2

¹ Oilo tela bileu la tela Uru gatou e Isus Kraist mela vikapopola tegatou me la pulou tomila tegatou tomi leia, amite tahi amutou,tabarabaragu. ² Amuto umala ge hate pariri ouka ilo burukoruko harari, loio tegite la kalulu ouka la merera, oukage tela buku ale kekesia soukage lomai tamiteu, soio tela seselela ale via la logo tela Uru eia guviti

³ Umala kope la mata soio tela tahalo isa eia souka ge vasigolo emei. eia kama ge beurivua kara mulmuli tela Paru sekela ge guvi pala, me la valua ale polo pepe la viturila ge sibitala matagaga, e latatu la igo marapala. ⁴ Ale la tahalo ale magiri robola me ale kalisasae eia soio tela paga ale la isala e Deo ouka la paga ale lotu tavua. la vavuala, eia pou oilo la luma la lotu te Deo igo eia mae e Deo.

⁵ Eme kama gabutalea la imala eau soloio vikapopo le amutou eau veia muto la papaga aleie? ⁶ Igoe eme rovi larova magiri robo eia, me eia ge guvi palala moli tela imala tetala sele. ⁷ La gabutala kovula teale ge raga utu la viturila omai igolu ti, mae moli la tahalo isa ge magiri roboa igoe kara mae egite ge abi taroa loio tela gauru.

⁸ v 8Goio la tahalo la iragautu la viturila ge guvi palala, la Uru e Isus ge bilile eia la galala harela me eia ge kokovu bulahu moli loio tela gabutala kovula tela gomaila tetala. ⁹ La guluvi tela tahalo la iragautu la viturila ge tabuli kara mae la igolu te Satan mela vagarigarila, tela irovilala, la vasigologolola mela karutula, ¹⁰ Vikapopo mela vulovulo ale kama kora tomi ale vasigologolo egite al ge vilua. la vuhula egite tou la masaga tavu la seselela me ale ge mahuli.

¹¹ Ale eia la vuhula ale e Deo bahataroa gite la vasigologolola ale vagari ila egite ge tautaulailo moli tela vasigologolola, ¹² Tio egite tomi ge vilua me egite tai ale kama tautaulailo oilo tela seselela me egite masaga tavu moli la papaga ale kama kora.

¹³ Alamoli la imala tomi amite ge vei tataho e Deo ile amutou, tabarabaragu la Uru masaga amuto, la vuhula e Deo hilovi ti amuto ge mae la silokoloko la vavua ale ge mahuli oilo tela vimarokala tela kalulu mela tautaulailo oilo tela seselela. ¹⁴ Eia tola ti amuto loio tela merera la lotu ale amite valolola, oilo vola amuto ge sautola la marasala te la Uru gatou e Isus Kraist. ¹⁵ Tio oio vola, tabarabaragu, magiri vagari sautola vagari la veimulila ale amite vimari ti le amutou, ale tela merera ouka tela buku ale amite kekesia.

¹⁶ Ala igoe tartigi la Uru gatou e Isus Kraist eia lou me e Deo tama gatou, eia moli masaga sele etatou me eia abia gatou la vimalmalu mela tautaulailo ale tartigi oilo tela gilogo, ¹⁷ La vimalmalu te Deo ge pou oilo la hate muto me oilo la igolu ale tartigi peho mela merera.

Chapter 3

¹ Igoe, tabarabaragu, amuto ge kaka tamiteu, via la merera te la Uru ge igo hari mela marasala, age mae moli ale oio ti tamutou, ² Amite tai ge maramara loio tegite la papaga ale kama kora mela valua ale kamakora. kama egite tomi tautaulailo, ³ Alamoli la Uru eia tautaulailo, eia moli ge vipou eme me eia ge baumuli eme loio tela tahalo kama kora.

⁴ Amite abi la vagarigarila oilo tela Uru ile emei, tela rova eme igo tia eme ge solo la iligo la rova amite mera vagari tiamu ovola, ⁵ La Uru moli ge muga la hate muto soio tela masagala te Deo me soio tela vagarila ale oilo te Kraist.

⁶ Ala amite vikara vagaria mutou,tabarabaragu, via amuto ge ba malau taro egite tabarabara gato ale la mahuli giteu volu mela silahala me egite kama mahuli oilo tela veimulila ale amuto abitia omai tamiteu, ⁷ Amuto lou rovia via eia tartigi peho via amuto ge igo muli sele amite, la vuhula amite kama pou mata toto tela imala amite pou tomi le amutou. ⁸ Amite kama ali bulahu isa la ilali tela tahalo polo via amite kama lotoa, amite igolu la logo la haro la igolu ale tivura sele mela tikumula, via amite kama ge sibitala mae la tikumula soio tamuto isasa. ⁹ Amite igoa maele kama via amite kama tahoka la pulou ale uru, ouka amite igoa maele via age la vitovomulila somai tamutou, tio amuto ge igo muli sele amiteu.

¹⁰ La imala ale amite vikapopo le amutou, amite vikara vagaria mutou, "mae la tahalo ale kama masaga ge igolu eia umala ge alali." ¹¹ Amite loloa via isahari tamuto kavou bubu moli, egite kama tuhaka tavu la igolu, alamoli egite la valua la igo marapala. ¹² Ala egite ale maele amite mera vagari muto mela tututolala oilo tela Uru e Isus Kraist, via egite ge igolu makovu moli ge ali la ilali tegiteu lou.

¹³ Alamoli amuto, tabarabaragu, umala silaha la iligo la paga ale tartigi. ¹⁴ Mae la tahalo isa kama lolo la merera tamite ale amite kekesia oilo la buku, mata muli eia umala vikapopo tomi leia, la vuhula eia ge mahela. ¹⁵ Alamoli umala hililo eia mae la gima, amuto ge mera taro eia mae eia isa tabarabara gato.

¹⁶ Igoe la Uru la tia madila eia moli ge abia muto la tia madila tela imamala tomi me oilo tela gauru tomi. la Uru ge vikapopo le amuto tomi. ¹⁷ Eau, e Pol, kekesi aleie tela limagu sele, eia la irovilala tela buku ale eau kekesia. ¹⁸ La gilogo te la Uru gatou e Isus Kraist ge vikapopo le amutou tomi. Asele.

1 Timothy

Chapter 1

¹ Eau e Paul la bilalaha te krais isus loio tela viturila te God eia abirivu e tatou.E Isus krais eia abiagatou la matalovila. ² Sio taume e Timoti eme latugu sesele oilo tela tautaulailo, Lagilogo mela tia madidila te God,Etamale isus krais la uru tegatou.

³ Eiau masaga eme ge igo la igogolula aleie,la imamala ale eiau ge goio e Mesodonia eme ge pou omai e epeses lavuhula eme ge vikara vagari soio te giteu la valua isasa souka ge vimari egiteu la valalua la tautaulailo tela lotu ale isapolo. ⁴ Oio tai egite umalage lolo lavigilemulila te ururu,age viguvi la vaigototolola,akamage vasuli la igogolu la te God,oilo tela tautaulailo.

⁵ La vuhula la gabutatalala tela merera amaie, lavulovulo la ilisulisu age loio tela tia ale maroka la gabutatalala ale tartigi mela lailo ale sesele. ⁶ Lavalalua me hatavivile isahari piligiti la vulovulo ale tartigi, egite tilimuliti la merera ale kama tartigi. ⁷ Egite masaga ge guvi mai la tahalo la vimari la vituturila, ala moli egitelou kama abi matagaga la gabutatalala telarova egite veveia,oiotai larova egite masaga eme ge abia. ⁸ Eala moli etato rovia la vituturila eia tartigi mai isasa ge tilimuli tatahoa.

⁹ Etato rovi taia mae, la viturila akama tegiteu ale matata, ouka ategiteu ale putu la viturila, me egite kama tilimuli la vulovulo ale matata oilo tegite, lavulovulo le God kama oilo tegiteu, la viturila ategiteu ale bilibili,etaume rutu oio tamai ale ge bili latahalo ale isapolo. ¹⁰ Oiotai tegiteu la valalua me hatavivile ale igigo la vulovulo ale kama kokora, egite ale hatamale hipuli rivu, egiteu ale pakali polo la tahalo laigogolu tela tahalo isapolo,me egiteu ale vasigologolo etabaragiteu, me egite igo bara la vimari ale tartigi. ¹¹ Ale la merera te God eia abiagu la veivagarila ge igo la igogolu aleie.

¹² Eia toi tartigi soio te Isus Krais la uru tegatou, lavuhula eia abiagu la vagagari me eia turi eiau ge igo la igogolula tetala. ¹³ Pala eiau la tahalo la merabarabara soio te God,eiau vipou gerugeru la valalua, vikokue soio tegiteu tai. Ale igoe eiau abi la gilogo te God, lavuhula eiau masaga tavu la vulovulo la tautaulailo. ¹⁴ Lagilogo tela uru gatou eia hilovi le iau la vulovulola tautaulailo, via eiau ge masaga lavulovulo la mulou oilo te Krais.

¹⁵ La merera aleie atartigi pepeho age suli egiteu ale abia maie, e Isus gomai la maututula apeho oata la tovolautu me eia abirivu etatou loio te la vulovulo ale kama kokora,eiau la tahalo la iruru sesele muga me vikapopo la iruru tomi. ¹⁶ Oilo moli te alele eiau abi la gilogo me eiau la siloko la tahalo e Krais Isus turiagu la vulovulo la ilogogorila, e Krais Isus igoa mai la vikarala la tovolaila ge vahililoa gatou,mai la tahalo ge tautau la ilo te tala age abi la mahulila ale latapapasila ge ouka. ¹⁷ Igoe eme e suara ,la tapasimu ouka, la kaluvumu tai ouka, la valua la magasa kama hilo emei, eme e God ale urusesele lavagagari la isamu eia uru la kaluvumu ouka, eia sesele.

¹⁸ Eiau tau la merera ale oata taume Timoti, eme e latugu lavuhula la merera tabuliti oilo taume palati eme ge vikue isa la vikokuela ale tartigi pepeho. ¹⁹ Sautola la vulovulo la tautau lailo mela gabutatalala ale tartigi, mai eme ge poke taro la tautau la ilo tamutou akama ge kokora. ²⁰ Ale maie Himanius me alexandra, egiteu ale eiau sugutaroti ale Satan ge abila vimari la merera ale umala mera barabara.

Chapter 2

¹ Oilo vola, la silokola, eau tutu toleamula la vulovulo la tilahi, mela kilaka, tela valalua, la veitahola eme ge igoa tegite la valua tomi, ² Egiteu e King me egiteu ale oio la pulou la uru, ila etato ge pou mela tia madila mela pou makovula oilo te Deo mela pulou la uru tetala, ³ Aleie a tartigi sele me age te Deo ale vimahuli etatou tomi. ⁴ Eia masaga sele via egite la valalua tomi ge mahuli me egite ge guvi oio la mari tela selela ⁵ Me e Deo isa moli isa ouka tilou, me la tahalo isamoli pou kabili te Deo me la valalua. eia e Kraest Isus. ⁶ Eia sugutaro lou eia mae la sipsip tegato tomi, mela vigile mulila tela imala ale tartigi. ⁷ Ale la vuhula ale egite turi eau eau mae la tahalo la valolo oio tai mae la apostle, eau vagogala la merera la selela, eau kama tutu golgolo---eau mae la tahalo la vimari soio tegiteu e Gentael oilo la tautaulailo mela seselela ⁸ Ala, eau masaga via la valua tomi otalo la mautula ge kaka mela lima gite ale maroka ge vituria soata la tiabara la ge ouka mela visuku tavula, ⁹ Age maimoli tai egite hatvile egite ge tokoromo taho mela kairobola ale marasa, me ale kama ge igo vahate raga la valua, egite umala ge papai la ivu giteu me egite umala ge kisi la gagau ale sasima vikapopo mela kilai ale dia sele. ¹⁰ Ouka egite ge kai la kilai ale karamuli taho egiteu me amae ale veipala e uru oilo tela la paga tomi ale egite igo tia. ¹¹ Egite hatavile ge mari la pou makovula mela vaibisi giteu. ¹² Eau kama masaga egite hatavile ge igo la vimari oukage tovo lai la pulou la uru loata tegite la valua, egitege pou makovu moli. ¹³ E Deo puhi pala e Adam, goio e Eve. ¹⁴ La gima kama vasigolo pala e Adam, eia vasigolo e Eva goio eia guvi mae la tavile la iriru. ¹⁵ Oio vola, tela garu la taposa e guliki eia mahuli rivu lou, mae moli egira ge solo molia oilo la vulovulo la tautaulailo mela gilogo mela vimarokala oilo la gabutalala ale tali taho.

Chapter 3

¹ La merera aleie eia tikumu sele: mae la tahalo isa masagea via eia ge la mulugaluga, ale eia eia masaga tavu la igolu ale tartigi. ² Oilo vola la mulugaluga eia la vulovulola ge isa pilo. E rutula kama ge ilua. eia ge la tahalo ale tartigi, eia kamage la tahalo la igotolola. eia ge la tahalo ale la valua me hatavile ge togoa, eia ge la tahalo la varapula, eia ge la tahalo ale koramuli ge vimari egite la valua me hatavile la merera tela tahalo uru. ³ Eia umala ge la tahalo ale masaga pepeho la iliu, eia kamage la tahalo la vikuela, eiage la tahalo al pou makovu la, mela tia madila, eia kamage la tahalo la ilisu la vuliti.

⁴ Eia ge boumuli taho sele la luma te tala, me egite latatula ge roromuli eia me la tilogo. ⁵ Mae la tahalo kama rovi la baumuli laloa la luma tetala, me eia ge boumuli la luma la lotu te Deo mave?

⁶ Eia kama ge la tahalo ale vulo halaba, souka eia ge kale saea me eia ge boru soilo la ilo gorila mae la tahalo kama kora. ⁷ Eia ge tahoka tai la isa oio te la vulovulo ale tartigi soio tegite ale logala, ala eia kama ge boru soilo la igo hate masila ma la mai te la tahalo kama kora.

⁸ Amuto la mulugaluga, ge mai taiele, egite ge totogo amuto me egite ge roromulmuli amuto, amuto kama ge mera lalua. Egite kama ge liu usu la vaen uka ge hate tuhu. ⁹ Egite ge sautola la merera la tautaulailo ale sele tabuli palati vikapopo me la gabuta ale maroka. ¹⁰ Egite la valalua ge rovi matagaga mamuga egite, goio egite ge igo la igolu la vuhula egite maramara

¹¹ Oilo moli tela gauru alele,e ruturutu gite tai ge tahoka la tilogo, egite kamage la tavile la vasigola, egite tai kamage la tavile la iliu me egite ge tau sele la tia gite soio tela papaga tomi. ¹² Egite Dikon tai e rutu gite ge isasa moli, egite ge bau muli taho sele e latatu giteu me la ilo la luma tegiteu. ¹³ Egite ale igolu taho egite sautola ti la magiririla ale tartigi mela vagari oilo tela tautaulailo ale oilo te Krais Isus.

¹⁴ Male eau kekesi la papaga ale somai taume.eau gabutala viage gomai taume soio molie. ¹⁵ Alamoli mae eau kama ge gomai hari,eau kekesi via eme ge igo taho la igolu oilo te la luma te Deo, ale la luma la lotu te Deo ale mahulili, me la sole ale ge igo vagari la seselela.

¹⁶ La gabutala mite tomi isa moli via la mera kovula tela vulovulo le Deo eia uru sele : "Eia sibitala oio tela vovo, me la kalulu igo matagaga tia, egite Angelo hiloa, me egite valoka tileia oilo tela matula, egite tautaulalo vola otalo la mautu la magasa. eia goio beurivu loua soata oilo la marasala."

Chapter 4

¹ Igoe la kalulu vei matagaga tia via oilo tela imala ale mumuli la valalua isahari ge piligi la tautaulalo tegite me egite ge tata la gavusa giteu soio tela kalulu la vasigologolola mela vimari tegite la hititu. ² Oilo la vasigologolola tegite Hipokrit, mela gabutala tegiteu eia ge kokovu.

³ Egite ge magiri robo la valua me hatavile umala ge taulai me egite veia gite umala ge ababi la la ilali ale e Deo vipoua via e tato ge abia mela vei tahola ale loio tegite ale tautaulalo me egite tai rovi la merera la selela. ⁴ La papaga tomi ale e Deo vipou egite a tartigi sele. la papaga tomi ale etato abia mela vei tahola eia kama koramuli ge mukupilea. ⁵ Eia marokati oilo tela merera te Deo mela kilaka.

⁶ Mae emege tau la papaga aleie mamuga tegite tabarabara gatou. eme ge la tahalo la igolu te Isus Krais ale tartigi sele. la vuhula eme kusi ti oilo la merera la tautaulailo mela vimari ale eme tilimulia tia. ⁷ Alamoli emege lake taro la vigilemulila tela magasa ale egite tavile ururu masagea. oilo vola, emege vitovo le eme oilo tela vulovulo la Uru. ⁸ La vitovola eia koramuli tai, alamoli la vulovulo la Uru eia koramuli tomi la papaga tomi. eia sautola la viturila tela mahulila aleie mela mahulaila ale ge gomai.

⁹ La merera aleie eia la merera la selela me a tikumu eme ge abi tomia. ¹⁰ Ale la vuhula ale amite tuhaka me amite igolu vagari sele. amite pou mata oilo te Deo ale mahulihuli, eia la tahalo la vimahuli tela valalua tomi, ale uru sele tegite la valalua ale tautaulailo.

¹¹ Veipalaea vimarila la papaga aleie, ¹² Isa umala ge muku pilepile eme via eme solo maure laba, oio vola, ale tegiteu ale tautaulailo, emege mae la vitovo mulila oilo la merera, la vulovulomu, la gilogo, la tautaulailo, mela marokala. ¹³ Karamae eau ge gomai, lobagele tavu la giligi, la tututolala, mela vimari.

¹⁴ Umala piligi taro la vabila ale oilo taume le, ale abitiamu oilo la merera la vei lahagala, ale egite la mulugaluga tauti la lima gite loata taume, ¹⁵ Baumuli egite la papaga alele, emege oilo vola, ila la kulusi taume ge sesele soio tegite la valalua. ¹⁶ Eme ge baumuli taho la ilolo soio taume mela vimari. emege solo la papaga aleie. eme ge igo molia goio, eme ge vimahuli emei vikapopo me egite ale lobagele tavu emei.

Chapter 5

¹ Umala tagutavu la tahalo ale uruti. oilo vola, vei muliala mae eia e tama. tututolea gite maure labalaba mae egite taume tabarabara, ² Egite tavile ururu mae e tatila mutou, me egiteb la sobe mae e hatavilevilemu, oilo tegite tomi la marokala.

³ Togo egite baharuharu, egite ale baharu sesele. ⁴ Alamolui mae e baharu tahoka e latatula me tutubula, mamuga egitege vahilo la tilogo oilo la luma tegiteu, egitege abi rivuale tama gite me tila giteu, la vuhula e Deo ge sagege oio vola,

⁵ Ala moli mae la tavile ale baharu sele, age ale eia moli seke popou, eia tau la tiala tomi oilo te Deo la imala tomi eia igoigo la kilaka tela logo mela haro. ⁶ A maemoli la tavile ale mahuli oilo la sagela tela vovo eia peho ti la imala eia solio mahulihuli.

⁷ Abi tahoa gite la vei mulila aleie, ila egite ge maramara sele. ⁸ Alamoli mae isa kamage raragia gite la karara tetala, ale uru sele tegite ale oilo la luma tetala, ale eia tahi taro sele la vulovulo la tautaulailo me ale eia kamakora sele tavua gite ale kama tautaulailo.

⁹ Sugu taro la tavile le ge kekesi la isala mae eia e baharu eia oukati tavile halaba lou lotalo te la leavala savulu uolo, la tavile ale e haruala ge isasa moli. ¹⁰ La tavile alele la valalua ge rovi taho eia tela vulovulola ale tartigi.age mae eia sele baumuli e latatula, ouka mae eia baumuli egite la moimosi, oitai mae eia vuhi vei la ilo puli gite la valua te Deo ale maroka viuviu. ale tai mae eia ge koli egite ale gagabu la iligiligi, ouka eia ge tau sele la tiala oio tela igogolu tomi ale tartigi.

¹¹ Alamoli soio tamutou e baharu ale tavile halaba, umala kekesi la isa gite oilo la buku, egite souka ge hari muli la masaga la vovo ale mukupile e Krais, egite masaga ge taulai lou. ¹² Oilo tela gauru alele egite tau egite soio la iriru la vuhula egite taugale ti la masagala tegite ale tela mulugala. ¹³ Tela imala tai alele, egite ge silaha me egitege polo galili la lumaluma tomi. egite kama ge silaha moli, egite mera momolo me egite kamage pou bulahu, me egitege vevei la papaga ale egite kama koramuli ge veia.

¹⁴ Ala eau masaga via egite hatavile sobe matuaha ti ge taulai. ila egite ge baumuli egite tomi ale oilo la luma tegiteu, tio egite kama ge abiala gima la ba via eiage ge tutugolo etatou. ¹⁵ Isahari tegite polo gale ti lotigu te Satan. ¹⁶ Mae la tavile ale tautaulailo isa tahoka isahari e baharu, tartigi eia ge suli egiteu, la vuhula la lotu kamage abi mavevea,ila age suli egiteu ale baharu sesele.

¹⁷ Egite la mulugaluga ale pou la pulou la uru etatou ge togo pepeho sele egiteu, ale uru sele egiteu ale igolu oilo la merera mela vimarila. ¹⁸ La vuhula la buktabu vei mae, "eme umala kisi robrobo la hare la kau tela imala eia igogolu oilo la mahuma vit" mae "moli la tahalo la igolula tai eia tartigi eia ge abi la mapa tela igolu tetala."

¹⁹ Umala hare tavu egite la mulugaluga mae moli amutoge taho lua ouka taho tolu ge vei la selela. ²⁰ Eme ge veiala la tahalo la iriru la iruru tetala la vuhula egite ale isahari tai ge taga.

²¹ Eau gabutala selea me eau mera vagariamu, tela mata le Deo me Krais me la Angelo tela hilovila, amuto ge sautola vagari la viturila mela tiamuto umalage ilalua, me amuto umala ge taho tavu issa. ²² Umala igo harari ge tau limamu loata te isasa. umala tatau me soilo la iruru tela tahalo isasa. eme ge magiri maramara sele.

²³ Eme umala ti liliu la lalu. oilo vola, eme ge abi moli bakisi la Vaen age tela tiamu mela ilea ale abi bautu mei. ²⁴ La iruru tegite la valua isahari emege rovi matagaga molia, me egite ge goilo tela ilapu matatala. oio tai la iriru ale isahari ge tili milia mulmuli. ²⁵ Amae moli tai, la igolu ale tartigi tai isahari a matagaga moli emege rovia, mae ale tai isahari kama koramuli ge tabuli kokovu.

Chapter 6

¹ Eguiteu la tahalo ale igogolu tartigi egi te ge togo la uru giteu ale babaha egiteu tela igogolu, Egite ge igoa maele la vuhula la isale Deo mela vimarila tetala egite la valua kage mera bara ovola. ² Egiteu la tahalo la igolu ale la uru giteu eia la tahalo la lotu egite umala ge vareagagila la vuhula egite vitaume tabara, ouka, egte ge igolu taho moli. La vuhula la uru giteu eia la tahalo la lotu mela gilogo. Emege vimari egiteu vei palaea la papaga aleie.

³ Mae la tahalo isa via ge vimari la valua me hatavile la merera ale sele ala moli la merera tetala isapolo loio tela merera te la uru gatou e Isus krais mela vimarila te Deo, ⁴ Ale eia pakasa moli la mari tetala eia la golu bulahu moli, ale eia masaga molia viage vulo papahi moli la merera tomi ale tabuli ti palati me eia ge igo marapa la valua me hatavile, egite ge vaigo ge vipou bara kabili tegiteu, ⁵ la vulovulo la vipou bara kabili tela valua me hatavivile a loio tegite la valua ale l a gabutala giteu kama tartigi. Egite polo pepe la merera la seselela me egite gabutala veia lavulovulo la tilimuli la iri eia la gauru la ilabi la uati.

⁶ Lavulovulo la tilimuli la uru mela malopila mela seselela age visuli rivu lou eme, ⁷ Etato kama ababi isa la paga sotalo la mautu la magasa, ala etato kama ge abi tai isasa la paga loio vola. ⁸ Ala la ilali me la kairobola etato ge sagege molila.

⁹ Igoe egiteu ale masaga ge guvi mae la tahalo la vuliti age boru soilo la tovolaila, me soio tai la mai, egite ge boru soilo la gabutala ale kama kora mela vulovulo ale ka tartigi, me soilo tai la papaga ale vitilomu eme oilo tela marapala. ¹⁰ La vulovulo la masaga uati eia la vuhula papaga tomi ale kama kora. Egite la valua me hatavivile usu masaga la uati poketaroti la vulovulo la tautaulailo

¹¹ Alamoli eme, la tahalo te Deo, lake taro la papaga aleie. Emege tuaka tavu la magiri matatala, mela vulovulo le deo, mela tautaulailo, la ilisulisu, magiri vagarila, mela tia madidila. ¹² Eme ge vikue vagari oilo la tautaulailo ale tartigi. Sautola vagari la mahulila ale la kaluvula ouka ale eau tolati eme soio vola, me tela rova tomi ale eme veipala tia tela mata giteu la valua me hatavivile.

¹³ Eau abiamu egiteu la mera vagarila tela matane Deo, ale abia giteu la papaga tomi la mahulila me tela matale Krais Isus,eia moli igo la merera ale tartigi oio la matale Pontus Paelat. ¹⁴ Eme ge sautola vagari la merera vagarila me la marokala oio tai ale matata kara mae la guluvi la Uru gatou e Isus Krais.

¹⁵ E Deo ge tau matagaga la guluvi le Krais oio tela imamala tetala sesele e -Deo, ale vibalava ti eia meia moli e Suara, eia e King ale pou la pulou la uru me eia la Uru ale baumuli la papaga tomi. ¹⁶ Me eia moli la mahulila ale la tapasi la ouka me eia mou oilo la matagaga ale guvi, la tahalo isa kama hiloa ouka tabatiro tavua, e tato ge togo eia la vuhula vagari ale la kaluvula ge ouka. Amen.

¹⁷ Emege veia gite ale tahoka vuliti otalo la mautu la magasa egite umala ge osaosa me egite umala ge tautau la gabutala gite oio la vuliti tegiteu. Egite ge tau moli la gabutala gite oio te Deo. Eia moli ababia gatou la vuliti ale sesele etato ge momoge ovola. ¹⁸ Eme ge veia giteu ge igo la vulovulo ale tartigi egite ge tahoka usu oilo la igolu ale tartigi, me egite ge masaga la valalua tomi me egite ge la tahalo la mutelela. ¹⁹ Oilo tela gauru alele egite ge tau kovua egiteu la vuhula la papaga ale ge gomai, la vuhula egite ge sautola la mahulila ale sele

²⁰ Eme e Timoti, baumuli la rova ale abitiamu. piligi taro la paua mela gabutala marapala tela paga ale kama sele la mari te la tahalo. ²¹ La valua isahari vaisale ti la papaga aleie oilo vola egite galo ti oilo la tautaulailo. La gilogo ge vikapopo le emei.

2 Timothy

Chapter 1

¹ E Paul, la aposel te kraist Isus oilo tela masagala te Deo, me oilo tela vei selela tela mahulila ale oilo te kraist Isus, ² Agoio te Timoti, giliki ale eau masaga selea, la gilogo, la ilogorila, mela tia madila loio te Deo tama me Kraist Isus la uru gatou.

³ Eau toi tartigi soio te Deo, ale eau la tahalo la igolula tetala loio te tatama gu ale araura, vikapopo mela gabutalala ale maroka, la imala tomi e iau gabutala eme oilo la kilaka tegaku. ⁴ Eau gabutala muli lou la masali mu ale pagele, eau masaga sele ge hilo emei, la vuhula eau ge volu mela sagela. ⁵ Eau gabutala lou la tautaulailo taume ale vagari a mou muga oio te tubumu e Lois me tilamu e Eunice, eau gabua mae a mahuli tai oilo taume.

⁶ Ale la vuhula ale eau tututolea mu ge isu karere la vabila te Deo ale oilo ti taume le loio tela imala eau tau la lima gi loata taumele. ⁷ E Deo kama abia gatou la kalulu la tilaga,a abia gatou la vagari mela gilogo la magirigiri la tela merera.

⁸ Ala umala mahelahela la veipala la merera te la Uru, ouka tegaku,e Paul, la tahalo ale pou la totorobo ile e Kraist, oio tai, eau abi la iligiligi la merera te Uru vikapopo mela vagarigari le Deo. ⁹ E Deo moli vimahuli etatou me eia tola etato mela tilola ale maroka. Eia igoa maele, kama tela igolu tegatou, eia igoa tela gabutala tetala mela gilogo. me eia abia gatou la papaga aleie oilo te Kraist Isus mamuga tela imala soko. ¹⁰ Alamoli igoe la mahulila te Deo guvi matagaga tela guluvi la tahalo la vimahulia e Kraist Isus. e Kraist moli vitapasi la pileho me eia abi la mahulila ale tapasila ouka oilo la merera. ¹¹ Alamoli aleie, la hilovila omai taku via eau ge la tahalo la valolola,me la Aposel,me la tahalo la vimari.

¹² Ale vuhula ale eau abi la iligiligi tela papaga aleie. alamoli eau kama mahela, teale eau rovi eia ere eau tautaulailo tetala. eau gabua mae eia koramuli ge sautola la rova eau abitiala kara tela logo alele. ¹³ Eme ge sautola la vimari la vitovomulila ale eme lolo tia omai taku, vikapopo mela tautaulailo mela gilogo ale oilo te Kraist Isus. ¹⁴ La paga ale tartigi e Deo abitiamu,baumulia oilo tela kalulu maroka, eia mou oilo tegatou.

¹⁵ Eme rovi tai aleie,mae egite tomi ale mou oio e Esia poke taro eau. oilo tela tete la valua alele e Pigelus me Hemogenes. ¹⁶ La Uru ge abia giteu la ilo la luma te Onesiporus la gilogo tetala, eia moli vivolu eau me eia kama mahela muli eau la imala eau pou tela totorobo. ¹⁷ Oio tai,la imala eia oilo e Rom,eia pamuli suku sele eau, eia goio poga eau. ¹⁸ Tartigi la Uru ge abiala ba eia poga la gilogo oio tetala tela logo alele. tela gauru tomi ale eia koli eau oilo e Epeses, eme rovi taho selea.

Chapter 2

¹ Oio vola, latugu, eme ge vagari oilo tela gilogo ale oilo te Kraist Isus. ² La papaga tomi ale eme lolo tia omai taku kabili tela mata la valalua tomi, abia gite la valua ale la tautaulailo tegite vagari ti me egite koramuli ge vimari lou egite ale isahari tai

³ Eme ge gabu la iligiligi vikapopo le eau mae la tahalo la vaubi ale tartigi te Kraist Isus. ⁴ La tahalo la vaubi kama koramuli ge igolu mae la mahulila tetala bulu, la vuhula eia ge igo sagege e opisa ale loata tetala. ⁵ Oio tai,mae la tahalo isa hari tela vaipepela,eia kama ge abi la Kraon mae moli eia ge hari ge tilimuli tomi la viturila tela hirari

⁶ A tartigi la tahalo la mahuma ale igolu vagari ge abi pala la ilali la mahuma tetala, ⁷ Gabutala muli la rova eau veveia, la Uru ge abia mu la irovi oilo tela papaga tomi.

⁸ Gabutala e Isus kraist, eia la hilli le Devit, eia moli male hiliti rivu loio la pileho. ale a loio tela merera te uru.

⁹ Te ale eau gabu la iligi abia goio tela ba ale egite kisitola le eau la seli mae la tahalo la pakalila. alamoli la merera te Deo egite kama kisitolea. ¹⁰ oilo vola la papaga tomi ale eau tuhaka tavua age tegiteu la hilovila ,la vuhula egiteu ale abi la mahulila ale oilo te kraist Isus,vikapopo mela marasala ale la tapasi la ge ouka.

¹¹ Aleie a la merera ale eme ge tautaulailo ovola, "mae etato peho tomi ti le eia, me etato tai ge mahuli tomi le eia, ¹² Mae etato ge tuhaka, me etato ge pou la pulou la uru vikapopo me le eia. mae etato ge tahitaro eia, me eia tai ge tahitaro etatou. ¹³ Mae etato kama tautaulailo tetala, alamoli eia soloio tautaulailo tegatou, eia kama koramuli ge tahitaro rivu lou eia."

¹⁴ Bibi eme ge vigabutala le egiteu la papaga aleie. mera taro egiteu oio tela matale Deo mae egite umala ge vaigo mulmuli la merera; a kama tartigi, age igo bara egiteu ale loloa. ¹⁵ Eme ge vagari sele ge abi eme soio te Deo mae la tahalo ale eia masagea selea, la tahalo la igolu ale kama koramuli ge mahela, me eia ge vimari matata sele la merera la selela.

¹⁶ Ba malau taro la vigiala ale kama kora, ale ge abi malau me loio tela Uru. ¹⁷ La merera tegite ge sili mae la kakali. kabili tegiteu e Himenaeus me Piletus, ¹⁸ Egite ba malau taro ti la merera la selela. egite veia la hiliti rivu la tela pileho sibitala ti pala, me egite igo bara la tautaulailo tegite usu peho.

¹⁹ Isa ouka tilou, la vagari la vuhu le Deo magiri tora. la ilago oio vola: "la Uru rovi ere miteu ge tetala " me "egite tomi ale tola le egiteu la isala Uru egite ge lake taro la vulovulo ale kama kora." ²⁰ Oilo tela luma la vuliti kama la tahogo la gol mela Silva moli. la tahogo la obu mela kuvo tai, isahari egite togo sele egiteu tela igolu, isahari kama tartigi. ²¹ Mae isasa ge vimaroka egite loio te ale kama kora,me eia ge la tahogo ale la tilogo ge oio vola. la Uru hilovitia me a taupoloa, age tela igolu tela Uru.me a raragi ti tela igolu ale tartigi peho.

²² Eme ge lake taro la masaga la vovo tela maure halaba la. eme ge tuhaka tavu la vulovulo ale matata, la tautaulailo, la gilogo, me la tia madila vikapopo me egiteu ale tatola soata te uru mela hate ale maroka, ²³ Eme ge mukupile la matatola mela gabutala pahila. eme rovia mae egite ge pigo la vaigo tolola.

²⁴ La tahalo la igolu te la Uru eia kama ge la tahalo la igo tolo la. eia ge la tahalo ale tartigi soio tela valalua tomi, eia ge la tahalo la vimari gite la valua, mela tahalo la hatetola la. ²⁵ Eia ge la tahalo la vagotalo le eia me eia ge vimari tai egite ale magiri roborobo eia. e Deo ge vuvulo la tia giteu la imala egite ge rovi la merera la seselela. ²⁶ La vulovulo giteu ge tartigi lou me egite ge lake taro la mai te Satan, mulmuli teale egite pou la kilisi oilo la masagala tetala.

Chapter 3

¹ Alamoli eme ge rovi matagaga aleie: te la tapasi la logologo la imala la tikumula ge guvi. ² La valua me hatavile ge masaga rivu lou egiteu, la masaga la uati, la kalisaela, paraosaosala, mera barala, vareagila soio te tama me tila giteu, la pulou tigila ge ouka, me ale kama maroka. ³ La gilabulabu tela vovo ge ouka, la ilapu matata la iriru ge ouka, la vasigologolola, la hatetolala ge ouka, igo hatemasila, la masaga la paga ale tartigi ge ouka, ⁴ Egitege la valuala tahi tarola, varu vagarila, gabutala pahila, la masaga la vovo, egite kamage masagae Deo.

⁵ La tataro le Deo ge oio tegite, alamoli egite ge tahi taro la vagarigarila. lake taro loio tegite la valua ale maele. ⁶ Isahari tegite la valua ale tiroro soilo la luma me egite ge kisitola egiteu e hatavile ale kama mari. ale egite hatavile ale volu mela vulovulo ale kamakora mela masaga la vovo vitatuga egiteu. ⁷ Egite la tavile ale masaga ge vimari la imala tomi, alamoli egite kama koramuli ge guvi oio la mari tela merera la selela.

⁸ Oilo la gauru moli alele e Janes me Jambres ule papahi la merera te Moses, me egiteu la valua la vimari la vasigologolola magiri tomi la merera la sesela. egite la valua ale la gabutala giteu marapa, me oio la mata mulila oilo la tautaulailo amite rovia mae egite la valua la vasigolo golola. ⁹ Alamoli egite kama ge tuga malau, la paua la tegiteu ge taupala lou egiteu, age maemoli e Janes me Jambres.

¹⁰ Alamoli emei, eme tilimuliti la vimari tegaku, la vulovulogu, la gabutala taku, la tautaulailo, la magirigirila oilo la tikumula, la gilogo, mela hate tolala, ¹¹ La magiri robola, la iligiligi, me la papaga tomi ale sibitala tegaku oilo e Antoik, ale oio Ikonium, me ale oio e Listra, eau magiri vagari oilo la tikumula,oilo tela tikumula tomi alele, la Uru utululu eau. ¹² Egite tomi ale masaga ge mahuli oilo la vulovulo le Kraist Isus egite ge magiri robo egiteu, ¹³ La valua ale kama kora me egiteu ale vitatuga la isa polo ge kama kora sele, egite ge vitilo usu la valua me egite tamai ge marapa.

¹⁴ Alamoli ale taume, magiri tora oilo la papaga ale eme vimari ti oio vola me ale la tautaulailo taume vagariti oio vola. Eme tai rovi la ba ale mave eme abila vimari oio vola. ¹⁵ Eme rovia la imala eme solo bisikeri moli eme rovi la kilekesi ale la lotu ilovia. la paga aleie koramuli ge abiamu la mari tela mahulila oilo la tautaulailo oilo te Kraist Isus.

¹⁶ La merera tomi eia la gabutala te Deo. age viguvi tomi la paga ale tartigi tela tautaulailo, age tau pala la paga tomi, me a tartigi tela ilapu matatala, age vimari me la vulovulo ale matata, ¹⁷ Age maele la vuhula la tahalo tela Deo ge tahoka la mari tela papaga, me eia koramuli sele la igolu tomi ale tartigi.

Chapter 4

¹ La viturila aleie a tikumu sele eau abiamu tela matale Deo me Kraist Isus, eia moli ge matamuli egite ale mahulili me egiteu ale pehoti, la vuhula eia ge guvi palala mela mautula sagela tetala: ² Emege valolo la merera, emge raragi tela imala tomi ale tartigi me ale ouka, mera robo egiteu, tagua la matagiteu, karasuku egiteu, mela tiamadila mela vimari ale tartigi.

³ La imala isa ge gomai la valua me hatavile katige abi la vimari la vuhula papaga toimi, oukati, egitege tau olua giteu la valua ale ge igola vimari tela masaga giteu, egiteu ale ge vei la papaga ale la gavusa giteu ge makasili tavu la ilolola. ⁴ Egite ge taugale la ilolo tegiteu loio la seselela, me egite ge lagu tavu la vigile mulila tegite ururu. ⁵ Alamoli emei, eme vagari umala maveve la gabutalamu ge oio la papaga tomi.la tikumula ge gomai eme vagari, igo la igolu la ilabi rivu giteu la valalua; vikaluvu la igolu taume.

⁶ La vuhula eau tigitaro tomiti la mahuligu.La logo la tuluga taku omaiti. ⁷ Eau tuhaka sele oilo la hirari aleie'. eau vikaluvu ti la hirari taku, me eau magiri vagari oilo la tautaulailo. ⁸ La Kraon la magiri matatala tegaku oio poutali eau, ale la uru, ale maroka mata muli tia, eia ge abiagu tela logo alele, ale kama taku moli, age tegiteu tai ale masaga tavu la sibitala la tetala.

⁹ Eme ge vagari ge gomai harari taku. ¹⁰ E Demas hele taro ti eau. eia hilo tavu la papaga la mautula aleie me eia tugati soio e Tesalonika. e kresen tuga taiti oioti e Galatia, e Taitus goio e Dalmatia.

¹¹ E Luk moliti omai takue. puli e Mak amula tomi gomai la vuhula eia susuli eau oilo la igolu. ¹² E Taikikus eau baha tia soio e Epeses. ¹³ La kairobo ale eau taua oio e Troas a oiote Kapus, ababia mae eme ge gomai, la buku tai, umala gabutaro la kulkuli la Basi ale etato kesi tatola la papaga la igolu oio volao.

¹⁴ E Alexenda la isa kokovula eia visibitala la vulovulo ale kama kora somai taku. la Uru ge loto eia tela vulovulola ale eia igoa. ¹⁵ Eme ge baumuli sele eme loio tetala, la vuhula eia magiri roborobo la merera tegatou. ¹⁶ Tela siloko la tikumula taku, isa kama magiri la baligu, oio vola, egite tomi hele taro eau, alamoli ale kamage la tikumula soio tegiteu.

¹⁷ Alamoli la Uru magiri la baligu me eia abiagu la vagari la vuhula, oilo taku moli, eau ge valolo tomi la merera, egiteu e Gentael tomi ge loloa. la uru utululu eau loio la hare le Laion, ¹⁸ Me la Uru lou ge utululu eau loio la papaga tomi ale kama kora me eia ge vimahuli eau tela mautu la sagegela tetala. la vimarasala ge tetala la tapasila ge ouka. Amen.

¹⁹ Segege robo e Prisila, e Akuila, me egite tomi ale oilo la luma te Onesiporus. ²⁰ E Erastus pou rivu oio e korint, e Tripomus e moura lea eau hele taroa oio e Miletus. ²¹ Eme ge vagari ila eme ge gomai tela imala hipu. e Eubulus sagege le emei, e Pundens, e Linus, e Klaodia, me egite tomi tabarabara mu. ²² La Uru ge vikapopo mela kalulumu. mela gilogo ge vikapopo le emei.

Titus

Chapter 1

¹ E Pol, la tahalo la igolu te Deo me eia la Aposel te Isus Kraist tela tautaulailo tegiteu la valua la hilovila te Deo mela mari tela seselela ale masaga tavu la mahulila te Deo, ² vikapopo mela masagala tela mahulila ale la tapasila ouka ale e Deo, eia kama koramuli ge vasigolo, eia promis pala sele ti tela imala tela silokoloko, ³ La imala sibitala sele eia tau pala la merera tetala oilo tela valolola vikapopo me la igolula ale e Deo la vimahulila mera vagari tiagu ge igoa.

⁴ Ale goio te Taitus, E latu ale sele oilo la tautaulailo ale isa moli. la gilogo mela tia madila loio te Deo e tamale Kraist Isus la tahalo vimahulila tegatou. ⁵ Ale la vhula ale eau hele taro amutou oilo e Krit, via eme ge tau tigi tomi la papaga ale souka puru me emei ge igo la kilaka la vagarila oata tegiteu la mulugaluga la lotu oilo tomi la Siti mae ale eau vituri muli tiamu.

⁶ Egite la mulugaluga la lotu la mahulia ge maroka me age matata, e haruala la tavile ge isa moli, me e latatula ge oilo la tautaulailo e latatu ale egite kage ubi le egiteu la merera la mahulila ale kamka kora mela varumula. ⁷ Eia la paga ale tikumu sele oilo tela tahalo la mulugaluga, eia mae la tahalo ale baumuli la luma te Deo, la mahulila ge maroka, eia kage la tahalo la kalisaela, eia kamage la tahalo ale igotolo bubu, eia kage la tahalo la iliu la vaen, me eia kage la tahalo la hate tuhula.

⁸ Age mae, eia ge kope la mata luma tetala me eia ge vitame tabara soio tela papaga ale taritigi, eia ge la tahalo ale hilo matagaga harari la papaga, age matata, age maroka, mela hate tolala. ⁹ Me eia ge sautola vagari la merera la seselela ale vimari tila, la vuhula eia ge mera vagaria gite isapolo la merera ale tartigi me eia ge lapu matata egiteu ale magiri robo eia

¹⁰ La vuhula la valua la varumula usu sele oio le, egite ale la kalia la merera tegite ouka egite ale vasigologolo, ale uru sele egite ale vali la vovogiteu. ¹¹ A tartigi ge magiri robo egiteu. egite igo barabara la pulou la taulaila tela vimari ale la mahelala ge guvi ovola ale la rova egite kama koramuli ge vimari ovola

¹² E Propet tegite sele isa vei mae, "Egite Crete la valua la vasigogolola, La hitu la taua, la sihala, la ali peila." ¹³ La merera ale asele, oilo vola eme ge tautigi tomi egiteu, la vuhula la tautaulailo tagite ge tali taho, ¹⁴ umala roromuli la vigile mulila ouka la merera tegite ale poke taro ti la merera la seselela.

¹⁵ Me egite ale marokati, la papaga tomi eia marokati. alamoli egiteu ale marapati mela tautaulailo ouka, la paga isa kama maroka, la gabutala gite mela gilabulabu tegite a kamakora ti. ¹⁶ Egite promis via egite rovi e Deo, alamoli egite tahitaro eia oilo tela vulovulo giteu. Egite igo maraparapa, la iromulila ouka, me egite kama koramuli ge igo isa la igolula ale tartigi.

Chapter 2

¹ Alamoli emei, vigia tela paga ale koramuli sele vikapopo mela veimulila. ² Vimari egite la valua ale ururu la veimulila ale tartigi, la mari, la milatala ale tartigi, La tautaulailo ale ge tali taho, oilo la gilogo, me oilo tela tuhakala.

³ Eme ge vimari egite tavile ururu tai ge tahoka la tilogo oilo tela vulovulo giteu, me egite umala ge mera vasigologolo, ouka la vain umala uru oilo tegiteu, egite ge la tavile la vimari la vala la papaga ale tartigi, ⁴ Me ge vimari egite tavile la sobe mae egite ge masaga e hararua giteu me e latatu giteu, ⁵ Me eia ge la tavile la irovi, Maroka, me egite ge la tavile ale baumuli la luma, me la iromuli le harua giteu, la vuhula la merera te Deo umala ge kama kora.

⁶ Oilo tai tela gauru alele, eme ge vikara vagari soio tegite maure halabalaba ge igolu mela gabutala ale tartigi. ⁷ Me oilo tela gauru tomi eme ge vahililo emei mae la vitovo mulila tela igolu ale tartigi. Oilo tela vimari ale eme ge igoa, vahililo la magiri vagarila, la magiri tora la, ⁸ Me la merera ale sele ale loata tela mera vilela, La vuhula ere isa viage magiri robo emei eia ge mahela la vuhula eia kama tahoka isa la paga ge veia somai tegatou.

⁹ Vimari egite la tahalo la kiloli ge roromuli egiteu la mulugaluga tegiteu oilo tela papaga tomi, ge igo sagege egiteu kama ge mera galolo soio tegiteu. ¹⁰ Egite umala ge pakalikali oio tegiteu, ouka egite ge vahililo pala tomi la tautaulailo ale tartigi, La vuhula oio tela gauru tomi egite ge abiala vimari te Deo la tahalo la kiloli la makodo.

¹¹ La gilogo te Deo guvi pala ti tela mahulila tegite la valua tomi. ¹² La gilogo vimari etatou ge poke taro la vulovulo ale kama loio te Deo mela gilabulabu tela mautula magasa ale vagari sele, me egite mahuli oilo tela vulovulo la hate tolala, ale matata, me la mahuli le Deo oilo tela imala aleie, ¹³ Oio la imala ale etatou mata solagu tela vibalavala ale etatou masaga ge abia, la guluvi la marasala te Deo tegato ale uru sele me la tahalo la vimahulila e Isus Kraist.

¹⁴ E Isus sugutaro eia somai tegatou viage loto rivu etatou loio tela ba ale la Lo isa kama ovola ge igo etatou ge maroka via etato ge tetala mae la valua ale isapolo sele ale raragi ge igo la igolu tomi ale tartigi.

¹⁵ Eme ge vikara oio tela papaga aleie, vikara vagaria gite la valalua ge vigolu egiteu, tau matata tomi la papaga vikapopo mela vagarila. Isa umala ge varumurumu soio taume.

Chapter 3

¹ Tututolea gite ge vagotalo egite soio tegiteu e Suara me egite la mulugaluga, eme ge roromuli egiteu, me ge raragi ge igo tomi la igolula ale tartigi, ² umala vahugu tavula la merera ale kama kora, umala vikokue, me ge pu taho, vaihililoa gite la vulovulo la vagotalola soio tegite la valua tomi.

³ La imala ale etato ge vahu taroa me etato ge varumu. me etato ge tuga gale tiele me etato oilo ti la kilisi tela vulovulo mela masagala ale kama kora. E tato mahuli oilo la mahulila ale kamakora mela tia barala. E tatou pala igototolo me etato kama masaga e tabara gatou.

⁴ Alamoli la imala la gilogo te Deo mela utulula gomai mela masagala tela valalua tomi sibitala, ⁵ eia kama la igolula tela magiri matatala ale etato igoa, ouka ale la tia gorila tetala eia vimahuli etatoue, loio tela vuhiveila tela pigo halabala me la vimarokala loio tela kalulu maroka.

⁶ Ale e Deo tigitaroa tia oata tegatou loio tela Mahulila oilo te Isus Kraist, ⁷ La vuhula eia utululu e tatou tela gilogo tetala, via e tato ge sibitala mae la hilila me etato tahoka la tautaulailo oio tela mahulila ale la tapasila ge ouka

⁸ La merea aleie eia eme ge tau la tiamu oio vola, eau masaga via amuto ge tuhaka tavu la papaga aleie, ila egite ale tautaulailo oio te Deo egite ge igolu tela igolula ale tartigi. La papaga aleie a tartigi me a koramuli ge visuli la valua tomi.

⁹ Alamoli eme ge lake taro la pigi malikila ale paua mela vigile mulila tela maratatila mela vipou barala oilo tela Lo. Egite la papaga aleie kama ge viguvi isa la paga ale tartigi mela tikumula ouka. ¹⁰ Kimoso taro egite la valua ale viguvila vileluala kabili tamutou, mulmuli tela mera tagala ge vakalua, ¹¹ eme ge rovia mae egite la valua ale maele polo taro ti la gauru ale tartigi me egite igoti la iriru ale igo kama kora egite lou.

¹² La imala eau ge baha e Atemas ouka e Taikekus somai taume, Igo harari gomai taku omae e Nikopolis, la ba ale eau gabutala ti viage pou ovola tela imala hipu. ¹³ Igo tomi la rova eme koramuli ge igoa ge baha egite somai la gauru e Jenas eia la tahalo la Lo me Apolos, la vuhula egite kama ge boto isa la paga.

¹⁴ Egite la valaua tegato ge mari ale ge tau egite, lou soilo la igolu ale tartigi ale abitia giteu tela rova egite savelea, me oio tai vola egite kamage via kage tau la vavua giteu.

¹⁵ Me egiteu ale vikapopo mele eau sage robo amutou. Sage robo egite ale masaga etatou oilo la tautaulailo. La Gilologo ge vitomi le amuto tomi.

Philemon

Chapter 1

¹ E Paul, oilo la totorobola te Kraist Isus, me tabarabarala e Timoti, soio taume e Pilimon, e tabarabara miteu ale amite vigolu vikapopo, ² E Apia e lohatavile miteu, soio tai taume e Akipus etabara miteu tela vaubila, me soio tela lotu te Kraist ale vikapopo oilo la luma taume. ³ La gilogo ge taume mela tia madila te Deo e tama gato me la Uru e Isus kraist.

⁴ Bibi eau vei tataho e Deo taku la imamala eau gabutala eme oilo kilaka taku tomi, ⁵ La vuhula eau loloti la tautaulailo ale eme tahokea iolo tela uru e Isus mela ilisulisu ale eme tahokea soio tegite la valua tetala ale maroka. ⁶ La kilaka taku via la vitabarila tela tautaulailo taume age vagari, ila eme ge rovi matagaga tomi la papaga ale tartigi ale amite tahokea iolo te Kraist. ⁷ Eau tahoka la sagegela mela vagari la vuhula tela gilogo taume, la vuhula la hate gite la valua te Deo ale maroka eme vivagarigari egiteu tabaragu.

⁸ Oilo vola, eau tahoka la vagari oilo te Kraist ge bahataro eme ge igo la rova eme koramuli ge igoa, ⁹ Soloio la vuhula la gilogo, eau kaka lou emei- eau, e Paul, eau uru ti, igoie eau pou la kilisi te Kraist Isus.

¹⁰ Eau ga tahi lalai me te latugu e Onesimus, eau baumuli eia mae e latugu tela imala eau pou tela kilisi. ¹¹ La imala isa eia mae la tahalo bulahu moli soio taume, alamoli ale igoe eia ge vaisuli sele soio taume me taku tai, ¹² Eau bahataro rivu ti eia soio taume le, eia la hategu sele, ¹³ .Eau gabutala viage sautola eia omai taku me eia ge igoluagu me eia ge taume la imala ale eau ge oilo la kilisi tela merera te uru moli.

¹⁴ Alamoli eau kama masaga ge igo bulahu moli isa la paga lotigu la pokemu. eau kama masaga la igolu taume ale tartigi ge loio tela gilabulabu ouka age loilo sele la hatemu. ¹⁵ A sele eia ba malau taro emei la imala isasa, tio ale eme ge abi rivu lou eia a kati ge beuriv loua. ¹⁶ Eia katige la tahalo la igolu bulahu moli, eia ge isapolo loio tela tahalo la igolu, eia ge e tabaramu la hatemu, la masagala uru sele oio tetala, ale lomai taku, soio taume tai, oio tela vovo me oilo tela uru tai

¹⁷ Mae moli eme abi eau mae e tala isasa moli, eme ge abi eia mae tai eau. ¹⁸ Mae eia tahoka la tikumula soio taume ouka eia makodo isa la paga oio taume, tau la papaga tomi oata taku. ¹⁹ Eau, e Paul, kekesila la limagu lou. eau lou ge koli rivua- umala via eme makodo eau eme rivu lou! ²⁰ Asele, tabaragu, eme ge igoa gu isa la paga oilo tela Uru; vahalaba la hategu oilo te Kraist.

²¹ Eau abi la vagari tela iromulila taume,eau kekesi somai taume. eau rovia eme ge igolu loata teale eau tahi me ovola. ²² Tela imala alele, raragi isa la kapi utu la vikapopola taku, eau matamulia via oilo la kilaka taume egite ge abi rivu eau somai taume.

²³ E Epapras, amila pou la kilisi oilo te Kraist Isus, sagege robo emei, ²⁴ E Mak tai igoa maele, e Aritakus, e Demas me Luk, amite vigolu vikapopo.

²⁵ La gilogo tela Uru gatou e Isus Kraist ge vikapopo mela kalulumu. Amen.

Hebrews

Chapter 1

¹ Ale pala e Deo meramera soio te tutubu gatou loio tegiteu la Propet tela imala usu me oio tela gauru usu. ² Alamoli oilo tela tapapasi la logologo, eia meramera somai tegatou loio te latula, e Deo turi eia ge sautola la papaga tomi. Me tetala moli e Deo igolu la mautula magasa tomi. ³ Eia la aga la marasala te Deo, me la taro le Deo sele. eia sautola vikapopo la papaga tomi oilo tela merera tela vagargarila. mulmuli teale eia igo maroka tela iriru tomi, me eia pou ti oio tela limala suara Uru e gata ale oata sele.

⁴ Eia guvi mae la uru ale oata sele soio tegite la Angelo me la isa ale eia abia eia tikumu me oatasele tavua la isaisa tomi. ⁵ Me soio tegite la Angelo ale mave e Deo ge vei loua," Eme e Latugu sele, igoe eau e tamamu sele"? ouka soio tegi la Angelo ale mave sele e deo ge vei loua," Eau ge e Tama soio tetala, me eia ge mae e Latu somai taku"?

⁶ Alamoli oio lou vola , La imala e Deo abi e laposolagu tetala soilo tela mautu la magasa, eia vei mae," Egite la Angelo te Deo tomi ge lotu tavu moli eia." ⁷ Me tegiteu la Angelo eia vei mae, "Eia moli male igo egiteu la agelo mae la kalulu, me egiteu la tahalo lakiloli tetala mae la kalamea la havi,"

⁸ Alamoli soio te latula eia vei mae," La pulou la Uru taume, E Deo, eiage tabuli la kaluvula ge ouka. La To tela mautu taume eia la To ale tikumu marasa eia oata sele. ⁹ Eme masaga tavu ti la magiri matatala ala eme mukupileti la ba ale la LO ouka. Oilo vola e Deo, e Deo taume, eia abiri ti le emei la ueli la sagegela loata tavua giteu e vikilipi taume."

¹⁰ "Oilo tela silokoloko la vipoupou,Uru, Eme tau la vuhula magasa tomi, La mori mela ilo lalage eia la muloi limamu. ¹¹ Egite tomi ge kokovu lou, Alamoli eme kama ge kaluvu.Egite ge tamere mae la bautu la kulkuli. ¹² Eme ge pilua mae la kairobo ale malau te ale logala, me egite ge vulo mae la bautula kulkuli. Alamoli eme solio visauru. me la leavala taume la tapasila ouka."

¹³ Alamoli soio tegite la Angelo ale mave e Deo vei mae tela logo isasa, "eme ge pou tela limagu e gata kara mae eau ge igo egiteu la gima taume mae la muli la tilau sae la ilo pulimu"? ¹⁴ Ila kam egite la kalulu la Angelo male abi la igolula, me egite tai la bilaha ale ge baumuli egite abi ti mahulila?

Chapter 2

¹ Oilo vola etato ge abi malau la ilolo soio tela rova etato lolo tia, La vuhula etato umala ge pati malau loio vola.

² Mae la merera ale egite la Angelo veitia etato ge hilo selea mae eia sele, me egite tomi la iriru mela varumula ge abi la iligiligi ovola, ³ Me etato ge hele mave mae etato ge mata taro la mahulila ale uru sele? La mahulila ale mamugati la Uru vei palaea me eia igo vagaria somai tegato loio tegite ale lolo palaea. ⁴ Me oio lou la imala alele e Deo meramera oio vola loio tela irovilala.la pagala la karutula, mela igolu ale vagari sele isahari, me tela vitabarila mela vabila tela kalulu maroka loio tela masagala tetala.

⁵ AKama oio tegiteu la Angelo e Deo tau la matula ale loio ge gomai lotalo tegiteu, me tala rova etato veveia. ⁶ Mae ge ouka, la tahalo polo isa meramera ti oio la ba isasa, a vei mae," La tahalo eia larova, ale la gabutalamu oio moli tetala? ouka e latula tahalo, ale eme dodo mulmuli eia?

⁷ Eme igolu la tahalo eia lotalo bakisi tegiteu la Angelo; Eme vikai leia la marasala mela tilogo. ⁸ Eme tau la papaga tomi lotalo tela vahala." Me soio moli tetala e Deo tauti la papaga tomi lotalo tetala. Eia kama piligi taro isa la paga via akama lotalo tetala. Alamoli igoe etato kama hilo la papaga tomi via a lotalo tetala.

⁹ Alamoli etato hilo la tahalo ale eia igolua me eia lotalo bakisi tegiteu la Angelo, E Isus kai la marasala mela tilogo la vuhula tela iligiligi mela pileho tetala, la vuhula loio moli tela gilogo te Deo eia ge tovolai la pileho tegaou tomi. ¹⁰ Me a tartigi te Deo, la vuhula la papaga tomi pou tetala me loio tetala tai, via ge vahari e latatu ge usu soio la marasala. Me a tartigi tetala ale eia vipou la mulugaluga tela mahulila age virirru loio tela iligiligi tetala.

¹¹ Egira tomi la tahalo ale igo marokaroka me egite ale marokati la vuhu gite isa moli. Ala eia kama mahela ale ge toile egite tabarabarala. ¹² Eia vei mae," eau ge veipala la isamu soio tegite tabararagu, Me eau ge bau le eme oilo la vikapopola."

¹³ Ge beu loua, " Eau ge tau la tiagu oilo tetala." Beu loua, "Hiloa, Eau male me egite giliki ale e Deo abi tia gu." ¹⁴ Oilo vola, la imala egite giliki vitabarila oilo tela vovo mela kasoso, me eia igo taia maio eia abi taia me a visauru, la vuhula loio la pileho ila eia ge abitaro la tahalo ale tahoka la vagari la pileho, ale eia e, Satan. ¹⁵ Age maele la vuhula eia ge vimarara egite ale tataga la pileho me egite tau la mahuli gite oilo la kilisi.

¹⁶ Me a sele kama egite la Angelo eia koli egite, ale egiteu la hili le Abram, ¹⁷ Eia tartigi via eia ge mae egite tabarabarala oilo tela gauru tomi, La vuhula eia ge tahoka la gilogo me eia ge e Prist ale tautaulailo oilo la vitame tabarala oilo la papaga te Deo, La vuhula eia ge vahari la ilube la iriru tegite la valalua. ¹⁸ La vuhula e Isus eia lou gabu la iligiligi mela tovolaila, Me eia koramuli ge koli egite ale goilo la tovolaila.

Chapter 3

¹ Oilo vola, tabarabaragu ale marokati, eme abiti la tilola tela ilo lalage. Gabutala moli e Isus, la Aposel me egite la gama le Prist ale la hare gato vei palaea. ² Eia tautaulailo sele oio te Deo, ale turi eia, a mae moli ale e Moses tautaulailo sele oilo la luma te Deo. ³ E Isus etato hiloa mae eia oata me a uru la marasala tetala uru tavuale Moses, La vuhula la tahalo ale vimagiri la luma la tilogo uru sele soio tetala a muga la Luma. ⁴ La lumaluma tomi la tahalo polo isa tigia, alamoli la tahalo ale vimagiri la papaga tomi eia e Deo.

⁵ E Moses eia tautaulailo me eia la tahalo la igolu oilo la luma tomi te Deo, Me eia sibitala mae e vitnes oilo la papaga tomi ale ge veia oilo teale mulmuli. ⁶ Alamoli e Kraist eia tautaulailo mae eia e Latu me eia baumuli tomi la luma te Deo. Me etato la luma me etato ge sautola vagari la vagari mela tautaulailo ale etato ge kalisae vola.

⁷ Oilo vola, Amae moli ale la kalulu maroka vei tia: " Igoe, mae eme ge lolo la golula ⁸ La hatemu umala ge vagrigari mae la varumula, oilo la imala tovolaila oilo la Kuepa.

⁹ Ale mae egiteu e tutubu muto varumuagu la imala egite tovolai eau, La imala, la leavala savuluva, egite hilo la muli limagu. ¹⁰ Oilo vola eau kama sagege le egiteu e taume latatu aleie. Eau veia, La imala tomi egite tuga galegale oilo la hate giteu. Egite kama rovi la gauru taku.' ¹¹ Amae moli ale eau igo la promis oilo la hate masila taku: 'Egite kama koramuli ge tiroro soilo la mailala taku.'"

¹² Baumuli sele, tabarabaragu, kabili tamutou isa umala ge tahoka la hate la hitu mela tautaulailo ale ouka, La hate ale poke taro e Deo ale mahulili. ¹³ Amae ge ouka, vikara suku amuto amuto lou tela logo isasa, mae moli ale a veitia igoe," La vuhula isa kabili tamuto la tiala umala ge vagarigari loio la vasigogolola tela iriru.

¹⁴ Me etato magiri vikapopo ti oilo te Kraist mae etato sautola vagari la vagarila tegato oilo tetala loio tela silokoloko goio tela kaluvula, ¹⁵ Oio te aleie eia vei tia, " Igoe, mae eme loloti la golula, La hatemu umala vagarigari, mae ale oilo la varumula."

¹⁶ Ere male lolo e Deo me eia kama roromulia? Ila kama egite ale gali loilo e Egipt loio te Mosese? ¹⁷ Me vikapopo me ere eia igotolo la leavala savulu va? ILa kama vikapopo me egiteu ale igo la iriru, me la vovo gite ale peho paru moli oilo la Kuepa? ¹⁸ Me ere mite eia Promis via egite kama ge tiroro soilo la ba la mailala tetala, me akama egiteu ale varumuala? ¹⁹ Me etato hiloa mae egite kama koramuli ge tiroro soilo la ba la mailala tetala la vuhula la tautaulailo ouka.

Chapter 4

¹ Oilo vola, loioti tela promis tela tirorola soilo la mailala tetala a soloio masaga ge magiri, etato ge baumuli sele isa tamuto souka ge boru boto loio vola. ² Egite valoloti le etatou la merera la selela mae moli ale egite oilo vola. Ala moli la merera kama koli egite ale kama magiri tomi oilo tela tautaulailo vikapopo me egite ale roromuli tia.

³ Ala etato ale tautaulailo tiroro ti soilo tela mahulila alele, mae moli ale eia vei tia, " Mae ale eau promis ti oilo tela hatemasila, Me egite kama ge tiroro soilo la mailala tegaku." Mae tai, la igolula tetala kaluvuti loioti tela silokoloko la mautu la magasa. ⁴ Me oio la ba isasa eia meramera ti tela logo la ivitula: " E Deo maila tela tela logo la ivitula loio tela igolula tetala tomi." ⁵ Me tagarasa lou oilo tela bautula lou aleie eia vei mae, " Egite kama kora muli ge tiroro soilo la mailala tegaku."

⁶ Oilo vola, age tabuli maele ge tegite isahari ge tiroro soilo tela mailala alele, me egite ale pala lolo la merera ale valolotia gite kama tiroro soilo la vuhula tela varumula tegiteu. ⁷ E Deo goio hilovi lou isa lalogo, eia toila " Igoe," La imala eia meramera loio te Devit oilo la merera ale eia vei tia: Igoe mae eme ge lolo la golula, la hatemu umala ge vagarigari."

⁸ Mae e Josua abi tia gite la mailala, E Deo kama koramuli ge meramera tela logo isa polo lou. ⁹ Ala soloio la Sabat ge tabuli tela mailala tegiteu la valalua te Deo. ¹⁰ Mae la tahalo ale tiroro ti soilo la mailala te Deo me eia tai ge maila loio tela igolula tetala, mae moli ale e Deo igo tia oio tetala. ¹¹ Oilo vola tartigi etato ge tuhaka ge tiroro soilo tela mailala alelele, la vuhula isa umala ge boru soilo la varurmrula ale egite igo tia.

¹² La merera te Deo eia mahulili a vagari me eia kara tavuala la viso la vikuela ale kirarala ilua. age vali matalea me eiage vilele lua la hitu la tahalo mela kalulula, la silolo mela mago gatou. me eia koramuli ge rovi la gabutala la mela masagala tela hate la tahalo. ¹³ La papaga tomi ale la vipoutia kama koramuli ge tabuli kovu loio te Deo, Mae ge ouka, la papaga tomi tabuli palala kope moli soio tela matala tahalo ale etato tomi ge abiala la giligi la vulovulo gatou.

¹⁴ Oilo vola, loioti tala imala ale e tato tahomka e Prist oata sele me eia polo tomi loio tela ilo lalage toimi, e Isus e latu le Deo, tartigi e tatou ge sautola vagari la tautaulailo tegatou. ¹⁵ E tatou kama tahoka e Prist ale oata me eia kama koramuli ge gabu la gilabu ale ge visuli tela la iruru tegatou. Akama maele, etato tahoka isasa ale eia la imala tomi goilo la tovolaila mae e tatou, ala moli eia kama tahoka la isa iruru. ¹⁶ Ala etato ge tuga vikapopo mela vagari soio tela pulou la uru mela gilogo, la vuhula etato ge abi la tia gorila me etato ge poga la gilogo tela kiloli oilo tela imala savelela.

Chapter 5

¹ Egite la mulugaluga tegite Prist tomi, ge hilovi egiteu kabili tegiteu la valalua, egite turi egiteu ge igolu oio la muli giteu la valalua oilo tela papaga te Deo, me eia ge opa la vabila tomi ilua la vabila tela iriru. ² Eia ge igolu taho vikapopo me egiteu ale lolo gologolo me egiteu ale tilimuli ti la vasigologolola, la vuhula eia sele lotalo ti teale kama vagari. ³ La vuhula moli te aleie, eia sele tai ge opa vabila tela iriru tetala lou, mae moli ale eia igoa tia tela valalua tomi.

⁴ Akama tetala lou via isasa ge abi la tilogo aleie. Ouka, e Deo tola eia, mae moli e Aron mae vola. ⁵ Me oilo tela garu moli alele, e Kraist tai togo eia lou te ale eia igo eia lou mae e Prist ale oata sele, mae moli, ale isa meramera soio tetala vei mae, " Eme e latugu ale hatamale; igoe Eau givi ti mae e tamamu.

⁶ Age mae moli ale eia vei tia oilo tela ba ale isapolo, "Eme e Prist ale la tapasila ouka tilimuli la vulovulo le Melkisedek."

⁷ Oilo tela logologo tela vovola, e Kraist Opa la kilaka ilua tomi soata mela tilahi la tilali uru sele mela masalila soio te Deo, eia sekela moli koramuli ge utululu eia loio tela pileho, me e Deo lolo eia la vuhula la mahulia tetala amae te Deo. ⁸ Mae moli ale eia e latula sele ale hatamale, me eia vimari la iroromulila loio te ale eia abi la iligiligi ovola.

⁹ Eia matata sele me eia guvi, tegite tomi ale roromuli eia, ale la vuhula la mahulila ale kamage kaluvu. ¹⁰ E Deo viguvi eia mae e Prist ale oata sele tilimuli la vulovulo le Melkisedek. ¹¹ Amite tahoka usu sele ge veia oilo te Isus, alamoli a tivura ge tau matagagea la vuhula la ilolo taume akama tartigi.

¹² Amaege la imala ale igoe eme ge guvi ti mae la tahalo la vimarila, Eme soloio koramuli sele isapolo ge vimari emei la magirigirila tela merera te Deo. Eme koramuli sele la Susu, kama la ilali ale vagari! ¹³ Mae la tahalo isa ababi moli la susu eia kama tahoka la mari oilo la merea la magiri matatala, la vuhula eia soloio mae e giliki isabisi. ¹⁴ La vuhula la ilali ale vagari eia tegiteu ale uru ti, Ale egiteu alele la vuhula tela matuhala tegiteu oilo la irovi matagagala me a mari ti la irovi la rova eia tartigi loio teale kama kokora.

Chapter 6

¹ Ala mae, etato ge piligi taro la siloko la merera te Kraist me etato ge suku solagu teale ge matuha. E tato umala ti ge tau lou la vuhula mela vululo taro la papaga la pileho mela igolula me tela tautaulailo oilo te Deo, ² Ouka la vuhula vimari tela vuluhi, la tilau la lima tela kilaka, la hiliti rivula tegite ale pehoti, mela jadsmen ale la tapasila ouka, ³ Etato ge igo molia mae e Deo masaga etato ge igoa.

⁴ La vuhula eia tivura sele tegiteu ale matagagati mamugati, egiteu ale tovolai la vabila tela ilo lalage, me egiteu ale abiti la kalulu maroka, ⁵ Me egiteu ale tovolai tila merera te Deo ale tartigi mela vagari la imala ale ge gomai, ⁶ Me la tahalo ale boru gale---- me eia tivura sele ge vahiliti rivu lou egiteu soilo teale ge vulo. Ale la vuhula egite ratili sae e latu le Deo tegiteu lou, me etgite igo mahela eia tela mata la valalua tomi.

⁷ La magasa ale liu oio tela hura ale pupu sotalo vola, Me eia pigo egita la hutahuta ale koramuli sele egiteu ale la magasa igolu ovola---ale la magasa ale ababi la vibalavala loio te Deo. ⁸ Alamoli mae la magasa ale ge pigo la paga ale la irila ovola me ale mae e tilala, ale eia kama tartigi me eia hagavi soio tela mera bareala. me la tapasila age oio ale ge kaha.

⁹ Ala moli amite tau lailo mite oio tela papaga ale tartigi ale ge koramuli emei, masaga amutou, la papaga ale ge tela vimahulila, mae moli ale amite meramera mae. ¹⁰ E Deo eia ge igo me ge tautaulailo. Eia kama koramuli ge gabu taro la igolula taume mela masagala ale eme vahililo tia soio tala isala, la vuhula eme visuli ti egiteu la valalua tetala ale maroka, mae moli eme soloio visuli egiteu.

¹¹ Amite masaga via amuto isasa ge vahililo la malopila kara mae la tapapasila, oio tela gauru ale la tautaulailo taume ge totora. ¹² Aleie la vuhula eme kamage silaha, eme ge igomuli selea mae egiteu ale oilo tela tautaulailo mela hatetolala ge abi la Promis

¹³ La imala e Deo igo la Promis tetala soio te Abram, eia Promis muga eia lou, la vuhula eia kama koramuli ge Promis lou soio te la tahalo isa via eia uru lou. ¹⁴ Eia vei mae," Eau ge vibalava emei me eau ge abiamu la hilimu ge usu sele." ¹⁵ Me oilo tela gauru alele, e Abram sautola tomi la rova eia promis ovola mulmuli tela pulou la hate tolala tetala.

¹⁶ La valua me hatavile igigo la Promis soio tegite ale uru loata tegiteu. Ale oio tela kaluvula vaigo la tegiteu, la Promis ge igoala mae ale ge igo vagaria. ¹⁷ La imamala e Deo igo la gabutalala via ge vahilo matagagea soio tegiteu la hilila Promis la gabutala kovula ale tikumu me akama koramuli ge vulo, eai vabila vikapopo mela Promis. ¹⁸ Eia igo la paga alele la vuhula tela paga ale kama ge vulo ilua ====vikapopo me ale eia kama koramuli ge vasigolo ===etatou, ale helele ge tarikovu, Me etato tahoka mera vagarila ge sautola vagari la tautaulailo ale magiri ti mamuga tegatou.

¹⁹ Etato tahoka la Aga ale vagari me ale koramuli sele tela kalulu gatou, la tautaulailo ale koramuli ge tiroro soilo la ba la taboula lotigu la kulkuli la kapi utula. ²⁰ Teale e Isus, eia tuga pala ovola mulmuli etatou, me eia tiroro soilo la ba alele ile etatou, me eia guvi mae e Prist ale Uru oata sele la tapasila ge ouka tilimuli la gauru te Melkisedek.

Chapter 7

¹ Ale eia moli e Melkisedek, e Suara le Salem,E Prist te Deo ale oata sele, Eia poga e Abram ale beua loio la ba ale eia bili egite suara me eia vibalava eia. ² Me soio tetala moli e Abram abi tomiala e wan ten tela papaga tomi. La silokola, la vululo la isala la masovala mae," e Suara tela magiri matatala"; goio eia mae lou e "Suara le Salem," ale mae, e Suara la tia madila." ³ Eia tai e tamala ouka, me tilala tai ouka, e tutubula tai ouka, oio tai la siloko la logologo ouka mela tapasila mahulila ouka tai. Amae ge maele, eia la tataro le latu le Deo, La vuhula eia isa e Prist ale la tapasila ouka.

⁴ Etato ge hilo e tahalo uru aleie soio tetalamoli e suara e Abram abiala e Wan ten tela papaga ale eia abia loio la vikokuela. ⁵ La LO via egite moli la hili le Levi ge abi la muli oilo la ba la igolula tegiteu e Prist ge ababi la Tais loio tegite la valalua, ale mae, loio te tabarabara giteu, me egiteu tai, egite la hili le Abram. ⁶ Alamoli e Melkisedek, la hilila kama polo loio tegiteu, eia abi la Tais loio te Abram, ale eia vibalava leia, La tahalo ale tahoka la Promis.

⁷ Akama la paga la tahitarola mae la tahalo ale bisi age abi la vibalavala loio tela tahalo ale uru. ⁸ Oilo tala ba alele, la tahalo la vovo abi e wan ten, me oilo tela ba alele eia vei palaea mae eia solo la mahulila. ⁹ Me, oilo la vulovulo la merera, Levi, eia moli ababi e wan ten, me eia tai loto e wan ten loio te Abram, ¹⁰ La vuhula e Levi oilo la vovo giteu e tutubula la imala ale e Melkisedek vipoga e Abram.

¹¹ Ala mae la tarigila akama ge tivura loio tegiteu e Livai la igolu tegite Prist ( Me lotalo vola la valalua abi la Lo), La savelela ale mave lou via e Prist isa lou hiliti mulmuli tela gauru te Melkisedek, me akama ge gabutala mulia mae ale la gauru te Aron? ¹² La imala ale la igolu tegite vulo,Me la Lo tai ge vulo.

¹³ Me teale isasa la papaga ale eia veipala tia a tela maratatila ale isapolo, loio teale la tahalo isa kama igolu oio tela Alta, ¹⁴ A matagaga sele mae eia loio e Juda la ba ale la Uru tegato e tilala pigoa ovola, La maratatila ale e Moses kama veia palaea eia gabutala egiteu e Prist.

¹⁵ La rova etato veia eia matagaga mae e Prist isa polo ge hiliti oio la tataro le Melkisedek. ¹⁶ Akama magiri oio la Lo tela vovo via la hilila ge guvi mae e Prist, ouka eia magiri oio tela vagari la mahulila ale la tapasila ge ouka. ¹⁷ La merera magiri mae la selela soio tetala: "Eme e Prist ale kamage kaluvu loio tela gauru te Melkisedek."

¹⁸ Me la Lo ale pala eia tau gale tia la vuhula eia kati vagari me la igolula oukati, ¹⁹ (La Lo kama koramuli ge igo isa la paga ge koramuli sele), me la tautaulailo ale tartigi eia vagogala tia, loio moli teale etato ge gomai hagavi sele te Deo.

²⁰ Me akama via la Promis ovola ouka! egite isahari guvi mae e Prist egite kama igo la promis, ²¹ Alamoli eia guvi mae e Prist la imala e Deo veiala mago, " La uru promis ti via eia kama koramuli ge vulo la gabutalala: ' Eme e prist ale la tapasila ge ouka.'"

²² Me ale e Isus tai abi tia gato la merera la Kavanent ale tartigi. ²³ Egiteu e Prist ale mamuga la giligi gite usu sele, soko la imalala pileho magiri robo egite via egite umala ge solo la igolu oilo la ba igolu. ²⁴ Alamoli la vuhula e Isus solo la mahulila ale kama ge kaluvu, me eia tahoka e Prist ale ge igolu isa kati ge koli loua.

²⁵ Oilo vola eia koramuli ge vimahuli viriru tomi egiteu ale tuga tavu la Uru oilo tetala, La vuhula la imala tomi eia pou mela kilaka ile egiteu. ²⁶ Me a koramului sele via etato ge tahoka isa e Prist ale uru sele, Eia Maroka, La iruru isa ouka, maroka, eia magiri polo loio tegite la valua la iriru, ge visale la isala soata sele tela ilo lalage.

²⁷ Eia kama savelea isa lapaga, akama mae egiteu e Prist, Ale ge gutu la Opa tela logologo isasa, La mulugala tela iriru tetala sele, goio tela iriru tegiteu la valalua, eia igoa tagara isasa moli mulmuli ge ukati, la imala ale eia Opa eia lou. ²⁸ La Lo hilovi egite Prist la tahalo ale tahoka la iriru. alamoli la merera la Promis, a mulmuli tela Lo, Eia hilovi e latula, A igo eia koramuli sele akama ge kaluvu.

Chapter 8

¹ Ala la milatata tela merea ale amite veveia a maie: Etato tahoka e Prist ale oata sele me eia pou tela limala e gata oio tela pulou la Uru ale tikumu me a oata oilo tela ilo lalage. ² Eia la tahalo la kiloli oilo tela ba ale maroka, la luma la lotu ale sesele a mae la Uru, Kama la tahalo, vimagiria.

³ Egiteu e Prist tomi ale la turiri oio tegite ge gutu la vabila mela basi. oio vola age koramuli sele mae etato ge tahoka la paga ale ge vabila. ⁴ Mae e Kraist ge otalo la magasa, eia kama koramuli ge guvi mae isa e Prist. la vuhula egite ale gutu la vabila oilo tela Lo oio. ⁵ La igolu tegiteu ala taro mela halulu la paga sele ale oata tela ilo lalage. A mae moli ale e Deo mera tageale e Moses la imala ale eia raragi ge vimagiri la luma la lotu: E Deo vei mae, " Eme mata mulia tahoa eme ge igolu la papaga tomi mae la halulu la ale eau vahililo tiamu oata la Olu."

⁶ Ala igoe e Kraist abiti la igolu ale tartigi sele, a mae moli ale eia lou igolu kabili la kavanant ale tartigi, ale magiri oata tela Promis ale tartigi sele. ⁷ Mae la kavanent ale mamuga la tikula kamage oio vola, me la kavanent la vai luala ge oukati.

⁸ La imala e Deo poga la tukuma oilo tela valua me hatavile, eia vei mae, Hiloa, la logo loio le ge gomai--- La Uru vei mae --- La imala ale eau ge igo la kavanent vikapopo me la luma tegite Israel mela luma tegite Juada. ⁹ Akama ge mae la Kavanent ale eau igoa vikapopo me egiteu e tutubu giteu tela imala ale eau abi egite tela lima giteu me eau vituga taro egiteu loilo la magasa le Egipt. Egite kama baumuli sele ge roromuli la Kavanent tegaku, me eau kama matavu egiteu---- La Uru veia.

¹⁰ Ale la kavanent ale eau ge igoa vikapopo me la luma tegiteu e Israel mulmuli tela logologo alele---la Uru vei maele. Eau ge tau Lo taku soilo la gabutala giteu, me eau soloio ge kekesia oilo la tela hate giteu. Eau ge e Deo tegiteu. Me egiteu ge la valalua taku sele.

¹¹ Egite oukati ge vimari lou isa e tabara giteu ouka ge vimari lou isa e egite reile tabara giteu.' Age vei mae, Rovi la Uru.' Egite tomi ge rovi eau, soko loio tegite ale bisisi goio tegi ale ururu. ¹² La tia gorila taku ge tabuli soio la vuluvulo gite ale kama kora, Me la iruru tomi tegite eau katige gabutela loua."

¹³ La tilola tela kavanent ale " Halaba," eia vei palaea mae la Kavanent ale mamuga age ale pala, Me larova eia teale pala la igolula oukati me eia hagavi ti ge kokovu.

Chapter 9

¹ La Kavanent ale mamuga tahoka la garu la lotu mela luma la lotu tela magasa. ² La luma la lotu egite raragia mae. La siloko la kapiutu, la sole la lamu, La Taibel, me la Bret tela uru sivo, egite toila la Ba ale maroka.

³ Mulmuli tela vailuala kulkuli la kapiutu isa lou, egite toila la Ba ale maroka viuviu sele. ⁴ Eia tahoka la Alta la goul tela mali sirila, me la kavanent boks oilo vola, me egite tau tomi la goul ovola. Oilo vola la Kapu la goul ale sautola la Bret La To te Aron ale tutuvu ovolao, me la taibel la Kavanent. ⁵ Loata la Kavanent Boks, la vailuala Angelo ale marasa sele makorobo la matala ale tauroboa loata, ale igoe etatou kama koramuli ge lube tomia.

⁶ Mulmuli tela papaga tomi ale egite raragi tia, Egite Prist bibi goililo la kapiutu la luma la lotu ale sogalagala ge igo la igolula tegiteu. ⁷ Egite moli e gamale Prist goililo la kapiutu ale soililo, tagarasa moli tela leavala isasa. egite ge goilo vikapopo mela kasoso ale eia ge gutua tetala me tela iriru la matevula tegite la valalua.

⁸ La Kalulu maroka vahililoa mae moli la siloko la luma la lotu soloio ge magirigiri me la gauru ale ge goilo tela kapiutu ale maroka viuviu kama ge sibitala. ⁹ Ala la vitovo mulila tela imala ale igoe. la vabila mela oppa ale igoe egite oppa la kama koramuli ge tau matata la gabutala giteu la valua la lotu. ¹⁰ La tia gite oio moli tela ilali mela Lalu mela gauru la vipurula, la Lo tela vovo kara mae la imala telaLo ale halaba.

¹¹ E Kraist gomai mae la gama giteu e Prist tela paga tomi ale tartigi gomai ti. Eia tilimuli tomi la luma la lotu ale uru me matata ale la tahalo kama tigila la limamala, isa kama loio tala mautu la magasa ale eia vipou taia. ¹² Akama loio tela kasoso la Gout mela kau, ouka ale la kasosola sele ale eia tiroro soilo la ba ale Maroka sele tagara sasa moli me ge ouka tilou me eia loto rivu etato oio tela garu ale la tapasila ge ouka.

¹³ Mae la kasoso la Gout mela kau mela pesi volula tela kasoso le latula kau oata tegite ale kama maroka eia hiloviti egite ge tela vimaroka la vovo giteu, ¹⁴ Age mave tela kasoso le Kraist, ale loio tela Kalulu ale la tapasila ouka la mugu kama oio tetala a vahari eia mae la oppa soio te Deo, Vimaroka la gabutala gatou loio tala igolu ale peho viage etato ge mou lotalo te Deo ale mahulili? ¹⁵ Me tala vuhula moli ale, Eia la mae la tahalo ale kisi la merara tela Kavanent ale halaba. Age mae ila, soko la imala la pileho sibitala age vimarara egiteu ale lotalo la Kavanent ale pala loio tela iriru tegiteu, Me egiteu ale la tilola oata tegiteu ge abi la Promis ale la tapasila ouka eia piligi poloa giteu.

¹⁶ Me oio la ba ale mave la masagala oio vola, la pileho la tahalo igoa ge rovi selea. ¹⁷ La masagala kama oilo moli tela vagarila la imala ale la pileho oio ti, la vuhula akama tahoka la vagarila la imala ale la tahalo ale igoa solio mahulili.

¹⁸ La kavanent ale mamuga kama kora muli ge magiri mae la kasoso ge ouka. ¹⁹ La imala ale e moses abitia gite la valalua tomi la mera vagarila ale oilo tela Lo, Eia abi la kasoso la kau mela Gout, vikapopo mela Lalu, La Obu ale magesegese, mela galagala la obu, me eia pesi volu la Skrol me la valalua. ²⁰ Goio e Moses vei mago,"Ale la kasoso la kavanent ale e Deo mera vagaritiamu veage taume."

²¹ Eia igo loua mae ale a igotia mamuga,eia pesivolu la kasoso loata la luma la lotu me la konteina ale egite igogolula oilo la igolu te giteu. ²² Oilo tela lo, hagavi sele la papaga tomi la kasoso ge vuhi vei egite.Mae la kasoso kama ge pagele la ilube la iruru ge uka.

²³ Ala age karamuli sele mae la tataro la papaga ale oata la ilo lalage la opa la basi ge vuhi vei egite. Alamoli, la papaga la ilo lalage egite lou ge guvi maroka tela opa ale tartigi sesele. ²⁴ La vuhula e Kraist kama tiroro soilo ba la taboula ale egite vokula la lima, ale la taro la paga moli ale sele. Loio vola eia tiroro soilo la ilolalage, age guvi tela ba ale e Deo mou ovola tegatou

²⁵ Eia kama goio la ba alele ge vahari eia mae la opa ge tagara ususu, mae egite la gamale prist igoa, egite tiroro soilo la ba taboula tela leavalavala tomi vikapopo mela kasoso tegite polo. ²⁶ Amege aleie ge la seselela, me eia ge abi la iligiligi tagara usu soko loio la silokoloko la mautu la magasa. Alamoli igoe eia guvi tela tapapasi la imala ge abi taro la iriru oilo tela opa ale eia lou

²⁷ A mae moli ale la tahalo la uru turi tia ge peho tagara isasa, mulmuli vola la pulou la ilapu matatala ge gomai, ²⁸ Mae tai ale e Kraist mae la opa ge abi taro la iriru tegite la valalua usu, me eia ge guvi pala la tagara luala,A kamage igolu lou tela iriru ouka age tela vimahulila tegiteu ale pou tatali eia.

Chapter 10

¹ La Lo eia la tataro papaga tomi ale tartigi ge gomai, egite la papa ale la seselela oio vola ouka, Egiteu ale tuga tavula e Deo kama koramuli ge visauru loio tela opa ale egiteu e Prist vahararia tela leavala vala tomi. ² Amaege ouka, akoramuli la opa ale ge eiati la iligola? Egite ale lotulotu koramuli ge guvi maroka tela imala isa moli me egite kati koramuli ge gabutala lou la iriru. ³ Ala moli oio tela opa alele oilo vola la vigabutalala tela iriru atela leavalavala tomi. ⁴ Ala ativura sele via la kasoso la kau mela Gout ge abi taro la iriru.

⁵ La imala e Kraist gomai tela mautu la magasa, eia vei mae, La opa mela vabila tomi eme oukati lou masagaea, alamoli la vovo ale eme raragia ge tegaku;

⁶ Vikapopo la opa ale gutua mela opa tela iriru eme kati sagaga la. ⁷ Goio eau vei mae, 'Hiloa, eau male---- amae moli ale egite kekesi tia oio tela skrol ---ge igoa mae la masagala taume.'"

⁸ La mulugala eia vei mae, " Akamati lou la opa mela vabila tomi, kama la opa tomi ale gutua, ouka la opa tela iriru eme masaga tavua, ouka eme momoge oilo tegieu." Egiteu la opa aleie egite vabila tilimuli la Lo. ⁹ Goio eia vei mae, " Hiloa, Eau male ge igo la masagala taume, "Eia abitaro la siloko la gauru tela igolu me eia vimagiri la vailua la gauru la ilola. ¹⁰ Loio tela masagala alele, etato mae la opa loio tela vabila tela vovo le Isus Kraist tagara isasa me oukati lou.

¹¹ La logologo tomi egiteu e Prist ge magiri oio tela igolula tegiteu soio te Deo. Eia ge vahari la opa ale visaru moli la mailala ouka la opa ale kama koramuli ge abitero la iriu. ¹² Alamoli la imala e Kraist tau la opa tela imala tomi a isamoli la opa la iriru tomi, me eia pou ti oio la lima le Deo e gata. ¹³ Eia oio pou tatali kara mae egiteu la gima tetala ge guvi mae la muli la ilo pulila. ¹⁴ Loio tela opa isa moli eia koramuli sele egiteu ale marokati la tapasila ge ouka.

¹⁵ La Kalulu maroka tai meramera ti somai tegatou, La mulugala eia vei mae, ¹⁶ "Aleie eia la kavanenet ale eau ge igoa vikapopo me egiteu mulmuli tela logologo aleie, la Uru vei mae, Eau ge tau la Lo tomi taku oilo la hate giteu, me eau ge kekesia oata la gabutala giteu."

¹⁷ Goio eia solo loua, " La iriru tegi tomi mela varumula Eau kati ge gabutala loua." ¹⁸ Igoe la ilube la iriru a oio ti, la opa tela iriru a ouka tomiti.

¹⁹ Oilo vola, Tabarabaragu, etato tahoka ti la vagari ge tiroro soilo la ba la tabula oilo tela kasoso le Isus. ²⁰ Aleie eia halaba me eia la gauru ale mahulili ale eia kope tia gatou loio tekla kulkuli, ale eia, la masovala eia la vovola, ²¹ La vuhula etato tahoka la gamale prist tomi loata la luma te Deo, ²² Tartigi etato ge tasuku tavua vikapopo mela tia gato sele oilo tela tautaulailo ale volu mela vagari, me la hate gato pesivolu marokatia loio tela gabutala ale kama kora me la vovo gato pupuru tila la lalalu ale maroka sele.

²³ Etato ge sautola kiki umala ge suku lahu soio tela tia ale etato vei palatia, la vuhula la tahalo ale promis eia tautaulailo sele. ²⁴ Etato ge hilo mataga la gauru ale mave etato ge karasuku etato ge masaga la iligo la papaga ale tartigi. ²⁵ Tartigi etato umala ge piligi taro la guvi vikapopola, Mae ale isahari igotia, Maege mave, karasuku amuto isasa la imala tomi, ge soloa mae ale eme hilo ti la logo gomai hagaviti.

²⁶ Mae etato ge igigo moli la iriru mulmuli teale etato abiti la mari tela seselela, la opa tela iriru a oukati magiri lou. ²⁷ Maege maele, la tilaga isa uru sele a tela ilapu matatala ale ge gomai, me la havi ale uru sele ge tulu egiteula gima te Deo.

²⁸ Mae la tahalo isasa ge mukupile la Lo te Moses age peho tela merera tela tahalo ilua ouka itolu. ²⁹ Eme gabutala la iligiligi uru bara sele la tahalo isa abia la imala age buru otalo la vahale latule Deo, ale eia hilo la kasoso tela kavanent mae ale akama maroka---- la kasoso ale vimarokati eia----me eia igo mahela la Kalulu la goligo?

³⁰ Eta rovi la tahalo ale vei mae, " La kiloli rivula a tegaku; Eau ge koli rivua, "Me oio vola," La Uru ge jadgim egiteu la valalua tetala." ³¹ Eia la paga la tilaga ale uru sele mae ge boru soio la lima le Deo ale mahulili!

³² Alamoli eme gabutala la logologo ale tugati mulmuli vola la matamu kope, ale eme kama bare mela tuhakala oilo la iligiligi. ³³ Eme magiri palala soio tela mata la valua tela mera barala la mera vilela mela magiri robola, me ale eme magiri tomi le giteu ale goiloti tela iligiligi isahari. ³⁴ Ala eme tahoka la gilogo soio tegite ale oilo la luma la kilisi, eme abi molia mela sagegela mela vgari ale ge abi la muli. eme rovi selea me eme tahoka la muli ale tartigi la kaluvula ouka.

³⁵ Ala umala tau taro la vagari ale eme tahokea, oilo volale la mapa uru sele. ³⁶ Ala emege abi la tuhakala la vuhula eme ge igo la masagala te Deo, eme ge abi larova eia promis ti ovola. ³⁷ La imala bakisi moliti, la tahalo ale ge gomai eia ge gomai sele eia kama ge igo makoko.

³⁸ Egite taku ale magiri matata egite ge mahulila la tautaulailo. Mae eia ge saraka rivu, eau kama ge sagege le eia." ³⁹ Alamoli etato isa kama loio tegite ale vulo rivu soio te ale kamakora, ouka etato kabuli tegite ale tahoka la tautaulailo me egite sautola la Kalulu giteu.

Chapter 11

¹ La tautaulailo eia la vuhula la papaga ale eme masaga tavua mela irovi la papaga kama hililoa. ² Te la vuhula moli aleie egiteu e tutubu gatou egite gigi egite soilo tela tautaulailo tegiteu. ³ Me oilo tela tautaulailo etato rovi selea mae la mautula e Deo vipoua loio tela mera vagarila tetala, La vuhula la papaga ale etato hiloa kama guvi loio tela papaga ale etato hiloa.

⁴ La tautaulailo moli e Abel abiale e Deo la opa ale tartigi tavuale Kein, loio te ale eia gigia mae a matata, me e Deo mera taho sele le eia la vuhula tela opa tetala, me tela tautaulailo moli e Abel soloio meramera la imala eia peho ti.

⁵ La tautaulailo moli e Enok la uru abi eia soata me eia kama hilo la pileho." Egite kati poga loua, la vuhula e Deo puli eia." Mulmuli teale la Uru ge abi eia soata, egite vei palaea mae eia moli igo sagege e Deo. ⁶ Ala mae la tautaulailo ge ouka a tivura e tato ge igo sagege eia, Eia koramuli sele mae egiteu ale ge goio te Deo ge tautaulailo mae eia oio pou,me eia moli ge vibalava egiteu ale pamuli eia.

⁷ Me la tautaulailo moli e Noa, abi la merera te Deo oio tela papaga ale la mata souka hiloa, vikapopo mela tilogo soio te Deo eia igolu e Sipi ge utu lulu egiteu la ilo la luma tetala. Loio te ale a igoa maele, eia tau la tukumula loata tela maututula me eia guvi mae la hili la magiri matatala ale loio moli tela tautaulailo.

⁸ La tautaulailo moli e Abraham, La imala la tilola goio tetala, eia roromulia me eia tuga sogala tela mautu ale eia kama abia mae ale egite piligi poloala, Eia tuga sogala, eia kama rovia eia ge goveie. ⁹ Me a tela tautaulailo moli male eia mou oilo la magasa la promis mae la mosi. Eia mou oilo la luma la kale vikapopo me Aisak me Jakob, egira tomi la hili la Promis. ¹⁰ La vuhula eia mamata solagu tela Siti ale la vuhula otalo, me la tahaloa ale agoa me eia tigia eia e Deo.

¹¹ Me eia la tautaulailo moli, mae moli e Sera eia lou kama popigo, e Abraham abi la vagarila ge guvi mae e tamale giliki. La paga ale sibitala la imala eia lapulu geru ti, soko eia rovia mae eia tautaulailo sele tela tahalo ale abiala la Promis. ¹² Ala, loio moli tela tahalo isasa---- ale eia hagavi sele ti ge peho ---- eia viguvi la maratatila usu sele mae la matabu oata la mori ale kama koramuli ge gigia mae la magasa la pusi tala parava.

¹³ Me ale oilo tai la tautaulailo male egite ale peho me egite kati abi la Promis. Maege ouka, Mulmuli te ale ge hilo egite soio malau ge sagege robo egiteu, egite lou ge veia mae egite la moimosi ale egite satola egite otalo tela magasa. ¹⁴ Egiteu ale vei la papaga ale mae ale igo matagagea loua mae egite pamuli la mautu la magasa.

¹⁵ Mae moli egite ge gabutala la mautu ale egite gali lovolao, me egite ge tahoka la imala ge beu loua. ¹⁶ Alamoli mae amae tiele, egite masaga tavuti la mautu ale tartigi, ale male, la ilo lalage,Oilo vola e Deo kage mahela ge toile egiteu mae eia e Deo tegiteu, la vuhula eia raragiti la mautu tegiteu.

¹⁷ Me eia la tautaulailo male e Abram, La imala eia goilo la tovolaila, ge opa e Aisak. Ale e latula ale isasa moli male eia opa leia le, eia moli male abiti la promis. ¹⁸ Me ale e Abram moli male eia veiala mae," Me loio moli te Aisak la hilimu ge tahoka la isaisa." ¹⁹ E Abram gabutala selea mae e Deo ge vahiliti rivu lou e Aisak loio tela pileho, La merera ale eia veveia, me loio moli te alele eia abi rivu lou eia.

²⁰ Me eia tai la tautaulailo la papaga ale ge gomai mae e Aisak ge vibalava e Esau me Jakob. ²¹ Me eia la tautaulailo male e Jakob, La imala ale eia hagvi ti ge peho, eia vibalava e latatu le Josep. E Jakob igo la lotu, me eia tabilaha oata tela To tetala. ²² Me eia tai la tautaulauilo male e Josep, La imala ale la kaluvula tetala hagaviti, eia meramera tela tuluga tegiteu e Israel loio e Egipt me eia vei mulia giteu la tatuhala.

²³ Me eia la tautaulailo male e Moses, La imala e tilala pigoa, E tilala me tamala taukovua la taio itolu la vuhula egira hiloa mae e giliki ale marasa sele. Egira kama taga la mera vagarila te King. ²⁴ Me eia la tautaulailo e Moses, Mulmuli teale eia uru ti, Eia kama masaga ge toi leia e latu le Parao ale hatavile. ²⁵ Eia hilovia via eia tai ge abi la iligiligi mae egiteu la valalua te Deo akama gabuta viage mahuli muga oilo tela iriru. ²⁶ Eia gabutala selea mae la mahelala ale ge tilimuli e Kraist la taritigila uru sele muga la vuliti le Egipt. la vhula eia tauti la matala oata tela mapala ale mulmuli.

²⁷ La tautaulailo moli e Moses heletaro e Egipt. Eia kama taga la hate masila te King, eia tuhaka sele la mae ale eia hilo la tahalo ale kama hiloa. ²⁸ Oilo moli tela tautaulailo eia sautola la Pasova mela pesivolula tela kasoso, la vuhula la tahalo la igo bara umala ge pilau e latatu gite Israel ale laposolagu.

²⁹ Me eia la tautaulailo egite tuga oilo la mago la Rid mae la mapa mararmara. La imala egite e Igipt ga tovolaia viage tovolaia egite tilomu tomi. ³⁰ Eia la tautaulailo moli male la bigomu le Jeriko paru tomi, mulmuli teale egite polo galilia la logo ivitu. ³¹ Me eia tai la tautaulailo male e Rahab la tavile ale polopolo ogala kama peho vikapopo me egiteu ale varumurumu, la vuhula eia abi egiteu e Spai mela tia madila.

³² Mela rova lou koramuli eau ge vei loua? La vuhula la imala kama koramuli ge veia mae eau ge meramera te Gidion, e Barak,e Samson, e Jephthah, e David, e Samuel, me egite Propet. ³³ Ala loio moli tela tautaulailo egite pepe tomi la mautula tomi,egite igolu tomila tilau matatala, me egite abi la Promis. Egite magiri robo la hare giteula Laion. ³⁴ Egite tatalu la vagari la havi, Me egite ulapi taro la visola vikokuela, La ilea tomi tegiteu kokovu egite tartigi, Me egite vagari sele oilo tela vikokue la, me egite vagotalo tomi egiteu la valua la vaubi ale lobali.

³⁵ Egite Hatavile abi rivu la pileho tegite loio tela hiliti rivula, egite ale isahari goilo la iligiligi, me egite kama koramuli ge piligi taro egiteu. la vhula egite koramuli ge rovi la hiliti rivula ale tartigi. ³⁶ Etgiteu ale isahari goilo la tovolaila tela mera barala mela kulue, egite kisi tola egite la Seli tau egite soilo la luma la kilisi. ³⁷ Egite ubile gite la uati. me egite vali lua egiteu la viso. egite bili le giteu la viso la vikokuela. me egite tuga soilo la kukuli la sipsip mela kulkuli la Gout. Egite kama tahoka isa la paga, igo bara egiteu, tau egite lotalo la mulugaluga, kama masaga egiteu. ³⁸ La mautula kama ratigia giteu. me egite tuga bulahu moli oilo la kuepa mela ololu, me oilo lo la vavi mela hova oilo la magasa.

³⁹ Oilo vola egite tomi la valalua ale e Deo hilo egite tartigi sele la vuhula tela tautaulailo tegiteu. ⁴⁰ E Deo viraragi tia gatou isahari la papaga ale tartigi, La vhula mae etato ge ouka, egite tomi la papaga aleie kama koramuli ge puru muli selea.

Chapter 12

¹ Oilo vola, la imala egiteu la Angelo magiri galili etatou mae la uatati la olu loio tela vala ale magiri tomile emei, Tartigi etatou ge tau gale la tikumula tomi ale igo bululu mae la iruru. me etato ge hari la hirari ale tautia tela lagu gatou vikapopo mela tia madila. ² Tartigi etato ge lobagele soio te Isus. eia la vuhu la tautaulailo ale koramuli sele. Mela sagela ale tautia oio tela lagula, Eia tuhaka sele oio tela tauvalautu, eia poke taro tomi la mahelala, Me eia pouti oio la lima le Deo e gata oio tela pulou la uru tetala. ³ Ala eme ge gabutala tavu moli eia, eia moli magiri vagari oilo tela mera barala loio tegite la vala la iruru soio tetala, ila eme umala ge barebare oilo tela hatamu me eme piligi taroa.

⁴ Ala eme souka mukupile ouka ulapi taro la iriru goio sele tela ba la ilabi la kasoso; ⁵ Eme tai gabutaro ti la merera la tututolala ale vei muli tiamu mae e latatu: "Latugu, umala abi mavulagalaga la ilolo la merera, ouka eme ge bare la imala ale eia ge vimatata emei. ⁶ La vuhula e Deo mera vagari soio tegiteu ale eia masaga egite, Me eia viligili egiteu ale eia ababai egiteu."

⁷ Eme ge tuhaka oilo tela iligiligi mae la ilolo. E Deo igogolu oilo taume mae e latatula. Erese latatu via e tamagiteu kama ge mera vagarigari soio tegiteu? ⁸ Mae eme kama oilo la ba la ilolo, Ale egiteu la valalua ababi ovola, Me eme kama e latula sesele.

⁹ Ge solo loua, Etato tahoka e tatama gatou tela vovo egite mera vagarigaria gatou me etato togo sesele egiteu. Me la tilogo tegato soio te tama gatou ale oilo la kalulu me eia mahulilui a mave! ¹⁰ E tatama gatou mera vagaria gatou la imala bakisi moli oilo tela ba ale egite rovia eia tartigi. Ala moli e Deo mera vagaria gatou tela tartigila tegatou, la vuhula etato tai ge tahoka tai la marokala tetala. ¹¹ La mera vagarila isa kama tali taho tela imala alele, Ouka age viligi emei, Alamoli mulmuli age viguvi la tia madila mela vavuala la magiri matatala age tegite ale vimari ti oio vola.

¹² Ala eme ge igo vagari la limamu ale titili sotalo mela tulumu ale bare ti. ¹³ Igo matata tomi la gauru tela vahamu, la vuhula egiteu ale gulgulu kati ge gulgulu lou,ouka egite ge mahuli lou.

¹⁴ Eme ge tuhaka tavu la tia madila, mela marokala, la paga ilua ge ouka isa kama koramuli ge hilo la Uru. ¹⁵ Amuto ge baumuli sele isa souka ge boto la gilogo te Deo. me la ua la tia barala umala ge kusi soata souka ge age viguvi la tikumula, la vuhula isahari souka ge rava bara la. ¹⁶ Amuto ge baumuli sele soukage la mata bulakalakala mela masagala ale kama kora ale kama loio te Deo ale mae te Esau, ale tela ilali moli eia baha la vibalavala tetala. ¹⁷ La vuhula eme rovia mulmuli, La imala ale eia masagage abi la vibalavala, egite muku pilea, la vuhula eia kama hilo isa la ba ale ge kai vulo, a mae moli ale eia pamulia vikapopo mela masalila.

¹⁸ Eme souka gomai la Olu ale koramuli ge pilaua, la Olu la havi ale kakaha, la maligoma, ale maga halulu, mela sima. ¹⁹ Eme souka gomai tela ba ale la tilali la vaivai ovola, ouka la ba ale la golu isa egiteu ale ge loloa ge vei mae la golu isa oukati lou ge mera soio tegiteu. ²⁰ Me egite kama koramuli ge polo taro la mera vagarila ale abi ti giteu: " Me egiteu la basi tomi ale ge pilau la Olu, ge dumu tomi le egiteu la Uati." ²¹ La tilagalaga uru sele oio la milatalata ale e Mosaes vei mae, "Eau taga geru me eau boru otalo."

²² Mae ge ouka, eme ge gomai tela Olu Saion me la mautu te Deo ale mahulili, e Jerusalem ale oata la ilo la lalage, me soio tegite la angelo ale la taosen savulusa babau la visalela. ²³ Eme gomaiti tela vikapopola tela lotu tegiteu la laposalagula , La isa giteu kekesitia oata la ilo lalage. Eme gomaiti te Deo, La tahalo ale ge tau matata tmi etatou, me soio tela kalulu ale koramului sele. ²⁴ Eme gomai ti te Isus, La tahalo ale vimagiri la Kavanent ale halaba, Me soio tela pesivolula la kasoso ale mera tigi tavuala la kasoso le Abel.

²⁵ Hiloa mae eme umala ge poke taroala tahalo ale meramera. Mae egite kama hele la imala ale egite varumuala tahalo ale mera soio tegite otalo la magasa, me etato tai ge hele tai mave mae etao ge poke taro la tahalo ale mera tagea gatou loata la ilo lalage. ²⁶ Tela imala isasa, la golula ge lugu la magasa. Alamoli igoe eia promis me eia vei mago, " La imala isasa eau kama ge lugu moli la magasa, eau ge lugu teia la ilo lalage."

²⁷ La merera aleie, "Tagara isasa lou, "La masovala mae la ilabi taro la papaga ale kama koramuli ge lugu taro egiteu , ale mae, ale tegiteu la papaga ale eia vipou egiteu, la vuhula la papaga ale kama koramuli ge paru egite ge magiri, ²⁸ Oilo vola, la ilabi la mautu ale kama koramuli ge paru , Ala etao ge gabu vaurua la gabutala ale ge lotu tavu e Deo mela tilogo. ²⁹ E Deo tegatou eia la mae la havi ale sapabulila.

Chapter 13

¹ Ala la masagala oilo te tabaramu a umala ge kokovu. ² Umala gabutaro la baumuli giteu la moimosi. Me loio moli te alele, Isahari ge sautola egiteu egite la Angelo alamoli egite kama ge rovia.

³ Eme ge gabutala egite ale pou tela kilisi mae eme tai oilo la kilisi vikapopo mele egiteu. gabutala tai egiteu ale pou la iloburukola mae eme oio pou tomi le egite oilo tala vovo. ⁴ La taulaila egite la valalua tomi ge togoa, Me la taulaila ge sautola molia oio la muli la mavutala me age maroka, la vuhula e Deo ge jajim la valua tomi ale mavuta tomila tavile oio la vulovuloale kamakora me ale mata kasola.

⁵ Me la vulovulomu ge maramara loio la masagala Uati. Eme ge sautola moli la rova eme tahoka tia. e Deo eia lou veitia, " Eau kama ge piligi taro emei, ouka eau ge poke taro emei." ⁶ Etato ge sautola tomi la papa aleie la vuhula etato ge tahoka la vagari ale ge veia, " La Uru eia moli la kiloli taku; Eau kamage taga. La rova la tahalo ge igoa somai taku?"

⁷ Gabutala vagari egite la mulgaluga taume, egiteu ale valolo la merea te Deo soio taume, eme tai ge mata muli la vulovulo giteu. Tilimuli sele la tautaulailo tegiteu. ⁸ E Isus Kraist eia visauru moli mae ale alavi, me ale igoe, Me la kaluvula ouka.

⁹ La vimarila ale lobali akama tegatou umala ge abi taro emei. Me a tartigi peho via la hate gatou ge vagari sele oilo tela gilogo, Kama la ilali ale kama koramuli ge koli egiteu ale tatuga oilo vola. ¹⁰ E tatou tahoka la Alta ale loio tegite ale igogolu oilo luma la lotu kama koramuli ge ali ovola. ¹¹ La kasoso gite la basi ale bilia tela iriru egite la gama giteu la Prist ge abia soilo la ba ale maroka sele, la vovo giteu ge selua ogala tala vai la mautu.

¹² Me e Isus tai abi lailigiligi ogala tela mata piro la Siti, oilo tela gauru ale ge vimaroka egiteu la valalua loio tela kasosola sele. ¹³ Ala etato ge goio tetala eia ogala tela vai la mautu, etato ge bole la mahelala tetala. ¹⁴ La vuhula etato kama tahoka isa la Siti ale ge tabuli tora omaie. Mae ge ouka, etato ge mamata soio teale isa ge gomai.

¹⁵ Loio moli tetala, me, la imamala tomi etato ge abiala soata la Opa la visalela soio te Deo, la visalela ale la vavua la hare ge gabutala vauru la isala. ¹⁶ Etato umala ge gabutaro la iligo la vulovulo ale tartigi me la kiloli gato isasa, me aloio moli tela Opa ale maele e Deo masaga tavua. ¹⁷ Roromuli vagotalo eme soio tegite la mulugaluga taume, la vhula egite baumuli la kalulumu mae egite ale ge vahari la giligi la mahulila ale ago tolea. Eme ge rorormuli la vuhula egite la mulugaluga ge igolua mela sagela, kama vikapopo mela irobe la iligiligi, ale la igolula ge ouka soio taume.

¹⁸ Kaka tamiteu, amite abia mae amite tahoka la gabutalala ale matagaga me amite masagage mahuli matatata oilo la papaga tomi. ¹⁹ Eau tututola seleamu ge igo la paga aleie, la vuhula eau ge beua somai taume soio molie.

²⁰ Ala ae Deo la tia madila, ale abi rivu tia loio tela pileho me eia la tahalo la baumuli la Sipsip ale uru, la Uru Isus tegaou, loio tela kasoso la Kavanent ale la kaluvula ouka, ²¹ Igo eme ge koramuli sele tela papaga tomi ale tartigi ge igo la masagala tetala, ale igogolu oilo tegatou la rova ale ge igo sagege eia, loio moli te Isus Kraist, La mararsala ge tetala la tapasila ge ouka. Asele.

²² Igoe eau vikara sukuamu, tabarabaragu, bole la merea la tututolala ale eau kekesi matagaga tiamu. ²³ Amuto ge rovi taia mae e tabara gato e Timoti egite lube tia loio la kilisi, vikapopo me eia eau ge hilo amuto mae eia ge gomai hari.

²⁴ Sagege robo egite la mulugasluga tomi me egiteu la valua te Deo ale maroka Egiteu ale loio e Itali sagege robo amutou. ²⁵ Tartigi la gilogo ge vikapopo le amuto tomi.

James

Chapter 1

¹ E James, la tahalo la igolu te Deo me tela uru e Isus kraest, egite la maratatila ale savulusa gete lua oilo tegite ale bula pa: eau vei taho amutou! ² Eau gabutala mulia me eau moge sele, tabarabara gu, mae amuto ge goilo tela tikumula. ³ Eme ge rovia mae la tovolaila ge gomai ala moli la tautaulailo la taume ge igome ge vagotalo la tikumula.

⁴ La vagari ale ge vagotalo la tikumula ge vikaluvu la igolula tetala la vuhula eme ge kusi kara eme ge viruru, eme kama ge savele isa la paga, ⁵ Alamoli mae isa tamutou savele la mari, tartigi eia ge tahi e Deo ovola, eia la tahalo la mutelela eia kama mera totoloa gite ale kaka eia, eia soloio ge abia giteu.

⁶ Eia ge tahi oilo tela tautaulailo, eia umala ge gabutala lalua, la tahalo ale gabutala lalua eia mae la mago ale bolebole me la gala la lovi ale pigi vulovulola, ⁷ La tahalo ale maele umala ge gabutala via eia ge abi isa la paga loio tela uru; ⁸ Eia la tahalo ale gabutala lalua, eia kama magiri tora tela paga ale eia igigoa

⁹ E tabara gatou ale pou la savelela ge vei taho eia tela muli ale eia oio vola, ¹⁰ Alamoli la tahalo ale tahoka la vuliti oilo tela pulou ale sotalo, la vuhula eia ge kaluvu mae la sese la garasi. ¹¹ La haro ge hiliti soata vikapopo mela tivura la me age igo la garasi ge magolu. La sese la ge paru, me la marasala ge kokovu. Oilo tela gauru alele, la tahalo ale tahoka la vuliti ge kokovu kabili la gauru la tulugalugala.

¹² La vibalavala ge tela tahalo ale magiri vagari oilo tela tovolaila. La imala eia ge polo taro la tovolaila, eia ge abi la Kraon tela mahulila, ale eia la vei selela soio tegite ale masaga tavu e Deo. ¹³ La tahalo isa umala ge pigi la merera mae, " e Deo tau eau tela tovolaila, " Alamoli e Deo kama tovo le e tato ale kama kora, me eia tai kama tovo isa la tahalo.

¹⁴ Oilo vola etato isasa tovo etato lou tela masaga gatou, ale lapu gale etatou me age ubi la hate gatou. ¹⁵ La imala la gabutala gatou savulatua, eia ge pigo la vulovulo ale kama kora. ¹⁶ Umala vasi golgolo amutou, tabarabara gu tela hategu.

¹⁷ La vabila tomi ale tartigi mala vabila tomi ale matata eia loata la ilo lalage. e tama la matagaga tomi abia loata gotaloe. oilo tetala eia kama vulovulo ouka eia mae la halula la vuhula eia vulovulo. ¹⁸ E Deo hilovi ti e tato via ge abia gato la merera la selela via etato ge sibitala halaba oilo vola, Ila etato ge mae la muluga la vavua oilo tela papaga tomi ale eia vipoua tia.

¹⁹ Amuto rovi ti la papaga aleie, eau masaga sele amutou e tabarabara gu: mae la valalua tomi ge la valua la ilolo, kama la tahalo la merera, mela tahalo la igotolola. ²⁰ La tahalo la igotolola kama koramuli ge viguvi la vulovulo le Deo ale maroka. ²¹ Ala abitaro la vulovulo ale kama kora ale mugu bara sele. oilo la vulovulo la vagotalo la eme ge kusi oilo la merera, ale koramuli ge utululu la kalulu mu.

²² Amuto ge la tahalo la iromuli la merera kama ge la valua la ilolo moli,ale eme vasigolo rivu lou emei. ²³ Mae la tahalo isage la tahalo la ilolo moli alamoli eia kama igigoa, eia mae la tahalo ale taba titiro la lagula oio la galasi. ²⁴ Eia ge hilo la lagula kaluvu me la imala age tuga soio ale eia ge tabasusu tila la taba la lagula. ²⁵ Alamoli la tahalo ale mata tora tavu la viturila ale matata mela vimaramara la, me eia ge roromuli tomia, eia kama lolo molia goio vahu taroa, la tahalo alele ge balava oilo tala papaga tomi ale eia ge igoa

²⁶ Mae la tahalo isage gabutala via eia la tahalo la lotu, me eia kama mata muli la merera tetala ale eia vasigolo la hate la me la lotu tetala la paga bulahui moli, ²⁷ La lotu ale maroka eia kamage marapa tela mata Deo tegatou e tama gatou ge suli egiteu la patu me egiteu la bahararu oilo tela iligiligi tegiteu,me age sautola tai la valua loio tela mugu la mautula.

Chapter 2

¹ Amuto tabarabaragu, oilo tala uru gatou e Isus kraist, la uru tela marasala, vikapopo la masagala oio tela la valua isahari, ² Mae la tahalo isa sibitala oio tela pou vikapopo la tamutou mae eia tau la ring me eia tokoromo tataho,goio emoura la tahalo isa pou la savelela kai la kai robo ale mumugu kitoa. ³ Mae eme ge hilo la tahalo ale kai maroka goio eme ge veiala mago pou oio la pulou ale tartigi, "goio eme veiala tahalo ale pou la savelela mago,"eme magiri soio le" ouka pou otalo la vahagu, " ⁴ Mave eme kama mata mulia oilo taume? mave eme kama mata mulia mela gabutala ale kama kora?

⁵ Loloa,tabarabara gu eau masaga sele amutou, mave e Deo kama hilovi la mautu la magasa bulahu moli ge guvi tahalo oilo la tautaulailo me alege guvi mae la hilila oilo tela mautu la sagegela ale eia veiseletia giteu ale masaga tavu eia? ⁶ Alamoli amuto kama gabu tikumu egite la maura! ila kama la tahalo ale guvi tahalo tahotalu emei? ila kama egite moli male lapulapu me soio tela ilapumatatala? ⁷ Ila kama egite moli male mera barabaraela la isa ale marasa ale tola eme?

⁸ Mae, ge mave, eme ge roromuli tomi la viturila ale oilo la merera, " eme ge masaga egiteu ale mou vikapopo le emei mae sele emei, " ale eme igo taho sele, ⁹ Mae eme ge masaga moli la valua isahari, ale eme igo la iruru, ale la viturila veia eme la tahalo la raga utu la viturila.

¹⁰ Mae ere isasa roromuli tomi la viturila, igo tigi eia souka ge boru moli tela gauru isasa. tio ale eia raga utu tomi ti la viturila. ¹¹ La tahalo ale vei la merera mae, umala hilo tavu la tavile polo, " eia vei tai mae, "umala bilibili." mae eme kama igigo la iruru, ala moli mae eme bili, ale eme guvi ti mae la tahalo la iraga utu la viturila.

¹² Eme ge mera eme taige igo mae egiteu ale la viturila ge matamuli egiteu oilo tela vimaramara la. ¹³ La mata mulila kama ge gomai tomi mela gilogo soio tegiteu ale kama tahoka la gilogo. la gilogo hari pepe la mata mulila.

¹⁴ Ale a tartigi moli, tabarabara gu, mae la tahalo isa tahoka la tautaulailo, ala moli eia kama igolu oata vola? la tautaulailo alele karamuli ge vimahuli eia? ¹⁵ Mae e tabarabara mu ouka e lo hatavile mu la kai robo tetala kama tartigi me eia savele tai la ilali tela logo alele, ¹⁶ Goio isa tamutou ge veia gite mago, "la vovomu oio tivura moli eme tai oio maru. mae eme kama abia gite isa la paga ale suli la vovo,age lagu tigi mave? ¹⁷ Oilo tela gauru alele mae la tautaulailo sekela moli, akama vikapop mela igolula, ale eia pehoti

¹⁸ Alamoli la tahalo isa goio vei mago, "eme tahoka la tautaulailo, eau tahoka la tautaulailo mela igolula, tio eme vahililoa gu la tautaulailo ale la igolula ouka, me eau ge vahililo tai le eme la tautaulailo taku vikapopo mela igolula taku. ¹⁹ Eme taulailo via e Deo isa moli oio, ale eme igo taho, egiteue la hititu tai tautaulailo maele, la vovo gite pariri, ²⁰ Eme masaga ge rovia, la tahalo ale kama mari, tahoka la tautaulailo ale la igolula ouka ale eia la golu bulahu moli?

²¹ Mave ila e Abraham e tama gatou kama magiri maramara oilo tela igolula ale eia igoa tela imala eia viage bili e Aisak e latula ge gutua oatala Alta? ²² Eme hiloa la tautaulailo igolu vikapopo me la igolula tetala, me oilo tela igolula la tautaulailo tetala kusi uru. ²³ La merera te uru guvi sele me avei mae, "e Abraham tautaulailo te Deo, goio la uru gigi eia mae eia maroka sele, "eia guvi mae e tabarabara le Deo. ²⁴ Eme hiloa ale la igolula ala la tahalo maramara, kama la tautaulailo moli.

²⁵ Oilo tela gauru alele tai, e Rahab eia la tavile ale polopolo ogala alamoli eia tau matata eia oilo tela igolula la imala eia puli egite la bilalaha goio bahataro egite ge tilimu polo isa la gauru?

²⁶ Mae la vovo ge heletaro la kalulu age peho, oio tai mae la tautaulailo kama vikapopo mela igolula ale a peho.

Chapter 3

¹ Kama amuto tomi ale usu ge guvi mae la tahalo la vimari, tabarabara gu, eme rovia mae amite ale varitovo egite ge matamuli sele amite. ² E tatou tomi boru ti oio la gauru usu. mae isa kama ge boru oio tela merera, ale eia la tahalo ale matata sele, eia koramuli ge baumuli la vovola tomi.

³ Mae e tato ge kisi tola la hare la Hos via eia ge roromuli etato, tio eia koramuli ge tilimuli la masagala tegato. ⁴ Amuto gabutala tai e Sipi, eia uru sesele me la lolovi ale vagari pigi vulovulola, la Rada moli bisi vitatugea soio la ba ale e Paelat msagea.

⁵ A mae moli la kalamea gato eia mae moli la bautu la vovo gato isa bisis,alamoli eia muga la paga ale uru usu. gabutalea maemoli la havi isabisi moli koramuli ge selu la tibulu ale makapila. ⁶ La kalamea gato eia mae la havi,la vulovulo ale kamakora tela mautula eia tabago ti oio la vovo gatou. la kalamea eia igo mugula tomi la vovo, eia koramuli ge viguvi la havi oio tela tuluga la mahuli gatou, me eia tai viguvi la havi le Hel.

⁷ Egite tomi la kalalia ale mata vei, la malmalu egite ale galagala otalo, egite la kalia la mago egite ale la valua karamuli ge igo malu egiteu. ⁸ Ala moli la tahalo isa kama koramuli ge igo malu la kalamea. a kama koramuli ge magiri tola eia tai mae la hitu, a volu mela irasi ale ge bili.

⁹ Oio vola etato visale la Uru e tama gatou ovola, oio tai vola etato mera barea la valua oio vola, egiteu ale e Deo puhi egiteu mae la tatarola. ¹⁰ Loio tela hare moli lou alele la vibalavala mela pasalila guvi loio vola. amuto tabarabaragu, la papaga aleie umalage sibitala.

¹¹ Mave la matala vilelo eia sali taro la lalu ale malama me ale ama? ¹² La obu la Fik tai maele, tabarabaragu, igolu la Oliv? ouka la vaen, o la fik, ila koramuli la lalu ale mamasi ge viguvi la lalu ale malama

¹³ Ere tahoka la mari mela irovi kabili tamutou? La tahalo ale vagotalo eia age vahililo la mahulila ale tartigi oilo tela igolua tetala mela gabutala ale tartigi. ¹⁴ Mae eme la tahoka la tia barala mela hateka la oilo la hatemu,umala kalisasae me umala vasigologolo soio tala seselela.

¹⁵ Aleiele kama la mari ale loata gotalo.soukage, eiage tela magasa, akama tela kalulu, ouka eia tela hitu. ¹⁶ Oio la ba ale la tia barala mela hateka la, la tabasula mela vulovulo ale kama kora tai. ¹⁷ Alamoli la mari ale loata eia maroka sele,goio latia madila me la gilogo,me la pou tahola,la ilovulaila,la gilogo age visibitala la vavuala ale tartigi,ge visuli mela selela. ¹⁸ La vavua ale tartigi ge viguvi la tia madila soio tegite ale viguvi la polou ale tartigi.

Chapter 4

¹ La ba ale mave la mera galola guvi kabili tamutou? ila egite kama sibitala loio la masagala ale vikokue oio la vovomu? ² Eme tahoka la masagala oio, alamoli eme kama tahokea, eme masaga tai ge bili, alamoli eme kama koramuli ge sautolea. eme vikue mera galolo. eme kam tahoka lavuhula eme kama tahi. ³ Eme tahi almoli eme kama abi isa la paga, la vuhula eme tahi gegeru, soukage eme moli masaga ge igoa mae la masaga mu.

⁴ Eme ale ale taulai! eme kama rovia la vitame tabarala mela paga la magasa a la gima sio te Deo? ala ere masaga ge vitame tabara tomi mela magasa eia la gima te Deo. ⁵ Ouka eme gabutala via la merera te uru vigia bulahu moli, "la kalulu ale eia igoa ge mahuli oilo tegato a ilo buruko mela gabutala pahila"?

⁶ Alamoli e Deo vabila la gilogo ale uru sele, "e Deo mukupile la para osaosala me eia abia gite ale vagotalo egiteu la gilogo." ⁷ Ala abi eme me soio te Deo. bahataro e Satan, me eia ge hele loio taume.

⁸ Tasuku hagavi soio te Deo, me eia ge gomai hagavi taume. litu la limamu, eme ale igoti la iruru, vimaroka la hatemu, amuto la valua ale la gabutala muto ilalua. ⁹ La ilo burukola, la irobela, la tilali! eme vulo la sagegela taume soilo la ilo burukola me la mogela taume soilo la maligoma. ¹⁰ Vagotalo eme lotalo tela uru, me eia ge bole sea me oata.

¹¹ Umala mera gusia gite isasa, ouka e tabaramu, la tahalo ale mera gusiale tabarala isa ouka mata mulmuli e tabarala ale eia mera sakiki me eia matamuli la viturila. Mae eme mata muli la viturila, ale eme kama tilimuli la viturila,eme la tahalo la mata mulila, ¹² La tahalo isa moli ababia gato la viturila me eia la tahalo la mata mulila, eia moli isa sekela eia koramuli ge vimahuli me eia ge igo bara la paga tomi. eme ere eme ge mata muli e tabaramu?

¹³ Lolo somai, eme ale vei mae," gageie ouka galili e tato ge goilo la Siti aleie, ge pou la leavala isasa ovolao, ge baha la papaga la iloto, etato ge abi usu lou." ¹⁴ Ere rovi la rova ge guvi galili, me la mahulimu mave? eme mae moli la simuru ale ge tabuli moli bakisi mulmuli age kokovu lou.

¹⁵ Mae ouka, eme ge vei mago, "mae la uru masagea, etato ge mahuli ge igo aleie ouka aleio." ¹⁶ Alamoli igoe eme kalisae ti la gabutala la mata totola. egite tomi la kalisaela a te Satan. ¹⁷ Ala egite tomi ale rovi ale ge igo ale tartigi alamoli egite kama igoa, ale eia igo ti la iruru.

Chapter 5

¹ Gomai, eme ale tahoka usu la vuliti, tali uru oata la vuhula la iligiligi ge goata taume. ² La vuliti taume ge magoa, me la kairobo taume e komare ge alia. ³ La gol me la silva taume ge vulo me la momola ale ropo ge igo pala eia oio taume. age ali tomi la mailimu mae la havi. eme sugu kovu la vuliti taume tela tapasi logologo.

⁴ Mata soio, la mapa gite la valua la igolu eme sautola rivua age valiutu la mahuma taume me a tali tavu emei. La tilali gite ale lukuluku la mahuma sibitala ti oio la gavusa la Uru oata. ⁵ Eme mou taho sele otalo la mautu la magasa eme kama pa isa la paga. eme vitubu la hatemu tala logo la ilolo la kalia. ⁶ Eme mera taro eme bili egite la valua ale magiri matata. alamoli eia kama mukupile eme.

⁷ Eme ge hate tola, goio, tabarabara gu, karamae la Uru ge beu rivua somai. eme hilo e tao la mahuma a poutali la vavua la ilali ale lotalo la magasa eia poutali selea, karamae eia abi la hura ale pu pala me ale pu mulmuli. ⁸ Eme, tai, ge hate tola, igo la hate muto ge vagari la vuhula la gomaila te Uru hagavi ti

⁹ Umala mera galolo, tabarabara gu,soio te isasa, la vuhula la mata mulila kage oio taume. hiloa, la tahalo la mata mulila oio magiri oio la mata. ¹⁰ Abi la vitovo mulila,tabarabara gu, loio tela iligiligi mela hate tola la tegite la propet, egiteu ale meramera oilo la isala Uru. ¹¹ Hiloa, amite mata mulia via egiteu ale magiri vagari tela tikumula egite balava, eme loloti egiteu ale magiri vagari oio tela tikumula tela igolu, eme roviti la imoimo la te Uru, ale eia la tahalo la gilogo mela ilo gorila.

¹² Loata tomi vola,tabarabara gu, umala magirigiri tela sela, tela ilolalage ouka tela magasa, ouka tela vei selela isasa.oilo vola,la "selela" amaie a "sele, me e "ouka" taume amaie ouka, la vuhula eme kama ge buru lotalo la matamuli.

¹³ Kabili tamutou isa kama gabu la iligiligi mela tivura vurala? eia ge igo la kilaka, ila isa kama la tahalo la mutelela? eia ge bau la visalela. ¹⁴ Isa kabili tamutou kama lea? eia ge tola egite la mulugaluga tela lotu, me egite ge kaka loata tetala. egite ge abiri leia la ueli oilo la isa la Uru. ¹⁵ La kilaka mela tautaulailo age vimahuli la tahalo ale lea, tio la vahiliti eia oata, mae eia igo la iriru, e Deo ge lube la iriru tetala.

¹⁶ Veipala la iruru taume soio tamuto isasa,igo la kilaka loata tamuto isasa la vuhula eme ge mahuli, la kilaka tela tahalo ale magiri matata eia vagari sele oilo tala igolula. ¹⁷ E Elaisah eia mae moli etatou,eia kaka sele oilo la tiala mae la hura kamage pu, me la ura kama pu oio la ba alele la leavala itolu la taio ivolo, ¹⁸ Goio e Elaisa kaka lou, la ilo lalage viguvi la hura, tio la magasa visibitala la vavua la

¹⁹ Amuto tabarabaragu, mae isa tamutou polo gale ti loio la seselela, goio la tahalo isa goio abi rivu lou eia. ²⁰ La tahalo alele tai ge rovia mae ere isa vulo rivu la tahalo la iriru age vimahuli eia loio la pileho me eia ge tau robo la giligi la iriru ale uru sele.

1 Peter

Chapter 1

¹ E Pita, eia la Aposel te Isus Kraist, ale goio tegiteu la mosi ale bubura, amuto la hilovila, tela baba tomi e Pontus, e Galatia, kapadosia, e Asia, me Bitinia. ² Aleie eia la mari kovula te Deo e tama gato, ale loio tela igolu la vimarokala tela kalulu maroka, tela iroromulila me tela kasoso la vipurula veila te Isus Kraist. la gilogo ge tamuto, me la tia madila tamuto ge bola uru sele.

³ La mogela mela visalela ge te Deo tama gatou me tela Uru e Isus Kraist! oilo tela gilogo ale uru sele, eia abitia gato la gauru la pigo halabala oilo tela tautaulailo loio tela hiliti rivula te Isus Kraist loio tela pileho. ⁴ Age tela vuliti ale eia raragi tiamu ale kama ge eia ropo, eia kama ge mumugu, me akama ge kokovu. eia taugale tiamu oilo la ilo lalage. ⁵ La bigomu te Deo magiri robo ti eme oilo tela tautaulailo mela mahulila ale raragi ti ge sibitala oilo tela tapasi la imamala.

⁶ Eme ge moge sele te aleie, mae eme oilo le ilo buruko sele tela tikumula ale usu pahi. ⁷ Ale a gomai ge tovolai la tautaulailo taume, ale eia tartigi peho sele me a muga la Gol ale marasa sele, ale la havi gutu tia. a sibitala mae la vuhula la tautaulailo taume ge visibitala la vavuala oilo visalela, ale marasa, mela tilogo oio tela igo matagagala te Isus Kraist.

⁸ Eme kama hilo eia, alamoli eme masaga eia, eme kama hilo eia igoe, alamoli eme tautaulailo oilo tetala eme moge mela sagela ale oilo la hatemu isa kama hiloa mea volu mela marasala. ⁹ Igoe eme lou abitila vavua la tautaulailo taume, la mahuli la kalumu, ¹⁰ Ge matamuli lou la mahulila aleie, egite Propet mera laha pala ti tela gilogo ale ge gomai taume, eme ge malopi tavu la pamulila eme ge gabutala muli tahoa.

¹¹ Egite pamulia via ge rovia erese la tahalo ouka la imala via la kalulu le Kraist ale oilo tegite ge turi mulia gite la rova eia veipala tia araura oilo la iligiligi te Kraist mela marasala ale ge tilimulia. ¹² A sibitala matagaga soio tegite via egite kama igogolu molia giteu, ouka emei, la imala egite meramera oio tela papaga aleie igoe egite igo matagaga tiamu loio tegite ale valolo la merera la lotu soio taume loio tela kalulu maroka ale loata la ilo lalage la papaga aleie egite la Angelo masaga sele via ge hiloa.

¹³ Tio amuto ge galiau robo la ilo la gabutala mutou. amuto ge mata rara, tau la tautaulailo tamuto oilo la gilogo ale ge vahari me tela imala ale e Isus Kraist ge guvi palala. ¹⁴ Amuto ge roromuli gulikiliki, umala tatau amuto soilo la masagala ale kama kora amuto tilimulia la imala amuto soloio paua.

¹⁵ Alamoli age mae sele la tahalo ale tola emei eia maroka, eme, tai, eme ge maroka sele oilo tala vulovulo mu tomi. ¹⁶ Egite kekesi tia," amuto ge maroka sele, la vuhula eau sele maroka viuviu." ¹⁷ Mae eme ge tola mae "tete" eia moli la tahalo ale ge mata mulmuli la igolula tela tahalo isasa tilimuli la imala tela tulugaluga taume mela tilogo.

¹⁸ Eme rovia tia mae akama mae la Silva ouka la Gol ale ge ropo ale eia loto rivu emei loio tela vulovulomu ale paua ale eme abia loio te tatama mutou. ¹⁹ Akama ge maele, e Kraist loto rivu tile emei la kasosola ale maroka, ale mae la Sipsip ale la mugu kama oio tetala.

²⁰ La hilovila oata ti te Kraist mamuga ti tela vipoupou tela mautula, alamoli aguvi pala somai taume omai tela tapapasila imala. ²¹ Loio moli tetala eme tautaulailo oilo te Deo, eia moli vahiliti rivu eia loio tela pileho me eia abiala la marasala, ila la tautaulailo taume mela gabutala ale vagari age oilo moli te Deo.

²² Eme ge igo maroka la kalumu oilo moli tela iromulila taume soio tela seselela. aleie age la vuhula sesele la gilogo taume tavu e tabaramu, ala eme ge masaga sele e tabaramu oilo tela hatemu. ²³ La piligo halabala taume, kama loio tela vavua ale ge ropo, ouka a loio tela vavua ale kama koramuli ge magoa, loio tela merera te Deo ale mahulili me akama koramuli ge kokovu.

²⁴ La vovo tomoli eia mae la galamasisi, me la marasala tetala eia mae la sese la garasi. la garasi ge tagara me la sesela ge puru, ²⁵ Alamoli la merera te la Uru ge tabuli la tapasila ouka." la merera eia la lotu ale valolo tila somai taume.

Chapter 2

¹ Oilo vola taugale tomi la papaga ale kama korakora, la vasigologolola tomi, la kalisasae la, la hatekala, mela mera bubula . ² Mae la pepeso ale pigo halabea, masaga tavu la susu la kalulu ale maroka, la vuhula oilo vola eme ge kusi oilo la mahulila taume. ³ Mae eme tovolai tia la Uru eia tartigi sele.

⁴ Gomai tetala eia moli la uati ale mahulili alamoli egite la valalua mukupile eia, alamoli e Deo hilovia eia mae la vuliti soio tetala lou. ⁵ Tio eme tai mae la uatati ale mahulili me ale vimagiri vikapopo egite ge mae la luma la kalulu oilo tela gauru la marokala tegite Prist me tela gulutu la opa la kalulu ale koramuli e Deo ge abia oilo moli te Isus Kraist.

⁶ La merera sautola la papaga aleie, hiloa, eau tabuliti oata e Saion mae la uati pepea, ale hilovia me eia la vuliti. mae la tahalo isa ge tautaulailo sele tetala eia kama ge mahela."

⁷ La tilogo ge uru sele soio taume ale tautaulailo. alamoli soio tegite ale kama tautaulailo, "la uati alele egite ale vimagiri la luma mukupilea selea, me eia sibitala mae la gama la sole," ⁸ Me eia la uati la tutuakila me la uati ale igo boruboru la tahalo." egite boruboru la vuhula egite kama roromuli la merera---- ale turi ti egite viage igoa.

⁹ Alamoli amuto la valalua aleie la hilovila oatati tamuto, la uru tegite Prist, la mautu ale maroka viuviu, la valalua te Deo, ila amuto ge veipala la igolu ale tartigi tela tahalo ale tola taro ti amuto loilo la maligoma ge goilo la matagaga tetala ale tartigi peho. ¹⁰ La imala isasa amuto kama la valalua, alamoli igoe amuto la valua te Deo seleti. amuto kama abi la gilogo, alamoli moli igoe amuto abiti la gilogo.

¹¹ Masaga me, eau tola amuto mae la moimosi me egite ale tuga kama tete rivu amuto ge sautola la hate mutou loio la masaga la vovo, ale vikokue soio tela kalulu mutou. ¹² La vulovulo mutou kabili tegiteu e Gentael age la tilogo, mae egite ge mera galoloamu tela papaga ale ruru, tio egite ge hilo la vulovulo mu ale tartigi me egite ge abia le Deo la marasala oio tela logo ale eia ge sibitala

¹³ Eme ge roromuli tomi egite la mulugaluga a tela tartigila te la Uru. roromuli egiteu e king mae eia uru, ¹⁴ Me egiteu e gavana tomi, ale egite baha egite ge viligi egite ale igo la iriru oio tai ge visale egite ale igigo la vulovulo ale tartigi. ¹⁵ Aleie eia la masagala te Deo, mae eme ge igo vulovulo ale tartigi age kapi la hare giteu la valua ale vikara paua. ¹⁶ Mae la valua ale maramara, umala vipolopolo la gauru oio tela maramara la taume, eme ge mae sele la tahalo la igolu te Deo. ¹⁷ Eme ge togo egite la valalua tomi, masaga e tabaramu. taga e Deo, togo e king.

¹⁸ Eme la tahalo la igolu, vagotalo emei lotalo te Master taume mela tilogo, eme umala ge vagotalo moli eme lotalo te masta ale tartigi, ouka eme igo taia le masta ale kama kora. ¹⁹ La visalela ale marasa, la vuhula eia rovi e Deo, la tahalo ale magiri vagari oilo la imala ilo burukola age gabu la iligiligi alamoli a kama ge bare. ²⁰ La rova lou oio mae eme igo ti la iruru goio eme igo suku molia la imala eme abi la iligiligi? mae eme igo la paga ale tartigi goio eme abi lou la iligiligi la imala egite viligi ti emei, ale la vei tahola ge loio te Deo,

²¹ Ale a la vuhula ale la Uru tola emei, la vuhula e Kraist abi la iligiligi ile emei. eia vahililo tiamu la gauru ale eme ge tilimuli la pulila. ²² Eia kama igo isa la iriru, oio tai la vasigologolola isa eme kage pogea oio tela harela. ²³ La imala egite mera bareala, eia kama koli rivu la merera tegite, la imala eia gabu iligiligi, akama koli rivua, eia sugutaro moli la mahulila soio tela tahalo la matamulila ale maroka.

²⁴ Eia moli bole la iriru tegato tomi oilo la vovola oata la obu ila etato katige sautola lou isa la iriru tio etato ge mahuli oilo tela magiri matatala. tela vovola moli ale kulusi eme abi la vimahulila taume. ²⁵ Amuto tomi kokovu ti mae la Sipsip, alamoli igoe amuto beu rivu tia soio tela tahalo la vibaumuli la Sipsip mela vibaumuli la kalulu mutou.

Chapter 3

¹ Me oilo tela gauru ale, amuto hatavile vagotalo eme soio te haruamu. igoa mae souka ge la valua isahari kama roromuli la merera, me egite ge abi la mera tagala mae isa kama veia gite, age loio moli la vulovulo le rutu gite. ² Me egite koramuli ge hilo la seselela oilo la vulovulomu mela tilogo.

³ Eme kama ge igoa ogala tela tokoromo la vovo mae la milali la ivu, la gagau la Gol, ouka la kairobo ale la tokoromo la marasa peho, ⁴ Akamage ge maele, age sibitala oilo tela tahalo ale oilo la hatemu. me la marasala ale la tapasila ouka a loio tela kalulu la tia madila mela pou makovu la, ale eia marasa tela matale Deo.

⁵ Araura egite hatavile ale maroka tautaulailo oilo te Deo egite igo egite marasa sele, la imala ale egite vagotalo egite lotalo te harua giteu. ⁶ Me oilo tela gauru alele e Sera roromuli e Abram me eia tola leia la uru. igoe eme sibitala ti mae e latatula mae eme ge igo la paga ale tartigi ouka mae eme kama ge taga la tikumula.

⁷ Me oilo moli tela gauru alele, amuto hararua ge pou tomi le ruturutu muto loio tela irovi matagagala, mae la kontena ale kama vagari, eme ale hatavile, eme ge abia gite la tilogo mae egite tai ge abi la muli oilo la gilogo la mahulila. eme ge igoa mae la vuhula la paga isa kamage magiri robo la kilaka taume.

⁸ La tapasila, amuto tomi, la gabutala la ge isa moli, la tia gorila, masaga amuto mae tame tabarabara, la tia madila, la vulovulo la vagotalola, ⁹ Amuto umala koli rivurivu ale kama kokora ale kokora ouka la mera barala ge koli loula la mera barala, ale ge magiri roboa, visolo moli la vibalavala, la vuhula oilo moli teale la Uru tola emei, via eme abi polo lou la vibalavala.

¹⁰ "La tahalo ale masaga la mahulila oio tai mae eia masaga ge hilo la logologo ale tartigi eia ge vimaila la kalameala loio tela paga ale kama kora me la harela loio la vilei la vasigologolola. ¹¹ Eia ge poke taro larova ale kama kora me eia ge igo la rova eia tartig. tartigi eia ge pamuli la tia madila me eia ge vagari tavua. ¹² La mata la Uru oio hililo egite ale magiri matata, alamoli la lagu la Uru kama masaga egite ale igigo la vulovulo ale kama kora."

¹³ Erese la tahalo koramuli ge igo bara emei mae eme oio masaga ge igo la papaga ale tartigi? ¹⁴ Alamoli mae eme gabu la iligiligi la vuhula tela magiri matatala, la vibalavala ge taume. umala tataga la rova egite tatagea. la ilomu umala ruru.

¹⁵ Akama ge maele, eme ge vimagiri gale la Uru e Kraist oilo la hatemu mae eia maroka. la imala tomi eme ge raragi ge koli la tilahi tegite ale souka ge tahi me la tautaulailo ale eme tahokea. igoa oilo tela tia madila mela tilogo. ¹⁶ Eme ge tahoka la gabutala ale tartigi la vuhula la valua ale mera bara soio tela mahulila taume ale tartigi oilo te Kraist ge mahela la vuhula egite mera bareamu via eme la tahalo la iriru. ¹⁷ Eia tartigi moli, mae e Deo masagea, via eme ge gabu la iligi tela iligo la paga ale tartigi kama tela iligo la paga ale kama kora.

¹⁸ E Kraist gabu la iligiligi vakasa tela iriru tomi. eia moli ale matata abi la iligiligi gatou, ale kama matata, la vuhula eia ge abi etato soio te Deo. egite bili pehoa oio tela vovo, alamoli eia mahuli rivu lou oilo tela kalulu. ¹⁹ Tela kalulu maroka moli, eia tuga goio valolo soio tegite la kalulu ale igoe oilo la totorobo, ²⁰ Egite kama la valua la iromulila la imala la hatetola la te Deo oio poutali egite oilo tela logo te Noah, oilo tela logologo la igolu le Sipi, e Deo vimahuli lolosa---- egite taho ualu----- ale loio tela lalu.

²¹ Ale eia la irovilala tela vuluhi ale vimahuli ti eme igoe----- kama la vuluhi vei la mugu ale oio tela vovo, alamoli amae la tilola tela gabutala ale tartigi soio te Deo---- loio tela hiliti rivula te Isus Kraist. ²² E Kraist oio pou ti tela lima le Deo e gata, eia tuga soilo la ilo lalage. egite la Angelo, la mapala, me egite tomi ale vagari ge vagotalo egite soio tetala.

Chapter 4

¹ Oilo vola, la vuhula e Kraist abi la iligiligi oilo tela vovo, vikai robo le emei la gabutala ale visauru mae tetala, mae erese la tahalo ale abi la iligiligi oio tela vovo eia taige maila loio tela iligo la iruru. ² Eia sibitala mae, la tahalo isa, la imala tomi tetala a oilo tela vovo, eia katilou mahuli oio tela masagala tela tahalo, ouka age tilimuli la masagala te Deo.

³ Eme abi la imala uru sele tela iligo la rova egite Gentael masaga ge igoa, egite mahuli mae la gabutala giteu, mela masagala tegiteu, la iliu, la iliu tela mage, la tilaliala ale kamakora, la iligo la vulovulo gite la puhi golo. ⁴ Egite gabutala via akama kora via mae eme kama ge goilo tegite oilo la silali la vulovulo ale kama kora, me egite ge mera bareamu. ⁵ Egite ge magiri tela ilapu matatala oio tela matala tahalo ale raragiti ge matamuli egite ale mahulili me egite ale pehoti. ⁶ Ale la vuhula ale la merera la lotu ge valolo la soio tegite ale pehoti, la vuhula mae, soukage egite ge matamuli egite oilo tela vovo mae la tahalo, me egite ge mahuli oilo tela kalulu oilo la gauru ale e Deo igotia.

⁷ La tapasila la papaga tomi gomai hagavi ti. oilo vola gabutala ururu, me la gabutalamu ge viragi eme oilo tela kilaka. ⁸ Loata tela papaga tomi, la masagala mela gilabulabu taume soio te tabaramu, la gilogo koramuli ge taurobo tomi la vulovulo ale kama kora. ⁹ La gabutala mu ge kope tavu e tabaramu isasa me la mera galolola ge umala.

¹⁰ Mae moli amuto isasa abi ti la vabila, vigolua me age visuli amuto isasa, magiri vagari tela baumuli la gilogo te Deo oilo tela tataroala tomi isasa. ¹¹ Mae isa ge meramera, tartigi age vikapopo mela merera te Deo. mae isa ge visuli tela igolu, tartigi age loio tela vagarila ale e Deo abia gatou, igo la papaga aleie oilo la gauru tomi ila e Deo ge abi la marasala oilo te Isus Kraist. age soio te Isus Kraist la marasala mela vagarila ale la tapasila ge ouka. Asele.

¹² Tabaragu la hate gu, umala gabutala bubu moli via la tovolaila ale oilo la havi eia sibitalati somai taume, via la paga isapolo isa guviti somai taume. ¹³ Akama ge maele, isahari tamuto goilo ti la iligiligi te Kraist, sagege, la vuhula eme ge sagege mela mogela oilo tela guluvi la marasala tetala. ¹⁴ Mae egite ge mera bareamu tela isale Kraist, la vibalavala ge taume, la vuhula la kalulu la marasala mela kalulu le Deo oio pouti oata taume.

¹⁵ Ala isa tamutou umala ge gabu la iligiligi mae egite ale bilibili, la tahalo la pakalila, la tahalo la iligo la iruru, ouka la tahalo la igo marapala. ¹⁶ Alamoli mae la tahalo isa abi la iligiligi mae eia mae e Kraist, eia umala ge mahelahela; ouka, eia ge abia le Deo la marasala mela isa alele.

¹⁷ Ala imala ti tela matamulila ge sokoa oilo la luma te Deo. mae age sokoa omai tegatou, me age sibitala mave soio tegite ale kama roromuli la merera te Deo? ¹⁸ Mae eia tivura tegiteu ale matata ge mahuli, me age mave tegiteu ale kama rovi e Deo mela tahalo la iriru?" ¹⁹ Oilo vola egite ale abi la iligiligi la vuhula la masagala te Deo age abi la kalulu gite soio tela vipoupou ale magiri vagari oilo tela igolu ale tartigi.

Chapter 5

¹ Eau tututolea giteu la mulugaluga ale kabili tamuto le, eau sele, eau tai la mulugaluga me eau tai la tahalo ale magiri tela iligiligi te Kraist via eia sele, me eau tai isa tegite ale ge abi vibalavala tela marasala ale ge sibitala: ² Eme ge la tahalo la vibaumuli la Sipsip te Deo ale pou lotalo la vibaumulila taume, igolu mae eme baumuli tomi egite ale igolu lotalo taume---- kama mae eme koramuli, ouka la vuhula eme masagea, mae e Deo masagea via eme ge igolua---- kama la paga ale eme ge mahela ovola, ouka age loio la tia sagela taume, ³ Umala igo mae la tahalo ale loata tomi tela valalua ale lotalo la vibaumulila taume, ouka eme ge sibitala mae la tahalo la vitovo mulila soio tegite, ⁴ Tio mae la tahalo ale loata tomi tegite ale baumuli la Sipsip ge guvi palala, eme ge abi la Kraon ale marasa sele me ale akama ge kokovu.

⁵ Me oilo moli tela gauru alele, eme ale maure halaba, vagotalo emei lotalo te gite ururu. amuto tomi ge kairobo le amuto la vulovulo la vagotalola tio amuto ge igo tigi e tabara mutou, la vuhula e Deo mukupile sesele egite ale osaosa, alamoli eia ababia gite ale vagotalo egite la gilogo. ⁶ Ala vagotalo emei lotalo la vagari la lima le Deo la vuhula eia ge vahiliti eme oata sele mulmuli tela imala. ⁷ Laba tomi la tikumula taume soata tetala la vuhula eia moli la tahalo la vibaumulila taume.

⁸ Eme umala ge liliu, matarara, la tahalo la gima taume oio le mamusi vulovulo mae la Laion ale girere, eia mata isa tamuto ge alia. ⁹ Amuto ge tolosogi eia, magiri vagari oilo tela tautaulailo tamuto, eme rovia mae la mautu tegite la valalua ale tautaulailo oio kama taga la tuluga oilo la tikumula ale visauru mae alele.

¹⁰ Mulmuli teale eme goilo la tikumula ale bakisie, e Deo tela gilogo tomi, eia moli tola emei soilo tela marasala ale la tapasila ouka oilo te Kraist, me eia ge vimaroka eme, age vimagiri emei, me eia ge vivagari emei. ¹¹ E tato ge abiala la muli ale la tapasila ouka. Asele.

¹² Eau hilo e tabara gato e Silvanus mae eia isa la tahalo la tautaulailo, me eau kekesi matagaga tia muto bakisi loio tetala. eau tututolea muto me eau vei pala tia muto mae la rova eau kekesia a la gilogo te Deo moli. magiri oilo vola. ¹³ La tavile ale oilo e Babilon, amite hilovi ti eia vikapopo le amutou, sege robo amuto. e Mak tai, e latugu, sege robo amuto, ¹⁴ Sagege robo amuto isasa vikapopo la piliu la ilisulisu. La tia madila ge tamuto tomi ale oilo te Kraist.

2 Peter

Chapter 1

¹ E Saimon Pita, isa la tahalo la igolu me eia la Aposel te Isus Kraist, goio tegite ale abi la tautaulailo ale tartigi sele visauru mae ale amite abitia, la tautaulailo oilo la magiri matatala te Deo tegatou mela tahalo la vimahulila e Isus Kraist. ² La gilogo me la tia madila ge kusi uru oilo la ba la mari te Deo me loio te Isus la Uru gatou.

³ La papaga tomi ale loata la ilo lalage mela vagari la mahuilila mela vulovulo le Deo eia abitia gato loio la mari te Deo, eia tola etato loio tela marasala tetala ale tartigi. ⁴ Loio moli tealeie eia abia gatou la veiselela ale tartigi, la vuhula eme taige abi la mahulila te Deo, e tato lake taro ti la marapala ale oilo tela mautula ale sibitala loio la masagala ale kama kora.

⁵ Ale la vuhula ale, eme ge vagari ge tau la vulovulo ale tartigi soata la tautaulalo taume, me loio teale tartigi tau lou la mari loata, ⁶ Loata la mari tau la hatetolala tau lou la tuhakala soata, loio tela tuhakala tau lou la vulovulo le Deo, ⁷ Loio te vulovulo lae Deo gabutala e tabarramu, me loio te la gilabu le tabaramu tau la gilogo.

⁸ Mae egite la papaga aleie a oilo taume ouka a kusi oilo taume, eme kama ge dupi ouka eme kama ge magiri bulahu moli via eme kama ge tau la vavuamu oilo la mari tela Uru gatou e Isus Kraist. ⁹ Alamoli la tahalo ale kama tahoka la papaga aleie la matala kama malau eia matakea, eia gabutaro tia mae eia maroka ti loio la vulovulola ale tugati a akama kora.

¹⁰ Oilo vola, tabarabaragu, eme ge vagari via eme ge igo la tilola taume eia ge la tururi ale magiri vagari sele. mae moli eme ge igo la papaga aleie, eme kama ge boru. ¹¹ Me oilo tela gauru alele la papaga usu ge gomai taume eiage la mata taume ale ge goilo la mautu tela Uru gatou e Isus Kraist ale la kaluvu;la ge ouka.

¹² Ala la imala tomi eau ge raragi moli ge tututoleamu egite la papaga aleie, ale moli eme rovi ti egite, eme tai vagari sele ti oilo la merera la selela ale eme tahoka tia. ¹³ Eau gabutala via eia tertigi tegaku, mae eau oilo la kale aleie, eau ge vahiliti la tia muto tela gauru la tututolala. ¹⁴ Eau rovia via la tau taro la kale taku eia hagavi ti, la vuhula la Uru gatou e Isus Kraist igo matagaga tia somai tegaku. ¹⁵ Eau ge vagari tavu selea ge hiloa mae mulmuli tela tulugalugataku la imala tomi eme ge gabutala la papaga aleie.

¹⁶ Amite kama tilimulia tela mari la vigile mulila te ururu la imala amite igo matagagea muto la vagari mela gomaila te la Uru gatou e Isus Kraist, me amite magiri tela veiselela tela pulou la uru tetala. ¹⁷ Eia abi la tilogo mela marasala loio te Deo tama tela imala la golu gomai tetala loio la marasala tela uru, a vei mago," ale e latugu ale eau masaga selea, oilo tetala eau moge sele leia." ¹⁸ Amite tomi lolo la golu alele loio la ilo lalage gomai tetala la imala amite tomi vikapopo le eia oata la olu al;e maroka.

¹⁹ Amite abi la merera la veilahala tegite la Propet me eia matagaga sele, ale amuto ge paki taho sele ge loloa a mae la Lamu ale matagaga oilo la ba ale maligoma kara mae la logo ale halaba guvi mela matabu la kavkoki hiliti oilo la hatemuto. ²⁰ Loata vola, eme tai ge rovia mae la mera lahala tegite la Propet kama loio tela tahalo bulahu moli isa ge lubea, ²¹ Me la mera lahala tegite la Propet isa kama gomai tela masagala tela tahalo. alamoli la tahalo meramera loio te Deo la imala la kalulu maroka vituga eia.

Chapter 2

¹ Egite Propet la vasigologolola ge gomai tamuto la valalua, me egite la tahalo la vimarila ge gomai tai tamuto, egite ge gomai kokovu moli vikapopo mela marapala mela vasigologolola, me egite ge tahi taro la uru ale loto rivu egiteu, egite vahari la kamakorala ale ge igo harari sele soata tegiteu. ² Egite usu ge tilimuli la gabutala tegiteu, me loio moli tegite la gauru la merera la selela ge kama kora. ³ Oilo la hate vuhula tegiteu egite ge tau polo la merera la vasigolola. la kama kora la tegite gomai ti mamuga, me la marapala tegite a oio kama mavuta.

⁴ E Deo kama sautola rivu egite la Angelo ale igo la iruru. ouka eia tau egite sotalo e Tartarus goio sautola le egite la seli otalo tela maligoma ge karamae la logo la ilapumatatala. ⁵ Oio tai, eia kama sautola rivu la mautula tela silokoloko la vipoupou, ouka, eia sautola rivu moli e Noah, eia moli la tahalo la valolo la merera la magiri matatala, vikapopo me egite taho vitu lou tela imala ale eia viguvi la karoro sotalo la mautula ale poke taro e Deo. ⁶ E Deo vagotalo tai la siti le Sodom me Gomora goio sibitala mae la buburo me eia igo malago sele egite goio kama kora tomi a mae la vitovo mulila tela rova ale ge guvi tavu egite ale kama oilo te Deo.

⁷ Alamoli ale tela tahalo la magiri matatala e Lot, egite la valua ale kama tilimuli la viturila taho talu leia la gabutala mela vulovulo gite. ⁸ Tio la tahalo la magiri matatala, ale mahuli kabili tegite tela logologo tomi eia vilua oilo la kalulu la magiri matatala tetala la vuhula tela rova eia hiloa me eia loloa. ⁹ La Uru moli rovi ale ge utululu la valua tetala loio la tovolaila me oio tai ale ge sautola la tahalo ale magiri matata oio tela logo la ilapu matatala.

¹⁰ Ale age sibitala sele moli soio tegite ale kama piligi la masagala ale kama kora tela vovo me egite ale mukupile egite la vagarigarila. egite magiri tela masagala tegite lou, egite kama taga la mera barala soio tegite ale magiri matata, ¹¹ Egite la angelo tahoka la vagarila uru sele, alamoli egite kama viguvi la vulovulo la matamulila oilo tegite lou me soio te la uru.

¹² Ala moli egite la valua aleie, egite kama gabutala mulmuli la papaga mae egite la basi, egite igo egite mahuli moli tela vovo ge sautola la papaga ale kama kora, egite kama rovi la rova egite igo barabarea, me egite tamai ge vilua. ¹³ Egite ge abi la mapa la iriru ale egite igotia, egite gabutala via la mahulila tela vovo tela logo isasa a tertigi. alamoli egite la vulovulo ale mumugu. egite moge la vulovulo gite ale vasigologolo la imala egite alali tomi le emei. ¹⁴ Egite tahoka la mata ale volu mela loho tavu la tavile polo, me egite kama marumaru la iligo la iruru, egite lapulapu la kalulu gite ale kama vuhutola soilo la iligo la iruru, egite vimari la hate gite la hatekala, la tikumula ge tabuli oata tegite latatu alele!

¹⁵ Egite poke taro la gauru ale matata me egite polo gale ti ge tilimuli la gauru te Balaam me latula e Beor, ale masaga ge abi la mapa tela vulovulo ale kama kora. ¹⁶ Alamoli eia abi la merera la iriru tetala loio tela Donki ale mera mae la tahalo magiri robo e Propet oio moli vola.

¹⁷ Egite la valalua aleie mae la vilelo ale la lalula ouka mela tuluvu la gauru ale la hipu vai taroa. la miau la maligoma ale bitolu oio pou tali egiteu. ¹⁸ Egite meramera vikapopo mela kalisaela, egite lapulapu la valuala tela masaga la vovo. me egite lapulapu tai egite la valalua ale tovolaia ge hele loio tegite ale mahuli oilo ale kama kora. ¹⁹ Egite vei la vei selela tela vimaramarala soio tegite, alamoli egite lou pou la kilisi tela marapala, me la tahalo pou la kilisi loio tela rova vagotalo eia.

²⁰ Mae egite ge hele loio tela marapala tela mautula loio tela mari te la uru mela vimahulila e Isus Kraist egite goio ge tilo lou oilo vola me a ge vagotalo egite, la tapasile gavman goio kamakora lou soio tegite loio teale mamuga. ²¹ Age tartigi moli mae egite umala ge rovrovi la gauru tela magiri matatala egite rovia goio egite poke taro la viturila ale maroka amite vahari tia giteu. ²² La Paia moli beurivu tavu la kalaluala, me la Bolo ale puruti beurivua soio la gagae.

Chapter 3

¹ Masaga emei, ale la vailua la buku ale eau kekesia somai taume, oilo tomi tegira la merera la tututolala tela vahiliti la seselela tela mari, ² La vuhula emege gabutala rivu lou la merera ale egite la Propetale ale maroka vei tia araura mela mera vagarila te la Uru mela vimahulila ale egite la Aposel abitia mutou.

³ Eme ge rovi mamuga aleie, egite ale ge igo mulimuli etato ge gomai tela tapapasi la logologo, egite ge igo muli etato mae la masagala tegiteu, ⁴ Egite ge vei mago,"la veiselela tela bileula tetala oveiti? loio ti tela imala ale e tatama gatou mavutati vola, la papaga tomi oio tabuli viauru moli,loio ti tela siloko la vipoupou."

⁵ Egite gabutaro selea mae araura seleti loio tela merera te Deo moli la mori mela magasa sibitala sogala loio la lalalu me a loio lalalu, ⁶ Loio tela imala ale la mautula tela imala alele a kamakora geru sele, la lalalu sogo robo tomia. ⁷ Me loio tela merera moli alele la mori mela magasa tabuli rivu loio tela havi, a tabuli rivu ge poutali la logo la ilapumatatala mela kamakorala tegiteu ale kama oilo te Deo.

⁸ La paga aleie umala ge tabuli kokovu loio la matamu, eau masagamei, la logo isasa oilo tela uru eia mae la taosen la leavala, mela taosen la leavala eia mae la logo isa moli, ⁹ La Uru kama igo makoko loio tela merera la vei selela tetala, mae isahari hiloa mae la igo makola oio, akamage maele, eia soloio poutali taume, eia kama gabutala via isa tamuto ge kokovu bulagu moli, ouka eia masaga via etato tomi ge tau la kapiutu tela vululo halabala.

¹⁰ Oilo vola, la logo tela Uru ge gomai mae la tahalo la pakalila: la mori ge kokovu vikapopo mela tilalila ale uru sele. la papaga tomi la havi ge selua, me la magasa mela vulovulola tomi ale oilo vola ge tabuli palala tomi.

¹¹ La imala ale la papaga ale ge kamakora tomi oilo tela gauru alele, me erese la mata valalua amuto ge mae vola? ala eme ge mahuli moli la mahulila ale maroka mae la mahuli le Deo. ¹² Eme ge mamata la igo hararila tela gomaila tela logo te Deo. oilo tela logo alele la mori ge kamakora tomi tela havi, me la papaga tomi ge kaluvu bulahu moli tela tivura la havi ale uru sele. ¹³ Alamoli oilo tela merera la vei selela tetala etato oio pou tatali la mori mela magasa ale halaba, ale egite ale magiri matata ge mou oio vola.

¹⁴ Ala, eau masaga me, la imala ale eme oio mamata tela papaga aleie, eme ge vagari sele via eme ge sibitala mae ale maroka viuviu oio tela matala, me oilo la tia madila. ¹⁵ Oio tai, gabutala la poutalila te la Uru mela mahulila, mae moli ale e tabara gato e Pol kekesi tiamu, loio tela mari ale la uru abi tiala. ¹⁶ E Pol meramera tela papaga aleie oilo tela buku tomi tetala ale eia kekesia, oilo vola la papaga isahari a tivura eme ge rovi matagagea,la vuhula egite ale lolomata me ale kama magiri tatola vulo ti la lagula, mae moli ale egite igo tia tela merera ale isahario, egite lou ge abi la tikumula.

¹⁷ Oilo vola, eau masaga eme, la imala ale eme rovi tomiti la papaga aleie mamuga vola, baumuli emei la vuhula eme soukage polo gale loio tela valua ale polo pepe la viturila me eme ge piligi la tautaulailo taume. ¹⁸ Alamoli eme ge kusi oilo la gilogo mela mari tela uru la vimahuli e Isus Kraist, la marasala ge tetala teale igoe me ale mulmuli la tapasila ge ouka. Asele!

1 John

Chapter 1

¹ Ale loio ti tela siloko la vipoupou--- ale amite lolotia, ale amite hilo selela la mata miteu, me ale amite hiloa me la lima mite pilau taia---- gabutala la merera la mahuli. ² Oio tai la mahulila igo matagagea, amite hilo taia, me amite magiri tela veiselela soio vola. me amite vikara matagaga soio tamuto la mahulila ale la tapasila ge ouka, ale vikapopo me tama gatou, me ale igo matagaga tia somai tamite. ³ Eia moli ale amite hiloa me amite loloa me eia moli amite veipla la isala somai tamuto, ala amuto tai ge vikapopo le amiteu, la lotu vikapopola tamite a vikapopo me tama gatou me latula, e Isus Kraist. ⁴ Ala male, amite kekesi la papaga ale somai tamuto la vuhula la sagegela tamuto ge viruru. ⁵ Ale la merera ale amite loloa loio tetala ala amite valolola somai tamutou: e Deo eia moli la matagaga, oilo tetala la maligoma isa golgolo kama oio. ⁶ Mae etato ge veia via etato lotu tomi le eia alamoli etato soloio tatuga oilo la maligoma, ale etato vasigologolo me etato kama tovolaia ge tilimuli la seselela. ⁷ Alamoli mae etato ge tuga oilo la matagaga mae ale eia oilo la matagaga, ale etato lotu vikapopo me le tabarabara gatou, me la kasoso le Isus e latula vimaroka ti etato loio tela iriru tomi. ⁸ Alamoli mae etato veia via etato kama tahoka la iriru, ale etato vasigologolo lou etatou, la seselela kama oilo tegatou. ⁹ Alamoli mae etato ge veipala la iruru tegatou eia tautaulailo sele ge vimaroka etatou loio tela iriru tomi ale kama matata. ¹⁰ Mae etato ge veia via etato souka igo isa la iriru, etato igo eia sogala mae la tahalo la vasigologolola, me la merera tetala kama oilo tegatou.

Chapter 2

¹ Amuto e latatu, eau kekesi la papaga aleie somai tamuto la vuhula amuto umala ge igigo la iriru. mae la tahalo isa ge igo la iruru, etato soloio tahoka la tahalo ale ge magiri la bali gato ge kaka tegatou soio te tama gatou, e Isus Kraist, eia moli sekela matata, ² Eia moli ge viguvi la tia madila soio tela iriru tegato, kama tegato moli, tela mautu la magasa tomi. ³ Etato rovia mae etato gomai tige rovi eia, mae etato ge sautola la mera vagarila tetala.

⁴ Mae la tahalo ale vevei mae,"eau rovi e Deo" alamoli eia kama sautola la mera vagarila tetala ale eia la tahalo la vasigologolola, la merera la selela kama oilo tetala. ⁵ Alamoli la tahalo ale sautola la merera tetala, la seselela la gilogo te Deo matata sele ti oilo tetala. oilo tela ba ale etato rovia mae etato oilo ti tetala: ⁶ Mae ere isa vei mae eia magiri tola sele ti oilo te Deo tartigi eia ge tuga sele mae ale eia tatuga mae vola.

⁷ Eau masaga me, eau kama kekesi isa la mera vagarila ale halaba somai tamuto,ale la merera vagarila moli ale eme lolotia pala tela siloko la vipoupou, la mera vagarila eia la merera ale eme lolo tia, ⁸ Alamoli eau soloio kekesia la mera vagarila ale halaba somai tamutou, ale sele oilo te Kraist me oilo taume, la vuhula la maligoma oio hagavi ti ge kaluvu, me la matagaga ale sesele ge soko ti la matagagala.

⁹ La tahalo ale veia via eia oilo ti la matagaga alamoli eia kama masaga e tabarala ale eia soloilo la maligoma kara ti mae igoe. ¹⁰ La tahalo ale masaga e tabarala eia mou ti oilo la matagaga me la ba tela buroru kama oilo tetala. ¹¹ amoli la tahalo ale kama masaga e tabarala eia oilo la maligoma me eia tatuga oilo la maligoma; eia kama rovi la ba ale eia goio vola la vuhula la maligoma igo matakea ti la matala.

¹² Eau kekesi somai tamutou e latatu, la vuhula la Uru lube ti la iriru tamuto la vuhula tela isala moli. ¹³ Eau kekesi somai tamutou, e tatama, la vuhula amuto rovi ti la tahalo ale loio ti tela siloko la vipoupou. eau kekesi somai tamutou, e maure bisisi, la vuhula eme vagotalo ti la tahalo kama kora, eau kekesi ti somai tamuto e latatu, la vuhula amuto rovi ti e tama gatou, ¹⁴ Eau kekesi somai tamutou e, tatama, la vuhula amuto rovi ti ere loio tela siloko la vipoupou, eau kekesi somai tamuto e maure, bisisi, la vuhula amuto vagari ti, me la merera te Deo tabuli ti oilo tamutou, me amuto tai tatalu ti la tahalo kama kora.

¹⁵ Amuto umala ge masaga tavu la papaga la mautula ouka la papaga ale oilo tela mautula. mae la tahalo isa masaga tavu la mautula, la masagala te Deo kama oilo tetala. ¹⁶ La papaga tomi ale oilo la mautula---- la masagala tela vovo, la masagala tela milatalata, me la mahulila para osaosala, akama loio te tama gatou ouka ale a loio tela mautula. ¹⁷ La mautula vikapopo mela masagala tomi tetala tatuga ti ge kaluvu, alamoli la tahalo ale tilimuli la masagala te Deo ge magiri la tapasila ge ouka.

¹⁸ Amuto e latatu, ale la tapasi la imamala, mae moli ale amuto lolotia mae e Enti Kraist ge gomai, igoie egite Enti Kraist omai ti. me oilo moli te aleie etato ge rovia mae ale la tapasila la imamala. ¹⁹ Egite gali lomai tegatou, alamoli egite kama lomai tegatou. mae egite ge lomai tegatou me egite ge pou moli omai tegatou, alamoli la imala egite tuga taro etatou, a vahililoa gato mae egite kama lomai tegatou.

²⁰ Alamoli eme abiti la abirila tela kalulu maroka loio tela tahalo ale maroka viuviu, me amuto tomi rovi tia. ²¹ Eau kama kekesi somai tamuto via amuto kama rovi la merera la selela, ouka la vuhula amuto rovi tia me la vasigologolola isa kama oilo la merera la selela.

²² Ere isa la tahalo la vasigologolola me la tahalo moli ale tahi taro e Isus Kraist? la tahalo alele eia e Enti Kraist, la imala ale eia tahitaro e Deo tama me e latula. ²³ La tahalo ale tahi taro e latu la tahalo kama koramuli ge tahoka e tamala. me erese la tahalo veipala e latula me eia ge tahoka tia e tamala.

²⁴ Aleie a taume, la rova eme lolotia loio tela silokoloko age tabuli oilo taume. mae la rova eme lolotia loio tela silokoloko age tabuli oilo taume, tio eme ge magiri oilo te latula me oilo te tamala. ²⁵ Ale la vei selela ale eia abitia gato---- la mahulila ale la tapasila ge ouka, ²⁶ Eau kekesia muto la papaga aleie eau gabutala egite ale soukage vituga gale amuto.

²⁷ Aleie a taume, la vagarigarila ale eme abi tia loio tetala age tabuli oilo taume, ala eme kati lou ge abi isa la tahalo ge vimari eme. la vuhula la vagarigarila moliti ge vimari le eme la papaga tomi ale sele kama la paga ele ge vasigolo, age mae moli ale eia vimari ti le amutou, magiri oilo tetala, ²⁸ Ala igoe, gulikiliki, magiri oilo tetala la vuhula la imala eia ge guvi palala e tato kama ge mahela oio tela matala la imala eia ge gomai, ²⁹ e eme rovia via eia moli matata, me eme tai ge rovia mae egite tomi ale igigo la paga ale matata egite guvi halaba loio tetala.

Chapter 3

¹ Amuto ge hilo tigia la ilisulisu ale mave sele e tama gatou abi tia gatou, ale via egite ge tola le etatou e latatu le Deo, me ale male etato guvi ti mae vola. me ale a la vuhula, ale la mautula kama rovi etatou, la vuhula a tai kama rovi eia. ² Eau masaga emei, igoie etato guvi ti mae e latule Deo, me a souka matagaga via etato ge maele, e tato rovia via mae la imala e Kraist ge sibitala, etato ge mae sele eia, me etato ge hilo eia mae moli eia lou, ³ Egite tomi ale tautaulailo oilo tetala igo maroka ti egite mae moli eia ale maroka viuviu.

⁴ Egite tomi la valalua ale igigo la iriru egite tilimuli la vulovulo la ragautu la viturila, la iriru eia la vulovulo la ragautu la viturila. ⁵ Amuto rovi tia mae e Kraist sibitala matagaga ti la vuhula ge abitaro la vulovulo ale kama kora, me oilo tetala la vulovulo ale kama kora ouka. ⁶ La tahalo isa kama koramuli ge mou oilo te tala goio age igigo lou la iriru. ouka la tahalo isa kama koramuli ge igo moli la iriru a goio ge via eia hilo ti eia ouka age via eia rovi eia.

⁷ Amuto latatu, la tahalo isa umala ge vituga galegale amuto loio la gauru, me la tahalo ale igigo la vulovulo la magiri matatala, eia matata. a mae moli ale e Kraist eia matata. ⁸ La tahalo ale igigo la iriru eia loio tela hitu. la hititu igo la iruru palati tela siloko la vipoupou, ale eia la vuhula ale e latu le Deo guvi palala. la vuhula ale eia ge igo bara la igolula tela tahalo kama kora.

⁹ La tahalo ale guvi halaba loio te Deo kama koramuli ge igigo moli la iriru. la vuhula la vavua la merera te Deo tabuli ti oilo tetala. eia kati koramuli ge igo lou la iriru la vuhula eia guvi halaba ti oio te Deo. ¹⁰ Me oilo moli tealeie e latatu le Deo me egite e latatau la hitu sibitala palala: la tahalo isa kama igigo la vulovulo ale kama tartigi eia kama loio te Deo, me eia tai kama la tahalo ale ge masaga e tabarala.

¹¹ Aleie eia la merera ale amuto lolotia pala tela silokolokola: etato ge masaga sele e tabara gatou. ¹² Etato umala ge igo mae e Kain, eia loio tela tahalo kama kora goio bili e tabarala. ilava eia bili eia? la vuhula la igolu tetala a loio tela tahalo kama kora me ale te tabarabarala a matata.

¹³ Amuto umala ge karuturutu, tabarabara gu, mae la valua la mautula kama ge masaga amutou. ¹⁴ Etato ge rovia mae etato gali taro ti la pileho me etato goilo ti tela mahulila, la vuhula etato masaga e tabarabara gatou, mae la tahalo isa kama masaga la gilogo ale eia solio mou oilo la pileho. ¹⁵ Mae la tahalo isa kama masaga e tabarala ale eia la tahalo la bilili. eme rovitia la tahalo la bilili la mahulila ale la tapasila ouka kama oilo tetala.

¹⁶ Me oilo moli teale etato rovi la gilogo, la vuhula e Kraist tau la mahulila sotalo tegatou, me etato tamai abia le tabarabara gato la mahulila tegatou, ¹⁷ Mae la tahalo isa tahoka la papaga la mautula ale taritigi, me eia hilo taro moli e tabarala ale pou la savelela, agoio kapi robo la hate la gilogo ale oilo tetala soio tetala, me la gilogo te Deo ge mou oilo tetala mave? ¹⁸ Amuto e latatugu, la masagala tegato kamage tela merera moli ouka tela kalamea gato moli, ouka age oilo tela vulovulo gatou mela seselela.

¹⁹ Aloio moli teale etato rovia mae etato loio tela merera la selela, me etato sugutaro la hate gato soio tetala. ²⁰ Mae la hate gatou igo geru lou etatou, e Deo uru tavuala hate gatou, me eia rovi tomi la papaga tomi. ²¹ Eau masaga emei, mae la hate gato kama ge igo gegeru etatou, ale etato tahoka la vagari uru soio te Deo. v22 ²² Me la rova etato ge tahia ovola ale eia ge abi gatou, la vuhula etato sautola la viturila tetala me etato igigo tai la papaga ale igo sagege eia.

²³ Aleie a la mera vagarila tetala, mae etato ge tautaulailo oilo tela isale latula e Isus Kraist me oio tai mae etato ge masaga e tabarabara gatou, age mae moli ale eia abi tia gato la mera vagarila tetala. ²⁴ La tahalo ale vimou la mera vagarila tetala la merera ge mou oilo tetala, e Deo tai ge mou oilo tetala. me oilo teale etato rovia mae eia mou ti oilo tegatou, loio moli tela kalulu maroka ale eia abitia gatou.

Chapter 4

¹ Eau masaga me, amuto umala tautaulailo oio tegite la kalulu tomi. akama ge maele, tovolai egite la kalulu tomi tio eme ge hiloa ale mave loio te Deo , la vuhula egite la propet la vasigologolola usu galiti soilo tela mautula. ² Me oilo moli teale eme ge rovi la kalulu le Deo,---- me egite tomi la kalulu ale veipalaea mae e Isus Kraist gomai ti tela vovo a loio te Deo, ³ Me egite la kalulu ale kama veipala e Isus egite kama loio te Deo. ale la kalulu le AntiKraist, ale eme loloa via egite loiole, me egoe egite oiloti tela mautula.

⁴ Eme loio te Deo, gulikiliki, eme vagotalo ti egiteu, la vuhula la tahalo ale oilo taume le eia uru tavuala la kalulu ale oilo tela mautula. ⁵ Egite loio tela mautula; ala la rova egite ge veia a loio tela mautula, me la mautula lolo egite. ⁶ Etato loio te Deo, me la tahalo ale rovi e Deo eia ge lolo etatou. la tahalo ale kama loio te Deo kama ge lolo etatou, me oilo moli teale etato rovi la kalulu la seselela, mela kalulu la vasigologolola.

⁷ Eau masaga me, etato ge masaga lou etatou isasa, la vuhula la gilogo eia loio te Deo, me egite tomi ale mahuli oilo tela gilogo egite guvi halabala oilo te Deo me egite rovi e Deo. ⁸ La tahalo ale kama rovi la gilogo eia kama rovi e Deo, e Deo eia e Deo la gilogo.

⁹ La vuhula tela gilogo te Deo sibitala matagaga kabili tegatou, ale e Deo bahataro e latula ale isa moli sotalo tela mautu la magasa via etato ge mahuli la vuhula tetala moli. ¹⁰ Oilo teale la gilogo, kama via etato masaga e Deo, ouka ale eia masaga pala etatou, goi eia baha e latula ge vahari la tia madila soio tela iriru tegatou.

¹¹ Masaga me, mae e Deo masasga etatou, me etato tamai ge masaga e tabara gatou, ¹² La tahalo isa souka hilo lai e Deo. mae etato ge masaga e tabara gatou, e Deo ge mou oilo tegatou, me la gilogo tetala ge guvi matata oilo tegatou. ¹³ Me oilo teale etato rovia via etato mou oilo tetala me eia mou ti oilo tegatou, la vuhla eia abitia gato la kalulu marokala tetala. ¹⁴ Oio tai vola amite hiloa me amite magiri la selela mae e tama gatou baha e latula ge guvi mae la tahalo la vimahulila tela valua la magasa.

¹⁵ Mae la tahalo isa ge veipalaea la harela mae e Isus eia e latu le Deo, e Deo ge mou oilo tetala me eia ge mou oilo te Deo. ¹⁶ Oio tai, amite rovitia me amite tautaulailo tala gilogo ale e Deo tahokea somai tegatou, e Deo eia la gilogo, me la tahalo ale magiri oilo la gilogo aleie me eia ge mou oilo te Deo, me e Deo ge mou oilo tetala.

¹⁷ La vuhula maleie, la gilogo aleie a magiri matatala kabili tegatou, ila etato ge tahoka la vagari tela imala ilapu matatala, la vuhula mae ale eia mae vola, age mae moli tai ale etato otalo la mautula. ¹⁸

La tilaga oilo la gilogo ouka. akama ge maele, la masagala ale matata ge pigi la tilaga sogala, la vuhula la tilaga ge vitau tomi la iligiligi. alamoli la tahalo ale tataga eia kama koramuli ge matata oilo tela gilogo.

¹⁹ Etato tahoka la masagala oilo tegatou vuhula e Deo masasga pala etatou. ²⁰ Mae la tahalo isa ge vei mae, eau masaga sele e Deo" alamoli eia kama masaga e tabarala, ale eia la tahalo la vasigologolola, la tahalo ale kama masaga e tabarala, ale eia hililoa, eia kama koramuli ge masae Deo, ale eia kama hililoa. ²¹ Oio tai, ale la mera vagarila ale eteto abia loio tetala: mae la tahalo isa via eia masaga e Deo me eia tai ge masaga e tabarala sele,

Chapter 5

¹ Mae la tahalo isa tautaulailo via e Isus e Kraist ale e tilala pigoa loio te Deo, oio tai mae la tahalo isa via eia masaga e Deo tama me eia tai ge masaga e guliki ale guvi loio tetala. ² Ale la gauru ale etato rovia mae etato masaga e latatu le Deo: la imala ale etato masaga e Deo me etato roromuli la mera vagarila tetala. ³ Ale eia la gilogo te Deo: via etato ge sautola la mera vagarila tetala. la mera vagarila tetala tai kama ge la tikumula soio taume.

⁴ Egite la valua tomi ale guvi halaba loio te Deo egite koramuli ge vagotalo la vagari la maututula. me ale la vagari ale koramuli ge vagotalo maututula, me ale tautaulailo tegato. ⁵ Me erese la tahalo koramuli ge vagotalo la mautula? me la tahalo moli ale tautaulailo via e Isus eia e latu le Deo.

⁶ Eia moli male guvi loio tela lalalu mela kasoso: e Isus Kraist. eia kama guvi moli loio tela lalalu, ouka a loio tela lalalu mela kasoso. ⁷ Me oio vola la tahalo itolu magiri tela veiselela: ⁸ La kalulu, la lalu mela kasoso. egite ale itolu egite kisi la gabutala gite isa moli.

⁹ Mae etato abi ti la veiselela tela tahalo, me la veiselela te Deo eia uru tavuala. la vuhula la merera te Deo eia mae, eia lou magiri tela veiselela ile e latula. ¹⁰ Mae la tahalo isa tautaulailo oilo te latule Deo eia ge tahoka la merera oilo tetala. mae la tahalo isa kama tautaulailo te Deo me eia lou igo eia sibitala mae la tahalo la vasigologolola, la vuhula eia kama tautaulailo tela tahalo ale magiri tela veiselela ale e Deo abitia gato ile e latula.

¹¹ La vei selela amae aleie: e Deo abitia gato la mahulila ale la tapasila ge ouka. ¹² La tahalo ale tahoka e latula tahalo eia tahoka ti la mahulila. me la tahalo ale kama tahoka e latule Deo eia kama tahoka la mahulila.

¹³ Eau kekesi tia muto la papaga aleie la vuhula amuto ge rovia mae amuto tahoka ti la mahulila ale la tapasila ouka--- ale tamuto moli ale tautaulailo oilo la isa le latule Deo. ¹⁴ Oio tai vola, ale eia la vagarila ale etato tahokea oilo tetala, mae etato ge tahia isa la paga oilo tela masagala tetala, me eia ge lolo etatou, ¹⁵ Oio tai vola, mae etato rovia mae eia lolo etatou---- erese la paga etato tahi eia ovola---- me etato tai rovia mae etato ge abi la rova etato tahi ti eia oio vola.

¹⁶ Mae la tahalo isa hilo e tabarala igo isa la iriru ale kama visibitala la pileho, eia ge kaka, tio e Deo ge abiala la mahulila. eau taua soio tegite la iriru ale kama ge visibitala la pileho. la iriru isahari oio le visibitala la pileho; eau kama veia via eia ge kaka oio tela papaga alele. ¹⁷ La papaga tomi ale kama kora eia la iriru, alamoli la iriru isahari oio le kama visibitala la pileho.

¹⁸ Etato rovia mae la tahalo ale guvi loio te Deo eia kama igigo la iriru. alamoli la tahalo ale guvi loio te Deo baumuli taho sele eia, me la tahalo kama kora kama koramuli ge igo bara eia. ¹⁹ Etato rovia mae etato loio te Deo, me etato tai rovia mae la mautula magasa tomi tabuli lotalo la vagarigarila tahalo kama kora.

²⁰ Alamoli etato rovia mae e latu le Deo gomai abitia gato la mari la irovi matagagala ila etato ge rovi selea mae ere eia sesele. oio vola, etato oilo tela tahalo ale sesele, oilo te latula e Isus Kraist. aleie eia e Deo ale sesele mela mahulila ale la tapasila ouka. ²¹ Amuto e latatu, amuto ge ba malau taro egiteu la puhi gologolo.

2 John

Chapter 1

¹ Ale loio tela mulugaluga goio tela tavile isa la hilovila oata tegiteu me latatula, eau masaga sele eia oilo tela merera la selela---- kama eau moli, ouka egite tai ale roviti la seselela---- ² la vuhula tela merera la selela ale tabuli ti oilo tegatou me age vikapopo mele etato la tapasila ge ouka. ³ La gilogo, la tia gorila, mela tia madila ge vikapopo le etatou loio te Deo tama gatou me loio te Isus Kraist, e latule tama gatou, oilo la seselela mela gologo.

⁴ Eau sagege sele la imala eau gomai eau poga isahari e latatu muto tatuga oilo la merera la selela, a maemoli ale amite abi ti la mera vagarila loio te tama gatou. ⁵ Ala igoe eau tahi sele emei, tavile---- kama mae ale eau kekesia muto la mera vagarila ale halaba, ouka ale isa moli etato abi tia loio tela silokoloko---- mae etato ge masaga sele etatou isasa. ⁶ Ale la masagala, via etato ge tuga oilo tela mera vagarila tetala. ale la mera vagarila, a maemoli ale amuto lolotia loio tela silokoloko, via eme ge tuga oilo vola.

⁷ Egite la valua la vasigologolola usu gali ti soilo la mautula, egite kama vei palaea mae e Isus Kraist guvi oilo tela vovo. aleie la vasigologolola me eia e AntiKraist. ⁸ Eme matavu lou emei, soukage eme ge galo loio tela papaga ale etato tomi igolu ti oilo vola, la vuhula eme ge abi la mapa ale viruru.

⁹ La tahalo ale sugu moli solagu alamoli eia sele kama magiri oilo la vimarila te Kraist eia kama tahoka e Deo. me la tahalo ale magiri oilo tela vimari, eia moli sekela tahoka tomi egira e tamala me latula. ¹⁰ Mae la tahalo isa gomai taume alamoli eia kama vahari la vimari aleie, umala kaka tavu eia soilo la luma taume umala tai sagege roborobo eia. ¹¹ La tahalo ale sagege robo eia me eia tai ge igo la vulovulola ale kama kora le.

¹² Eau tahoka la papaga usu sele ge kekesia mu ovola, alamoli eau kama gabutala viage kekesi egite tela pepa mela gome. age mave, eau gabutala viage gomai taume etala ge pou vikapopo tio eau ge veiamu, la vuhula la sagegela tegala ge viruru. ¹³ E latatu le hatavilemu ale la hilovila oata tetala sagege robo emei.

3 John

Chapter 1

¹ Eiau la mulugaluga e Jon kekesi la merera goio te tabaragu sesele e Gaius, ere eiau masaga seselea. ² Taratigi tabaragu, eiau kaka mae eme ge poutigi tela papaga tomi me eme kama ge lea me la kalulu taume ge tabuli tigi. ³ Eiau sagege sesele, laimamala e tabarabaragu gomai veipala la vulovulomu ale matata, amai eme tuga la vulovulo ale matata. ⁴ Lasagegela taku kama vikapopo mae la sagegela ale sapolo, la imamala eiau lolo e latatugu tuga oilo la vulovulo la seselela.

⁵ Taritigi tabaragu,eme tau la tiamu sesele la igogolu eme igoa kabili te tabaramu vikapopo le egite ale sapolo tai, ⁶ ere mite veipala la vulovulomu ale taritigi ge masaga egite ale oilo la sios. Emei igotigi la vulovulo ale taritigi sesele ge baha egite ge tilimuli la gauru e God masagea, ⁷ La vula ilava, egite gogala te la isa la Uru, me egite kama abi isasa la paga tegite la valalua me hatavivile kama egiteu e Juda. ⁸ Mai e tato ge igo la vulovulo soio te la valalua me hatavivile, mai e tato ge koramuli ge pou mai la tahalo la igogolu te la vikarala seselela.

⁹ Eiau kekesi la merera soio te la valalua me hatavivile oio la sios, alamoli e Diotrepas, eia la tahalo ale masaga ge magiri mamuga tegite, eia kama puli amite. ¹⁰ Mai eiau ge gomai, eiau ge mata tigi la vulovulo la tomi ale eia igigoa, mai la vulovulo la mera barala eia igigoa mite. Eia kama maru la vulovulola eia igigoa, ala mae eia kama puli e gite tabarabara ge igo tigi egite. Me oio tamai eia vikara robo egite ale masaga ge puli egite, me abi taro egite loio la sios.

¹¹ Taritigi tabaragu, eme umala ge tilimuli la vulovulo ale kama taritigi, ala moli eme ge tilimuli la vulovulo ale taritigi; Latahalo ale rovi la vulovulo ale taritigi, eia te God. la tahalo ale rovi la vulovulo ale kama tartigi, eia kama rovi e God. ¹² Demetrius eia guvi mae la witnes soio te gite tomomoli mea la seselela lou. E tatou guvi mea witnes tai, ala e tato rovia la vulvul gato a sesele

¹³ Eiau tahoka usu lapapaga ge kekesia soio taume, ala moli eiau kama masaga ge kekesi tomi la papaga oilo te la pas. ¹⁴ Alamoli eiau masaga ge hilo moli eme soio moli e, eiau masaga ge hilo la lagumu me eiau ge meramera vikapopo tomi le emei. ¹⁵ La tia maigila tela Uru ge vikapopo le emei. E tabarabaragu baha la haro soio taume. Baha la haro taku soio te tabarabara gatou isasasa tai.

Jude

Chapter 1

¹ Eiau e Jut, labilalaha te Isus Krais me tabaragu e Jems,masagala oilo te la Uru e tamagatou, taua oilo te Iesus Kraist. ² La tia gogorila me la tia maigila vikapopo la masagala ge usu soio tamuto.

³ Masasagala tabaragu, igogolu vagari la kilesi soio taume te la mahuli gato, eiau kekesi soio tamuto ge hivagari la ilo muto ale La Uru gato abia gatou. ⁴ A matagaga mae la valalua isahari logala gomai kokovu kabili taume. E gite lavalua ale kama tahoka la tautau la ilo soio te Isus. Egite la valalua ale ka rovi e Isus oio tai egite ka tahoka la gabutatala le Isus oio te gite me e gite ka abi e Isus oio la mahuli gite.

⁵ Igoe e iau veiage abi amu la gabutala- oilo ovola isasa eme rovi tatahoa mae la Uru imahuli egite lavalalua ogala la magasa le Isip, ala mulimuli moli ovola abili egite ale ka tautailailo. ⁶ Oata ovola e angelo tai ka pou oio la muli gite ale la Uru taua, egite hele taro la mulimuli gite ale la Uru tau egite ovola- la Uru kilisi egite, me eia tau egite oio la maligoma, tela ilapumatala te lalogo ale mulimuli.

⁷ Mae moli e Sodom me Gomora me la maututu ale ovola abi egiteu lou soilo la vulovulo la masagala vovo ale ka tartigi. Egite tau lou egite soilo la iruru ale mulimuli la kalivula ge ouka. ⁸ Ala oilo la vulovulo la ale visauru, la ilovila ale tela vovo ale ka tartigi. Egite kama lolo la merera, egite vikara barabara soio te giteu e angelo ale oata la mori.

⁹ Ala moli e Maikel la mulugaluga le egite angelo, eia vikara totolo tomi le satan te la vovo le Moses, aka pigi bara la merera soi te satan.Avei moli ala mae,''Me La Uru ge gusi eme'' ¹⁰ Ala moli egite la valalua mera bara la vuta egite kama rovi, egite mai la baibasi ale la gabutatala gite ouka, ala la papaga hipou bara egite. ¹¹ Egite ge igo tigi! Egite tilimuli la puli le Keinoio tai egite tilimuli e Balam te la wati. Egite kama lolo la Uru,mala egite mae e kora, te la vulovulo ale egit galo.

¹² Egite la valalua ale egite mae la sakalu oio la mago ale gasi lobe la waga. Egite la valua ale valilobelobe la vikokuela tegatou. La mahela gite ouka, mae egite ge ali gabutatala egite lou.Egite mae la mori ale kumu bubu moli me la lolovi ale bole iti soio. Egite mai la obobu ale ka vavua-ale peho tagara ilua,ale egite lusia. ¹³ Egite mai la mago ale tarobirobi uru sesele, tili muli la vulovulo giteu, me la mahela gite guvi papala mai la mago ale karere. E gite mai la matatabu ale kama tilimuli la gauru giteu. E Deo raragiti la muli giteu ale maligoma sesele, tegite alele ge goio ge pou ovola la imamala bibibi.

¹⁴ E Enokeia la ivitula tahalo ale mulimuli te Adam,me eia pigi la merera la kalulu mae''eiau hilo la Uru vikapopo egiteu e angelo usu sesele.'' ¹⁵ Eia gomai ge hatemamasi tavu egite me age tau egite te la merera al iruru.Eia masaga ge igo egite lavalalua kama ge tau lailo tetalage rovi la iruru egite igoa.Me egite la valua la iruru sahari la Uru masaga ge igo egite ge gabu sesele la iligi tela gililo egite igoa soio te tala'' ¹⁶ Egitela valalua egite kama rovi la tia titigila,me mera galolo la imamala tomi.Me egite lou tilimuli la masagala ale kama kokora tegite lou.Me egite mera baololi tegite la valalua ge tilimuli la masagala te gite lou

¹⁷ Ala moli amuto tomi e tabarabaragu,amuto ge gabutala la merera te gite la bilalaha te Uru tegato e Isus Krais,apue taroa. ¹⁸ Egite vei amuto mae,tela kaluvuluvu la magasa,egite la valua la mera pakasa ge gomai,me egite ge poke tavu la Uru me mulimuli ge tilimuli la masaga gite ale kama tartigi,tegite lou. ¹⁹ Egite lavalalua alele egite rovi la pulutu la luma la merera.Egite tilimulimuli la gabutatala gite lavalua tela magasa moli,eala la Kalulu tela tahalo uru kama oio tegiteu.

²⁰ Ala amuto e tabarabaragu,la imamala tomi amuto ge tau la ilomutou vagari soio te la Uru me pou oilo la Kalulu me eiage koli amuto te la kilaka. ²¹ Mae amuto ge pou oilo la masagala te la Uru te la imamala tomi;me la imamala tomi amuto ge pou tali la tia gogorila te la Uru tegato e Isus Krais me eia ge abia gato la mahulila ale tabuli tataho la imamala tomi.

²² Amuto ge tau la tia gogorila soio te lavalua ale la tautailailo tegite kama vagari. ²³ Amuto ge koli egiteu ale sapolo mae egite kama ge goio lahavi ale kama kokora la imamala tomi.Amuto ge tahoka la tilaga me la tia gogrilasesele soio te gite sahari,me amuto ge pou malau tegiteu lavalalua ale igigo la vulovulola ale mumugu visauru veisauru maela kilalai tegite tai ale mumugu bara.

²⁴ La Uru koramuli ge boumuli tataho amuto me amuto kama ge boru,me eia koramuli ge vahari amuto soio la mautu tetala,me amuto ge ouka la iruru,me amuto ge tahoka la sagegela ale sesele. ²⁵ Me eia isa moli la Uru.Eia koli e tato tomi oilo te Isus Krais,la Uru tegatou.Eia marasa,eia boumuli la papaga tomoli.Laisala uru me la vagarila tomi tetala.Eia pou pala me eia pou igoe me age pou visauru moli mae la imala bibi tomoli..Asesele.

Revelation

Chapter 1

¹ Ale la merera te Isus Krais ale tabuli kokovu e Deo abiala ge vailoloa gite ale igogolu tetala larova ge guvi soio molia. Eia tau palaea goio bahataro e angelo soio tela tahalo la igogolu e Jon. ² E Jon veipala la merera te Deo me la vulovulo le Isus Kraes, la papaga tomi eia hiloa. ³ La vaibalavala tela tahalo ale gigi agi la merera ale ge guvi mulimuli me soio tegite tai ale lolo la merera ale ge guvi mulimuli me ere tai tilimuli la kilekesi tai oilo ovola, telava la imamala agagavi.

⁴ La leta e Jon kekesia gite la lotu ivitu oio e Esia: La gilogo soio taume me la tia madidila loio tela tahalo ale igoe, me eia te ale pala, me eia te ale mulimuli, me loio tela la kalulu ale ivitu mamuga la mulolou le king, ⁵ me loio te Isus Kraes, eia la tahalo la witnes tatao, la tahalo ale hiliti loio la pileleo, me eia mamuga tegite king tomi otalo la magasa. Eia masaga sesele etato me eia lube la iruru tegato tela kasosola-- ⁶ eia viguvi isa la kingdem, e Peter te Deo e Tamala-- tetala la matagagala me la vagarila tela la logologo tomi. Amen

⁷ Hiloa, eia loiole vikapopo la tuluviluvi la mori; egite tomi ge hiloa, vikapopo egite ale ubila e poke. Egite la maratatila tomi tela la magasa ge tali telava leia moli.Asesele, Amen.

⁸ "Eau la Silokoloko me la kaluvuluvula," La Uru e Deo veia, "eau te ale igoe, me te ale pala, me te ale mulimuli, Eau Vagari me Uru e Deo."

⁹ Eau, e Jon---e tabaramuto me la tahalo ale viabile eme la tukukumula me la kingdem me la tia madidila ale totora oio te Isus--la imamala Eau oio la holu egite toila e Patmos lavuhula la merera te Deo me la igogolu te Isus. ¹⁰ Eau oilo la Kalulu oio la logo te Uru. Eau lolo lotigu taku la tilola isa uru mae la trapet. ¹¹ A vei mae, "Kekesi la rova eme hiloa oio la buku, me vei palaea soio te la lotu ivitu---oio e Efeses, oio e Smyrna, oio e Pegamam, oio e Taiatira, oio e Filadelfia, me oio e Laodisia."

¹² Eau vulo rivu veage hilo erese la golu tatola somai taku, me la imamala Eau vulo Eau hilo ivitu la obu la lamu ale la gol. ¹³ Loio kabili la obu la lamu isa mae e latu la tahalo, kai la kairobo ale malau kara otalo la vahala me la kululukuli ale mae la gol viri holu la kabilila

¹⁴ La tamala me la hivula kea mae la vul---kea mae la tutu la mori---me la matala mae la marere la havi. ¹⁵ La vahala mae la brons ale mememe, mae la brons ale kao marokea oio la havi, me la golula mae la tilali la lalu ale saisali vagari. ¹⁶ Eia tahola la matatabu ivitu oio la limala e gata, me tahola la viso ale la gilisula ilua kara guguvi loio la harela. La lagula karere mae la haro ale marere vagari sesele.

¹⁷ La imamala Eau hiloa, Eau boru oio la vahala mae la tahalo ale peo. Eia tau la limala e gata oata taku me eia vei mago, "Umala tataga. Eau la silokolokola me la kaluvuluvula ¹⁸ me la tahalo ale mauliuli. Eau mauli bibibi! Me Eau sautola la ki la pileleo me la mautu la pileleo.

¹⁹ Ale kekesi tola la rova eme hilo tia, la rova igoe, me la rova ge guvi mulimuli loio te aleie. ²⁰ Loio tela masova la merera ale tabuli kokovu tela matatabu ivitu eme hiloa oio la limagu e gata me la vaha la lamu ale gol o: La matatabu ivitu ale e angelo tela luma la lotu ale ivitu, me la vaha la lamu ivitu ale la luma la lotu ivitu."

Chapter 2

¹ Soio te angelo oio la luma la oio Efeses kekesi mae: 'La merera te la tahalo ale sautola la matatabu ivitu loio la limala e gata me ale tatuga kabili tela vaha la lamu ale ivitu, ² Eau rovi la tulugalugamu, la tivuravura la igogolu, me la tia madidila ale totora, me eme kama ge tao pepe soio tegite ale igigo la iruru, alamoli eme tovolalai egite ale veia egite aposel alamoli ouka, eme poga egite la visigologolola.

³ Eme sautola la vagari la tiamadidila me eme kaka tavu la tiagu, me eme kama bare. ⁴ Alamoli Eau mukupile sesele eme mae eme tapataroti la masasagala ale mamuga. ⁵ Gabutala muli loio la baha ale eme boru. Vulo rivu me eme tilimuli la rova eme igotia mamuga. Mae eme kage vulo, Eau ge gomai taume me Eau ge abitaro le eme la vaha la lamu loio la mulila.

⁶ Alamoli eme tahola aleie, Eme kama masaga larova egite Nikolaten igo tia, larova Eau ka masagea. ⁷ Korale egite moli ale tahola la gavusa, ge lolo larova la Kalulu veveia soio la luma la lotu tomi. Soio tegite ale tuga loata la tikukumula Eau ge abiala la rait ge ali loio la obu la mauli, ale oio la mulou sagegela te Deo.

⁸ "Soio te angelo tela luma la lotu oio e Smaina kekesi mae, 'La merera te la tahalo ale la silokoloko me la kaluvuluvula, eia peo me eia hiliti rivu lou: ⁹ "Eau rovi la tikukumula taume me la savelevelela taume, alamoli eme tahola la vuliti. Eau rovi egite ale sibitala la Isabarala egite ale veia egite loio e Jius, alamoli egite ouka. Egite la valalua la lotu te Satan.

¹⁰ Umala tataga mae eme goio la tikukumula. Hiloa! E devel agagavi ge laba isahari tamuto soio la baha la totorobola ge tovolalai eme, me eme ge puo la tikukumula tela logo isavulu. Magiri vagari kara la pileleo, me Eau ge abiamu la craon la mauli. ¹¹ La tahalo moli ale tahola la gavusa, ge lolo larova la kalulu veveia soio tegite la lotulotu. La tahalo moli ale toatalu la tukukumula kage peo tela vailua la pileleo.

¹² "Soio te angelo tela lotu oio e Pegamum kekesi mae: 'La merera tela tahalo ale sautola la viso ale la gilisula ilua kara: ¹³ "Eau rovi erese la baha eme popou, oio tela baha la tron te Satan. Soloio eme sautola vagari la isagu. Eau rovia mae eme kama vasigolo la tautaulailo taume oio tegaku, kara la logologo te Antipas la witnes tegaku, la tahalo ale tautaulailo, ale peoti kabili tamuto, oio la baha e Satan popou.

¹⁴ Alamoli Eau tahola isahari lapapaga soio taume: Egite isahari oiole ale sautola vagari la vimari te Balam, ale vimari e Balak ge laba tia vagarila kabili tegite latatu le Irael me egite ge ali la ilali ale sakrifis soio tela puigolo me egite ge igo barabara. ¹⁵ Visauru tai, eme tai tahola isahari egite ale sautola vagari la vimari te Nikolatans.

¹⁶ Vulo rivu, ala! Mae ouka, Eau ge gomai hari soio taume, me Eau ge soko la vukokuela soio tegite vikapopo la viso oilo la haregu. ¹⁷ La tahalo moli ale tahola la gavusa, ge lolo lava la Kalulu veveia soio tela lotulotu. Soio tela tahalo ale toatalu la tikukumula, Eau ge abi isahari la mana ale tabuli kokovu, me Eau ge abi la vati kakea vikapopo la isa alaba kekesi oio la vati, la isa ale isa ka rovia alamoli la tahalo moli ge abia.'"

¹⁸ Soio te angelo tela lotu oio e Tietira kekesi mae: 'Ale la merera te Latu le Deo, ale la matala mae la kalamea la havi me la vahala mae la brons ale mememe: ¹⁹ "Eau rovi larova eme igotia: la masasagala taume me la igogolula me la tia madidila taume ale totora. Eau rovia mae la rova eme igotia igoe a uru sesele tela rova eme igotia mamuga

²⁰ Alamoli Eau tahola la paga ale magiri robome: Eme masaga tavu moli e Jesebel, ale toi eia lou e profetes. Tela vimari tetala eia vasigolo egite ale igogolu taku ge igo la vulovulo ale ka tartigi me me egite ge ali la ilali vabila soio tegite la puigolo. ²¹ Eau abiala la imamala ge vulo rivu, alamoli eia kama gabutatala ge vulo rivu loio la vulovulo ale kama kokora.

²² Mamata! Eau ge laba eia soio la muli la ilea me soio tegite ale igigo la vulovulo ale kama kokora vikapopo eia soio la tuku uru, mai moli egite kama ge vulo rivu loio la vulovulola. ²³ Eau ge pilipeo e latatula, me egite la lotu lotu ge rovia mae Eau la tahalo ale hililo la gabutatala me la tia. Eau ge abia muto isasa la igogolu koramuli amuto.

²⁴ Alamoli tamuto tomi oio e Taitira, soio tegite tomi ale ka sautola la vimari me egite kama rovi larova egite isahari totoila la momo le Satan-- soio taume Eau veia, 'Eau kama tau la tukukumula soio taume.' ²⁵ Oio la vuhula isahari, eme ge sautola vagari kara Eau ge beu.

²⁶ La tahalo ale toatalu la tukukumula me la tahalo ale igigo lava Eau igotia kara la tapapasila, la tahalo alele Eau ge abiala la vagarigarila loata tegite la maututula.

²⁷ 'Eia ge muga egite vikapopo la ion rod, mae la kuvo la ja eia ge igo mapolea bisisi.' ²⁸ Mae moli Eau abitia loio te Tamagu, Eau ge abiala la matatabu la kavukoki. ²⁹ Kora la tahalo moli ale tahola la gavusa, eia ge lolo lava la Kalulu veveia soio tegite la lotulotu."'

Chapter 3

¹ "Soio te angelo tela lotu oilo e Sadis kekesi mae: 'La merera tela la tahalo ale sautola la kalulu ivitu te Deo me la matatabu ivitu. "Eau rovi la rova eme igotia. Eme igo bibia mae eme mauliuli, alamoli eme peo. ² Hagolo soata me vivagari larova piligi alamoli agagavi ge peo, telava Eau ka poga la vulovulomu sibitala viruru oio la mata le Deo.

³ Gabutala, mae, larova eme sautolatia me loloa. Tilimulia, me vulo rivu. Alamoli mae eme kama hagolo soata, Eau ge gomai mae la tahalo la pakalikalila, eme kama ge rovia erese la imamala Eau ge gomai tavume. ⁴ Alamoli eme tahola isahari la isasa oio e Sadis ale kama igo mumugu la kilalai tegite, me egite tuga vikapopo eau, kakai la paga kakea, lava egite uru pasi.

⁵ La tahalo ale toatalu la tikukumula ge kai oio la kilalai ale kakea, Eau kage savulu taro la isala loio la Buku la Mauli, me Eau ge veipala la isala lolagu te Tamagu, me lolagu tegite angelo tetala. ⁶ La tahalo moli ale tahola la gavusa, lolo larova la Kalulu veveia soio tela lotulotu.

⁷ Soio tela angelo oio la lotu oio e Filadelfia kekesi mae: 'La merera tela la tahalo ale maroka me ale sesele--- eia sautola la ki te Devit, eia kokopea me isa ka kakapia eia kokopea me isa ka kakapia. ⁸ "Eau rovi larova eme igotia. Hiloa, Eau tau lolagu taume la mata ale kope ale isa ka koramuli ge kapia. Eau rovia mae eme tahola bakisi la vagarigarila, loiovola eme roromuli la merera taku me eme kama tautaro la isagu.

⁹ Hiloa! Egite ale loio la luma lotu te Satan veia egite e Juda alamoli ouka, alamoli egite la valua la visigola---Eau ge tutu egite ge gomai me egite tototulu otalo lolagu la vahamu, me egite rovia mae Eau masaga eme. ¹⁰ Mae moli eme sautola la tuturi mulila taku tela tiamadidila ge totora, Eau ge totoro tai taume loio la tovolaila ale ge gomai la maututula, ge tovolalai egite ale momou otalo la magasa. ¹¹ Hagagavi Eau ge gomai. Sautola larova eme taholatia souka isa ge abi la craon taume.

¹² La tahalo ale toa taku la tukukumula Eau ge magiria mae la tori oilo la luma lotu te Deo taku. Eia kama lou ge gogala oiovola, me Eau ge kekesi oio tetala la isa le Deo taku, la isa la siti te Deo taku (e Jerusalem, ale loata e heven loio te Deo), me la isagu ale halaba. ¹³ La tahalo moli ale tahola la gavusa, ge lolo larova la Kalulu vigagia soio la lotulotu. "'

¹⁴ Soio te angelo tela lotu oilo e Laodesia kekesi mae: 'La merera te Amen, ale koramuli me witnes sesele, eia mamugamuga loata la papaga e Deo wokua. ¹⁵ "Eau rovi la rova eme igotia, kama tegira isasa maigi o tivura. Eau gubutala mulia mae eme ge tegira isasa maigi o tivura! ¹⁶ Ala, telava eme kabili moli---kama tivura o maigi---Eau hagagaviti ge kalalua taro eme sogala loio la haregu.

¹⁷ Mae eme veia, 'Eau tahola usu la vati, Eau tahola usuti la papaga, me Eau kama masaga lou isa la paga.' Alamoli eme ka rovia mae eme kama kokora viruru, pou sekela, la savelevelela, matakea me kalakalaka. ¹⁸ Lolo la vatetelila taku: Loto la gol ale la havi tulu veitia ala eme ge tahola la vuliti, me la kilalai ale kakea taritigi sesele ala eme ge kairobome me eme kama ge vailo la maela la kalakalaka taume, me igo tigi soio la habiri la matamu ala eme ge mata.

¹⁹ Eau tovolalai egite tomi ale Eau masagea, me Eau vimari egite la vulovulo ale egite ge mauli. Loio volale, tau tomi la tiamu me vulo rivu. ²⁰ Hiloa, Eau magirigiri oio la mata me Eau tutu la mata. Mae ere isasa lolo la golagu me kope la mata, Eau ge goilo la luma tetala me Eau ge hali vikapopo le eia, me eia ge vikapopo le eau.

²¹ La tahalo ale toatalu la tukukumula Eau ge abiala la muli ge pou vikapopo eau oio la pulolou taku, mae moli Eau toatalu tukukumula me pou vikapopo e Tete oio la pulolou tetala. ²² La tahalo moli ale tahola la gavusa, ge lolo lava la Kalulu veveia soio la lotulotu."""

Chapter 4

¹ Mulimuli la paga tomiele Eau mata, me Eau hilo la mata oilo heven kope. La golu mamuga Eau loloa vigagia mae la trumpet, vevei mae, "Goata omae, me Eau ge vailoloamu larova guvi mulimuli la papaga aleie." ² Loio moli ovolale Eau goilo la Kalulu, me Eau hilo la pulolou oio tabuli oilo e heven, vikapopo isasa popou oiovola. ³ La tahalo ale popou oiovola lagu mae la jaspa me la canelien. Oiovola la reinbo vulo robo la pulolou. La reinbo lagu mae la emerald.

⁴ Tabuli raoli la pulolou oiovola savulu lua geteivaha la pulolou, me popou oio la pulolou oiovola savulu lua gete iva e elda, kakai la kilalai ale kakea, vikapopo la craon ale gol oio la gagama gite. ⁵ Loio la pulolou la laiti sima tataro, kurabaraba, me la tilali la sima. La lamu ivitu male karere lolagu la pulolou, ale la lamu la kalulu te Deo ale ivitu.

⁶ Lolagu la tron ale la mago la galasi, mae la Cristel. Kabili la pulolou me polo galili la pulolou ale la crieta ivaha ale mauliuli, la mata usu, lolagu me lotigu

⁷ La crita ale mauliuli mamuga mae la lion, la vailuala la crita ale mauliuli lagu mae la Calf, la vaitolula crita ale mauliuli la lagula mae la tahalo, la vaivala la crita ale mauliuli lagu mae la eagle ale logologo. ⁸ La crita ale mauliuli ivaha tomi isasa tahola la palapala gite ivolo, la mata gite usu loata me lotalo. La logologo me la haroharo egite kama mailaila la vului mae, Holy, holy, holy, la Uru e Deo vagari sesele, eia mamuga, me eia igoe, me eia ge mulimuli."

⁹ Erese la imamala la crita ge vaisale, vaibalava, me veitatao la tahalo ale pou oata la pulolou, la tahalo ale mauliuli la logologo me logologo, ¹⁰ egite elders ale savulu ilua geteivaha boru lolagu tela tahalo ale popou oio la pulolou me egite lotu tavu eia ale mauliuli la logologo me logologo. Egite tatau la kraon lolagu la pulolou, vevei mago,

¹¹ Vaibalava uru sesele taume, la Uru tamite me e Deo tamite, ge abi la vaisalela me la vaibalavala me lavagarila, mae eme viguvi la papaga tomi, me loio la masasagamu egite guvi me eme igogolu egite.

Chapter 5

¹ Mulimuli eiau ilo la lima egata la tahalo ale popou oio la pulolou la Uru, la kilekesi egite viviroboa lolagu lotigu, lavivirobola ivitula. ² Eiau ilo isa e angelo ale vagari pepeo veipalaea lagolu ale oata sesele, "Ere koramuli sesele ge kope la buku me sile la lavivirobola?"

³ Isa oata la mori ouka otalo la magasa koramuli ge kope la buku ge gigia. ⁴ Eiau tali vagari sesele lavuhula la tahalo ale taoka la isa kama koramuli ge kope la buku ge gigia. ⁵ Alamoli la uru tegite isa veigu mae, "Umala taitali. Iloa! E lion tela maratatila te Juda, la ili le David, pepeti. Eia koramuli ge kope la buk me la vivirobola ivitu."

⁶ Eiau ilo isa la lem magiri kabili oio la troun me vikapopo la vipoupou la iva me la tahalo la isaisa. Eia iloa maie eia peoti. Eia taola la komola ivitu me lamatala ivitu, me egite la kalulu te Deo ale ivitu gogala tela maututula. ⁷ Eia tuga soio abiala buk loio la lima egata tela tahalo ale pou oio la troun.

⁸ La imamala eia abiti la buk,lavipopou la iva me egite la mulugaluga savululua gete iva boru lolagu la Sip. Egite isasa taola la hap mela dis la gol ale volu la malivivili, ale la kilaka tegite lavalua te Deo ale Maroka viguvi.

⁹ Egite bau la bilau ale alaba: "Eme taoka la isa ge abi la buk me ge kope la lavivirobola. Egite bilime me la kasosomu lotorivu la valalua te Deo tela maratatila tomi, la merera, la valalua, mela maututula.

¹⁰ Eme viguvie gite mae lamautu maie prist ge igo la igogolu te Deo,white taika Alisa otalo la magasa."

¹¹ Goio Eiau ilo me lolo la tilali gite angelo usu magiri galili la troun me la vipopou me egite la mulugaluga. La giligi gite la tausen savulu sasa loata lou tela tausen savulusasa me la tausen loata lou tela tausen. ¹² Egite tola oata sesele, "Eme la sip ale taola la isa ale peo ge abi la vagari, la vuliti, la mari, la vagari, la tilogo, la marasa mela visalela."

¹³ Eiau lolo la vipopou tomi ale oata la ilo lalage me ale otalo la magasa me lotalo la magasa me oio la mago la papaga tomi oilo tegite, vevei maie, "Soio tela tahalo ale pou oata la troun me soio te latule sip ge visalea, togo, vimarasea, me la vagari ge muga, la kaluvula ouka." ¹⁴ La vipopou ale mauliuli iva vei mae, "Amen!" me la mulugaluga boru sotalo lotu.

Chapter 6

¹ Eiau mata la imamala e latu la sip kope isa la vivirobola ivitu, me Eiau lolo isa tegite lavipopo ale iva laba lagolu maie la sima ale kuraba, "Gomae!" ² Eiau ilo isa la hos ale kakea. La tahalo ale vahararia sautola isa la bunara, Me isa abiala la craun. Eia gali sogala maie la tahalo ale pepe la vikokuela ilava age pepe.

³ Laimamala e latu la sip kope la vivirobola vailuala, Eiau lolo lavailua lavipopo ale mauliuli vei mae, "Gomaie!" ⁴ Goio la hos isasa lou gogala---maie la havi ale kakaka. La vikara matagagala soio te la tahalo ale vahararia ge abitaro la tia madidila loio la magasa, ala egite la valalua ge bili rivu egite isasa. La viso isa uru egite abia la tahalo ale vahararia la hos.

⁵ La imamala e latu la sip kope la vivirobo la vaitolula, Eau lolo vipopou la vaitolu ale mauliuli vevei mae, "Gomai!" Eau hilo isa la hos ale parakurukuru, me la tahalo ale vahararia sautola oio la limala isa la paga ale ilovilovi vasosolea. ⁶ Eau lolo la golu isa kabili tegite la vipopou ale mauliuli vei mae, "

⁷ La imamala e latu la sip kope la vivirobola la vaivala, Eau lolo la golu la vipopou la vaivala ale mauliuli vei mae, "Gomai!" ⁸ Goio Eau hilo la hos ale maga alulu. La tahalo ale vahararia la isala la pileleo, me la mautu la Pileleo tilimulimulia. La vagarigarila sibitalati oata tegite la gale la mautu ivaha, ge bili vikapopo la viso, vikapopo la vitolola, me lailea, me vikapopo la animal ale mata vevei tela magasa

⁹ La imamala e Latu la sip kope la vivirobola la vailimala, Eau mata lotalo la porotabou la kalulu gite ale peoti lavuhula la merera te Deo me la vulovulo la mahuli gite egite sautolea. ¹⁰ Egite haba la golu gite oata, "Gaisa malau, Tahalo la mulugaluga tegite tomi, maroka me la seselela, me kara eme ge vukue robo la kasoso mite?" ¹¹ Goio egite isasa abi la kairobo ale kakea, me la merera soio tegite mae egite ge pou sukulou bakisi kara la giligi gite ale igogolu mae moli egite me e tabarabara giteu ge abi la merera la pileleo gite, mae moli egite bili egite pala.

¹² La imamala e Latu le sip kope la vivirobo la vaivolola, Eau mamata me Eau ilo la malugulugu isa uru. La haro vulo mae mulimuli ale parakurukuru, me la taio vulo mae la kasoso. ¹³ La matatabu oilo la ilo lalage paru sotalo la magasa, mae moli la piraru la valua la saogi ale kama maosa ale la lolovi vaia taroa. ¹⁴ La mori pilu rivu mae la buku ale pilu rivu soata. La holu tomi me la holu paipati tomi hele taro la muli gite.

¹⁵ Goio egite king la magasa me egite la valalua la tilogo, me egite la mulugaluga, me egite ale tahola la vuliti, me egite ale vagari, me egite sapolopolo tai, egite slaiv me egite ale maramara, egite ale tarikokovu la vavi me kabili la vavati la holu. ¹⁶ Egite vigia soio la holu me la vatati, "Paru oata tamite! Tau kokovu amite loio la lagu la tahalo popou oio la troun me loio tela hate mamasila te latu le sip. ¹⁷ Loio la logo Uru tela la hate mamasila gomai. Ere karamuli ge magiri?"

Chapter 7

¹ Mulimuli ovola eiau ilo iva angelo magiri oio la gilisu la mautu iva oio la magasa, sautola vagari rivu la palapala la mautu ala lalolovi kamage vai soio la magasa, soio la mago, akage vaitaro la obu isasa. ² Eiau iloe angelo isalou loio la porosile la haro, ale sautola la vivirobola te Deo ale mauliuli. Eia tola oata sesele la golula soio tegite angelo iva ere veiamu ge igogegeru la magasa me la mago: ³ ''Umala igo gegeru la magasa, la mago, mela obobu kara etato ge tau la vivirobola olagu la varu gite la bilalaha te Deo tegato.''

⁴ Eiau lolo la giligi tegite ale viviroboti:144,000,egite ale viviroboti loio tegite la maratatila tegite la valalua e Israel: ⁵ la tausan savulusa gete lua loio la maratatila e Juda, la tausan savulusa getelua lo la maratatila te Ruben, la tausan savulusa getelua lo la maratatila te Gat,

⁶ la tausan savulusa getelua lo la maratatila te Asa, la tausan savulusa getelua lo la maratatila te naptali, la tausan savulusa getelua lo la maratatila te Manase,

⁷ la tausan savulusa getelua oio la maratatila te Simion, la tausan savulusa getelua oio la maratatila te Levi, la tausan savulusa getelua oio la maratatila te Isika,

⁸ la tausan savulusa getelua oio la maratatila te Sebulon, la tausan savulusa getelua oio la maratatila te Josep, tai la tausan savulusa getelua oio la maratatila te Benjamin viviroboti egite

⁹ Mulimuli la papaga tomi alele Eiau matasoio, me Eiau ilo lavalalua usu isa kama koramuli ge gigi egite---Loio la maututula, la maratatila, la valalua, me la merera---magirigiri lolagu la troun mamuga te latu la Sip. Egite tomi kai la kairobo ale kakea me egite sautola la halala la pam oio la lima gite, ¹⁰ me egite tola oata sesele la golu gite: La abirivula loio te Deo, ale pou oata la troun, me loio te latu la Sip!''

¹¹ Egite angelo magiri galili la troun me egite magiri galili egite la mulugaluga me egite la vipopou ale iva mauliuli, me egite boru lagutugu lolagu la troun. Egite lotu tavu e Deo, ¹² Egite vevei maie, ''Amen! Visalea, la marasala, la mari, la vabila, la tilogo, la vagarila, mela vagarila loilo soio te Deo tegato la maulila la kaluvu la ouka! Amen!''

¹³ Goio la mulugaluga isa tai egite mea, ''Ale ere mite, kakai la kilai roboale kakea, me egite loio erese la baha?'' ¹⁴ Eau weiala mago, ''Tahalo Uru, eme rovia,'' me eia veiagu mae, ''Lavalalua ale egite ale galisoga tela tikukumu ale uru. Egite vasi la kilairobo tegite me a kea sesele mai lakasoso le latu la Sip.

¹⁵ La vuhula, egite loio la troun te Deo, egite lotu tavua lalogo mela haro oio la luma la lotu. La tahalo ale pou oata la troun ge ligavurara la tent loata tegite. ¹⁶ Egite kage vitolo lou, loiotai ovola egite kage maleu. La haro kage kue egite sotalo. loio tai ovola egite kage gabu la tivurala.

¹⁷ Elatu la Sip ale kabili la troun geguvi maie la tahalo la boumuli egite, me eiage vituga egite soio la vilelo la lalu la maulila, me e Deo ge sabubu taro la masali gite loio la mata gite.

Chapter 8

¹ La imamala e latu la Sip kope la vivirobo la ivitula, la ilo lalage la mareregola isa oua kara mae la bautu la imamala isasa. ² Goio Eau hilo e angelo ivitu magigiri lolagu te Deo, me egite sautola ivitu la trampet. ³ E Angelo isalou gomai, sautola la gol dis la malivilila, magiri oio la porotabou la malivilila. La malivilila usu eia abia soio maie la kilaka soio tegite lavalalua te Deo ale maroka oio la porotabou la gol ale malivili mamuga la troun. ⁴ La sosobu ale mali vilivili---vikapopo la kilaka tela valalua te Deo ale maroka---asosobu soata te Deo loio la limale angelo. ⁵ E agelo abi la dis ale malivivili eia tau vikapopo la avi loio la poro tabou. Mulimuli eia pigia sotalo la magasa, me la tilalila tali kuraba maie la sima, kurabaraba, sasima, me malugulugu. ⁶ E angelo ivitu ale taola la trampet ale ivitu raragi ge pusua. ⁷ E angelo ale mamuga pusu la trampet te tala, me loio vola la ais mela avi vikapopo la kasoso. Paru sotalo la magasa ala lagale la itolu karere me la garasi ale kakesa tomi karere. ⁸ E Angelo la vailuala pusu la vaivai tetala,mela paga isa maie la holu isauru karere mai la avi paru soilo la mago.La gale lamago guvi maie la kasoso, ⁹ La galela papaga ale mauliuli oilo lailo la mago peo, mela gale la sip usu buruku. ¹⁰ E Angelo la vaitolula pusu la vaivai mela matabu isa uru paru loata la mori, karere maie la tosi, oata la lalu me lalalu ale vilelo. ¹¹ La isa la matatabu e womwud. La gale lalalu itolu guvi maie la womwud la valua usu peo loio lalalu ale malagari. ¹² E angelo la vaivala pusu la vaivai tetala, me la gale la haro itolu tavaga, mae la gale la taio itolu tai me la gale la matatabu itolu. Ala la galegale gite itolu vulo parakuru; la haro itolu me la logo itolu kama paga. ¹³ Eau mata, me Eau lolo isa eloa ale lovolovo oata tatola lagolu ale oata sesele, ''Robe, robe soio tegite ale momou otalo la magasa, la vula la tilali la vavai ale agagavi ge tali loio te angelo itolu.''

Chapter 9

¹ La vai Lima la Angelo pusu la vaivai tetala, Eau hilo la matabu loata la ilo lalage paru sotalo la magasa. La matabu ele egite abiala la Ki tela gata la Lulu la vuhula ouka. ² Eia goio kope la gata la Lulu la vuhula ouka, me la sosobu tuvu soata loilo la gata mae la sobu la havi ale uru sele isasa. La haro mela mori oata lagu maligoma la sosobu ale loio tela Gata le.

³ Loilo tela sosobu e komare loio vola goata la magasa, eia abia gite la vagari mae te komakilu otalo la magasa. ⁴ Eia veia gite umala ge igo barabara la hutahuta otalo la magasa ouka la gilalu ale kakesa ouka la Obu, egite moli la valalua ale kama tahoka la irovi lala te Deo lolagu tela varu giteu.

⁵ Eia kama karasuku egite ge bili egite la valalua alele, ouka viligi peho egite la Taio ilima. La iligiligi tegite ge mavulu mae e komakilu la imala age tolo isa la tahalo. ⁶ Oilo tela logologo alele la valalua ge pamuli la pileho ialamoli egite kama ge pogea. Egite ge masaga uru sele la pileho alamoli egite kama koramuli ge pogea, La pileho ge hele le giteu.

⁷ Egiteu e komare le lagu mae egite la hos ale raragi tela vaubi. La gama gite tomi la paga isa mae la Kraon la Gol, me la lalagu gite mae la lagu la tahalo. ⁸ Egite tahoka la ivu giteu mae la ivu gite hatavile, me la togo gite mae la togo le Laion. ⁹ Egite tahoka la kapa la taurobo la magoro, la tilali la palapala gite mae la tilali la karis ale usu pahi mela Hos ale harari soio la ba la vaubi.

¹⁰ Egite tahoka la kiu giteu mae la malmalu ale totolo a mae e komakilu; oio tela kiu giteu egite tahoka la vagari ge igo bara egite la valalua la taio ilima. ¹¹ Egite tahoka e suara tegite lou me la Angelo la lulu la kaluvula ouka. La isala oio la merea e Hibru e Abadon, ale oio e Grik eia la isala e Apolaion.

¹² La silokoloko la tikumula kaluvu tiele. Hiloa! Mulmuli te aleie la tikumula ilua lou ge gomai.

¹³ La vai ivolo la Angelo push la vaivai, eau lolo la golula loio la komo tela Gol Alta ale magiri la mata le Deo, ¹⁴ A veia soio te la vai ivolo la Angelo ale tahoka la vaivai, " Lulu taroa la Angelo iva ale kisitola egite oio la lalau uru e Euprates le." ¹⁵ La Angelo iva le egite raragi egite tela imala alele, me tela logo alele, la taio alele, me tela leavala alele egite ge lube egite ge bili la vaitolu la valua tomi.

¹⁶ La giligi la valua la vaubi ale oata la poke la Hos la taosen la salatu ilua. eau lolo la giligi giteu. ¹⁷ Ale larova eau hilo egite la Hos oilo la matalovila me egite ale sae oata tegiteu: La kapa la taurobo la magoro la kilahala magese peho, ale parakurukuru bulubulu me ale kakesa bulubulu. La gama gite la Hos mae sele la gama le Laion, loilo la hare gite la havi gogala vola, la sosobu, me e loiloi.

¹⁸ La vaitolula vala ale peho la tikumula ale itolu: la havi, la sosobu, me e loiloi ale gali loilo la hare giteu. ¹⁹ Me la vagari giteu la Hos a oio la hare giteu mela kiu giteu---- la kiu giteu mae egite la pase, egite tahoka la gama giteu ale ge nigo ligiligi la kakali gite la valalua.

²⁰ Egiteu la valalua tomi, egite ale kama peho la tikumula alele, egite kama vulo taro la vulovulola ale egite igo tia, me egite kama piligi taro la ilotu tavu egite la hititu me egite la puhi golo la Gol mela Silva, la Brons, la uati, mela obu---- la papaga ale kama koramuli ge mata, ge lolo ouka ge tuga. ²¹ Ouka egite ge vulo loio tela bilili, la irasi, la ilotavu la tavile ale kama kora ouka la vulovulo la pakalikalila.

Chapter 10

¹ Goio eau hilo isa la Angelo ale loatata la ilo lalage, Eia kai robo oilo la sosobu, Me la Renbo oata la gamala. Me la lagula mae la Haro mela vahala mae la vahala mae la sole la havi. ² Eia sautatola la Buku, Me la buku le kope oio tela limala. Eia tau la vahala e gata oata la mago me la vahala e meru oata la magasa. ³ Goio eia tola kahare oata la golula mae la Laion. La imala eia tola, la sima ivolo vigia sogala vikapopo mela tilali giteu. ⁴ La imala la sima ivolo vigia sogala, eau soko la kilekesila, alamoli eau lolo la golu isa loata la ilo lalage vei vago," taukovu la rova la sima ivolo veitia. umala kekesi tatolea sotalo." ⁵ Goio la Angelo eau hiloa magirigiri oata la mago mela magasa vituri la limala soata la ilo lalage. ⁶ Eia promis soio tela tahalo ale mahuli la tapasila ge ouka, eia vipou la ilo lalage mela papaga tomi ale oilo vola, la magasa vikapopo mela papaga tomi ale oata vola, la mago vikapopo mela papaga tomi ale oilo vola goio la Angelo vei mago, "La igo makola ge oukati, ⁷ Alamoli la logo ale la Angelo la ivitula ragi ge pusu la vaivai tetala, tio la gabutala kovula te Deo ge puru, mae moli ale eia vagogala tila merera tetala soio tegiteu la valua la kiloli me egiteu la Propet." ⁸ La golu ale eau loloa loata la ilo lalage vigia lou somai taku: " Tuga, abi la buku ale kope oio la lima la Angelo ale magirigiri oata mago mela magasa." ⁹ Goio eau tuga soio tela Angelo le eau veiala ge abiagu la Buku bisiele. Eia goio veiagu mago, " Abila buku eme alia. Age igo la tiamu ge ama, alamoli oio tela haremu eia ge malama sele mae la hani." ¹⁰ Tio eau abi la Buku loio tela lima la Angelo me eau alia. Eia malama sele mae la Hani oilo la haregu, Alamoli la imala eau alia tia, la tiagu igo mae ale ama. ¹¹ Goio la tahalo isa vei mago, " Eme ge mera laha lou ile giteu la valalua taku, la mautula, la merera, me egiteu e Suara."

Chapter 11

¹ Egite goio abiagu la viroviro via eau ge igoa mae la obula tilovo. Egite goio veiagu, " Hiliti goio abi la malaula luma lotu te Deo mela Alta, me egiteu ale lotu lotu oilo vola. ² Alamoli eme umala ababi la malau la ba ale kope moli logala tela luma la lotu, la vuhula alele abitia giteu la Gentael. Egite ge soa kuru la Siti ale maroka tela taio savulu va ge lua.

³ Eau ge abia gira e witnes taku ilua la vagarila ge mera laha la logo ge 1, 260 egira ge kai la kairobo la buburo. " ⁴ Egira e witnes ilua eia la obu la Oliv ilua mela sole la lamu ale magiri lotigu la uru la magasa. ⁵ Mae la tahalo isa viage igo bara eguiteu, la havi ge loilo la hare giteu ge igo bara la gima tegiteu. Mae la tahalo isa masaga ge igo bara egiteu eia ge peho oilo tela gauru alele.

⁶ Egiteu e witnes alele tahoka la vagari ge kapi robo la mori la hura kama koramuli ge pu tela imala ale egite ge igo la mera lahala. Me egite tai tahoka la vagari ge vulo la Lalu ge mae la kasoso me egite ge kue la magasa la tikumula ale mave egite masagea. ⁷ La imala egite ge vikaluvu merera tegiteu, La basi la taua ale lotalo la lulu ge vahiliti la vikokuela soio tegiteu. Me eia ge vagotalo egite ge bili egiteu.

⁸ La vovogiteu ge tabuli oilo la gauru la Siti ale uru ( ale la tarola egite toila e Sodom me Egipt) La ba ale la Uru tegite ratili eia oata la tovolautu. ⁹ La logo ge itolu la hapu isahari loio tegi la valalua tomi, la mara tatila, la merera, me la mautula ge matavu la vovogiteu. Egite ge magiri robo la vovo gite kama ge tau egite soilo la Liba.

¹⁰ Me egite ale mahuli otalo la matu la magasa ge sagege ile egiteu me egite ge bau la visalela. Me egite ge baha la vabila soio tegite isasa la vuhula egira e Propet ilua igo egite ale mahuli otalo la magasa gabu la iligi. ¹¹ Alamoli mulmuli tela logo itolu la hapu la gala la mahulila ge loio te Deo ge goilo tegiteu. me egite ge magiri oata la vaha gite. Me la tilaga uru sele ge abi egite ale ge hilo egiteu. ¹² Goio egite ge lolo la golu ale uru sele loio la ilo lalage ge veia giteu, " Gomai goata!" Goio egite ge goata la ilo lalage soilo la sosobu, la imala ale egiteu la gima ge matavu egiteu.

¹³ Tela imala alele e malugulugu ge uru sele, la bautu la Siti la savulu sasala ge paru. La taosen la valalua ge ivitu ge peho te malugulugu alele, me egite ale mahuli utu ge taga me egite ge abi la marasala soio te Deo la ilo lalage.

¹⁴ La vailua la tikumula tuga. Hiloa! La Vaitolula tikumula mela iligiligi loiole igo harari moliti.

¹⁵ Goio la vaivitu la Angelo pusu la vaivai tetala, Me la golu ale uru sele isa mera loilo la ilo lalage a vei mago, " La mautu la magasa guviti mae la mautu tela uru tegato me te Kraist, Me eia ge tahoka la vagarila ale oata sele la tapasila ge ouka."

¹⁶ Goio egite la mulugaluga ale savulu lua gete va, egite pou oata la pulou la uru tegite oilo la mata le Deo.

¹⁷ Me egite vei mago, " Amite abiamu la vei tahola, Uru Deo eme vagari sele, Eme isa moli male eme moli ge, la vuhula eme abiti la vagarimu ale uru sele me eme sokoti la pulou la uru taume.

¹⁸ La matula tomi la hate gite ge masi, alamoli la hatemasi la te Deo ge omaiti. La imala gomai ti egite tomi ale pehoti ge magiri la jasmen, me a la imala taume ge vilima egite la propet taume me egite la valalua taume ale maroka, me egiteu ale taga la isamu, egite tomi ale kama tahoka la isa me egite vagari. La imala gomai ti eme ge igo bara egite tomi ale igo barabara la magasa."

¹⁹ La luma la lotu te Deo ale oata la ilo lalage kope la Bokis kontrak eme ge hiloa oilo la luma la lotu tetala. Oio vola eme ge hilo la matagaga la sima ale sima taro, la tali magulula, la sima, me malugulugu, la sima kuraba uru sele.

Chapter 12

¹ La irovilala uru sele eme ge hiloa oata la ilo lalage: la tavile isa kairobola la haro, me la taio lotalo la ilo pulila mela kraon la matabu ale savulusa gete lua oata la gamala. ² La tavile le eia savulatu, me eia taitali gabu la iligi la piligo, la iligiligi la piligo ale uru sele.

³ Goio la irovilala isa lou egite hilo loua oilo la lalage: Hiloa! La riva isa uru magesegese la gamala ivitu mela komola savulusa, mela la Kraon ivitu oata la gama giteu. ⁴ La kiula goio sapa taro la egiteu la matatabu la vaitolula oilo la ilo lalage pigi egite sotalo la mautu la magasa. La riva le magiri hagavi moli soio tela tavile ale hagaviti ge pigo le, via ge sogo e latula.

⁵ La tavile le pigo a hatamale, egiliki le hatamale, Eia ge muga la maututula tomi vikapopo mela To la aen. Goio e latula le egite lagi taro leia soio te Deo mela pulou la uru tetala, ⁶ La tavile le goio hele soio la ba lakuepa, soio la ba ale e Deo raragi tia tetala, la vuhula egite ge baumulia la logo ge la taosen ge isa la salatu ilua savulu volo.

⁷ La vaubi uru sele oilo la ilo lalage. E Maikel me egiteu la Angelo tetala vikue tomi la Riva, tio la Riva vikapopo me egiteu la Angelo tetala vikue rivu soio tegitu. ⁸ Alamoli la Riva kama vagari ge pepe la vikue la. La ba tai isa oukati oilo la ilo lalage viage tegite me egita la Angelo tetala. ⁹ La riva uru ---- la pase ale lapulu egite toila e Satan, Eia moli male vasigologolo la mautu la magasa tomi--- egite pigia sotalo la magasa, me egiteu la Angelo tetala tai egite pigi tomi leia sotalo.

¹⁰ Goio eau lolo la golu isa uru sele oilo la ilo lalage: " Igoe agomai ti la mahulila mela vagarila mela mautu la sagela te Deo, mela vagari le Kraist tetala. La tahalo la sukutavule tabarabara gato egite pigi tia sotalo, Eia sekela moli sukutavu egite oio la poke le Deo la logo mela haro.

¹¹ Egite pepe eia oilo tela kasoso la sipsip mela merera ale egite vigalia sogala, Egite lou kama gogo la mahulila tegite oilo tela pileho. ¹² Oilo vola sagege, amuto la ilo lalage me egite ale momou oilo tegiteu! La tikumula soio tela magasa, me soio tela mago, la vuhula la hitu tugati sotalo taume! Eia volu mela igotolola ale Uru sele la vuhula la imala tetala bakisi moliti!

¹³ La imala la Riva rovi matagagea via egite pigi ti eia sotalo la magasa, eia soko la harimuli la tavile ale pigo e latula hatamale. ¹⁴ Alamoli la tavile le egite tahoka la palapalala ilua ururu mae te Loha la vuhula eia ge hele soio la mulila ale raragi tia tetala oilo la ba la kuepa. La ba alele eia la ba ale ge baumuli la tavile le oio vola, la imala, la imala tomi, la bautu la imala---- ge heletaro la ba tela pase.

¹⁵ Goio la pase tigitaro la lalu loilo la harela mae la lalu ale ururu, a viage igoa ge mae la lalau ale hae ge sali taroa. ¹⁶ Alamoli la magasa koli la tavile le. La magasa kope la harele me eia sogomu tomi la lalu ale la Riva tigitaroa loio la harela. ¹⁷ Goio la Riva raragi ge hugu tavu la tavile e eia selea goio vaubi vikapopo egiteu la hilili la tavile le, egite ale roromuli la komanmen me egite sautola vagari la vei mulila te Isus. ¹⁸ Goio la Riva magiri oata la magasa la mago mela parava.

Chapter 13

¹ Eau magiri olau la parava la mago, eiau hilo la taua lotalo ge goata la mago. Eia taoka la gamala ivitu mela komola savulusa. Oata la hati isasa ataoka la gililo oata ovola. ² La taua ale, lagu mai e pusi. La kukula vahala mae bea. Me la harela mai te laion. La dregon abi la vagarila , la sia king mela vagarila ge bomuli la bist.

³ La gamala lagu mae egite bilitaia, ala la kakalila mavuti lou. La valua la mautu la magasa ale tilimulia hiloa egite karutu. ⁴ La valua me hatavile lotu tavu la pase lavula, eia abia le bist la vagarila. Me gite lotu tavu la bist me egite vei mae, ere mae bist me eiage vikue tomi eia?

⁵ La bist taoka la harela ge vigia ge kalisae oata tai ge mera bara. E Deo abiala la vagarila ge bomuli la valua me hatavile karamuli la taio savuluva gete lua. ⁶ Alamoli eia kope la harela eia vikara bara soio te Deo, tela isala, me la mautu te tala tai egite mou oilo lailo la lage.

⁷ E Deo abia le bist la vagarila ge soko la vikuela. Vikapopo la valua me hatavile ale tautau lailo. Gio eia abiala la vagarila ge bomuli la karakara, la valua me hatavile la mautu me la kantri la magasa. ⁸ La siloko le Deo voku la ilo lalage me la magasa kara mae, ere la valua me hatavile ale la isa gite oio la buk la mahuli, oio te latula sipsip ale egite bilia, e gite ge vaisale e bist.

⁹ Mae ere tahoka la gavusala, akora age loloa. ¹⁰ Mae Deo masga isa ge karabus, age goio ge karabus. Mae ge isa masaga ge peho la viso la kirala ilua. Mae ere mou taho me age bole la tukukumula kara mae age sautola vagari la tautau la ilo te tala.

¹¹ Goio eau hilo isa la taua lotalo la magasa. Eia taoka ilua la komola mae la komola la sipsip eia meramera mae la pase. ¹² Eia bomuli egite la valua me hatavile la giligi visauru me la gabutala la taua ale mamuga. Eia goio igoa la valalua me hatavile la magasa lotu tavu la taua ale mamuga. La taua alele taoka la kali eia mavuti.

¹³ La taua la vailuala igo usu la mirabel ale ururu. Eia tai soko la havi loata la ilo la lalage gotalo tela magasa tegite la valua me hatavile hiloa. ¹⁴ La merakel tomi eia igoa, eia vasigolo la valua me hatavile otalo la mautula magasa. La vailuala taua veia gite la valua me hatavile ge puhi isa la puhigolo la taua ge abiala la isa ale uru soio te tala te ere abi la viluala loio te la viso ale la kirala ilua koramuli ge peho ala moli mahuli lou.

¹⁵ Deo abiale la taua la vailuala la vagarila ge himahuli la puhigolo tela taua ale mamuga age veimaie, ere kama lotu tavu la taua ale mamuga, age peho. ¹⁶ La vailuala taua guvi lotalo la magasa, eia ge meravaga soio tela valua ale la isala uru tai la isala ouka, tai la valua me hatavile ale la kisitola tai ale malimali ge abi isa la maki oio la lima gite tai oio la varu. ¹⁷ Eia tivura sele tela valua me hatavile ge loto tai ge bahala paga karamae egite ge tahoka la maki la taua.

¹⁸ Amuto ge tahoka la gabutala mela mari loata la maki ale. Mae isa rovi la siloko la giligi te la taua, la tahalo ale age roviselea la isa la tahalo me la giligila e 666.

Chapter 14

¹ Eau mata soio ilo isabisi e latu la sip te Deo oata la olu Sion vikapopo (144,000) la valua me hatavile, egite ale taoka la isala me la isale tamala oata la varu gite. ² Eau goio isa tola loata la ilo lalage, la golula mae la silali la lalu ale Uru mae tai la mori ale dudumu. Me laigolu ale taitali mae la tahalo isa kokue la hap.

³ (144,000) La valua me hatavile bau isa la bilau ale halaba oio la troun oio la mata la taua iva eia taoka la mahuli oata tegite la mulugaluga. La tahalo isa karovi la bilau ale. Alamoli (144,000 ) la karakara la valua me hatavile rovi la bilau ale. Ale egite la valua me hatavile ale e Isus loto rivu egite otalo la magasa. ⁴ Egite la valua ale kama igo bara la Vovo gite vikapopo me hatavivile la vuhula e gite bamalau loio la vulovulo la vailo tavuala. Ale egite la valua ale tilimuli elatu la sipsip te Deo oio la ba ale goiovola. Egite lavula me hatavile, elatu le Deo eia lotorivu e egite mae laposolagu lailali te laigolula te Deo me latu la sipsip. ⁵ La merera vasigolola isa kama gogala la hare gite tai egite kama tahoka la tikumula.

⁶ Eau hilo isa e angelo love kabili te la mori me la lailolalage, eia bole la merera la seselela ale la kaluvula ouka. Oio laba la kaontri, la valalua me hatavile tomi. ⁷ Eia tola veimaie, "Taga e Deo me bole vauru la isala. Lavula la imala la koti gomaiti. Lotu tavu eia lavula eia viguvi la lailolalage, la magasa, la mago mela lalu ale guvi lo talo la magasa."

⁸ La vailuala e angelo tola tai aveimaie. La Siti e Babilon kama kokora sesele. Eia igo la valua me hatavile liliu la vaen ge lapu tai egite soio la vulovulo la taulai barala.

⁹ La vaitolule angelo tilimuli e angelo ilua tola tai mae,''Mae isa ge lotu tavu la taua me la puhi golo le deo tai tahoka la maki oio la lagu me la limala. ¹⁰ Eia tai ge liu la vane ale hate masila te Deo. La hate masila te Deo,eia mae la vaen ale kama vulo la lalu ale oilo la kapu. Erese tahalo liu la vaen, la havi mela uati ale halela ge selua, tai age gabu la iligi oilo la mata le angelo te Deo me latu la sipsip .

¹¹ La sosobu la havi ale goata lakaluvula ge uka. La valua me hatavile ale lotu tavu la taua me la puhigolo la taua tai age la maki la isala,egite taige gabu lailigi la havi la logo la haro la mailala ouka. ¹² La merera goio tegite lavalua me hatavile ge mou tigi tai ge holi. Tilimuli la turila savulu isa te Deo tai sautola vagaria la tautau la ilo oio te Iesu.

¹³ Eau lolo isa lagolu lo ata la ilo la lage vei mae. "Kekesi la merera sotalo, Ere mite la valua me hatavile peho oilo la isa le Iesu egite ge sagege.'' La kalulu te la uru veimae, ''Eia sesele,''Egite ge maila tahho oilo la tikukumu tela igogolu.

¹⁴ Eau goio hilo isa la tuluvu la mori me oilo la tuluvu la mori ale, isa mae latu la tahalo. Oio la gahola la kraon te king me oio la limala la viso ale kara. ¹⁵ E anglo isa gali loio la luma la lotu te Deo me eia tola agi sesele soio te latu la tahalo ale popou oilo la tuluvu la mori me eia veimae, abi la viso taume soko la barautu la ilali. La immala la barautu la ilali gomaiti me la ilali eia maosati. ¹⁶ Mela tahalo ale popou iolo la tuluvu la mori barautu la ilali ale masolati oio te la mautu la magasa.

¹⁷ Me angelo isa gali loio la luma la lotu te Deo oio la ilolalage. Eia sautola la viso ale karapepeo. ¹⁸ Me angelo isalou gali loio la luma la lotu tela silelu la ofa ale mali tahho. Me angelo ale bomuli la havi. Me eia tola vagari soio te angelo ale sautola la viso ale kara peho me eia veimae . ''Vali la mamota mela grep la magasa tauolua, lavula eia masolati.''

¹⁹ E angelo alele abi la viso vali la mamota la grep la magasa. Eia taua soio la muli la tiloa la grep te Deo eia ge vailo la tiamasila tetala. ²⁰ E Deo tau lavahala oata la muli la ba la tilaloa la grep ogala la siti me la kasoso paggele oio laba alele. Me la kasoso ale volu goata karamae la mota la kilisi la hare la hos. Me eia hari karamae 1,600 la malaula.

Chapter 15

¹ Goio eau hilo isapolo la maki oio la ilolalage egite angelo ivitu sautola ivitu la paga ale kama kora, ale lapaga ale kama korassele e Deo ge vikaluvu la tia masila tetala. ² Me eau hilo la paga guvi mae la mago, eia mae la glas vulo vikapopo la havi . La valua ale pepe la vikuela vikapopo la taua me la puhi golo le deo ale kasele. Me egite ale pepe la vikuela vikapopo la valua me hatavile ale tahoka la isa la taua. La valua me hatavile ale magiri olau la mago ababi la gata te Deo. ³ Egite babau la bilau te Moses, la tahalo la iggolula te Deo, me la bilau te latu la sipsip. La bilau tali mae, ''La igolu taume eia uru me eia tartigi sesele, Deo eme taoka la vagarila me la vulovulomu matata me asesele. Eme King tela valua me hatavile la magasa. ⁴ Uru, lavalua me hatavile ge tagame, me egite ge bole vauru la isamu. La vula eme holi sesele,ala la valua me hatavilege gomai lotu tavume, la vula eme guvi matagaga la iggolu taume tartigi.'' ⁵ Mulimuli la valua me hatavile bau kaluvu, eau hilo la luma la lotu oio la ilo lalage kope me la kapi utu ale holi oilo vola. ⁶ Egite angelo ivitu sautola ivitu la paga ale kama kora gali loio la kilapi holi ale te Deo. Egite kai la kairobo ale kakea ahalaba, me egite taurobo la magoro gite la kairobo ale meme. ⁷ Isa tegite la vipou ale mahulihuli iva abiale angelo ivitu la dis la tiamasila te Deo, ale mahululi la kaluvula ouka. ⁸ La luma te Deo volu la sobbu mela glori te Deo ataoka la vagarila. Isasa kakoramuli ge tiroro soilo karamae e Deo vikalvu ivitu la hate massila te tala soio tela valua me hatavile.

Chapter 16

¹ Eau lolo isa uru la golu loio la luma te Deo tola soio te angelo ivitu, ''Amuto goio tigitaro ivitu la dis la tiamasila te Deo sotalo la magasa.''

² E angelo ale mamuga goio tigitaro la dis te tala sotalo la magasa; mela kali vikapopo mela iligi uru guvi loata tela valua me hatavile ale taoka maki la taua, ale egite lavalua lotu tavu e deo ale kama sele ale la puhigolo.

³ E angelo la vailuala tigitaro la dis tetala soilo la mago. La mago guvi maela kasoso, la kaso la tahalo ale peho, la paga ale mahululi otalo la mago peho tomi.

⁴ E angelo la vaitolula tigi taro la dis tetala soilo lalalu ururu bisisi tai, la lalu tomoli ale guvi kasoso. ⁵ Eau lolo e angelo la lalu vei mae, ''Eme maroka, eme mahuli araura tai eme mou igoe. Eme Holi,la vula eme hiloviti la valua tai eme loloti egite. ⁶ La vula egite tigi taro la kasoso la valua me hatavile me egite propet, tai eme abiagite la kasoso ge liua. A tartigi egite ge liua loata la vulovulo la kamakorala tegite.'' ⁷ Eau lolo isa loio la porotabou vei mae, ''Sesele Deo, Eme Uru Deo eme taoka la vagarila, la tukkumula eme abia gite la valua me hatavile, a sesele eia matata sesele.''

⁸ E angelo la vaivala tigitaro la dis tetala loata la haro. Eia vivagari la haro ge tulu la tahalo vikapo la tivura la havi. ⁹ La tivura la havi tulu tomi egite. Egite mera bara la isa le Deo, aie taoka la vagarila ge abia gite la tukkumula. Me egite la valua me hatavile ale kama vulo la tiagite tai kama vaisale la isala.

¹⁰ E angelo la vailimala tigitaro la dis tetala oata la pullou le king tela taua me la maligoma uru vulo robo la maututula ale a bomulia. La taua mela valua me hatavile lotalo tetala gari la kalamea gite, la vula egite gabu la iligi ale uru. ¹¹ Egite vikara bara la isa le Deo te la ilo lalage, te lailigi me la kali egite taokea. Me egite vulo latiagite loio la vulovulola ale egite igigoa.

¹² E angelo la vaivolola tigitaro la dis tetala oio la lalu uru e yupretis. La lalu tagara tomi, ge raragi la agauru gite king loio la porosile la haro. ¹³ Eau hilo itolu la kalulu kamakora mae rokrok loilo la ilo la pase,tela taua me propet ale vasiggolo. Ale egite ¹⁴ la kalulu ale kama kora tovo la mirakel. Egite goio te king te la ba la magasa , ge vika popo tomi le gite tela vukuela, age guvi la logo ale uru te Deo ale tahoka la vagarila.

¹⁵ ("Hiloa! eiau ge guvi mai la tahalo la pakalila! la tahalo ale matarara, me a kai la kolosi tetala eia ge sagege. Eia kamage mahela la mata la valua.") ¹⁶ Egite la kalulu kama kokora pou vikapopo egite king oio la mautu e Hibru, egite toia e Amegadon.

¹⁷ Goio e angalo la ivitula tigitaro la dis te tala soio la lolovi, goio la golu isasa tola loio la pulou le king oilo la luma la lotu avei mae, "A kaluvuti." ¹⁸ La sima karere goio gomai, la malugulugu kama guvi araura la imala la tahalo mou otalo la magasa kama mae ale igoe. ¹⁹ La mautu ale uru silipola la bautula itolu, la baba la mautu ale uru' eia tagoro. Goio e Deo tola soio la varu le Babilon eia uru, mulimuli eia abiala mautu ale uru la kapu volu la vaen egite viguvi la`tiamasila.

²⁰ Laolu paipati tomi kokovu, la olu tai kati poga egite. ²¹ La ais isauru paru, la tikumula mai 34 kilo eia paru loata la mori sotalo tela valua. Egite vikara barea le Deo loio la ais ale kamakokora sele.

Chapter 17

¹ Isa tegiteu la Angelo ale ivitu sau tatola la dis ale ivitu gomai me eia veiagu mago, " Gomai, eau ge vahililo le emei la viligila te la tavile uru polopolo ogalale me eia pou oata lalu usu, ² Oio moli tetala egiteu e Suara tela mautula igo la iriru ale kama tartigi soio tetala, me vikapopo la Vaen tela iligo la iriru ale kama kora ge pou oio la ba ale la magasa tomi ge liu pepeho,"

³ Goio la Angelo abi taro eau oilo la kalulu soio la kue pa, Me eau hilo la tavile popou oata la Taua ale magesegese ale volu mela isa la mera barala, La Taua tahoka la gamala ivitu mela komola savulusa. ⁴ La tavile le la kai robo tetala milolo me ale magesegese me egite vitokoromola la Gol la uati ale marasa, mela Peal. Me eia sautatola oio la limala la kapu la Gol me a volu mela papaga ale kama maroka oio tela iligo la iriru ale kama kora. ⁵ Oata la varula la kilekesi la isa ale la masovala tabuli kovu:" E Babilon Uru, e tila gite ale polopolo ogala mela vulovulo la igotolola otalo la magasa."

⁶ Eau hilo la tavilel eia liu vikapopo mela kasoso giteu la valua te Deo ale maroka mela kasoso gite ale vilua ile Isus. La imala eau hilo eia, eau karutu peho sele. ⁷ Goio la Angelo veiagu, " Ilava eme karutu? Eau ge lubeamu la masova la tavile mela Taua ale vaharari eia, la Taua ale tahoka la gamala ivitu mela komola savulusasa.

⁸ La Taua ale eme hiloa eia pou, eia oukatilou mahuli igoe. me bakisi lou eia ge gali lotalo la lulu ale la vuhula otalo ouka. Goio eia ge goilo tala tikumula. Me egiteu ale mahuli otalo la magasa, me egite ale la isa giteu souka kekesi tolea oilo la uku la mahulila sokoti pala la vuhula mautula---- me egite ge karutu la imala egite ge hilo la Taua, la vuhula eia tagarasa loio Alamoli ale igoe oukati, me age gomai lou.

⁹ Aleie la tilola tela varu ale tahoka la mari. La gama ale ivitu eia la maitete ale la tavile pouti oata vola. ¹⁰ Me egite tai e sura ale ivitu. E suara ilima boruti, Isa moliti oio pou, me ale isasa souka gomai, la imala eiage gomai, Eiage pou la imala ge bakisi moli.

¹¹ La Taua ale tagarasa oio, ale igoe a souka, alamoli eia la vai ivalu le Suara. Eia loio tegite ale ivitu me eiage tuga tavu la kamakorala.

¹² La komola savulusa eme hiloa ale e suara ale savulusasa le egite souka abi la mautu, alamoli egite ge abi la vagari mae e Suara la Haoa isasa vikapopo mela Taua. ¹³ Aleie eia isa loio tela gabutalala ale isasa, egite goio abila vagari giteu abiala Taua, ¹⁴ Me egite ge viguvi la vikokuela soio te e latula Sipsip Alamoli e latula sipsip ge vagotalo egiteu la vuhula eia la Uru tela uru tomi, me suara tegite suara tomi----me egite ale vikapopo mele eia tolale egiteu la hilovila, me egite ale tautaulailo sele."

¹⁵ La Angelo goio veiagu, " La lalu eme hiloa, a la ba ale la tavile ale polopolo ogala pouti oata vola, Eia la valalua,ale usu pepeho, la mautula, mela merera tomi.

¹⁶ La komola ale savulusasa eme hiloa --- egite maela Taua ge mukupile la tavile ale polopolo ogala. Egite ge igo eia ge mae la paga bulahu moli me eia ge kalakalaka, Me egite ge ali tomi la mailila, Me egite ge selu tomi leia la Havi. ¹⁷ La vuhula e Deo tautia oilo la tia giteu ge viguvi la gabutala kovula via la tia giteu ge isasa moli ge abia giteu la vagari ge loata te la Taua kara mae la merera te Deo eia guvi sele

¹⁸ La tavile ale eme hiloa oilo la Siti ale Uru eia male mou loata tegiteu e Suara tela magasa."

Chapter 18

¹ Mulmuli tela papaga alele eau hilo lou isa la Angelo loilo la ilo lalage gotalo. Eia tahoka la vagiri ale uru sele, me la mautu la magasa vahilo marasala la matagagala. ² Eia tali sogala mela golu ale vagari sele, a vei mae, " A boru ti, e Babilon uru boru ti! Eia guvi mae la mulou giteu la hititu, mela la mulila tarikovula tegiteu la kalulu tomi ale kama maroka, la muli la tarikovula tegiteu tomi la malmalu ale kama maroka me egiteu vuraga sele. ³ La mautula magasa tomi liu la Vaen la vulovulola ale kama kora. me egiteu e suara la magasa igo la iriru ale kamakora soio tetala. Me egiteu la valua la vuliti ale vikusi la uati guvi tahalo moli loio tela vagarila mela mari la mulou tetala."

⁴ Goio eau lolo lou isa la golu loio la ilo lalage vei mae, gali taro eia, amuto la valua taku, la vhula amuto kama ge abi tai la iruru tetala, oio tai eme kamage abi la tikumula tetala tai. ⁵ La iriru tetala pigioluti goata sele mae la ilo lalage, Me e Deo gabutalati la vulovulola tomi. ⁶ Loto eia mae moli ale eia lototi egite ale isahari, loto eia loata teale eia igo tia; oilo la kapu ale eialou vuloa, vuloa loata la giligi tetala.

⁷ Eia lou kali sasae eia mela muloula tartigi sele, abi usuala la iligiligi la kulue ale kamakora. Eia veia oiloi la tiala, 'Eau pou sele ti mae e Kuin; Eau kama la baharu; me eau kama ge hilo la tilali la pileho,

⁸ Oilo vola la logo isasa la tikumula tetala ge gomai: La pileho, la tilali la ilo bururkola, la vitolola. La havi ge selu kaluvu eia, La vuhula e uru e Deo eia vagari sele, me eia e Jas tetala."

⁹ Egite suara la magasa ale igo la iriru ale kamakora soio tetala ge tuga paua tomi leia ge tali ge kakatavu eia la imala egite ge hilo la sobu leia ale kakaha. ¹⁰ Egite ge magiri malau moli loio, egite ge taga la iligiligi la tatala, egite ge veimago, la tilali, la tilali, soio tela Siti uruele, e Babilon la Siti ale vagari sele! Me oilo moli tela imala isa moli la viligila taume gomai ti."

¹¹ Egite ale babaha la uati otalo la magasa tali me egite dodo mulieia tela imala ale egite isasa kati loto la papaga tegiteu, ---- ¹² La vuliti la Gol, la Silva, la uati tataroa, la Pel, la kulkuli ale kakea ale milolo, la silk, ale magesegese, mela obu tataroa, la brons, La aen, la mabel, ¹³ La sinamon, ale ama, la mali sirila, la mali vilila, la sanda, la vaen, la ueli, la plava ale kama rumorumoa,la vit, la sipsip, la Hos la karis, egite la valua la igolula, mela kalulu gite la valalua.

¹⁴ La vavua la obu ale eme gabutalea viage abi egite ge tuga taro emei, La mou tahola taume mela marasala ge kokovu, eme ouka tilou ge poga lou.

¹⁵ Egiteu la valua la baha la papaga ale titigi egite givi tahalo moli leia egite ge magiri malau loio tetala la vuhula egite ge taga la iligiligi tetala egite ge taitali, ge roberobe moli oata. ¹⁶ Egite ge vei mago, la iligiligi, la tikumula ge tela Siti ale urule egite tokoromola la kulkuli ale kakea, ale milolo, me ale skalet, me egite vitokoromola la Gol, la uati ale meme, mela Pel! ¹⁷ Me oilo moli tela imala bakisi la vuliti tomi egite ge vikaluvua." me egiteu tomi ale vaharari e Sipi, me egite ale hari mulmuli la mahulila ale olau tela mago, egite ale vaharari e Sipi, me egite tomi ale la mulou gite olau tela mago magiri malau moli loio.

¹⁸ Egite tali peho la imala egite hilo la sosobu leia ale kakaha. Me egite vei mago, "La siti isa kama mae la Siti ale uru?" ¹⁹ Egite pigi la buburo oata la gama giteu, me egite tali sogala, la tili gorila, La iligiligi, la iligi ge goio tela siti ale uru me oio tela ba ale egite e sipi ale olau la mago tahoka la vuliti loio tela vuliti tetala. Oilo moli tela imala bakisi eia kamakora sele."

²⁰ Sagege loata tetala. la ilolalage, amuto la valua ale maroka me egite la Aposel me Propet, E Deo vahari tila jasmen taume loata tetala!"

²¹ La Angelo ale vagari sele abi la uati isa mae la uati la vit eia labea soilo la mago, Oilo tela gauru alele, Babilon, la Siti ale uru, ge Labea sotalo vikapopo mela igotolola me eme oukatilou ge hiloa.

²² La tilalila egiteu la valua la bilau igoa, egite ale pilai la plut, mela trampet oukati ge lolo loua oilo taume. me egite ale tahoka la vagari mela mari tela papaga tomi oukatilou ge pogea oilo teume. La tilali la Mil kati ge lolo loua oilo taume.

²³ La kilaha la lamu katige matagaga lou oilo taume. La golu le uturobo taume oukatilou ge loloa oilo taume la vuhula egite la bilaha uati guviti mae la isaisa otalo la mautu la magasa, Me la matutula magasa egite la valua la irasi vasigolo ti egiteu. ²⁴ Oilo tetala egite poga la kasoso gite Propet me egite la valua te Deo ale maroka. me la kasoso giteu tomiale egite bili egite otalo la mautu la magasa."

Chapter 19

¹ Mulmuli tela papaga alele eau lolo la golu isa mae la tilali la golu ale uru sele vikapopo la giligi giteu la valalua usu sele oilo la ilo lalage vevei mago Haleluia. La mahulila, La marasala, la vagarila age te Deo tegatou. ² La Jasmen a sele me a matata, la vuhula eia jajim ti e tavile uru ale polopolo ogala eia moli igo bara la mautu la magasa vikapopo mela vulovulo la hilo tavula ale kama kora. Eia koli rivu la kasoso giteu la valua la igolula tetala, ale eia lou bili egiteu."

³ Goio egiteu vigia lou la tagara luala: " Haleluia! Tio la sosobu hiliti loio tetala la kaluvula ge ouka," ⁴ Goio egite la mulugaluga savulu lua gete va me la vipoupoula ale mahulihuli iva boru otalo me egite lotu tavu e Deo, eia pouti oata la pulou la Uru tetala. me egite vei mago, " Amen. Haleluia!"

⁵ Goio la golu gali loio la Troun, a vei mae, Visale e Deo tegatou, amuto tomi la valua la igolula tetala, Eme ale tahoka la tilaga soio tela, amuto tomi ale kama tahoka la isa me ale vagari sele."

⁶ Goio eau lolo la paga isa tali mae la golu la valalua ale la giligi giteu uru sele, mae la tali magulu la lalu ale usu sele, me mae la tali kuraba la mori, a vei mae, "halluia! La uru tahoka la vagari, e Deo eme suara loata tegite tomi.

⁷ Etato ge moge mela sagela me ge abiala la marasala la vuhula la mogela tela taulaila te latula sipsip guviti, me la utu robo tetala viragiti eia. ⁸ Egite veitiala ge tokoromola la tokoromola ale kakaha me ale maroka taho" (la vuhula la tokoromola ale maroka eia la vulovulo ale tartigi tegite la valua te Deo ale maroka).

⁹ La Angelo goio veigu mago, " Kekesi aleie: La vibalavala ge tegiteu ale la tilola goio tegiteu ge goio la pou golula tala taulaila te e latu la Sipsip." Eia vei taiagu, " Aleie eia la merera te Deo ale sele,"

¹⁰ Eau boru otalo la vahala me eau lotu tavu eia, alamoli eia veiagu mae," umala igo maele! Eau la tahalo igolu moli mae emei vikapopo me e tabarabaramu ale sautola la vigile mulila te Isus. Lotu tavu e Deo, La vigile mulila te Isus eia la kalulu la vei lahala."

¹¹ Goio eau hilo la ilo lalage kope, eau mata soio la Hos ale kakea isa oio. La tahalo ale sae oatavola la isala e tautaulailo me asele. eia vikapopo mela Lo me eia jajim la mapa la vaubila. ¹² La matala a mae la kalamea la havi, me oata la gamala la kraon usu sele. Eia tahoka la isa kekesia oata vola mae isa kama rovia eia moli. ¹³ Me eia kai la kai robola ale egite taho tilomua sotalo la kasoso, la isala egite toila via la merera te Deo.

¹⁴ Egiteu e Ami la ilo lalage tilimuli eia oata la Hos ale kakea, eia kai la kairobola ale maroka sele, a kakea me a maroka, ¹⁵ Loilo la harela la viso ale kara eia vali la mautula sotalo, Me eia ge muga egite vikapopo mela to la Aen. Me eia ge toa kurua mae la uati ale egite igigo la Vaen mae la hate masila te Deo ale vagari. ¹⁶ Eia tahoka la isala egite kekesia oio la kairobola tetala mela salala:" Eme suara te suara tomi me la Uru tegiteu la Uru tomi,"

¹⁷ Eau goio hilo isa la Angelo magigiri oilo la haro. Eai goio tola sogala tela malumalu ale lovolovo oata la gama giteu, " Gomai, magiri vikapopo tela ilali te Deo ale uru. ¹⁸ Gomai ali la maili giteu e suara, la maili giteu la gama giteu e Ami, la maili giteu la valua ale vagari sele, la maili giteu la Hos me egiteu ale sae ovola, mela maili giteu la valalua tomi, egite tomi ale malmali me egiteu ale tela kilisi, me egiteu ale kama tahoka la isa me egiteu ale kama vagari."

¹⁹ Eau goio hilo la Taua vikapopo me egiteu e Suara tgela mautula vikapopo le egite ami tegiteu. Egite vikapopo ge viguvi isa uru la vaubi soio tela tahalo ale sae la Hos vikapopo me egite Ami tetala, ²⁰ Egite goio sautola la Taua vikapopo me egite la Propet la vasigologolola ale viguvi la irovilala oilo la ba la tabula. vikapopo mela irovilala eia tutugolo egiteu ale abiti la irovillala tala Taua me egiteu ale lotu tavu la tarola. Me egite tomi egite laba mahulili egira soilo la kilaha mela silalila havi la Salfa.

²¹ Me egite tomi peho la viso ale gali loilo la hare la tahalo ale sae oata la Hos. Egite la malmalu ali la maili giteu.

Chapter 20

¹ Goio eau hilo la Angelo loata la ilo lalage gotalo. Eia sautola la ki la lulu ale la vuhula ouka, me eia ababi la seli ale uru sele oio ala limala. ² Eia goio sautola e Dragon, eia e lahitu, ouka e Satan, goio kisitolea la taosen la leava isahari. ³ Eia goio pigi eia soilo la lulu ale la vuhula ouka. Eia goio viviroboa loata tetala. Age maele la vuhula eia souka ge tutugolo lou la mautula kara mae la taosen la leavala le ge kaluvu. Mulmuli tealele, eia ge lube eia tela imala ge bakisi moli akamage malau.

⁴ Goio eau hilo la Troun isahari. egite ale popou oata vola egiteu ale abiti la vagari ge Jads. Me eau hilo tai la kalulu giteu ale egite vali taro la gama giteu la vuhula tela vigile mulila te Isus mela merera te Deo. Egite kama lotu tavu la Taua ouka la tatarola. Me egite tai mukupile ale via ge abila irovilala oata la varu giteu ouka la lima giteu. Egite goio mahuli rivu lou. me egiteu mou mae la uru vikapopo me Kraist la Taosen la leavala isasa.

⁵ Egite tomi ale isahari pehoti kama mahuli rivu lou kara mae la leavala la taosen isahari tapasi. Aleie a la siloko la hiliti rivula. ⁶ La vibalava la mela marokala ge tegiteu ale vikapopo me egiteu ale hiliti rivu tela silokolokola! Loata te alele la pileho tela vailuala kama tahoka la vagari. Me egite ge guvi mae e Priest te Deo me egite ge mou mae la uru vikapopo me le eia la taosen la leavala isahari lou.

⁷ La imala la taosen la leava isahari goio tapasi, E Satan ge lube loio tela kilisi tetala. ⁸ Me eia ge gogala ge tutugolo egiteu la mautula tomi oio tela galela tomi iva e Gog me Magog--- age abi vikapopo egiteu tomi tela vikokuela, Egite ge usu sele mae la magasa la mago.

⁹ Tio egite ge tuga soata la ba la magasa bulahu moli goio magiri galili la ba tegiteu la valua te Deo ale maroka--- la Siti la hategu sele. Alamoli la havi loata la ilo lalage gotalo selu tomi egiteu. ¹⁰ E tabola mugu, eia vasigolo egiteu, egite pigia sotalo la silali mela kilaha le loiloi, La ba ale egite la Taua me egiteu la Propet la tutugolola pigi egite soio vola. Egite ge viligi egiteu tela logologo mela haro la tapasila ge ouka.

¹¹ Goio eau hilo la Troun ale uru sele eia kakea me la tahalo ale popou oata vola. La magasa mela mori ge hele loio tela vagarila, alamoli la ba isa ouka tilou via egite goio lou vola. ¹² Eau hilo egiteu ale pehoti---- egite ale vagari me egiteu ale ka tahoka la isaisa---- magigiri lolagu la Troun, Mela buku isa lou oio kope---- la Buku la mahulila. Me egiteu ale pehoti la rova egite kekesitia oilo vola ge Jadgim egiteu, koramuli la sele la vulovulo giteu.

¹³ La mago ge vahari egiteu ale peho oilo vola. La pileho mela valalua ge vahari egiteu ale oilo vola, me egite ale pehoti ge magiri la jadsmen tela rova egite igotia. ¹⁴ La pileho me egiteu la valalua ge pigi egiteu sotalo la silali la havi. Ale la vailua la pileho---- la silali ola havi. ¹⁵ Mae la isala tahalo isa kama ge pogea oilo teale kekesitia oilo la Buku la mahulila, me ale ge pigi eia soilo la silali la havi.

Chapter 21

¹ Goio eau hilo la ilo lalage ale halaba mela Magasa ale halaba, la siloko la ilolalage me la siloko la magasa kokovuti, mela mago oukati. ² Eau hilo lou la Siti ale maroka viuviu, e Jerusalem ale halaba, ale gali loilo la ilo lalage loio te Deo, egite viraragia mae la uturobo ale vitokoromoa ge te haruala.

³ Eau lolo la golu ale uru sele loio la Troun a vei mae, " Hiloa! La muloula te Deo eia vikapopo mele egite valua me hatavile, me eiage mou tomi le egiteu. Egite ge la valalua me hativile tetala, me e Deo lou eia ge vikapopo mele egiteu me eia ge e Deo tegiteu. ⁴ Eia ge sabubu vei tomi la masali gite loio la mata giteu, oio vola la pileho ge oukati, ouka la ilo burukola, mela tilali, la iligiligi. La papaga tomi ale mamuga tugati.

⁵ La tahalo ale popou oata la Troun vei mago, " hiloa! La papaga tomi eau igo halaba tia. " Eia vei mago, " Kekesi tola la papaga aleie sotalo la vuhula la merera aleie eme ge taho tavua me eia sesele. ⁶ Eia goio veiagu mago, "La papaga aleie a guviti! Eau la silokoloko mela kaluvuluvula. La tahalo ale malehu eau ge abiala la lalu ale la mapala ge ouka loio tela vilelo la lalu la mahulila.

⁷ La tahalo ale pepe eia ge abi tomi la papaga aleie, me eau ge e Deo tetala, Eiage e Latugu ale hatamale. ⁸ Alamoli tegiteu ale kamavagari, la tautaulao ouka, ale hate mamasi, egite ale bilibili, La hilotavula ale kamakora, la irasi, ale igigo la puhigolo, ale vasigogolo, la muli giteu ge oio la silali le loiloiale ale kakaha. Ale la pileho la vailuala."

⁹ Isa tegiteu la vaivitu la Angelo gomai taku, ale isasa tahoka la Disi ivitu eia volu mela ilea ale la tapasila ivitu, me eia vei mae, "Gomai. Eau ge vahililo le emei la uturobo me rutule latu la sipsip." ¹⁰ Goio eia boko taro eau oilo la kalulu soio tela Olu isauru me a malau goio eia vahililo le eau la Siti ale maroka e Jerusalem a gali loilo la ilo lalage a loio te Deo.

¹¹ E Jerusalem tahoka la marasala te Deo, la matagagala mae la uati ale tartigi taho, a mae la uati ale tataroa me a matatagaga mae la Jespa. ¹² Eia tahoka ale uru, me la kilapila oata vikapopo mela matala savulusa getelua, vikapopo mela Angelo savulusa gete lua oio la matale. me oata la mata egite kekesi la isa gite la maratatila te latatu le Israel. ¹³ Loio la ba le ist la mata ovola itolu. loio la ba e Not la mata itolu, me loio tela gale e wes la mata itolu.

¹⁴ La kilapi la Siti eia tahoka la vuhula otalo savulusa gete lua, me oata vola la isa giteu la Aposel te latula sip savulusa getelua. ¹⁵ La tahalo ale meramera tomi le eau eia tahoka la obu ale igolula la Gol ge abi la malaula Siti, la matala, mela kilapila logala.

¹⁶ La Siti tabuli bolabola, la malaula visauru moli mae la bolala. eia goio abi la malaula Siti la rod la ilabi la giligi, La taosen savulusa getelua tela Stadia oio la malaula, (la malaula, la bolala, la urula egite visauru moli). ¹⁷ Eia goio abi la malaula kilapi logala, 144 kiubit a bitolu koramuli la giligi tala tahalo ( a mae moli ale la Angelo abiti la malaula).

¹⁸ La kilapila logala egite tigila la Jespa mela Siti eia la Gol moli, mae la Glas ale matagaga taho, ¹⁹ La vuhula kilapi logala egite tokoromo tahola la uatati papahi ale marasa. la silokola la Jespa, la vailuala la sapire, la vaitolula la Agat, la vaivala la Emarel, ²⁰ La vailimala la Oniks, la vaivolola la Kanelien, la vaivitula la Krisolait, La ivalula la Beril, la valasiula la Topas, la savulula la Krisopras, la savulusa getetesala la Jasint, la savulu luala la Ametist.

²¹ La mata savulusa getelua eia la Peal ale savulusa getelua, egite tomi la mamata tomi egite igolula la Peal isasa. La gauru tomi oilo tela Siti eia la Gol moli Amae la Glas ale emege mata sele moli soilo. ²² Eau kama hilo isa la luma la lotu oilo la Siti, La vuhula la uru e Deo ale vagari me e latu la sipsip eia la luma la lotu.

²³ La Siti le la matagaga la haro ouka la Taio ge paga soilo vola la vuhula Matagagala te Deo ge matagaga oilo vola, me la lamula eia e latu la sipsip. ²⁴ Me la mautula ge tuga oilo la matagaga la Siti alele, me egite e suara tela magasa ge vahari la marasala tegite soilo vola. ²⁵ Me la matala kamage kakapi tela imala haro, me oilo vola la logo ge ouka.

²⁶ Me egite ge vahari la marasala mela tilogo tela mautula soilo vola, ²⁷ Alamoli la paga ale kama maroka isa kama ge tiroro soilo vola ouka ere isa ale igigo la papaga la mahelala ouka la vasigolola, ouka egite moli ale la isa giteu kekesi tia oilo la Buku la mahulila te e latu la Sipsip.

Chapter 22

¹ Goio la Angelo vahiloagu la lalu ale uru mela lalu la tala mahulila, A matagaga peho mae ale sasima. Me eia saiali loio la Troun te Deo me e Latu la Sipsip ² Loio tela gauru ale kabili tela Siti. Oio la rere la lalalu la Obu la mahulila, Eia vua la vavuala isa polopolo koramuli savulusa getelua, me eia vavua tela taio tomi isasa. La galagala la obu le eia tela vimahulila tegiteu la mautula tomi.

³ La pasalila ge ouka ti. La Troun te Deo me e latula sipsip ge oilo la Siti, Me Egiteu la valua la igolu tetala ge igolu lotalo tetala. ⁴ Me egite ge hilo la lagula, Me la isala ge tabuli mamuga la varu giteu. ⁵ Me la logo ge oukati; egite katige pamuli lou la matagaga la lamu ouka la matagagala haro la vuhula la uru e Deo ge maga oata tegiteu. me egite ge mou mae la uru la tapasila ge ouka.

⁶ Goio la Angelo veiagu mago, " Egite la merera aleie eme ge taho tavua me a sesele. La uru, E Deo tela kalulu giteu la Propets, baha egite la Angelo tetala ge vahililoa giteu la valua la igolu tetala la rova ale ge sibitala soio moli. ⁷ "Hiloa! Eau ge gomai soio hagavi molitie! La vibalavala ge tela tahalo ale roromuli la mera lahala tela Buku aleie."

⁸ Eau, e Jon, Eau sele male loloa goio hilo la papaga aleie. La imala eau loloa goio hilo la papaga aleie, Eau boru otalo goio lotu otalo tela vahala la Angelo ale vahililo le eau la papaga aleie. ⁹ Eia goio veiagu, " Umala igigo maele! Eau eme etala tomi la tahalo la igolu moli, vikapopo me tabarabaramu me egite Propet, me vikapopo me egiteu ale roromuli la merera ale oilo tela Buku aleie. Lotu tavu e Deo!"

¹⁰ Eia goio veiagu, " umala vivi roborobo la mera la vei lahala oilo la Buku aleie, La vuhula la imala hagaviti. ¹¹ La tahalo ale kama magiri matata, akora eiage igigo moliti ale kama matata. La tahalo kamakora mumugu, La tahalo ale igigo ale matata, kora eia ge solo la iligo la rova eia matata. La tahalo ale maroka, akora eia ge solo la marokala oio tetala

¹² Hiloa, Eau hagaviti ge gomai. La vabila taku a omai vikapopo mele eau, Ge loto amuto isasa tela rova eia igo tia. ¹³ Eau la Alpha me e Omega, ale mamuga mea tapasila, la silokoloko mela kaluvula.

¹⁴ La vibalavala ge tegiteu ale vasi la kairobo tegiteu la vuhula egiteu ge tahoka la muli ge ali loio tela obu la mahulila me eme tai ge tiroro soilo la Siti oio la mata. ¹⁵ Ale ogala la paia oio, la valua la irasi, la iloho tavula ale kama kora, egite ale bilibili, egite ale igigo la puhi golo, me egite tomi ale masaga ge tovo lalaila vasigologolola.

¹⁶ Eau,e Isus, eau bahati egitu la Angelo taku ge veia mutou la papaga tela lotu lotu tomi. Eau la ua mela hili le Devit, La matabu la kavkoki ale matagaga."

¹⁷ La Kalulu mela uturobo vei mago, "Gomai!" La tahalo lolo age vei mae, " Gomai!" Ere isa malehu, tartigi eia ge gomai me ere isa masaga tavua, me eia ge abi bulahu moli la lalu la mahulila.

¹⁸ Eau vigia soio tegite tomi ale lolo la merera la vei lahala oilo tela buku aleie: Mae la tahalo isa ge tau loata vola, e Deo ge tau loata tetala la tikumula ale ale kekesi tola tia oilo la Buku aleie. ¹⁹ Mae la tahalo isa ge abitaro loio tela buku la vei lahala aleie. E deo ge abi tero tai la galela tetala loio la obu la mahulila me oilo la Siti ale Maroka a kekesi tia oilo la Buku alei.

²⁰ La tahalo ale vigile muli tela papaga aleie a vei mae, " Asele! Eau hagaviti ge gomai." Amen! Gomai la Uru e Isus!

²¹ La gilogo tela Uru e Isus ge vikapopo mele amutou. Amen